
În amintirea părinţilor mei 


Cuvânt înainte 


Statisticile europene demonstrează că, în anul 2060, tot al 
treilea om din Europa va avea peste 65 de ani, iar unul din opt va 
avea peste 80 de ani şi mai mult. Se mai spune că cei care s-au năs- 
cut între 1946 şi 1965 au probabilitatea să fie mai longevivi, iar cei 
care au deja 65 de ani au o speranţă de viaţă cu 16-20 de ani mai 
mult ca până acum. În afară de aceasta, bătrânii de astăzi sunt mai 
sănătoşi şi mai activi ca niciodată în istorie, lucru care se traduce 
prin scăderea morbiditatii la vârste înaintate şi a numărului de bă- 
trâni care trăiesc în instituţii specializate. 

Oamenii din ziua de azi sunt avizi de informaţii prin care să-şi 
facă viaţa mai bună şi să trăiască mai mult. Poate că aici este şi jus- 
tificarea efortului meu de a scrie această carte, lucru care nu a fost 
tocmai uşor. Această carte a fost scrisă după consultarea unei foar- 
te lungi liste de publicaţii de specialitate, care se găseşte la sfârşitul 
cărţii; nu este însă o carte de specialitate, ci face parte din seria 
„Ajută-te singur“, în continuarea celor publicate deja de Editura 
ALL. Ea doreşte ca, într-un limbaj simplu, să furnizeze motivaţia, 
informaţia, practicile şi tehnicile prin care cititorul va putea să fa- 
că acele modificări prin care batranetea lui va fi una de „succes“. 
Batranetea de succes este un concept international care defineşte 
o bătrâneţe fără boli, fără riscuri, cu o funcţionare fizică şi cogni- 
tivă nealterate, şi cu o calitate a vieţii ridicată. Din motive lingvis- 
tice, batranetea de succes ar putea suna mai bine în româneşte ca 


xe 


„bătrâneţe frumoasă“, cuvinte care dau titlul acestei cărți. 


Sper că cititorii vor găsi în această carte răspunsurile care le 
trebuie pentru a avea o bătrâneţe fericită. Aceste răspunsuri re- 
prezintă şi schimbări în stilul de viaţă, în întreţinerea corpului şi a 
minţii încă de la vârste tinere. Este îndemnul pe care îl dau tuturor 
celor care vor deschide această carte. Ea se adresează deopotrivă 
oamenilor în vârstă şi celor tineri. 

Cartea este structurată pe patru secţiuni, fiecare secţiune pu- 
tând fi citită separat de celelalte, dar recomand să fie citite toate în 
secvenţă pentru că ele decurg unele din altele. 

În încheiere, doresc să exprim gratitudinea mea pentru 
Editura ALL care găzduieşte această serie de cărţi „Ajută-te sin- 
gur“. Sunt sigur că cei care vor citi aceste cărţi vor fi mai decişi şi 
mai puternici să înfrunte adversitatile inerente vieţii moderne. Lor 
le trimit întreaga mea consideraţie la fel ca şi strădania mea. 


Dr. Radu Vrasti 


PARTEA | 
Ce e bine să ştim 


Este vorba de cadrul conceptual, de jaloa- 
nele prin care cititorul va putea să privească 
problema bătrâneţii in general, să construias- 
că propria judecată asupra bătrâneții lui şi a 
celor din jur, ca mai apoi să găsească motivaţia 
de a face acele schimbări necesare pentru o 
bătrâneţe de succes. 


Când ne întâlnim unii cu alții, avem o serie de curio- 
zitati printre care şi cea legată de vârsta pe care o avem, 
ce vârstă au alţii sau ce vârstă au copiii noştri. Întrebările 
şi discuţiile despre vârstă ocupă mult timp şi sunt lega- 
te de conversațiile despre cum arătam, precum: „ce bine 
arăţi...“ „nu ti-as fi dat vârsta asta...“, „arăţi mult mai 
tânăr... etc., comentarii care sunt în fond tot despre vâr- 
stă. Alteori vorbim despre cât de repede trece timpul: „nu 
ştiu cum a trecut vara asta...“, „parcă a fost ieri“, „nu-mi 
vine să cred ce repede am îmbătrânit“ etc. Şi mai este ce- 
va, când vedem un lucru, ne gândim instantaneu la relaţia 
lui cu timpul, este acum şi aici, este vechi, cât de vechi, cât 
de nou etc. Dar ce este vârsta? Ce este timpul? Cum sunt 
ele legate? De ce suntem aşa de interesaţi de vârstă şi de 


timpul scurs? O explicaţie ar fi că fiecare dintre noi ştie că 
existenţa noastră este finită şi, atunci, instinctiv, vrem să 
ne plasăm undeva în timp, să percepem scurgerea timpu- 
lui, să aflăm cât am trăit şi cât mai avem de trăit şi, astfel, 
să ştim cât am făcut şi cât mai avem de făcut. 

În următoarele trei capitole va fi vorba despre timp, 
despre vârstă şi despre cât de mult dorim să trăim, adică 
despre longevitate. 


1. Timpul 


Pentru homo sapiens, timpul a fost doar succesiunea zilelor 
şi a anotimpurilor. El a constatat că lumina zilei sau întunericul 
nopţii au o durată variabilă, în funcţie de succesiunea anotimpu- 
rilor şi toate acestea au o influenţă covârşitoare asupra procurării 
hranei, a imbracamintii şi a adăpostirii. Treptat, el a devenit inte- 
resat de timp şi de semnificaţia lui. Pentru oamenii moderni, tim- 
pul este succesiunea reperelor de pe cadranul ceasului, precum mi- 
nutele sau orele, succesiunea zilelor şi a lunilor de pe calendar sau 
succesiunea sărbătorilor şi a ceremoniilor familiale, religioase sau 
naţionale. Pentru omul modern, timpul a căpătat un înţeles fizic, 
psihologic, social şi spiritual. 

S-a căutat mereu o definiţie a timpului şi cea mai bună pare a 
fi: „Timpul este ceea ce împiedică ca toate lucrurile să se întâm- 
ple deodată“. Astfel, datorită timpului, evenimentele pot fi ordona- 
te, ca fiind petrecute în trecut sau în prezent, sau pot fi anticipa- 
te ca putându-se petrece în viitor. Evenimentele trebuie să aibă o 
durată şi un interval între ele ca să poată fi separate sau pot să se 
petreacă simultan, ceea ce face ca timpul să fie cel mai bine repre- 
zentat ca o curgere liniară. Este modul în care timpul fizic, cel re- 
al, este reprezentat cel mai bine. Această curgere liniară este dată 
de „direcţionalitatea“ timpului, care este o proprietate inexorabi- 
lă şi ireversibilă a universului, o proprietate datorată expansiunii 
neîncetate a universului, aşa cum a demonstrat filozoful şi fizicia- 
nul Hawking (1988). Timpul fizic, pe baza căruia apreciem durata 
şi scurgerea lui, se măsoară cu o unitate convenţională, secunda, 

care este egală cu timpul dat de tranziţia energiei a doi electroni ai 
atomului de cesiu. 

Nu totdeauna timpul a fost considerat astfel. Pentru vechii 
greci, babilonieni şi budisti, timpul era ciclic, aducând evenimen- 
tele in mod periodic in fata oamenilor. Rudimente din aceasta 
concepţie persistă şi astăzi în ideea că timpul se învârte sub forma 
unei roti, „roata timpului“, pentru că există ceva care face ca lu- 
crurile să se repete la nesfârşit sub diferite forme în viaţa omului. 
Odată cu religiile monoteiste, care au postulat că tot ce se întâmplă 
este creaţia lui Dumnezeu, timpul a început să fie considerat ca li- 
near; creaţia lumii s-ar fi făcut în 7 zile, naşterea, moartea şi învie- 
rea Mântuitorului nostru sunt date pe calendar etc. 

Există şi ideea că timpul nu este ceva în sine, ci doar produ- 
sul felului cum percepem sau ne reprezentăm realitatea, timpul fi- 
ind doar o producţie a minţii noastre. Sensul timpului există odată 
cu noi, dacă nu am fi noi în viaţă, nu ar fi nici timp. Astfel, pentru 
Kant, timpul era doar felul intuitiv prin care înţelegem ceea ce tră- 
im, nimic altceva decât o intuiţie a spatialitatii evenimentelor si a 
trăirilor. Se spune că „timpul a fost inventat de oameni şi este păs- 
trat de ceas“. 

Pentru Heidegger, timpul este în însăşi fiinţa noastră, timpul 
este „întrupat“. Noi suntem în lume ca funcţie de timp, nu suntem 
statici. Noi aducem în lume lucrurile şi semnificaţia lor în funcţie 
de fiziologia şi cultura noastră, dar şi în funcţie de temporalita- 
te, de finitudinea fiinţei noastre. Heidegger spune că timpul este 
esenţa ființei umane. Să fii om înseamnă să fii temporal, caz în 
care posibilitatea şi schimbarea sunt inerente. Nu există relaţie 
între lucruri în afara timpului. Timpul, pentru oameni, este mă- 
sura între trecut, prezent şi viitor şi nu un moment oarecare. Nu 
poate exista prezent fără trecut şi viitor. Astfel, noi nu ne putem 
imagina o persoană fiintand numai în prezent. Cuvintele noas- 
tre sunt totdeauna configurate pentru trecut, prezent şi viitor. Ne 
putem reprezenta prezentul doar când cuvintele sunt puse la pre- 
zent, ne putem reprezenta trecutul doar când cuvintele sunt puse 
la timpul trecut. 

Se vede că timpului i se poate descrie o existenţă fizică, rea- 
lă, independentă de existenţa noastră, şi una „subiectivă“, a felului 
cum timpul trăieşte în fiinţa noastră ca senzaţie şi judecată. Acest 
timp subiectiv este cel care ne preocupă în cel mai înalt grad, el es- 
te cel care ne grăbeşte sau ne îngrijorează. Dacă timpul fizic mă- 
soară vârsta, timpul subiectiv este însă cel care ne dă sentimentul 
duratei vieţii, al împlinirii şi al neîmplinirii, al speranţei, al desti- 
nului si al sorții. 

Dacă ne reprezentăm cât durează o secundă, probabilitatea de 
a greşi este destul de mică, dar, dacă vrem să facem acelaşi lucru 
pentru un minut greşeala poate fi un pic mai mare şi cu cât inter- 
valul de timp estimat este mai mare, cu atât probabilitatea noastră 
de a fi mai departe de adevăr este mai mare. În plus, s-a constatat 
că dacă facem ceva şi suntem întrebaţi cât timp a trecut, această 
evaluare este diferită de a unei persoane care a fost martoră a ce- 
ea ce facem. Timpul trece mai greu pentru persoana care face ce- 
va decât pentru cea care se uită la ceva, deci timpul se dilată sau se 
contractă în funcţie de poziţia psihologică a persoanei respective. 
Când aşteptăm ceva, când suntem plictisiti sau trişti, timpul trece 
parcă mai greu; când ne distrăm sau suntem absorbiți de o treabă, 
timpul parcă zboară. Aceasta se explică prin faptul că atenţia este 
foarte importantă pentru perceperea subiectivă a timpului. Când 
suntem focalizati pe timp, timpul trece greu, când atenţia este fo- 
calizată pe ce facem, timpul „zboară“. 

Există un „ceas intern“ care bate timpul subiectiv şi care ne 
lasă impresia vitezei scurgerii timpului. Când suntem atenţi sau 
când starea de vigilenta creşte, ceasul intern bate repede şi timpul 
trece cu viteză. William James, unul dintre părinţii psihologiei mo- 
derne, spunea încă de la sfârşitul secolului al XIX-lea că viteza cu 
care timpul zboară în mintea oamenilor este legată de numărul de 
evenimente care s-au petrecut recent. Cu cât sunt mai multe eve- 
nimente, cu atât avem impresia că timpul a curs mai repede. Deci 
este explicabil de ce astăzi se pare că zboară mai repede decât cu 
câteva decenii înainte. Informaţia, evenimentele înfăţişate zilnic la 
TV, problemele existenţei zilnice sunt tot atâtea jaloane temporale 

care ne fac viaţa să pară că se scurge mai repede ca niciodată. O al- 
tă constatare a fiecăruia dintre noi este că, pe măsură ce înaintăm 
în vârstă, parcă timpul trece mai repede, deşi am vrea categoric ca 
el să treacă mai încet. 

Block şi Zakay (1997) au arătat că perceperea timpului se face în 
două feluri: „timp retrospectiv“ sau „timp prospectiv“. Oamenii au 
tendinţa de a judeca timpul prospectiv, adică timpul care se scurge 
spre viitor, de exemplu timpul necesar pentru a face ceva, pentru a 
se întâmpla ceva; timp care, de obicei, este estimat mai aproape de 
adevăr decât aprecierea timpului retrospectiv, timpul care s-a scurs 
în trecut, necesar ca să se fi petrecut ceva. Aceasta arată că rememo- 
rarea timpului este mai puţin precisă decât prognoza timpului. În 
decursul vieţii, stocăm diferite intervale temporale ale evenimente- 
lor sau ale acţiunilor, atât trăite de noi, cât şi la care am fost martori. 
Pe această bază apreciem cantitatea de timp de care avem nevoie 
când anticipăm să facem ceva. Însă, când este vorba să ne amintim 
cât a durat acea acţiune sau eveniment, rememorarea este deficita- 
ră, timpul retrospectiv fiind foarte variabil şi mai scurt. Se spune că 
viaţa noastră este mai orientată spre viitor decât spre trecut, pen- 
tru că viitorul dă o direcţie timpului trăit, adică a timpului prezent 
şi subiectiv, şi pentru că este o promisiune, o presupunere, care de 
cele mai multe ori este „colorată“ de speranţă şi de visare. Totuşi, 
trebuie să fim de acord că toate aceste ipostaze ale timpului, trecut, 
prezent şi viitor, sunt în mod decisiv legate unele de altele. Willie 
(2005) spune că prezentul este o sursă a trecutului, iar viitorul are 
ca sursă tot prezentul. Dacă cineva neagă timpul prezent, pentru că 
este neplăcut sau constrângător, atunci el are premisele de a nega în 
acelaşi timp şi timpul trecut, şi pe cel viitor. Doar timpul prezent es- 
te cel care ne dă sentimentul trăirii evenimentelor unul după altul, 
sentimentul că viata este o progresie secventiala a evenimentelor si 
a trăirilor care generează sentimentul devenirii, o sinteză tempora- 
lă a ceea ce s-a petrecut până acum pe baza unui proiect sau doar pe 
baza sorții şi a întâmplării. 

Deşi credem că timpul este o resursă personală, că suntem stă- 
pânii timpului nostru, timpul nu este trăit în singurătate, timpul nu 

este „solipsistic“, ci este trăit „sincron“ cu alţii, este împărtăşit cu 
alţii. Prezentul, trecutul şi viitorul nostru se sincronizează cu pre- 
zentul, trecutul şi viitorul altora. Când vorbim de întâmplări pe- 
trecute într-un anume interval de timp, ele cuprind şi alte persoa- 
ne care sunt în acelaşi timp cu noi. Astfel, se poate spune că timpul 
nostru, trăit subiectiv, este şi timpul împărtăşit cu alţii, timp care 
poate fi numit „timpul intersubiectiv“. Această categorie este tim- 
pul pe care-l sincronizăm cu al altora pentru a fi împreună, pen- 
tru a face ceva împreună, pentru a învinge singurătatea. Când ne 
amintim ceva sau când planificăm ceva, în mod instinctiv aducem 
în mintea noastră şi alte persoane, oricât de mult am dori ca aceste 
clipe să fie întru totul doar ale noastre. Când ne judecăm experienţa 
şi felul cum a trecut viaţa, avem tendinţa de a le lega de victoriile şi 
eșecurile personale în funcţie de calităţile individuale, dar şi de fe- 
lul cum s-au legat de alţii, de unde sentimentul de vinovăţie, ruşine 
sau, din contră, de mândrie sau gelozie. 

În afară de timpul fizic, „cosmic“, măsurat de atomul de ce- 
siu, şi de timpul „psihologic“, măsură a trăirii noastre temporale, 
mai există şi un alt fel de timp. Nu poate exista descriere mai fru- 
moasă decât cea a lui Andrew Achenbaum (2001) care spunea: „De 
mult timp ceasul dirijează zilele mele, calendarul meu. Uneori, ca- 
ut să-mi găsesc liniştea, crezând în iluzia că eu îmi controlez viata. 
De fapt, timpul hotărăşte de cele mai multe ori felul cum eu mă re- 
prezint în fata altora de-a lungul vieţii. Cu toate acestea, încerc să 
rezist ideii că timpul este un obstacol în devenirea mea ca persoa- 
na care vreau să fiu. A deveni ce vrei cere timp şi efort, mai ales 
pentru a dobândi înțelepciune. Există un timp spiritual, timpul 
necesar să te transporte într-un spaţiu sacru. El este tot atât de 
important ca şi timpul biologic, psihologic sau social. Cu vârsta, 
acest timp capătă o valoare mai mare“. Acest „timp sacru“ aduce 
un fel de lumină lumii, o clarifică pentru noi înşine, aşa cum spu- 
nea Heidegger. Lumea pe care o luminăm astfel este inerent diferi- 
tă de cea a altor fiinţe. Noi aducem întru ființă lumea în felul nos- 
tru, cu culorile, sunetele şi formele lumii. Dar noi percepem lumea 

nu ca o colecţie de lucruri, ci în totalitate, „luate împreună“, şi le 

trăim ca un înţeles, semnificativ prin înţelesul lor. Noi căutăm acest 
înţeles şi el nu poate fi decât spiritual. Cu cât creştem în vârstă, cu 
atât mai mult descoperim acest timp spiritual. Odată cu vârsta, 
există o creştere a timpului spiritual, o creştere a înţelepciunii care 
stă la baza seninatatii cu care bătrânii acceptă finitudinea vieţii lor. 

Timpul este şi limbaj, şi gramatică. Există diferite metafore 
pentru a înţelege timpul. Una dintre acestea descrie timpul ca pe 
un tren care ajunge într-o gară: putem prinde acest tren sau pu- 
tem să-l pierdem, pentru că timpul este cel care ne duce undeva; 
dacă nu l-ai prins, el trece inexorabil, nu poate fi ajuns din urmă. 
Această metaforă sau altele asemănătoare sunt cele care ne domină 
la bătrâneţe, când avem de multe ori sentimentul vitezei prea mari 
sau a distanţei prea lungi parcurse de acest tren; sau faptul că am 
pierdut multe legături din diferite gări prin care am trecut. Această 
metaforă ne arată că timpul nu este figurat numai în legătură cu 
viteza scurgerii lui, ci şi sub formă de spaţiu, verbalizat cu adjecti- 
ve precum timpul prea „lung“ sau timpul prea „scurt“, sub formă 
de epitete economice sau monetare: „a fi zgârcit“ sau „generos“ cu 
timpul, „a irosi“ sau „a păstra“ timpul, sau în termeni morali pre- 
cum timp folosit „bine“ sau folosit „rău“. În anii 1960, Wallach şi 
Green au studiat felul de metafore ataşate timpului, comparând ti- 
nerii de 19-20 ani cu oamenii bătrâni. Tinerii au fost mai înclinați 
să aleagă metafore statice pentru a descrie trecerea timpului (de 
exemplu, „ocean liniştit“), pe când bătrânii au preferat metafore 
care arată mişcarea (de exemplu, „tren rapid“). 

Din cauza multitudinii de sensuri, se spune că timpul omu- 
lui este viu! El a mai fost figurat ca determinant pentru „valurile 
vieții“, precum timpul linear, care înregistrează evenimentele du- 
pă cum vin unul după altul (de exemplu, ziua de căsătorie, ziua de 
naştere a copilului etc.) şi timpul circular, care evocă în mod peri- 
odic un eveniment (de exemplu, sărbătorirea zilei onomastice în fi- 
ecare an). Toate aceste evenimente sunt repere temporale pe baza 
cărora noi apreciem trecerea timpului şi, astfel, gândim că timpul 
curge implacabil, în valuri, ca cel legat de vârstă, care curge uneori 
pe nesimţite şi alteori îl trăim conştient. 

Reacţia subiectivă faţă de timp este diferită în funcţie de vârstă. 
Se face astfel diferenţa între aspectele fizice ale timpului, precum vi- 
teza, direcţia, şi diferitele aspecte psihologice ale timpului. Astfel, 
timpul este ca un index al schimbărilor legate de vârstă sau oferă di- 
ferite înţelesuri care sunt legate de curgerea timpului, ca de exemplu, 
sensul viitorului, sensul ratării, sensul biografiei, sensul futilitatii si 
al perisabilitatii, sensul finalitatii şi al mortalităţii etc. Timpul adu- 
ce oamenilor şi norme, atitudini, poziţii şi opţiuni succesive. Acesta 
este un alt ceas, este „timpul cultural şi social“. Uneori există o ne- 
potrivire între timpul pe care îl stabileşte societatea şi cultura, şi cel 
individual. Aceasta este o nepotrivire temporală, o asincronie care ne 
lasă sentimentul că am rămas în urmă, că am luat-o înainte, că sun- 
tem avansați sau ca am ieşit din coordonate de timp ale momentului. 
Există şi un „timp autobiografic“, al poveştilor de viaţă, şi un timp al 
prevederilor, al anticipărilor, al planurilor, al dorințelor şi al visarii. 

Cu alte cuvinte, se face diferenţa între timpul „exogen“, cel din 
afara fiinţei umane, deci timpul fizic, cosmologic, şi timpul „endo- 
gen“, cel al organismului şi cel legat de mintea omului. 

Timpul organismului este timpul biologic ca expresie a vieţii, 
este timpul respirației, al bătăilor inimii şi al altor ritmuri biologi- 
ce, precum ritmul activităţii hormonale, al activităţii neurologice, 
al metabolismului. 

Timpul se leagă de mintea omului pentru că gândurile şi 
acţiunile noastre sunt secvențiale şi ne lasă sentimentul că timpul 
curge. De fapt, unii dintre noi cred că stăm doar în prezent, prezent 
cu care mergem împreună de-a lungul timpului. Restul este subiec- 
tivitatea dată de formularea şi reformularea amintirilor, de senti- 
mentul temporal al zadarniciei, al inutilitatii şi al incapacității, al 
esecului de a rămâne în clipa de fata. Fiecare dintre noi a vrut să ră- 
mână undeva în timp, într-o anumită vârstă, într-o anumită zi sau 
clipă pe care a dorit-o nesfârşită. Dar sentimentul existenţial al tre- 
cerii timpului ne arată că nu putem prinde timpul, că este iluzoriu 
să rămânem în timpul pe care-l vrem. Atunci omul îşi organizează 
timpul în funcţie de experienţele trecute şi de aşteptările din viito- 
rul apropriat sau îndepărtat. În mare parte, aceste aşteptări fac ca 

timpul subiectiv, cel legat de mintea noastră, să se scurgă cu dife- 
rite viteze. Timpul subiectiv mai depinde şi de durata activităţii în 
care suntem scufundati. Dacă activitatea aceasta este atractivă sau 
dacă este plictisitoare sau repetitivă, dacă suntem atenţi sau dacă 
suntem dezinteresati, toate acestea fac ca timpul să treacă cu dife- 
rite viteze. Se spune pe drept cuvânt că percepţia timpului depinde 
de densitatea experienţei. 

Cu toţi stăm în acelaşi timp fizic, pentru fiecare dintre noi cea- 
sul are aceeaşi viteză, nimeni nu poate evada din timpul fizic pen- 
tru că îl împărtăşim în aceeaşi măsură. Pe acest timp, cronometrat 
de ceas sau etalat pe calendar, oamenii au plantat evenimente soci- 
ale, culturale, religioase. Aceste evenimente ne servesc ca simboluri 
cronologice, creând intervale şi sincronizări între timpurile indivi- 
duale, precum cele legate de muncă, weekend, familie și religie, pe 
de-o parte, şi cele naţionale sau socio-culturale, pe de altă parte. 
Aceste sincronizări sau decalaje ne creează sentimentul că suntem 
contemporani unii cu alţii, că suntem împreună cu unii dintre noi 
şi că suntem diferiţi fata de alţii dintre noi. Această agregare a oa- 
menilor în funcţie de utilizarea timpului este evidentă pentru anu- 
mite grupe de vârstă. Hendricks (2005) spunea că trecerea de la o 
vârstă la alta este reprezentată şi de trecerea de la o grupă de uti- 
lizatori de timp la alta. Tinerii sunt mai rapizi şi mai risipitori cu 
timpul, bătrânii mai inceti şi mai zgarciti cu timpul. Fiecare sta- 
diu al vieţii poate fi considerat ca un prolog al celui care urmează. 
Aceste stadii sunt temporale, limitate în timp. Creşterea în vârstă 
este inexorabil legată de modurile subtile în care individul utilizea- 
ză timpul. Creşterea în vârstă aduce şi o structură ritmică a vieţii 
culturale, în care atât timpul, cât şi vârsta sunt markeri unul pen- 
tru altul. Naşterea, copilăria, adolescenţa, tinereţea, viaţa adultă, 
batranetea, pensionarea, căsătoria, naşterea copiilor sunt jaloane 
temporo-culturale care ritmează timpul si vârsta. Aceste perioade 
temporale au semnificaţii diferite pentru bărbaţi şi femei, şi depind 
in mare parte de statutul socio-economic sau de afiliatia religioasă. 

Timpul trăieşte în mintea noastră proiectat înainte sub for- 
ma „mâine“ care este construit din anticipări, planuri şi vise, şi din 

„ieri“ construit din rememorarea experienţelor personale. Aceste 
rememorări sunt cele care fac ca timpul trecut să rămână încă viu 
în mintea noastră, ele determină felul în care cineva gândeşte des- 
pre el însuşi, ele sunt reconstructii in care afectivitatea şi prezentul 
joacă un rol determinant. Astfel, rememorarea unui accident sau a 
unei traume bântuie prezentul în funcţie de felul cum îl descriem şi 
trăim astăzi, tot atât de mult ca şi de felul cum s-a petrecut în trecut. 

În funcţie de timpul nostru sunt şi emoţiile pe care le trăim. 
Frankl (2006) sugera că finitudinea vieţii afectează experienţa 
emoţională şi motivează oamenii să se focalizeze pe mândrie, plă- 
cere şi bogăţie în viaţa lor scurtă şi mai puţin pe explorarea de noi 
frontiere şi orizonturi. În general, oamenii îşi conduc viaţa conform 
intelesurilor pe care le-au descoperit pentru viata care le-a mai ra- 
mas, căutând să aducă o valoare acesteia. 

Vârsta aduce în conştiinţă atât problema „cât timp mi-a ră- 
mas“, cât şi problema ierarhiei scopurilor pe care le am. Pe mă- 
sură ce îmbătrânesc, oamenii au un sentiment mai adânc legat de 
„timpul“ rămas şi ierarhia scopurilor se schimbă. Emotionalitatea 
legată de scopuri sau scopurile care aduc emotionalitate pozitivă 
se schimbă şi ele, iar oamenii încearcă să facă din ce în ce mai des 
lucruri care le aduc plăcere, în detrimentul altora care le-ar putea 
aduce doar realizare socială sau profesională. 

Când suntem copii şi adolescenţi ne grăbim să „creştem mari“, 
să fim independenţi, să avem autonomie, să trăim după „capul nos- 
tru“, dar mai apoi, când suntem mari, constatăm că, de fapt, a tre- 
cut o mare parte din viaţă, că trebuie să ne grăbim să trăim, obser- 
vam că multi dintre noi dispar din diferite motive şi sentimentul 
vieţii limitate pune treptat stăpânire pe minţile noastre. Apoi apa- 
re sentimentul de ambiguitate, de relativitate, ideea că realitatea 
şi cunoaşterea nu sunt ceva absolut, lucruri în care credeam când 
eram tineri. A fi adult înseamnă să te confrunti cu situaţii în care 
nu ştii ce să faci. Când erai tânăr, dădeai vina pe ignoranță, pe când 
ca adult nu mai poţi face asta. Adultul acceptă aceste contradicții 
între slăbiciune şi putere, între cunoaştere şi necunoastere, şi re- 
zolvă toate acestea prin integrarea celor două în înţelepciune. A 

trăi înseamnă să accepti imperfectiunea, deşi sensul vieţii poa- 
te fi considerat o căutare a perfecțiunii. Toate acestea au făcut ca 
viaţa să fie considerată o „călătorie în timp“, un periplu în căutarea 
desăvârşirii pe care fiecare o găseşte în felul său. 

De foarte mult timp s-a constatat faptul că viaţa pare a cur- 
ge mai repede cu cât înaintăm în vârstă. William James, încă din 
1890, scria că timpul îşi creşte viteza cu vârsta, pentru că, oda- 
tă cu vârsta, sunt din ce în ce mai puţine evenimente memorabi- 
le. La început, vrem să ne amintim prima zi de şcoală, prima iubi- 
re, când s-a născut primul copil, când am obţinut primul serviciu, 
prima maşină, prima vacanţă, iar pe măsură ce îmbătrânim nu se 
mai întâmplă ceva la care să ataşăm adjectivul „primul“ şi nu mai 
avem în minte astfel de jaloane temporale, care să ne lase să apre- 
ciem viteza timpului. Cu cât distanţa între aceste repere temporale 
este mai mare, cu atât viteza de scurgere a timpului subiectiv este 
mai mare. William James scria: „Scurtarea timpului pe măsură ce 
vârsta înaintează este datorată mai mult monotoniei conținutului 
memoriei şi, deci, simplificării rememorării atunci când ne uităm 
înapoi. Monotonia, familiaritatea, lipsa de conținut fac ca timpul 
să se micşoreze“. Cu vârsta, probabilitatea de a se repeta diferite 
evenimente creşte şi aceasta duce la monotonie, pierderea atenţiei 
şi ulterior la sentimentul că timpul a trecut foarte repede. 

Dacă timpul fizic curge pentru fiecare la fel, se pare că timpul 
subiectiv curge pentru fiecare altfel. Dacă suntem ocupați sau da- 
că nu avem nimic de făcut influenţează perceperea scurgerii tim- 
pului. Sunt personalităţi care resimt presiunea timpului, pe când 
alţii sunt relaxaţi, amână, au diferite stratageme de a scăpa de sub 
tirania timpului. Valoarea timpului diferă de la o persoană la alta 
şi de la vârstă la vârstă. Unii bătrâni se plictisesc şi ar vrea să aibă 
ceva de lucru, încearcă să-şi găsească ceva de făcut, altora le place 
să stea şi să-şi amintească de trecut, unii abia aşteaptă să fie pen- 
sionari, alţii nu ştiu cum să-şi prelungească activitatea. Valoarea 
pe care o dau oamenii timpului influenţează felul cum văd timpul 
şi cât de repede sau cât de mult au risipit timpul, însă, de cele mai 
multe ori, bătrânii au sentimentul că au risipit timpul. 

Dar de ce ni se pare că timpul trece mai repede odată cu vâr- 
sta? Senzatia aceasta este unul dintre cele mai mari mistere ale 
experienţei timpului. Pierre Janet, important psihiatru francez de la 
începutul secolului XX, lansează „teoria proporționalității“ care spu- 
ne că viteza creşte pentru că un an din viaţă reprezintă din ce în ce 
mai puţin din totalul anilor pe care i-am trăit până acum. Deci, cu 
cât suntem mai bătrâni, cu atât un an din viaţa trăită reprezintă mai 
puţin. Pe baza teoriei lui Janet, Robert Lemlich (1975) face următoa- 
rele calcule: pentru un copil în vârstă de un an, acest an din viaţa lui 
reprezintă 100% din câta trăit, la 8 ani, un an din viaţa lui reprezintă 
12,5% din cat a trăit, la 18 ani un an reprezintă 5,56% din cât a trait, la 
35 ani, un an reprezintă 2,86% din cât a trait, ca la 98 ani, un an sa re- 
prezinte 1% din cât a trăit. Janet explică aceasta prin faptul că noi nu 
percepem timpul ca un tot, ci pe intervale, precum zilele, anotimpu- 
rile, anii sau intervalele între anumite activităţi, ceremonii familiale, 
onomastici, ceremonii religioase etc. Deşi noi măsurăm cu obstinatie 
timpul, avem ceasuri din ce în ce mai precise şi mai sofisticate, pes- 
te tot în locuri publice sunt ceasuri care afişează timpul, în realita- 
te, nu ne interesează scurgerea continuă a timpului, ci doar anumite 
momente: la ce oră pleacă trenul, la ce oră se deschide magazinul, la 
ce oră se termină programul, în ce zi cade ziua liberă, cât mai este pâ- 
nă la ziua soţiei mele, are februarie anul acesta 28 sau 29 de zile etc. 
Astfel, alergăm de la un jalon temporal la altul. Evaluarea retrospec- 
tivă a timpului este în funcţie de câte evenimente s-au petrecut între 
două jaloane de timp, cât de multe rememorări avem pentru acea pe- 
rioadă, ce semnificaţie dăm acelei perioade, ce presiune a timpului 
am resimţit realizând anumite acţiuni în acea perioadă trecută etc. 
Desigur că există şi o percepere a timpului prezent, dar este mai puţin 
importantă; în cel puţin 30% din timpul prezent, mintea ne zboară 
tot în timp, atât în trecut, cât şi în viitor. Se poate spune că este foarte 
greu pentru noi să fim atenţi la curgerea timpului, clipă de clipă, pu- 
tem face aceasta doar pentru maximum 10-20 de secunde, în funcţie 
de cât de mult suntem antrenați în a tine atenţia focalizată pe prezent. 

Începând cu William James, majoritatea oamenilor de ştiinţă 
nu sunt de acord cu teoria proportionalitatii, spunând că ea este 

doar un fenomen şi nu o explicaţie. Teoria ia în calcul memorarea 
evenimentelor şi a emoţiile legate de ele pe o bază subiectivă, deşi 
niciun calcul asupra vitezei timpului nu poate fi făcut cu exactita- 
te luând în considerare acest fel de evaluare. Experimente care au 
comparat loturi de vârste diferite au fost mai confidente. Astfel, în 
anul 2005, Wittman şi Lehnhoff constată că tinerii şi bătrânii eva- 
luează la fel trecerea timpului pentru perioade scurte, dar, pentru 
perioade lungi, de exemplu cât de repede a trecut o perioadă de 10 
ani, bătrânii evaluează că aceasta a trecut mai repede decât spun 
tinerii. În anul 2010, Friedman şi Jansen au comparat evaluările 
timpului scurs de la evenimentele puse pe o listă, la două grupuri, 
unul de tineri şi altul de bătrâni. Pentru evenimentele mai recente, 
ambele grupuri au evaluat în mod egal timpul scurs; pentru eveni- 
mentele mai îndepărtate, bătrânii au evaluat că timpul s-a scurs re- 
pede. Tot aceşti autori au arătat mai recent că indivizii, cu cât sunt 
sub presiunea timpului, cu atât percep trecerea timpului ca fiind 
mai rapidă. De fapt, odată cu vârsta, suntem atenţi din ce în ce mai 
puţin la timp, în schimb, suntem mai atenţi la sarcinile de îndepli- 
nit, pentru că suntem mai sensibili la rezultatul lor. 

O altă teorie este „paradoxul sărbătorilor“. Ea spune că, pe 
de-o parte, timpul are impact asupra memoriei şi, pe de altă parte, 
memoria creează experienţa timpului. Memoria autobiografică este 
cea care ne dă senzaţia elasticitatii timpului. La formarea memori- 
ei autobiografice participă atât memoria episodică, cea care înre- 
gistrează evenimentele în detaliu, aşa cum se succed în timp, cât şi 
memoria semantică, ce le aranjează în funcţie de semnificaţia lor 
pentru individ şi de experienţa trecută. Pe baza aceasta, un indi- 
vid îşi construieşte povestea vieţii lui. Când ne povestim viaţa, le- 
gam evenimentele, sărbătorile, în funcţie de semnificaţia lor şi nu 
le povestim aşa cum se succed în timp; din contră, povestim aces- 
te evenimente sărind de la un timp la altul, doar ca să facem le- 
gături semantice, pentru că avem impresia că, în acest fel, ce s-a 
petrecut în viaţa noastră are mai mult sens pentru ascultător şi pen- 
tru povestitor deopotrivă. Dacă am povesti evenimentele aşa cum 
s-au succedat în timp, ele ar arăta ca şi cum s-ar fi înregistrat pe o 

bandă de magnetofon. În această poveste, timpul este scurtat sau 
lungit, telescopat sau chiar ignorat, în funcţie de scopul naraţiunii. 
În anul 2012, Claudia Hammond făcea o comparaţie cu descifrarea 
istoriei dintr-un situs arheologic în care s-a decopertat un moza- 
ic care s-a păstrat parţial şi se caută să se recompună istoria aces- 
tuia, combinând fragmentele păstrate cu umplerea celor lipsă, pe 
baza estimărilor şi a imaginaţiei, pentru a reîntregi imaginea. Noi 
suntem mai înclinați să ne amintim şi să povestim circumstanţele 
unui eveniment trecut decât timpul în care s-a petrecut, pentru că 
circumstanţele dau un sens evenimentului mai mult decât timpul 
în care a avut loc. După această autoare, telescoparea timpului es- 
te principala cauză a sentimentului că timpul trece repede. Odată 
cu ştergerea treptată a evenimentelor din memoria noastră apare 
şi sentimentul că timpul trece mai repede. Cu cât iti poţi aminti un 
eveniment mai bine, cu atât îl poţi localiza mai bine în timp. Dacă 
evenimentele sunt ţinute minte pe baza asociaţiilor, a diferiților fac- 
tori care nu pot fi consideraţi repere temporale, ni se pare că aces- 
te evenimente au trecut foarte repede. Putem să ne amintim foarte 
viu un eveniment, apoi să ne amintim şi cum s-a petrecut, iar când 
vrem să ne amintim anul, acesta ni se pare că a fost ieri, când de fapt 
au trecut mulţi ani. Evenimentul ne-a impresionat, dar nu a contat 
momentul în timp pentru că nu ne-a implicat şi pe noi. Evenimente 
importante care sunt stocate în memorie pentru semnificaţia lor 
culturală sau politică, dar nu şi pentru persoana noastră, ni se para 
fi trecut foarte repede, ele nu sunt legate aşa de puternic de memo- 
ria autobiografică. 

Viteza aparent crescută a timpului în raport cu vârsta este, de 
fapt, o iluzie cognitivă. Atenţia şi memoria joacă un rol în această 
iluzie. Când există monotonie, lipsă de motivaţie, de stimulare, de 
conţinut, timpul trece repede. Când se petrece ceva interesant, îl 
localizăm după reperele temporale, dar dacă acelaşi eveniment se 
petrece de mai multe ori în acelaşi fel nu ne mai amintim reperele 
temporale şi timpul pare să fi trecut repede. „Fiecare an ce a trecut 
converteşte experienţa în rutină care este greu de memorat, iar zi- 
lele şi săptămânile trec pe nesimţite şi anii par goi şi fără număr“, 

scria William James. Când eşti tânăr, experienţele noi ce le percepi 
pentru prima oară se menţin în memorie ca jaloane de timp; mai 
târziu, astfel de experienţe noi sunt din ce în ce mai puţine, deci 
reperele temporale sunt din ce în ce mai puţine şi, astfel, timpul 
trece mai repede, neavând astfel de jaloane, ceea ce face ca timpul 
să apară telescopat. S-a constatat că, pe măsură ce o sarcină cere 
mai multe resurse cognitive, durata ei este percepută ca fiind mai 
lungă. Pe când stimulii repetitivi apar ca fiind plasați pe un inter- 
val de timp mai scurt şi, astfel, timpul total este perceput ca tre- 
când mai repede. Bătrânii cred că timpul a trecut foarte repede şi 
pentru că în memorie le-au rămas mai puţine evenimente pe baza 
cărora să estimeze perioadele de timp scurse. Pentru cei cu activi- 
tate diversă timpul trece mai încet decât pentru cei care stau acasă 
şi care fac acelaşi lucru în fiecare zi. Richard A Friedman, profe- 
sor de psihiatrie clinică şi director al clinicii de psihofarmacologie 
la Weill Cornell Medical College, New Presbyterian Hospital, New 
York, povesteşte în The New York Times, din 20 iulie 2013, cum ta- 
tal său, inginer de profesie, după ce a ieşit la pensie, a citit tot ce i-a 
ieşit în cale, de la astronomie la istorie, de la călătorii la grădinărit, 
şi niciodată nu s-a plâns că timpul a trecut mai repede de când a 
devenit bătrân faţă de când era tânăr. 

Din toate cele de mai sus se poate vedea că timpul poate fi asi- 
milat cu oricare altă „resursă“ socială care are o valoare ce poate 
fi cumpărată, vândută, împrumutată, valoare care se justifică în 
relaţie cu valoarea altor resurse. Modelul cultural de percepţie a 
timpului defineşte contextul temporal în funcţie de semnificaţia 
activităţii umane şi poate fi diferit în funcţie de stereotipuri cultu- 
rale, credinţe, activităţi, relaţii cu alţii sau vârstă. Este important ca 
fiecare din noi, înainte de a ne considera „în vârstă“, să gestionăm 
timpul în aşa fel încât el să rămână resursa cea mai la îndemână 
prin care ne împlinim viaţa. 


2. Vârsta 


Ce este vârsta? După Dicţionarul Explicativ al Limbii Române, 
vârsta este „timpul scurs de la naşterea unei ființe până la un anu- 
mit moment din viata ei sau numărul de ani (luni, zile) prin care se 
exprimă acest timp“. În dicţionarul Merriam-Webster, vârsta este 
definită ca „lungimea de timp pe care o ființă a trăit-o sau lungi- 
mea de timp în care un lucru a existat“. Deci vârsta, atât pentru 
fiinţe cât şi pentru lucruri, este timpul în care acestea au existat 
sau există. Vârsta măsoară intervalul de timp în care o ființă sau 
un lucru a făcut parte din realitate, adică intervalul de timp în ca- 
re există în conştiinţa proprie sau în conştiinţa altora. Astfel, vâr- 
sta se construieşte de către o ființă cu conştiinţă de sine pentru ea 
însăşi şi pentru ceilalţi. 

Atunci când o instituţie sau oficialitate ne cere să ne identifi- 
căm, ne spunem numele şi vârsta şi/sau data naşterii. Se poate spu- 
ne că vârsta face parte din identitatea noastră, face parte din ID-ul 
nostru la un moment dat. Spunând câţi ani avem, spunem implicit 
şi că suntem în prezent. Dacă spun că am 55 de ani, înseamnă că 
sunt în prezentul acelui an, când am împlinit această vârstă. Astfel, 
când ne spunem vârsta, punem verbul la prezent. Pot să spun şi ce 
vârsta am avut când s-a petrecut ceva semnificativ în trecut sau ce 
vârsta voi avea când se va petrece ceva în viitor. Mai pot să leg mo- 
mente din viata mea de vârsta altora, de exemplu, pot să spun că, 
atunci când m-am căsătorit, tatăl meu avea 62 de ani, iar mama 56. 

Dacă vârsta se măsoară în ani, putem începe să luăm în con- 
siderare cât mai este până când mai trece încă un an din existenţa 

noastră şi atunci putem lua în considerare lunile, săptămânile sau 
zilele din calendar, de exemplu, „mai am 3 luni până împlinesc 68 
de ani“ sau „săptămâna viitoare este ziua mea“. 

Vârsta nu este doar o numărătoare în ani, ea poate fi formu- 
lată şi în funcţie de anotimpuri sau de alte criterii temporale, este 
de fapt o reminiscență a felului cum oamenii din vechime luau în 
considerare timpul, când nu era calendar, ci doar alternanţa din- 
tre anotimpuri şi dintre zi şi noapte. Cu anumite ocazii, se spune 
şi astăzi: „Fata mea a împlinit 6 primăveri“ sau „Bunicul meu este 
la apusul vieţii“ sau „Vecinul meu a trecut în somnul de veci“ etc. 

Unii oameni vor încerca să-şi ascundă vârsta, alţii ezită, unii 
vor spune cu ceva mai puţin, alţii vor spune cu ceva mai mult. De 
exemplu, sunt oameni care declară vârsta pe care nu au împlinit-o 
încă. De exemplu, în loc să spună: „Am 60 de ani“ sau „Peste câ- 
teva luni, împlinesc 61 de ani“, alţii rotunjesc cifra şi spun simplu 
„Am 61 de ani“. 

Vârsta este şi o ceremonie. Dacă acceptăm că numele şi vâr- 
sta participă împreună la formarea identităţii unei persoane, atunci 
înţelegem de ce ele sunt considerate evenimente de importanţă spe- 
cială pentru individ şi cei apropiaţi lui (familia, prieteni, colegi) şi se 
sărbătoresc cu un anume fast. Serbarea zilei de naştere şi a zilei ono- 
mastice sunt repere pe care nimeni nu le ignoră, deşi sunt perioa- 
de în viaţă când ai vrea să sari peste ele. Ceremoniile legate de aces- 
te zile fac parte din ritualul familiei, din stereotipurile culturii din 
care persoana face parte. Cel puţin în cultura noastră, o persoană 
sărbătoreşte aceste zile cu un fast legat de tradiţiile familiei, de spaţiul 
cultural şi, de multe ori, de statutul socio-economic al persoanei. 

Vârsta mai este şi un reper temporal care jalonează memoria 
autobiografică. Legăm şi ţinem minte diferite evenimente persona- 
le sau ale lumii în care trăim în funcţie de vârsta pe care o aveam la 
data petrecerii acestora. Astfel este comun să spunem: „Aveam 31 
de ani când s-a născut primul meu copil“ sau „Eram de 41 de ani 
când a fost atentatul de la New York“. Pe baza acestor repere de 
vârstă, noi ne construim şi felul cum curge timpul în mintea noas- 
tră, mai repede sau mai încet. 

Dar vârsta face parte şi din construcţia unui statut social 
şi/sau cultural. Avem setate praguri de vârstă la care cineva es- 
te îndrituit să facă ceva sau nu, precum vârsta majoratului, vâr- 
sta de la care cineva poate vota, de la care poate conduce un au- 
tovehicul, vârsta de pensionare etc. şi vârste care salasluiesc în 
mintea noastră ca stereotipuri sau ritualuri culturale moştenite 
din „moşi-strămoşi“, de exemplu, vârsta de la care este bine să te 
căsătoreşti, vârsta de la care este bine să pleci de la părinţi, vârsta 
de la care cineva începe să te ia în considerare şi să-ţi audă pare- 
rea, vârsta când eşti prea bătrân să mai faci cutare sau cutare lu- 
cru etc. 

Luând în considerare cele de mai sus, putem spune că vâr- 
sta este atât o „construcție personală“, făcând parte din identi- 
tate şi din felul cum măsoară fiecare scurgerea timpului, cât şi o 
„construcţie a celorlalţi“, după care vârsta se defineşte în funcţie 
de criterii sociale şi culturale împărtăşite de multi alţii şi la care ci- 
neva aderă mai mult sau puţin conştient. 

Cum se defineşte vârsta din punct de vedere social? Se spune 
că vârsta este un „construct social“ pe baza căruia se formulea- 
ză norme şi simboluri sociale vârstei. Construcţia socială a vârstei 
permite ca oamenii să se numească tineri sau bătrâni. Faptul că nu 
peste tot în lume aceste definiţii sau praguri pentru a fi tânăr sau 
bătrân sunt la fel arată că ele nu sunt altceva decât constructe soci- 
ale. Diferite vârste sunt legate de diferite norme sociale, de exem- 
plu, vârsta majoratului sau a pensionării, şi de diferite categorii / 
grupuri sociale, de exemplu, persoanele care sunt la vârsta a treia, 
grupul pensionarilor, sau după care se definesc şi validează diferi- 
te interacțiuni între grupele de vârste, de exemplu, relaţia dintre 
tineri şi bătrâni, a avea sau nu dreptate, a avea experienţă, cărei 
generaţii apartinem etc. 

Prin „construcția socială a vârstei“ sociologii înțeleg felul in 
care vârstei i se ataşează etichete sau clasificări care, altfel, în mod 
natural, nu există. Această construcţie socială înseamnă că vârstei 
i se dă un înţeles care derivă din normele societăţii şi, pe această 
bază, indivizii vor fi numiţi şi grupaţi. De exemplu, adulţii pot fi 

consideraţi ca întemeietori şi intretinatori de familie, iar bătrânii 
ca fiind bunici şi pensionari. 

Societatea creează norme sub formă de legi, regulamente, 
practici administrative sau cutume după care oamenii de diferite 
vârste au drepturi şi responsabilităţi, sunt interpretati şi luaţi în 
considerare. De exemplu, se creează norme şi praguri după care o 
persoană este numită tânără sau în vârstă, sau după care, între do- 
uă persoane cu aceeaşi calificare, persoana mai în vârstă este mai 
competentă, sau o persoană mai în vârstă se bucură de o mai bună 
reputaţie sau are mai mare credibilitate decât una tânără. 

Tot parte a construcției sociale a vârstei este şi ideea prezen- 
tării sociale. Astfel, există o imagine „normalizată“ social a felului 
cum se îmbracă, cum se poartă şi ce caracteristici psiho-fizice are 
o persoană în funcţie de vârstă. Pe baza acestora, cineva poate fi 
considerat „bătrân“ chiar dacă nu are încă vârsta pentru a intra în 
această categorie. Construcţia socială a vârstei ia în considerare şi 
criteriile gerontologiei în identificarea „bătrânilor“, respectiv des- 
hidratarea pielii şi apariţia cutelor pe fata, deteriorările acuitatii 
auditive sau vizuale, slăbirea forţei musculare sau a capacităţii cog- 
nitive. 

Aşa cum arata Erving Goffman’, această „fațadă“ a vârstei, 
această prezentare a oamenilor în funcţie de vârstă, este cea care 
participă la interacţiunea fata-in-fata, cea care determină în bună 
parte afiliatia spontană sau activă la diferite grupuri sociale, econo- 
mice sau la modalităţi recreationale. Astfel, oamenii mai în vârstă 
vor fi priviţi cu suspiciune într-o discotecă, iar tinerii nu vor fi bine 
priviţi într-un loc destinat celor mai bătrâni. Mai există şi proble- 
ma manierelor şi a „etichetei“. Manierele, adică comportamentul 
simbolic declanşat de întâlnirea faţă în faţă sau de prezenţa alto- 
ra, joacă un rol important în stabilirea şi menţinerea relaţiilor din- 
tre oameni. Li s-au dat diferite denumiri precum etichetă, compor- 
tament ceremonial, ritual social, ritual interactional sau, simplu, 
politeţe. Această politeţe este de multe ori subsumată conceptului 


1 Erving Goffman (1922-1982), celebru sociolog american. 

de educaţie. Aceste maniere îndeplinesc funcţii sociale foarte im- 
portante precum un mod subtil de reglare şi control al relaţiilor 
sociale, generează sentimentele care-i fac pe oameni să-şi asume 
roluri sociale şi să comunice cine sunt şi ce loc ocupă în ordinea so- 
cială. Aceste caracteristici sunt întrupate cel mai bine în ceremo- 
nialul salutului prin care se exprimă curtoazia, respectul şi toate 
celelalte. Manierele, eticheta, modul de comportare între oameni, 
aduce liniştea şi reconcilierea atunci când este nevoie. Într-o întâl- 
nire, fiecare salută sau este salutat în funcţie de relaţiile pe care le 
are cu celalalt, dar şi în funcţie de vârstă. Astfel, există regula ne- 
scrisă că tinerii salută primii când întâlnesc un bătrân. Tot pe baza 
acestor maniere sau comportament socialmente standardizat, un 
tânăr poate fi etichetat „obraznic“, „needucat“ sau „lipsit de mani- 
ere“ de către cei mai în vârstă, tot aşa cum un tânăr poate considera 
un bătrân ca „obtuz“, „desuet“, „demodat“, „ursuz“ etc. 

Mai este o problema — cea a întâlnirii dintre oameni. Schimbul 
de cuvinte şi priviri între tineri şi bătrâni este foarte important, 
pentru că atunci se trimit mesaje semnificative, voluntare şi invo- 
luntare. În întâlnirea fata in fata, mesajele acestea nu pot fi trucate, 
deşi uneori încercăm să disimulăm. Prin aceste mesaje, interlocuto- 
rii se experimentează unul pe celălalt şi pentru aceasta oamenii vor 
să vadă faţa celuilalt, să se observe unul pe celălalt, pentru a distin- 
ge aceste mesaje expresive care spun cine eşti. Ne uităm unul la al- 
tul atunci când ne intersectăm. În funcţie de felul cum este constru- 
ită social vârsta, întâlnirea dintre tineri şi bătrâni este o întâlnire 
plină de tensiune. De multe ori, atât bătrânii, cât şi tinerii nu vor să 
fie identificaţi ca atare, pentru că această întâlnire ar putea fi plină 
de critici reciproce sau emoţii, precum cele de jenă, ruşine si timi- 
ditate, care se construiesc prin judecarea unuia prin ochii celuilalt. 

Bazat pe preconceptiile negative legate de bătrâneţe, se constru- 
ieşte şi conceptul de „ageism“ care defineşte o alterare în sentimen- 
tele, credinţele sau comportamentele fata de un individ sau un grup 
în funcţie de vârstă. Acest concept îşi are rădăcina în tendinţa soci- 
ală de a separa tinerii de bătrâni atât la nivel individual, cât şi la ni- 
vel instituţional. Astfel, avem instituţii pentru oamenii bătrâni, ca de 

pildă, Casa de pensii, Casa de ajutor reciproc a pensionarilor, cămine 
de bătrâni, cantine pentru oameni bătrâni etc., toate înconjurate de 
un halou de stigmatizare. După Goffman, stigmatizarea se referă la 
un „self deteriorat“ generat de identificarea bătrânilor ca persoane 
incapabile de a atinge anumite standarde şi norme de funcţionare. 
Pentru el, stigmatul este un atribut, un comportament sau o reputaţie 
care contribuie la crearea unei identități sociale, cea de stigmatizat! 
În ciuda tendinței oamenilor în vârstă de a de a obţine aproba- 
re socială, acceptare, reputaţie pozitivă şi prestigiu, în ciuda nevoii 
de a fi valorizati, de a avea o bună imagine în mintea altora, care 
să ducă la acceptare de către ceilalţi, oamenii în vârstă sunt din ce 
în ce mai izolaţi tocmai prin modul de construcţie socială a vârstei. 
Toată lumea aşteaptă ca un om la tinereţe să caute să se instruiască 
într-o profesie oarecare, la mijlocul vârstei să fie activ, productiv şi 
întreprinzător, iar când este în vârstă, să fie la pensie, să fie inactiv 
şi să nu mai aibă roluri sociale importante. Se spune că societatea 
funcţionează mai bine cu oameni care se identifică cu rolurile lor 
şi le îndeplinesc fără să crâcnească, ceea ce se aşteaptă şi de la bă- 
trâni, adică să accepte rolul marginal care le este dedicat! 
Conceptul de speranţă de viata, adică vârsta medie presupu- 
să a putea fi trăită de o populaţie care împărtăşeşte un teritoriu, 
contribuie şi el la construcţia socială a vârstei, indivizii în apropie- 
rea acestei cifre, care estimează speranţa de viaţă, fiind consideraţi 
„bătrâni“. Pe măsură ce speranţa de viaţă a crescut, în aceeaşi mă- 
sură a crescut şi pragul dincolo de care un individ poate fi consi- 
derat social ca bătrân. Creşterea numărului de indivizi care ating 
vârste înaintate a făcut ca, pe lângă grupul de „vârsta a treia“, adi- 
că grupul cu vârste cuprinse între 65 de ani şi vârsta speranţei de 
viaţă (în medie 75 de ani), numiţi şi „bătrânii tineri“, să apară şi 
grupul de bătrâni de „vârsta a patra“, adică grupul ce trece de vâr- 
sta speranţei de viata, 85 de ani. Acest grup a fost subîmpărțit in 
„bătrânii bătrâni“, între 75 şi 84 de ani, şi „bătrânii foarte bă- 
trâni“, cei care depăşesc 85 de ani. Dar şi această clasificare scoate 
în evidenţă încă o dată ageismul discursului social, împărțind de 
fiecare dată când are prilejul oamenii în funcţie de vârsta lor. 

În final, se poate spune că construcţia socială a vârstei a creat 
premisele „stratificării“ sociale pe bază de vârstă, stratificare care 
a pus bazele ageismului, ale ignorarii drepturilor, ale stigmatizarii 
şi, în final, ale abuzului fata de oamenii bătrâni. 

Spre deosebire de construcţia socială a vârstei, „construcția 
culturală a vârstei“ ataşează fiecărei vârste o valoare. Cultura 
constă în simbolurile, artefactele, credinţele, valorile şi atitudini- 
le care sunt împărtăşite de toţi cei care formează grupul cultural. 
Ea se manifestă în ritualuri, obiceiuri şi legi, şi este perpetuată şi 
reflectată în vorbe, reguli, obiceiuri, literatură, artă, dietă, costu- 
me, religie, preferinţe, particularităţi familiale, distracţie şi altele. 
Vârsta este imersată în fiecare aspect al culturii şi fiecare aspect 
al comportamentului, al aspectului fizic şi al fiziologiei batranetii 
este prins în plasa semnificatiilor culturale. În metafore, poveşti, 
literatură, filme, artă vizuală, cântece şi mitologie, vârstele, cu ca- 
racteristicile lor, sunt prinse într-o țesătură de simboluri din care 
cu greu se pot desface. Dacă tinereţea este asociată cu începutul, 
batranetea semnifică mai mult sfârşitul; dacă maturitatea subsu- 
mează potenta, fertilitatea, independenţa, competenţa şi jovialita- 
tea, batranetea este legată mai mult de incapacitate, impotenta, de- 
teriorare, dependenţă şi singurătate. Tot acest tablou este purtat de 
stereotipurile şi credinţele culturale pe care le împărtăşesc mem- 
brii unui anume spaţiu cultural. În cultura română, există o oare- 
care ambivalenta în descrierea batranetii, pe de-o parte este descri- 
să ca o perioadă de seninătate inteleapta, de ataşament la familie, 
de înclinaţie spre natural, tradiţie şi istorie, iar pe de altă parte es- 
te caracterizată de deficienţe fizice (bătrân uscativ, garbovit, albit, 
zbârcit), lipsuri materiale (stă prost cu banii, zgârcit), nutritionale 
(mănâncă prost, este slab) şi înclinaţie spre religiozitate (ţine post, 
merge la biserică, se gândeşte mereu la cei dispăruţi, merge des la 
cimitir etc.). 

La construcţia socială şi culturală a vârstei participăm cu toţii 
şi niciunul dintre noi în mod particular. În schimb, fiecare dintre 
noi participăm la identitatea proprie pe care vârsta ne-o conferă. 
Aceasta este „identitatea conform vârstei“. 

Conceptul de identitate conform vârstei se referă la experienţa 
persoanei cu o vârsta oarecare şi a procesului de dezvoltare oda- 
tă cu vârsta. Identitatea conform vârstei este rezultatul procesului 
prin care o persoană sesizează cât de departe sau aproape este vâr- 
sta reală de vârstă pe care simte că o are. Acest proces se pune cel 
mai bine în lumină prin întrebări de felul: „Cât de bătrân te simţi?“, 
„Cărei categorii/grup de vârsta crezi că îi aparţii?“ sau „Cum per- 
cepi şi înţelegi creşterea vârstei tale?“. Aceste întrebări explorea- 
ză experienţa subiectivă a vârstei, proces care implică participarea 
unor factori foarte înalt specifici unei persoane, lucru care arată de 
ce vârsta participă în mod hotărâtor la identitatea acelei persoa- 
ne la un moment dat. Pe baza acestui proces subiectiv, al formării 
identităţii conform vârstei, un individ se simte tânăr sau bătrân în 
raport cu vârsta calendaristică pe care o are, evaluează calitatea 
propriei vieţi, îşi apreciază probabilitatea lungimii propriei vieţi, 
judecă perioada de fertilitate şi rolul în familie şi în relaţii intime, 
planifică anumite acţiuni şi decizii, participă la diferite activităţi 
sociale şi culturale sau îşi modelează rolul în microgrupul căruia 
îi aparţine. Toate acestea se bazează pe dialogul interior al persoa- 
nei care începe cu afirmaţia: „Tu eşti atât de tânăr pe cât te simti!“. 

De-a lungul vieţii, individul parcurge diferite fațete ale acestei 
identități de vârstă, de exemplu: se simte ca şi cum nu ar avea ni- 
cio vârstă, ca şi cum ar fi mereu tânăr şi omnipotent, sau aderă la 
ideea continuității liniare a vârstei, a refuzului de a aparţine unei 
categorii de vârstă sau, din contră, intră într-o categorie înainte de 
a fi justificată de vârsta cronologică, adică se simte mai bătrân de- 
cât este. 

S-a demonstrat că există o tendinţă generală ca oamenii să ra- 
porteze că se simt mai tineri decât sunt de fapt. Dacă la o vârstă tâ- 
nără oamenii spun că se simt tineri, conform vârstei calendaristi- 
ce, pe măsură ce îmbătrânesc, ei apreciază că se simt ca şi cum ar fi 
mai tineri decât vârsta reală, ajungând ca, după 65 de ani, oamenii 
să se simtă în medie cu peste 10 ani mai tineri decât o presupune 
vârsta calendaristică. Aceasta s-ar explica prin faptul că oamenii îşi 
apreciază felul cum se simt în funcţie de o vârstă ideală, ce vârstă ar 

vrea să aibă în momentul respectiv, şi cu toţii am vrea să fim mai ti- 
neri decât suntem în fapt. La aceasta mai contribuie şi felul cum re- 
almente cineva se simte legat de satisfacția cu viata dusă sau cu sta- 
rea de sănătate. Aceşti din urmă factori pot umbri cu totul dorinţa 
de cât de „tineri“ am vrea să fim. Când ne apreciem a fi mai tineri 
decât suntem, de fapt, ne dăm mai mulţi ani de trăit şi aceasta es- 
te un fapt esenţial, cu cât ne simţim mai bine la un moment dat, cu 
atât credem că vom trăi mai mult. De-a lungul vieţii, omul consta- 
tă că, odată cu progresia vârstei, apar si unele fenomene de declin, 
mai ales fizic; fizionomia se schimbă pe nesimţite, apar ridurile 
pe fata, părul se răreşte şi albeşte, pielea corpului este mai usca- 
tă, muşchii nu mai sunt aşa de reliefati, silueta şi postura se modi- 
fică, toate acestea ne fac să luăm măsuri de a le ascunde sau chiar 
să le combatem, dacă se poate. Dar mai sunt şi modificări de ordin 
funcţional şi social, de exemplu reducerea distanţei de mers pe jos, 
a capacităţii de ridicare de greutăţi, probleme de memorie, proximi- 
tatea pensionării, scăderea numărului de cunoştinţe, singurătatea. 
Cu toate acestea, dacă oamenii sunt întrebaţi la ce vârstă se simt, ei 
susţin că se simt ca la o vârstă mai tânără decât cea calendaristică, 
deci identitatea lor este dată mai mult de vârsta „subiectivă“ decât 
de cea reală. Cum se explică acest fapt? S-a constatat că, de-a lun- 
gul vieţii adulte, oamenii fac eforturi inconstiente de a rămâne la 
acelaşi nivel de funcţionare şi din cauza aceasta ei folosesc diferite 
procese de adaptare pentru a compensa procesul lent al înaintării 
în vârstă. Se poate spune că nu există om care să nu se lupte cu vâr- 
sta lui, indiferent dacă vrea să pară sau să se simtă mai tânăr sau 
nu. Procesul acesta de adaptare la schimbările vârstei este inerent 
naturii noastre umane. 

La cele de mai sus se mai adaugă problema felului cum sun- 
tem văzuţi şi interpretati de ceilalţi. Aici intervin factorii culturali. 
Trăim într-o lume în care imaginea corpului participă la identita- 
tea socială. Cu toţii am vrea să arătăm mai bine, peste tot vedem 
oameni cu corpuri frumoase, mai ales pe copertele revistelor ilus- 
trate, în reclamele imense din spaţiul public, la TV sau în filme. 
Aproape nu este loc unde să nu existe centre de fitness sau să nu 

vedem oameni care aleargă, mereu întâlnim magazine cu medicatie 
şi alimentaţie „naturistă“ care promit o viaţă lungă, fără bătrâneţe. 
Este cert că oamenii vor să arate mai bine! Ce înseamnă acest lu- 
cru? Răspunsul este unul singur: oamenii vor să arate mereu tineri. 
Cu toate acestea, nu este sigur ce prevalează: a arăta mai tânăr sau 
a fi mai longeviv? Lumea de astăzi, construită mai mult vizual, pro- 
movând un corp ideal, impune pe nesimţite tuturor o tendinţă de 
a ne uita la corpul şi la faţa noastră şi aceasta ne aduce cu gândul 
la vârstă. Acceptăm anumite modificări ale corpului nostru odată 
cu vârsta, dar sunt şi unele indezirabile, unele care ne fac să ară- 
tăm mai bătrâni decât suntem şi pe care dorim să le combatem sau 
să le deghizăm. 

Iată cum anumiţi factori culturali, precum stereotipuri, 
credinţe, idei, modele, fac ca identitatea datorită vârstei să se medi- 
eze cu cea a imaginii corpului şi a credințelor noastre despre el. Aici 
intervine dorinţa de a ţine diferite diete, de a purta diferite haine la 
moda sau haine care să ne arate că apartinem unei alte vârste decât 
cea reală. În mod sigur dorim să apartinem unei vârste mai tinere. 

Faptul că ne simţim şi dorim să arătăm mai tineri decât sun- 
tem are un impact deosebit asupra stării de sănătate şi a bunăstării 
generale. Aceste lucruri s-au subsumat conceptului de „bătrânețe 
pozitivă“ în care individul doreşte să rămână cât mai mult timp 
activ, implicat, productiv şi în relaţie cu cât mai mulţi semeni. S-a 
demonstrat că cu cât ne identificăm cu o vârstă mai tânără, cu cât 
suntem mai activi, cu atât cresc şansele noastre de a îmbătrâni po- 
zitiv şi de a fi mai longevivi. 


3. Longevitatea 


Foarte des auzim oameni care se plâng de evenimentele nefe- 
ricite din viaţa lor, am putea spune chiar că nimeni nu e scutit de 
ele, dar, cu toate acestea, nu există nicio îndoială că, deşi ne plân- 
gem de ea, cu toţi dorim ca viaţa noastră să fie cât mai lungă. De 
ce? Pentru că viaţa este singurul nostru prilej de a realiza ceva şi 
de a ne bucura de ceva! Suntem aşa de preocupaţi de a face aceste 
lucruri, încât niciodată nu avem suficient timp şi suficiente prile- 
juri care să ne facă să ne declarăm satisfacuti de ce s-a petrecut pâ- 
nă acum. Căutăm mereu în viitor şi însăşi această privire plină de 
speranţă a viitorului este motorul care ne face să dorim să-l întâl- 
nim în orice condiţii şi cu orice preţ. 

Problema longevitatii se pune astăzi mai mult ca oricând din 
două motive: i) durata medie de viaţă a oricărei populaţii de pe 
glob a crescut constant în ultima sută de ani şi ii) descoperirile re- 
cente ale medicinei, în general, şi ale gerontologiei şi ale metodelor 
antibătrâneţe, în particular, au creat aşteptări suficient de raţionale 
ca să credem că viaţa oamenilor poate fi prelungită în mod semni- 
ficativ. Cei care cred că aceasta se poate realiza prin mijloace ac- 
tive se numesc „prolongevişti“. Unii dintre ei, „prolongeviştii ra- 
dicali“, chiar cred că viaţa poate fi prelungită la nesfârşit, iar alţii 
sunt mai moderați, susținând posibilitatea prelungirii doar cu câ- 
teva decenii. Ambele categorii considera că batranetea este o sta- 
re organică, patologică, care poate fi prevenită prin măsuri luate 
înainte de apariţia ei, sau că ea poate fi „tratată“ de medicină prin 
mijloace asemănătoare tratamentului oricărei alte boli. Există şi 

„prolongevişti mistici“ care afirmă că viaţa poate fi prelungită prin 
acţiune divină! 

Se ridică întrebarea: cu cât să se prelungească viaţa? Foarte 
multi dinte prolongevisti sunt optimişti, considerând că stă în pu- 
terea ştiinţei actuale să se prelungească speranţa actuală de viaţă 
cu până la un deceniu. Acest lucru ar fi posibil prin adoptarea 
unor metode care se adresează atât individului, cât şi lumii ca în- 
treg, metode şi măsuri care ar face viaţa mai bună pentru fiecare. 
Există însă şi voci care spun că, dacă trăieşti mai mult, vei avea şi 
o bătrâneţe lungă care vine cu limitările si dizabilitatile caracte- 
ristice ei, astfel că ar fi mai bine să se prelungească doar proporţia 
tinereţii fata de lungimea totală a vieţii. Această concepţie se ba- 
zează pe ideea că alterarea condiţiilor de pe Pământ, chiar dacă ar 
duce la prelungirea vieţii oamenilor, dăunează lumii ca întreg şi, 
mai devreme sau mai târziu, s-ar întoarce împotriva vieţii oameni- 
lor, indiferent de vârsta lor. Aici este vorba de două concepţii diferi- 
te care s-au pus în antiteză de-a lungul istoriei: „melorismul“, care 
semnifică eforturile umane pentru a face lumea mai bună şi ar duce 
la o prelungirea a vieţii oamenilor, şi „apologismul“, care condam- 
nă orice încercare de modificare a condiţiilor de pe Pământ şi care 
susţine că prelungirea vieţii nu este nici posibilă şi nici dezirabilă. 

Apologismul s-a caracterizat prin câteva teme care s-au pre- 
lungit din vechime şi până astăzi: a trăi veşnic este o violare a legi- 
lor naturii şi a ordinii divine, nemurirea în sine nu este nici posibi- 
lă, nici dezirabilă, iar batranetea şi sfârşitul au logica lor. 

Rădăcinile apologismului se identifică din cele mai vechi tim- 
puri. Fascinant este că, încă de la prima poveste scrisă de oameni, 
povestea lui Gilgamesh, cu mai bine de 3000 ani î.Hr., se vorbeşte 
de dorinţa de imortalitate a oamenilor. Nu este extraordinar fap- 
tul că, de la prima poveste pe care au scris-o, oamenii au vorbit de 
nemurire? Povestea descrie eşecul lui Gilgamesh în a obţine secre- 
tele nemuririi, iar acesta sfârşeşte prin a accepta soarta inevitabi- 
lă a omului, viaţa temporară pe pământ. Hesiod, poetul grec care 
ne-a transmis cele mai multe dintre miturile Greciei Antice, spune 
şi povestea lui Prometeu şi a Pandorei, în care este vorba de faptul 

că batranetea şi moartea au fost aduse pe pământ de Zeus. Acesta 
a vrut să-l pedepsească pe Prometeu pentru aroganță şi păcatul lui 
de a fi furat focul de la zei şi a-l fi dat oamenilor, o metaforă prin 
care se sugerează că umilinţa şi supunerea trebuie să fie în natura 
omului. Tot Hesion ne-a adus povestea „vârstei de aur“ a omenirii. 
După el, există cinci „epoci“ pe care omenirea le-a parcurs, înce- 
pând cu epoca de aur, în care oamenii nu îmbătrâneau niciodată şi 
trăiau fericiţi până la moarte, apoi au urmat epocile de argint, de 
bronz, vârsta eroilor, ajungând la vârsta de fier, cea din contempo- 
raneitate, când Zeus le-a destinat oamenilor o soartă din ce în ce 
mai „mizeră“, hărăzindu-le ca pedeapsă regresul şi decadenta prin- 
tr-o bătrâneţe urâtă şi o moarte izbăvitoare. 

În epoca romană, epicurianismul a promovat ideea că, dacă un 
om dezvoltă o atitudine potrivită fata de moarte, atunci nu va mai 
avea frică de ea şi va fi capabil să aibă o viaţă liniştită şi plăcută. Tot 
atunci Cicero, remarcabil filozof şi orator roman, considera că pier- 
derea capacităţilor fizice, venită odată cu batranetea, este benefică 
pentru că face ca cei în vârstă să se concentreze asupra raţiunii şi 
a virtuţilor prin cultivarea minţii şi a caracterului. Filozofii stoici 
insistau ca omul să înveţe să se supună cursului naturii, să aibă o 
atitudine prin care să recunoască că sfârşitul individului este ceva 
natural şi necesar pentru buna funcţionare a universului. Mai târ- 
ziu, religia creştină a insuflat aderentilor ei credinţa că lungimea 
vieţii este în mâinile lui Dumnezeu, iar moartea este atât o proble- 
ma naturală, cât şi o pedeapsă pentru păcatul originar. 

Melorismul, ca ideologie de prelungire a vieţii, atât prin schim- 
barea naturii omului, cât şi a lumii din jur, are şi el rădăcini istori- 
ce. Prima mărturie apare într-un papirus egiptean care include o 
reţetă pentru transformarea unui bătrân într-un tânăr. 

În China Antică, preocupările legate de prelungirea vieţii s-au 
reflectat în mişcarea taoistă. Taoismul a făcut din prolongevism 
o disciplină. El spune că natura este o singură forţă, nu există 
diferenţă între spirit şi materie, pentru că natura este unitară, ce- 
ea ce o poate face transformabilă. Să eviti pasiunea şi senzualita- 
tea, să trăieşti modest şi natural, să-ţi cruti forţele, să dobandesti 

abilităţi care să-ţi prezerve puterile, să înlături agresivitatea, viva- 
citatea sau căutarea scopului, să faci doar acţiuni care nu necesi- 
tă efort, să cauţi mereu nivelul cel mai de jos al energiei pentru a 
realiza o acţiune, să fii temperat, toate acestea compun reţeta care 
conduce la longevitate. Concepţia taoistă de prelungire a vieţii re- 
comandă şi unele exerciţii, precum cele de respiraţie, de dietă, de 
gimnastică si de viata sexuală. 

Alchimistii au fost principalii propagandisti ai prolongevismu- 
lui în civilizaţia vestului medieval. Aşa cum alchimiştii au căutat să 
înlăture toate impuritatile care pot altera transformarea unui metal 
în aurul pur, aşa şi „iatrochimiştii“ au căutat să obţină un elixir ca- 
re să înlăture tot ceea ce ar face pe un om să îmbătrânească. Odată 
cu urbanizarea Europei, cu lupta pentru o apă potabilă, împotriva 
bolilor infecțioase şi a unei alimentatii sănătoase, a apărut curen- 
tul „igeniştilor“, cei care au promovat reţeta unei vieţi sobre, a unui 
stil de viata temperat şi mai ales a unei diete alimentare sănătoase. 

Epoca iluminismului şi dezvoltarea ulterioară a medicinei au 
preluat ideile prolongevismului şi le-au înlocuit cu cele ale progre- 
sului ştiinţific, care afirmă că viaţa omului se va prelungi pe măsu- 
ra progresului ştiinţei în diferite domenii. 

O altă clasificare a miturilor şi a legendelor privitoare la pre- 
lungirea vieţii şi a tinereţii veşnice este cea care le împarte in: i) le- 
gende antideluviene, ii) legende hiperboreene şi iii) legendele fân- 
tânii tinereţii veşnice. Legendele antideluviene sunt cele localizate 
înaintea potopului, când se crede că oamenii trăiau mult sau chiar 
veşnic şi tinereţea dura toată viata. În legendele hiperboreene este 
vorba despre oameni care trăiau veşnic în regiunile perpetuu înso- 
rite ale extremului nord, iar în legendele fântânii tinereţii veşnice 
este vorba de o apă vie care, după ce este băută, ar întoarce omul 
din bătrâneţe şi l-ar face nemuritor. Această „apă vie“ este în mod 
metaforic căutată şi astăzi în tot felul de extracte si potiuni care 
pretind că sunt datatoare de viata lungă şi tinerete-fara-batranete. 

La începutul secolului XX în Franţa, în lumina tradiţiilor filo- 
zofiei pozitiviste, a liberalismului şi a progresismului, apare un cu- 
rent care vedea prelungirea vieţii ca fiind rezultatul unor condiţii 

sociale paşnice şi prospere. Acum apar şi metode de întinerire ca- 
re se bazau pe interpretarea corpului ca o maşină care are nevoie 
de unele reparaţii şi rectificări; multe dintre aceste metode apelau 
la „opoterapie“, respectiv la administrarea de extracte de glande 
endocrine sau alte organe de provenienţă animală. Ulterior, aces- 
te idei de iniţiere au căpătat un aspect integrativ „holistic“, schim- 
band focusul de la terapiile interventioniste, la ambianța socială şi 
psihologică, la regimul de viaţă şi igienă. În Germania începutu- 
lui de secol XX se petrece acelaşi fenomen de trecere de la modele 
»materialist-reductioniste“ sau artificiale de reintinerire şi prelun- 
gire a vieţii, la unele „naturale“ şi „holistice“, la ceea ce se numea 
„igienă macrobiotică“, adică la un stil de viaţă natural, sănătos, 
care viza un echilibru între ingredientele esenţiale ale vieţii: aerul, 
apa, solul, soarele şi alimentele cât mai neprelucrate. Ideea aceasta 
a căpătat o răspândire în lumea vestică şi este destul să ne reamin- 
tim romanul „Orizontul pierdut“ al lui James Hilton, roman care 
a făcut epocă între cele două războaie mondiale ale secolului XX şi 
care vorbeşte de secretul unei longevitati extraordinare, secret ca- 
re constă în anumite elemente naturale şi în izolarea de influenţele 
nocive ale vieţii moderne la toate nivelele: fizic, mintal şi spiritual. 

Deşi pentru majoritatea dintre noi pare raţional să acceptăm 
că îmbătrânirea este expresia unei logici biologice şi că viaţa are o 
limită pentru toate fiinţele, rămânem în secret avizi după orice des- 
coperire ştiinţifică care ne promite mai mult. Rămânem mereu cu 
mintea în tensiunea dintre mortalitate şi imortalitate. Astăzi, bio- 
gerontologia este cea care ne promite remedii antibătrâneţe, care 
ne face să sperăm într-o viata mai lungă. 

În urmă cu un secol, se putea crede că, dacă celulele organis- 
mului au tot ce le trebuie, ele se pot diviza la nesfârşit, sunt nemu- 
ritoare. Apoi s-a constatat că celulele îmbătrânesc şi mor. Astfel, 
Hayflick şi Moorhead, geneticieni de renume, au arătat că celule- 
le normale nu se pot diviza la nesfârşit şi cu cât această limită este 
mai mare, cu atât fiinţele trăiesc mai mult. La şoareci, această di- 
viziune este limitată la 15 cicluri şi ei trăiesc în jur de 3 ani, la găini 
diviziunea este limitată la 25 de cicluri şi trăiesc în jur de 12 ani, 

iar la broasca ţestoasă din Galapagos limita este de 110 diviziuni şi 
lungimea vieţii sale este de peste 100 de ani. La om, numărul mediu 
de diviziuni celulare este de 50. Totuşi, sunt şi celule care se divid 
la nesfârşit, aşa-numitele „celule HeLa“ (abrevierea numelui unei 
femei de la care s-au recoltat), celule care erau de natură canceroa- 
să. Cu toate acestea, nu toate celulele canceroase se pot divide la 
nesfârşit, însă tipul HeLa are această proprietate. Ce fel de mutații 
s-au petrecut la acest tip de celule canceroase, încât au devenit ne- 
muritoare? Răspunsul se găseşte în informaţia stocată în cromozo- 
mii din nucleul acestor celule, cromozomi care conţin informaţia 
după care viaţa unei celule se derulează. În cazul procesului can- 
ceros, se produc modificări ale acidului dezoxiribonucleic (ADN), 
care conţine informaţia genetică si care modifică controlul normal 
al diviziunii celulare. Celulele canceroase se multiplică rapid şi tu- 
mora se dezvoltă în volum „ducând la moartea organismului gaz- 
dă prin tulburări consecutive acestei creşteri monstruoase. Toate 
aceste date ştiinţifice au arătat că, deşi există potenţialul ca celu- 
lele noastre să devine nemuritoare, organismul întreg nu va tolera 
aceasta şi va muri mai repede decât este prescris în informaţia ge- 
netică originară a celulelor. 

ADN-ul unei specii este nemuritor pentru că el conţine 
informaţia după care fiecare generaţie seamănă cu cea anterioa- 
ră, dar el conţine şi informaţia după care fiecare generaţie moare 
pentru a lăsa loc alteia. Olshansky şi Carnes, autorii unei cărţi care 
a făcut epocă, The Quest for Immortality (În căutarea nemuririi) 
spuneau că: „Genele sunt cele nemuritoare, nu corpurile care le 
transportă. Genele, ultimii călători în timp, depăşesc timpul care 
determină limitele impuse corpurilor noastre muritoare“. 

Multi cercetători au considerat că batranetea se datorea- 
ză acumulării treptate de erori pe care trecerea timpului le aduce 
ADN-ului, ducând în final la schimbări degenerative care sunt in- 
compatibile cu viaţa. Dar această ipoteză s-a dovedit falsă, pentru 
că ADN-ul conţine instrucţiuni pentru fabricarea unor enzime care 
repară orice deteriorare şi neutralizează orice agent potenţial nociv. 
Viaţa la nivelul acesta este reprezentată de o bătălie continuă între 

forţele care tind să deterioreze ADN-ul şi mecanismele care caută 
să-l repare. Sfârşitul natural al unei fiinţe este reprezentat de însăşi 
derularea nealterată a informaţiei genetice. 

Este bine să înţelegem şi să acceptăm că opoziţia dintre mor- 
talitate şi imortalitate nu este plasată numai la nivel molecular şi 
celular, ci ea se regăseşte peste tot, în corpul şi în mintea noastră. 

După 200.000 de ani, în care durata de viata a omului a fost 
puţin schimbată, iată că, începând din secolul al XIX-lea, se con- 
stată o creştere progresivă, constantă, a acesteia. În Grecia Antică 
speranţa de viaţa era în medie de 17 ani ca să crească în Roma 
Antică la 20 de ani. În Anglia secolului al XVI-lea speranţa de viaţă 
ajunsese la 33 de ani, iar în Statele Unite era de 33,5 ani în 1790. În 
anul 1990, speranţa de viaţă din ţările vestice ajunsese la 61 de ani. 
În ultimile decenii, se constată chiar o creştere accelerată a duratei 
de viata. Este legitim să ne întrebăm de ce s-a petrecut acest feno- 
men? Am reuşit într-adevăr să prelungim viata? Prolongevistii sunt 
pe cale sa aiba dreptate in ideile lor? 

Analize recente ale datelor demografice din ţările vestice au 
arătat că, începând din anii 1960, se asistă la un declin al ratelor de 
mortalitate, aproximativ de 1-2% pe an, ceea ce a condus la creşterea 
ponderii persoanelor de peste 80 de ani. În perioada 1950-1990, nu- 
mărul octogenarilor a crescut de patru ori, numărul nanogenarilor 
de opt ori şi al centenarilor de 10 de ori. În anul 1902 speranţa de 
viaţă a oamenilor de peste 65 de ani din SUA crescuse cu 12 ani, iar 
în 2005 speranţa de viaţă la acest grup de vârstă crescuse deja cu 
18,7 ani. Tot în SUA, proporţia persoanelor de peste 65 de ani s-a 
triplat între 1900 şi 2000, iar predicția este că, în 2030, oamenii de 
peste 65 de ani vor reprezenta 20% din totalul populaţiei. 

Andersen-Ranberg şi Jeune (2006) fac o analiză a bătrânilor 
de peste 100 de ani din Danemarca. În anul 1870, în Danemarca 
existau 3 oameni cu vârsta de peste 100 de ani, în 1950 erau în jur 
de 20, iar in 2006 ajunseseră să fie 500 de centenari. Autorii au 
intervievat 207 dintre aceştia şi au constatat că mai mult de jumă- 
tate trăiau în cămine de bătrâni şi numai 34% locuiau în casa lor, 
72% dintre ei aveau boli cardiovasculare (hipertensiune arterială, 

cardiopatie ischemică, fibrilatie atrială, insuficienţă cardiacă cro- 
nică), 10% aveau diabet şi doar 25% nu aveau semne de deteriorare 
cognitivă, adică semne de demenţă. Aproape 95% din lotul de 207 
de centenarieni luau medicamente prescrise de doctor pentru dife- 
rite probleme medicale. În privinţa capacităţii de a funcţiona inde- 
pendent, 4/5 dintre ei erau dependenţi de diferite tipuri de ajutor 
extern şi doar 1/5 erau independenţi pentru activităţile de zi cu zi. 

S-au identificat pe glob mai multe zone unde se găsesc din 
abundență oameni peste 90 sau chiar 100 de ani. Astfel, Abzahia, o 
regiune din Caucaz, valea Hunzakut din Pakistan, Vilcabamba din 
Ecuador sau diferite locuri din jurul Mediteranei au căpătat renu- 
mele de zone cu oameni longevivi. S-a mai constatat şi o creştere 
simtitoare a numărului de centenari în Japonia, America de Nord si 
Scandinavia. S-au căutat tot felul de explicaţii, începând de la me- 
diul geografic, la alimentaţie, ritualuri ale vieţii de zi cu zi şi tradiţii 
de tot felul. Nu s-a putut face nicio corelaţie care să fie puternic 
semnificativă. John Rowe şi Robert Kahn de la Fundaţia McArthur 
de studiu al batranetii din Statele Unite au strâns laolaltă rezulta- 
tele cercetărilor făcute de 16 oameni de ştiinţă din diferite dome- 
nii care au studiat aproape 1000 de persoane care au îmbătrânit 
armonios şi au atins vârste venerabile. Aceştia au găsit că ceea ce 
a corelat cu vârsta înaintată a fost mai mult menţinerea unui nivel 
ridicat de activitate fizică şi intelectuală decât o dietă particulară 
sau consumarea unor suplimente nutritive. Un experiment natural 
poate fi considerat cel al populaţiei din Okinawa, insulă din arhi- 
pelagul nipon care are cel mai mare procent de populaţie de peste 
100 ani de pe glob. Doctorul Andrew Weil a făcut trei călătorii în 
această insulă şi a constatat că oamenii din acel loc trăiesc într-un 
paradis tropical, cu plaje cu nisip alb, înconjurate de o mare tur- 
coaz, au o dietă diferită de a japonezilor, cu puţină sare, mult porc, 
mult tofu (un fel de brânză obţinută din coagularea laptelui de so- 
ia), alge brune, cartofi dulci şi tot felul de condimente locale, la ca- 
re mai adaugă mult ceai de flori de iasomie şi, din când în când, o 
băutura alcoolică obţinută din distilarea orezului fermentat; sunt 
activi fizic până la vârste înaintate şi pun mult preţ pe a fi împreună 

cu alţii. Obezitatea este foarte rară, la fel ca şi hipertensiunea arte- 
rială sau ateroscleroza. 

Se spune că înţelegerea şi promovarea longevitatii şi a 
batranetii sănătoase reprezintă una dintre industriile bănoase ca- 
re se dezvoltă cel mai rapid. Aceasta este de la sine înţeles dacă se 
ia în considerare interesul aproape unanim al oamenilor în vârstă 
şi ponderea lor în creştere din ţările industrializate. Se conside- 
ră că longevitatea nu are un element determinant, ci este rezulta- 
tul coroborării unei multitudini de influenţe care pot fi grupate în: 
factori sociali, precum educaţia, stilul de viaţă raţional, prosperi- 
tatea, economia de piaţă, promovarea valorilor pozitive, creşterea 
ponderii muncii înalt calificate în defavoarea celei manuale, pro- 
movarea activităţii fizice recreationale, şi factori biologici, precum 
reducerea cantităţii de sare, alimentaţia hipocalorică, combaterea 
malnutritiei sau a obezității, vaccinarea şi lupta contra infecțiilor, 
combaterea bolilor cronice metabolice etc. 

În funcţie de vârsta la care aceşti factori acţionează, ei pot fi 
grupaţi în: i) factori distali, care acţionează inca de la vârste tine- 
re şi afectează indirect longevitatea (de exemplu, vaccinarea) şi ii) 
factori proximali, care afectează direct longevitatea (de exemplu, 
bolile cardiovasculare care determină mortalitate ridicată încă de 
la vârstă medie). 

Progresele medicinei, ale igienei comunale, ale calităţii aeru- 
lui, apei şi alimentelor, şi îmbunătăţirea calităţii vieţii în toate as- 
pectele ei au condus la prevenirea cauzelor de deces de la vârste ti- 
nere şi la mutarea cauzelor mortalităţii de la vârste tinere şi adulte 
la vârste mai înaintate. Se consideră că cele mai puternice influenţe 
le-au avut descoperirea insecticidelor, a vaccinurilor, a antibioti- 
celor şi a varietatilor selecţionate de cereale. Se asistă la tranziţia 
de la mortalitatea data de bolile infecțioase la cea data de bolile 
degenerative cronice, în special cele cardiovasculare, tranziţie ca- 
re a mutat accentul de la aspectele de igienă generală la stilul de 
viaţă individual. Olshansky, voce autorizată a gerontologiei moder- 
ne, consideră că omenirea a străbătut patru stadii de tranziţie pâ- 
nă în prezent: 

i) stadiul epidemiilor şi al foamei; 

ii) stadiul de stăpânire a epidemiilor; 

iii) stadiul bolilor degenerative; 

iv) stadiul prezent, cel de amânare a apariţiei bolilor degenerative. 
Dacă în urmă cu doar câteva decenii, 80-90% dintre decese 

se produceau până la vârsta de 65 de ani, astăzi, în medie, doar 

30-50% dintre decese se produc până la 85 de ani, ceea ce explică 

creşterea exponențială a longevitatii. 

Au existat teorii după care batranetea şi moartea sunt prescri- 
se genetic, evolutionist, tot asa cum este prescrisă şi dezvoltarea 
individului pentru a ajunge la vârsta reproducerii. Mai există şi te- 
oriile care spun că batranetea şi moartea nu sunt decât un produs 
„secundar“ al schimbărilor interne ale organismului care trece prin 
viaţă şi care acumulează efectele unor factori nocivi. Îmbătrânirea 
şi moartea nu sunt programate genetic, ele nu sunt înscrise în bi- 
ologia noastră, iar sănătatea şi lungimea vieţii sunt modificabile 
prin comportamente sanogenetice, intervenţii medicale şi tehno- 
logii biomedicale. 

Ideile oamenilor de ştiinţă de astăzi privind longevitatea pot fi 
grupate în trei categorii (după Olshansky, 2011): 

i)  „futuriştii“, care spun că speranţa de viata va creşte dramatic 
la peste o sută de ani şi mai mult, iar oamenii tineri de astăzi 
vor prinde acest orizont; aceasta se bazează pe tehnologiile 
anti-batranete, care sunt în expansiune, şi a „medicinei rege- 
nerative“ care, împreună, oferă speranţă pentru o viata lungă 
şi lipsită de inconvenientele batranetii; 

ii) ,optimistii“ pornesc de la constatarea creşterii constante a 
vârstelor înaintate în ultimele două secole; ei nu se bazea- 
ză pe tehnologii specific anti-batranete, ci pe extrapolarea 
datelor demografice care arată creşterea longevitatii în toa- 
te societăţile, dincolo de diferenţele în dezvoltarea economi- 
co-socială; 

iii) „realiştii“ spun că există forte contrarii, unele favorabile, care 
cresc speranţa de viaţă, dar şi altele, nefavorabile, care tind să o 
descrească, şi că din această competiţie pot rezulta diferite cifre 

de longevitate; dintre factorii care ar putea conduce la creşterea 
longevitatii ar putea fi menţionaţi progresele ştiinţelor biome- 
dicale şi controlul din ce în ce mai bun al bolilor degenerative, 
precum diabetul sau bolile cardiovasculare. Dintre cei nefavo- 
rabili se menţionează creşterea rezistenţei microbilor la antibi- 
otice, creşterea prevalentei obezității şi poluarea. 

Indiferent de teoria la care aderăm, speranţa de viaţă este în 
creştere, iar a trăi mai mult nu mai este o dorinţă deşartă şi de 
această tendinţă se vor bucura cei mai tineri dintre noi. La aceasta 
trebuie să adăugăm că longevitatea nu este numai un produs „ex- 
tern“, adus de tehnologie şi profesionişti, ci şi rezultatul unui com- 
portament „individual“ proactiv. Cu multe decenii în urmă, se spu- 
nea că demografia este destinul nostru pentru că aveam un control 
slab asupra viitorului. Astăzi, învăţăm din ce în ce mai mult şi mai 
bine despre felul cum trebuie să ne administrăm viaţa, cum să ges- 
tionăm ceea ce ne este favorabil sau nociv şi, astfel, am câştigat 
pentru prima oară în istoria milenară a umanităţii capacitatea de 
a ne construi viitorul şi de a influenţa lungimea vieţii noastre. Iată 
de ce este necesar să ştim din timp cum să îmbătrânim frumos, ac- 
tiv şi în concordanţă cu valorile noastre. 


4. Cine este bătrân 
şi cine spune asta? 


4.1. ÎN PRIMUL RÂND, EU ÎNSUMI... 


Când mă întâlnesc cu alţii în locuri publice, trec de multe ori 
fără să îi privesc realmente, alteori mă uit cu curiozitate la felul 
cum arată, cum sunt îmbrăcaţi şi încerc să-mi închipui ce fac şi ce 
gândesc. Vârsta este însă un criteriu inconştient pentru felul cum 
îi interpretez pe cei pe care îi văd. Corelez instantaneu vârsta posi- 
bilă cu poziţia corpului, mersul, fizionomia, îmbrăcămintea şi chiar 
cu ceea ce cred că ar face şi ar gândi acea persoană cu care mă in- 
tersectez. Lucrurile devin şi mai precise atunci când mă opresc şi 
stau cu cineva de vorbă sau în cazul unui cunoscut mai vechi sau a 
unui membru de familie. Şi astfel îi interpretez pe ceilalţi în funcţie 
de vârstă şi descopăr că unii dintre noi sunt „bătrâni“, au mai îm- 
pătrânit de când nu i-am mai văzut sau că, în comparaţie cu ei, eu 
sunt mai bătrân. 

De obicei, apelativul de bătrân îl dăm acelora dintre noi care 
au o vârstă înaintată şi criteriul acesta este foarte personal. De ce- 
le mai multe ori este în funcţie de vârsta fiecăruia. Când eram mai 
tânăr, îi identificam pe mulţi dintre ceilalţi ca bătrâni, dar, când 
am mai înaintat în vârstă, am devenit mai parcimonios în a-i numi 
pe alţii „bătrâni“ până în momentul în care m-am „predat“ şi mă 
consider pe mine însumi bătrân. Din acel moment, toți ceilalţi au 
devenit „tineri“ sau „mai tineri“. 

Aş putea spune că fiecare dintre noi avem criterii personale 
pentru a spune că cineva este bătrân şi că aceste criterii tin în ma- 
re parte de vârsta celui care judecă. Apoi mai este ceva dincolo de 
credinţa a ceea ce înseamnă să fii bătrân, mai contează şi cât de 
mult accept batranetea ca ceva care vine înspre mine. Eu ştiu că 
anii trec şi se adună în mine, de multe ori nu-mi pasă, de multe ori 
nu mă gândesc la asta, dar vine un moment când trebuie să mă uit 
direct la problema aceasta, chiar dacă nu vreau. Au apărut cute pe 
faţă, mici slăbiciuni, unele inconveniente venite ca din senin, trebu- 
ie să port ochelari, nu mai pot fi primul în multe privinţe, într-un 
fel am pierdut şi trebuie să las locul altora, într-un cuvânt, trebu- 
ie să accept că s-au adunat ani pe care nu-i prea număram. E ca şi 
cum m-aş fi predat într-o bătălie cu un duşman care învinge tot- 
deauna, timpul! Atunci am acceptat că sunt „în vârstă“, indiferent 
dacă mă simt sau nu aşa, indiferent dacă îndeplinesc criteriile mele 
pentru aceasta, încep să mă compar cu anumite standarde, să mă 
compar cu alţii, să văd cum stau. Dacă până atunci nu eram prea 
atent la oamenii bătrâni, iată că acum văd unul. Iată de ce eu pot fi 
primul sau ultimul care poate spune despre mine că sunt bătrân, în 
funcţie de cât de mult accept sau simt aceasta sau în funcţie de cri- 
terii independente de mine şi care mă fac să accept că sunt în vâr- 
stă. În concluzie, eu îmi voi spune că sunt bătrân atunci când mă 
simt sau atunci când voi crede că arăt bătrân... 


4.2. APOI ALŢII DIN JURUL MEU... 


Cei din jurul meu sunt membri de familie, prieteni apropiaţi, 
oameni cu care împart timpul liber sau cu care mă văd des la ser- 
viciu sau în vecinătate. Aş putea spune că sunt „familiarizat“ cu 
aceştia, nu trebuie să adopt niciun fel de atitudine formalistă, pot să 
mă prezint in fata lor fără să pun „o mască“. Eu cred că ştiu bine ci- 
ne sunt ei si ei ştiu bine cine sunt eu. Chiar dacă am lucruri pe care 
le tin doar pentru mine, imaginea mea le-o dezvălui fără să am un 
sentiment de pudoare. Sunt sigur că între noi ne privim cu destulă 

simpatie pentru a ne accepta asa cum suntem. Ştiu asta din zâm- 
betul cu care ne întâmpinăm, din cuvintele prietenoase pe care le 
schimbăm, din ceea ce ne dăm unii altora în ocazii foarte diverse. 
Într-un cuvânt, mă simt bine cu ei. Nu am sentimentul de penibil, 
de jenă, nu îmi vine să ascund defecte sau slăbiciuni, pot fi cine sunt 
eu. Cu oamenii din jurul meu am diferite lucruri pe care le fac mai 
des, cu unii mă văd în familie, cu alţii la sport sau alte activităţi dis- 
tractive, cu unii mă văd în fiecare zi la serviciu, cu alţii după masă 
când muncesc în jurul casei. Unii sunt mai tineri, iar alţii sunt mai 
în vârstă, dar am constatat că aceasta nu prea contează când este 
vorba de oamenii din jurul meu. Ei mă acceptă aşa cum trece vre- 
mea, poate pentru că mă văd în fiecare zi, nu ştiu. Pot spune chiar 
că este mai uşor să îmbătrâneşti printre aceşti oameni decât cu ti- 
ne însuţi. Ba mai mult, ei mă fac să mă simt fără vârstă sau uneori 
mai tânăr decât sunt. Am căutat o explicaţie la toate acestea şi cred 
că cea mai aproape de adevăr este sentimentul de familiaritate şi 
de firesc ce-l împărtăşim şi a îmbătrâni este un lucru firesc atunci 
când timpul trece împreună cu alţii. În concluzie, oamenii din jurul 
meu nu vor vedea în mine un bătrân pentru că relaţiile dintre noi 
sunt bazate pe toleranţă, incluziune şi participativitate şi pentru că 
toţi suntem sub acelaşi ceas... 


4.3. SOCIETATEA... 


Societatea este reprezentată de un grup de oameni care stau 
împreună prin împărtăşirea unor reguli, legi şi norme care sunt 
formulate, consimtite şi uneori impuse celor ce trăiesc în ea. Ele 
izvorăsc din considerente religioase, morale şi din ideologii poli- 
tice şi au ca scop declarat bunăstarea şi siguranţa membrilor ei. 
Funcționarea societăţii este asigurată de oferirea unor roluri şi sta- 
tute pe care membrii ei le obţin în principal pe baze educaţionale 
şi concurentiale. Aceasta reprezintă unul dintre motivele stratifi- 
cării sociale, alături de alte criterii „ascunse“ precum cele legate 
de sex, statutul marital, domiciliu şi nu în ultimul rând, vârstă. 

Dar dincolo de toate acestea, există un criteriu sintetic care mă- 
soară gradul de participare şi incluziune în societate, „activitatea“. 
În măsura în care un individ este implicat într-o activitate socială, 
în aceeaşi măsură el este considerat un membru activ şi important 
al societăţii în care trăieşte. A fi activ înseamnă să posezi o abilita- 
te fizică şi intelectuală suficientă pe baza căreia să poţi participa şi 
funcţiona într-o activitate socială oarecare. Aceasta iti conferă un 
statut şi o recompensă materială care generează un anume nivel de 
autonomie sau independenţă socială. Oricât ar părea de crud şi ne- 
drept, autonomia socială este un deziderat care presupune o anu- 
me capacitate fizică, intelectuală şi financiară. Abordarea acestui 
aranjament social face ca oamenii să fie foarte atenţi în a-şi păstra 
această capacitate şi a o pune în lumină ori de câte ori au prilejul. 
Cu toţii înţelegem ceea ce înseamnă să faci parte din societa- 
tea în care trăim, cu toţii ne declarăm adeziunea la unele aspect ale 
ei şi opoziţia la altele. Dar există un lucru cu care suntem cu toţii 
de acord şi anume strădania de a face parte activ din ea, adică de 
a avea un rost şi de a ne bucura de roadele acestuia. Există un joc 
pe care îl practicăm zi de zi, în care ne arătăm „muşchii“, calităţile 
pe care dorim să le deprindem, cele pe care deja le avem şi locul pe 
care l-am dobândit sau l-am putea dobândi datorită lor. Uneori, ne 
prezentăm prin statutul social pe care-l aveam şi spunem că sun- 
tem profesori, doctori, ingineri sau altceva, alteori suntem mândri 
de locul unde lucrăm sau de fructele muncii noastre, de casele sau 
maşinile pe care le avem şi mai ales căutăm să păstrăm acest statut 
sau chiar să obţinem unul mai înalt. Pentru aceasta, avem diferite 
strategii, în principal educative şi formative, strategii care depind 
de vârstă. Astfel, avem vârsta de a merge la şcoala primară, la liceu, 
când ne luăm bacalaureatul sau când mergem la o şcoală de mese- 
rii, vârsta de la care putem să ne angajăm în câmpul muncii etc. 
Dar cea mai la îndemână strategie este să ne prezervăm ceea ce deja 
avem, capacităţile fizice şi cele mintale şi, implicit, funcţionalitatea 
şi autonomia. Grija aceasta, care la tinereţe este aproape inexis- 
tentă, creşte odată cu vârsta şi trădează credinţa noastră că anii 
vor eroda cu încetul funcţionalitatea ce o avem în prezent. Această 

credinţă este susținută de faptul că există o clasificare socială ca- 
re împarte oamenii conform vârstelor şi care se reflectă în nor- 
mele, scrise sau nescrise, după care oamenii se îmbracă, au obi- 
ceiuri alimentare, locuiesc, merg la programe educaţionale, obţin 
locuri de muncă, accesează diferite oportunităţi, se distrează sau 
solicită stipendii. Aceste cutume vorbesc despre faptul că tinerii 
sunt de cele mai multe ori favorizați, iar bătrânii sunt de cele mai 
multe ori defavorizati. Atitudinea fata de bătrâni este generată de 
tendinţa socio-culturală de a face separație între tineri şi bătrâni, 
între ceea ce e nou şi ceea ce e vechi, de tendinţa formării de reţele 
sociale separate pentru tineri si bătrâni, de promovarea de expre- 
sii culturale şi expresii instituţionale diferite în funcţie de vârstă, 
de catalogarea capacităţilor şi a potentialitatilor în funcţie de var- 
stă. Această diferenţiere se reflectă foarte bine în discursul pu- 
blic despre bătrâni, care exprimă diferite stereotipuri sociale ne- 
gative precum percepţia bătrânilor ca persoane uituce, rigide, cu 
competenţă şi productivitate scăzute, si cu o condiţie fizică în de- 
clin, care vor ajunge mai devreme sau mai târziu să depindă de aju- 
torul instituţiilor statului. În felul acesta, bătrânii sunt fixati într-o 
zonă aparte a societăţii, ceea ce permanentizează stigmatizarea, se- 
gregarea, prejudiciul şi, în final, abuzul. În anul 1969 Robert Butler 
introduce termenul de „ageism“ (derivare de la cuvântul age, „îm- 
bătrânire“ în limba engleză), care denumeşte procesul de discrimi- 
nare sistematică pe bază de vârstă. El defineşte ageismul ca o al- 
terare în sentimentele, credinţele sau comportamentele faţă de un 
individ sau grup în funcţie de vârstă. Se poate spune că nu există 
o societate, oricât de tolerantă ar fi, în care să nu se recunoască un 
anume grad de ageism. Setarea unei vârste de pensionare este ex- 
presia ageismului, pensionare care înseamnă excluderea din câm- 
pul muncii a unui grup de oameni în funcţie de vârstă. 

Dintre toate cele de mai sus se înţelege că oamenii nu prea vor 
să fie văzuţi, identificaţi şi apoi clasificați ca bătrâni în societatea in 
care trăiesc. Societatea le spune lor cât de bătrâni sunt! Aceasta du- 
ce în cele mai frecvente cazuri la un prejudiciu, atât ca imagine, cât 
şi ca statut. Aici se poate regăsi originea eforturilor din ce în ce mai 

concentrate ale oamenilor de a arăta mai bine decât vârsta lor, de a 
utiliza toate resursele ştiinţifice de a preveni declinul capacităţilor 
lor, de a rămâne cat mai mult timp inserati într-un statut social ca- 
re să amâne trecerea lor într-o categorie de vârstă indezirabilă lor. 


4.4. LUMEA LARGĂ... 


cc 


„Lumea largă“ este lumea care este aşa cum este. Nu am 
ales-o, ba chiar pot spune că ea m-a ales pe mine să trăiesc în ea. 
Este lumea fata de care nu am niciun control, este lumea care imi 
impune câteva cerinţe la care mă adaptez sau nu, în care cred sau 
nu, ea este locul în care mă desăvârşesc sau eşuez, ea este contextul 
material şi spiritual în care trăiesc. Cu toate acestea, în lumea largă 
sunt înconjurat de „străini“, de oameni pe care nu-i cunosc. Deşi cu 
toţii încercăm să punem o ordine în ea, lumea largă are o singură 
lege, cea a dezordinii, a sorții şi a întâmplării, oricărui eveniment i 
se poate ataşa doar o probabilitate, un singur lucru este sigur, unii 
intră în această lume, iar alţii ies din ea. Totuşi, lumea aceasta este 
„casa mea“, aici trăiesc şi voi mai trăi cât timp mi-e dat, deşi mai 
am o „casă“ mai mică, cea din interiorul meu, acolo unde am strâns 
ceea ce vreau să fiu, credinţele, visele, speranţele şi unele lucruri 
care mă despart de alţii. În această casă mare vreau să mă simt bi- 
ne, să fiu confortabil, să fiu în siguranţă şi acestea depind de cât de 
mult înţeleg, şi accept lumea în care trăiesc. A „fi acasă“, a te simţi 
familiar în această lume, înseamnă să fii aşa cum vrea ea sau cum 
eşti tu? Să fii congruent cu lumea din afara ta sau cu cea dinăun- 
trul tău? Pentru majoritatea covârşitoare dintre noi a fi acasă în- 
seamnă să fii autentic, adică să poţi să te arăţi aşa cum eşti în faţa 
ta şi a altora, fără să doreşti să te ascunzi, să eviti sau să disimulezi. 
Lumea din afara ta pare suficient de familiară pentru a te dezvălui 
sau trăieşti sentimentul de a te ascunde pentru a nu fi identificat 
ca inadecvat? De multe ori mă îmbrac cum cred că ar vrea lumea, 
încerc să arăt cum cred că ar vrea lumea, mă uit în oglindă, nu pen- 
tru mine, ci pentru ea, pentru că vreau să fiu acceptat. A fi acceptat 

înseamnă şi să fii ca toţi ceilalţi, adică anonim. Acest sentiment de 
a fi anonim este marele avantaj pe care ţi-l oferă lumea largă. Când 
ieşi în evidenţă, eşti o problemă. 

Dar într-o zi constat că nu mai sunt ca înainte, că nu mai arăt 
ca înainte, „anii strânşi m-au însemnat“ şi primele lucruri care 
mă trădează sunt corpul şi fata mea. Astfel, au apărut cute la colţul 
ochilor şi pe frunte, colţurile gurii au început să fie lăsate în jos, des 
aplec capul în jos, la fel şi umerii care par indoiti, mersul este sfios 
şi lent, talia nu mai este aşa suplă, pielea mi-e uscată... Din momen- 
tul acela, atenţia mea începe să fie mai focusată pe mine, încep să 
mă observ şi să-mi pese mai mult de ceea ce cred sau gândesc alţii 
despre mine. Dintr-o dată, parcă mi-am pierdut ceva din anonima- 
tul pe care îl aveam în lumea largă! Dar ce s-a întâmplat cu mine? 
De ce sunt aşa de sensibil la modificările pe care le-a adus vârsta? 
Sunt convins că sunt şi oameni cărora nu le pasă, cărora vârsta nu 
le strică confortul de a se arăta aşa cum sunt. Primul lucru care m-a 
atins a fost faptul că nu mai arăt ca înainte! Am credinţa că vârsta 
aduce caracteristici indezirabile pentru mine precum slăbiciune, 
neajutorare, uratenie... şi m-am trezit că tind să pun mare pret pe 
autoprezentare şi că sunt foarte sensibil la felul cum mă văd alţii, 
chiar dacă nu mă cunosc. 

Pot spune că mă văd prin ochii altora. Aceasta mă face extrem 
de vulnerabil la experienţa de ruşine şi jenă şi am tendinţa dea mă 
retrage sau de a evita situaţii în care aş putea fi în vizorul altora. 
Am încercat să maschez toate acestea, mă îmbrac mai tinereşte, mă 
tund mai tinereşte, mă duc la sala de fitness mai des, îmi controlez 
cu atenţie greutatea, am început să fiu atent la tot felul de remedii 
naturiste de care altădată râdeam, dar totuşi am sentimentul că 
ceilalţi ştiu cine sunt, ce vârstă am, parcă aş fi transparent. Totul 
devine ca şi cum aş fi pierdut ceva din reputaţia şi prestigiul meu 
de până acum, pentru că mult din acestea ţineau în opinia mea de 
felul cum arătam. Pe de altă parte, mi-e teamă că, dacă o să arăt bă- 
trân, o să fiu rejetat şi exilat într-o margine a lumii în care trăiesc. 

Am constatat că, deşi par diferit, deşi mi-e teamă că voi putea 
fi identificat ca bătrân, eu rămân totuşi anonim pentru că lumea 

cea larga te înghite în sumedenia de chipuri, de infatisari, în hao- 
sul ei. Totuşi, sunt atât de mulţi alţii ca mine! Lumea largă îmi ofe- 
ră anonimitatea care mă face să fiu confortabil cu ceea ce sunt. În 
lumea largă, mă voi simţi mai greu bătrân, pentru că am sentimen- 
tul că mă topesc în lumea de chipuri de vârsta mea, nimeni nu mă 
cunoaşte atât de mult, încât să-mi lipească acest apelativ. 

Cu toate acestea, dintre vocile care ar putea să-mi spună că 
sunt bătrân, vocea societăţii este cea mai neiertătoare, ea clamează 
prima că sunt bătrân. Vocea mea, vocea celor din jurul meu sau vo- 
cea lumii sunt mai blânde, moi, şoptite, de cele mai multe ori doar 
de mine auzite. În ciuda eforturilor mele, vocea societăţii îmi va 
aminti mereu ce vârstă am, pentru că ea îmi număra cel mai exact 
anii. De când mi-a eliberat certificat de naştere, societatea îmi ţine 
socoteala vârstei pe care o am, ea nu are subiectivisme, ci doar nu- 
mără şi ia decizii în consecinţă! 


5. Ce este batranetea 


Deşi toată lumea înţelege batranetea, este foarte greu de dat o 
definiţie la care să adere toată lumea. Mai ales, există o diferenţă 
notabilă între ce cred oamenii obişnuiţi despre ea şi cum o defi- 
nesc oamenii de ştiinţă. Societatea are nevoie de aceste definiţii 
pentru a avea o certitudine „ştiinţifică“ pe baza căreia să includă 
persoana în categoria de „bătrân“, să legitimeze anumite drepturi 
sau să exonereze o persoană de la îndatoriri sau obligaţii datorită 
apartenenţei la o vârstă oarecare. 


5.1. DEFINIŢIA POPULARĂ A BATRANETII 


Prin „definiţia populară“ înţelegem aici o concepţie largă, o 
credință comună, profană, nestiintifica, percepută ca de înţeles 
pentru orişicine, concepţie care aparţine „bunului simț“. Concepţia 
este „laică“, adică implicită, de la sine înţeleasă, este luată de bună 
şi intretesuta cu alte credinţe pe care oamenii le împărtăşesc tacit 
în viaţa de toate zilele şi nu are nevoie de justificări sau experimen- 
te ştiinţifice, pentru că este istoric formată şi unanim împărtăşită. 
Astfel, oamenii dau sens existenţei lor comune şi lumii în care tră- 
iesc. Ea izvorăşte atât din experienţa comună, cât şi din ideile re- 
ligioase şi din credinţele, tradiţiile şi ritualurile păstrate de-a lun- 
gul generaţiilor. Aceste credinţe laice furnizează atât o explicaţie, 
cât şi un suport atitudinal, funcţional, pe baza cărora oamenii îşi 
ghidează comportamentul, opţiunile şi dobândesc o schemă sau 

un scenariu după care lumea este interpretată şi înţeleasă. Ele mai 
mult constată şi recadrează un fenomen în viaţa de toate zilele, de- 
cât îl explică. Deşi considerate profane, concepţiile laice sunt în- 
tr-un permanent dialog cu cele ştiinţifice, însă ele se schimbă în 
măsura în care datele ştiinţifice se trivializează şi ajung să fie pre- 
luate în înţelegerea de bun-simt al vieţii de zi cu zi. Astfel, există 
un decalaj destul de mare între apariţia unei explicaţii ştiinţifice a 
unui fenomen şi momentul în care el este preluat de concepţia lai- 
că asupra acestuia. 

Definiţia batranetii în concepţia laică tine cont de relaţia di- 
hotomică minte-corp. În timp ce la bătrâneţe corpul se schimbă, el 
fiind receptaculul a o mulţime de probleme fizice, începând cu as- 
pectul şi terminând cu problemele de funcţionare, persoana care 
îmbătrâneşte este localizată în minte. Individul este bătrân în mă- 
sura în care mintea lui este bătrână, şi nu corpul. Corpul poate să-l 
trădeze pe individ la orice vârstă, pe când mintea are o evoluţie ca- 
re tine realmente de vârstă. Iată că în definiţia laică a batranetii, 
contrar celei ştiinţifice, accentul este pus pe persoană şi nu pe corp. 
Definiţia laică a batranetii afirmă că aspectul exterior se modifică, 
dar persoana în sine rămâne aceeaşi; batranetea este doar o „de- 
ghizare“ a persoanei într-un anume ciclu al existenţei. 

Mintea este cea care determină sensul vieţii unui individ, şi 
nu corpul. Iată de ce în cultura populară bătrânul este descris mai 
mult în termenii funcţionării psihologice şi mai putin în termenii 
infatisarii biologice. Astfel, el este descris ca fiind mai mult orien- 
tat spre religie, bunăvoință, tradiţie, conformitate sau siguranţă. 
Pentru oamenii obişnuiţi, batranetea este construită din mii de mi- 
ci crâmpeie de viaţă şi din aşteptările referitoare la interacţiunile 
cu generaţia mai tânără şi cu cei de aceeaşi vârstă. Astfel se evită 
focusul implicit asupra vârstei cronologice şi a declinului fizic. A 
fi bunic şi a avea un rol în familia de origine, a se întâlni cu cei de 
aceeaşi generaţie sunt lucrurile cele mai importante pentru un bă- 
tran. Construcţia laică a batranetii vrea să înlocuiască demarcatiile 
„Ştiinţifice“, care sunt bazate pe atribute negative şi pe ideea că 
batranetea este un moment nedorit al existenţei. 

Se poate aduce aici un amendament legat de interpretările 
nuantate între urban şi rural. In timp ce în rural definiţia tradiţională, 
de care vorbeam mai sus, se menţine graţie spiritului patriarhal ca- 
re încă domină satul românesc, la oraş, unde relaţiile interumane se 
aşază mai mult pe competiţie decât pe întrajutorare, batranetea în- 
cepe să fie descrisă din ce în ce mai mult în termeni corporali, fizici, 
de deficit şi uzură, în detrimentul celor legate de persoană. 

Se mai poate discuta şi faptul că constructul laic al batranetii 
cunoaşte ambivalenta si chiar ipocrizia cu care se vorbeşte de 
bătrâni în spaţiul public. Se poate vedea că, în limbajul laic, 
batranetea este definită in multe situaţii în opoziţie cu tinereţea. 
Astfel, se identifică amestecul de onestitate cu ipocrizie între ex- 
presia „cine n-are bătrâni să şi-i cumpere“ şi imaginea bătrânului 
ursuz, cârcotaş şi avar, totul depinzând de locul unde pune ancora 
cel care vorbeşte: în caracteristicile spirituale ale bătrânului sau în 
cele apărute ca reflex al tendinței de a-i ironiza pe bătrâni. 

Deşi în mișcare, se poate spune că definiţia laică a batranetii 
vorbeşte de ea nu ca un sfârşit al vieţii materiale, ci ca un stadiu al 
vieţii încă plin de înţeles şi îndatoriri orientate spre ceilalți. 


5.2. DEFINIŢIA ŞTIINŢIFICĂ 
A BATRANETII 


Spre deosebire de definiţia laică, populară, cea ştiinţifică es- 
te explicită, formală, solicitând o formulare bazată pe evidențe 
raţionale şi experimente. Ea este testabilă, precisă, coerentă, 
consistentă şi logică. Cu toate acestea, strădaniile de până acum 
nu au adus o definiţie unitară a batranetii. Astfel, putem avea o 
definiție medicală, una cronologică, una funcţională, una socială 
şi o definiţie compusă, eclectică. În cele de mai jos, o să expun pe 
scurt dezbaterile cu privire la criteriile pe baza cărora se poate for- 
mula o definiţie acceptabilă a batranetii. 

Ştiinţele biologice, mai precis biogeriatria, văd batranetea ca o 
infirmitate, o boală sau o dizabilitate, iar procesul de îmbătrânire 

ca fiind inerent vieţii. De aici corolarul că viaţa nu poate fi pre- 
lungită în mod semnificativ, respectiv că nu există şi nu vor exis- 
ta remedii contra îmbătrânirii. La începutul secolului XX, Minot 
spunea: „Organismele sunt create tinere şi prin dezvoltare ajung 
bătrâne. Îmbătrânirea este o caracteristică a materiei vii şi, atât 
Cât se ştie astăzi, fără pereche la materia nevie. Ea este o trăsătu- 
ră esenţială a vieții şi se exprimă în mod obişnuit printr-o pierde- 
re graduală a capacităţii funcţionale a organismului, ducând în 
final la moarte“. După 50 de ani, Robert Arkin, în cartea sa mult 
citată, The Biology of Aging: Observations and Principles spunea 
că „noi definim bătrâneţea ca o serie de schimbări funcţionale şi 
structurale cumulative, progresive, intrinseci şi destructive, inde- 
pendente de timp şi care în mod uzual devin manifeste la maturi- 
tate şi culminează la bătrâneţe şi moarte“. 

Există astăzi consensul că procesul de îmbătrânire este o reali- 
tate biologică care are dinamica lui proprie şi care este în mare măsu- 
ră în afara controlului uman. Acest proces stă la baza înţelegerii noas- 
tre despre bătrâneţe, înțelegere de care societatea are nevoie pentru a 
da o definiţie a ceea ce înseamnă bătrâneţe şi cine este bătrân. 

Medicina construieşte definiţia batranetii având la bază 
concepţia după care corpul omului este receptacolul batranetii si 
structura şi funcţionarea lui sunt cele care relevă batranetea chiar 
mai bine decât aspectul exterior al acestuia. Medicina priveşte 
batranetea ca o uzură sui-generis, o infirmitate sau ca o dizabilita- 
te, iar îmbătrânirea ca un proces imanent vieţii, viaţă care nu poate 
fi prelungită în mod semnificativ (definiţie medicală). 

Se pune o problemă legitimă: dacă batranetea este o boală, 
poate fi ea tratată? Asimilarea batranetii cu o boală a fost făcută 
din cele mai vechi timpuri şi această poziţie se găseşte formulată 
încă din secolul al XI-lea în celebrul poem didactic Regimen sani- 
tatis Salernitanum cunoscut şi sub numele de Flos medicinae ca- 
re strângea laolaltă cunoştinţele medicale ale şcolilor de medicină 
medievală din Europa şi în care se poate citi: „Oh, de ar fi medicina 
cea care să vindece bătrâneţea!“... lucru care exprimă speranţa ca 
medicina să poată trata batranetea. 

După multe secole, cunoscutul geriatru american Olshansky 
şi colaboratorii lui colectează părerile a 51 de somitati în geron- 
tologie, pe baza cărora redactează o poziţie oficială, The Position 
Statement on Aging, publicată în revista Scientific American din 
2002, în care spune că niciuna dintre terapiile curente nu probează 
că batranetea poate fi încetinită, stopată sau făcută reversibilă de 
către vreo ştiinţă biologică. 

Ceea ce face astăzi biogerontologia este să furnizeze doar mij- 
loace anti-batranete şi nu tratamente. Tratamentele medicale sunt 
programe care urmăresc vindecarea, pe când „mijloacele terapeu- 
tice“ sunt doar măsuri paliative. Dintre măsurile biogerontologice 
actuale, mentionez: 

i) ameliorarea simptomelor care acompaniază bătrâneţea (de 
exemplu, dureri osteo-articulare şi musculare); 

ii) tratamentul bolilor cu apariţie tardivă, aşa-zisele boli înso- 
titoare ale batranetii, care pot duce la prelungirea speranţei 
de viata (de exemplu, bolile cardiovasculare generate de arte- 
rioscleroză, cancere etc.); 

iii) elaborarea unor procedee anti-bătrâneţe precum manipu- 
lări metabolice, antioxidative, diete specifice, programe de 
crutare, fizioterapie, regimuri de viata. 

Organizaţia Mondială a Sănătăţii (OMS) furnizează o critică a 
definiţiei medicale a batranetii pornind de la constatarea că exis- 
tă bătrâni sănătoşi şi, astfel, pune bazele înlăturări criteriilor „bi- 
ologice“ din definiţie. În schimb, constată că în majoritatea țărilor 
dezvoltate se consideră ca bătrân un individ trecut de vârsta de 65 
de ani, ceea ce arată importanţa criteriului cronologic (definiţia 
cronologică). 

În anul 2010, un grup de lucru al organizaţiei engleze The 
Philips Center for Health and Well-being Active Aging Think Tank 
constată că terminologia curentă folosită în descrierea batranetii 
este responsabilă pentru stereotipia cu care persoanele trecute de 
65 de ani sunt privite şi rejetează factorii tradiţionali prin care se 
determină bătrâneţea ca o dată în calendar. Grupul propune un 
scor compus din factorii comuni care determină ca o persoană să 

fie identificată ca bătrână (definiţia compozită) precum vârsta cro- 
nologică, schimbările în rolul social al persoanei şi schimbările în 
capabilitate. 

Studii făcute în mai multe tari au demonstrat că există cri- 
terii mai confidente decât cel cronologic în definirea batranetii, 
precum schimbările în statutul social sau schimbările în capabi- 
litate sau funcţionare. Pragul cronologic al batranetii este criticat 
de înseşi persoanele în vârstă, pentru că nu se poate suprapune o 
dată calendaristică pe criteriile personale ale unui om, când aces- 
ta acceptă că este bătrân. Mai sunt şi alte criterii care pot avea o 
pondere mai mare sau mai mică în definirea vârstei înaintate, 
precum rolurile sociale sau declinul fiziologic. Cu toate că crite- 
riul cronologic este dominant, în multe ţări apare tendinţa de a 
defini pragul batranetii ca momentul în care o contribuţie activa 
nu mai este posibilă. Se asistă la o trecere progresivă de la crite- 
riul temporal-cronologic la unul socio-functional. Astfel, definiţia 
care tine cont de activitatea socială ar suna astfel: ,, Batrdnetea es- 
te acel stadiu al dezvoltării cronologice a unei persoane când o 
contribuţie activă socio-culturală nu mai este posibilă“ (definiţia 
funcţională). 

Este evident că există inegalităţi privind pragul cronologic 
al batranetii din cauza diferenţelor în speranţa de viata în dife- 
rite tari. Astfel, în Japonia speranţa de viata este de 82,2 ani, iar 
în multe tari din Africa este de doar 40 de ani. Aceste inegalităţi 
au ridicat problema importanţei factorilor sociali, precum bunăs- 
tarea generală, calitatea asistenţei medicale, calitatea vieţii etc. 
Astfel, din punct de vedere social, batranetea poate fi privită ca un 
set dinamic de pierderi si câştiguri care conduc la o adaptare psi- 
ho-socială de succes la procesul de înaintare în vârstă (definiţia 
socială). Ea poate fi definită ca o secvenţă naturală de schimbări 
de stadii şi statute cărora le sunt ataşate aşteptări normative spe- 
cifice fiecărei vârste. Astfel de schimbări pot fi considerate pen- 
sionarea, adultizarea copiilor persoanei, apariţia nepoților, me- 
nopauza la femei etc. S-a considerat că aceste schimbări de rol 
sunt determinate sau sunt contingente cu un declin fiziologic al 

persoanei. Schimbările nu sunt în mod special fixe sau negative. 
Pe diferenţele de la o persoană la alta s-au clădit relaţiile socia- 
le şi discursul social tradiţional referitor la cine este tânăr şi cine 
este bătrân. 


6. Teoriile batranetii 


Dacă avem destule greutăţi să definim ce este batranetea, nu 
este mai uşor să spunem ce conţinut are conceptul de bătrâneţe, ce 
se întâmplă şi ce semnificaţie are batranetea pentru un individ. Aici 
este vorba de a descrie diferite perspective prin care se interpretea- 
ză procesul dinamic al îmbătrânirii. 


6.1. BATRANETEA NATURALĂ 
ȘI BATRANETEA NORMALĂ 


Cel mai la îndemână este a considera batranetea ca ceva natu- 
ral, adică de a lua batranetea ca atare, ca ceva de la sine înţeles, ce 
decurge din însăşi faptul că trăim. Ceva natural mai înseamnă şi că 
este deasupra oricărei discuţii, ca ceva genuin, autentic, nealterat 
şi imanent. Este rational să credem că batranetea este un fenomen 
natural, dar descoperim şi că ce era natural altădată poate fi dife- 
rit de ceea ce este natural astăzi. Astfel, categoria de natural apare 
instabilă şi problematică şi este reinventată în mod continuu, deşi 
discursul despre natural este înrădăcinat în concepţii morale şi re- 
ligioase care ar părea să fie imuabile. Odată era natural ca durata 
de viaţă să fie în jur de 40 de ani, astăzi este peste 70 de ani; ni se 
părea odată natural să murim, pe când astăzi ni se pare o soartă ne- 
dreaptă. Când vorbim despre bătrâneţe, apare ca natural să existe 
un fel de nostalgie după timpurile în care eram tineri. Acceptăm că 
e natural să îmbătrânim, dar bine ar fi fost să fie altfel! 

Mai vorbim despre bătrâneţe ca despre ceva normal. Lumea 
modernă are tendinţa de a înlocui conceptul de natural cu cel de 
normal. Astfel, vorbim astăzi de batranetea normală. 

Departamentul de muncă şi pensie din Marea Britanie 
defineşte batranetea normală ca o bătrâneţe fără boli, fără schim- 
bări fiziologice care să implice procese patologice şi astfel persoana 
continuă să se bucure de funcţiile corpului şi ale minţii, este capa- 
bilă să trăiască independent şi să aibă o bună calitate a vieţii. Pe de 
altă parte, trebuie să recunoaştem că trăim într-o societate post- 
modernă în care există mai multe feluri de „normal“, batranetea 
de astăzi nu mai este prinsă în concepte de „natural“ sau „normal“. 
Se recunoaşte că omul de astăzi are la dispoziţie o gamă largă de 
normalitati din care poate alege, de la felul în care te porţi, la felul 
cum te îmbraci sau la felul cum îmbătrâneşti. De multe ori, ce era 
înainte anormal sau deviant a devenit astăzi normal şi se spune 
că, de fapt, este bine să acceptăm diversitatea, aceasta fiind diver- 
sitatea normalului. Astăzi alegerile dintre diferite opţiuni de nor- 
mal sunt în responsabilitatea individului. Este destul să citim presa 
sau să ne uităm la TV şi astfel aflăm că, în 12 iulie 2009, Maria del 
Carmen Bousada, de 69 de ani, din Cadiz Spania, a murit de cancer, 
dar înainte cu trei ani ea devenise cea mai bătrână mamă din lume, 
dând naştere la doi gemeni. Ulterior, ea a fost depăşită de Amakari 
Panwar din India care a dat naştere unui copil la vârsta de 70 de 
ani, în anul 2008. Aceste evenimente produse de doi oameni „bă- 
trâni“ nu erau „normale“ cu decenii în urmă, dar au devenit norma- 
le datorită medicinei de astăzi şi concepţiei că normalul este doar 
o alegere individuală. 

Este uşor să constatăm că nu toţi oamenii în vârstă au acelaşi 
drum al îmbătrânirii. Dacă ne uităm la bătrânii noştri din familie 
sau la alţii pe care îi cunoaştem din alte familii sau din vecini, este 
uşor să vedem că fiecare a avut drumul şi imaginea lui. Unii sunt 
încă activi, alţii stau mai mult în casă, pe alţii îi vedem jucând ta- 
ble sau şah in diverse locuri publice cu alti bătrâni ca si ei, alţii se 
luptă cu boli, unii sunt foarte implicaţi în rolul de bunic, alţii par- 
curg distanţe mari după cumpărăturile necesare familiei, pe alţii 

îi vedem plimbându-se pe stradă etc. De ce nu arată toţi la fel, de 
ce nu au avut toţi acelaşi parcurs? Pentru a explica diferenţele din- 
tre imaginea şi activitatea oamenilor bătrâni, s-au emis mai multe 
teorii care, în mod schematic, pot fi împărţite în teorii biologice, 
teorii funcționaliste şi teorii care privesc dezvoltarea individului 
spre bătrâneţe. În continuare, o să descriu câteva dintre teoriile 
batranetii, lucru important de cunoscut, pentru că fiecare dintre 
ele surprinde un aspect al acestui fenomen în care suntem atât de 
implicaţi. 


6.2. TEORIILE BIOLOGICE 
ALE BATRANETII 


Teoriile biologice considera batranetea un proces biologic, pro- 
ces care are ca receptor corpul, organele si sistemele functionale ale 
organismului. Desigur că batranetea nu se rezumă la schimbările 
corporale şi la dezagrementele legate de deficienţele funcţionării 
acestuia. Se pare însă că, dintre toate avatarurile batranetii, modi- 
ficările corporale, organice, sunt pe primul plan, cele care afectează 
individul în primul rând, cele care generează cele mai multe plân- 
geri şi cele mai multe prezentări la medic. Mai jos, prezint o serie 
de teorii biologice cu pretenţie explicativă: 

1. Teoria programării bătrâneții, care susţine că există un ceas 
biologic ce determină procesul de îmbătrânire. Această teorie 
se bazează pe „numărul“ Hayflick, cel a diviziunilor maxime 
ale unei celule, după care individul îmbătrâneşte şi moare pen- 
tru că celulele şi-au terminat numărul prestabilit de cicluri de 
diviziune. La început s-a crezut că, dacă celulelor li se asigură 
cele necesare, ele se vor inmulti la infinit. Hayflick a demon- 
strat că aceasta nu este adevărat şi că la fiecare specie există 
un număr predestinat de înmulţiri celulare, lucru care deter- 
mină longevitatea acelei specii. Este ceea ce s-a numit limi- 
ta sau numărul lui Hayflick. În mare, controlul numărului de 
difuziuni celulare depinde de lungimea capătului ADN-ului, 

numit teleomer. Această teorie spune că, la fiecare diviziune, 
se scurtează capătului spiralei de ADN, teleomerul, ca să ajun- 
ga în punctul final, dincolo de care mesajul codificat al multi- 
plicării se pierde şi, astfel, celulele nu se mai înmulţesc, îmbă- 
trânesc şi mor. 

Teoria epigenetică a bătrâneții se bazează pe ultimele desco- 
periri ale mecanismului prin care mesajul genelor se exprimă 
în funcţionarea organelor şi a sistemelor. Cât de repede sau de 
încet se pierd aminoacizii din acel capăt al cromozomului, te- 
leomerul, depinde de influenţa unei enzime numite teleome- 
rază. Activarea acestei enzime face ca diviziunea celulară să 
nu conducă la pierderea de aminoacizi de pe teleomer şi, ast- 
fel, numărul de diviziuni să fie mai mare decât cel prevăzut de 
codul genetic. Acest lucru se petrece în mod natural în cazul 
cancerelor, când diviziunea celulară devine haotică şi scăpa- 
tă de sub controlul genetic normal. Activarea acestei enzime 
se face printr-un mecanism „epigenetic“, mecanism prin care 
factori de mediu sau interni pot activa sau inhiba acţiunea te- 
leomerazei printr-un mecanism „on and off““, sau „deschis şi 
închis“. Teleomeraza şi mecanismul epigenetic fac ca genele să 
se exprime când este pus pe poziţia „deschis“ şi, astfel, din ce- 
lulele originare stem apar celulele specializate ale organismu- 
lui, ca de exemplu celulele cardiace, celulele hepatice, muscu- 
lare, sangvine etc. Deci, prin diviziuni succesive, celulele stem 
embrionare se diferenţiază în anumite tipuri de celule matu- 
re când teleomeraza este activă, iar celulele se diferenţiază în 
ceea ce trebuie să ajungă conform codului genetic. Când te- 
leomeraza este pusă în poziţia „închis“ sau „off“ maturarea/ 
diviziunea se opreşte. Senescenta ar fi dată de „tocirea“ te- 
leomerului. Lungimea vieţii unui ţesut este dată de lungimea 
teleomerului din acel ţesut. În măduva osoasă ea rămâne ac- 
tivă şi astfel se produc celule noi sangvine într-un ritm ge- 
nerat de raportul între durata lor de viaţă şi pierderile acci- 
dentale. Se poate gândi că există şansa de a pune teleomeraza 
în poziţia „on“ (deschis) şi, astfel, celulele să nu se oprească 


din înmulţire, iar celulele mature să se reproducă mereu, de- 
venind cvasinemuritoare. Acest proces poate să aibă reper- 
cusiuni asupra organismului în general, respectiv să existe 
un proces de reîntinerire sau cel puţin unul de menţinere la 
aceeaşi vârstă biologică. De exemplu, celulele cardiace şi neu- 
ronii sunt celule care nu se mai pot divide după ce au ajuns la 
maturare. Să presupunem că celulele care compun pielea, oa- 
sele, articulațiile sau muşchii s-ar putea divide mereu, aceste 
ţesuturi s-ar înlocui cu unele noi prin activarea teleomerazei 
din cromozomii acestor celule si, atunci, aceste ţesuturi nu ar 
mai îmbătrâni şi viaţa lor s-ar prelungi în consecinţă. Se cre- 
de că, prin manipulări genetice, s-ar putea ajunge la acest re- 
zultat. Teoria epigenetică a batranetii spune că ea este dată de 
influenţa pe care diferiţi factori interni, atribuiti organismu- 
lui, şi factori externi, atribuiti stilului de viata in special, ar 
putea influenţa expresia genetică, determinând astfel apariţia 
îmbătrânirii mai repede sau mai târziu. Mecanismele epigene- 
tice fac ca între indivizi cu acelaşi genotip să existe diferenţe 
în felul cum arată şi cum îmbătrânesc. 

Teoria acumulării erorilor ADN, care afirmă că, odată cu creş- 
terea în vârstă, apar şi erori ale transmiterii informaţiei de la 
AND către celule, erori care se acumulează până la un punct 
dincolo de care funcţionarea celulelor și a organelor începe să 
sufere. Această teorie ignoră mecanismele prin care organis- 
mul are capacitatea de a repara aceste erori. Cu toate acestea, 
se poate gândi că batranetea poate fi rezultatul unui echilibru 
defectuos între procesele de generare a erorilor şi cele ale re- 
parării acestor erori. 

Teoria uzurii se bazează pe ideea că activitatea organismului 
produce în timp o uzură a organelor şi a sistemelor, uzură ca- 
re se exprimă în îmbătrânirea globală a individului. Această 
uzură este evidentă în cazul sistemului osteo-articular, a pielii, 
a sistemului muscular la indivizii care prin factori metabolici 
(de exemplu, obezitate sau diabet), profesie sau stil de viata au 
utilizat peste un anume prag acele sisteme şi organe. 

5. Teoria pierderii elasticităţii colagenului şi a elastinei care 
sunt componente normale ale structurii de rezistenţă a pielii 
şi a organelor interne. Elasticitatea lor se pierde cu vârsta din 
cauza unor modificări structurale, iar această pierdere se re- 
flectă în pierderea flexibilitatii şi perturbări în funcţia pielii şi 
a organelor interne. 

6. Teoria radicalilor liberi. Radicalii liberi sunt produşi normali 
ai metabolismului celular. Ei sunt produşi chimici foarte in- 
stabili şi intră repede în combinaţie cu grăsimile nesaturate 
din compoziţia membranelor celulare, afectându-le funcţia. 
Radicalii liberi se produc în cantitate mare sub influenţa pes- 
ticidelor, a radiaţiilor şi a ozonului din atmosferă. Acumularea 
lor produce o alterare a celulelor organismului, ducând la 
moartea acestora. 

7. Teoria imunologică susţine că, odată cu trecerea timpului, 
apare o descreştere a competenţei imunologice a organismu- 
lui din cauza acumulării de mici deteriorări metabolice în mă- 
duva hematopoietică, ganglioni, splină şi timus, principalele 
organe ale sistemului imunitar. Această pierdere graduală a 
competenţei imunitare face ca organismul să nu mai fie capabil 
să identifice şi să neutralizeze agresiuni ale microorganismelor 
şi ale substanţelor străine organismului gazdă, cu consecinţe 
dezastruoase pe termen lung, precum apariţia infecțiilor cro- 
nice sau a cancerelor. 

Niciuna dintre aceste teorii nu a putut să fie considerată ca 
fiind capabilă să explice în totalitate procesele fiziologice, corpo- 
rale, care stau la baza îmbătrânii organismului. Se poate spune că 
fiecare dintre ele exprimă un adevăr, dar niciuna adevărul întreg. 
Fiecărei teorii îi corespunde un set de tehnici antibătrâneţe de ca- 
re vom vorbi în partea a treia a cărţii. Metodele antibătrâneţe iz- 
vorâte din aceste teorii au o eficacitate parţială şi corolarul acestei 
constatări este că procesul de îmbătrânire este un proces pluricau- 
zal, multifatetat şi abordarea lui „terapeutică“ trebuie să tina cont 
de aceasta. 

6.3. TEORIILE FUNCTIONALISTE, 
PSIHOSOCIALE, ALE BATRANETII 


Interpretările funcționaliste ale batranetii sunt cele care iau 
în considerare capacitatea funcţională, productivă, a oamenilor în 
vârstă, pornind de la constatarea că, odată cu vârsta, se asistă la o 
pierdere cantitativă sau la o deteriorare calitativă a abilității de a 
funcţiona in diverse arii ale activităţii: funcţionarea vocationala, 
funcţionarea socială sau funcţionarea domestică. A funcţiona re- 
prezintă capacitatea cuiva de a îndeplini rolul sau sarcina ce o are 
de executat, abilitatea de a lucra sau de a acţiona cu un scop şi de 
a-l duce la îndeplinire. 

Există teoria că batranetea este o dezangajare, o retragere gra- 
duală din interacțiuni şi activităţi sociale, aceasta fiind un proces 
inevitabil al vârstei înaintate. După această teorie, bătrânii devin, 
în schimb, din ce în ce mai preocupaţi de ei înşişi şi de propriile po- 
sesii. Dezangajarea este un proces diferenţial care nu implică toate 
ariile şi activităţile sociale ale bătrânului. De exemplu, persoana se 
poate retrage din unele activităţi, dar poate să le menţină pe alte- 
le, bătrânii se retrag din activităţi sociale, dar se concentrează pe 
cele familiale. Se crede că dezangajarea este o expresie a creşterii 
fragilitatii, a vulnerabilitatii şi a dizabilitatii oamenilor în vârstă, 
precum şi a scăderii acuitatii vizuale, a forţei fizice şi a apariţiei tul- 
burărilor de memorie. Această teorie a dezangajării a fost criticată 
pentru simplismul ei şi a ignorării faptului că bătrânii sunt un grup 
eterogen în care fiecare are viaţa lui proprie în societate. 

Teoria continuității este mult mai populară şi spune că oa- 
menii care îmbătrânesc cu succes sunt cei care îşi păstrează mai 
departe valorile, stilul de viaţă şi relaţiile din perioada vârstei me- 
dii. Ea pune accentul pe continuitatea şi volumul activităţilor care 
sunt legate de sentimentul de bunăstare şi pe calitatea adaptării la 
schimbările pe care le aduce vârsta. Premisa teoriei continuității 
este că bătrânii se adaptează schimbărilor, folosind strategii care să 
le permită continuitatea vieţii lor. Conform acestei teorii, bătrânii 
ar trebui să continue să trăiască în căminul lor cât mai mult timp 

posibil. Astfel, bătrânii continuă să fie independenţi atâta timp cât 
sunt în ambianța lor familiară. 

Teoria bătrâneții active spune că, dacă bătrânii nu au dizabilităţi 
sau condiţii patologice, atunci ei au aceleaşi nevoi sociale ca şi oa- 
menii de vârstă medie. Batranetea activă este rezultatul menţinerii 
poziţiei active şi a rezistenţei în fata tendinței de restrângere a vieţii 
sociale. De exemplu, oamenii în vârstă tind să-şi înlocuiască prie- 
tenii bolnavi sau dispăruţi cu alţii sănătoşi şi activi, şi se implică în 
activităţi care le-au adus satisfacţii şi plăcere. Organizaţia Mondială a 
Sănătăţii a identificat patru piloni ai batranetii active: i) sănătate, ii) 
independenţă, iii) siguranţă şi iv) productivitate. Alţi autori sugerează 
şapte principii pentru o bătrâneţe activă: i) participare, ii) autoriza- 
re şi împuternicire, iii) bunăstare, iv) solidaritate intergenerationala, 
v) echilibru între drepturi şi obligaţii, vi) echilibru între iniţiative şi 
acţiuni cetăţeneşti şi vii) respect pentru diversitate. 

După Organizaţia Mondială a Sănătăţii, batranetea activa es- 
te „un proces de optimizare a oportunităţilor referitoare la sănă- 
tate, participare şi siguranţă cu scopul de a spori calitatea vieţii“. 
Atributul „activ“ se referă la continuarea participării în societate, 
în educaţie, în îngrijirea sănătăţii fizice şi mintale şi, astfel, la pro- 
movarea demnităţii, facilitarea autonomiei şi a independenţei per- 
sonale, schimbând focusul de la abordarea „nevoilor de bază“ la 
abordarea „drepturilor de bază“ ale oamenilor în vârstă. 

Teoria activităţii a fost criticată pe considerentul că nu ia în 
seamă personalitatea bătrânului, istoria personală, stilul de viaţă 
şi maximizeaza doar funcţionarea individului, ignorând aspectele 
subiective. 


6.4. TEORIILE CARE VAD BATRANETEA 
CA UN PROCES AL DEZVOLTĂRII 
INDIVIDUALE 


Aceste teorii consideră batranetea ca rezultat al unui proces de 
dezvoltare continuă a unui individ ce parcurge etape după etape, 
bătrâneţea fiind la capătul acestui continuum. 

Una dintre aceste teorii, „teoria stadiilor“, consideră că dez- 
voltarea individului este stadială, iar batranetea este caracteriza- 
tă de diferite conflicte psihologice interne, printre care se remarcă 
conflictul dintre preocuparea fata de spiritualitate (religie, viata de 
dincolo de moarte, relaţia cu divinitate etc.) şi preocuparea faţă de 
existenţa fizică, sau conflictual dintre spiritualitate şi preocuparea 
faţă de sine şi de rolul personal. 

O alta teorie de dezvoltare este cea formulată de cunoscutul psi- 
holog american Erik Erikson, „teoria ciclurilor vieţii“, care conside- 
ră că dezvoltarea individului se desfăşoară de-a lungul a opt cicluri 
de viaţă şi că în fiecare dintre acestea el se confruntă cu schimbări 
determinate de conflicte caracteristice şi constante fiecărui ciclu, 
acestea fiind, de fapt, motorul care duce individul mai departe. El 
sugerează că toate aceste conflicte sunt interconectate şi că fieca- 
re stadiu este urmat de altul într-o ordine secvenţială şi logică. În 
ciclul al 7-lea de viaţă, între vârsta de 55 şi 65 de ani, caracteristi- 
ce sunt conflictele dintre generativitate versus stagnare, dintre în- 
credere versus neîncredere, autonomie versus ruşine, iniţiativă ver- 
sus vinovăţie, identitate versus confuzie, intimitate versus izolare. 
Acestea sunt şi conflicte dintre trăsăturile definitorii ale unui in- 
divid în vârstă. Erikson defineşte generativitatea ca interes faţă de 
ghidarea generaţiei următoare, generativitatea derivând din dorinţa 
de a fi de folos. Pentru el, generativitatea este dorinţa generaţiei 
vechi de a se implica în bunăstarea celei următoare şi de a transmite 
evolutionistic informaţia colectată de generaţia anterioară generaţiei 
care urmează. Astfel, el descrie: i) generativitatea biologică, unde es- 
te vorba de creşterea şi îngrijirea copiilor şi a nepoților, ii) generativi- 
tatea parentală, unde este vorba de siguranţă, dragoste şi iniţierea ti- 
nerilor în tradiţiile familiei, iii) generativitatea tehnică, ce presupune 
transmiterea abilităţilor la cei mai puţin iniţiaţi, învăţarea şi instru- 
irea acestora şi iv) generativitatea culturală, ce presupune transmi- 
terea semnificatiilor, a credințelor, a atitudinilor, a ideilor religioase, 
spirituale şi istorice celor mai tineri. Este generativitatea importantă 
pentru bătrâni? Da, pentru că le conferă un rol în cadrul familiei şi a 
societăţii în general, acela de depozitari ai experienţei şi înţelepciunii 

care pot fi transmise celor tineri. În ultimul ciclu, al 8-lea, după vâr- 
sta de 65 de ani, conflictul este între integritate versus disperare, ci- 
clu în care individul în vârstă luptă pentru a-şi apăra identitatea şi 
integritatea sinelui, în disputa cu anxietatea sfârşitului vieţii. 

Se spune pe drept cuvânt că bătrânii încearcă să maximizeze 
câştigurile şi să minimalizeze pierderile în interacţiunea cu alţii, 
ca un mod de adaptare la vârsta înaintată. Ei îşi percep viaţa ca 
o chestiune de a balansa câştigurile şi costurile, de exemplu, de a 
continua interacţiunile care le sunt benefice şi de a se retrage din 
cele care nu le aduc niciun beneficiu. Beneficiul poate fi material 
sau nematerial şi poate include ajutor, bani, proprietăţi, informaţie, 
afecţiune, aprobare, abilităţi, respect, conformitate. Schimbul poa- 
te fi imediat, precum bunuri şi servicii într-un anume moment, 
sau continuu, care se prelungeşte de-a lungul cursului vieţii, de 
exemplu îngrijirile filiale. Conform acestei „teorii a schimburilor“, 
interacţiunea dintre bătrâni şi tineri descreşte pe măsură ce omul 
îmbătrâneşte, pentru că el are din ce în ce mai puţine resurse cu 
care ar putea intra în acest schimb. 

Din toate aceste teorii se vede că în societate există o ierarhie 
bazată pe vârstă. Această ierarhie presupune organizarea oameni- 
lor pe cohorte de vârstă sau pe straturi de vârstă. Fiecare strat are 
obligaţiile şi prerogativele sale. În funcţie de apartenenţa la o co- 
hortă sau strat oarecare, oamenii controlează şi au acces la resur- 
se, le sunt alocate anumite locuri de muncă şi roluri sociale şi se 
stipulează felul şi regulile după care oamenii ar trebui să acţioneze 
şi să se schimbe conform vârstei. Împărţirea aceasta generează 
inegalităţi si discriminări. Această ierarhie explică diferenţele so- 
ciale între vârste, dar şi favorizează segregarea în funcţie de vârstă 
şi ageismul de care vorbeam cu câteva paragrafe mai înainte. 


6.5. GEROTRANSCENDENTA 


În anul 1992, Lars Tornstam, profesor de sociologie la 
Universitatea Uppsala din Suedia, lansează o nouă concepţie 

asupra batranetii, numită ,gerotranscendenta“. Această teorie a 
fost construită după intervievarea multor bătrâni aflaţi în instituţii 
de profil şi ca reacţie la teoriile vechi ale gerontologiei sociale care 
afirmau că pensionarea şi mutarea bătrânilor într-o instituţie de 
îngrijire sunt lucruri dezagreabile care se petrec în viata unei per- 
soane. După el, dezvoltarea umană nu se opreşte la bătrâneţe, din 
contră, există în această perioadă a vieţii o progresie naturală că- 
tre maturitate şi înţelepciune. El descrie gerotranscendenta ca un 
proces care schimbă focusul de la viata materială de zi cu zi la o 
perspectivă transcendentală. Această schimbare este acompaniată 
de dorinţa de a avea un sentiment de integritate şi acceptare a lu- 
crurilor din jur în această ultimă etapă a vieţii, fapt care se reflectă 
în bunăstarea spirituală. Se citează vorbele unei femei de 106 ani, 
Alice Herz Summer, care spunea: „Numai când eşti aşa de bătrân 
poti să devii conştient de frumuseţea vieții...“ 

După teoria gerotranscendentei, individul care progresează în 
vârstă experimentează mai multe modificări. În mod tipic, aceste 
modificări schimbă focusul individului de la existenţa materială 
de zi cu zi la o poziţie spirituală, transcendentală, schimbări care 
interesează selful şi relaţiile cu alţii, precum şi înţelegerea funda- 
mentală a problemelor existenţiale. De exemplu, individul devine 
mai puţin preocupat de sine şi mai selectiv în alegerea activităţilor 
sociale sau de altă natură. El trăieşte sentimentul de afinitate cu 
generaţiile trecute şi descreşterea interesului în relaţii sociale su- 
perflue. La fel, el prezintă o scădere a interesului pentru lucruri 
materiale şi o mai mare nevoie de a medita în mod solitar. Această 
meditaţie este o solitudine pozitivă, care îi furnizează o comunicare 
cosmică cu spiritul universal, acompaniată de redefinirea timpului, 
spaţiului, vieţii şi morţii. 

Tornstam descrie câteva caracteristici ale gerotranscendentei: 
autoconfruntarea — confruntarea cu aspectele ascunse ale selfului, 
bune sau rele; autotranscendenta — înlocuirea trăsăturilor egois- 
te cu cele de altruism, selful transcede în altul; schimbarea vizi- 
unii despre relaţii, a semnificației şi importanţei lor, bătrânul de- 
vine selectiv în relaţii şi mai puţin interesat în relaţii superficiale, 

creşte nevoia de solitudine; înțelepciunea transcendentă — fluidiza- 

rea graniţelor între drept şi greşit, între înţelept şi stupid, reținerea 

de la judecata altora şi de la furnizarea de sfaturi; reținerea de a 

ajuta pe alţii să ia decizii şi încurajarea lor de a lua propriile decizii. 

Aceste modificări caracteristice gerotranscendentei reflectă 
schimbările ontologice petrecute la trei nivele ale individului ajuns 
la bătrâneţe: 

i) nivelul cosmic: redefinirea timpului şi a spaţiului, creşterea 
legăturii cu generaţiile anterioare, înţelegerea nouă a vieţii şi 
a morții, acceptarea dimensiunii misterioase a vieţii, reconsi- 
derarea evenimentelor şi experienţelor proprii; 

ii) nivelul selfului: descresterea egocentrismului, dezvoltarea 
unei transcendente corporale, trecerea de la egoism la altru- 
ism, creşterea integrităţii; 

iii) nivelul relaţiilor individuale şi sociale: schimbarea intelesului 
şi importanţei relaţiilor, înţelegerea diferenţelor dintre self 
şi rolul social, adăugarea unei note de inocenta şi genuin 
relaţiilor, transcendenta relaţiei dintre drept şi greşit. 

Pentru mine, gerotranscendenta reprezintă o ipostază la care 
mintea ajunge în mod natural odată cu creşterea în vârstă. Nu tre- 
buie să facem niciun efort pentru a deveni astfel. Aşa cum mintea 
unui tânăr este inocentă, geniună, iscoditoare, în căutarea noului, 
iar cea a adultului este creativă, încrezătoare şi în căutarea certi- 
tudinii, cea a bătrânului este spirituală, religioasă, transcendentă, 
în căutarea intelesurilor pentru ceea ce s-a petrecut şi ce o să vi- 
na. Acest lucru este un câştig evolutionistic prin care s-a selectat o 
adaptare prin care omul depăşeşte frica de sfârşit, atribuindu-i un 
alt înţeles decât cel fizic. 


6.6. BATRANETEA DE SUCCES — 
CONCEPTUL DE „UMBRELĂ“ 


Conceptul de bătrâneţe de succes este un concept ateoretic, ca- 
re priveşte batranetea în funcţie de calitatea ei, respectiv în funcţie 

de sănătate, functionare/capacitate şi participare. El a fost lansat ca 
o sinteză a celorlalte concepte despre bătrâneţe, luând ceea ce es- 
te pozitiv şi lăsând la o parte aspectele „ageistice“, segregationale, 
ale batranetii. 

Batranetea de succes este un mod pozitiv de a imbatrani defi- 
nit de prezenţa mai multor criterii: i) absenţa bolilor şi risc scăzut 
de boli şi dizabilităţi; ii) nivel înalt de funcţionare, mintală şi fizică; 
iii) angajare activă în viata, iv) relaţii strânse cu alţii şi v) participa- 
re continuă în activităţi sociale şi familiale. 

Bătrâneţea de succes este în antiteză cu batranetea „patologi- 
că“, caracterizată de prezenţa de boli severe, care cauzează dizabi- 
litate, şi cu „bătrânețea uzuală“, obişnuită, care presupune absenţa 
bolilor severe, dar implică riscul apariţiei acestora. Ea mai înseamnă 
păstrarea potenţialului psihologic şi social şi a bunăstării, satisfacţie 
cu viaţa dusă, adaptare, productivitate şi autocontrol. Reţeta pen- 
tru o bătrâneţe de succes cuprinde: menţinerea rolurilor sociale, 
menţinerea rolurilor familiale, menţinerea activităţilor în care per- 
soana era implicată, menţinerea controlului emoţional, menţinerea 
sentimentului de satisfacţie şi menţinerea stării de bunăstare. 

Batranetea de succes poate reprezenta rezultatul optim, 
raţional, al unei vieţi echilibrate şi a formulării şi lansării timpurii 
a unui program care anticipează trecerea în această fază a vieţii. 
Acesta este şi scopul final al acestei cărți. 


7. Îmbătrânirea populaţiei pe glob 


În ultimul secol, s-a asistat la un proces continuu de tranziţie 
demografică care afectează atât ţările dezvoltate, cât şi pe cele în 
curs de dezvoltare. Crește populaţia bătrână pe glob sau, cu alte cu- 
vinte, populaţia globului imbatraneste! Se poate spune că creşterea 
numărului de bătrâni este un triumf al timpurilor noastre, o reflec- 
tare a îmbunătăţirii sănătăţii generale, a igienei şi dezvoltării so- 
cio-economice. 

Creşterea alarmantă a procentului populaţiei vârstnice din to- 
talul populaţiei a generat o problemă cu consecinţe ce se reflectă la 
nivel internaţional, naţional şi individual. Această „alarmă“ se aude 
atât la nivelul discursului public, cât şi al celui privat. 

Trendul arată că, între 2006 şi 2030, numărul persoanelor în 
vârstă în țările mai putin dezvoltate va creşte cu 140% comparativ 
cu 51% în ţările dezvoltate. Pe întregul glob, procentul de creştere 
a populaţiei de peste 85 ani va ajunge la 151% pentru perioada 
2005-2030, comparativ cu o creştere de 104% pentru populaţia de 
peste 65 de ani şi doar de 21% pentru populaţia de sub 65 de ani. 

Organizaţia Naţiunilor Unite estimează că, în 2025, populaţia 
de peste 60 de ani se va dubla, de la 542 de milioane în anul 1995 
la 1,2 miliarde. La nivel global, se estimează că populaţia de 65 de 
ani şi peste va creşte cu 850.000 în fiecare lună pentru următoarea 
decadă, ca să ajungă la un miliard în jurul anului 2030, respectiv 
13% din totalul populaţiei de pe glob. Îmbătrânirea populaţiei se 
vede şi în structura populaţiei din ţările din Europa de Vest în de- 
cursul ultimului secol. În timp ce în 1901 doar 6% din populaţie era 

peste 65 de ani, acest procent a crescut mereu, ca să ajungă la 18% 
în 2001. În acelaşi timp, proporţia tinerilor sub 16 ani a scăzut de 
la 35 la 20%, iar proporţia celor ce sunt activi în câmpul muncii a 
avut acelaşi trend. 

Aceste schimbări au determinat Adunarea Generală a ONU de 
la Madrid asupra îmbătrânirii populaţiei (2002) să încerce să găseas- 
că o voce comună a tuturor membrilor ei în identificarea adevăratei 
problematici a bătrânilor de astăzi, pentru a găsi un răspuns unitar 
la problema îmbătrânirii populaţiei globului. Acest miting a adop- 
tat o declaraţie politică, The Madrid International Plan of Action 
on Ageing (Planul International de Acţiune asupra Batranetii), ca- 
re identifica problemele-cheie asociate cu imbatranirea populatiei: 
protecţia socială, îngrijirea sănătăţii, urbanizarea, păstrarea locuri- 
lor de muncă, educaţia, nutriția, locuinţele, infrastructura şi imagi- 
nea bătrânilor. Acest document postulează trei direcţii principale de 
acţiune: i) asigurarea protecţiei şi a dezvoltării persoanelor în vârstă; 
ii) asigurarea sănătăţii şi a bunăstării acestora; iii) asigurarea unei 
ambiante suportive si permisive pentru persoanele în vârstă. 

În anul 2009, Organizaţia Naţiunilor Unite a publicat raportul 
World Population Ageing (Îmbătrânirea populaţiei lumii) care es- 
te o trecere în revistă a fenomenului de îmbătrânire a populaţiei şi 
a măsurilor care se impun pentru protecţia bătrânilor de pe glob. 
Dintre constatările acestui raport, menţionăm: 

1. îmbătrânirea populaţiei este un proces fără precedent în isto- 
ria umanităţii; creşterea numărului de bătrâni de peste 60 ani 
este însoţită de scăderea numărului de tineri cu vârsta sub 15 
ani; la nivel mondial, se preconizează, că în anul 2045, numă- 
rul bătrânilor va depăşi numărul tinerilor; 

2. îmbătrânirea populaţiei este un proces general şi afectează 
toate ţările din lume; proporţia crescută a populaţiei bătrâne 
este cauzată de reducerea fertilităţii şi scăderea consecutivă a 
numărului tinerilor, cuplată cu creşterea duratei de viaţă a oa- 
menilor; acest fenomen a condus la o presiune asupra echităţii 
şi solidarităţii intra- şi intergenerationala, care fundamentea- 
ză societatea umană; 

10. 


11. 

imbatranirea populatiei este un proces in dezvoltare: daca 
proportia batranilor crestea de la 8% in 1950 la 11% in 2009, 
se estimeaza ca aceasta proportie va atinge 22% in 2050; 
atâta timp cat mortalitatea continua să descrească şi fertilita- 
tea rămâne scăzută, proporţia oamenilor bătrâni va continua 
să crească; 

îmbătrânirea populaţiei are consecinţe majore asupra tuturor 
fatetelor vieţii umane: creştere economică, investiţii, forma- 
rea capitalului şi a economiilor, consum, piaţa muncii, taxe, 
pensionare şi fonduri de pensii, transferul intergenerational 
al proprietăţii şi al activelor; 

în sfera socială, consecinţele prognozate sunt legate de modi- 
ficarea compoziţiei familiei şi a aranjamentelor locative, ce- 
rerea de locuinţe, migrarea populaţiei, modificarea structurii 
morbiditatii si mortalităţii şi a nevoii de servicii de îngrijire a 
sănătăţii; 

în mod global, populaţia bătrânilor de peste 60 de ani creşte 
cu o rată de 2,6% pe an, mult mai rapid decât populaţia ca în- 
treg, care are o rată de creştere de doar 1,2% pe an. În 2000, 
populaţia de peste 60 de ani număra 600 de milioane, triplu 
faţă de 1950, în 2009 număra 700 de milioane, iar în 2050 va 
fi de 2 miliarde, dacă rata actuală se păstrează; 

chiar în interiorul acestui segment de vârstnici, populaţia 
imbatraneste şi proporţia celor de peste 80 de ani este mereu 
în creştere; rata de creştere a celor de peste 80 de ani este de 
4,0% pe an; 

deoarece femeile trăiesc mai mult, ele vor constitui majoritatea 
persoanelor în vârstă; 

persoanele în vârstă au probabilitate foarte mare să experi- 
menteze izolarea socială şi deprivarea economică şi astfel 
creşte nevoia de suport specific pentru bătrâni; 

femeile în vârstă prezintă o probabilitate mai mare să trăias- 
că singure; se estimează că 19% dintre femeile bătrâne trăiesc 
singure, fata de doar 9% dintre bărbaţii bătrâni; 


Rezoluţia 65/182 din decembrie 2010 a Adunării Generale 
ONU cheamă statele membre să implementeze Planul de Acţiune 
asupra Bătrâneţii, cu recomandările ulterioare, ca expresie a în- 
grijorării faţă de creşterea numărului persoanelor în vârstă peste 
tot în lume. În 25 mai 2011, Sesiunea nr. 67 a Comisiei Economice 
şi Sociale ONU adoptă rezoluţia 67/5 care invită statele membre să 
accelereze implementarea recomandărilor acestui plan în politici- 
le naţionale. 


8. Bătrânii în diferite epoci istorice 


şi în prezent 


Reîntinerirea sau prelungirea vieţii sunt teme prezente de-a 
lungul istoriei umanităţii. Încă din vremurile cele mai vechi se con- 
stată că, pe măsură ce viaţa era dorită cât mai lungă, în aceeaşi mă- 
sură batranetea era privită ca aducând modificări dezgustătoare. 
Pe aceasta dihotomie s-a construit dintotdeauna ambivalenta cu 
privire la bătrâneţe. 

În cultura Greciei Antice, era obişnuit ca lumea să fie privită în 
categorii mutual exclusive. Astfel, oamenii erau împărţiţi în tineri 
şi bătrâni, temă persistentă în miturile, poezia şi teatrul antic gre- 
cesc. Tinerii („neotas“) erau descriși ca frumoşi şi eroici, bătrânii 
(„geras“) erau infatisati ca urâţi, zgarciti şi tragici. Cu toate aces- 
tea, ei erau consideraţi şi depozitarii înţelepciunii. 

Din Antichitate şi până în Evul Mediu batranetea şi îmbătrâni- 
rea au fost conceptualizate si ca o „ordine morală“ a cursului vieţii, 
viziune care a generat aşteptări şi interpretări ontologice asociate 
cu fiecare vârstă. 

În schimb, în Evul Mediu, batranetea nu era privită ca o peri- 
oadă distinctă a vieţii sociale, pentru că bătrânii îşi păstrau rolul 
şi pentru că durata de viaţă era mai scurtă şi oamenii nu apucau 
realmente să îmbătrânească. Se descriu două caracteristici impor- 
tante ale imaginii bătrânilor în Evul Mediu: i) înaintarea în vârstă 
era considerată ca o expresie a ordinii morale a cursului vieţii, de 
unde respectul fata de cei în vârstă, şi ii) lipsa de identitate socială 

a celor în vârstă; aceştia nu erau identificaţi ca atare, batranetea 
era absentă din discursul public ca şi categorie dezavantajată, fra- 
gilă, care necesită atenţie specială. În contrast, doar copiii şi feme- 
ile erau asociaţi cu vulnerabilitatea şi sărăcia. 

Isidor din Sevilla, scriitor din secolul al VII-lea, identifică şase 
vârste ale omului, fiecare dintre ele legată de cele şase vârste ale lu- 
mii şi şase calităţi morale distincte: i) infantia = inocenta; ii) pu- 
eritas = puritate; iii) adulescentia = senzualitate; iv) juventus = 
folositor; v) gravitas = seriozitate şi vi) senectutus = înţelepciune. 
Aceste şase „vârste“ descriu evoluţia cronologică a fiinţei umane, 
de la inocenta la înţelepciune, viziune care s-a păstrat de-a lungul 
secolelor. 

Apoi, începând din epoca romantică, bătrânii au început să 
fie identificaţi cu deteriorarea calităţilor fizice şi intelectuale. 
Rationalitatea şi înclinația spre materialism şi empirism ştiinţific 
au amplificat interpretarea batranetii ca o pierdere treptată, ca de- 
teriorare şi chiar ca o infirmitate şi dizabilitate. Această viziune a 
condus la categorisirea oamenilor după vârstă, la ageism. 

În modernitatea timpurie, căutarea intelesului vieţii la ori- 
ce vârstă a fost legată de găsirea scopurilor vieţii. Acestea, la rân- 
dul lor, au fost legate de existenţă într-o lume raţională, adică de 
coincidenta dintre un om rational şi o lume raţională. Toate acestea 
au generat o autonomie a persoanei, o independenţă a ei. Se mai ri- 
dică problema naturii reflexive a activităţii sociale, fiecare din noi 
trăind într-o viaţă care este biografic organizată reflexiv, conform 
fluxului informaţiei sociale şi psihologice despre posibilele moduri 
de existenţă. În funcţie de acest flux, adică de posibilităţile pe care 
ni le deschide existenţa noastră, noi ne organizăm viaţa. 

Astăzi trăim într-o epocă postmodernă, globalizată, care 
schimbă din punct de vedere ontologic sensul pe care societatea îl 
dă vieţii, în general, şi batranetii in special. Filozoful francez con- 
temporan Gilles Deluze spunea: „Globalizarea nu este doar o pro- 
blemă economică, politică sau culturală, este ceva din toate aces- 
tea şi o problemă de logică şi ontologie“. El înţelege viata ca fiind 
ori globală, ori deloc. În epoca globalizată, autonomia individuală 

în selectarea şi modificarea ambianţei culturale, sociale, economi- 
ce, politice a dispărut. Viaţa s-a topit în macroschimbările şi ma- 
crofluxul economiei şi pieţii. Globalizarea înlocuieşte ceea ce e fe- 
nomenal sau actual cu ceva virtual. Este vorba de o distorsiune sau 
o colapsare a realităţii, graniţele sunt dizolvate, personalitatea este 
la limită şi nomadismul a devenit regulă. Se asistă la o deteriorare 
a selfului, la o pierdere a sentimentului de a fi acasă în această lu- 
me. Din punct de vedere al psihologiei sociale, globalizarea aduce 
pentru bătrâni mai ales un sens constant de fluidizare, de pierdere 
a identităţii şi destabilizare. Ei resimt cel mai mult pierderea formei 
tradiţionale a ordinii, a structurii şi a identităţii. Ei au probleme în 
a-şi apăra integritatea şi selful împotriva fenomenului de flux şi de 
de-teritorializare. 

O altă descriere a societăţii contemporane evidenţiază creşterea 
riscurilor din viaţa de zi cu zi. Criticul societăţii actuale, reputatul 
sociolog englez Anthony Giddens, a afirmat că unul dintre efectele 
majore ale epocii contemporane este escaladarea, atât reală cât şi 
imaginară, a sentimentului de risc în societate, astfel că societatea 
actuală se poate numi „societate la risc“. Riscul a devenit princi- 
piul fundamental după care se organizează comportamentul soci- 
al actual. Cauzele bazale ale acestei societăţi la risc sunt eroziunea 
tradiţiei şi a religiei, globalizarea, mass-media, creşterea speranţei 
de viaţă şi a individualismului. Faţă de majoritatea riscurilor actua- 
le, omul are puţin control sau chiar deloc. Astăzi, riscul este perce- 
put şi rationalizat pe cand, în trecut, incertitudinea şi amenințările 
erau atribuite soartei, ghinionului, lipsei de şansă sau pedepse- 
lor divinității. Bătrânii sunt cei care resimt în principal riscurile 
vieţii din lumea de astăzi, ei spun că şi-au pierdut sentimentul de 
siguranţă, sensul perspectivei şi în final cel al autonomiei. Tot ce se 
întâmplă nu mai este în puterea lor, este aleatoriu şi riscant. 

Foarte mare impact asupra bătrânilor o au modificările din 
înţelesul, structura şi dinamica familiei. Sociologul şi filozoful ger- 
man Elisabeth Beck-Gersheim a conceptualizat familia de astăzi ca 
„familie postfamilială“, adică o instituţie care nu mai este structura- 
tă în jurul normelor obligatorii, ci, din contră, a devenit o „asociație 

electivă“ de persoane care stau împreună pentru a atinge nişte sco- 
puri comune. Membrii familiei se autoactualizează în permanenţă 
prin aducerea în discuţie a scopurilor şi a tendinţelor personale. 
Familia a devenit un loc al relaţiilor democratice şi egale cu preţul 
creşterii incertitudinii, a instabilității, a dinamismului, ce a dus la 
amplificarea de riscuri mai vechi sau mai noi şi a făcut necesară re- 
concilierea permanentă a nevoii de individualizare, a tendinţelor 
centrifuge, a conflictelor intergenerationale si a nevoii de îngrijire 
a copiilor şi bătrânilor. Unul dintre aceste riscuri este reprezentat 
de statutul bătrânilor în familie si de problema abuzului fata de ei. 
O altă problemă a familiei este diminuarea timpului petrecut 
de o generaţie cu cealaltă, ceea ce se traduce prin reducerea timpu- 
lui de coexistenta intergenerationala. Copiii sunt încurajați să pă- 
răsească părinţii cât mai repede, iar părinţii la rândul lor împing 
bătrânii spre o existenţă autonomă şi fiecare generaţie doreşte să 
rămână în contextul ei relativ şi să împărtăşească cât mai puţin cu 
alta, de teama contaminării, a confruntării sau a competiţiei eco- 
nomice şi valorice. Ca un corolar al acestei situaţii este şi pierde- 
rea interesului pentru îngrijirea filială. Deşi bătrânii sunt de multe 
ori chemaţi şi folosiţi pentru îngrijirea nepoților, pentru degreva- 
atunci când au nevoi care solicită un ajutor extern şi împinşi spre 
părăsirea căminului propriu şi îndrumați spre instituţii specializate. 
Tot acum asistăm şi la o schimbare demografică, de la fertili- 
tate mare, mortalitate înaltă şi bătrâni puţini, la fertilitate scăzu- 
tă, mortalitate scăzută şi creşterea populaţiei de bătrâni. Se spune 
că, pe plan economic, asistăm la trecerea de la modul economic 
vechi numit şi „fordist“ (de la uzinele de maşini Ford unde s-au 
pus bazele producţiei de serie la bandă), caracterizat prin industri- 
alizare crescută, producţie standardizată la bandă, locuri de mun- 
că stabile şi abilităţi profesionale stereotipe, statul fiind garantul 
bunăstării şi al pensiilor, la economia actuală numită şi „postfor- 
distă“, caracterizată prin diversificarea producţiei şi a consumului, 
instabilitatea locurilor de muncă, flexibilitatea abilităţilor profesi- 
onale, creşterea mobilităţii locurilor de muncă, pierderea garanţiei 

pensionării din acelaşi loc de muncă, încurajarea pensiilor private, 
individul devenind garantul propriei bunăstări. 

În acest context, creşterea numărului persoanelor în vârstă 
conduce la ajustarea pensiilor publice, la pensionarea tardivă, la 
încurajarea pensiilor private, reducerea beneficiilor sociale, priva- 
tizarea serviciilor de asistenţă socială. 

Joseph Dohmen, profesor de filozofie şi etică la Universitatea 
de studii umaniste din Utrecht, Olanda, spunea că, în ultimele de- 
cenii, se asistă la trecerea de la „politica emancipării“ la „politica 
vieţii“. Oamenii sunt împinşi să trăiască un stil de viaţă reflexiv. 
Dacă în epoca modernă eu mă identificam cu alţii, eram ca şi alţii, 
problemele şi nevoile mele erau ca şi ale altora, astăzi cred că ele 
sunt diferite de ale altora, creşterea autoreflectivitatii m-a facut să 
simt că ceea ce cred eu este diferit de ce cred alţii; nevoile, proble- 
mele, istoria mea sunt diferite, nu mă recunosc în alţii şi, de aici, 
am pierdut sentimentul familiaritatii, mă simt singur şi chiar de 
neînțeles. Lumea în care trăim este o lume „posttradițională“, în 
care influenţa tradiţiilor, a religiei, a moralei a scăzut în intensita- 
te, trăim într-o societate „improvizațională“, în care oamenii sunt 
individualizati în mod sistematic şi in care fiecare individ îşi dez- 
voltă propriul stil de viaţă. Individul este mai mult preocupat să-şi 
construiască propriul lui stil de viaţă, ca o formă de emancipare 
şi în care fiecare îşi găseşte înţelesul existenţei în mod individual, 
fără referire la ceilalţi. Căutând să-şi găsească locul în această lu- 
me posttraditionala, fiecare improvizeaza în mod continuu. Astăzi, 
gândim ceva, dar facem altceva, dorim ceva şi mâine facem altceva, 
este vorba de pierderea continuității, ceea ce duce la creşterea ris- 
cului şi pierderea siguranţei. Trăim iluzia zilnică a autorealizării, 
fără să ne gândim la consistenţa ei, autenticitatea este episodică şi 
nu pentru un parcurs de viaţă. 

Toate acestea se reflectă şi în felul cum cineva îmbătrâneşte, 
astăzi fiecare îmbătrâneşte pe mâna lui! Ideea de cicluri ale vieţii a 
fost abandonată. Aceasta presupune o continuă renunțare la une- 
le abilităţi şi câştigarea altora, oamenii doresc o varietate largă de 
ipostaze în viaţă: să muncească, să se recreeze, să călătorească, 

să înveţe, nu doar să se focalizeze pe carieră şi familie. Strădania 
de a „trăi pe mâna ta“, după cum vrei, înseamnă să dobandesti 
o mulţime de oportunităţi, dar şi de riscuri. Aici este vorba mai 
mult de o politică a vieţii care înseamnă autonomie cu orice preţ. 


alege cum vrei să fii îngrijit. Această etică este bazată pe teoria lui 
Michel Foucault, cunoscut filozof francez, care abordează autoîn- 
grijirea din patru puncte de vedere: i) pentru ce îngrijeşti? ii) ce te 
împinge să te îngrijeşti? iii) cum te îngrijeşti? şi iv) care este sco- 
pul de a te îngriji? 

Toate aceste ipostaze ale vieţii de astăzi, de care vorbeam mai 
sus, sunt definitorii pentru societatea postmodernistă. Vorbesc 
aşa de mult despre postmodernism pentru că el se reflectă asupra 
situaţiei bătrânilor de astăzi. Postmodernismul este un concept ca- 
re spune că: i) nu există un adevăr obiectiv şi absolut, iar adevărul 
este văzut doar contextual, situational, conditional şi mai ales inter- 
pretativ. Între adevăr şi neadevăr nu este nicio diferenţă, pentru că 
ele sunt epistemologic echivalente; ii) adevărul nu mai trebuie să fie 
bazat pe logică şi obiectivitate, mai importantă este opinia mea de- 
cât faptele; iii) accentul este plasat mai mult pe fragmentare decât pe 
universalism, vârsta este pusă în afara generalului şi este luată mai 
mult ca ceva particular; iv) realitatea este mereu pusă sub semnul 
întrebării; v) iar moralitatea este mai mult personală decât colectivă, 
ea este la fel ca o opinie personală, fiecare persoană are un cod privat 
de etică; toate religiile sunt egal valide sau invalide; vi) cultura este 
privită ca ceva de consumat ce poate fi manipulat de cei care o con- 
sumă; vii) diversitatea este maximizată în defavoarea omogenitatii. 

Există câteva teme pe care postmodernismul le-a formulat 
despre bătrâneţe. În primul rând, se consideră că, astăzi, bătrânii 
nu mai vor să folosească limbajul experţilor atunci când vorbesc 
despre ei înşişi. Ei încearcă să vorbească despre viaţa şi probleme- 
le lor într-un limbaj propriu, care izvorăşte din înțelesurile actua- 
le pe care le dau existenţei la vârsta a treia şi mai mult. Limbajul 

experţilor face ca bătrânii să fie tintuiti în nişte roluri fără să se 
ţină cont de experienţa şi personalitatea lor. 

În al doilea rând, s-a schimbat relaţia bătrânilor cu corpul 
lor. Există o tensiune între aparenţa externă a corpului şi a feţei, 
pe de-o parte, şi capacităţile funcţionale şi sentimentul subiectiv 
al identităţii persoanei, pe de altă parte, tensiune care creşte odată 
cu înaintarea în vârstă. Corpul funcţionează ca o mască, cineva se 
poate simţi în spatele lui altfel decât o spune corpul, el ascunde cu 
adevărat identitatea persoanei. Deşi aparenţa externă se schimbă cu 
vârsta, în spatele bătrânului este cineva care nu este ceea ce corpul 
ar lăsa să se presupună că ar fi. Abordarea postmodernă vede vâr- 
sta ca o multitudine de posibilităţi în mişcare şi rejectează modelul 
medical care stipulează anume constrângeri pentru fiecare vârstă. 

Postmodernismul furnizează un cadru contextual creativ pen- 
tru formarea unei imagini pozitive fata de dorinţa bătrânilor de 
activităţi recreative şi de întreţinere a imaginii fizice exterioare. 
Exemple sunt utilizarea unor diete speciale, a tehnicilor speciale 
de fitness la vârstă târzie, multiplicarea de articole cu această te- 
mă în reviste, apariţia de manuale cu tehnici de întreţinere şi în- 
grijire, cluburi de fitness, antrenori si fizioterapeuti specializaţi, 
creşterea exponențială a popularității acestor tehnici. Se considera 
că însăşi folosirea noilor tehnologii de a modifica înfăţişarea exte- 
rioară a batranetii exemplifică cel mai bine cum postmodernitatea 
înţelege batranetea. 

Dar cel mai important câştig al batranetii în postmodernism 
îl constituie ideea că vârsta nu mai reprezintă un loc pe o traiecto- 
rie temporală sau istorică. De exemplu, vârsta înaintată nu mai re- 
prezintă un simplu stadiu de dinaintea morţii, sunt oameni care nu 
simt niciodată vârsta. După postmodernism, vârsta este mai mult 
o abordare a felului de descriere a modurilor în care persoana se 
construieşte pe ea însăşi! 


9. Schimbările fizice ale batranetii 


Bătrâneţea a fost mereu asimilată cu schimbările fizice pe care 
vârsta le aduce fiinţei noastre materiale şi aceasta mai ales din cau- 
ză că aceste schimbări sunt ireversibile. Aceste schimbări sunt pen- 
tru cei mai multi dintre noi indicatorii cei mai confidenti ai faptului 
că o persoană a îmbătrânit. Pe de altă parte, se ştie că, deşi corpul 
îmbătrâneşte, persoana rămâne aceeaşi şi, astfel, modificările fizi- 
ce aduse de bătrâneţe nu sunt cele care spun cu adevărat cine este 
bătrân şi cine nu. Totuşi, acestea sunt cele care se văd, cele cu care 
individul se prezintă în faţa altora. Iată de ce majoritatea mijloa- 
celor antibătrâneţe de astăzi se adresează modificărilor corpului. 

Trebuie reamintit încă o dată că batranetea nu este o boa- 
lă, batranetea este doar o stare fiziologică apărută mai devre- 
me sau mai târziu, odată cu creşterea în vârstă. Trebuie făcută 
diferenţa dintre batranetea normală si bolile care apar la bătrâneţe. 
Îmbătrânirea poate face individul mai vulnerabil la boli, dar nu este 
o boală, patologia nu este ceva inevitabil odată cu vârsta. Trebuie 
să acceptăm că unele schimbări fizice sunt nemodificabile, ineren- 
te îmbătrânirii organismului, altele sunt doar expresia stilului de 
viaţă, precum lipsa de exerciţiu, deficienţele nutritive, folosirea al- 
coolului sau fumatului, expunerea la stres, iar acestea sunt în mare 
parte responsabile de schimbările fizice ale batranetii. 

Dintre schimbările generale aduse de bătrâneţe se menţionează 
în primul rând reducerea capacităţii de rezervă a organismului; 
toate organele şi sistemele organismului au o rezervă funcţională 
iar cu batranetea această rezervă scade. În al doilea rând, se pot 

descrie o încetinire şi o slăbire globală a organismului, oamenii 
devin mai inceti odată cu vârsta, paşii, mersul, mişcările mâinilor, 
reacţia motorie la diferiţi stimuli etc. sunt încetinite atât în am- 
ploare cât şi în viteză, la asta adăugându-se slăbirea forţei fizice şi 
a rezistenţei la efort. O altă modificare globală este deteriorarea 
echilibrului homeostatic, a balanței funcţionale între diferite siste- 
me care asigură condiţiile bazale necesare vieţii precum presiunea 
arterială, nivelul sangvin al glucozei sau echilibrul acido-bazic cu- 
noscut şi ca pH-ul sângelui. O ultimă schimbare globală adusă de 
vârstă este cea de încetinire a ritmurilor organismului, precum rit- 
mul metabolismului, al secretiilor glandelor endocrine, al vorbirii 
sau perturbarea ritmului veghe-somn. 

Rata cu care îmbătrâneşte fiecare persoană şi chiar fiecare or- 
gan sau sistem este o chestiune individuală şi este determinată de 
relaţia dintre factorii interni şi externi care contribuie la procesul 
de îmbătrânire. Printre factorii interni se menţionează zestrea ge- 
netică, caracteristicile fiziologice, funcţionarea sistemului endocrin 
şi a sistemului imunologic, iar printre factorii externi se listează di- 
eta, medicatiile, expunerea la radiaţii şi soare, consumul de alcool 
şi fumatul. 

Mai jos o să prezint modificările structurale şi funcţionale ale 
corpului care se produc odată cu vârsta. Trebuie menţionat că aces- 
te modificări nu sunt o regulă, pentru unele persoane acestea apar 
mai devreme, pentru altele mai târziu, iar pentru altele chiar deloc. 


9.1. MODIFICĂRILE CUTANATE 


Pielea este considerată ca fiind ecranul pe care se proiectează 
cel mai bine batranetea. De starea pielii depinde dacă vom conside- 
ra că cineva arată bine sau că arată mai tânăr decât este. Imaginea 
tipică a unui om în vârstă este dată în mare de cutele pielii din jurul 
ochilor, de pe frunte, de pe obraji, de sub maxilarul inferior, de pe 
gât şi din zonele de flexie. La aceasta se mai adaugă aspectul „se- 
nil“ al pielii, dat în general de pielea uscată şi puţin flexibilă, flască, 

care păstrează mai mult timp semnul cutei, atunci când pielea este 
uşor strânsă între degete. 

Pielea este un sistem complex al organismului, cu o suprafață 
de aproximativ 1,95 m2 şi o greutate de 2,75 kg la un om adult de 
înălţime şi greutate medie. Prin ea trece cam o treime din cantitatea 
de sânge a corpului. În mod simplist, se poate spune că pielea este 
un organ cu două straturi, unul extern, epiderma, şi altul intern, 
dermul. Stratul extern, epiderma, este încontinuu reînnoită pe baza 
inmultirii celulelor germinative aflate in derm. Toate celulele pielii 
se află scăldate într-un mediu dat de o substanţă proteică numită 
colagen care este brăzdată de fibre de elastină. Aceste două compo- 
nente ale pielii conferă acesteia calitatea de a fi elastică, flexibilă. 

În afară de rolul său protectiv evident, pielea joacă un rol im- 
portant în reglarea temperaturii corpului şi la balanţa hidrică şi mi- 
nerală a organismului, protecţia fata de radiaţii, participă la compe- 
tenta imunologica a organismului şi contribuie decisiv la producerea 
vitaminei D. 

Se spune pe drept cuvânt că aspectul pielii trădează sănătatea 
individului sau, mai mult, ea exprimă şi starea lui psihică, multe 
dintre bolile pielii fiind de origine psihosomatică. 

Pielea si aspectul ei contribuie la constituirea aspectului ex- 
terior al corpului, este ceea ce arată vârsta individului şi este ceea 
ce se prezintă în faţa altora înainte de toate. Pielea participă astfel 
la construcţia sentimentului de stimă de sine şi de identitate. Nu e 
de mirare că oamenii, bărbaţi şi femei deopotrivă, consumă atâtea 
resurse şi timp pentru a-şi îngriji pielea. Pe piele se exprimă multe 
emoții atât prin schimbarea culorii, cât şi prin transpiratie sau prin 
modificarea direcţiei firelor de păr. Tot pielea contribuie la senti- 
mentul de confort termic, prin receptorii termici care dau senzaţia 
de cald sau rece. 

Cu vârsta, se petrec schimbări în structura şi funcţionarea pie- 
lii: i) deshidratare, ii) scăderea activităţii glandelor sebacee şi sudo- 
faptul că conţinutul de colagen şi de fibre de elastină scade în can- 
titate şi calitate, iv) atrofia stratului superficial şi subtierea grosimii 

pielii în general, v) rata de reînnoire a celulelor germinative ale pie- 
lii scade treptat, vi) numărul celulelor care dau culoare pielii scade 
şi, astfel, culoarea pielii devine palidă, vii) pielea ia un aspect „se- 
nil“ caracterizată de paloare, subtiere, friabilitate, prezentând cu- 
te în zonele de flexie sau zonele flasce, acolo unde țesutul celular 
subcutanat şi cel grăsos a dispărut, la care se mai adaugă diferite 
pigmentatii parcelare cunoscute ca „pete senile“. 

Se manifestă o tensiune între aparenţa externă a corpului şi 
a feţei, pe de-o parte, şi capacităţile funcţionale şi sentimentul su- 
biectiv al identităţii persoanei pe de altă parte, tensiune care creşte 
odată cu înaintarea în vârstă. Corpul poate apărea „bătrân“, dar 
persoana poate să se considere încă tânără. Această tensiune, foar- 
te evidentă în epoca actuală, face ca multe dintre mijloacele de 
combatere a batranetii să se adreseze infatisarii pielii, în special 
a pielii de pe fata. 

Există anumite modificări patologice care pot să însoţească 
îmbătrânirea pielii. Acestea sunt boli care apar mai frecvent 
la bătrâneţe, dar care nu trebuie luate ca modificări specifice 
batranetii, ci doar ca evenimente patologice ce pot să apară cu o 
anumită probabilitate la vârsta înaintată, lucru care nu este obliga- 
toriu. Dintre acestea, mentionez: kerotoza cauzată de expunerea la 
soare, psoriazisul (tulburare autoimună), herpesul zoster (etiologie 
virală), ulceratiile de decubit apărute după staționarea îndelungată 
în pat, ulcere varicoase date de boala varicoasă a membrelor infe- 
rioare, diferite varietăţi de cancere de piele cu un nivel variabil de 
malignitate, melanomul având gradul de malignitate cel mai înalt. 


9.2. MODIFICĂRILE PĂRULUI 
ŞI ALE UNGHIILOR 


Părul şi unghiile suferă şi ele un proces de îmbătrânire oda- 
tă cu înaintarea în vârstă. Unghiile devin tari, groase, cornoase, 
friabile şi îşi pierd luciul natural. Senescenta părului se caracteri- 
zează în special prin decolorarea lui, părul alb fiind considerat de 

cele mai multe ori ca un indicator al vârstei individului. Părul se 
subtiaza si se rupe uşor şi se asistă ori la rărirea părului de pe cap, 
în special la femei, ori la căderea lui de pe zone mai mult sau mai 
puţin întinse, caracteristic mai ales pentru bărbaţi. În schimb, pot 
apărea fire de păr gros în zone indezirabile, precum pe urechi şi în 
nas la bărbaţi sau pe buza superioară şi bărbie la femei. Dintre tul- 
burările patologice frecvente la oamenii în vârstă, mentionez aici 
micozele unghiilor, cel mai frecvent la unghiile de la picioare, şi 
alopecia la femei. 


9.3. MODIFICĂRILE SISTEMULUI 
OSTEO-ARTICULAR SI MUSCULAR 


Sistemul osteo-articular este alcatuit din oase, cartilaje, liga- 
mente şi tendoane, care împreună alcătuiesc scheletul ce protejează 
organele interne şi permit postura verticală şi mişcările corpului. 
Oasele omului, în număr de 206, sunt compuse dintr-o materie or- 
ganică, osteina, şi din minerale. Conţinutul oaselor este dinamic, 
se reînnoieşte încontinuu prin acţiunea a două tipuri de celule: ce- 
lulele generatoare, numite osteoblaste, care secretă osteină şi care 
atrag, mineralele necesare din fluxul sangvin, şi celulele osteoclas- 
te, care reabsorb țesutul osos vechi. Prin această balanţă, dintre ce 
se sintetizează şi ce se reabsoarbe, osul este menţinut mereu tânăr, 
într-o structură suficient de rezistentă pentru funcţiile cu care a 
fost investit. Această dinamică este importantă şi în cazul refacerii 
oaselor după fracturi sau distructii de alt gen. 

Dintre funcţiile importante ale sistemului osteo-articular, 
amintim: i) suport pentru țesuturile moi ale organismului, pre- 
cum muşchi sau organe interne, ii) protecţie pentru organele vi- 
tale ale organismului: creier, inimă, plămân, ficat, rinichi etc. iii) 
permite mişcarea corpului şi astfel deplasarea, activitatea fizică de 
diferite tipuri, apărarea, lupta şi alte acţiuni fizice necesare pen- 
tru supraviețuirea individului; iv) participă la metabolismul mi- 
neralelor (calciu, magneziu, fostor, sulf, sodiu etc.), participă la 

depozitarea şi mobilizarea acestor minerale în funcţie de nevoile 
organismului; v) oferă protecţie măduvei osoase care este locul în 
care se nasc celulele sangvine. 

Odată cu vârsta, se asistă la o înclinare a balanței dintre for- 
mare si resorbtie în favoarea reabsorbtiei şi, astfel, osul conţine mai 
puţină materie organică, osteină şi mai puţine minerale. Acest pro- 
ces se numeşte osteoporoză, proces care face ca oasele să devină 
mai puţin dense și mai friabile, deci mai uşor de fracturat. În acelaşi 
timp, se asistă şi la un proces de uzură a cartilajelor articulare cu 
deshidratare, pierderea flexibilitatii şi depuneri minerale, lucru ca- 
re se exprimă prin limitarea amplitudinii mişcărilor în articulaţii, 
apariţia de zgomote intraarticulare, deformări articulare şi apariţia 
de dureri la mişcări şi inflamații cronice. 

În funcţie de structură şi funcţie, organismul conţine trei feluri 
de muşchi; i) muşchii striati sau scheletali, care sunt sub control vo- 
luntar şi care sunt asociaţi sistemului osteo-articular, permiţând 
postura şi mişcarea corpului, ii) muşchii netezi, care sunt asociaţi 
organelor interne şi vaselor sangvine şi a căror contracție sau re- 
laxare este doar sub controlul sistemului nervos vegetativ, şi iii) 
mușchiul cardiac. 

Muschii scheletali au în mare două mari funcţii: i) asigură de- 
plasarea corpului în totalitate sau doar a diferitelor segmente sau 
membre prin mişcări complexe, efectuate în diferite planuri, pe ba- 
za cărora individul îşi construieşte diferite abilităţi motorii care îi 
permite să execute activităţi legate de supravieţuire, de apărare, 
activităţi profesionale, activităţi recreationale; ii) asigură postura 
bipedă a corpului, echilibrul, balansul, mersul în diferite planuri, 
prin faptul că muşchii scheletali posedă un tonus şi o spasticitate 
care permite ca oasele şi articulațiile să rămână în anumite opoziții 
indiferent de forţele exterioare. 

În mare, tesutul muscular are proprietăţi precum: i) excitabi- 
litate sau reactivitatea la stimularea electrică sau nervoasă a fibre- 
lor musculare, ii) contractilitate sau capacitatea de a se contracta 
şi scurta când este stimulat, iii) extensibilitate sau lungire, iv) re- 
laxare şi v) elasticitate. Tocmai aceste proprietăţi sunt cele care se 

deteriorează treptat de-a lungul vieţii. De exemplu, s-a văzut că 
forţa musculară creşte cu vârsta ca să ajungă la un maxim în ju- 
rul vârstei de 20-30 ani, ca mai apoi să scadă treptat. La fel, rapi- 
ditatea cu care se contractă muşchii după o stimulare urmăreşte 
aceeaşi curbă, oamenii devenind mai lenți cu vârsta. Si flexibili- 
tatea şi tonusul suferă acelaşi proces, astfel că, la persoanele în 
vârstă, muşchii nu mai sunt asa de flexibili şi reliefati ca la vârste 
tinere. Se mai spune că există şi un grad de atrofie musculară ca- 
uzată de vârstă. Desigur că există variaţii individuale legate atât 
de zestrea genetică, cât şi de practicarea zilnică de exerciţii fizice 
sau de stilul de viaţa. 

Tulburările patologice ale sistemului osteo-articular şi mus- 
cular cu frecvenţa cea mai mare în acest ciclu de viaţă ar fi: oste- 
oporoza cu durerile insotitoare sau chiar cu apariţia de fracturi 
spontane, artritele şi artrozele (date de modificările inflamatorii 
şi degenerative ale ţesuturilor articulare) cu localizarea cea mai 
frecventă la genunchi sau şolduri, poliartrita reumatoidă (tulbu- 
rare cu o componentă autoimună), guta, prin creşterea nivelu- 
lui de acid uric şi depunerea în articulaţii cu inflamatia lor con- 
secutivă, miastenia (boala autoimună ce afectează transmiterea 
influxului nervos la muşchi), bursitele (inflamații ale tendoane- 
lor şi tecilor conjunctive care învelesc tendoanele şi articulaţia 
în general). 


9.4. MODIFICĂRILE SISTEMULUI 
NERVOS 


Când vorbim de sistemul nervos, ne gândim la creier, măduva 
spinării şi nervii periferici. Împreună, aceste structuri alcătuiesc 
cel mai complex sistem al organismului care îndeplineşte funcţii 
esenţiale pentru supraviețuirea biologică, socială şi culturală si 
pentru reproducerea speciei umane. 

Indiferent de care structură nervoasă vorbim, ea funcţionează 
în mare conform unui algoritm de evenimente prin care un stimul 

din afara sau dinăuntru organismului este receptat, interpretat, in- 
tegrat cu celelalte informaţii şi în final generează un răspuns. 

Se poate spune că creierul uman este organul la care ajung 
toate informaţiile, pe care el le interpretează, le integrează şi fur- 
nizează o reacţie adecvată. Astfel, el participă la toate activităţile 
corpului, în mod esenţial la homeostazia prin reglarea respirației, a 
frecvenţei cardiace, a pH-ului, a temperaturii corpului, a presiunii 
sangvine etc. La fel, el iniţiază toate actele voluntare ale comporta- 
mentului, este locul unde organele de simţ realizează percepţia fi- 
nală a informaţiilor culese de receptorii periferici, este locul unde 
se generează emoţiile şi pulsiunile, este locul conştiinţei şi al lim- 
bajului, al funcţiilor executive prin care noi luăm act de lumea din 
jur, o interpretăm, o memorăm, o judecăm, luăm decizii, planifi- 
căm acţiuni şi imaginăm viitorul. 

Sistemul nervos suferă un proces de maturare de-a lungul 
primilor ani de viaţă şi, astfel, se poate considera că evenimente- 
le din această perioadă pot avea un rol important pentru felul cum 
se structurează persoana. Reţeaua de miliarde de neuroni din ca- 
re este compus creierul nostru se aranjează şi rearanjează conform 
unui program genetic, dar şi după cum anumite evenimente se re- 
petă şi astfel creierul le învaţă. Se spune că, prin acest proces neu- 
ro-plastic, prin care reţeaua neuronală se tot schimbă sub influenţa 
stimulilor externi şi a procesului de învăţare, creierul se sculptează 
şi resculptează pe el însuşi. El este un organ care învaţă mereu şi se 
schimbă în funcţie de ceea ce învaţă. Într-o analogie cu un compu- 
ter, se poate spune că creierul este ca şi sistemul operaţional sub ca- 
re rulează programe care sunt instalate şi dezinstalate de cerinţele 
lumii exterioare. 

Schematic, creierul este format din structuri vechi, apărute 
devreme în evoluţie, aflate la baza creierului şi pe care, în mare, le 
împărtăşim şi cu alte fiinţe superioare, structuri implicate în viata 
vegetativă, bazală a individului, respectiv în menţinerea homeosta- 
ziei, în percepţia şi controlul mişcărilor şi posturii şi în răspunsul 
emoţional. Aceste structuri alcătuiesc creierul vechi sau creierul 
„reptilian“. Peste el, într-o arhitectură supraetajată, se află creierul 

nou, apărut mai târziu în evoluţie, care este alcătuit din scoarţa ce- 

rebrală. Este vorba de creierul care generează conştiinţa de sine şi 

despre lume, unde individul pune lumea şi pe el însuşi în cuvinte 
şi, astfel, gândeşte, creează, imaginează şi venerează. 

Pe lângă toate aceste structuri nervoase prin care individul 
relationeaza cu lumea si cu alţii, numite în consecinţă şi sistemul 
nervos de relaţie, mai există şi sistemul nervos autonom sau vege- 
tativ, cel care realizează coordonarea funcţiilor organismului cu 
cerinţele externe şi interne, sistem care se compune din două sub- 
sisteme care ar părea antagonice şi din al căror echilibru se naşte 
echilibrul vieţii noastre organice: sistemul nervos simpatic şi sis- 
temul nervos parasimpatic. 

Există evidențe de necontestat că sistemul nervos suferă 
schimbări legate de vârstă, atât în copilărie, cât şi la bătrâneţe. 
Dintre acestea din urmă, le mentionez pe cele mai importante: 

— S-a demonstrat că, inca din tinereţe, se asistă la un proces de 
pierdere neuronală, dar acest fenomen nu se evidenţiază într-o 
pierdere funcţională din cauză că numărul neuronilor excede 
necesarul cu mult. Această pierdere neuronală este evidenţiată 
macroscopic prin micşorarea volumului şi a greutăţii creieru- 
lui; cele mai susceptibile regiuni ale creierului la acest proces 
de atrofie fiind regiunile mai noi, cele ale scoarţei cerebrale. 
Dacă pierderea de volum a întregului creier este de 0,2% pe an, 
scoarţa cerebrală pierde 0,5% pe an. Această scădere de volum 
se evidenţiază neuroimagistic şi este mai evidentă la nivelul 
ventriculilor cerebrali (cavităţi din creier pline cu lichid cefa- 
lorahidian care îi conferă stabilitate structurală) şi la nivelul 
lobilor frontali, sediul principal al funcţiilor executive. 

— La nivel microscopic, se constată o pierdere a conectivitatii 
neuronale, adică a numărului de legături dintre neuroni, deci 
a relaţiilor funcţionale dintre neuroni. La fel se evidenţiază şi 
modificări structurale ale neuronilor înşişi (apariţia de vacu- 
ole în corpul celulelor) ca expresie a îmbătrânirii celulare. 

— S-a mai constatat o pierdere a cantităţii de neuromediatori, 
substanţele chimice care facilitează transmiterea influxului 

nervos de la un neuron la altul şi a numărului de receptori pe 

care aceste substanţe se fixează pentru a transmite informaţia. 

— Modificări ale celulelor gliale, de susţinere a neuronilor, şi ale 
capilarelor şi vaselor sangvine mici, trădând posibile deficite 
metabolice, de oxigenare şi utilizare a glucozei la nivel neuro- 
nal. 

— Funcţional, aceste modificări se manifesta prin scăderea vi- 
tezei influxului nervos, a conectivitatii interneuronale şi a 
activităţii electrice cerebrale evidenţiată pe electroencefalo- 
gramă; reflexele motorii şi timpul de reacţie este încetinit. 

— Modificarea alternantei veghe-somn şi modificări calitative 
ale somnului. 

— Modificări ale coordonării neuro-motorii cu pierderea treptată 
a controlului echilibrului. 

Dintre bolile sistemului nervos ce pot apărea odată cu creş- 
terea în vârstă, mentionez: boala Parkinson şi alte tulburări ale sis- 
temului nervos evidenţiate prin tremor al extremităților, tumori 
diverse ale creierului şi ale meningelor, tulburări ischemice cere- 
brale mergând până la accidente vasculare cu afectarea mişcărilor 
şi a vorbirii (hemipareze, hemiplegii etc.), grade diverse de demenţă 
senilă, vasculară sau boală Alzheimer, tulburări cronice de somn cu 
insomnii sau apnee în timpul somnului (respiraţie pe gură şi epi- 
soade de 5-10 secunde de întrerupere a respirației în timpul som- 
nului), boala picioarelor neliniştite, inversarea ciclului veghe-somn, 
polinevrite metabolice date mai ales de diabet sau abuz de alcool. 


9.5. MODIFICĂRILE ORGANELOR 
DE SIMŢ 


Organele de simţ sunt componentele esenţiale ale organismu- 
lui prin care ne orientăm în mediul fizic, prin care decelăm perico- 
lele, sursele de hrană sau plăcere, pe scurt, prin care obţinem toa- 
te informaţiile necesare pentru a ne orienta, adapta şi supravieţui. 
Comportamentul adaptativ al omului depinde de integritatea 

organelor de simţ. Există un acord unanim în constatarea că acui- 
tatea organelor de simţ în a culege informaţii scade cu vârsta, şi am 
putea spune că cel putin scăderea acuitatii auzului şi văzului ar putea 
face parte din portretul robot al unui individ bătrân de pretutindeni. 
Această pierdere se face progresiv, odată cu creşterea în vârstă, şi ne 
duce cu gândul la teoria uzurii organismului sau la cea a programă- 
rii genetice a batranetii de care am vorbit mai sus. Desigur că putem 
spune că această pierdere nu este uniformă şi că există diferenţe în- 
tre indivizi. Apoi mai putem spune că, dacă se pierde ceva din sen- 
sibilitatea unui organ de simţ, această pierdere este compensată de 
individul respectiv prin diferite metode (de exemplu, proteze auditi- 
ve sau ochelari de vedere), dar şi prin diferite metode individuale de 
compensare precum a fi mai atent, a aranja lucrurile într-o anumită 
ordine pentru a fi mai uşor găsite, a ritualiza anumite activităţi etc. 

Pierderea acuitatii vizuale odată cu vârsta se numeşte „pres- 
biopie“ şi este dată de îmbătrânirea corneei şi a slăbirii acomodă- 
rii făcute de pupilă şi a muschilor cristalinului, de modificări ale 
axelor ochiului. Se mai constată o pierdere a flexibilitatii genera- 
le a ochiului şi o reducere a numărului de receptori de pe retină. 
Afectarea cea mai timpurie este însă îngustarea câmpului vizual cu 
pierderea vederii periferice şi o reducere a adaptării la întuneric. 

Pierderea acuitatii auditive odată cu vârsta se numeşte „pres- 
biacuzie“ şi este cauzată de modificările de flexibilitate a structu- 
rilor urechii medii (timpan şi lanţul oscioarelor format din scarita, 
ciocan şi nicovală) şi prin pierdere de sensibilitate a elementelor 
senzoriale cohleare din urechea internă. Aproape 30% dintre indi- 
vizii trecuţi de 65 de ani au probleme de auz şi 33% dintre oamenii 
trecuţi de 85 de ani au o pierdere aproape totală a auzului. Trebuie 
să mai ştim că urechea internă, prin canalele semicirculare, are un 
rol esenţial în păstrarea echilibrului, iar la unii bătrâni, ca expresie 
a procesului general de uzură şi de modificări anatomo-functionale, 
se constată tulburări de echilibru, momente scurte de dezechilibru 
la trecerea de la o poziţie la alta, fără ca să le putem trece în cate- 
goria tulburărilor patologice, ci doar ca un alt inconvenient pe care 
vârsta îl aduce uneori. 

Celelalte organe de simţ sunt mai puţin afectate de procesul 
de senescenta, deşi uneori se poate întâlni o descrestere a acuitatii 
simțului pipăitului şi mirosului. 

În general, se poate afirma că scăderea capacităţii organelor de 
simţ odată cu vârsta nu aduce atât de multe deficienţe sau inconve- 
niente oamenilor în vârstă pe cât le aduce imaginii lor sociale, ca de 
exemplu purtatul ochelarilor de vedere sau al protezelor auditive. 

Printre tulburările patologice cele mai frecvente ale organelor de 
simţ la această vârstă sunt cataracta şi glaucomul (se menţionează că 
între 7 şi 15% dintre persoanele de peste 65 de ani suferă de aceste 
afecţiuni), retinopatia diabetică, degenerescenta maculara de vârstă 
(degenerescenta părţii centrale a retinei), tinitus (tiuitul în urechi), 
diferite grade de surditate de transmisie sau centrală, sindrom 
Méniere şi alte sindroame vestibulare (manifestate prin episoade 
mai mult sau mai putin cronice de ameteala şi tulburări de echilibru). 


9.6. MODIFICĂRILE SISTEMULUI 
CARDIOVASCULAR 


Sistemul cardiovascular are rolul de cărăuş al sângelui spre 
toate organele şi țesuturile corpului, sânge care transportă oxigen, 
glucoză, proteine, minerale şi alte substanţe necesare vieţii şi care, 
cu această ocazie, epurează aceste organe şi ţesuturi de substanţele 
rezultate din metabolism şi a căror acumulare este incompatibilă 
cu viaţa. Pentru ca acest transport să fie posibil, sângele trebuie 
împins sub o anumită presiune şi într-o anumită direcţie, condiţii 
care sunt asigurate de structura şi activitatea inimii, de organiza- 
rea şi funcţionarea sistemului arterial, venos şi capilar. Deşi ritmul 
cardiac este o activitate cvasiintrinseca a muschiului cardiac, acti- 
vitatea sistemului cardiovascular este în strânsă legătură cu acti- 
vitatea sistemului nervos vegetativ, endocrin şi cu celelalte sisteme 
funcţionale ale organismului. 

Tulburările funcţionării sistemului cardiovascular şi condiţiile 
lui patologice sunt principala cauză de deces în ţările dezvoltate. Se 

cunoaşte astăzi importanţa factorilor de risc în apariţia bolilor cardi- 
ovasculare, factori care pot fi în mod grosier împărţiţi în factori ne- 
modificabili, precum încărcătura genetică, sexul (bărbaţii sunt mai 
predispuşi), originea etnică şi vârsta, iar alţii care sunt modificabili, 
precum hipertensiunea arterială, diabetul, nivelul crescut al coles- 
terolului şi al altor grăsimi în sânge, folosirea alcoolului, fumatul, 
alimentaţia bogată în calorii şi viaţa sedentară. Nu toţi oamenii în 
vârstă sunt expuşi la aceste riscuri în mod egal. La fel, nu trebuie gân- 
dit că vârsta înaintată aduce în mod automat boli cardiovasculare, 
dar nici nu trebuie ignorant că majoritatea cauzelor de deces la vârsta 
înaintată sunt din această cauză. Una este să faci o tulburare de ritm 
cardiac la 65 de ani şi alta este să o faci la 85 de ani sau niciodată. 
Dacă vârsta este un factor de risc pentru bolile cardiovascu- 
lare, putem să ne punem întrebarea: ce modificări se petrec în sis- 
temul cardiovascular odată cu creşterea în vârstă? Există modifi- 
cări bine demonstrate anatomic şi funcţional dintre care amintesc: 

— modificări în structura muschiului cardiac: depuneri de ţesut 
adipos, creşterea ponderii țesutului conjunctiv, scăderea nu- 
mărului de celule ale sistemului excito-conductor al inimii (nu- 
cleii şi fasciculele care asigură contracția ritmică a muschiului 
inimii), reducerea volumului fibrelor musculare cardiace, 
subtierea şi scleroza valvulelor cardiace; 

— modificări ale funcţiei cardiace: scăderea forţei de contracție 
a mușchiului cardiac şi reducerea consecutivă a debitului car- 
diac (s-a constatat că debitul cardiac scade la fiecare 10 ani cu 
3%), nevoia crescută de repaus între bătăile cardiace, tulburări 
de excitabilitate intrinsecă a inimii cu apariţia de extrasisto- 
le şi alte feluri de tulburări de ritm cardiac, posibile modifi- 
cări ale debitului şi fluxului sangvin intracavitar cu apariţia 
condiţiilor pentru fenomene de insuficienţă valvulară; 

— modificări ale vaselor coronare, vase care hrănesc inima cu 
sânge, care pot consta în depunerea de ţesut grăsos, creşterea 
țesutului fibros şi apariţia fenomenului de arterioscleroza cu 
pierderea consecutivă a elasticitatii şi condiţii prielnice de 
tromboză şi ischemie; 

— modificări ale vaselor sangvine: modificarea generală a va- 
selor de sânge care se produce odată cu creşterea în vârstă 
se numește arterioscleroză şi cauzată in general de creşterea 
țesutului fibros cu pierderea consecutivă a elasticitatii pereţilor 
vasculari şi a depunerilor de ţesut grăsos care apoi pot suferi 
o transformare calcaroasă; mai există posibilitatea de dezlipi- 
re a straturilor componente ale vaselor sangvine şi apariţia de 
condiţii favorabile pentru constituirea de anevrisme şi rupturi 
ale pereţilor vasculari, dilatatii venoase cu apariţia condiţiilor 
pentru staza venoasa şi inflamații consecutive. 

Dintre bolile cardiovasculare mai des întâlnite la vârstă îna- 
intată, amintim tulburările de ritm cardiac (aritmii diverse), insufi- 
cienta coronariană cu angina pectorală, infarctul miocardic, insu- 
ficienta cardiacă, hipertensiune arterială, insuficienţă venoasa la 
membrele inferioare (varice) cu sau fără tulburări trofice ale tegu- 
mentelor (ulcere varicoase), inflamații ale venelor membrelor infe- 
rioare (tromboflebite). 


9.7. MODIFICĂRILE SISTEMULUI 
RESPIRATOR 


Sistemul respirator este sistemul care permite organismului 
să facă schimbul de gaze (oxigen, dioxid de carbon, azot) între at- 
mosferă şi cele dizolvate şi transportate de sânge. Pe această bază, 
organismul poate capta oxigenul atmosferic indispensabil vieţii şi 
elimina dioxidul de carbon rezultat din arderile metabolice. Între 
compoziţia şi presiunea parţială a acestor gaze din atmosferă şi cele 
din sânge este un echilibru la care participă plămânul şi alte organe 
şi sisteme ale organismului. 

Când vorbim de sistemul respirator, ne gândim la căile aerie- 
ne şi plămâni. Căile aeriene sunt compuse din acele structuri ca- 
re permit fluxului de aer să ajungă la plămân, respectiv nas, gură, 
faringe, laringe, trahee, bronhii şi bronşiole, şi plămân, care are 
o structură alveolară ca nişte saci minusculi legaţi de o bronşiolă. 

Alveolele reprezintă nivelul la care se face schimbul de gaze între 
sânge şi aerul inspirat/expirat. Se poate figura alcătuirea sistemu- 
lui respirator ca cea a unui arbore: căile respiratorii superioare pot 
fi comparate cu trunchiul arborelui, bronhiile cu crengile groase, 
bronşiile cu crengile mici, iar alveolele cu frunzele de la aceste ră- 
murele. Sângele încărcat cu dioxid de carbon este împins de partea 
dreaptă a inimii spre plămâni unde este schimbat cu oxigenul din 
aerul inspirat şi apoi împins spre partea stângă a inimii care il dis- 
tribuie întregului organism. 

Sistemul respirator mai participă activ la homeostazia orga- 
nismului atât prin menţinerea constantă a conţinutului de oxigen 
a sângelui, cât şi prin participarea activă la menţinerea echilibru- 
lui dintre mediul acid şi alcalin (pH-ul sângelui), a temperaturii şi 
a balanței hidrice a corpului. De exemplu, atunci când este foarte 
cald, omul îşi măreşte frecvenţa respiratiilor, permiţând ca astfel să 
se piardă căldură odată cu aerul ventilat, proces care însă conduce 
la evaporarea apei din sânge, lucru care trebuie compensat şi care 
se face prin apariţia senzatiei de sete şi ingerarea de lichide atât cât 
simte organismul că are nevoie. 

Sistemul respirator este, alături de piele, sistemul organismului 
care are legătură cu mediul înconjurător prin aerul atmosferic pe ca- 
re-l ventilează. Aceasta îl face destul de sensibil la modificările me- 
diului înconjurător precum temperatura, umiditatea sau conţinutul 
de substanţe chimice nocive, praf, alergeni, microorganisme etc. 

Odată cu vârsta, se produc modificări atât în structură, cât şi 
în funcţia sistemului respirator. Încă odată mentionez că modifică- 
rile aduse de vârstă nu sunt niciodată în registrul patologic. Aceste 
modificări pot vulnerabiliza organismul, dar ele nu sunt echiva- 
lente cu o boală, batranetea nu trebuie considerată o boală! Dintre 
aceste modificări, menţionăm: 

— modificări ale membranei epiteliale a căilor respiratorii su- 
perioare (nas, gură, faringe, laringe, trahee), cu fenomene de 
atrofie şi deshidratare, 

— reducerea activităţii escalatorului muco-ciliar (perişori şi 
mucozitati care acoperă ca o peliculă interiorul traheii şi 

bronhiilor mari şi care are o mişcare ascendentă cu rol de prin- 

dere a particulelor străine şi epurarea lor prin reflexul de tuse); 

— reducerea sensibilităţii epiteliului căilor respiratorii superioa- 
re, conducând la reducerea reflexului de tuse — foarte impor- 
tant pentru curăţarea acestor căi de particule si secretii; 

— reducerea capacităţii imunologice a căilor respiratorii; în aces- 
te căi există o floră microbiană normală, menţinută în echili- 
bru cu microbii care apar din exterior prin procesul de ven- 
tilare a aerului atmosferic graţie unei capacităţi imunologie 
specifice acestui tract respirator; odată cu batranetea, se asistă 
la diminuarea acestei capacităţi imunologice de unde apariţia 
frecventă de episoade de inflamație a căilor respiratorii tradu- 
să prin tuse şi expectoratie cu tendinţa de cronicizare; 

— modificări structurale ale membranei alveolare cu atro- 
fii ale structurii epiteliale, apariţia de ţesut fibros, pierderea 
elasticitatii lor şi chiar ruptura pereţilor şi unirea mai multor 
alveole într-una singură mai mare şi globuloasă; se asistă la 
ceea ce se numeşte mărirea de volum a plămânilor prin faptul 
că alveolele rigide sau formate prin rupere rămân pline cu aer, 
scade capacitatea lor de a primi mai mult aer bogat în oxigen 
şi tot procesul acesta de pierdere a elasticitatii plămânului si 
reducerea suprafeţei de schimb de oxigen se numeşte emfizem 
pulmonar; cu anii, apare un grad de emfizem care este mai 
accentuat la cei care fumează, care au avut frecvent bronşite 
cronice sau la cei care au o tendinţă genetică pentru acest fe- 
nomen de fibrozare şi dilatare a structurii alveolare a plămâ- 
nului; se înţelege că acest proces influenţează schimburile de 
oxigen de la nivelul membranei alveolare, atât prin micşorarea 
suprafeţei acestora prin ruperea alveolelor, cât şi prin canti- 
tatea redusă de aer ventilat datorită creşterii cantităţii de aer 
stagnant în aceste alveole lipsite de elasticitate. 

La toate acestea, se mai pot adăuga aparatului respirator 
condiţii externe precum scăderea forței muschilor intercostali şi 
a diafragmei, care asigură dilatarea volumului custii toracice şi, 
astfel, destinderea plămânului cu fiecare inspiraţie, şi rigiditatea 

cuştii toracice prin osificarea cartilagiilor ce leagă coastele de stern 
şi, astfel, cuşca toracică se destinde mai puţin. 

Dintre condiţiile patologice care apar mai des la bătrâneţe, 
amintim: laringite, bronşite acute şi cronice, bronşita obstructivă 
cronică, emfizemul pulmonar, pneumonie şi bronhopneumonii de 
diverse origini (microbiene şi virale). 


9.8. MODIFICĂRILE SISTEMULUI 
DIGESTIV 


Sistemul digestiv este format dintr-o suită de organe cavitare 
şi de glande anexe având ca scop digerarea alimentelor ingerate şi 
transformarea lor în elemente compatibile cu organismul; astfel, 
absorbţia lor poate să ia parte la procesul de furnizare de energie şi 
construcţie a structurii organismului, iar ceea nu este adecvat sau 
rezidual să poată fi eliminat. 

Sistemul digestiv este format din următoarele organe cavita- 
re: gură, faringe, esofag, stomac, intestin subţire, colon sau intestin 
gros. În constituţia lui intră şi glandele anexate lui, cu rol în pro- 
cesul de digestie precum glandele salivare, ficatul şi pancreasul. 
Aceste organe glandulare au ca scop secreția de diverşi compuşi, în 
majoritate enzime, cu rol în procesul de digestie, respectiv de des- 
compunere a principiilor alimentare în elementele lor constitutive 
care pot fi astfel absorbite de-a lungul tractului digestiv. Trebuie 
să mai adaug că astfel de enzime digestive sunt secretate şi de alte 
glandele digestive aflate în pereţii tractului digestiv, de exemplu în 
pereţii stomacului. Înaintea procesului de digestie enzimatică, ali- 
mentele suferă o transformare mecanică care începe în gură prin 
masticatie şi continuă de-a lungul tubului digestiv prin acţiunea 
muşchilor netezi aflaţi în peretele stomacului şi al intestinelor. 
Aceşti muşchi au rolul de a fărâmiţa alimentele, de a le amesteca 
cu conţinutul secretor din tractul digestiv şi de a transporta bolul 
alimentar de-a lungul tractului digestiv, a-l aduce în contact cu di- 
ferite structuri şi a-l ţine la acele nivele atâta cât este necesar, ca 

mai apoi să-l împingă la următorul nivel, iar, în final, ceea ce rămâ- 
ne să fie eliminat prin procesul de defecatie. 

Există o funcţionare sinergică a componentelor întregului 
tract digestiv care se bazează pe transmiterea informaţiilor des- 
pre cantitatea şi structura alimentelor ingerate aflate la diferite eta- 
je ale tractului digestiv şi eliberarea enzimelor digestive şi a altor 
substanţe necesare digestiei, precum secreția biliară. Pe baza aces- 
tor informaţii, „bolul alimentar“, adică acea cantitate de alimente 
ingerată o dată într-un episod alimentar, este transportat activ de-a 
lungul tractului digestiv cu viteza necesară descompunerii lui en- 
zimatice şi absorbției în curentul sangvin a compuşilor rezultați. 
Astfel, glucidele încep să fie digerate încă din gură pentru că sa- 
liva conţine enzima capabilă să facă aceasta, pe când grăsimile şi 
proteinele încep să fie transformate din stomac ca mai apoi să fie 
atacate enzimatic începând din intestinaul subţire sub acţiunea 
fermentilor pancreatici şi intestinali. Este bine de ştiut că organis- 
mul uman nu poate digera în mod natural celuloza. Mereu ni se re- 
comandă alimentaţie bogată în fibre, dar această recomandare nu 
se bazează pe transformarea lor enzimatică în tractul digestiv, ci 
pe rolul lor în digestia şi motilitatea acestuia luat ca întreg. Această 
funcţionare sinergică este asigurată de eliminarea unor hormoni lo- 
cali, care funcţionează ca „mesageri“ între aceste organe, de siste- 
mul nervos vegetativ şi de reţeaua nervoasă locală. În afară de pro- 
cesul local de reglare digestivă, mai este şi unul nervos central, ştiut 
fiind că alimentele care ne provoacă poftă şi salivatie sunt de regula 
şi cele mai bine digerate. 

Tot în tractul digestiv sunt sintetizate vitamine, precum vita- 
mina B „în stomac şi vitamine din grupul B în intestinul gros. În 
intestinul gros există o floră microbiană normală care participă la 
degradarea produselor digestive care ajung la acest nivel, floră care 
participă la sinteza acestor vitamine. 

Desincronizări sau deficienţe mai importante în această orga- 
nizare se traduc în simptome de proastă digestie, precum senzaţia 
de plin, de balonare, de „indispoziţie digestivă“, greață, gust amar, 
dureri în diferite etaje ale abdomenului, tranzit intestinal accelerat 

sau încetinit sau vărsături. Pe baza a cât de bine tolerate sunt, indi- 
vidul îşi dirijează alimentaţia construindu-si propria dietă, respec- 
tiv alimentele care îi plac sau nu, alimentele care îi fac bine sau nu 
şi alimentele care îi produc poftă de mâncare sau nu. 

Cred că fiecare dintre noi a observat că, de-a lungul vieţii, ca- 
pacitatea de a digera alimente se schimbă treptat. Dacă la tinereţe 
aveam o poftă de mâncare „pantagruelică“, puteam mânca orice şi 
în cantităţi mari, treptat am constatat că ar trebui să devenim mai 
ponderati, mâncăm ce ne place mai mult şi apoi ce ne prieşte mai 
mult. Pe nesimţite, ne-am restrâns aria de alimentaţie pe baza unor 
„gusturi“ şi reţete alimentare care traduc de fapt ceea ce ne face bi- 
ne şi ce nu. Tot cu vârsta, am conştientizat că, de fapt, este vorba 
de sistemul nostru digestiv care tolerează sau nu anumite alimente 
sau mâncăruri şi, astfel, „lista noastră de bucate“ a devenit şi mai 
selectivă, ca mai apoi, la bătrâneţe, să constatăm că ar fi bine să 
ţinem un pic de „regim“. Toată această evoluţie trădează modifică- 
rile anatomo-functionale ale sistemului digestiv aduse de vârstă. 

În mare, constituţia anatomica a tractului digestiv este dată de 
existenţa unui strat interior, epitelial şi glandular, a unui strat me- 
diu, muscular, şi a unui strat exterior conjunctiv, fibros. Structura 
sistemului glandular, ficat şi pancreas, este mult mai complexă. 
Există asemănări între ceea ce se întâmplă cu pielea si cu stratul 
epitelial ce căptuşeşte tractul digestiv. Datorită efortului mecanic 
şi metabolic, stratul epitelial se descuamează progresiv şi este me- 
reu înlocuit cu altul nou, obţinut prin diviziunea celulară a celulelor 
germinative din acest epiteliu. Cu vârsta, acest proces de reînnoire 
scade, celulele nu mai sunt înlocuite cu aceeași viteză, rămân mult 
mai mult timp pe loc şi, astfel, ele îmbătrânesc fără a mai fi înlo- 
cuite de altele, ci înlocuite de ţesut conjunctiv care este inert din 
punct de vedere funcţional. Sub presiunea tensiunilor din intesti- 
ne, pot apărea cu vârsta dilatări, diverticuli sau excrescente pedi- 
culare care produc si mai multe probleme digestive. Acest proces 
de senescenta a membranei digestive conduce la digestie greoaie, 
deficiență în absorbţie, atât a principiilor alimentare, cât şi a apei şi 
a mineralelor, intolerante alimentare şi simptome digestive. 

Alături de senescenta membranei epiteliale există şi una a stra- 


tului muscular cu scăderea forţei acesteia, cu lenevire şi mişcare 
greoaie a bolului alimentar din stomac şi intestinul subţire şi a „bo- 
lului fecal“ din intestinal gros. 


Dintre modificările tractului digestiv, aduse de vârstă, mentio- 


năm: 

masticatie greoaie şi incompletă data de modificări ale dentitiei 
şi reducerea cantităţii de salivă, de unde senzaţia habituală de 
gură uscată, dificultăţi de inghitire şi tendinţa de inecare dată 
atât de uscăciunea gurii, cât şi de slăbirea muşchilor faringieni 
şi de o dissinergie între muşchii faringieni şi glotă, explicată 
uneori şi de o proastă funcţionare a reflexului de inghitire con- 
trolat de nervii cranieni;. 

probleme dentare cu apariţia cariilor şi a paradontozei ca re- 
zultat al atrofiei mucoasei gingivale, scăderea capacităţii imu- 
nologice a salivei şi creşterea florei microbiene bucale; 
slăbirea muşchilor esofagului şi creşterea timpului de pasaj al 
alimentelor prin esofag şi posibilitatea de reflux al conţinutului 
gastric retrograd spre esofag; 

slăbirea musculaturii stomacului şi atrofia glandelor şi a epi- 
teliului stomacal care conduce la stază gastrică, reducerea 
secreției şi a acidității stomacale, şi chiar a secreției de vitami- 
na B,; 

slăbirea musculaturii peretelui intestinului subţire cu staza bo- 
lului alimentar, atrofia membranei intestinale conducând la 
probleme de secreție a enzimelor, de absorbţie a nutrimente- 
lor rezultate din procesul de digestie, pasajul mai departe al 
alimentelor nedigerate complet care produce iritatie, edem si 
secretie a mucoasei intestinale, cresterea miscarilor peretilor 
intestinali si aparitia diareii; 

reducerea enzimelor digestive secretate de pancreas, a secre- 
tiei biliare hepatice, desincronizarea cu procesul de digestie 
din intestinul subtire, prin perturbarea activitatii mesagerilor 
digestivi si a sistemului nervos local, intrinsec, al complexului 
hepato-pancreato-intestinal; 


— reducerea forţei mușchilor colonului cu stază a bolului fecal, 
atrofie a membranei epiteliale cu probleme de absorbţie în spe- 
cial a apei şi a mineralelor, modificarea florei intestinale, scă- 
derea sintezei de vitamine B; 

— tendința de tranzit intestinal încetinit cu apariţia constipatiei. 
Dintre condiţiile patologice a căror apariţie este favoriza- 

tă de modificările anatomo-functionale ale sistemului digestiv la 

bătrâneţe, amintim: boala de reflux gastroesofagian, hernia hiata- 
lă, ulcerul gastric, colecistitele cronice şi litiaza biliară, insuficienţa 
enzimatică pancreatică sau pancreatita cronică, diverticulii sau po- 

lipoza intestinală, colonul iritabil, constipatia cronică, cancerele di- 

gestive cu diferite localizări. 


9.9. MODIFICĂRILE SISTEMULUI 
URINAR 


Sistemul urinar sau excretor este sistemul care asigură epura- 
rea organismului de produsii rezultați din arderile metabolice, care 
asigură echilibrul apei şi al mineralelor în organism, al substanţelor 
acide versus alcaline, aşa-numitul pH, şi al presiunii sangvine. 

Acest sistem este compus din organe perechi, rinichii şi urete- 
rele, aflate pe părţile laterale ale corpului, şi din organe mediane, 
vezica urinară şi uretra. 

Pentru a sublinia încă o dată importanţa sistemului excre- 
tor este suficient să amintesc că în fiecare minut inima trimite 
o pătrime din volumul de sânge pompat la rinichi şi în fiecare 
24 de ore cam 200 de litri de lichid trec prin rinichi, din care în 
jur de 1% este eliminat sub formă de urină, restul fiind reabsor- 
bit şi trimis înapoi în curentul sangvin. Disfunctiile activităţii 
sistemului excretor se repercutează asupra întregului organism 
şi pierderea capacităţii funcţionale a rinichiului este incompa- 
tibilă cu viaţa. 

Odată cu vârsta, se produc anumite schimbări anatomo-func- 
tionale ale sistemului excretor dintre care amintim: 

volumul rinichilor descreşte cu vârsta prin scăderea numărului 
de glomeruli, unitatea morfo-functionala a rinichiului. Astfel, 
după vârsta de 70 de ani, se poate constata o reducere cu 30% 
a numărului glomerulilor, deşi rinichiul este încă funcţional; 
se constată un proces de scleroza glomerulară prin modifica- 
rea structurii anatomice epiteliale a glomerurilor şi creşterea 
ponderii țesutului conjunctiv, fibros si functional. Aceste 
modificări se traduc prin scăderea capacităţii de filtrare şi 
reabsorbtie a lichidelor, a mineralelor şi a altor substanţe care 
ajung la nivelul glomerulilor. Numărul excedentar de glome- 
ruli face ca procesul de dispariţie a acestora să nu influenţeze 
procesul de epurare sangvină până în momentul când această 
scădere ajunge la un punct critic. S-a constatat că, după vârsta 
de 40 ani, există o reducere constantă a ratei filtrării glome- 
rulare de 1 mL/minut/an, ajungându-se de la aproximativ 150 
mL/minut la 20 de ani, la 75 mL/minut la 80 de ani; 
capacitatea de a concentra urina, adică raportul dintre apă şi 
substanţele care trebuie excretate face ca pentru aceeaşi canti- 
tate din aceste substanţe să se elimine o cantitate mai mare de 
apă, astfel oamenii în vârstă suferă un proces de deshidratare 
atât prin scăderea senzatiei de sete, cât şi prin pierderea unei 
cantităţi mai mari de apă prin rinichi; 

vasele de sânge care pătrund până la nivelul glomerular se în- 
gustează prin procesul general de arterioscleroză, iar volumul 
de sânge ajuns la acest nivel scade; 

ureterele, tuburile care drenează urina de la rinichi până în ve- 
zica urinară, devin mai puţin flexibile; apar condiţiile pentru 
staza urinei în aceste formaţiuni cu apariţia condiţiilor favori- 
zante pentru infecţii; 

capacitatea vezicii urinare de a stoca urina scade din cauza 
unui proces de pierdere a elasticitatii şi de slăbire a forţei mus- 
culaturii peretelui vezicii; astfel, persoanele în vârstă trebuie 
să urineze mai des pentru mai puţin: capacitatea vezicii sca- 
de de la 350-400 mL la 200-300 mL la vârstă înaintată. Din 
aceleaşi considerente anatomo-functionale, senzaţia de urinare 


este mai frecventă şi mai urgentă la bătrâni decât la tineri, în 
cazul bărbaţilor existând şi un alt factor favorizant al acestor 
modificări de urinare precum creşterea în volum a prostatei, o 
glandă care este poziționată în jurul porțiunii superioare a ure- 
trei, conductul care porneşte de la vezica urinară spre exterior. 
Dintre bolile aparatului excretor care pot apărea frecvent la 
bătrâneţe, amintim: litiaza renală, insuficienţa renală cronică de 
diferite cauze (deteriorarea progresivă a funcţiei renale conducând 
la acumularea de uree în sânge), infecțiile la nivelul tractului urinar 
numite, în funcţie de localizare, pielonefrite sau cistite, inflamații 
ale țesutului renal numite glomerulonefrite, pierderea capacităţii 
de reţinere a urinei (incontinenta urinară), hipertrofia prostatei, 
tumori cu diferite localizări (renale, vezicale sau prostatice). 


9.10. MODIFICĂRILE SISTEMULUI 
ENDOCRIN 


Sistemul endocrin participă alături de sistemul nervos cen- 
tral şi vegetativ la reglarea şi coordonarea activităţii organelor şi 
sistemelor organismului. În fiecare moment organismul trebuie să 
se organizeze în aşa fel încât să fie capabil să răspundă adecvat 
cerinţelor mereu schimbate ale mediului extern şi intern şi aceasta 
se face şi datorită activităţii sistemului endocrin. 

Sistemul endocrin se compune din mai multe glande cu 
secreție internă care eliberează hormoni al căror rol este de a trans- 
mite mesaje efectoare diferitelor organe şi sisteme. Aceste glan- 
de sunt organizate în mod ierarhic, astfel încât ele să poată fi în 
contact cu structurile cerebrale şi cu celelalte organe şi să lucreze 
sincron cu acestea. De exemplu, hipofiza este o glandă în contact 
structural cu formațiunile de la baza creierului, poate prelua me- 
saje de la acestea şi le poate transmite mai jos, sub formă de me- 
saje hormonale, celorlalte glande endocrine. De fapt, unii hormoni 
eliberaţi de glandele endocrine acţionează şi ca mediatori ai mesa- 
jelor nervoase, mai ales cele legate de activitatea sistemului nervos 

vegetativ (de exemplu, adrenalina). O altă caracteristică a organi- 
zării sistemului endocrin este că activitatea unor glande poate inhi- 
ba activitatea altora şi, astfel, se constituie mecanisme de feedback 
care menţin constelația endocrină a unui individ într-un echilibru 
dinamic. În fine, sistemul endocrin funcţionează conform unor rit- 
muri temporale, legate de ritmul zi-noapte sau de cel al organelor 
de reproducere şi cel sezonal. 

Activitatea sistemului endocrin comandă ritmul activităţii ge- 
nerale a organismului, viteza proceselor metabolice, iar datorită le- 
găturilor strânse cu sistemul nervos participă în mod hotărâtor la 
furnizarea răspunsului emotional, la conţinutul si viteza proceselor 
cognitive, la procesele de adaptare la mediu şi la răspunsul la stres. 
Se mai poate spune că felul cum funcţionează şi răspunde sistemul 
endocrin împreună cu sistemul nervos central constituie ceea ce se 
numeşte temperamentul unui individ, adică acea parte înnăscută a 
personalităţii conform căreia un individ răspunde spontan stimuli- 
lor biologici şi sociali. 

Conform arhitecturii multietajate a sistemului endocrin, orga- 
nismul uman posedă următoarele glande endocrine: i) glanda hipo- 
fiză sau pituitară, liderul sistemului endocrin şi legătura cu siste- 
mul nervos central, este situată la baza creierului şi este împărţită 
în lobul anterior, care secretă hormonul de creştere, hormonul de 
stimulare a tiroidei, hormonul de stimulare a glandei suprarenale 
(ACTH), hormonii de stimulare a funcţionării ovarului şi hormonul 
de stimulare a lactaţiei (prolactina), şi lobul posterior, care secre- 
tă oxitocina (care stimulează lactaţia) şi vasopresina, care reglează 
reabsorbtia apei la nivelul rinichiului şi care determină sociabilita- 
tea noastră în mare măsură; ii) glanda epifiză (pineală), situată tot 
la baza creierului, secretă melatonina, hormon implicat în reglarea 
ciclului veghe-somn, a apetitului, a somnului, a dispozitiei psihice, 
a temperaturii corpului şi protecţia pielii fata de radiaţia solară; iii) 
glanda tiroidă, denumită şi glanda civilizaţiei pentru că este legată 
de intelect şi comportament, este situată în faţa părţii superioare a 
traheii, secretă hormonii tiroidieni cu rol în viteza proceselor meta- 
bolice, în reglarea temperaturii corpului, a frecvenţei cardiace şi a 

vitezei proceselor cognitive, şi calcitonina, un hormon care reglează 
metabolismul calciului; iv) glandele paratiroide sunt localizate de-o 
parte şi de altă a glandei tiroide şi secretă un hormon important în 
reglarea metabolismului calciului şi altor minerale; v) glandele su- 
prarenale sau adrenale, glandele adaptării noastre la stres, sunt si- 
tuate deasupra rinichiului şi anatomo-functional sunt împărţite in 
două parti: partea corticosuprarenaliană, care secretă adrenalină, 
mediatorul sistemului nervos simpatic, şi partea mediană, care se- 
cretă hormonii corticosteroizi cu rol în metabolismul electrolitilor 
(aldosteronul) şi al proteinelor, lipidelor şi glucidelor (cortizolul); vi) 
pancreasul, care secretă insulina şi glucagonul, hormoni implicaţi 
esenţial în metabolismul glucozei, în modul cum celulele corpului 
reuşesc sau nu să utilizeze glucoza din sânge; vii) glandele sexuale 
(ovarul şi testiculele) sunt glande care au un rol dublu, un rol de a 
produce celule sexuale (ovulul şi spermatozoizii) şi un rol în matura- 
rea caracterelor sexuale corporale şi de dirijare a comportamentului 
sexual prin secreția hormonilor sexuali (testosteronul si estrogenii). 
La toate acestea mai trebuie adăugat că toate aceste componente ale 
sistemului endocrin sunt interconectate, astfel că există o balanţă 
endocrină care, împreună cu sistemul nervos central şi vegetativ, asi- 
gură homeostazia şi relaţia flexibilă si adaptativa cu mediul extern. 
Odată cu vârsta, sistemul endocrin suferă unele modificări 
în acelaşi sens ca şi cele menţionate la celelalte sisteme ale orga- 
nismului: modificări senile ale structurii anatomice, mai ales ale 
țesutului epitelial şi glandular funcţional care tinde să fie înlocuit 
cu cel fibros, afunctional, şi modificări funcţionale globale de re- 
ducere a capacităţii şi vitezei de răspuns la stimulare. Cele mai dese 
tulburări sunt cele ale glandei tiroidiene, când pot apărea modifi- 
cari în sensul hipofunctionalitatii sau hiperfunctionalitatii, modi- 
ficări ale glandelor paratiroidiene cu perturbări ale metabolismu- 
lui mineral şi osteoporoza consecutivă, descreşterea secreției de 
insulină cu apariţia diabetului, modificări ale activităţii glande- 
lor suprarenale, evidente în modificările metabolismului glucide- 
lor, lipidelor şi proteinelor şi ale răspunsului la stres, şi modificări 
ale glandelor sexuale cu scăderea producţiei de hormoni sexuali. 

9.11. MODIFICĂRILE SISTEMULUI DE 
REPRODUCERE 


Sistemul de reproducere sau de procreare este compus din or- 
ganele genitale externe, gonadele sau glandele sexuale (ovare şi tes- 
ticule), şi prostată la bărbat şi uterul la femeie. Rolul lor este de a 
procrea, iar activitatea reproductivă este parte a comportamentu- 
lui sexual al omului. 

De-a lungul vieţii, comportamentul sexual se dezvoltă şi se 
susţine atât prin condiţionări biologice, precum impulsul sexual, 
cât şi prin condiţionări sociale şi culturale, precum dorinţa de a în- 
temeia o familie, reguli morale, legale şi obiceiuri, la care se adaugă 
stereotipuri şi credinţe transmise de la o generaţie la alta în cadrul 
aceleiaşi culturi. După o evoluţie în platou la vârstă adultă, odată cu 
creşterea în vârsta se asistă la un declin al sexualităţii care trădează 
schimbări anatomo-functionale ale sistemului reproductiv. Dintre 
acestea se remarcă tulburări ale dinamicii erectile la bărbaţi, mer- 
gând până la impotenta, lentoarea stimulării sexuale la femei şi 
bărbaţi, descresterea satisfactiei sexuale, apariţia de disconfort pa- 
na la durere în timpul actului sexual, pierderea atracției fata de ac- 
tivitatea sexuală. La acestea se mai adaugă frica de actul sexual la 
bărbaţi, datorită probabilității de a face un atac cerebral sau car- 
diac, sau frica de oprobiul social (mai ales la femei) dacă interesul 
sexual se menţine dincolo de o vârstă conform cutumelor sociale şi 
mai ales culturale. Aceste modificări afectează relaţiile sociale prin 
modificarea legăturilor de ataşament sau generează sentimente de 
frustrare, mânie, resentiment, depresie, deziluzie sau însingurare. 


9.12. MODIFICĂRILE SISTEMULUI 
IMUNITAR 


Sistemul imunitar este sistemul prin care organismul îşi apără 
unicitatea biologică sau prin care ne apărăm selful biologic de tot ce 
este non-self. Începând cu pielea şi terminând cu sistemul digestiv 

sau respirator, noi avem contact cu mediul exterior, iar aceste „bari- 
ere“ determină ca tot ce nu ne aparţine să rămână în exterior şi tot 
ce este compatibil cu organismul nostru să poată pătrunde în inte- 
rior. Astfel, noi rejectăm substanţe sau corpuri care nu sunt compa- 
tibile cu ale noastre, de la alimente la substanţe chimice organice, 
ţesuturi, organe sau microorganisme. Cel care stabileşte dacă ceva 
este primit sau rejectat este sistemul nostru imunitar. Acest sistem 
este format din celule-santinelă, aflate în prima linie de apărare, 
care decelează orice intruziune şi declanşează mecanismele de ne- 
utralizare şi/sau rejectie. Aceste reacţii pot fi la nivelul sângelui şi/ 
sau la nivelul ţesuturilor organismului. Astfel, dacă introducem în 
organismul nostru o substanţă care nu este conformă cu țesuturile 
noastre, vom avea o stare de incompatibilitate pe care sistemul 
imunitar o decelează imediat şi declanşează o reacţie imunitară 
care uneori poate fi foarte amplă, zgomotoasă clinic sau chiar dă- 
unătoare organismului, precum şocul anafilactic. La fel, dacă prin 
procesul de diviziune celulară rezultă celule „monstruoase“, abe- 
rante, acestea sunt imediat recunoscute şi distruse de celulele siste- 
mului imunitar. Dacă avem nevoie de un transplant de organ, avem 
aceeaşi problemă, de a găsi un organ al cărui donator să fie com- 
patibil biologic cu al nostru, altfel organul va fi citit ca străin şi re- 
jectat, iar transplantul eşuat. Există situaţii când țesuturile proprii 
sunt interpretate în mod greşit de către sistemul nostru imunitar ca 
fiind străine şi, astfel, ele sunt ţinta unui proces de distructie, ca în 
cazul bolilor autoimune, de exemplu lupusul eritematos diseminat. 

În mod succint, putem spune că sistemul nostru imunitar fur- 
nizează: i) supravegherea, monitorizarea organismului, a sângelui 
şi a ţesuturilor; ii) decelarea invaziei sau a intruziunii, ca în ca- 
zul invaziei microbiene sau virotice, sau a unor substanţe organice, 
acestea fiind în general considerate „antigene“; iii) declanşarea de 
mecanisme de neutralizare sau rejectie, în mare din cauza unor ce- 
lule specializate care „fagocitează“ (distrugere prin încorporare şi 
digestie) aceşti intruşi, sau prin sinteză de anticorpi specifici şi ne- 
utralizarea antigenelor prin combinarea cu aceştia, prin crearea de 
reacţii alergice sau inflamatorii care aduc la locul intruziunii celule 

sangvine albe, limfocite, care încearcă să localizeze, să minimize- 
ze şi să neutralizeze intruziunea căutând să producă cât mai puţine 
daune homeostaziei corpului. Se poate înţelege că aceste mecanis- 
me pot fi declanşate la nivelul sângelui sau al ţesuturilor şi, astfel, 
vom avea o imunitate umorală, mediată în mare de anticorpi şi ce- 
lulele sangvine albe (leucocitele), şi una tisulară, mediată de o vari- 
etate specială de celule albe, limfocite. Când sistemul imunitar este 
capabil să-şi îndeplinească aceste funcţii, se spune că el este „com- 
petent“, iar când îşi pierde această capacitate, ca în cazul infecţiei 
cu HIV, sistemul devine incompetent sau deficient, ceea ce se mai 
numeşte şi sindrom imuno-deficient. 

Sistemul imunitar este compus din organele care furnizează 
răspunsul imunitar, respectiv limfocite şi anticorpi, printre care 
menţionăm: i) timusul, organ limfatic aflat în spatele sternului, ii) 
splina, iii) ganglionii limfatici, iv) amigdalele, v) măduva hemato- 
poietică şi vi) vasele prin care circulă „limfa“ (numite vase limfati- 
ce), fluidul produs de aceste formaţiuni. 

Odată cu procesul de senescenta, sistemul imunitar îşi pier- 
de din competenţă așa cum întregul organism o face într-o oareca- 
re măsură. Oricum, el are o rezervă funcţională suficient de mare 
pentru ca această pierdere să nu fie remarcată în condiţii obişnuite. 
Atunci când există însă agresiuni externe masive, microbiene sau 
virotice, invazii de antigene interne sau externe de diferite naturi, 
necesitatea unui transplant etc., se poate observa că sistemul imu- 
nitar este la limită în ceea ce priveşte competenţa sau chiar depăşit. 
Aşa se explică frecvenţa infecțiilor la oamenii în vârstă, evoluţia 
nefavorabilă a bolilor autoimune la bătrâneţe (poliartrita evolutivă, 
lupusul, boli degenerative musculare şi neurologice cu componentă 
autoimună) sau a cancerelor. 

Nu vreau să închei acest capitol fără să amintesc un foarte in- 
teresant studiu făcut în SUA pe un eşantion de 36.984 de indivizi 
de peste 55 de ani referitor la starea lor de sănătate (Schoenborn şi 
Heyman, 2009). Acest grup de oameni a fost împărţit în mai multe 
subgrupe de vârstă: 55-64 de ani, 65-74 de ani, 75-84 de ani şi pes- 
te 85 de ani şi apoi s-a căutat să se identifice particularitatile stării 

de sănătate a indivizilor din fiecare subgrupă. Rezultatele au ară- 
tat că 19% dintre indivizii din grupa 55-64 raportează o starea de 
sănătate proastă faţă de 32% în grupa de peste 85 de ani. Nu s-au 
constatat diferenţe între bărbaţi şi femei în raportarea stării de să- 
nătate în grupele de vârstă, în afară de cei de peste 85 de ani, un- 
de bărbaţii apar mai bolnavi decât femeile. Cei căsătoriţi apar mai 
sănătoşi decât cei singuri la grupele cu vârsta de până la 74 de ani. 

În schimb, starea de sănătate a fost mai afectată la toate grupele de 

vârstă la subiecţii cu un statut economic precar faţă de cei care stau 

mai bine economic. Când s-a făcut o analiză referitor la frecvenţa 
diferitelor afecţiuni somatice şi a comportamentului de sănătate, 
s-au constatat următoarele: 

i) prevalența hipertensiunii arteriale creşte cu vârsta, ajungând 
să fie de 56% la grupa de vârstă 75-84 de ani; 

ii) la fel se constată şi în cazul bolilor cardiace, acestea crescând 
de la 17% la grupa 55-64 la 41% la cei de peste 85 de ani; 

iii) afectarea auzului creşte cu vârsta: dacă 23% dintre indivizii 
din grupa 55-64 raportează o scădere a auzului, la peste 85 de 
ani această proporţie creşte la 62%, bărbaţii fiind mai afectaţi 
de această problemă decât femeile; 

iv) prevalența tulburărilor de vedere aproape că se dublează la 
indivizii de 55-64 şi la cei de peste 84 de ani, femeile apărând 
afectate mai frecvent decât bărbaţii; 

v) pierderea dinţilor naturali relevă aceeaşi tendinţă: 11% dintre 
indivizii de 55-64 raportează pierdere de dinţi naturali, ceea ce 
creşte la 22% la cei de 65-74 şi la 35% la cei de peste 85 de ani; 

vi) reducerea treptată a capacităţii de mers pe jos, păstrarea 
poziţiei în picioare pentru două ore sau de ridicare şi transpor- 
tul greutăților de 5 kg: de la 10-15% la cei de 55-64 la 50-56% 
la cei de peste 85 de ani; 

vii) 87% dintre cei de 55-64 de ani au mers la doctor in ultimele 12 
luni şi această proporţie creşte la 94% la cei de 75-84 şi la 97% 
la cei de peste 85 de ani; 

viii) la vârsta de 55-64 de ani, aproape jumătate dintre cei ches- 
tionati practică exerciţii fizice în timpul liber, comparativ cu 

29% la cei de peste 85 de ani; femeile sunt mai predispuse să 
facă exerciţii fizice la oricare grupă de vârstă; 

ix) greutatea corporală este în limite normale la 33% dintre cei de 
55-64 de ani si 53% dintre cei de peste 85 de ani; 

x) 64% dintre repondentii de 55-64 de ani afirmă că dorm 7-8 ore 
într-o zi în timp ce la cei de peste 85 de ani doar o proporţie de 
52% dorm în aceeaşi măsură în 24 de ore, femeile tinzând sa 
aibă un somn mai deficitar decât bărbaţii. 

Acest studiu prezintă cum tabloul caleidoscopic al problemelor 
de sănătate şi de comportament de sănătate se schimbă în a doua 
jumătate a vieţii. 


12. Modificările psihologice 
ale batranetii 


Este absolut evident pentru toată lumea că senescenta se 
însoţeşte nu numai de modificări fizice, corporale, ci şi de schim- 
bari psihologice. Aceste schimbări psihologice isi au în mare par- 
te originea în modificările sistemului nervos central, precum cele 
de memorie, atenţie, judecată, capacitate de decizie, dar şi în felul 
cum individul interpretează şi compensează avatarurile corporale 
ale batranetii. Multi indivizi în vârstă sunt frustrati şi coplesiti de 
deteriorarea imaginii lor corporale, de scăderea capacităţii fizice 
globale şi, astfel, îşi furnizează motive pentru o interpretare ne- 
gativă a vieţii lor. Această interconectare a modificărilor fizice cu 
cele psihice la vârsta a treia a făcut să se discute şi mai mult care 
dintre acestea sunt iniţiale. Dacă la început s-a spus că modifică- 
rile biologice sunt cele primodiale pentru că ele se pot constitui în 
factori de risc pentru boli care ameninţă viaţa, alţii au afirmat că, 
dacă individul depăşeşte condiţionările fizice ale vârstei, atunci el 
ia în piept vulnerabilitatile psihologice pe care le aduce vârsta îna- 
intată. De fapt, constatarea comună este că putem avea indivizi în 
vârstă în care domină tulburările fizice şi alţii la care domină cele 
psihice. Mai mult, este o constatare obişnuită că bătrânii care su- 
feră o deteriorare prin demenţă se păstrează fizic destul de bine 
sau că cei cu boli cardiovasculare severe şi-au păstrat încă o minte 
vioaie. Totuşi, s-ar părea că cei care sunt fragilizati fizic au o viata 
mai scurtă decât cei cu probleme psihice. 

Schimbările psihologice ale batranetii sunt explicate de teoria 
dezvoltării ca un proces de deteriorare şi pierdere care se petrece 
progresiv, în contextul general de declin de-a lungul vieţii spre o 
stare finală. Acest proces este unul mai mult sau mai puţin aşteptat 
de fiecare individ, nimeni nu este luat prin surprindere şi fieca- 
re dintre noi dezvoltă un sistem de acomodare şi de compensare a 
acestor deficite astfel încât performanţa, funcţionarea şi sentimen- 
tul de bunăstare să nu fie afectate calitativ. Cu cât aceste mecanis- 
me de acomodare şi compensare sunt mai timpurii, mai elaborate şi 
adaptate, cu atât aceste modificări psihologice vor apărea mai târ- 
ziu şi vor influenţa viaţa individului într-un grad mai mic. Dacă el 
se va „preda“ acestora, dacă le va considera ca inerente, de neevitat, 
el va deveni instantaneu şi iremediabil victima lor. 

Sănătatea este un proces longitudinal, ea nu este doar o su- 
mă de momente când constatăm că suntem sănătoşi. Despre să- 
nătate se mai poate spune că este şi „pluralistică“, în sensul că, da- 
că se pierde ceva într-o privinţă, se compensează imediat din altă 
privinţă, astfel că, global, rezultatul rămâne neschimbat. O altă ca- 
racteristică este că sănătatea este contextuală, adică a căuta şi a te 
pune într-un context potrivit, adecvat vârstei, înseamnă a preîn- 
tâmpina sau minimiza schimbările aduse de timp. În schimb, a fi 
atent la schimbările aduse de bătrâneţe, a contabiliza zi cu zi proce- 
sul propriu de declin, nu înseamnă decât a chema aceste schimbări 
mai devreme decât ar fi fost să fie. 


12.1. MODIFICĂRILE COGNITIVE 


Prin cognitie se înţelege în sens larg acele procese mintale prin 
care un individ îşi dobândeşte cunoaşterea şi înţelegerea lumii cu 
ajutorul simţurilor, a experienţei şi a gândirii. În mod tradiţional, 
cognitia a fost împărţită în atenţie, percepţie, memorie, învăţare, 
limbaj şi funcţii executive. Modificările cognitive aduse de vârstă 
se încearcă să fie explicate astăzi de ipoteza deficitului circuite- 
lor şi a structurilor fronto-subcorticale. Studii de neuroimagistică 

funcţională au evidenţiat pierderi neuronale la acest nivel cu de- 
generari ale arborizatiei neuronilor şi cu pierderea consecutivă a 
conectivitatii lor. Cu toate acestea, este destul de greu de găsit o li- 
nie de demarcaţie între aceste schimbări aduse de vârstă şi cele ca- 
re pot fi considerate patologice. 


Atenţia este un proces mintal complex prin care un individ se- 
lectează din câmpul informaţional ceea ce i se pare important, 
nou sau „demn de atenţie“, îşi focalizează aparatul perceptual 
asupra unui stimul, îşi concentrează capacitatea de extragere 
a informaţiilor pe un eveniment şi o susţine pentru o perioa- 
dă de timp. Atenţia variază de la individ la individ în ceea ce 
priveşte capacitatea de concentrare şi de susţinere în timp şi, 
astfel, putem avea oameni care focalizează uşor atenţia pe un 
stimul şi alţii care sunt foarte distractibili, respectiv îşi pierd 
repede atenţia, atât din cauza pierderii rapide a interesului, cât 
şi a faptului că apariţia unui alt stimul îi fac să se îndrepte spre 
el şi să-l abandoneze pe cel anterior. S-a constatat că, odată cu 
vârsta, omul îşi poate menţine neschimbată atenţia, respectiv 
capacitatea pe care o avea la tinereţe rămâne şi la bătrâneţe. 
Dacă sunt modificări, ele sunt date de interesul selectiv pe ca- 
re omul în vârstă îl are față de anumiţi stimuli externi şi de fo- 
calizarea mai mult pe cei interni, datorită interesului pentru 
anumite domenii specifice, de scăderii curiozitatii fata de sti- 
mulii externi în general, dar abilitatea de a se concentra şi de 
a susţine atenţia rămâne, în mare, puţin afectată cu vârsta. 

Percepția reprezintă acea funcţie cognitivă care permite in- 
dividului să devină conştient de existenţa unui stimul prin 
identificarea, recunoaşterea şi evaluarea acestuia în relaţie 
cu experienţa informaţională anterioară în vederea formulării 
unui răspuns. Percepția se face datorită organelor senzoriale, 
văz, auz etc. şi a terminatiilor nervoase din muşchi şi articulaţii 
prin care un individ percepe conştient sau inconştient poziţia 
şi mişcarea corpului, aceasta din urmă numindu-se proprio- 
ceptivitate. Datorită perceptiilor, noi ne orientăm şi ne adap- 
tăm în mediul extern şi monitorizăm deciziile pe care le luăm. 


123 


124 


În general, atât capacitatea perceptuală senzorială, cât şi cea 
proprioceptivă, a corpului şi segmentelor lui, scad cu vârsta 
din cauza procesului de reducere a acuitatii senzoriale (de 
exemplu, a vederii, a auzului etc.), cât şi a capacităţii analiza- 
torilor centrali, adică a acelor formaţiuni nervoase centrale da- 
torită cărora influxul nervos de la periferie este conştientizat, 
transformat în senzaţie, ca mai apoi să i se ataşeze o emoție şi 
un sentiment. 

Memoria şi capacitatea de a învăţa sunt procese înrudite. 
Datorită capacităţii de memorare, individul poate stoca şi re- 
cupera informaţii utile cu scopul folosirii lor cu o anumită fina- 
litate. Putem vorbi de o memorie senzorială, a informaţiilor ve- 
nite prin organele de simţ, de o memorie de lucru, care priveşte 
câmpul perceptual imediat şi codificarea lingvistică a acestuia, 
de o memorie primară sau a repetării la scurt timp a ceea s-a 
perceput, de o memorie secundară, prin care se stochează şi se 
extrage ceea ce se doreşte a fi utilizat, şi de o memorie de lungă 
durată sau memoria autobiografică etc. La memoria autobio- 
grafică participă atât memoria episodică, ce înregistrează eve- 
nimentele şi detaliile aşa cum se succed în timp, cât şi memoria 
semantică, care le aranjează în funcţie de semnificaţia lor pen- 
tru individ şi în funcţie de experienţa trecută. Pe baza aceasta, 
un individ îşi construieşte povestea vieţii lui. De aceea, când ne 
povestim viaţa, legăm evenimentele în funcţie de semnificaţia 
lor şi nu le povestim aşa cum se succed în timp. Din contră, po- 
vestim despre evenimente sărind de la un timp la altul, doar 
ca să facem legături semantice şi credem că aşa ceea ce s-a pe- 
trecut în viata noastră va avea mai mult sens pentru ascultător 
decât dacă le-am povesti ca şi cum ele s-ar fi reprodus ca de pe 
banda unui înregistrator video. Multiple cercetări au arătat în 
consens că memoria scade cu vârsta, la fel ca şi capacitatea de a 
învăţa. Ceea ce se pierde mai întâi este memoria de scurtă dura- 
tă, iar apoi memoria secundară, care stochează şi recuperează 
informaţiile sub formă lingvistică, şi doar mai târziu memoria 
autobiografică. Se spune că memoria şi capacitatea de a învăţa 


scade cu 10% cu fiecare deceniu de viaţă, începând de la vârsta 
de 35-40 de ani. Pierderea de memorie şi capacitatea redusă de 
învăţare şi achiziţii de deprinderi noi pot fi considerate ca un 
marker foarte confident al procesului de îmbătrânire a creieru- 
lui. 

Limbajul şi abilităţile verbale sunt caracteristici psihologice 
destul de rezistente de-a lungul vieţii. Se poate spune că, de 
multe ori, se asistă chiar la o creştere a vocabularului şi abilității 
de comunicare verbală odată cu vârsta. Totuşi, la vârste foar- 
te înaintate, se poate recunoaşte o sărăcire a expresiei verbale, 
reducerea fluentei, stereotipii verbale, repetarea aceloraşi teme 
sau modele verbale, a aceloraşi istorii, ca mai apoi să se poată 
asista chiar la pierderea şirului povestirii şi la greutăţi în a găsi 
numele persoanelor, locurilor sau obiectelor evocate. Tot acum 
se poate aminti şi reducerea comprehensivitatii limbajului ce- 
luilalt în timpul unei conversații. Toate aceste modificări de- 
pind mult de educaţia persoanei şi de cât de mult aceste calităţi 
au fost folosite de-a lungul vieţii subiectului; cu cât au fost folo- 
site mai mult, cu atât vor rezista mai mult în timp. 

Altă abilitate cognitivă care se modifică de-a lungul vieţii este 
viteza de procesare a informaţiei, atât la nivel de receptionare, 
cât şi la nivel de prelucrare sau recuperare a informaţiei stoca- 
te. Viteza acestor procese este o trăsătură cognitivă care varia- 
ză de la individ la individ, dar care se modifică destul de sem- 
nificativ odată cu vârsta. 

Funcţiile executive, precum judecata, abstractizarea, analiza, 
decizia, rezolvarea problemelor, planificarea, creativitatea, 
imaginaţia etc. sunt funcţiile pe baza cărora individul exe- 
cută o activitate intelectuală de diferite grade de dificultate. 
Aceste funcţii sunt sensibile la pierderile funcţionale ale siste- 
mului nervos din cauza vârstei şi pot spune că ele sunt prime- 
le care sunt „atinse“ de vârstă; astfel, se poate constata un de- 
clin al flexibilitatii cognitive, al rezolvării problemelor logice 
sau al judecății practice. Cu vârsta, oamenii devin conştienţi 
de aceasta şi adoptă diferite strategii care să le compenseze 

precum evitarea situaţiilor noi, stereotipii în luarea deciziilor, 
utilizarea de modele simple, imitarea soluţiilor altora sau ră- 
mânerea în concret ca să evite simbolizarea şi abstractizarea. 


12.2. MODIFICĂRILE CAPACITĂȚII DE 
AUTOREGLARE INDIVIDUALĂ 


Autoreglarea este capacitatea înnăscută a indivizilor de a-şi 
controla stările, procesele şi răspunsurile generate de ambianta. 
Oamenii sunt capabili să reziste impulsurilor lor, să-şi adapteze 
comportamentul la o varietate largă de standarde, să-şi schimbe 
comportamentul curent în vederea atingerii scopurilor lor. Termenul 
de autoreglare individuală este folosit pentru a înţelege eforturi- 
le oamenilor de a-şi schimba gândurile, sentimentele, dorinţele şi 
acţiunile în perspectiva atingerii scopurilor lor. Comportamentul 
nostru este motivat şi reglat printr-un proces continuu de 
autoinfluenta. Acest proces cuprinde: i) automonitorizarea com- 
portamentului propriu, ii) judecarea comportamentului în relaţiile 
cu standardele personale şi circumstanţele exterioare şi iii) auto- 
reglarea emoţională. Prin aceste mecanisme, noi dobândim senti- 
mentul identităţii, ne stabilim scopurile, priorităţile şi evaluăm ce 
am obţinut. Autoreglarea emoţională este încercarea deliberată sau 
automată a noastră de a influenţa ce emoţii să avem, când şi cum să 
le avem şi cum şi când să le exprimăm. Actualmente sunt studii care 
sugerează că abilitatea de a regla emoţiile se îmbunătăţeşte cu vâr- 
sta. Astfel, se consideră că bătrânii se focalizează mai puţin asupra 
emoţiilor negative, îşi amintesc mai puţin experienţele negative şi 
raportează mai puţine emoţii negative. Aceasta pare în contradicţie 
cu constatarea că aria prefrontală, cea care contribuie hotărâtor la 
reglarea emoţională, este regiunea cerebrală care pierde un număr 
semnificativ de neuroni odată cu îmbătrânirea, lucru care ar trebui 
să se evidentieze în modificări emoţionale apărute odată cu vâr- 
sta. Totuşi, studii riguroase au arătat că reactivitatea şi modula- 
rea emoţională sunt păstrate la bătrâni. S-a raportat că oamenii în 

vârstă prezintă un sentiment de bunăstare mai mare şi emoţii nega- 
tive mai puţine comparativ cu tinerii, persoanele în vârstă căutând 
în mod spontan să selecteze scopuri realiste, să le optimizeze şi să 
găsească sprijin pentru a compensa pierderile sau deficitele legate 
de vârstă. Ei caută să compenseze pierderea de resurse interne şi ex- 
terne prin selectarea şi optimizarea de forme alternative de regla- 
re emoţională şi construiesc o listă de strategii emoţionale proprii. 
Astfel, vârstnicii prevăd mai bine emoţiile într-o situaţie anticipată 
şi sunt mai atenţi la emoţiile pozitive decât la cele negative, atât ale 
lor cât şi ale altora. 


12.3. MODIFICĂRILE PERSONALITĂȚII 


Întrebarea dacă personalitatea individului se schimbă cu timpul 
a rămas decenii de-a rândul fascinantă şi fără un răspuns lămuritor. 
Se pare că, în primele decenii ale vieţii, personalitatea individului 
rămâne neschimbată, aşa încât, dacă un individ a fost introverit la 
tinereţe, el va rămâne la fel şi la vârsta adultă. Cu toate acestea, unii 
autori spun că, odată cu înaintarea în vârstă, se poate constata o ero- 
ziune a „straturilor superficiale“ ale personalităţii, însă ceea ce es- 
te profund rămâne neschimbat. Stabilitatea cea mai mare o prezintă 
anumite trăsături ale personalităţii precum introversia, deschiderea 
fata de experienţe, înclinația spre anxietate, grija, frica, frustrarea, 
înclinația spre bunătate, căldura, consideratia fata de alții, furniza- 
rea de ajutor altora. În schimb, înclinația spre căutarea riscului, cău- 
tarea noului, dorinţa de a fi în centrul atenţiei scad cu vârsta. 


12.4. MODIFICĂRILE CAPACITĂŢII 
DE ADAPTARE ŞI DE DEPASIRE A 
GREUTATILOR 


Comparativ cu adultii, oamenii in varsta au de infruntat mult 
mai multe probleme personale, precum cele legate de deteriorarea 

sănătăţii, a cognitiei, a funcţionării independente, a pierderilor le- 
gate de rolul social şi de statutul economic, singurătate etc. În ciuda 
existenţei acestora, bătrânii reuşesc să le depăşească în mare parte 
şi să-şi păstreze sensul identităţii şi al stimei de sine. Ce resurse au 
oamenii în vârstă ca să reuşească acest lucru când se ştie că vârsta 
aduce un declin general al organismului? 

George Vaillant, profesor la Harvard University, SUA, a stu- 
diat 268 de indivizi din momentul când au terminat liceul, în anii 
celui de-Al Doilea Război Mondial, şi le-a urmărit viaţa de-a lun- 
gul câtorva decenii, până când mulţi dintre cei care au supravieţuit 
au devenit octogenari. El spunea că majoritatea dintre aceştia au 
„îmbătrânit cu succes“, având o sănătate bună şi o dispoziţie jovi- 
ală. El a mai constatat că ceea ce a contat la cei care au îmbătrânit 
cu succes a fost prezenţa „mecanismelor mature de apărare“ pre- 
cum umorul, altruismul, căutarea frumosului, sublimarea şi supre- 
sia, şi un nivel scăzut al mecanismelor de apărare imature precum 
pasiv-agresivitatea sau negarea, mecanisme prin care indivizii au 
gestionat conflictele şi stresul. Vaillant spunea: „Această aptitu- 
dine si nu intelectul briliant sau clasa socială duce la bătrâneţea 
de succes“. Tot cu ocazia acestui studiu, el a identificat şase factori 
ce prezic o bătrâneţe de succes, fericită şi liniştită. Aceşti factori 
sunt: căsătorie stabilă, stil adaptativ matur, exerciţii fizice regulate, 
menţinerea unei greutăţi normale, consum redus de alcool şi înce- 
tarea fumatului. O altă constare a lui Vaillant a fost că relaţia din- 
tre sănătatea fizică şi cea psihică este tot aşa strânsă ca şi „relația 
dintre înălţime şi greutate“, iar în cazul oamenilor în vârstă, fac- 
torii genetici sunt mai puţin importanţi comparativ cu factorii de 
mediu, de stil de viaţă, controlul emoţional şi prezenţa unui suport 
social larg. Cel mai important lucru sunt defensele pe care oamenii 
la pun în practică în viaţa lor. În final, prof. Vaillant spune că regu- 
la de aur este: „Nu încerca să gândeşti rău despre tine, ci încearcă 
să gândeşti mai putin despre tine“. 

Un alt factor psihologic foarte important, care poate să se mo- 
difice odată cu vârsta, este capacitatea de depăşire a greutăților. 
Este vorba de strategiile proprii individului prin care acesta caută 

să gestioneze situaţiile stresante, amenințările, greutăţile sau ne- 
cazurile. S-a constatat că, în timp ce tinerii sunt mai înclinați să 
depăşească aceste adversitati prin acţiuni active, focalizate pe 
soluţii, oamenii în vârstă apelează la strategii pasive cu rol de re- 
ducere a componentei emoţionale a problemei, prin tehnici de amâ- 
nare, negare sau ignorare. 

O altă caracteristică psihologică ar fi cea a rezistenţei in fata 
adversitatilor, aşa numita „reziliență“. Se pare că oamenii în vârstă 
gestionează destul de bine problemele care le ameninţă siguranţa şi 
stabilitatea, precum riscurile medicale sau economice. Mecanismul 
prin care această rezilienta se realizează este adaptarea. Oamenii 
în vârstă au o capacitate mai mare decât a tinerilor de a se adapta 
la condiţii vitrege precum dificultăţi materiale, locative, singurăta- 
te, dizabilităţi. Pentru aceasta, ei folosesc cel mai des o tehnică de 
„optimizare selectivă“ prin reierarhizarea prioritatilor şi a scopu- 
rilor, prin investirea resurselor limitate pe care le au în stabilita- 
tea fizică şi psihică şi mai puţin în statutul social. Astfel, se menţin 
în mod satisfăcător identitatea şi stima de sine cu costuri minime. 


12.5. DESPRE SĂNĂTATEA PSIHICĂ 
LA BĂTRÂNEȚE 


Cu excepţia tulburărilor dementiale şi confuzive acute (deli- 
rium), tulburările mintale la oamenii în vârstă nu sunt mai frec- 
vente decât la adulţi sau tineri. Studiile epidemiologice au arătat că 
prevalența tulburărilor depresive, anxioase, psihotice sau a consu- 
mului de substanţe este în general mai mică la oamenii de peste 65 
de ani comparativ cu cei mai tineri. S-a mai constatat că oamenii 
în vârstă experimentează mai puţine emoţii negative, mai puţină 
ostilitate şi mânie. 

Aceste schimbări fiziologice şi psihologice de care am vorbit 
mai sus au fost luate drept argumente pentru cei care susţin că 
definiţia cea mai bună a batranetii este cea biologică pentru că, oda- 
tă cu anii, se acumulează modificări ireversibile ale organismului 

luat ca întreg. După părerea mea, aceştia greşesc pentru că ignoră 
faptul că, la bătrâneţe, în ciuda unor pierderi incontestabile, oame- 
nii bătrâni le compensează printr-o mai bună adaptare, prin utili- 
zarea de defense mature şi prin folosirea de strategii de succes în 
depăşirea greutăților. Toate acestea se reflectă în prevalența scazu- 
ta a tulburărilor psihiatrice. 

O altă discuţie ce se poate purta pe acest subiect este şi 
distincţia dintre bătrâneţe sau senescenta şi boală. Senescenta sau 
batranetea este o deteriorare cumulativa, progresivă a capacităţii fi- 
ziologice şi psihologice de-a lungul vieţii şi care devine evidentă în- 
tr-un anume ciclu al vieţii, să zicem, în mod arbitrar, peste 65 de ani 
sau, după alt limbaj, la bătrâneţe. Aceste caracteristici sunt dincolo 
de controlul individual şi sunt universale. Boala nu este universală, 
nu se întâmplă la toţi indivizii în acelaşi timp al vieţii lor, ea este un 
episod caracterizat de alterarea structurală, biologică, a unui organ 
sau sistem al organismului care afectează în grade diverse homeos- 
tazia generală a organismului. Principala deosebire între senescenta 
şi boală este că senescenta este continua in timp, iar mecanismele 
de păstrare a homeostaziei sunt integre, pe când unei boli i se pot 
descrie un debut temporal, factorii etiologici, mecanisme de agresi- 
une şi întreţinere, markeri biologici decelati prin explorări şi ana- 
lize paraclinice, simptome caracteristice, o evoluţie şi un prognos- 
tic, un răspuns la terapia biologică. Se poate admite că fragilizarea 
dată de acumularea de pierderi la bătrâneţe, ca reducerea rezervei 
funcţionale generale la persoanele în vârstă, ar putea să constituie 
un factor de vulnerabilitate pentru boli, dar batranetea este catego- 
ric altceva decât o boală, sunt lucruri ontologic distincte. Oricine 
ştie că la bătrâneţe cancerul sau tulburările cardiovasculare au o 
prevalenta mai mare decât la alte grupe de vârstă, dar este dincolo 
de orice discuţie că batranetea nu este egal cancer sau boli cardio- 
vasculare. Mulţi au spus că vârsta unui om este dată de vârsta vase- 
lor lui sangvine, dar batranetea vaselor sangvine nu înseamnă au- 
tomat o boală a sistemului circulator, ci doar un factor favorizant. 
Confuzia, mai ales în spaţiul public, dintre bătrâneţe şi boală se ex- 
plică îndeosebi prin faptul că multi factori de risc pentru boli sunt şi 

factori de risc pentru bătrâneţe, precum sedentarismul, creşterea în 
greutate, diabetul sau declinul sistemului imunitar. Cu alte cuvinte, 
este vorba de o proastă distincţie între fenomenele care determină 
vârsta şi fenomenele care sunt asociate vârstei. Bolile pot fi asociate 
vârstei, dar ele nu determină vârsta. Este esenţial să facem aceas- 
tă distincţie pentru că ea va determina programele de gestionare a 
batranetii pe care aceasta carte vrea să vi le propună. 


13. Schimbările sociale ale batranetii 


Este batranetea un stadiu al vieţii când eşti respectat, protejat 
şi mulţumit sau eşti izolat, marginalizat şi stigmatizat? Felul cum e 
construit social înţelesul batranetii este un lucru foarte important, 
pentru că de aceasta ţine modul cum instituţiile de protecţie şi în- 
grijire pot aborda şi interveni efectiv în ajutorul oamenilor în vâr- 
stă. Factorii sociali care contribuie la construcţia conceptului de 
bătrâneţe determină în ultimă instanţă resursele sociale atribuite 
acestor instituţii, calitatea îngrijirii şi discursul social care le susţine. 

Din punct de vedere social, îmbătrânirea este un set dina- 
mic de pierderi şi câştiguri care conduce la o adaptare psiho-so- 
cială de succes la procesul de creştere în vârstă. „Vârsta socială“ 
este o secvenţă naturală de stadii şi statute cărora le sunt ataşate 
aşteptări şi credinţe normative specifice fiecărei vârste. În mod 
principial, aceste aşteptări nu trebuie să fie nici fixe, nici negative. 
Totuşi, pe aceste aşteptări şi credinţe s-au clădit roluri şi relaţii so- 
ciale şi discursul social despre bătrâneţe. Astfel a apărut ageismul, 
concepţia după care oamenii se ierarhizează conform vârstei, pentru 
că, din nefericire, pentru majoritatea oamenilor rolurile, normele şi 
aşteptările sociale sunt legate de vârstă. 

Ce schimbări sociale aduce batranetea pentru fiecare din noi? 
Cele mai frecvente sunt: i) modificări în participarea la muncă 
standardizată social datorită pensionării, ii) modificări în venit, 
pensia fiind mai mică decât salariul avut anterior, iii) modificări în 
statutul marital şi aranjamentele locative din cauza pierderii unuia 
dintre parteneri, iv) modificări în raporturile de dependenţă faţă de 

alţii, fie ei membri de familie sau nu, v) accesul greoi la serviciile de 
sănătate, îngrijire si protecţie socială, vi) izolare, reducerea lega- 
turilor cu foştii colegi, prieteni, cunoscuţi, vii) schimbări în roluri 
şi statute în familia de origine, întrucât copiii pleacă de acasă, viii) 
discrepanta educaţională şi informaţională între tineri şi bătrâni 
sau stigmatizarea socială şi riscul de abuz. Aceste schimbări sunt 
în cea mai mare parte legate de felul cum este structurată societa- 
tea şi discursul politic faţă de bătrâni, la care se adaugă influenţa 
factorilor cognitivi şi emotionali proprii bătrânilor. 

Aceste schimbări în plan social conduc la modificări ale sti- 
lului de viaţă al oamenilor în vârstă, în procesul de luare a decizii- 
lor, în angajamentul social şi în modul cum îşi apără identitatea de 
sine. La fel, vârsta aduce modificări în modul de nutriţie, în can- 
titatea şi calitatea activităţii fizice, în motivaţia de a participa la 
activităţi recreationale, mai ales cele care presupun competiţia cu 
alţii, şi în restrângerea activităţilor care presupun o imagine soci- 
ală activă, de exemplu restrângerea frecventării locurilor unde ar 
putea întâlni oameni noi, în favoarea frecventării locurilor unde se 
poate întâlni cu oameni cunoscuţi. La fel, motivaţia pentru cuceri- 
rea de noi „teritorii“ scade în favoarea menţinerii celor avute, ceea 
ce se traduce prin stereotipii comportamentale. Factorii sociali au o 
influenţă decisivă şi asupra procesului de luare a deciziilor. La vâr- 
sta adultă, acest proces este un proces cognitiv automat şi de multe 
ori intuitiv, pe când la bătrâneţe este un proces bazat pe conside- 
rente emoţionale, interpersonale, sociale şi, de cele mai multe ori, 
persoana în vârstă este ambivalentă: pe de-o parte ar dori să nu fie 
singură în luarea deciziilor, iar pe de altă parte nu vrea să-şi piar- 
dă independenţa şi autonomia în acest domeniu. La bătrâni, cele 
mai importante decizii de luat sunt: i) planificarea financiară pentru 
bătrâneţe, precum decizia de pensionare, decizii care au devenit din 
ce în ce mai complicate şi riscante, şi ii) alegerile privind îngrijirea 
sănătăţii, pentru că s-au lărgit opţiunile disponibile, dar au crescut 
în aceeaşi măsură şi incertitudinea şi gradul de risc. 

Mentinerea unei minţi sănătoase este o preocupare centrală 
cu consecinţe sociale şi economice importante. Cercetări recente 

asupra oamenilor în vârstă au arătat că interacţiunile sociale pot 
influenţa funcţiile cognitive ale bătrânilor. Se presupune că o impli- 
care socială activă conduce la prelungirea capabilitatilor cognitive 
cât mai mult în timp. Astfel, tendinţa oamenilor în vârstă de a face 
un pas înapoi din viaţa socială sau tendinţa societăţii de a împin- 
ge bătrânii la margine, ageismul, sunt factori care, împreună, con- 
tribuie la deteriorarea cognitivă. Factorii culturali locali, felul cum 
comunitatea integrează oamenii în vârstă joacă un rol important 
atât în minimizarea, cât şi în magnificarea efectelor angajamentu- 
lui social asupra cognitiei. 

Există o serie de stereotipuri sociale după care sunt văzuţi si 
interpretati oamenii bătrâni. Stereotipurile sunt credinţe statice 
care pot fi de scurtă sau lungă durată şi care pot să se autointretina 
printr-un ciclu pernicios. Aceste stereotipuri pot fi pozitive sau 
negative, adevărate sau distorsionate, și în mare măsură obturea- 
ză luarea în consideraţie a unei realităţi în mod direct, rațional 
şi contextual. Stereotipurile sociale despre bătrâni pot conduce 
la un tratament diferenţial faţă de aceştia şi la împiedicarea ac- 
cesului acestora la oportunităţi. Acestea sunt de cele mai multe 
ori factorii care influenţează comportamentul omului în vârstă şi 
contribuie la construcţia identităţii sociale de om bătrân. Tot ele 
influenţează felul cum însăşi oamenii bătrâni se văd pe ei înşişi şi 
cum ei încearcă să-şi păstreze identitatea, stima de sine, presti- 
giul şi reputaţia. 

Mai jos, o să abordăm doar câteva schimbări sociale tipice pe 
care viaţa le aduce oamenilor în vârstă. 


13.1. SCHIMBĂRI ÎN ROLUL SOCIAL 


Schimbările de rol social petrecute dincolo de un anu- 
me punct în viaţa unei persoane, schimbări care denotă că o 
contribuţie activă nu mai este posibilă în aceeaşi măsură, au fost 
luate ca şi criteriu de a defini vârsta înaintată. Astfel a fost luat în 
considerare criteriul cronologic, stabilit arbitrar la 65 de ani, de 

care am vorbit în capitolul dedicat definiţiei sociale a batranetii. 
Eşecul acestui criteriu a făcut ca schimbările de rol social pre- 
cum pensionarea, statutul de adult al copiilor, apariţia nepoților, 
menopauza la femei etc. să fie considerate ca definitorii pentru 
vârsta înaintată. S-a considerat că aceste schimbări de rol sunt 
determinate sau sunt contingente cu un declin fiziologic şi psi- 
hologic al persoanei. Grupul de lucru pentru oamenii în vârstă 
al Organizaţiei Mondiale a Sănătăţii consideră că schimbările 
de rol social sunt cele mai importante caracteristici sociale ale 
bătrâneţii. Dintre aceste schimbări de rol, amintim: retragerea 
din activitatea productivă, pensionarea, statutul de adult al co- 
piilor şi plecarea lor de acasă, apariţia nepoților şi imbratisarea 
rolului de bunic, modificări locative cu restrângerea spaţiului de 
locuit, pierderea partenerului, rude, prieteni apropiaţi, mobilitate 
socială redusă, izolare socială, apariţia de nevoi specifice (finan- 
ciare, de transport, de comunicare, de îngrijire personală, de în- 
grijire medicală, recreationale etc.). 

Alături de aceste schimbări de rol apar şi schimbări de capabi- 
litate. Aceasta este o privire funcționalistă, destul de îngustă, pri- 
vind fiecare domeniu funcţional separat, neglijând că unele scăderi 
dintr-un domeniu pot fi şi compensate de creşteri în alt domeniu, 
de exemplu, scăderea acuitatii vizuale cu pierderea manualitatii fi- 
ne poate fi compensată de creşterea experienţei şi de apariţia de 
deprinderi compensatorii etc. Dintre capabilitățile care se pare 
că scad odată cu înaintarea în vârstă se menţionează capabilita- 
tea profesională, capabilitatea instrumentală, capabilitatea minta- 
lă (atenţie, memorie, judecată, decizii), capabilitatea relationala si 
capabilitatea de autoîngrijire. 

Momentul crucial al schimbării de rol social este cel al 
tranziţiei spre un altul. Multe dintre aceste tranzitii sunt consi- 
derate crize în existenţa unei persoane care creşte în vârstă. Este 
vorba de retragerea din câmpul muncii şi pensionarea, pierderea 
partenerului şi singurătatea. Aceste tranzitii aduc o mare presiu- 
ne pentru că ele creează premisele redefinirii rolului şi identităţii 
sociale. 

13.2. PENSIONAREA 


Pensionarea este un moment crucial în viaţa unei persoane şi 
a fost mereu considerată ca o criză psihosocială. Există mai multe 
motive pentru a o considera aşa: apare la o vârstă înaintată, când 
resursele de adaptare sunt şi asa ocupate şi cu alte schimbări adu- 
se de vârstă, provoacă o schimbare economică, o schimbare de rol 
şi de imagine socială, o schimbare profundă în gradul de ocupare 
şi activitate, o modificare în ritualul zilnic cu creşterea timpului 
disponibil şi cu probleme de gestionare a lui, o reducere semnifica- 
tivă a persoanelor cu care interacționează cu creşterea sentimen- 
tului de însingurare, reorientarea scopurilor imediate şi de lungă 
durată, apariţia unui sentiment de eşec şi de rejectie sau margina- 
lizare. Amploarea acestor schimbări variază de la individ la indi- 
vid şi depind în mare măsură de cât de strânsă este familia în ju- 
rul persoanei care se pensionează, de ce roluri alternative poate 
imbratisa, de programul recreational abordabil şi mai ales de cât 
de mare este reţeaua socială din jurul persoanei în cauză. Această 
reţea va funcţiona ca un substitut pentru rolurile pierdute, dar şi 
ca un fel de tampon între evenimentele negative de viaţă şi individ. 
Metaforic vorbind, cu cât sunt mai multe persoane în reţeaua de su- 
port social, cu atât acest înveliş protector este mai gros şi tampo- 
nează mai bine agresiunile externe. 


13.3. PIERDEREA PARTENERULUI 


Datele statistice din lumea vestică arată că la 51% dintre femei- 
le şi 14% dintre bărbaţii de peste 65 de ani le-au decedat partenerul, 
adică sunt văduvi. Diferenţele dintre aceste procente sunt explica- 
bile dacă ne gândim că femeile au o durată mai mare de viaţă ca 
bărbaţii. Pierderea partenerului este una dintre cele mai stresante 
evenimente din viata unui cuplu. Vorbesc aici de convietuirea de 
lungă durată, ca în cazul celor căsătoriţi sau celor care au trăit îm- 
preună de decenii. Acest eveniment de viaţă se adaugă declinului 

general adus de vârstă şi, una peste alta, persoana rămasă este mai 
puţin capabilă să depășească cu bine această pierdere. În majori- 
tatea covârșitoare a cazurilor, în mod conştient sau nu, cel care ră- 
mâne îşi dă seama că, pentru restul de ani care i-au mai rămas, 
va fi singur. Doliul, respectiv travaliul de a depăşi pierderea unei 
fiinţe cu care a avut o puternică legătură de ataşament, este mai 
lung şi mai dominat de elemente depresive ca la oricare altă vâr- 
stă. Predomină sentimentele de deznădejde, de deziluzie, de lipsă 
de ajutor, de vinovăţie, de inutilitate şi de pierdere a motivatiei, a 
bucuriei de a face orice altceva şi chiar ideatia suicidară. Lungimea 
acestui doliu poate să ţină de la 2-3 luni până la 2-3 ani şi, atunci 
când simptomele de depresie se prelungesc prea mult, persoana în 
cauză necesită asistenţă medicală. Familia este chemată să asigure 
suport în măsura în care legăturile dintre membrii ei sunt suficient 
de strânse ca să ofere căldură şi grijă autentică. Alte date statistice 
relevă că femeile depăşesc mai uşor pierderea partenerului decât 
bărbaţii. Doliul depinde de lungimea convietuirii între parteneri, 
iar cei care se află împreună cu familia sau în instituţii de bătrâni 
depăşesc mai bine pierderea decât cei care au locuit singuri. 


13.4. SINGURĂTATEA 


Singurătatea este o trăsătură comună batranetii şi este foarte 
răspândită imaginea bătrânului singur ducându-se să-şi cumpere 
de mâncare sau cea a bătrânului singur de pe o bancă într-un parc. 
Singurătatea poate fi definită ca discrepanta dintre relaţiile umane 
pe care cineva le are comparativ cu relaţiile pe care le-ar dori să le ai- 
bă. În fond, este vorba atât de cantitatea sau numărul persoanelor cu 
care este în relaţie, cât şi de calitatea lor, adică de cât de satisfăcătoa- 
re sau cât de mult aceste relaţii oferă unei persoane sentimentul de 
a fi împreună cu acestea. Doar legăturile de ataşament, cu încărcă- 
tura lor emoţională şi protectivă, pot oferi cuiva sentimentul că nu e 
singur. Aici mai este vorba şi de diferenţa între singurătate, care este 
un sentiment, o emoție, şi izolarea socială care este o dată concretă. 

Se consideră că problema singurătăţii la bătrâni este una su- 
praestimată de bătrânii înşişi. Aici trebuie deosebit între singură- 
tatea subiectivă şi cea obiectivă, între frica de a deveni singur şi cea 
de a trăi singur. Studii pe bază de chestionar au arătat că cei care se 
simt cei mai singuri sunt tinerii între 15 şi 24 de ani şi bătrânii de 
peste 80 de ani. Doar 30% dintre bătrânii din grupa de vârstă de 
65-74 de ani au afirmat că singurătatea este o problemă serioasă. 
Atunci când s-a măsurat percepţia singurătăţii de-a lungul vieţii, 
s-a constatat că, după 65 de ani, ea creşte treptat ca să ajungă o pro- 
blema după 75 de ani si una considerată dramatică după 80 de ani. 
Aceste praguri de vârstă sunt şi cele în care un om în vârstă înce- 
pe să se gândească să rămână acasă sau să se ducă într-o instituţie 
pentru bătrâni. 

Există diferite circumstanţe de viaţă care conduc la singură- 
tate la această vârstă. Printre acestea, amintim: pierderea parte- 
nerului, reducerea cercului de cunoscuţi, pierderea capacităţii de 
comunicare, reducerea intereselor şi a subiectelor de comunicare, 
reducerea motivatiei de a se vedea cu alţii, ingustarea teritoriului 
şi a dimensiunii spaţiului care poate fi gestionat, având în vede- 
re problemele de deplasare şi transport, reducerea informaţiei şi a 
capacităţii de înţelegere, retragerea din relaţii din cauza sentimen- 
tului de inadecvare. 

Mai există la bătrâneţe şi o „singurătatea în doi“; deşi par- 
tenerii au rămas împreună, ei trăiesc un sentiment de singură- 
tate. Printre cauzele acestui sentiment se numără reducerea sau 
dispariţia relaţiilor intime, dormitul în camere separate, stereoti- 
pia subiectelor de conversaţie cu pierderea plăcerii conversationale, 
creşterea iritabilitatii şi a virulentei odată cu vârsta, competiţia în 
supravieţuire, existenţa de agende de viata separate între cei doi etc. 

Singurătatea la vârste înaintate este mediată de o serie de fac- 
tori anteriori vârstei la care se resimte, precum capacitatea de a trăi 
independent dobândită cu mult timp înainte, achiziţia de abilităţi 
de autoîngrijire şi autogospodărire, existenţa unui număr sporit 
de cunoscuţi şi vizitatori, relaţia cu familia copiilor şi rolul de bu- 
nic/bunică, trăsături de personalitate precum individualismul şi 


138 


zgarcenia, religiozitatea sau spiritualitatea, gerotranscendenta (de 
care am vorbit în capitolul anterior). 

Singurătatea la bătrâni mai este şi o problemă culturală. 
Fiecare cultură tratează bătrânii în mod specific şi diferenţele aces- 
tea se pot reflecta în magnitudinea sentimentului de singurătate, 
rejectie şi abandon. Conform unor studii mai vechi, bătrânii din 
Danemarca se simt cel mai putin singuri, sub 5% dintre repondentii 
la chestionar, apoi finlandezii şi germanii cu un procent de 5-9%, 
cei din Belgia, Franţa şi Spania cu un procent de 10-14% şi cea mai 
multă singurătate o raportează italienii cu 15-19% şi grecii cu pes- 
te 19%. 


14. Este batranetea o dizabilitate? 


Multe decenii la rând şi destul de mult încă si astăzi, batranetea 
a fost privită ca o problemă medicală, biologică. Fixarea în această 
poziţie se datorează mai ales pretențiilor medicinei de a fi descope- 
rit sau de a fi pe cale de a descoperi metode antibătrâneţe. Această 
poziţie vede modificările şi schimbările aduse de vârstă ca o de- 
teriorare a variatelor structuri şi funcţii ale organismului. Aceste 
deteriorări structurale şi pierderi funcţionale au fost asimilate cu 
o dizabilitate care semnifică o modificare ireversibilă în capaci- 
tatea fizică şi mintală a individului, ceea ce conduce la o infirmi- 
tate, la o limitare semnificativă a funcţionării adecvate a persoa- 
nei. Aşa s-a ajuns la concepţia după care batranetea este privită ca 
o infirmitate, ca o povară biologică. Legat de această perspectivă, 
bătrâneţea a fost considerată şi ca un handicap, adică un dezavan- 
taj în comparaţie cu o normă comună, care se exprimă in incapaci- 
tatea persoanei de a îndeplini o activitate specifică sau de a duce o 
viaţă presupus normală. Concepţia prin care cineva are o dizabili- 
tate care conduce la un handicap semnifică ireversibilitatea aces- 
tei situaţii şi plasează această persoană într-un statut iremediabil 
marginal, stigmatizant şi dependent de alţii. 

La începutul secolului nostru, Organizaţia Mondială a 
Sănătăţii a lansat un proiect grandios prin care a modificat atât 
viziunea prin care se interpretează dizabilitatea şi handicapul, 
cât şi vechea terminologie peiorativă. Este vorba de Clasificarea 
Internaţională a Funcţionării, Dizabilitatii şi Sănătăţii care a înlo- 
cuit vechea clasificare a afectărilor, dizabilitatii şi handicapurilor. 

Prin această nouă clasificare se lansează un cadru teoretic, meto- 
dologic şi operaţional prin care se recunoaşte interacţiunea dina- 
mică dintre condiţiile de sănătate ale unui individ şi factorii am- 
bientali şi personali, făcând astfel o sinteză între factorii biologici, 
psihologici şi sociali care au o valoare egală în determinarea unei 
stări de sănătate, inclusiv a batranetii. Prin aceasta nouă viziune 
se înlocuiesc termenii de dizabilitate şi de handicap cu categorii 
noi şi cu înţelesuri dinamice şi mai aproape de timpurile noastre. 
Astfel, termenul de dizabilitate este înlocuit cu „activitate“, adică în 
ce măsură activitatea unui individ este afectată de diferite modifi- 
cări ale structurii şi funcţiilor organismului, iar termenul de han- 
dicap este înlocuit cu cel de participare, respectiv în ce măsură o 
afectare a activităţii unui om îl barează sau opreşte în participarea 
la viaţa personală sau colectivă de zi cu zi. Această schimbare ter- 
minologică semnifică o trecere de la ireversibil la reversibil în ceea 
ce priveşte starea de sănătate şi funcţionare a unui individ. Apoi se 
consideră că afectările structurilor şi funcţiilor organismului se re- 
flectă în activitate individului şi nu în dizabilitatea lui. 

Noua clasificare a activităţilor, funcţionării şi participării per- 
mite să se vadă cum individul trăieşte într-o lume, într-un context 
social şi cultural la care participă pentru a se dezvolta şi a-şi satis- 
face nevoile. Această participare îi dă sensul identităţii, bunăstării, 
siguranţei şi sensul de a fi parte a lumii în care trăieşte. Clasificarea 
Internaţională a Funcţionării înlocuieşte termenul de handicap cu 
cel de limitare a participării în lumea în care trăieşte subiectul. 
Astfel, ecuaţia după care o anumită boală duce la dizabilitate şi în 
cele din urmă la un handicap este înlocuită de relaţia dintre afec- 
tări ale structurilor şi funcţiilor organismului ce pot conduce la mo- 
dificări ale activităţilor şi acestea la rândul lor pot influenţa par- 
ticiparea individului în contextul socio-cultural în care trăieşte. 
Această participare poate fi facilitată sau barata de factori care tin 
de mediul social în care trăieşte şi de factorii personali ai subiec- 
tului. Dacă un om în vârstă prezintă o afectare severă a auzului 
(deci un handicap după vechea clasificare), va avea şi o limitare a 
activităţii de comunicare şi interacţiune socială care, la rândul ei, 

va afecta participarea în lumea în care trăieşte, de exemplu parti- 
ciparea la conferinţe, spectacole, întruniri. La fel se poate discuta 
în cazul altor afectări specifice vârstei înaintate. Se poate spune 
că participarea poate fi barată de diferiţi factori sociali, de exem- 
plu de stigmatul pe care oamenii îl pun unui individ cu pierdere de 
auz sau cu probleme de deplasare, sau, din contră, pot fi facilitate 
de factori sociali prin furnizarea gratuită de proteze auditive sau 
scaune cu rotile. Dacă aceste dispozitive costă scump sau nu se gă- 
sesc avem de-a face cu bariere ale participării; dacă ele sunt furni- 
zate compensat prin asigurările de sănătate, avem de-a face cu fa- 
cilitări ale participării. Factorii de facilitare sau barare pot fi şi de 
natură personală. Astfel, unii oamenii în vârstă sunt reticenti să 
participe la evenimente sociale pentru că nu mai „arată bine“ sau 
pentru că le este ruşine să se prezinte în public cu anumite afectări 
aduse de vârstă. Aici este vorba de o anumită credinţă susţinută de 
particularităţi specifice ale personalităţii fiecăruia. 

Noul concept al participării, care înlocuieşte termenul vechi 
de handicap, permite interpretarea consecinţelor batranetii în mod 
dinamic, în sensul că putem să evaluăm în ce măsură participarea 
este facilitată sau barată de factori sociali sau de factori personali, 
care ţin de individ. Vechiul concept de handicap punea individul 
într-o poziţie imuabilă, care demotivează orice evadare din aceas- 
tă situaţie. Această nouă concepţie face ca batranetea să evadeze 
din concepţia veche care o lega de boală sau de handicap şi promo- 
vează viziunea că atâta timp cât participarea socială este posibi- 
lă, batranetea este amânată. Aceasta pune societatea şi individul 
însuşi într-o dinamică de facilitare şi încurajare a participării ac- 
tive la viata socială. 

Cu aceste considerente în minte, cum am putea răspunde la 
întrebarea: cât de bătrân trebuie să fii ca să crezi că eşti bătrân? Se 
poate răspunde că cineva se simte bătrân în măsura în care nu mai 
poate participa la viaţa socială din cauză că nu există facilităţi ca- 
re să compenseze afectările aduse de vârstă şi de modificările con- 
secutive din activitate sau din cauză că există bariere specifice la 
această participare. Bătrâneţea pusă în termeni de participare, pe 

un continuum între facilitare şi barare, ajută pe fiecare să găseas- 
că în jur şi în el însuşi facilitatorii necesari şi să identifice şi să ne- 
utralizeze barierele care se pun în fata participării lui in viata de 
toate zilele. 


15. Batranetea ca schimbare, 
stabilitate sau continuitate 


Citind cele spuse până acum despre schimbările aduse de 
bătrâneţe, s-ar putea înţelege că, de la o vârstă încolo, omul se 
schimbă încontinuu ca şi cum ar fi plasat pe un tobogan şi nimic 
nu ar putea opri această deplasare în jos. Studiind biologia şi psi- 
hologia batranetii, s-a constatat că, deşi există pierderi, atât mo- 
dificări structurale, cât şi funcţionale, organismul are suficiente 
mecanisme care fac ca acestea să nu afecteze homeostazia psi- 
ho-fizică a individului. În mod normal, modificările aduse de vâr- 
stă nu produc niciun dezechilibru, nu se constată nicio dizarmonie 
şi, dacă batranetea a fost uneori interpretată ca o boală, aceasta 
s-a datorat faptului că apariţia unor afecţiuni la această vârstă au 
avut o conotaţie mult mai dramatică decât apariţia aceloraşi boli la 
tinereţe. Trebuie să amintesc că nivelul de morbiditate generală la 
grupa de vârstă 64-74 de ani nu este semnificativ mai mare decât la 
grupele de vârstă mai tinere. În plus, multe dintre bolile de la vâr- 
sta înaintată au debutat la vârste mai tinere, de exemplu hiperten- 
siunea arterială sau diabetul zaharat. 

Trebuie afirmat că batranetea înseamnă mai mult stabilitate 
şi continuitate în sensul că tot ce se petrece este firesc, fără drame, 
curge din una în alta şi nimic nu ne ia prin surprindere. Doar anxi- 
etatea colorează lucrurile altfel. Bolile sunt apanajul oricărei vârste, 
dar ele trebuie înţelese ca nişte probleme temporare pentru care in- 
dividul are resurse suficiente să le depăşească. 

Şi mai este un lucru, poate chiar mai important, noi rămânem 
stabili şi în ceea ce credem. Valorile noastre „nucleare“, esenţiale, 
cele pe baza cărora ne construim identitatea, rămân constante de-a 
lungul vieţii şi această stabilitate ne face, în ciuda vicisitudinilor 
batranetii, să rămânem la fel în ceea ce credem despre noi si lume. 
Această stabilitate „interioară“ ne asigură continuitatea ca persoa- 
nă şi ne conduce la adaptarea cu anii care se adună în spate. 

Vârsta înaintată nu este nimic altceva decât derularea unui fir 
dintr-un ghem de viaţă, este mereu aceeaşi ca şi înainte; dacă o ve- 
dem altfel este pentru că evenimentele, întâmplările s-au acumulat, 
par noi, sau societatea ne împinge spre alte roluri. Dacă ar fi doar 
generaţia noastră pe pământ şi nu ar apărea mereu alte generaţii, 
am rămâne mereu aceiași, nici tineri, nici bătrâni! 


16. Calea finală: capacitatea 
de a funcţiona independent 


Este de la sine înţeles că, la bătrâneţe şi nu numai, modifică- 
rile de care am vorbit până acum, cele biologice, psihologice şi so- 
ciale nu se petrec izolat, iar procesul de bătrâneţe este un proces 
multifatetat în care pierderile nu sunt uniforme în toate domeniile, 
iar deficitele într-un domeniu sunt compensate de câştiguri în alt 
domeniu. Bătrâneţea este o problemă doar când capacitatea globa- 
lă funcţională de rezervă este depăşită, lucru care se petrece şi este 
resimţit in mod diferit la fiecare din noi. Putem să pierdem capaci- 
tatea fizică de a merge pe jos distanţe pe care altădată ne era uşor 
să le parcurgem, dar le compensăm cu ajutorul transportului în co- 
mun sau cu vehiculul propriu, putem să constatăm că nu mai avem 
dexteritatea de odinioară când cântam la pian, dar am rămas fideli 
în a asculta muzica preferată şi parcă nu am pierdut atât de mult 
încât să ne simţim stanjeniti sau frustrati, nu mai suntem capabili 
să jucăm fotbal cu „băieţii“, dar am păstrat obiceiul să participăm 
la agapa zgomotoasă de după meci şi aşa mai departe. În general, 
putem spune că am rămas aceeaşi persoană atâta timp cât putem 
face ceea ce este semnificativ pentru noi. 

Mai este însă un punct de vedere. Toate modificările din cele 
trei domenii de care am vorbit mai sus se unesc într-o „pâlnie fi- 
nală“, într-un singur flux, cel al felului cum funcţionează indepen- 
dent o persoană, adică pe gradul de autonomie, de capabilitate de 
autogestionare. Această capacitate de autonomie, de independenţă, 

este în final indicatorul sintetic, global, al felului în care batranetea 
m-a ajuns sau nu. Dacă sunt încă agentul propriei mele vieţii, da- 
că sunt încă la „timonă“, dacă pot încă să mă ghidez după propriile 
mele hărţi şi destinaţii, înseamnă că sunt capabil, că sunt bun, că 
sunt în putere, că pot singur. 

Cu câteva capitole mai devreme puneam întrebarea: cine es- 
te bătrân şi cine spune asta? Un răspuns îl dă societatea care ne 
numără anii. Este de ajuns să ne reamintim faptul că, atunci când 
ne ducem la o instituţie şi suntem puşi să completam o cerere sau 
un formular, suntem puşi să ne spunem vârsta sau anul naşterii. 
Acestea sunt împreună cu numele ID-ul nostru şi astfel ni se mai 
aminteşte o dată ce vârstă avem. Când capacitatea de a trăi inde- 
pendent a început să fie ştirbită de vârstă, atunci într-adevăr am 
îmbătrânit şi cine poate spune şi simţi asta mai bine decât noi 
înşine? Desigur, sunt oameni ambitiosi, puternici, care nu vor să se 
predea, vor să rămână independenţi, vor măcar să pară aşa. Este 
dramatic, dar şi eroic, să vezi cum mulţi oameni în vârstă nu vor 
să lase în mâinile altora treburile proprii. Îi apreciem pentru acest 
lucru, dar de multe ori par incapatanati. E de înţeles cât de greu es- 
te pentru cineva să accepte că deficienţe şi pierderi funcţionale şi 
structurale îl fac să-şi piardă autonomia. În secţiunea următoare, 
dedicată autoevaluării bătrâneţii, voi prezenta instrumente cu aju- 
torul cărora fiecare poate evalua cât de independent este în viaţa 
de toate zilele, cât de mult apreciază aceasta, cum vede batranetea 
lui şi a altora şi ce e gata să facă pentru aceasta. 


PARTEA A I-A 
Cât de bătrân sunt si 
cine spune asta: autoevaluarea 


În care cititorul îşi va putea evalua ati- 
tudinea fata de bătrâneţe şi felul cum vede 
bătrânețea în general şi bătrâneţea proprie. 


Cât de bătrân sunt şi cine spune asta? Aceasta este 
întrebarea al cărei răspuns orientează individul în toate 
alegerile pe care le face la bătrâneţe. Cum spuneam mai 
înainte, dintre toate vocile care ar putea să-ţi spună că 
eşti bătrân, vocea societăţii este cea mai neiertătoare, ea 
clamează prima că eşti bătrân, ea iti numără anii, pen- 
tru că ţi-a dat un certificat de naştere, şi iti spune când 
trebuie să te pensionezi. Vocea ta este o voce mai blândă, 
mai indulgentă, auzită doar de tine. Cuvintele pe care le 
utilizezi pentru a-ţi descrie vârsta sunt date de atitudi- 
nea fata de bătrâneţe in general şi fata de batranetea ta 
şi a altora pe care îi cunoşti, ca şi de felul cum percepi 
propria bătrâneţe. S-a constatat că oamenii se simt în 
general mai tineri decât le spune vârsta cronologică, ast- 
fel că, în jur de 50 de ani, oamenii se simt în medie cu 5-7 
ani mai tineri, iar la 65 se simt cu 10-15 ani mai tineri. 
Cu toate acestea, vocea societăţii iti va aminti mereu ce 

vârstă ai, pentru că ea iti spune vârsta calendaristică. În 
plus, ea iti va aminti şi de credinţele stereotipe despre 
bătrâneţe, concepţii fixe prin care cei din jurul tău văd 
şi interpretează fenomenul de bătrâneţe. 


1. Stereotipurile despre bătrâneţe - 
Testul Fact of Aging Quiz 


Există un număr din ce în ce mai mare de oameni în vârstă 
şi, cu toate acestea, noi trăim într-o societate orientată spre tineri, 
o societate în care a deveni bătrân nu este un lucru văzut cu ochi 
buni. De aici izvorăsc prejudecățile, practicile discriminatorii fata 
de oamenii în vârstă, toate cunoscute sub numele de „ageism“, toa- 
te vorbind despre faptul că batranetea nu este așteptată de nimeni. 
Acest ageism se hrăneşte din concepţiile fixe prin care oamenii pri- 
vesc şi interpretează batranetea, aceste stereotipuri se găsesc in 
credinţele şi poveştile populare, în ziare şi reviste, la TV, în litera- 
tură, şi chiar în discursul oficial. 

Stereotipurile sunt idei şi mituri neschimbabile sau credinţe 
exagerate, asociate cu o categorie de oameni şi fapte, care sunt răs- 
pândite şi întreţinute verbal, în scris sau vizual în societate. Ele 
sunt constructe sociale şi culturale formate în ani şi care arată 
o manieră simplificată de a vedea lucrurile. Stereotipuri despre 
bătrâneţe reprezintă un subset de atitudini si credinţe legate de 
bătrâneţe. Aceste stereotipuri sunt legate de interpretarea vârstei 
altora sau a unui grup şi sunt recunoscute ca contribuind la preju- 
diciul şi discriminarea bătrânilor. 

Stereotipurile despre bătrâneţe includ presupozitii şi genera- 
lizări despre cum arată, se comportă şi gândesc oamenii în vârstă, 
fără să ia în considerare diferenţele şi circumstanţele unice în ca- 
re se găseşte cineva. Stereotipurile despre bătrâneţe în cultura de 

tip occidental sunt în special negative, de exemplu, la bătrâneţe, 
oamenii devin slabi, singuri, dependenţi şi cu o sănătate fizică şi 
psihică şubredă. Există însă şi stereotipuri pozitive privind bătrâ- 
nii şi batranetea. 

Răspândirea largă a stereotipurilor negative despre bătrâneţe 
se explică prin internalizarea lor în populaţie, proces la care a con- 
tribuit difuzarea lor prin mijloace mass-media, prin folclorul local şi 
chiar prin automatismele profesioniştilor care au în sarcină îngriji- 
rea bătrânilor. Acest proces de internalizare are loc devreme în viaţă 
şi s-a constatat că însăşi copiii de vârstă preşcolară pot fi purtătorii 
unor idei stereotipe despre ceea ce este batranetea. Aceste automa- 
tisme exprimă un fel de profeție despre bătrâneţe, o suprasimplifi- 
care pe care unii dintre noi o utilizează atunci când doresc sau tre- 
buie să interpreteze o problemă sau situaţie care implică un individ 
de vârstă înaintată. Stereotipiile faţă de bătrâni contribuie şi la per- 
manentizarea etichetării şi categorisirii lor fără să se ţină cont că 
bătrânii, ca şi oricare altă categorie de vârstă, reprezintă o populaţie 
heterogenă care nu poate fi cuprinsă în clasificări şi categorisiri. 

Studii riguroase au arătat că stereotipurile negative se reflec- 
tă hotărâtor asupra felului cum oamenii obişnuiţi privesc bătrânii 
şi a felului cum bătrânii, la rândul lor, se simt trataţi şi respectaţi 
în societate. Stereotipurile negative generează atitudinea faţă de 
bătrâneţe atât la nivel individual, cât şi al societăţii în general. 
Aceste stereotipuri sunt mai răspândite în societăţile în care indi- 
vidualismul este privit ca o valoare. O altă caracteristică este că ste- 
reotipurile negative sunt mai persistente ca cele pozitive. 

Tendinţa de marginalizare socială, de prejudiciere şi discrimi- 
nare în diferite moduri, de etichetare, este expresia cea mai la în- 
demână a influenţei negative a acestor stereotipuri negative. Ele au 
şi o contribuţie importantă la formarea atitudinilor şi perceptiilor 
despre bătrâneţe pe care fiecare dintre noi, tineri sau bătrâni, le 
avem despre batranetea proprie. 

În 1971 şi apoi în 1981, dr. Erdman Palmore a construit un test 
prin care a încercat să strângă laolaltă diferite „mituri“ şi stereo- 
tipuri despre bătrâni şi să furnizeze răspunsuri adevărate pentru 

fiecare din ele. Acest test a fost numit Fact of Aging Quiz şi are şi 
astăzi o răspândire universală, aducând o contribuţie la o înţelegere 
mai bună a ceea ce este cu adevărat batranetea. În anul 2015, Linda 
Breytspraak şi Lynn Bandura de la Universitatea din Missouri, 
Kansas revizuiesc acest chestionar despre miturile batranetii şi 
ajung la 50 de afirmaţii care trebuie cotate ca adevărate sau false. 
Acest chestionar este repropus parţial mai jos. 

Dragă cititorule, te invit să citeşti cu atenţie fiecare afirmaţie 
şi să alegi răspunsul tău între „adevărat“ şi „fals“ ca mai apoi să 
găseşti la sfârşit răspunsurile corecte pe care cunoştinţele de as- 
tăzi ni le oferă. Te rog să nu citeşti răspunsurile de la sfârşitul ches- 
tionarului înainte de a-l completa. Vei avea astfel ocazia să com- 
pari răspunsurile tale cu un standard ştiinţific şi să vezi astfel ce 
fel de credinţe, ce stereotipuri ai când vorbeşti despre batranetea 
ta şi a altora. Cu această ocazie, te poţi confrunta cu un standard 
internaţional şi le poţi corecta pe cele proprii. 

În scala de mai jos am eliminat unele din întrebările originale 
pentru că ele se adresau unor probleme specifice lumii anglo-saxo- 
ne şi le-am lăsat pe cele care au înţeles pentru ţara noastră. 


Nr. Afirmatie 


Adevarat 
Fals 


Majoritatea oamenilor batrani (peste 65 de 
ani) au boala Alzheimer (demenţă). 


Pe masura ce oamenii imbatranesc, 


= inteligenţa lor descreşte semnificativ. 
Este dificil pentru oamenii bătrâni să înveţe 
3. lucruri noi. 
4 | Personalitatea se schimbă cu vârsta. 
Pierderea de memorie este o parte normală a 
5 | batranetii. 
6 Pe măsură ce oamenii îmbătrânesc, timpul de 
reacţie creşte. 
Depresia apare mai frecvent la bătrâni decât 
7 la tineri. 

9 | Alcoolismul şi abuzul de alcool este mai mare 
la bătrânii de peste 65 ani decât la oamenii de 
până la 65 ani. 
10 | Bătrânii au mai multe probleme cu somnul 
decât ceilalți oameni. 
11 | Batranii au o rata de suicid mai mare decât 
oamenii de celelalte varste. 
12 | Tensiunea arterială creşte cu vârsta. 
13 | Bătrânii transpira mai putin şi au risc mai 
mare să sufere de căldură. 
14 | Toate femeile dezvoltă osteoporoză odată cu 
vârsta. 
15 | Înălţimea unei persoane scade la bătrâneţe. 
16 | Puterea fizică scade la bătrâneţe. 
17 | Majoritatea bătrânilor au interes scăzut şi ca- 
pacitate scăzută pentru relaţii sexuale. 
18 | Capacitatea vezicii urinare scade cu vârsta, 
ceea ce duce la urinări frecvente. 
19 | Funcţia renală nu este afectată de vârstă. 
20 | Bătrânii au mai frecvent probleme cu 
constipatia. 
21 | Toate cele cinci simţuri scad cu vârsta. 
22 | Cu cât oamenii trăiesc mai mult, cu atât au 
mai multe boli cronice 
23 | Pensionarea este adesea dăunătoare sănătăţii, 
de exemplu, bolile sau decesul apar mai rapid 
după pensionare. 
24 | Bătrânii au mai puţină frică de moarte decât 
tinerii sau adulţii. 
27 | Familia modernă are tendinţa de a nu mai în- 
griji bătrânii. 
28 | Speranţa de viaţa a bărbaţilor este aceeaşi ca 
şi pentru femei. 
33 | Muncitorii bătrâni nu pot lucra tot aşa de bine 


ca cei tineri. 

35 | Majoritatea bătrânilor sunt plictisiti şi 
blazati. 
36 | in general, majoritatea bătrânilor sunt la fel. 
38 | Batranii tind să fie mai religioşi, înclinați spre 
spiritualitate, pe măsură ce cresc in vârstă. 
40 | Bătrânii nu se adaptează tot aşa de uşor ca ti- 
nerii când se mută într-un loc nou. 
47 | Bătrânilor le trebuie mai mult timp să-şi revi- 
nă după tulburări fizice sau psihologice. 
48 | Majoritatea bătrânilor consideră că sănătatea 
lor este bună sau excelentă. 
50 | Cercetătorii au arătat că batranetea începe cu 
adevărat la 65 ani. 


Răspunsurile corecte la chestionar: 


1. 


Fals; conform statisticilor actuale, 11% din populaţia de peste 
65 de ani suferă de boală Alzheimer şi doar 32% dintre cei de 
peste 85 de ani au această afecţiune, deci nu există suficiente do- 
vezi pentru a crede că a fi bătrân înseamnă să fii candidat sigur 
la demenţă. De fapt, există o serie de „poveşti“ despre bătrâni 
şi una dintre cele mai frecvente, menţinută în cultura noastră 
populară şi nu numai, este despre deteriorarea cognitivă a bă- 
trânilor. Nu de multe ori, un om în vârstă este descris precum 
„a dat în mintea copiilor“ sau „cu mintea pierdută“ etc. Această 
pierdere cognitivă este bine documentată, dar nu este egală la 
toţi, sunt unii oamenii în vârstă care îşi păstrează capacităţile 
cognitive intacte până în ultima zi a vieţii lor, alţii care prezintă 
deteriorări timpurii, de unde se poate vedea că bătrânii nu tre- 
buie judecaţi ca un grup compact cu trăsături uniforme. Chiar 
dacă abilităţile cognitive sunt în declin, acestea nu sunt aşa de 
severe încât să le cauzeze probleme în viaţa de zi cu zi. 

Fals; nu există dovezi care să susţină această afirmaţie. 
Declinul intelectual constatat la unii bătrâni poate să aibă 

cauze diverse dintre care le amintim pe cele care ţin de proas- 
ta irigare a creierului cu sânge, din cauza unor boli cardiovas- 
culare sau cele date de consumul cronic de alcool, de nutriția 
şi hidratarea neadecvate, de deprivarea informaţională. 

Fals; capacitatea de învăţare scade uşor cu vârsta, dar este 
compensată de creşterea interesului şi a motivatiei, de selecta- 
rea informaţiei de memorat şi de aplicarea de metode specifi- 
ce fiecărei persoane de a achiziţiona noi informaţii, lucru care 
menţine eficienţa învăţării pe tot parcursul vieţii. 

Fals: numeroase studii au demonstrat fără tăgadă că persona- 
litatea rămâne aceeaşi de-a lungul întregii vieţi, adică ceea ce 
ai fost la tinereţe rămâi şi la bătrâneţe; uneori, există cazul în 
care anumite trăsături se pot accentua la bătrâneţe. 
Adevărat; există o scădere moderată dar progresivă a memo- 
riei odată cu creşterea în vârstă, mai ales a memoriei de scurtă 
durată şi a memoriei episodice. 

Adevărat; timpul de reacţie este timpul scurs de la apariţia 
unui stimul până la răspunsul corespunzător, de exemplu, tim- 
pul scurs de la apariţia unui stimul vizual care iti spune să 
apeşi pe un buton şi momentul când realmente ai apăsat bu- 
tonul respectiv; se ştie că îmbătrânirea înseamnă o creştere a 
latentei răspunsului general al organismului la stimuli externi. 
Fals; referitor la depresie, se poate afirma cât se poate de do- 
cumentat că incidenţa ei la bătrâni este mai mică decât la alte 
grupe de vârstă, mai ales comparativ cu tinerii; aceasta este 
contrară părerii comune că bătrânii sunt mai trişti compara- 
tiv cu oricare altă grupă de vârstă. 

Fals; se poate spune că, dacă o persoană a consumat bău- 
turi alcoolice de-a lungul vieţii, va continua să consume şi la 
bătrâneţe. Batranetea nu aduce nimic in plus pentru ca să mo- 
tiveze consumul de alcool, din contră, există suficiente raţiuni 
ca oamenii în vârstă să reducă consumul de alcool. Statistic, 
problemele date de alcool sunt mai reduse la vârstnici. 
Adevărat; calitatea somnului scade la bătrâni, cele mai dese 
probleme sunt adormirea târzie şi trezirea timpurie. 


11. 


12. 


13. 


14. 


15. 


16. 


17. 


Fals; statisticile arată că rata cea mai mare de suicid este la 
grupa de vârstă 45-64 de ani care este comparativ mai mică cu 
cea găsită la grupa de vârstă de peste 85 de ani; între 65 şi 84 
de ani rata de suicid este comparabilă cu cea a tinerilor între 
20-30 de ani. 

Adevărat; tensiunea arterială tinde să crească odată cu vâr- 
sta, în mare din cauza pierderii elasticitatii peretelui vascular 
prin procesul de arterioscleroză. 

Adevărat; modificările atrofice ale pielii, reducerea număru- 
lui de glande sudoripare, scăderea grosimii țesutului celular 
subcutanat şi grăsos fac ca bătrânii să fie mai sensibili la căl- 
dură, iar termoreglarea prin transpiratie să fie deficitară. 
Adevărat; mai ales femeile pierd cu vârsta mineralele şi 
substanţa proteică din oase care devin mai „poroase“ şi fragile. 
Adevărat; osteoporoza şi modificările articulare apărute cu 
vârsta fac ca înălţimea unei persoane să scadă uşor cu vârsta; 
această scădere începe de la vârsta de 40 de ani şi se accentu- 
ează după 70 de ani. 

Adevărat; scăderea forţei musculare şi modificările osteoar- 
ticulare se combină pentru a rezulta o scădere generală a pute- 
rii unui individ în vârstă; aceasta se manifestă atât în capacita- 
tea de a ridica greutăţi, de a executa activităţi fizice ce implică 
forţă musculară, cât şi în capacitatea de a susţine mult timp o 
activitate fizică. 

Fals; impulsul sexual se păstrează de-a lungul întregii vieţi, 
dar activitatea sexuală suferă variaţii în funcţie de diferiţi pa- 
rametri personali sau de factori ce depind de contextul cultu- 
ral şi interpersonal; contrar idelor mult vehiculate, oamenii în 
vârstă sunt interesaţi de sex, dar există multe condiţii care fac 
ca acest impuls să fie mai puţin exprimat: pudoarea crescută la 
bătrâni, boli cardiovasculare care afectează efortul din timpul 
actului sexual, pierderea partenerului şi dificultăţi în a găsi un 
alt partener, oprobiul public faţă de sexualitatea la bătrâni etc. 
Pe de altă parte, trebuie menţionat că există câteva modificări 
morfologice şi funcţionale ale organelor genitale atât la femei, 

19. 


20. 


21. 


22. 

cât şi la bărbaţi, dar acestea nu barează în mod hotărâtor nici 
impulsul sexual, nici contactul fizic sexual. 

Adevărat; odată cu vârsta se modifică elasticitatea pereţilor 
vezicii urinare şi, deci, capacitatea ei de retenţie a urinei; la 
aceasta se adaugă şi creşterea senzatiei de urinare care apare 
la cantităţi reduse de urină, ceea ce determină urinări frecven- 
te pentru cantităţi din ce în ce mai mici. 

Fals; rinichiul este format din milioane de unităţi morfo- 
funcţionale prin care se filtrează sângele şi se obţine urina, 
unităţi numite nefroni. Cu vârsta, numărul nefronilor scade 
treptat, dar rămâne un număr suficient de mare care să asi- 
gure buna funcţionare a procesului de epurare a sângelui de 
produşi reziduali ai metabolismului, in special cei rezultați 
din arderea proteinelor precum ureea; cu toate acestea, vi- 
teza de filtrare şi cantitatea de sânge filtrat scade cu vârsta 
(există o scădere de 8 mL/minut pentru fiecare decadă de 
vârstă) şi aceasta face ca atât produşii metabolismului, cât şi 
alte substanţe din sânge, precum medicamentele, să rămână 
mai mult în sânge până când sunt excretate. Aceasta poate fi 
explicaţia recomandării ca, odată cu vârsta, dozele de medi- 
camente să fie mai mici, ca şi cantitatea de proteine animale 
ingerate. 

Fals; s-a crezut mult timp că bătrânii au probleme cu tranzi- 
tul intestinal din cauza scăderii forţei de contracție a peretelui 
intestinului gros şi a peretelui abdominal, care împreună par- 
ticipă la procesul de defecatie; s-a constatat însă că constipatia 
care poate exista la bătrâni are cauze care nu ţin de vârstă, ci 
sunt expresia unei boli dobândite cu mulţi ani în urmă. 
Adevărat; pierderea acuitatii organelor de simţ, mai ales a 
auzului şi a văzului, odată cu vârsta este o constatare care nu 
mai trebuie documentată în plus. 

Adevărat; prevalența bolilor cronice este mai mare la bătrâni 
ca la tineri, mai mult de 80% dintre bătrânii de peste 65 de ani 
au cel puţin o suferință cronică şi 50% dintre ei au chiar două 
boli cronice; printre bolile cronice cel mai frecvent întâlnite 

27. 


28. 


33- 


sunt hipertensiunea arterială, colesterol crescut, diabet, boli 
articulare, boli cardiace. 

Fals; s-a constatat empiric că, după pensionare, se asistă 
la o deteriorare a condiţiei fizice şi de sănătate la cei mai 
mulţi oameni în vârstă; studii statistice au contrazis aceas- 
tă asertiune si nu de puţine ori întâlnim oameni care au 
adunat mai multi ani ca pensionari decât ca individ în câm- 
pul muncii! În măsura în care pensionarii nu se retrag din 
relaţiile cu ceilalţi, menţin un nivel de activitate fizică sa- 
tisfăcător, o dietă sănătoasă şi un consum redus de alcool, 
în aceeaşi măsură ei trăiesc încă mulţi ani în bună condiţie 
de sănătate. 

Adevărat; deşi se consideră că bătrânii au anxietate mai ma- 
re pentru că sunt mai aproape de sfârşitul vieţii lor, studii epi- 
demiologice au arătat că anxietatea, şi mai ales cea legată de 
ameninţarea morţii, este mai accentuată la cei care sunt mai 
departe de probabilitatea morţii decât la cei care sunt în preaj- 
ma ei! 

Fals; există ideea că oamenii tineri sau adulţi sunt din ce în 
ce mai puţin interesaţi să îngrijească bătrânii lor şi îi „împing“ 
spre instituţiile de bătrâni; mai mult, timpul petrecut între 
generaţii tinde să scadă, tinerii părăsind devreme casa părin- 
tească şi simțindu-se astfel mai puţin „datori“ să aibă grijă de 
părinţii lor. Cu toate acestea, statistic vorbind, sub diferite for- 
me, familia a rămas principalul îngrijitor al bătrânilor, prin 
mijloace directe de îngrijire sau indirecte (furnizarea de su- 
port bănesc şi de altă natură, plata de îngrijitori direcţi sau a 
instituţiilor in care sunt plasați bătrânii etc.). 

Fals; speranţa de viaţă a femeilor este mai mare ca cea a 
bărbaţilor cu aproximativ 2 ani; această tendinţă se păstrează 
atât în ţările sărace, cât şi în vestul industrializat. 

Fals; mulţi consideră că a fi tânăr şi puternic sunt premisele 
pentru a fi eficient la locul de muncă; acest stereotip nu ia în cal- 
cul experienţa mai mare a oamenilor în vârstă, capacitatea lor 
de a compensa declinul forței fizice sau al memoriei de scurtă 

durata, cresterea creativitatii, perseverentei si atasamentului 
lor fata de locul de munca. 

Fals; ideea ca batranii sunt plictisiti si apatici sau ca sunt plic- 
tisitori si repetitivi este un exemplu elocvent pentru felul cum 
stereotipurile despre batranete imbiba viziunea sociala despre 
bătrâneţe. Bătrânii sunt interesaţi de ce se întâmplă în jurul 
lor, sunt implicaţi în viaţa socială şi spirituală a comunităţii, 
sunt dornici de contacte sociale şi de comunicare interperso- 
nală; deşi viziunea ageistă a societăţii caută să-i împingă la 
margine, cu decenta şi măsură, bătrânii doresc mereu să fie 
văzuţi şi să stea în faţă. 

Fals; una dintre credinţele dominante este că majoritatea bă- 
trânilor sunt la fel, lucru cu totul neadevărat. Dacă acceptăm 
că personalitatea nu se schimbă odată cu vârsta, dacă credem 
că există o continuitate în identitatea noastră de-a lungul ani- 
lor, atunci putem accepta că suntem la bătrâneţe ceea ce am 
fost şi la tinereţe şi, dacă este aşa, atunci putem spune şi că bă- 
trânii sunt un grup tot aşa de heterogen ca şi alte vârste. 
Adevărat; odată cu creşterea în vârstă, cu restrângerea rolu- 
rilor sociale, cu declinul capacităţii fizice, bătrânii au tendinţa 
de a se întoarce cu faţa spre spiritualitate în general; ei sunt 
mai sensibili la valorile spirituale decât la cele materiale, ei au 
tendinţa de a fi „idealişti“ chiar dacă cu mulţi ani în urmă erau 
„materialişti“, ei devin interesaţi de valori morale şi spiritua- 
le, de meditaţie şi de descoperirea legăturilor transcendentale 
cu universul, care să redefinească timpul şi spaţiul, precum şi 
deintelesul vieţii şi al morţii. 

Fals; se crede în mod greşit că bătrânii sunt mai rigizi şi capa- 
citatea lor de adaptare la o ambianta nouă este redusă; studii 
făcute pe bătrânii care s-au mutat din locurile în care au stat 
ani de zile, au arătat că ei exprimă un grad de satisfacţie ridicat 
cu noile condiţii, dacă ele le satisfac nevoie bazale, de siguranţă 
şi cele de relaţie interumană. 

Adevărat; este adevărat că bătrânilor le ia mai mult timp pen- 
tru adaptare şi depăşirea problemelor, atât de sănătate, cât şi 


psiho-sociale; bătrânii sunt confruntati cu o mulţime de „pier- 
deri“ precum cele ale rolului social prin pensionare, pierderea 
partenerului, plecarea copiilor de acasă, scăderea venitului, 
schimbarea rezidentei etc. şi toate acestea se adună şi încărcă 
suplimentar resursele de adaptare şi recuperare ale unui om 
în vârstă. 
48. Adevărat; majoritatea bătrânilor se cotează ca având o sănă- 
tate bună şi chiar excelentă; astfel ei se evaluează ca având o 
vârstă cu cel puţin 10 ani mai mică decât cea cronologică. La 
fel, ei îşi dimensionează anii care le-au mai rămas de trăit cu 
mult peste speranţa generală de viata din lumea în care tra- 
iesc. 
Fals; problema pragului dincolo de care un om poate fi consi- 
derat bătrân este uneori foarte dificilă si am abordat-o cu câte- 
va capitole mai sus; din punct de vedere administrativ, vârsta 
cronologică de 65 de ani a fost luată ca prag dincolo de care un 
om intră în grupa de vârstă a bătrânilor; acest prag nu se su- 
prapune cu vârsta „subiectivă“ sau cea „resimţită“ de bătrâneţe 
şi multi oameni în vârstă se simt nedreptatiti de a fi trecuţi 
„contabiliceşte“ dintr-o grupă de vârstă în alta fără să se ţină 
seama de condiţia lor fizică şi psihologică; multe studii, efec- 
tuate în diferite ţări şi medii sociale, au arătat că vârsta de 65 
de ani nu oferă „identitatea“ de bătrân pentru cei mai mulţi oa- 
meni de această vârstă. 

Toate aceste idei preconcepute, stereotipuri, exagerări, mituri 
despre bătrâni sunt întreţinute de o viziune socială care tinde să ie- 
rarhizeze oamenii după vârstă, să le atribuie caracteristici peiora- 
tive şi calificative care nu fac decât să expedieze în mod simplist o 
situaţie în care nimeni nu vrea să se oglindească cu adevărat. 


2. Atitudinile fata de bătrâneţe - 
Chestionarul atitudinilor 
fata de bătrâneţe 


Atitudinile faţă de bătrâneţe este un alt „concept“ după care 
noi acceptăm sau nu propria bătrâneţe sau ne declarăm satisfacuti 
sau nu de ea. Fiecare dintre noi are propria atitudine fata de 
bătrâneţe in general, fata de batranetea altora şi fata de propria 
bătrâneţe. Nu trebuie să fii bătrân ca să posezi astfel de atitudini, 
indivizii de toate vârstele au propriile concepţii asupra batranetii. 
Pe baza acestor atitudini, noi interpretăm, verbalizăm şi ne com- 
portăm într-un anumit fel înainte de a fi bătrâni şi apoi după ce am 
ajuns în acest stadiu al vieţii. Atitudinile unui individ asupra pro- 
priei batraneti nu se pot disocia de contextul cultural, social şi is- 
toric în care trăieşte şi reflectă mesajele sociale, oportunităţile şi 
stereotipurile despre bătrâneţe din lumea în care trăieşte. 

Atitudinea este o evaluare personală care oferă înţeles şi 
semnificaţie aspectelor din lumea în care trăieşte individul. 
Atitudinile cuprind componente emoţionale, cognitive şi compor- 
tamentale şi influenţează trăirea unui fenomen şi consecinţele per- 
cepute ale existenţei acestui fenomen. Ele sunt credinţe, valori şi 
opinii ca răspuns la experienţele trăite de-a lungul vieţii, ele pot fi 
văzute ca judecăţi integrative, stabile, care strâng laolaltă gându- 
rile, sentimentele şi memoria faţă de anumite situaţii sau fenome- 
ne. Din această cauză atitudinile încorporează de multe ori incer- 
titudini şi conflicte, dar şi o anumită tărie care le fac rezistente la 

trecerea timpului sau la argumente contrarii. Atitudinile faţă de 
bătrâneţe implică mai degrabă percepţia subiectivă a batranetii 
decât vârsta cronologică şi experienţa de viata. Ele reprezintă o 
evaluare subiectivă complexă a experienţelor psihologice, fizice şi 
sociale la care se adaugă anticiparea viitorului aşa cum îl conce- 
pe fiecare. Fiecare individ îşi construieşte şi posedă o conştiinţa 
şi o cunoaştere specifică asupra propriei îmbătrâniri. Atitudinile 
faţă de bătrâneţe se plasează pe un continuum dintre pozitiv şi ne- 
gativ. Atitudinea pozitivă faţă de bătrâneţe reflectă o perspectivă 
optimistă asupra dezvoltării şi creşterii personale la vârsta înain- 
tată, în timp ce atitudinea negativă reflectă o viziune după care 
vârsta înaintată este o perioadă de declin fizic şi mintal. Astfel, ati- 
tudinile fata de bătrâneţe se constituie într-o lentilă multidimen- 
sională prin care atât câştigurile, cât şi pierderile datorate vârstei 
sunt văzute şi interpretate. Ele fac individul să înţeleagă experienţa 
batranetii, reflectă atât percepţia, cât şi cunoaşterea batranetii şi 
astfel influenţează alegerile comportamentale ulterioare. 

O analiză făcută pe baza a peste 200 de studii a arătat că ati- 
tudinile faţă de bătrâneţe depind de vârsta indivizilor. Astfel, pe 
măsură ce oamenii avansează în vârstă, ei nu se văd ca bătrâni şi 
ignoră numărul de ani care le-a mai rămas de trăit, pe când cei 
de vârstă medie au o atitudine negativă faţă de bătrâneţe şi sunt 
conştienţi de timpul rămas până când vor fi bătrâni. Mai mult, o 
atitudine pozitivă faţă de bătrâneţe corelează puternic cu longevita- 
tea şi cu satisfacția vieţii trăite şi unele studii au arătat că prezenţa 
acestor atitudini conduce chiar la o creştere cu 4 până la 10 ani a 
expectantei vieţii. În plus, cei cu astfel de atitudini se consideră mai 
tineri decât vârsta pe care o au realmente. Ponderea atitudinilor 
pozitive asupra sănătăţii globale este mai mare decât hipertensiu- 
nea arterială, nivelul colesterolului, fumatul sau exerciţiul fizic. În 
mod contrar, atitudinile negative asupra batranetii au fost asociate 
cu o sănătate proastă, indivizii cu astfel de atitudini se consideră 
tot atât de bătrâni cât sunt şi în realitate, se pensionează anticipat, 
au un nivel semnificativ de depresie şi raportează un număr mai 
mare de boli cronice. 

În anul 2007, Kenneth Laidlaw şi colaboratorii săi de la 
Universitatea din Edinburgh, Scoţia, împreună cu un grup de lu- 
cru de la Organizaţia Mondială a Sănătăţii, care se ocupa de mă- 
surarea calităţii vieţii, au dezvoltat un chestionar prin care să se 
măsoare atitudinile faţă de bătrâneţe. Acest chestionar a fost tes- 
tat pe 5.566 subiecţi de peste de 60 de ani din 20 de ţări şi, astfel, 
s-au demonstrat capacitatea şi acurateţea lui de a evalua atitudi- 
nile faţă de bătrâneţe. Acest chestionar, numit Chestionarul atitu- 
dinilor faţă de bătrâneţe (Attitudes to Ageing Questionnaire), cu- 
prinde 24 de afirmaţii, grupate în trei categorii sau subscale, fata 
de care respondentul trebuie să se plaseze în funcţie de cât de mult 
sau cât de puţin este de acord cu fiecare din ele. În felul acesta se 
explorează atitudinile faţă de bătrâneţe pe trei dimensiuni: pierde- 
rile psiho-sociale aduse de bătrâneţe, schimbările fizice aduse de 
bătrâneţe şi câştigurile psihologice aduse de bătrâneţe. 

Chestionarul atitudinilor faţă de bătrâneţe este prezentat mai 
jos şi invit fiecare cititor să completeze acest chestionar, evalu- 
and acordul sau dezacordul fata de fiecare asertiune din chestio- 
nar. Apoi scorul de la fiecare asertiune se adună pentru fiecare do- 
meniu sau subscală şi astfel se obţine profilul atitudinilor faţă de 
bătrâneţe al celui care a completat chestionarul. Un scor mare re- 
flectă o adeziune mare la tema subscalei, de exemplu, un scor ma- 
re la pierderile psiho-sociale înseamnă o atitudine negativă faţă de 
bătrâneţe, pe când un scor mare la celelalte subscale înseamnă o 
atitudine pozitivă fata de activitatea fizică şi fata de câştigurile psi- 
ho-sociale pe care le aduce vârsta. 


CHESTIONARUL ATITUDINILOR FAŢĂ 
DE BATRANETE 


Instrucţiuni: Te rog să citeşti cu atenţie fiecare afirmaţie şi 
să bifezi cifra corespunzătoare din dreptul ei în funcţie de acordul 
sau dezacordul faţă de aceasta. Apoi adună cifrele fiecărei afirmaţii 
pe cele trei subscale separate şi vei obţine scorul pentru fiecare din 

ele. Un scor mare, de peste 24, indică o atitudine puternică faţă de 
semnificaţia subscalei respective. De exemplu, dacă ai obţinut sco- 
rul de 32 la subscala de „Pierderi psiho-sociale“ înseamnă că eşti de 
acord că batranetea aduce cu ea pierderi psiho-sociale, respectiv ai 
o atitudine negativă fata de bătrâneţe. Un scor de peste 24 la sub- 
scalele „Schimbări fizice“ şi „Câştiguri psiho-sociale“ indică, din 
contră, o atitudine pozitivă faţă de bătrâneţe. 

Subscala 1: Pierderi psiho-sociale 
Batranetea este un timp al 
i | oi 1 2 3 4 5 
singurătăţii 
Batranetea este o perioadă tristă 
2 1 |2]3|a4]|5 


din viata 


Pe masura ce sunt mai batran, este 
mai greu sa vorbesc despre mine 


Privesc batranetea ca o perioadă a 
declinului 


Îmbătrânind, mi-am pierdut 
independenţă fizică 


Pe măsură ce am îmbătrânit, a fost 
mai greu să-mi găsesc noi prieteni 


Mă simt mai puţin implicat în 
7 | viaţa socială de când sunt mai bă- 1 2 3 4 5 
trân 


Din cauza vârstei mele, mă simt 


8 exclus din multe locuri i a 3 4 5 


Subscala 2: Schimbările fizice/ corporale 


Este important să fac exerciții fizi- 


9 ce la orice vârstă 


165 


ic! E 
om a A “pi =! 
$ > _ T ~ 
8 © = a [=] 
fe] ~ lo] zj Py da 
2 ; . o| &j & 5 
= Afirmația K] 5 E 5 
° 3 
iz | S|lzl| sl 
(> o S S N 
Z N o 
A 2 9 A 
A A 
A fost mai simplu să îmbătrânesc 
10 esa or 1 2 3 4 
decat mi-am inchipuit 
11 | Nu mă simt bătrân 1 2 4 5 
Cine sunt nu ţine de vârstă 1 2 
Problemele mele de sănătate fizică 
SiR At a o 1 2 3 4 5 
nu ma impiedica sa fac ce doresc 
Starea mea de sănătate este mai 
14 | buna decât m-am aşteptat con- 1 2 3 4 5 
form varstei mele 
Ma pastrez cat pot de bine, facand 
15 ae ice 1 2 3 4 5 
activitate sau exerciţii fizice 
Este important să fac exerciţii fizi- 
16 : paar 1 2 3 4 5 
ce la orice varsta 
Subscala 3: Castigurile psiho-sociale 
Pe măsură ce oameni devin mai 
in varsta, sunt mai capabili sa se 1 2 3 4 5 
adapteze problemelor de viata 
Este un privilegiu sa fii batran 1 2 
intelepciunea vine cu varsta 1 2 
Exista o multime de lucruri placu- 
t ia 1 2 3 4 5 
e pe care le aduce batranetea 
Este foarte important să 
21 |împărtăşesc experienţa mea cu cei | 1 2 3 4 5 
mai tineri 
22 | Cred că viaţa mea a însemnat ceva | 1 2 3 4 5 
Vreau să fiu un exemplu pentru cei 
23 panei 1 2 3 4 5 
mal tineri 
Pe măsură ce am îmbătrânit, m-am 
24 1|2|3]|4|5 


împăcat mai bine cu mine însumi 

Acum că ţi-ai evaluat atitudinile fata de bătrâneţe în general 
şi, în acest fel, şi atitudinile fata de propria bătrâneţe, indiferent 
dacă a venit sau nu, este timpul să ne gândim la felul cum percepi 
batranetea, cum o simţi, cum o trăieşti, cât de grea sau uşoară iti 
pare aşezată pe umerii tăi. 


3. Perceptia batranetii - Chestionarul 
perceptiilor despre bătrâneţe 


Percepția este fenomenul de conștientizare a unui stimul sau 
eveniment intern sau extern. În general, percepţia se realizează 
prin organele de simţ care identifică variaţia unui fenomen fizic ce 
este apoi decodat de creier sub forma unei percepții. De exemplu, 
variaţia unui fenomen oscilatoriu este perceput ca un sunet, dacă 
este în frecvenţa pe care o percepe urechea, sau ca o vibraţie, da- 
că este în frecvenţa percepută de organele simțului tactil. Dincolo 
de aceste frecvenţe, nu putem nici să auzim sunete, nici să simţim 
vibrații. Deci, pentru ca o percepţie să existe, trebuie ca stimulul să 
depăşească un prag dincolo de care organele senzoriale pot sesiza 
această variaţie a fenomenului fizic, extern sau intern. 

În sens larg, există şi percepții pe care le realizează aparatul 
nostru cognitiv, percepții prin care un fenomen sau eveniment este 
judecat în funcţie de anumite criterii setate anterior apariţiei acestui 
eveniment. Astfel, noi putem percepe dacă un eveniment ne este fa- 
vorabil sau nu, dacă este un pericol sau nu, dacă suntem bine-veniti 
sau nu. Acest gen de percepții se bazează pe emoţii, sentimente si 
pe capacitatea de a ne imagina ce gândesc alţii despre noi. De exem- 
plu, eu pot să percep dacă o persoană mă simpatizează sau nu, da- 
că este politicoasă sau ostilă etc. Şi aici, ca şi în cazul organelor de 
simţ, avem praguri dincolo de care un eveniment, o situaţie poate 
fi percepută sau trecută cu vederea. Dacă sunetele sau alte excitatii 
din mediul fizic sunt percepute în mod aproape unitar de către toţi 


168 


indivizii, când e vorba de acest de al doilea fel de percepții, există 
o variatiune interindividuală foarte mare. Dacă un sunet este au- 
zit de majoritatea oamenilor la fel, faptul că suntem bine-veniti la 
o adunare este o percepţie diferită de la individ la individ. Aici pu- 
tem vorbi despre sensibilitatea şi senzitivitatea la stimulii sociali, 
lucruri care s-au setat în timpul experienţelor anterioare aşezate pe 
felul nostru originar de a fi. Astfel, s-au format nişte scheme cogni- 
tive prin care interpretăm realitatea din afară şi din interiorul nos- 
tru. De exemplu, noi putem toţi percepe că am îmbătrânit, dar unii 
vor percepe mai devreme, iar alţii mai târziu acele schimbări care 
anunţă că procesul de îmbătrânire a „venit“. Nu există un „standard 
de aur“, fiecare are pragul lui, şi acest prag s-a format sub influenţa 
mediului cultural în care am trăit, la formarea căruia au contribuit 
stereotipurile şi atitudinile de care am vorbit mai sus. 

Autoperceptiile includ gânduri personale, sentimente şi eva- 
luări asupra aspectelor vieţii proprii. Autoperceptiile despre vârstă 
reflectă înțelesurile semnificative sociale despre vârstă, incluzând 
imaginile culturale şi stereotipurile despre vârstă. Ele sunt anco- 
rate în experienţele personale şi în mod curent sunt procesate şi 
înţelese conştient sau inconştient. Autoperceptiile despre bătrâneţe 
încorporează diferite domenii ale interpretării batranetii precum 
câştigurile şi pierderile, oportunităţile şi declinul datorită vârstei. 
S-a demonstrat că autoperceptia pozitivă fata de propria sănătate la 
bătrâneţe influenţează longevitatea tot atât de mult cât influenţează 
şi obezitatea, fumatul sau exerciţiile fizice. 

Există o convingere largă asupra legăturii dintre prezenţa 
perceptiilor pozitive asupra batranetii şi sănătatea fizică, bunăs- 
tarea psihologică şi longevitate. La fel, există date care arată că 
starea prezentă de sănătate influenţează viziunea asupra propri- 
ei sanatati şi asupra speranţei proprii de viaţă. Studiul The Ohio 
Longitudinal Study of Health and Retirement (Studiul longitudinal 
asupra sănătăţii şi pensionării din Ohio), efectuat în Statele Unite 
în 2002 şi desfăşurat de-a lungul a 23 de ani, a arătat că indivizii cu 
percepţie pozitivă asupra batranetii au trăit în medie cu 7,5 ani mai 
mult decât cei cu percepţie negativă asupra propriei batraneti, deci 

percepţia pozitivă a fost asociată cu o mai bună sănătate. Studii ul- 
terioare au întărit constatarea că atitudinea fata de bătrâneţe poate 
influenţa pozitiv starea de sănătate şi longevitatea. Astfel, s-a ur- 
mărit timp de 17 ani relaţia dintre aceste percepții şi sănătate şi s-a 
constatat că cei cu percepții pozitive au un nivel de sănătate mai bun 
decât cei cu percepții negative asupra propriei batraneti. Un alt stu- 
diu, desfăşurat de-a lungul a 23 de ani, a arătat că cei cu percepții 
pozitive au o longevitate mai mare decât cei cu percepții negative. 
Alte cercetările au arătat că credinţele despre bătrâneţe se corelează 
chiar cu unele din cauzele specifice de mortalitate, de exemplu, in- 
divizii cu autoperceptii pozitive sunt mai putin predispusi să moa- 
ră din cauze respiratorii decât cei cu autoperceptii negative asupra 
batranetii. Au fost demonstrate şi relaţiile dintre autoperceptiile 
batranetii şi sănătatea psihologică, precum satisfacția vieţii, calita- 
tea vieţii, singurătatea şi depresia. În plus, autoperceptiile pozitive 
se leagă de adoptarea unui comportament mai bun de sănătate şi de 
strategii funcţionale de depăşire a greutăților în viata. 

O conceptualizare multidimensională a autoperceptiei 
batranetii a fost inclusă în Chestionarul experienţelor proprii cu 
batranetea (Personal Experience of Aging Questionnaire) ce a fost 
realizat în Germania şi apoi testat pe un eşantion de peste 4.000 
de adulţi între 40 şi 82 de ani. Chestionarul constă într-un set de 
47 de afirmaţii despre bătrâneţe, atât pozitive cât şi negative, în 
domenii precum sănătate, contacte şi activităţi sociale şi perso- 
nalitate. Autorii au găsit trei aspecte relevante pentru evaluarea 
autoperceptiei batranetii: i) declinul fizic (pierderea vitalitatii şi 
a sănătăţii), ii) dezvoltarea personală continuă şi iii) pierderea so- 
cială (de exemplu, descreşterea respectului si scăderea numărului 
relaţiilor sociale). Acest studiu a demonstrat că faptul de a te simţi 
tânăr, o autoapreciere pozitivă asupra sănătăţii, un venit crescut, 
contacte sociale multiple, o educaţie înaltă şi optimismul sunt aso- 
ciate cu creşterea personală, reducerea declinului fizic şi a pierde- 
rilor sociale la bătrâneţe. 

Un alt chestionar de evaluare a autoperceptiilor despre batra- 
nete, numit Chestionarul perceptiilor despre bătrâneţe (Aging 

Perceptions Questionnaire) a fost dezvoltat de Maja Becker si 
colaboratorii ei de la Universitatea din Dublin, Irlanda, in 2007. 
Chestionarul cuprinde 32 de întrebări care explorează mai multe 
domenii precum identitatea dată de vârstă, cronologia probleme- 
lor date de vârstă, consecinţele şi controlul lor alături de răspunsul 
emoţional la toate acestea. Chestionarul a fost testat pe 2.033 de 
subiecţi dcu vârsta peste 65 de ani şi a dovedit că poate decela cu 
acuratețe autoperceptiile oamenilor fata de bătrâneţe. 

Mai jos, prezint acest chestionar şi invit cititorul să-l comple- 
teze conform instrucţiunilor ataşate. 


CHESTIONARUL PERCEPTITLOR 
DESPRE BATRANETE 


Instrucţiuni: afirmaţiile de mai jos privesc felul în care vezi 
şi trăieşti propria bătrâneţe. Nu există răspunsuri corecte şi alte- 
le greşite, fiecare are propria experienţă şi viziune şi te rog să răs- 
punzi aşa cum este cazul tău. 

1 | Mereu am conştiinţa că am îmbătrânit 1/2/3/4]5 
2 | Totdeauna sunt conştient de vârsta mea 1/2/3/4]5 
3 | Totdeauna mă clasific ca bătrân 1/2/3/4]5 
Totdeauna sunt conştient de faptul că am 
4 a ye a 1|2|3|4|5 
îmbătrânit 
5 |Îmi simt vârsta în tot ce fac 1/2/13/4]5 
6 | Sunt mai înţelept acum că am îmbătrânit 1/2/3/4]|5 
Pe măsură ce îmbătrânesc, în aceeaşi măsură 
7 x % 1|2|3|4|5 
mă dezvolt ca persoană 

Pe măsură ce îmbătrânesc, apreciez mai mult 
8 Ă 112|3|4|5 
lucrurile 
Devin trist când mă gândesc la faptul că 
9 T 112[13|4|5 
batranetea ar putea afecta ceea ce fac 
Calitatea vieţii mele sociale din ultimii ani a 
10 : ; 112|3|4|5 
depins de mine 
îsi Calitatea relaţiilor mele cu alţii în ultimii ani ae 
depinde de mine 3) 4) 5 
Dacă continui să-mi trăiesc viata pe deplin 
12 A ; 1|2|3|4|5 
depinde de mine 
Devin trist când mă gândesc la efectele posibile 
13 Ri aes : 1/2/3/41/5 
ale batranetii asupra vieţii mele sociale 
Pe măsură ce îmbătrânesc, sunt mai multe 
14 |lucruri pe care le pot face ca să-mi menţin 1/2/31/415 
independenta 
Daca batranetea are aspecte pozitive, depinde 
15 demi 1)/2)3/4/5 
e mine 
Îmbătrânind, sunt mai puţine lucruri pe care le 
16 1/2/3/415 
pot face 
îmbătrânind, sunt din ce în ce mai putin 
17 |. 1/2/3/4]5 
independent 
Îmbătrânind, toate devin mai greu de facut 
18 A 112|3|4|5 
pentru mine 
Pe măsură ce îmbătrânesc, iau parte la mai 
19 A eee 112|3|4|5 
puţine activități 
Pe măsură ce îmbătrânesc, nu depăşesc tot atât 
20 A 1|2|3|4|5 
de bine problemele care apar 
Lentoarea cauzată de vârstă nu este ceva ce pot 
21 1|2|3|4|5 
controla 
Cât de mobil sunt în aceşti ani nu depinde de 
22 i 1|2|3|4|5 
mine 
Nu pot controla pierderea vitalitatii sau a 
23 1/2/3/4]5 


placerii la batranete 

3 
&| 9/2) 5| 2 
NIS 
o| N 9a 
Ale < 
A 
A Nu pot controla efectele pe care le are batranetea 5 
4 asupra vieții mele sociale 3|4|5 
25 | Devin trist când mă gândesc că îmbătrânesc 11213|4|5 
26 Mă îngrijorează efectele pe care îmbătrânirea o 
le-ar putea avea asupra relațiilor mele cu alții 3|4|5 
> Eu trec prin perioade în care experiența ils 
7 bătrâneții îmi pare mai bună sau mai rea 3|4|5 
Constiinta că devin bătrân variază de la 
28 ai pa ai 11213|4|5 
perioadă la perioadă 
29 | Sunt supărat când mă gândesc că îmbătrânesc 11213|4|5 
30 | Trec prin perioade când mă simt bătrân 1 314|5 
Constiinta că îmbătrânesc schimbă o mulţime de 
31 ean : 1/2/3/4]5 
lucruri in fiecare zi 
Trec prin perioade cand ma vad devenind mai 
3° | bătrân |*[3|4|5 


Acum că ai completat tot acest chestionar, poţi să te uiţi la sco- 
rurile pe care le-ai alocat fiecărei afirmaţii. Poti să-ţi dai seama care 
este percepţia ta, pozitivă sau negativă, fata de multiplele fațete prin 
care ti se arată vârsta. Astfel, părinţii acestui chestionar au con- 
struit diferite domenii care să te ajute să identifici diferite fațete ale 
percepţiei tale fata de propria bătrâneţe. Scorul la întrebările 1, 2, 3, 
4 şi 5 arată cât de constant în timp percepi faptul că eşti bătrân, res- 
pectiv daca percepi batranetea tot timpul sau doar din când în când. 
Un scor mare, de peste 13, va semnifica faptul că percepi batranetea 
tot timpul. În schimb, un scor mare la întrebările 27, 28, 30, 31 şi 32 
va semnifica că tu percepi îmbătrânirea doar din când în când. Un 
alt domeniu este evidenţiat de întrebările 6, 7 şi 8 care arată dacă 
percepi consecinţele pozitive ale batranetii, pe când întrebările 16, 
17, 18, 19 şi 20 arată faptul că percepi mai mult consecinţele negative 

ale batranetii. Aceste consecinţe, pozitive sau negative, pot fi sub 
controlul propriu sau nu. Faptul că poţi controla consecinţele pozi- 
tive este relevat de afirmaţiile 10, 11, 12, 14 şi 15, iar faptul că poţi 
sau nu controla consecinţele negative se evaluează prin afirmaţiile 
21, 22, 23 şi 24. În fine, afirmaţiile 9, 13, 25, 26 şi 29 arată cât de 
emoţional eşti ca răspuns la propria îmbătrânire. Cu răbdare, re- 
vizuind cu atenţie felul în care ai răspuns şi ce scor ai avut pentru 
aceste domenii, poţi afla ce profil ai privitor la propria îmbătrânire, 
poţi face o microdisectie a autoperceptiilor în loc să te gândeşti glo- 
bal şi nespecific la procesul creşterii vârstei tale. 

Dar de care vârstă vorbim? Vorbim de vârsta cronologică, cea 
pe care mi-au dat-o actele de stare civilă sau de vârsta pe care o 
simt? Această vârstă pe care o simt este vârsta subiectivă. Vârsta su- 
biectivă este sinonimă cu percepţia vârstei, adică cu vârsta pe care 
simţi că o ai. Fiecare din noi face mereu comparații cu vârsta altora 
şi, astfel, avem estimări pozitive sau negative fata de propria vâr- 
stă. Indivizii interpretează propriul proces de îmbătrânire făcând 
comparații cu alţii cu care cred că se aseamănă ca vârstă, aparență 
şi vigoare, mai ales pentru că a apărea mai tânăr, a te identifica 
ca fiind mai tânăr decât eşti, de fapt, este o valoare în societatea 
de astăzi. Indivizii care se simt „bătrâni“ se simt aşa ca răspuns la 
experienţele negative personale sau sociale, sau la probleme de să- 
nătate. Deci percepţia subiectivă a vârstei este o chestiune persona- 
lizată şi nu are legătură cu vârsta cronologică. Este aproape o axi- 
omă că indivizii care se simt mai tineri văd problemele lor într-o 
lumină pozitivă. În viaţa de toate zilele, se spune că „eşti atât de bă- 
trân pe cât te simţi. 

Acum, te rog să răspunzi cât se poate de sincer la întrebarea 
următoare: 

„Mulţi oameni se simt mai tineri sau mai bătrâni decât sunt 
în realitate. În cea mai mare parte a timpului, ce vârstă simţi că 
ai? Pune o cifră ___* 

Această cifră este „vârsta simțită“ de tine. Vârsta simțită este 
cea mai frecventă măsurare a vârstei subiective. O vârstă simțită 
mai tânără decât vârsta cronologică înseamnă bineînţeles că te 

simţi mai tânăr decât eşti în realitate, adică faţă de vârsta „fizică“, 
vârsta propriului organism. Vârsta simțită a fost deseori gândită ca 
vârstă „ideală“ sau vârsta la care cineva vrea să fie. La tinereţe, oa- 
menii se simt mai bătrâni decât sunt, iar mai târziu ei se simt mai 
tineri decât sunt. Vârsta simțită mai tânără poate proteja individul 
de multe inconveniente, îl face să mobilizeze resursele psihosociale 
pentru a se menţine la o vârstă convenabilă şi să-şi extindă perioa- 
da de viata. Aceştia sunt cei care evită stereotipiile negative despre 
vârstă, aceştia sunt cei care au autoperceptii pozitive fata de vârstă, 
cele de care am vorbit mai sus. 

Numeroase studii au arătat că diferenţa dintre vârsta simțită 
şi vârsta cronologică creşte cu vârsta. Cu cât indivizii devin mai 
bătrâni, cu atât diferenţa dintre vârsta cronologică si cea simțită 
creşte. Astfel, ce citează mereu studiul făcut în 2010 de Russell 
Ward de la Universitatea din Albany, SUA, pe 2.691 participanţi 
între 25 şi 74 ani, studiu care a arătat că cei cu vârsta de 40 se simt 
cu 7 ani mai tineri, diferenţă care creşte la 10 la 50 ani, la 12 la 60 
ani şi la 13 ani la cei de 70 ani. 

Acum, o să-ţi mai pun o întrebare. Te rog să te concentrezi şi 
să-ţi imaginezi că ai putea avea orice vârstă ai vrea şi întrebarea es- 
te: „La ce vârstă ai vrea să fii?“ Pune o cifră ___. 

Ei bine, vârsta la care ai vrea să fii este vârsta ta ideală, vâr- 
sta la care ai vrea să fii în momentul de faţă, este vârsta cu ca- 
re ai vrea să te identifici, este aspiraţia ta relativă la vârstă. Este 
vorba de o „nostalgie“ după o vârstă magică, pe care nu ai vrea 
să o pierzi niciodată. În fond, alegând această vârstă, tu ai făcut 
o comparaţie între vârsta ta curentă şi una mai tânără. În această 
comparaţie, în mod inconştient, tu ai pus stereotipiile tale privind 
vârsta, percepţia vârstei actuale şi aspiraţia ta de a fi la o anumită 
vârstă. S-a văzut că un ideal de vârstă tânără reflectă o motivaţie 
de a fi şi a arăta mai tânăr sau chiar fără vârstă. De obicei, vârsta 
ideală tânără trădează că subiectul respectiv are evaluări negative 
faţă de bătrâneţe, şi prin alegerea unei vârste tinere, el vrea de fapt 
să evite batranetea. Se mai întâmplă că, atunci când indivizii do- 
resc să fie tineri, ei exprimă lipsa de satisfacţie cu vârsta curentă. 

Când vârsta ideală este similară cu cea cronologică, atunci aceasta 
semnifică satisfacția cu vârsta la momentul respectiv, cu predicțiile 
referitoare la viitor, cu dezvoltarea personală, cu imbratisarea va- 
lorilor transcendentale în defavoarea celor materiale şi imediate. 

Ultima întrebare pe care vreau să ţi-o pun sună aşa: „În gene- 
ral, îmbătrânirea a fost o experienţă pozitivă sau negativă pen- 
tru tine?“ 

Alege unul dintre răspunsurile următoare: foarte pozitivă; po- 
zitivă; nici pozitivă, nici negativă; negativă; foarte negativă _. 

În felul acesta, ai evaluat global cât de satisfăcut eşti cu expe- 
rienta îmbătrânirii. Apoi te rog să te gândeşti la felul cum ai ales 
răspunsul tău. Corelează răspunsul cu ideile tale stereotipe fata de 
vârstă, cu atitudinile fata de vârstă, cu autoperceptia, cu vârsta la 
care te simți şi cu vârsta ideală pe care ai vrea să o ai. Meditează la 
aceste corelaţii şi vezi dacă sunt unele lucruri care nu te lasă în pa- 
ce cu privire la procesul creşterii în vârstă, caută să găseşti acum 
răspunsul la ele. 


4. Chestionarul simptomelor 
de îmbătrânire la bărbaţi 


Un alt instrument de autoevaluare este Chestionarul simp- 
tomelor de îmbătrânire la bărbaţi (The Ageing Male Symptoms) 
ce a fost dezvoltat de Centrul de cercetări epidemiologice si de 
sănătate din Berlin, instrument care a câştigat popularitate 
internaţională. Acest chestionar cuprinde 17 întrebări şi evalu- 
ează trei domenii: mintea (5 întrebări), corpul (7 întrebări) şi ac- 
tivitatea sexuală (5 întrebări). Răspunsurile la fiecare întrebare 
se plasează pe o plajă de severitate cu 5 trepte, de la 1 — absent, 
2 — uşor, 3 — moderat, 4 — sever şi 5 — foarte sever. Suma totală 
a scorurilor fiecărei întrebări dă scorul chestionarului şi acest 
scor merge de la 17 la 85, iar un scor de peste 50 este considerat 
un scor „sever“. 

Simptomele prezentate de acest instrument sunt expresia scă- 
derii nivelului de testosteron, hormonul secretat de glandele se- 
xuale masculine, precum şi a modificărilor specifice altor glande 
endocrine precum hipofiza şi hipotalamusul, o formaţiune cere- 
brală care face legătura dintre activitatea cerebrală şi cea endocri- 
nă. Toate aceste modificări sunt expresia procesului de andropau- 
ză, proces care anunţă senescenta la bărbaţi. Andropauza, similară 
menopauzei la femei, este cauzată de declinul activităţii glande- 
lor endocrine sexuale, parte a procesul general de îmbătrânire. 
Bărbaţii nu sunt aşa de conştienţi de apariţia fenomenelor de îm- 
bătrânire precum femeile, aşa că acest instrument, care măsoară 

atât simptomele pre- cât şi cele postandropauză, este foarte bine 
venit, pentru că poate evalua cu precocitate apariţia procesului de 
senescenta. 


CHESTIONARUL SIMPTOMELOR DE 
IMBATRANIRE PRECOCE LA BARBATI 


Nr. întrebare 


Întrebare 


De loc 


Uşor 
Moderat 


Sever 


Foarte sever 


Declin în sentimentele de bunăstare 
generală (stare de sănătate) 


Dureri musculare şi articulare (la spate, în 
picioare, genunchi, umeri etc.) 


[9] 


Transpiratii excesive (episoade neaşteptate 
sau bruste de transpiratii sau valuri de 
căldură) 


Probleme de somn (insomnii, dificultăţi 
de adormire, dificultăţi în a avea un somn 
continuu sau probleme de trezire matinală, 
somn neodihnitor, oboseală la trezire) 


Creşterea nevoii de somn, adesea senzaţia 
de a fi obosit 


Iritabilitate (agresivitate, irascibilitate, 
oscilaţii emoţionale) 


Nervozitate (tensiune internă, nelinişte, 
agitaţie) 


Anxietate, panică 


Epuizare fizică /pierderea vitalitatii 
(descreştere generală în performanţă, 
reducerea activităţii, pierderea interesului 
pentru activităţi distractive, sentimentul de 
a fi făcut mai puţin, de a dobândi mai puţin, 
de a fi copleșit si de a te forţa să faci ceva) 

Întrebare 


Nr. întrebare 
De loc 
Uşor 
Moderat 
Sever 
Foarte sever 


Descreşterea puterii musculare (senzaţia de 


10 slăbiciune) eae | Se | 
Dispozitie depresiva (tristete, lipsa de 

11 | interes şi motivaţie, inutilitate, deziluzie, 1|213|4|5 
emotionalitate crescută) 

12 | Sentimentul că ţi-a trecut timpul 1 31415 

13 | Sentimentul de epuizare, de a fi atins limita | 1 31415 

14 | Descresterea vitezei de crestere a barbii 1 31415 

T Descrestere in abilitatea si frecventa 1l2l3lļl4l5 
activității sexuale 

16 | Descreşterea numărului de erecții matinale | 1ı | 2/31415 


Descreşterea dorinței sexuale (pierderea 
17 |plăcerii sexuale, pierderea interesului 1|12|314|5 
pentru relaţii sexuale) 


Scorurile acestui chestionar trebuie interpretate astfel: 

— scor între 17 si 26 — stare buna; 

— scor între 27 si 36 — efecte minore explicate prin andropauza, 
se recomandă exerciţii fizice, controlul stresului şi al greutăţii; 

— scor între 37 si 49 — efecte ale declinului activităţii endocrine 
specifice bărbatului ce necesită mijloace specifice de remedie- 
re; 

— scor peste 50 — declin sever al stării generale de sănătate ce 
necesită atenţie specifică medicală. 

Iată cum, cu ajutorul acestor instrumente pe care le-am pre- 
zentat în această secţiune a cărţii, tu poţi să te evaluezi şi să afli: i) 
cum vezi propria bătrâneţe, ii) cât de tânăr te simţi şi la ce distanţă 
esti de vârsta cronologică, iii) ce vârstă ţi-ai dori şi de ce, iv) cat 
control ai fata de propria bătrâneţe, de consecinţele ei, v) care sunt 
credinţele tale profunde şi stereotipiile datorită cărora uneori vâr- 
sta iti pare o povară sau datorită cărora ai căpătat înţelepciune. 

Constată la sfârşitul acestei sesiuni de evaluare dacă ce credeai îna- 
inte despre vârsta ta este acelaşi lucru cu ce constati acum, după 
evaluare, şi dacă a fost o surpriză sau nu. Oricum ar fi, sunt con- 
vins că această evaluare te va face mai motivat să citeşti următoa- 
rea secţiune a cărții în care iti voi vorbi despre ce trebuie sa faci ca 
să imbatranesti frumos, adică să obţii în fiecare moment sentimen- 
tul că anii care trec sunt impliniti şi tu ai făcut ceea ce erai dator să 
faci pentru tine însuţi. 


După ce am discutat în partea I a cărţii despre cadrul în care ci- 
neva poate să interpreteze batranetea în general şi propria bătrâneţe 
şi după ce am oferit în partea a II-a câteva dintre metodele după ca- 
re o persoană poate să se autoevaluaze cu privire la percepţia şi ati- 
tudinile faţă de bătrâneţe, următoarea parte vreau să o dedic răs- 
punsurilor la întrebarea firească: „Ce să facem ca să îmbătrânim 
frumos?*. De la început, trebuie să dezvălui că această concepţie a 
mea este de a construi un „stil de viaţă intentional“, adică un stil de 
viata care să cuprindă acele concepţii, atitudini, practici şi ritualuri 
care să ducă la o trecere lină şi armonioasă de la un ciclu de viaţă 
la altul, şi care să pună organismul, în întregul lui, în condiţiile ce- 
le mai prielnice pentru a funcţiona adecvat şi a rămâne rezilient în 
fata adversitatilor aduse de trecerea anilor. Pentru mine, stilul de 
viata este expresia credințelor, a ideilor, a istoriei şi a oportunităţilor 
pe care cineva le are şi pe care le toarnă în viaţa de zi cu zi. Un stil 
de viata intentional este unul orientat spre scop, unul care vine din 
alegerea în deplină libertate a unor practici presupuse a promova şi 
proteja individul pe parcursul creşterii în vârstă. În partea a III-a a 
cărții, tu vei găsi un fel de „carte de bucate“ cu o mulţime de „reţete“ 
sau „tehnici“ orientate spre a îmbătrâni armonios, sănătos şi împli- 
nit, tehnici care sunt grupate în două secţiuni, în funcţie de cele do- 
ua mari întrebări pe care fiecare din noi ni le-am putea pune: i) Ce 
să fac pentru sănătatea corpului meu? ii) Ce să fac pentru sănă- 
tatea minţii mele? Vei afla în fiecare din aceste secţiuni o serie de 

metode şi tehnici adaptate fiecărui domeniu, fizic şi mintal şi vei 
constata că unele din acestea iti sunt mai aproape, mai de înţeles şi 
mai accesibile decât altele şi, astfel, pe baza acestora, tu poţi să-ţi 
construieşti „un stil de viata intentional“ sub forma unor cercuri 
concentrice. Pune în cercul din mijloc tehnicile care pe care le vrei 
integrate în rutina zilnică, pentru că ti se par apropiate de „filoso- 
fia“ ta privind propria bătrâneţe, în cercul concentric următor pune 
alte tehnici pe care le vei practica ocazional, iar în cercul exterior 
vei avea doar acele tehnici care rămân doar ca o opţiune şi la care 
vei apela atunci când este oportun şi adecvat unor circumstanţe de 
viaţă. Astfel, cineva poate pune în cercul interior tehnici referitoa- 
re la nutriţie, la cel din mijloc tehnici care se adresează controlului 
emoţional şi păstrării memoriei, iar în cercul exterior metoda prin 
care să rămână legat de relaţiile sociale pe care le are. Altcineva 
poate prioritiza tehnicile orientate spre activitatea fizică. Fiecare 
dintre noi poate avea propria constelație de tehnici care reflectă de 
fapt privirea „caleidoscopică“ despre felul cum poate fi interpretată 
şi protejată batranetea. Cartea aceasta iti oferă prilejul să-ţi aranjezi 
priorităţile şi credinţele într-un program personalizat care s-ar nu- 
mit „stilul tău de viata intentional“ spre o bătrâneţe frumoasă şi de 
succes. În secţiunea a IV-a, o să vorbim despre „Bătrâneţea de suc- 
ces“ care este un concept internaţional pe care eu l-am asimilat cu 
cel care sună mai bine în româneşte: „bătrânețe fericită“. Aici o sa 
găseşti multe alte ingrediente pentru a-ţi alcătui stilul de viata pro- 
priu, felul cum viaţa ta se leagă de viaţa socială şi ce ai putea să faci 
ca să te adaptezi la cerinţele externe fără „costuri“, fără asperitati şi, 
astfel, să treci prin viaţă rămânând TU. 


PARTEA A III-A 
Ce e bine să facem 
ca să îmbătrânim frumos 


1. Ce să fac pentru corpul meu 


Dacă voi arăta bătrân, 
voi fi tratat ca un bătrân. 


Primele şi cele mai directe măsuri pe care le putem lua pentru 
a îmbătrâni frumos se adresează corpului. În cele ce urmează voi 
prezenta argumentele care susţin această afirmaţie şi apoi voi de- 
scrie pe larg măsurile pe care le recomand. 

Noi suntem fiinţe cărora ni se promite de la tinereţe că sun- 
tem destinati să dobândim un statut de adult şi abia aşteptăm să-l 
avem, pentru ca mai târziu să ne simţim ameninţaţi că-l pierdem. 
Problema aceasta este legată de modificările corpului de-a lungul 
vieţii; dorim să avem un corp de adult, frumos şi omnipotent, iar la 
bătrâneţe, riscăm să-l pierdem. Narcisismul nostru riscă să se ter- 
mine în nostalgia după ceea ce am avut şi nu am putu să păstrăm. 
Constatăm că orgamismul ne trădează, ne destatutează şi ne diza- 
bilitează. 

Oamenii sunt într-un anume fel prizonierii unui corp şi a unei 
fizionomii care, de la o anumită vârstă, nu ne lasă să ne exprimăm 
în totalitate cine vrem să fim. Pentru acest motiv, ei au căutat me- 
reu să dea un sens batranetii ca să dea un înţeles acestei trădări a 
corpului. 

Prin corp, noi avem o prezenţă materială, suntem vizibili şi 
tangibili pentru că, prin corpul nostru, participăm la orice acţiune 
materială practică, datorită corpului nostru avem o imagine şi 
suntem cunoscuţi. Tot datorită lui putem fi reprezentaţi, copiaţi şi 

fotografiati, iar înfăţişarea noastră poate fi considerată originală, 
asemănătoare cu a altora sau copiată, ea poate fi exprimată în cu- 
vinte sau în imagine. De aici vine şi dorinţa noastră de a face şi 
păstra fotografii, ale noastre şi ale altora, şi emoția de a le revedea 
odată cu trecerea timpului. Cele mai dese comentarii sunt felul cum 
arătam când eram de altă vârstă, cum s-au schimbat alţii în aceeaşi 
perioadă de timp. Astfel, corpul este şi o memorie, o nostalgie fata 
de timpurile de altădată sau o aroganță fata de timpul prezent. 

Aşa cum imaginea în general este rezultatul unui act de 
percepţie şi construcţie prin care lumea are formă, aşa si imaginea 
corpului nostru dă forma a ceea ce suntem. Imaginea aceasta ne dă 
şi sentimentul transformării de-a lungul timpului, cum s-au trans- 
format, s-au schimbat de-a lungul timpului imaginea noastră, faţa şi 
corpul nostru. Mai putem spune şi că lumea este saturată de fizio- 
nomii şi corpuri umane şi încercăm ca, prin aspectul feţei şi al cor- 
pului nostru, să fim văzuţi şi identificaţi ca atare. Noi vrem să fim 
reprezentaţi de faţa şi corpul nostru, ele alcătuiesc faţada noastră, 
nu acceptăm o proastă reprezentare, avem grijă de fațada noastră, de 
ţinuta şi expresia ei. În spate noi putem fi autentici sau deghizați si 
astfel aspectul exterior poate fi o mască a ceea ce suntem de fapt. De 
exemplu, noi putem simţi încărcătura subiectivă a anilor pe care i-am 
parcurs, dar vrem ca totuşi corpul nostru să arate tânăr şi dezinvolt. 

Corpul este şi premisa unei comparări şi a unei competiţii, a fi 
înalt sau scund, a fi potrivit pentru o întrecere pe care o anticipezi 
câştigată, a cuceri un partener/parteneră, a domina şi a impune. 
Corpul nostru poate exprima stima de sine sau obedienta, superi- 
oritatea sau supunerea, timiditatea sau emfaza, el contribuie hotă- 
râtor la identitatea noastră socială. 

Corpul conotează şi sexualitatea, capacitatea de procreare, vi- 
rilitatea, atractivitatea în dorinţa căutării partenerului potrivit. 
Asortarea partenerilor se face în majoritatea cazurilor în funcţie 
de corporalitate, de faţadă, şi aici se poate vorbi la fel de autentici- 
tate şi de deghizare. 

De-a lungul ultimelor secole, putem constata mutarea accen- 
tului de la minte la corp. Dacă, în epoca romantică, mintea omului 

era slăvită şi venerată ca fiind depozitara înţelepciunii şi a valorilor 
spirituale, mai târziu, epoca modernă şi postmodernă aduce cor- 
pul în prim-plan în generarea identităţii unei persoane. Ca expre- 
sie a acestei schimbări, începând din anii ‘80 ai secolului trecut s-a 
lansat conceptul de „stil de viaţă sănătos“, care constă în creşterea 
oportunităţilor de petrecere a timpului liber şi în creşterea intere- 
sului pentru biotehnologiile care facilitează longevitatea şi o imagi- 
ne corporală şi facială mai tânără decât vârsta cronologică. Aşa s-a 
modificat treptat viziunea asupra batranetii în sensul că batranetea 
este doar o mască, o deghizare a persoanei, care poate rămâne în 
spate esențialmente tânără, lucru care a atras atenţia gerontologi- 
ei, ştiinţa batranetii, asupra corpului ca receptacol al batranetii. 
Astfel, gerontologia de astăzi evidenţiază posibila tensiune care 
există între aparenţa externă a corpului şi feţei, pe de-o parte, şi 
experienţa subiectivă a persoanei şi identitatea acesteia, pe de al- 
tă parte. Persoana din spatele imaginii corporale poate avea resur- 
se care să justifice o altă ipostază cronologică şi care să prezinte 
posibilităţi care să contrazică ideea că batranetea este un declin al 
persoanei. În felul acesta, s-a creat apropierea dintre individ şi noi 
tehnologii care modifică aparenţa dată de corp şi faţă şi, astfel, să 
le aducă în concordanţă cu persoana din spatele lor. Aceste tehno- 
logii promit un corp care altădată părea „utopic“. 

În contextul dezvoltării biotehnologiilor antibătrâneţe, au 
apărut persoane care „plutesc pe valurile vârstelor“, fac un fel de 
„surf“ pe crestele valurilor vârstelor şi astfel nu sunt luate de va- 
luri, ci rămân deasupra lor. Aceştia sunt numiţi astăzi „surferii cu 
părul argintiu“, ei sunt cei care folosesc toate metodele bio-medi- 
cale disponibile pentru a modifica infrastructura materială a cor- 
pului şi a arăta mereu tineri. Ei sunt mărturia vie că organismul 
poate fi reşapat, refăcut, remediat cu ajutorul acestor biotehnolo- 
gii. Folosirea dietelor, a exerciţiilor fizice speciale, a suplimentelor 
alimentare şi vitaminelor, a chirurgiei estetice, abordarea unui stil 
special de viata contribuie la crearea unei noi identități la vârstă 
înaintată sau chiar mai devreme. Aceasta rezonează cu o continuă 
reconstrucție a selfului şi a naratiunilor care-l susţin. 

Societatea de astăzi, postmodernă, clamează centralitatea cor- 
pului în construcţia imaginii batranetii, a identităţii batranetii, a 
procesului „vârstei resimtite“, a stereotipiilor fata de vârstă despre 
care am vorbit în partea a II-a a cărţii. De aici au pornit mijloa- 
cele antibătrâneţe, mijloacele reparative precum chirurgia esteti- 
că, cosmetică, fitness-ul. Se creează posibilitatea de reîncorpora- 
re a batranetii într-un alt corp fizic, persoana rămânând aceeaşi. 
Post-modernismul vrea să tina batranetea la o vârstă fără ani, pre- 
tinde că noi putem creşte capitalul simbolic al corpului de a intra 
în relaţii cu alţii şi a ne da oaltă identitate socială deasupra vârstei 
biologice. 

Toată această discuţie despre importanţa corpului şi a feţei în 
determinarea identităţii este importantă pentru a înţelege valoarea 
manipulării lor în vederea unei reşapări juvenile a aspectului gene- 
ral fizic al individului. 

Freud spunea: „Când întâlnim o ființă umană, prima distincție 
pe care o facem este dacă persoana este bărbat sau femeie“, ceea 
ce arată că imaginea sexualităţii primează în întâlnirea interuma- 
nă, de unde importanţa corpului ca ecran al apartenenţei la un gen 
şi la competenţă sexuală. Doar mai apoi vine distincţia dintre tânăr 
sau bătrân. Femeile se pregătesc de la vârste foarte fragede să fie 
privite, să atragă atenţia, să fie plăcute, iubite, ele împlinesc astfel 
un destin mai mult biologic decât social legat de reproducerea spe- 
ciei umane. Înfăţișarea femeii, corpul si fata ei sunt esenţiale de- 
terminante pentru împlinirea acestui destin. Imaginea lor este pu- 
ternic legată de stima de sine şi de valoarea ca persoană. Imaginea 
fizică contribuie atât la statutul romantic şi marital, cât şi la cel 
public şi profesional. Femeile nu sunt străine de asertiunea: „Este 
mai uşor să răzbeşti în viaţă dacă eşti frumoasă“. Astfel, corpora- 
litatea devine ţinta unor dorinţe, aspirații sau deceptii legate de cat 
de bine sau rau poate fi manipulat pentru ca persoana să fie reim- 
puternicită ca fiind încă tânără. Aici se găsesc motivele pentru care 
tehnologiile antibătrâneţe se adresează mai ales femeilor. 

Tot Freud spunea că femeile în vârstă riscă cel mai mult să-şi 
piardă rolul „erotic“ pentru că, odată cu creşterea în vârstă, femeia 

este percepută de bărbaţi mai întâi ca mamă şi apoi ca bunică, 
iar atractivitatea lor în faţa acestora scade. În schimb, imaginea 
sexualităţii bărbatului în vârstă este mai puţin importantă, pentru 
că batranetea nu pune în discuţie hegemonia masculină, dominan- 
tă, rolul domestic şi social, experienţa şi statutul economic. 

Problema vârstelor şi construcţia lor socială, prioritatea cor- 
pului în a determina cine este tânăr şi cine este bătrân, se reflec- 
tă în „marketizarea vârstelor“. Peste tot in lume vedem haine în 
funcţie de vârstă, vehicule destinate diferitelor vârste, case şi carti- 
ere aşijderea, turism şi modalităţi de petrecere a timpului liber des- 
tinate diferitelor vârste şi toate fac ca cineva să vrea să zăbovească 
cât mai mult în zonele pentru vârste tinere sau să împrumute în- 
semnele marketizate ale tinereţii pentru a „înşela“ timpul. Însăşi 
biogerontologia şi tehnologiile antibătrâneţe sunt o expresie a mar- 
ketizarii vârstelor. Şi astfel lumea tinde să se polarizeze în „eroi ai 
vârstei“, cei care se adaptează pozitiv şi au tendinţa şi motivaţia să 
rămână tineri, ei sunt „clienții“ tehnologiilor şi instituţiilor ce pro- 
clamă reîntinerirea sau reşaparea imaginii corporale şi indivizii ca- 
re se „predau“ vârstei, care acceptă schimbările lente ale batranetii 
şi caută să se acomodeze cu ele, găsind un înţeles „spiritual“, „non- 
corporal“ vârstei. 

În concluzie, se poate spune că astăzi corpul uman este per- 
ceput atât ca „actor“ social, el fiind văzut în spaţiul social, cât şi ca 
„agent“ social, caz în care corpul ne reprezintă în acţiuni şi relaţii 
sociale intentionale, receptacolul în care selful este încorporat. 
Această preocupare faţă de corp a făcut ca societatea de astăzi să fie 
numită „societate somatică“ (soma este un termen vechi, luat din 
limba sankrită şi care defineşte corpul). Aşa se explică deschiderea 
din ce în ce mai largă pentru discuţiile despre apetit, reţete culina- 
re, dietă, greutate, siluetă, celulită, fitness, bodybuilding, hormoni, 
vitamine, minerale, suplimente, îngrijirea pielii corpului şi a feţei, 
chirurgie estetică etc. 

În acest capitol, o să prezint câteva dintre mijloacele şi teh- 
nicile antibătrâneţe care se adresează corpului şi pe care le reco- 
mand cu căldură. De la început trebuie să spun că eficacitatea lor 

este evidentă doar dacă sunt incorporate în viaţa de toate zilele, ele 
nu pot fi considerate ca un program de o anumite durată, ci doar ca 
o „reţetă“ de viaţă care poate fi aplicată de la o vârstă la care vrem 
să prevenim îmbătrânirea, să o întârziem şi chiar să o combatem 
atunci când a venit fără voia noastră. Toate aceste mijloace şi teh- 
nici pe care le prezint mai jos au izvorât din teoriile biologice ale 
batranetii, sunt susţinute de experimente ştiinţifice şi de practici 
controlate riguros. 


1.1. RESTRICTIA CALORICĂ 


Trăim într-o lume în continuă creştere a longevitatii! Dacă in 
1900 în ţările vestice durata estimată a vieţii era de 50 de ani, in 
2000 durata estimată a vieţii era de 78 de ani şi continuă să creas- 
că cu două luni pe an. Numărul oamenilor cu vârsta peste 100 de 
ani se dublează la fiecare 10 ani şi aceasta se întâmplă în vremuri- 
le când obezitatea a devenit „epidemică“, tocmai obezitatea care se 
crede că este unul dintre factorii cei mai importanţi de scurtare a 
vieţii. Ce se petrece? Mulţi cred că fenomenul de creştere a duratei 
medii de viaţă va suferi în curând o limitare tocmai datorită felului 
de alimentaţie a oamenilor de astăzi, o dietă care conţine mult mai 
multă energie decât poate fi consumată. 

Am început acest capitol despre îngrijirea corpului la bătrâneţe 
tocmai cu metoda de restricţie a caloriilor ingerate pentru că, din- 
tre toate metodele şi tehnicile utilizate pentru a prelungi viaţa şi 
a avea o bătrâneţe „sănătoasă“, această metodă s-a dovedit a fi cu 
adevărat eficientă. 

Atunci când mâncăm şi ingerăm diferite alimente, noi introdu- 
cem in corp o serie de substanţe de origine vegetală şi/sau anima- 
lă care ne aduc principiile nutritive pe baza cărora ne păstrăm în 
viaţă. Aceste alimente ne mai aduc energia de care avem imperios 
nevoie ca să trăim, energie care se eliberează prin procesul de ar- 
dere/metabolizare a acestora la nivelul fiecărei celule a organismu- 
lui. Această energie o măsurăm în calorii pentru că ea eliberează 

căldură în procesul de ardere a ei. Putem spune pe drept cuvânt că 
fiecare principiu alimentar precum zaharurile, grăsimile sau pro- 
teinele din alimente ne aduc o anumită cantitate de energie pe uni- 
tatea de greutate. De exemplu, un gram de zahăr ne aduce aproxi- 
mativ 4 calorii, un gram de alcool ne aduce 7 calorii, iar unul de 
grăsimi 9 calorii. Putem evalua cantitatea de energie a alimentelor 
şi în alt mod, de exemplu, numărul de calorii aduse de un aliment 
din hrana noastră obişnuită, luând în considerare proporţia prin- 
cipiilor alimentare componente. Astfel, putem considera că o cană 
de lapte integral ne furnizează 150 de calorii, 100 grame de telemea 
ne aduce 80 de calorii, o cupă de îngheţată conţine 240 de calorii, 
iar un ou în jur 15 calorii. Aceste valori sunt orientative şi depind 
în mare parte de conţinutul în grăsimi al laptelui, de conţinutul de 
zahăr din ingredientele de bază ale inghetatei sau de proporţia de 
proteine si grăsimi din oul respectiv. 

Odată alimentele ingerate, ele sunt digerate şi transformate 
în substanţe care pot străbate peretele tubului digestiv şi astfel să 
ajungă în sânge. Mare parte dintre ele sunt transformate şi în fi- 
cat, „bucătăria“ organismului nostru. Apoi ele sunt transportate în 
tot corpul, contribuind la construcţia şi reconstrucţia ţesuturilor 
corpului şi la furnizarea de energie necesară menţinerii vieţii. 
În cea mai mare parte, energia necesară organismului se obţine 
prin arderea glucidelor la nivelul celulelor, adică a zaharurilor sau 
carbo-hidratilor. Dacă aportul de alimente şi implicit de energie 
este mai mare decât este nevoie, ea se va depozita în rezervorul de 
energie a organismului care este țesutul grasos. Dacă aportul de 
energie este mai mic decât este necesar, respectiv dacă nivelul de 
glucoză din organism este sub cel necesar, atunci organismul va 
căuta să compenseze nevoia de energie prin arderea componente- 
lor structurale ale organismului precum proteinele şi, astfel, orga- 
nismul îşi va pierde din masa lui şi va arăta din ce în ce mai slab. 
De fapt, aceste procese sunt mult mai complicate, dar, pentru a 
înţelege ce este „restricţia calorică“, avem nevoie doar de această 
schemă simplistă dintre cantitatea de energie ingerată şi cantitatea 
necesară pentru a trăi şi efectua activitatea zilnică. 

Ce este restrictia caloriilor 


Reducerea caloriilor este o tehnică, o dietă, utilizată pentru 
a „reduce nutriția fără a face malnutriție“. Ea presupune redu- 
cerea caloriilor ingerate cu 20-30%, fără ca nutrimentele, adică 
substanţele necesare menţinerii structurii corpului, vitaminele şi 
alte substanţe necesare pentru viata, să sufere modificări. S-a con- 
statat în mod indubitabil că această metodă este una dintre puţinele 
metode cunoscute care pot conduce la creşterea semnificativă a 
longevitatii fiinţelor vii, fie că sunt fiinţe vertebrate sau nu, mami- 
fere sau organisme mai simple. 

Povestea restrictiei calorice şi a efectului său asupra lungi- 
mii vieţii începe cu câteva secole înainte. În secolul al XVI-lea, 
nobilul venetian Luigi Cornaro publica, la vârsta de 83 de ani, o 
carte intitulată Discurs asupra unei vieţi temperate. În această 
carte, el povesteşte cum, la vârsta de 35 de ani, după ani buni de 
excese culinare şi de tot felul, s-a îngrăşat foarte mult şi starea lui 
de sănătate s-a deteriorat. Atunci a luat hotărârea să se adreseze 
medicului său care i-a recomandat să mănânce mai puţin. Astfel, 
el s-a supus singur unui regim restrictiv care conţinea cam 350 
de grame de alimente (pâine, ouă, carne, supă) şi 400 mL de vin 
zilnic. În consecinţă, el a început să slăbească mult, starea lui de 
sănătate s-a îmbunătăţit simţitor şi a trăit până la vârsta de 102 
ani, ceea ce era o vârstă extraordinar de mare într-o epocă în ca- 
re speranţa de viata nu depasea 45 de ani. Cartea lui s-a răspândit 
în epoca Renaşterii în diferite tari cu subtitlul Metoda de a-ți pre- 
lungi viaţa trăind sobru şi cumpătat. De fapt, ceea ce s-a reţinut 
din cartea lui Cornaro nu a fost dieta hipocalorică, ci dieta cum- 
pătată care a fost preluată de-a lungul secolelor de „igienişti“, pro- 
motorii unei concepţii prin care o viata „igienică“, cumpatata, fără 
excese de niciun fel, poate asigura o bătrâneţe senină şi fără boli; 
prelungirea vieţii nu era un aspect care să fie subliniat în mod ex- 
pres de igienisti. 

În anul 1935, Clive McCay şi colegii lui de la Cornell University 
au descoperit că rozătoarele hrănite cu o dietă cu mai puţine calorii, 

atât cât trebuia ca să-şi menţină greutatea, trăiau considerabil mai 
mult decât cele care primeau mai multe calorii. Aceste rezultate 
au fost ignorate până acum câteva decenii când, brusc, interesul 
fata de restrictia calorică şi efectele de prelungire a vieţii au căpă- 
tat un interes extraordinar. Totuşi, oamenii sunt încă sub impe- 
riul boom-ului alimentar, alimentaţia fiind modul cel mai accesi- 
bil de „gratificare“, iar pentru unii din noi, modul de combatere a 
emoţiilor negative. Peste tot apar magazine pline cu feluri de mân- 
care, canale TV speciale cu reţete culinare, reclame cu noi sorturi 
de alimente; putem spune că oamenii sunt scufundati într-o baie de 
seducţie culinară. În lumea modernă, apetitul pentru mâncare este 
cultivat social, bunăstarea se confundă de multe ori cu cât de mult 
sau cât de des iti permiti să mănânci. Mai mult, creierul omului es- 
te tentat şi învăţat să mănânce. În acest context, nu este de mira- 
re că rezultatele lui McCay au fost trecute cu vederea şi doar târziu 
oamenii de ştiinţă au reprodus studiul acesta şi au constatat că di- 
eta de reducere a caloriilor încetineşte îmbătrânirea şi prelungeşte 
viaţa şi la alte animale precum hamsteri, câini, nevertebrate pre- 
cum fluturi, viermi. Mai departe aceste experienţe s-au extins şi la 
maimuțe, studii care au confirmat încă o dată acţiunea restrictiei 
calorice asupra prelungirii vieţii. 

Studiul care a tranşat definitiv influenţa restrictiei alimentare 
asupra batranetii şi a bolilor legate de bătrâneţe a fost cel al echi- 
pei lui Ricki Coleman de la Wisconsin National Primate Research 
Center din SUA. În 1989, ei au iniţiat o cercetare asupra influenţei 
restrictiei calorice asupra maimutelor Rhesus, cercetare care s-a 
întins pe 20 de ani. Rhesus trăieşte în captivitate în medie 25 de 
ani cu un maxim de 40 de ani. Cercetătorii au luat două loturi 
de Rhesus, un lot a fost supus la o restricţie moderată de calorii, 
iar animalele din lotul celalalt au putut să mănânce cât au vrut. 
După 20 de ani, s-a constatat că 80% dintre maimutele din lotul cu 
restricţie calorică au supravieţuit, pe când în lotul de control doar 
50% au supravieţuit. Mai mult, în lotul cu restricţie calorică s-au 
constatat mai puţine boli asociate cu batranetea, in mod specific 
a scăzut rata diabetului, a cancerului, a bolilor cardiovasculare şi 

a atrofiei cerebrale. Maimutele Rhesus bătrâne care au fost supu- 
se la restricţiile de calorii au avut şi un sistem imunitar compara- 
bil cu maimutele tinere. Această ultimă constatare poate fi o alta 
explicaţie a creşterii longevitatii la animalele supuse unei restricţii 
alimentare de calorii. 

O altă echipă de cercetători de la Universitatea din Texas, 
Centrul de cercetări pentru sănătate de la San Antonio, a făcut o 
experienţă cu un grup de hamsteri. Aceste rozătoare, atunci când 
au acces la o roată care se învârteşte, aleargă în medie 1000 m pe zi 
până la vârsta de 8 luni, când încep treptat să reducă la 200 m/zi. 
Hamsterii care au primit o dietă redusă în calorii aleargă 4-5000 
m/zi până la vârsta de un an, când încep să reducă treptat ajungând 
să alerge 1000 m/zi la vârsta de 3 ani. Aceasta este o altă experienţă 
care a arătat efectele benefice ale reducerii caloriilor ingerate. 

Studiile pe oameni au întârziat mult să apară din cauza unor 
considerente de etică medicală precum găsirea de subiecţi care să ac- 
cepte un regim restrictiv de calorii pentru o perioadă lungă de timp 
care presupune slăbire în greutate, scăderea forţei fizice şi alte posi- 
bile inconveniente care pot întoarce participanţii la studii împotriva 
cercetătorilor cu solicitare de despăgubiri sau alte reparaţii pentru 
daunele produse. De aceea, multe dintre studiile făcute pe voluntari 
au cuprins persoane supraponderale, care oricum doreau o dietă hi- 
pocalorică din credinţa că astfel vor pierde din greutate. Dar cea mai 
mare piedică a fost una de ordin politic. Într-un fel, a fost aceeaşi 
situaţie ca şi cu întârzierea producţiei unui automobil cu consum 
redus de benzină, deşi în sertarele proiectantilor existau astfel de 
autovehicule. Apariţia de vehicule economice ar fi scăzut consumul 
şi deci producţia de combustibil fosil şi, astfel, s-ar fi redus drastic 
beneficiile companiilor petroliere şi ale statului în mod indirect. În 
cazul nostru, dacă astfel de experimente ar fi generat opinia largă că 
reducerea de calorii duce la creşterea duratei vieţii, aceasta ar fi re- 
dus consumul şi implicit cererea de alimente şi ar fi avut un impact 
negativ asupra pietii şi aşa suprasaturate de produse alimentare. 

Se pune întrebarea: care ar fi fost totuşi efectul restrictiei calo- 
rice dacă oamenii ar fi urmat o astfel de dietă? Unii cercetători s-au 

distrat extrapolând datele de la animalele de laborator la oameni. 
Astfel, dacă Albert Einstein ar fi început o dietă cu restricţie calo- 
rică de 20% de la vârsta de 25 de ani, el ar fi trăit mai mult cu 5 ani. 
Dacă ar fi ţinut o dietă cu restricţie calorică de 30% începând de la 
60 de ani, ar fi trăit mai mult doar cu 2 luni, dar această extrapola- 
re nu a luat în considerare efectul benefic pe care această reducere 
a aportului de calorii îl are asupra bolilor asociate cu batranetea. 

Unul dintre primele studii de restricţie calorică pe voluntarii 
fără probleme de greutate a fost făcut în 1957 de Vallejo, Spania. 
Acest studiu a cuprins 120 de participanţi dintre care 60 au pri- 
mit timp de trei ani 1.500 kcal, în timp ce alţi 60 au mâncat cât au 
vrut. Rezultatele au fost analizate 10 ani mai târziu şi s-a văzut că 
rata mortalităţii a fost redusă în grupul cu restricţie calorică la fel 
ca şi rata spitalizărilor pentru diferite afecţiuni, care a fost cu 50% 
mai redusă decât la cei care au avut liber la mâncare. Un studiu 
făcut doar cu câţiva ani în urmă, condus de Institutul Naţional al 
Batranetii din Statele Unite şi care a cuprins trei universităţi ame- 
ricane a avut ca lot de studiu 150 de voluntari de greutate norma- 
lă care au fost urmăriţi 2 ani. Studiul acesta s-a numit CALERIE, 
după abrevierea denumirii Comprehensive Assessment of the 
Long-term Effect of Reducing Intake of Energy, şi a demonstrat 
efectele benefice ale restrictiei calorice asupra metabolismului glu- 
cozei şi al energiei în general, asupra controlului temperaturii cor- 
pului şi al rezistenţei la temperaturi ridicate, asupra concentraţiei 
grăsimilor în sânge, a capacităţii de a face exerciţii fizice aerobice 
şi asupra riscului de diabet şi ateroscleroza. În plus, studiul a arătat 
că nu există niciun risc asupra sănătăţii oamenilor care ţin astfel 
de diete, că nu există riscul dezvoltării unei tulburări de tip anore- 
xic (pierderea poftei de mâncare şi tendinţa de a slabi excesiv), de 
scădere a calităţii vieţii, de apariţie a simptomelor de tip depresiv 
şi de diminuare a capacităţii cognitive. 

Un experiment natural a fost cel făcut asupra populaţiei din 
insula japoneza Okinawa, populaţie recunoscută prin numărul 
mare de bătrâni cu vârsta peste 100 ani. Analiza structurii calo- 
rice a alimentaţiei populaţiei de pe această insulă a arătat că dieta 

copiilor conţine doar 62% dintre caloriile conţinute în dieta folosi- 
tă în întreaga Japonie, iar adulţii consumă cu 20% mai puţine ca- 
lorii ca în restul Japoniei; în schimb, rata bolilor cerebrovasculare 
a fost de 59% din cea naţională, iar la cancere de doar 69% din ra- 
ta naţională. 

S-a mai constatat în experimente făcute pe voluntarii de dife- 
rite vârste, dar pe perioade nu mai lungi de şase ani, că la cei care 
consumă mai puţine calorii există aceleaşi modificări fiziologice, 
hematologice şi hormonale identice cu cele constatate în studii- 
le de reducere calorică la animale de experienţă, precum reduce- 
rea lipidelor circulante, reducerea nivelului de insulină şi glucoză, 
scăderea presiunii sangvine. Creşterea activităţii fizice a fost aso- 
ciată cu unele trăsături care se vad la restrictia calorică precum 
îmbunătăţirea sensibilităţii ţesuturilor la insulină, descreşterea 
masei grăsoare şi reducerea incidentei tumorilor. 

Se pune întrebarea cum acţionează restrictia calorică asu- 
pra prelungirii longevitatii şi scade incidenţa bolilor legate de 
bătrâneţe? Deşi studiile despre efectul restricţiilor calorice au că- 
pătat un entuziasm molipsitor, cauzele acestui mecanism sunt încă 
în dezbatere. Au fost propuse mai multe mecanisme explicative din- 
tre care mentionez: întârzierea procesului de maturare celulară, re- 
ducerea volumului de lipide al organismului, reducerea ratei meta- 
bolismului, descreşterea temperaturii corpului, creşterea activităţii 
fizice, atenuarea stresului oxidativ, reducerea procesului de glicare, 
creşterea sensibilităţii la insulină sau apariţia adaptării „hormeti- 
ce“, lucruri ce vor fi explicate mai jos. Toate aceste mecanisme in- 
criminate nu sunt mutual exclusive şi pot acţiona împreună, fiecare 
dintre ele în proporţii diferite. De fapt, aceste mecanisme sunt şi 
cele evocate la teoriile biologice ale îmbătrânirii. 

Reducerea „stresului oxidativ“ este mecanismul cel mai des în- 
tâlnit în explicarea mecanismului de acţiune a restrictiei calorice. 
Această teorie este susținută de următoarele observaţii: i) durata 
vieţii este în legătură directă cu rata metabolismului si cu canti- 
tatea de reacţii oxidative din organism; ii) activarea mecanisme- 
lor de apărare împotriva enzimelor oxidative întârzie batranetea şi 

ve prin însăşi reducerea materialului care trebuie metabolizat prin 
reacţii oxidative. Eliberarea de energie prin procesele metabolice 
sunt reacţii aerobice de oxidare cu eliberarea de radicali liberi cu 
putere oxidativă. Procesele oxidative prin care se eliberează energie 
în organism produc şi pagube prin eliberarea de radicali acizi liberi 
care afectează structura AND-ului, a membranelor celulare şi a mi- 
tocondriei, formaţiune intracelulară considerată bucătăria celulei. 
S-a observat că restrictia caloriilor poate întârzia şi chiar împiedica 
distructiile provocate de procesele oxidative in organism. În mod 
normal, există o balanţă între procesele oxidative şi pagubele pro- 
duse de ele şi mecanismele de reparare a acestora, iar în cazul în 
care există un aport crescut de alimente care trebuie metabolizate 
oxidativ, această balanţă se dezechilibrează. Se consideră că lungi- 
mea vieţii este dată de extinderea acestor pagube produse în struc- 
tura proteinelor şi a ADN-ului. 

Un alt mecanism invocat este cel al reprogramării metaboli- 
ce cu reducerea ratei metabolismului. Rata metabolismului se ex- 
primă prin cantitatea de energie/calorii pe kg de masă corporală. 
Restrictia calorică mai reduce efectul termic al alimentelor, ca ex- 
presie a reducerii mărimii metabolismului în general. Aceasta se 
face atât prin modificarea transcriptiei mesajelor genetice, cât şi 
prin mecanisme hormonale (de exemplu, creşterea sensibilităţii la 
glucoză), reducerea stresului oxidativ, modificări ale mecanismului 
de mobilizare a energiei din depozitele organismului şi prin modi- 
ficări ale algoritmului biochimic de producere a energiei la nivelul 
mitocondriei. Organismul se adaptează la o alimentaţie scăzută in 
calorii prin acest mecanism de reducere a ratei metabolismului şi 
prin reducerea țesutului adipos care face ca să se reducă masa cor- 
porală şi nevoile energetice ale organismului în general. 

Se cunoaşte că energia necesară organismului este în cea mai 
mare parte generată de arderea glucozei la nivelul celulei. Pentru ca 
glucoza să ajungă în celulă şi să devină parte a procesului de meta- 
bolism, ea trebuie să intre în interiorul celulei ca apoi să se iniţieze 
procesul de descompunere oxidativă a ei. Insulina este hormonul 

de care depinde capacitatea celulei de a utiliza glucoză. În lipsa lui, 
glucoza rămâne în sânge, incapabilă de a penetra peretele celular. 
Din cauza regimului bogat în glucide, a obezității consecutive şi 
a reducerii efortului fizic, organismele dezvoltă rezistenţă la in- 
sulină, adică le sunt necesare cantități mai mari de insulină pen- 
tru a face ca glucoza să poată fi utilizată de celule. Acest proces se 
numeşte rezistenţă la insulină. Creşterea rezistenţei la insulină face 
ca nivelul glucozei şi cel al insulinei din sânge să fie mai mari decât 
în mod normal, nivele care sunt toxice pentru celule. Această toxi- 
citate se reflectă în distrugeri celulare, împiedicarea transcriptiei 
mesajului genetic pe organele efectoare, împiedicarea diviziunii ce- 
lulare, favorizarea inflamatiei, a diabetului şi a aterosclerozei. Ei 
bine, restrictia calorică este o metodă foarte eficientă de a reduce 
rezistenţa la insulină, adică de a aduce sensibilitatea celulelor la in- 
sulină la nivel normal. Astfel, organismul are nevoie de un aport de 
glucoză mai mic, poate să utilizeze glucoza la concentraţii sangvine 
mai mici şi are nevoie de nivele mai reduse de insulină, deci de un 
efort pancreatic mai mic. S-a dovedit în mod cert că îmbunătăţirea 
sensibilităţii la insulină este un mecanism direct legat de prelungi- 
rea vieţii la animalele de laborator. 

Tot legat de aportul crescut de glucide din alimentaţie şi efec- 
tele toxice ale lui este şi procesul de glicare. În mod normal, pro- 
dusele absorbite din tractul digestiv, pentru a fi parte la procesul 
metabolic, sunt transportate în sânge legate de diferite proteine 
transportoare, iar nivelul acestora este controlat enzimatic ca par- 
te a mecanismului general de homeostazie. La fel se întâmplă şi cu 
zaharurile simple, precum glucoza, fructoza, lactoza şi altele ca- 
re apar în sânge după digestia carbohidratilor din alimente. Dar o 
parte dintre aceste glucide din sânge sunt legate simplu de proteine 
şi transportate în sânge fără ca procesul să fie controlat enzimatic 
şi, astfel, scapă de sub reglajul fin al controlului metabolic, proces 
care se numeşte glicare. Glicarea facilitează transportul mai multor 
glucide, dincolo de necesităţile controlate ale organismului, nivele 
care sunt toxice şi care duc la modificări structurale ale proteine- 
lor şi ale ADN-ului. Acest proces de glicare se constituie într-una 

dintre cauzele majore ale complicatiilor date de diabet. Studiile bi- 
ochimice controlate au arătat că restrictia calorică reduce procesul 
de glicare şi, astfel, distrugerile celulare consecutive. 

S-a mai constatat că restrictia calorică conduce la procesul de 
hormesis. Procesul de hormesis se referă la un fenomen în care 
răspunsul organismului diferă calitativ în funcţie de intensitatea 
unui agent fizic sau chimic. De exemplu, organismul poate fi expus 
la un agent cancerigen în doze mari şi va genera mai devreme sau 
mai târziu cancer, dar, dacă este expus la doze mici, organismul va 
dezvolta o rezistență. Aşa se întâmplă şi în condiţiile reducerii ca- 
loriilor. Se consideră că reducerea moderată a caloriilor ingerate 
este un stres de intensitate mică faţă de care organismul va gene- 
ra mijloace de adaptare care sunt benefice, precum reducerea ratei 
metabolismului, a volumului de ţesut adipos, a sensibilităţii la in- 
sulină etc., fenomene care împreună protejează organismul de boli 
şi conduce la prelungirea vieţii. Deci restrictia de calorii iniţiază un 
proces de hormesis. 

Alte mecanisme care explică modificările benefice ale 
restrictiei calorice ar fi: i) modificarea raportului volumetric in- 
tre diferitele ţesuturi ale organismului prin scăderea volumului 
țesutului adipos cu creşterea consecutivă a sensibilităţii la insuli- 
na; ii) creşterea titrului de hormoni glucocorticoizi din sânge, hor- 
moni produşi de glanda suprarenală cu rol în metabolismul gluci- 
delor şi mai ales în caz de stres; aceşti hormoni mobilizează glucoza 
din depozite şi o face utilizabilă de către ţesuturi în caz de nevoie 
precum în stres; iii) favorizează transcriptia mesajului genetic pur- 
tat de ADN la sistemele efectoare; iv) creşte abilitatea organismului 
de a rezista la temperaturi ridicate; v) întârzierea maturării sexuale 
atunci când restrictia calorică este iniţiată din tinereţe, întârziere 
care s-a dovedit corelată cu prelungirea vieţii; vi) reducerea riscu- 
lui cardio-vascular dat de procesul de ateroscleroză, proces care 
tine de depunerea de ţesut adipos în interiorul pereţilor vaselor de 
sânge, depunere care ulterior conduce la fibrozarea pereţilor vas- 
culari, la reducerea elasticitatii lor cu micşorarea diametrului va- 
selor, la scăderea debitului sangvin ce ajunge la organe, reducerea 

capacităţii de adaptare a acestui debit în funcţie de necesităţile 
de moment, creşterea presiunii arteriale, modificări ale coagulă- 
rii sângelui cu favorizarea apariţiei fenomenelor trombotice şi de 
ruptură a pereţilor vasculari. Se mai ştie că depunerea de grăsimi 
în peretele vascular este consecutivă unor procese inflamatorii 
ale membranei interne vasculare, procese inflamatorii cauzate de 
concentraţia mare de radicali liberi şi de modificarea raportului 
dintre colesterolul legat de lipoproteinele cu densitate scazută, nu- 
mit şi „colesterolul rău“, şi colesterolul legat de lipoproteinele cu 
densitate crescută, adică „colesterolul bun“. Astfel, s-a văzut că scă- 
derea greutăţii corporale, consecutive reducerii calorice, conduce la 
creşterea colesterolului bun, la scăderea nivelului de noradrenalină 
din sânge şi la scăderea tensiunii arteriale. 

Metoda restrictiei calorice nu presupune o anumită dietă, res- 
pectiv o anumită structură alimentară, ci doar o reducerea a calo- 
riilor ingerate zilnic cu 20-25% faţă de o normă calorică care este 
dată de înălțimea, greutatea si sexul subiectului. Calculul restrictiei 
calorice se face faţă de norma ideală a unui consum caloric şi nu 
fata de câte calorii este individul obişnuit să ingereze. Mai trebuie 
neapărat să amintesc că această restricţie calorică este cu atât mai 
eficientă cu cât este adoptată mai devreme în viaţă şi este cu atât 
mai ineficientă cu cât este adoptată mai târziu în viaţă. La fel, es- 
te bine de ştiut că scopul restrictiei calorice este atât prelungirea 
anilor presupus a fi trăiţi, cât şi reducerea factorilor de risc pen- 
tru sănătate şi a afecţiunilor legate de vârstă precum bolile car- 
dio-vasculare, bolile vasculo-cerebrale, obezitate, diabet, cancere 
sau tulburări dementiale de tip Alzheimer. Astfel, s-a constatat că 
o reducere cu 20% a caloriilor ingerate timp de 2-6 ani are efec- 
te decelabile asupra longevitatii şi stării de sănătate la orice var- 
stă ar fi adoptată, iar o reducere de 25% adoptată la vârsta medie 
prelungeşte viaţa cu aproximativ 5 ani şi reduce semnificativ bo- 
lile legate de vârstă. În mare, dacă lăsăm de-o parte efectul asu- 
pra longevitatii, restrictia calorică are efecte pozitive la orice var- 
sta ar fi adoptata pentru ca reduce riscul cardio-vascular, reduce 
incidenta diabetului, a hipertensiunii arteriale, reduce nivelul 

plasmatic al colesterolului, reduce şi redistribuie țesutul adipos si 
reduce greutatea corporală. În felul acesta, se poate înţelege de ce 
restrictia calorică este o metodă recomandabilă la orice vârstă. 

Cum se iniţiază metoda de restrictia calorică? În primul rând, 
trebuie să ne gândim dacă suntem gata să adoptăm această meto- 
dă sau nu, mulţi oameni încep această metodă, dar o abandonează 
după ceva timp, pentru ca mai apoi să o reia şi iarăşi să o abando- 
neze după un timp. Aici este vorba de motivaţie şi de setarea unui 
scop tangibil. 

Orice metodă care se adresează prevenirii îmbătrânirii şi a bo- 
lilor contigente ei este o metodă care presupune o schimbare în 
obisnuintele zilnice, în rutinele construite în ani buni, obiceiuri 
a căror schimbare poate aduce inconveniente de ordin subiectiv, 
precum o stare de nemulţumire, de neplăcere şi frustrare. Doar 
o balanţă între ce se pierde şi ce se câştigă poate face pe cineva să 
pornească la drum cu determinare pentru a face o schimbare. Pe 
plan motivational, această schimbare se face prin trecerea de la o 
etapă de contemplare a unei metode, la etapa de iniţiere a acesteia 
şi apoi la cea de menţinerea a ei în ciuda unor tendinţe de întoarce- 
re la vechea stare. Aşa că celor care vor să adopte această metodă le 
spun că vor trece prin aceste etape, precum etapa de precontempla- 
re, când au aflat de metoda reducerii calorice şi beneficiile ei, cea 
de contemplare, când se gândesc dacă ar fi bine să o adopte, cea de 
acţiune, când se vor apuca de ea, şi apoi etapa de menţinere, când 
vor ţine de ea „cu dinţii“ în ciuda unei voci interioare, seducătoare, 
mieroase, care le spune să o abandoneze. 

Pentru a trece cu bine prin filiera acestor etape de creştere 
motivationale este necesar să se seteze un scop tangibil, adică să se 
răspundă la întrebarea: „Care ar fi scopul meu dacă adopt meto- 
da restrictiei calorice şi este acest scop la îndemâna mea?“ Sunt 
sigur că mai sunt şi alte întrebări precum: „Sunt eu destul de tâ- 
năr ca să mai sper că, dacă reduc caloriile de acum încolo, metoda 
îmi va aduce o prelungire semnificativă a vieţii?“ sau „Sunt oare 
prea bătrân să încep metoda de restricţie calorică, ce presupune 
privatiuni alimentare, ca să mai aştept o prelungire semnificativă 


201 


a vietii?“. Trebuie să spun că cercetări ştiinţifice riguroase au ară- 
tat că metoda restrictiei calorice prezintă beneficii semnificative 
începută la orice vârstă. Dacă se începe de la vârsta medie, prelun- 
girea semnificativă a vieţii este mai mult ca sigură, iar dacă se în- 
cepe la bătrâneţe, ceea ce se obţine este o reducere semnificativă 
a riscurilor pentru sănătate şi a bolilor care însoțesc batranetea. 
Mai apoi se poate pune întrebarea: „Sunt eu capabil să re- 
duc caloriile ingerate în proporție de 20-25%, nu reprezintă acest 
nivel un pericol pentru sănătatea mea?“ sau „Pot să fac această 
reducere calorică într-o proporție mai mică?“ Trebuie să-ţi răs- 
pund că această tehnică se mai numeşte şi „restricție calorică fără 
malnutriție“ pentru că se face doar reducând caloriile , dar păstrând 
nutrimentele, adică principiile alimentare, vitaminele, mineralele şi 
alte substanţe din alimente necesare pentru a menţine organismul 
în bune condiţii. Trebuie să-ţi mai spun că experimente ştiinţifice 
controlate au arătat că o reducere cu 20% până la 40 % a calorii- 
lor ingerate nu reprezintă un pericol pentru un organism sănătos 
cu condiţia ca nutrimentele necesare pentru viaţă să fie păstrate. 
Apoi, nu se poate obţine rezultatul aşteptat, respectiv prelungirea 
vieţii, fără ca să existe acest stres metabolic energetic pentru orga- 
nism, adică această reducere „drastică“ care să impună o restructu- 
rare, o reprogramare metabolică cu scăderea ratei metabolismului, 
cu scăderea proceselor oxidative şi redistribuirea volumelor tisula- 
re ale organismului şi cu creşterea sensibilităţii la insulină. Desigur 
ca vor exista oameni care îşi vor seta scopul restrictiei calorice mai 
jos, adică vor fi de acord cu o reducere de doar 10-15% a caloriilor 
ingerate. După părerea mea, şi aceştia vor face un lucru bun. Nu 
trebuie să se gândească că, dacă nu suntem în stare să reducem ca- 
loriile peste 20%, atunci să renuntam la metodă. Si o reducere mai 
mică este benefică, dar cu condiţia să fie permanentă, zilnică si de 
lung parcurs. Reducerile episodice ale caloriilor ingerate nu au ni- 
cio valoare în reducerea riscului pentru sănătate adus de creşterea 
în vârstă. Este ca şi cum ai reduce consumul abuziv de alcool pentru 
o zi sau două. Dacă el rămâne ridicat în majoritatea zilelor, efectele 
nocive ale alcoolului sunt aceleaşi, organismul va reacţiona la dozele 

mari şi le va neglija pe cele mici. O să mai folosesc o metaforă pen- 
tru a facilita înţelegerea acestei metode. O să fac analogia cu un au- 
tomobil care are setată carburatia la motor astfel încât consumă o 
cantitate mare de benzină la 100 km. Am putea spune că acest mo- 
tor are un raport între benzină şi aerul care intră în cilindri înclinat 
în favoarea benzinei. În acest caz, se spune că motorul funcţionează 
cu un amestec bogat care se aprinde pentru a da forță motorului 
respectiv. Ulterior, s-au construit motoare care generează aceeaşi 
forţă, dar cu amestec mai sărac de benzină, am putea spune că aces- 
te motoare folosesc o „restricţie“ de benzină şi totuşi ele au aceeaşi 
performanţă în generarea puterii, au o uzură mai mică, o viata mai 
lungă şi eliberează mai puţine gaze toxice în atmosferă; în cazul nos- 
tru, organismul are mai puţine procese oxidative şi distructii celu- 
lare, deci o uzură mai mică şi o viata mai lungă în condiţiile reduce- 
rii de calorii. Deci trebuie să alegem între ce dorim: o prelungire a 
vieţii şi o reducere a riscurilor pentru sănătate sau numai o reducere 
a riscurilor pentru sănătate aduse de creşterea în vârstă (obezitate, 
diabet, hipertensiune arterială, hipercolesterolemie etc.). 

O altă întrebare posibilă este: „Când calculez reducerea calo- 
riilor, faţă de ce nivel fac acest calcul, faţă de consumul meu zilnic 
sau fata de necesarul ideal, standard?“, cu alte cuvinte: „Ce reduc, 
caloriile pe care le mănânc în mod obişnuit sau caloriile pe care ar 
fi trebuit să le mănânc in mod ideal?“. Aceasta este o bună întreba- 
re, pentru că fiecare din noi are dieta lui specifică care se traduce 
într-un număr anume de calorii tipic ingerate într-o zi obişnuită. 

În general, consumul caloric al organismului este dat de con- 
sumul necesar pentru funcţionarea la nivel bazal, în repaus absolut, 
a organismului, care se numeşte şi metabolism de repaus (MR), la 
care se adaugă consumul de energie în plus, care este consumată 
de activitatea fizică şi intelectuală din fiecare zi. Consumul pentru 
metabolismul de repaus diferă de la individ la individ şi depinde 
de vârstă, sex şi înălțime. Consumul de energie suplimentară este 
dat de cantitatea de activitate fizică şi intelectuală desfăşurată şi 
de compoziţia organismului, respectiv de câtă masă musculară şi 
de ţesut adipos avem, muşchii consumând mult mai multă energie 

decât țesutul adipos. În funcţie de aceşti factori, există diferite for- 
mule de a calcula caloriile de care avem nevoie în fiecare zi, însă o 
formulă simplificată ţine cont doar de greutatea organismului şi de 
activitatea zilnică. Astfel, caloriile necesare pe zi se calculează sim- 
plificat după următoarea formula: 


greutatea corporală x 10 = necesarul caloric bazal; 

greutatea corporală x 13 = necesarul caloric în cazul unei vieţi 
sedentare; 

greutatea corporală x 15 = necesarul caloric în cazul unei 
activităţi uşoare; 

greutatea corporală x 17 = necesarul caloric în cazul unei 
activităţi moderate; 

greutatea corporală x 20 = necesarul caloric în cazul unei 
activităţi grele, susţinute. 

Orientativ, se poate spune că o persoană de 68 kg, dacă ar merge 

pe jos, ar consuma 5 calorii/minut sau 300 de calorii/oră. Diversele 
grade de activitate fizică folosite în formula de mai sus pot fi similare 
cu mersul pe jos un anume timp, conform următorului tabel: 


prin activitate sedentară se înţelege: nicio activitate fizică sau 
statul la un birou sau masă doar pentru citit sau activităţi in- 
telectuale simple; 

prin activitate fizică uşoară se înţelege o activitate corespun- 
zătoare cu mersul pe jos timp de 2 ore pe zi; 

prin activitate fizică moderată se înţelege o activitate cores- 
punzătoare cu mersul pe jos timp de 3 ore pe zi; 

prin activitate fizică activă se înţelege o activitate corespunză- 
toare cu mersul pe jos 4 ore pe zi. 

Mult mai precisă este calcularea nevoii de consum energetic de 


repaus în funcţie de înălțime, greutate şi vârstă. Calculul caloriilor 
necesare în funcţie de aceşti parametri se poate face după formula 
lui Mifflin-St. Jeor: 

necesarul pentru bărbaţi = 10 x greutatea + 6,25 x 
x înălţimea — 5 x vârsta + 5; 

necesarul pentru femei = 10 x greutatea + 6,25 x 
x înălţimea — 5 x vârsta — 161. 


De exemplu, dacă eşti bărbat şi ai greutatea de 80 kg, o 
înălţime de 173 cm şi vârsta de 60 de ani, necesarul tău caloric es- 
te de: 


10 x 80 kg + 6,25 x 173 cm — 5 x 60 ani + 5 = 1586 calorii 


Daca esti femeie cu greutatea de 67 kg, înălţime de 169 cm si 
varsta de 62 de ani, atunci necesarul tau caloric este de: 


10 x 67 kg + 6,25 x 169 cm — 5 x 62 ani — 161 = 1 255 calorii 


Dupa ce am calculat caloriile necesare pentru sustinerea me- 
tabolismului de repaus, putem calcula si necesarul de calorii in 
functie de activitate, folosind formulele de mai jos: 

— MB x 1,200 = energie consumată pentru activitate sedentara; 

— MB x 1,375 = energie consumată pentru o activitate uşoară; 

— MB x 1,550 = energie consumată pentru o activitate moderată; 

— MB x 1,750 = energie consumată pentru o activitate puternică; 

— MB x 1,900 = energie consumată pentru o activitate foarte pu- 
ternică. 

Astfel se poate afla necesarul standard de calorii, nivelul ideal 
de care un individ are nevoie zilnic în funcţie de metabolismul lui 
de repaus la care se mai adaugă energia consumată pentru activi- 
tatea în care este implicat. 

Deşi putem să ne încadrăm uşor în aceste norme urmând for- 
mulele de mai sus, noi mâncăm diferit de aceste norme, adică inge- 
răm calorii în mod independent de aceste norme în funcţie de pofta 
de mâncare, felul de mâncare disponibil, obiceiuri alimentare lega- 
te de procurarea şi gătitul mâncării, activităţi social-culturale (me- 
se cu prietenii, chefuri, sărbătoriri diverse) etc. Am putea spune că 
fiecare dintre noi are obiceiuri alimentare care presupun o anumi- 
tă cantitate şi o anumită structură a alimentelor — carne, dulciuri, 
grăsimi, vegetale, fructe, retetele obişnuite după care sunt prepa- 
rate alimentele etc., obiceiuri care sunt etalate în funcţie de orarul 
zilnic, precum micul dejun, masa de prânz şi cea de seară sau de 
ziua săptămânii, zi lucrătoare sau zi de sărbătoare. Când mâncăm, 
nu ne gândim la cât ar trebui să mâncăm în funcţie de consumul de 

energie care trebuie acoperit, ci mai mult în funcţie de plăcerile pe 
care ni le dă „mâncatul“ ca satisfacere atât a unei nevoi, cât şi a unor 
emoţii legate de senzaţia de foame şi de satisfacerea ei. 

În mod schematic se poate spune că senzaţia de foame şi cea 
de satietate sunt date de jocul a doi hormoni cu acţiuni opuse. Unul 
este „grelina“, care este hormonul foamei si este produs de anumi- 
te celule din stomac şi intestine cu rol de a regla apetitul şi utiliza- 
rea energiei. Când stomacul este plin, secreția acestui hormon se 
opreşte şi începe să crească secreția acidă a stomacului si sa por- 
nească mişcările tractului gastrointestinal care macină şi amestecă 
mâncarea cu sucurile digestive cu scopul de a fi digerate. „Leptina“ 
este hormonul cu acţiune opusă, ea este hormonul satietatii, con- 
tribuind la oprirea senzatiei de foame si la generarea senzatiei de 
satisfacţie cu mâncarea ingerată. Dar creierul nostru invata din 
ceea ce facem şi construieşte obiceiuri şi rutine la care se aliniază 
apoi hormonii care contribuie la menţinerea constantelor corpului. 
Astfel, dacă mâncăm o cantitate mai mare de alimente mai mult 
timp din variate motive, creierul învaţă aceasta şi senzorii de foa- 
me şi satietate se poziţionează la alte nivele, astfel încât o persoa- 
nă în astfel de condiţii începe să aibă senzaţie de foame mai repede 
şi senzaţie de satietate la cantităţi mai mari de mâncare. Această 
persoană va creşte în greutate şi, dacă va dori să slăbească şi va 
tine regim câteva zile, va constata că a slăbit putin, dar imediat ce 
a trecut la o dietă normală organismul a ajuns la greutatea iniţială. 
Aceasta se datorează „ponderostatului“, un mecanism prin care or- 
ganismul caută să-şi păstreze greutatea la care a stat mai mult timp. 
Datorită acestui ponderostat, care este similar cu un termostat în 
cazul menţinerii temperaturii, atunci când vrem să slăbim, trebuie 
să ţinem regim să ajungem la greutatea pe care am dorit-o şi apoi 
să o ţinem la acest nivel tot atât de mult timp cât am ţinut greutatea 
anterioară de la care am vrut să slăbim. Acesta este timpul necesar 
ca să repozitionam ponderostatul pentru o altă treaptă de greutate 
corporală. Aceasta se întâmplă tot datorită faptului că creierul nos- 
tru s-a învăţat cu o anume greutate, cu o anume masă alimentară in- 
gerata, cu o anume pofta de mâncare, cu un anume obicei alimentar. 

Trebuie multă răbdare si tenacitate pentru a dezvata creierul de ste- 
reotipurile vechi şi apoi tot atât de multă răbdare şi perseverenţă 
pentru a-l învăţa altele noi, cele pe care vrem să le setăm. 

Acum, după ce ai aflat câte calorii sunt ideale pentru a fi con- 
sumate de tine în funcţie de greutate, înălțime, vârstă, sex şi mai 
ales nivelul de activitate fizică, este normal să ştii şi câte calorii in- 
gerezi, de fapt, pe zi şi în felul acesta să cunoşti cât de departe sau 
aproape esti fata de norma teoretică. De fapt, acest lucru îl poţi afla 
în mod empiric comparând greutatea pe care o ai cu greutatea idea- 
lă conform înălţimii şi vârstei tale. Pentru calcularea greutăţii idea- 
le cu care să-ţi compari greutatea ta de astăzi, iti recomand formula 
lui Lorenz. Această formulă ia în calcul sexul, vârsta şi înălțimea. 
Astfel, dacă eşti bărbat, formula este următoarea: 


înălţimea în cm — 100 — [(înălţime — 150)/4] + 
+ [(varsta — 20)/4] 
de exemplu, dacă eşti bărbat şi ai, ca în exemplul de mai sus, o 


înălţime de 173 cm şi vârsta de 60 de ani, atunci greutatea ta ide- 
ală va fi: 


173 cm — 100 — [(173 cm — 150)/4] + 
+ [60 ani — 20)/4] = 77,25 kg 


În cazul unei femei, formula lui Lorenz este: 


înălţimea în cm — 100 — [(inaltime — 150)/2,5] + 
+ [vârsta — 20)/6] 
Deci, conform exemplului de mai sus, dacă ai avea o înălțime 


de 169 cm şi vârsta de 62 de ani, atunci greutatea ta ideală va fi con- 
form acestei formule: 


169 cm — 100 — [(169 cm — 150)/2,5] + 
+ [(62 ani — 40)/6] = 65,06 kg 


Ei bine, trebuie să ştii de la început că greutatea şi vârsta ta 
sunt criteriile după care poţi să răspunzi la întrebarea: „Este bine 
ca eu să adopt această tehnică de restricţie calorica?“. Compararea 

greutăţii ideale cu greutatea pe care tu o ai astăzi spune daca ar tre- 

buie să te gândeşti că restrictia calorică este o metodă benefică 

pentru batranetea ta care o să vină sau care a venit deja. 

Sunt aproape sigur că, după ce ai calculat greutatea ideală ai 
constatat că ai o greutate mai mare decât „normal“. Asta înseamnă 
că ai ingerat de-a lungul timpului mai multe calorii decât ai avut 
nevoie şi aceasta a condus la depozitarea lor sub formă de ţesut adi- 
pos. Ei bine, dacă acesta este cazul tău, înseamnă că eşti un candi- 
dat perfect pentru tehnica de restricţie calorică. Evaluarea greutăţii 
ideale şi compararea cu cea existentă este un criteriu pentru reco- 
mandarea tehnicii de restricţie calorică sau pentru contraindicarea 
ei. Recomand mai multe praguri după care să se judece oportuni- 
tatea acestei metode; 

—  Dacătu eşti o persoană, indiferent de sex, care ai între 50 şi 60 
de ani şi o greutate egală cu cea ideală, atunci eşti un candidat 
la metoda restrictiei calorice; ai în fata timp suficient pentru a 
o desfăşura multi ani şi a crede că această metodă iti va aduce 
atât prelungirea vieţii în jur de 5-10 ani, cât şi prevenirea boli- 
lor legate de bătrâneţe. 

— Daca eşti o persoană între 60 şi 70 de ani, trebuie să ai cel 
putin 5% peste greutatea ideală pentru ca să adopti aceasta 
tehnică. Şi în acest caz poţi să aştepţi efecte benefice privitor la 
longevitate şi păstrarea stării de sănătate la o vârstă înaintată. 

— Dacă eşti între 70 şi 80 de ani si ai o greutate care depăşeşte cel 
putin 5% fata de greutatea ideală, atunci poţi să initiezi aceas- 
tă metodă de reducere calorică cu unele amendamente de ca- 
re o să vorbesc mai jos. Efectele asupra stării de sănătate vor 
fi evidente şi datorită lor poţi considera că vei trăi mai mult şi 
mai sănătos; 

— Peste 80 de ani nu recomand să se adopte tehnica de reducere 
calorică decât cu recomandarea medicului. Aceste persoane 
nu sunt lăsate de-o parte, ci vor primi din partea mea o grijă 
aparte în capitolul următor în care voi prezenta diete specifi- 
ce pentru cei care doresc o bătrâneţe ferită de boli, senină şi 
liniştită. 

Cum am spus mai înainte, metoda restrictiei calorice presu- 
pune luarea unei hotărâri cu privire la iniţierea şi menţinerea ei, 
efectuarea unor calcule privind nivelul caloric de repaus în funcţie 
de greutate şi înălţime, estimarea greutăţii actuale şi a celei idea- 
le, evaluarea nivelului de activitate fizică medie zilnică şi evalua- 
rea consumului caloric necesar pentru aceasta, iar mai apoi seta- 
rea unei zile în care să debuteze această metodă. Recomand cu tărie 
să ai un caiet în care să treci toate aceste calcule, ziua în care le-ai 
făcut şi ziua în care doreşti să începi. Vei avea astfel trecute date- 
le de pornire: 

— înălțimea 

— greutatea actuală (data la care s-a luat) 

— greutatea ideală după formula Lorenz 

— calculul consumului caloric de repaus dupa formula Mifflin — 

St Jeor 
— încadrarea într-o clasă de activitate fizică (sedentar, uşor, mo- 

derat, activ, foarte activ) 

— calculul consumului caloric standard în funcţie de clasa de ac- 
tivitate în care te-ai încadrat 

— datala care doreşti să începi tehnica de reducere calorică, ziua, 
luna şi anul. 

Astfel, Sandu, un ipotetic aderent la tehnica de reducere ca- 
lorică, este un bărbat de 59 de ani, are 172 cm înălţime, o greuta- 
te actuală de 85 kg, a calculat că greutatea lui ideală în funcţie de 
înălțime şi vârstă (formula Lorenz) este de 76,25 kg, a mai calculat 
consumul caloric de repaus (formula Mifflin—St. Jeor) care ar fi de 
1678 calorii, s-a evaluat că ar fi în clasa „activitate fizică modera- 
tă“, ceea ce ar însemna un consum standard de 2600,9 calorii pe zi; 
toate aceste date le-a înregistrat în caietul personal de gestionare a 
tehnicii de restricţie calorică. 

Mihaela, o altă pretendentă la această tehnică, este o femeie 
de 63 de ani, 168 cm şi o greutate actuală de 81 kg. Ea şi-a calculat 
greutate ideală după formula lui Lorenz şi a găsit că ar trebui să ai- 
ba 66,37 kg, iar consumul de repaus de calorii ar fi de 1394 calorii; 


ye 


ea s-a evaluat ca făcând parte din clasa de „activitate sedentară“ şi 

aceasta a generat un standard de 1672,8 calorii necesare de consu- 
mat pe zi. 

Următorul pas este să determini câte calorii consumi pe zi. În 
mod teoretic, ar trebui să ştii pentru fiecare masă ce alimente ai 
consumat şi în ce cantitate. Aceasta este foarte greu, pentru că fie- 
care reţetă culinară are propriile ei ingrediente, ele compun mân- 
carea fără să fie cântărite atent şi, mai mult, felurile de mâncare 
variază de la o zi la alta. Aşa că ce poţi face este un calcul aproxi- 
mativ, bazat pe tabele care indică caloriile aduse de fiecare aliment, 
estimând apoi gramajul fiecărui aliment din compoziţia felului de 
mâncare respectiv. Pe internet poţi găsi o multitudine de tabele cu 
caloriile pe care le aduce fiecare aliment, dar eu îţi recomand să vi- 
zitezi adresele web: www.calorii.oneden.com sau http://catalin.pe- 
tru.ro/2010/11/tabel-calorii-alimente/, unde poţi să găseşti o listă 
completă de alimente cu caloriile pe care le poartă pe unitatea de 
greutate sau volum, cât şi principiile alimentare pe care le conţin. 
Pe baza acestor tabele, poţi calcula caloriile aduse de mâncarea ta 
de fiecare zi. Mai găseşti în anexa la această carte o listă a valorii 
energetice a alimentelor curente pe baza căreia vei putea calcula 
câte calorii mănânci zilnic (vezi Anexa nr. 1). Mai trebuie să ştii că 
pe multe ambalaje ale alimentelor cumpărate (lactate, brânzeturi, 
paste făinoase, conserve etc.) există şi o indicație a conţinutului ca- 
loric, indicație pe care poţi să o foloseşti atât în alegerea acestora, 
cât şi în calcularea caloriilor ingerate de tine. 

O să mă întrebi „Cum să procedez practic?“. Îţi recomand 
să deschizi din nou caietul şi să scrii pe o foaie ce ai mâncat ieri, 
dimineaţă, la prânz şi seara, sau dacă ai mai luat ceva între mese. 
Pe o foaie separată să faci acelaşi lucru pentru o zi mai înainte şi 
apoi pe o altă foaie cu încă o zi înainte. Apoi, tot pe foi separate, să 
scrii ceea ce ai mâncat azi, apoi mâine, poimâne şi răspoimâne. Vei 
avea astfel structura mâncărurilor dintr-o săptămână din viaţa ta. 
Ia calculatorul şi, singur, dacă tu gatesti, sau împreună cu persoa- 
na care găteşte în mod obişnuit în casa ta, calculează pentru fieca- 
re fel de mâncare câte calorii ţi-a adus. Foloseşte tabelul din Anexa 
1. Astfel, în dreptul fiecărui fel de mâncare sau sandwich sau orice 

altceva ai mâncat, o să fie o cifră cu caloriile pe care le-ai înghiţit 
conform structurilor alimentare. Astfel, dacă ai mâncat la micul 
dejun o felie de pâine de secară de 100 gr (344 calorii) şi ai băut un 
pahar cu lapte degresat de 200 ml (100 calorii), înseamnă că micul 
dejun ţi-a adus 444 calorii. Apoi, adunând caloriile de la cele trei 
mese, o să obţii aportul caloric pe care l-ai avut în ziua respectivă şi 
în consecinţă poţi să faci un tabel cu cele 7 zile pentru care ai făcut 
acest calcul. Adună toate caloriile pe care le-ai mâncat în fiecare zi 
în cele 7 zile şi apoi împarte la 7 şi vei avea o medie a caloriilor pe 
care le mănânci în mod obişnuit într-o zi tipică. 

O altă metodă de a face un bilanţ caloric zilnic este fo- 
losirea tabelului de la adresa web http://calorii.oneden.com/ 
Calorii-Mancare-gatita/?pf=1, unde sunt trecute caloriile pentru 
diferite mâncăruri gata gătite pe care şi tu le-ai fi putut mânca în- 
tr-una din cele 7 zile. Atenţie, toate valorile calorice menţionate în 
tabel sunt pentru 100 g de mâncare, dacă sunt pentru o altă canti- 
tate, aceasta va fi menţionată în dreptul acelui fel de mâncare. Cu 
ajutorul acestor valori sintetice, calculul caloriilor ingerate zilnic 
poate fi mai uşor de făcut. 

Poţi considera această săptămână, cu mâncărurile ei, o săp- 
tămână tipică pentru tine, ca mai apoi să poţi considera media ca- 
loriilor zilnice ca tipice pentru alimentaţia ta cel puţin în ultime- 
le 6 luni? Dacă da, atunci ai obţinut aportul caloric pe care-l ai de 
obicei, iar daca nu, te rog să faci corectiile necesare în plus sau in 
minus, dar tot asa, bazandu-te pe mâncarea pe care ai avut-o şi pe 
structura ei calorică. Încearcă să fii cât mai aproape de realitate. 
Sigur că mai sunt zile de sărbătoare, mai sunt zile când mergi în vi- 
zită la cineva sau la un restaurant, ca şi zile când „posteşti“ sau ai 
alte raţiuni pentru a mânca mai mult sau mai puţin, dar pe tine te 
interesează doar o medie a caloriilor pe care le înghiţi într-o zi ti- 
pică din viaţa ta, nivel care poate fi considerat nivelul de bază de la 
care o să începi să reduci caloriile. Cu acest nivel este obişnuit orga- 
nismul tău, este obişnuit metabolismul tău ca şi creierul tău. Dacă 
o să încerci să reduci, vei avea senzaţia de foame sau o senzaţie de 
disconfort sau chiar de oboseală. 

Acest consum zilnic mediu pe care l-ai obţinut şi toate calcu- 
lele pe care le-ai făcut sunt bineînţeles trecute în caietul tău şi vor 
rămâne acolo ca martore ale progresului tău de-a lungul parcursu- 
lui de restricţie calorică. Consumul tău caloric mediu il treci în ca- 
iet la rubrica datelor de pornire. Acest consum este bine să-l com- 
pari cu datele pe care Institutul de Medicină din Statele Unite le-a 
publicat în cadrul programului de estimare a energiei („Estimated 
Energy Requirements“) necesare în funcţie de vârstă, sex şi activi- 
tate, date care sunt prezentate într-o formă abreviată în Tabelul 1. 
Vei constata cât de mult sau puţin mănânci şi poate te vei gândi la 
cât stres oxidativ este expus organismul tău, vei afla de ce ai ţesut 
adipos în jurul taliei, de ce hainele pe care le-ai purtat nu cu mult 
timp înainte iti sunt strâmte acum, de ce gâfâi când urci scările, de 
ce te uiţi cu invidie la alţii care au siluetă şi mă opresc aici ca să nu 
te întristez prea tare. 


Tabelul 1. Estimarea nevoilor calorice pe zi în funcţie de 
vârstă şi activitate fizică (după Institute of Medicine, Dietary 
Reference Index for Energy, 2002). 


Nivel de activitate — Nivel de activitate — 
ee Barbati Femei 
Varsta 
Seden- | Mode- A Seden- | Mode- A 
Activ Activ 
tar rat tar rat 
51-55 2200 2400 2800 1600 1800 2200 
56 — 60 2200 2400 2600 1600 1800 2200 
61 — 65 2000 2400 2600 1600 1800 2000 
66 — 70 2000 2200 2600 1600 1800 2000 
71-75 2000 2200 2600 1600 1800 2000 
<76 2000 2200 2400 1600 1800 2000 


A venit şi ziua pe care ai setat-o ca debut în metoda de restricție 
calorică şi o să mă întrebi: „De unde să încep?“. Primul lucru pe ca- 
re trebuie să-l ştim este numărul de calorii pe care trebuie să în- 
cepem să-l reducem din numărul de calorii pe care-l ingerăm zil- 
nic. Pentru a şti această cifră, este necesar să luăm în consideraţie 

greutatea actuală şi înălţimea, pe baza cărora vom calcula „indicele 
masei corporale“, indice care ne permite să apreciem volumul ma- 
sei noastre corporale, mai exact decât o face aprecierea greutăţii. 
Apoi, în funcţie de indicele masei corporale, de diferenţa dintre ca- 
loriile ingerate zilnic şi cele necesare standard, conform greutăţii, 
vârstei şi înălţimii, şi în funcţie de vârsta actuală, vom putea stabili 
care este procentul restrictiei calorice. 

Indicele masei corporale este o valoare derivată din împărţirea 
greutăţii corporale (exprimată în kg) la pătratul înălțimii (exprimat 
în metri pătraţi), conform formulei: 


Indicele masei corporale (IMC) = 
= înălţimea (kg)/greutatea (m)2 


În cazul celor două persoane al căror exemplu l-am dat mai 
sus, acest indice ar fi pentru Sandu de 28,8 (greutatea de 85/pătra- 
tul înălţimii de 1,72 m), iar în cazul Mihaelei de 29,93 (greutatea de 
81 kg/inaltime de 1,68 m la pătrat) 

Pe baza acestui indice, se poate spune cât de departe este greu- 
tatea unui individ de greutatea normală, dată de greutatea actuală şi 
înălţime. În Tabelul 2 se prezintă valorile de referinţă ale indicelui de 
masă corporală. Nu uita să treci în caietul de monitorizare a metodei 
indicele tău de masă corporală alături de celelalte date de pornire. 


Tabelul 2. Valorile de referinţă ale indicelui de masă 
corporală. 


: IMC (kg/m?) 
Categorie == 
minim maxim 

Subponderal foarte sever 15.0 
Subponderal sever 15 16 
Subponderal 16 18,5 
Greutate normala 18,5 25 
Supraponderal 25 30 
Obezitate gradul I (obezitate moderata) 30 35 
Obezitate gradul II (obezitate severa) 35 40 
Obezitate gradul III (obezitate foarte severa) < 40 

Pentru a fi un bun candidat la programul de restricţie calorică, 

trebuie să împlineşti criteriile următoare: 

—  săaivârsta sub 80 de ani 

—  săaio greutate cu cel putin 5% mai mare decât de greutatea 
ideală sau 

—  săaiun indice de masă corporală mai mare de 25 sau 

—  săaiodiferenţă între caloriile ingerate în medie pe zi şi cele 

standard (după formula lui Mifflin-St. Jeor) de cel puţin 200 

de calorii 
— să nu ai boli cronice de nutriţie, in special diabet, care să re- 

prezinte o contraindicatie medicală (medicul de familie poate 
da undă verde în caz de dubiu). 

Dacă unul dintre aceste criterii nu este împlinit, atunci meto- 
da de restricţie calorică nu este recomandată persoanei respective. 
Atât Sandu, cât şi Mihaela se potrivesc pentru metoda restrictiei 
calorice. Sandu are doar 59 de ani, are o greutate de 85 kg, deci cu 
9,1% mai mare, un indice de masă corporală de 28,8 şi mănâncă 
zilnic în medie cu 300 calorii peste standardul caloric, conform 
gradului de activitate. Mihaela are 61 de ani, o greutate de 81 kg, 
cu 8,2% mai mare decât cea ideală, un indice de masă corporală de 
28,9 şi mănâncă în medie cu 420 calorii mai mult decât standardul, 
conform gradului de activitate. 

Dacă îndeplineşti criteriile de admitere în această metodă, 
atunci poţi începe cu reducerea caloriilor zilnice cu 5%. Această 
reducere se face faţă de cantitatea medie de calorii ingerate pe ca- 
re ai calculat-o zilele trecute pentru cele 7 zile şi pe care ai trecut-o 
în caiet, la datele de pornire. Atenţie! Reducerea calorică de 5% se 
face faţă de consumul mediu zilnic curent şi nu faţă de consumul 
standard, adică caloriile pe care eşti îndrituit să le ingerezi conform 
formulei lui Mifflin şi St. Jeor. 

Cum procedezi? 


1. Mai întâi este bine să te duci la medicul de familie şi să ceri 
o recomandare pentru analize de sânge precum nivelul glicemiei, al 
lipidelor totale, al colesterolului legat LDH şi HDH, al trigliceridelor 

şi al proteinelor plasmatice. Trece rezultatul lor şi data la care ai fă- 
cut aceste analize în caietul tău de monitorizare. 

2. Apoi trebuie să calculezi câte calorii reprezintă 5%. În ca- 
zul lui Sandu, el consumă cu 300 de calorii mai mult decât stan- 
dardul dat de activitate şi datele lui corporale şi vârstă, deci inge- 
rează 2600,9 + 300 = 2900,9 de calorii/zi. Faţă de această cifră se 
face reducerea calorică zilnică de 5%. În cazul Mihaelei, ea consu- 
mă cu 320 de calorii mai mult decât consumul standard calculat 
de 1672,8, deci ingerează zilnic 1672,8 + 420 = 2072,8 calorii în 
medie pe zi. Şi în cazul ei, aceasta este cifra din care se extrag cei 
5% de reducere calorică. Altfel spus, noi vom începe să mâncăm 
zilnic mai putin cu 5% fata de ceea ce eram obişnuiţi să mâncăm! 
Pentru Sandu, 5% reprezintă 145 de calorii de redus zilnic, iar pen- 
tru Mihaela, 5% reprezintă 104 calorii de redus pe zi. 

3. Apoi nu trebuie să-ţi transformi viata zilnică într-un fel de 
activitate „contabilă“ istovitoare sau cel mult plicticoasă. Este sufi- 
cient să hotarasti ce vei mânca astăzi, să-ţi stabileşti în minte me- 
niul pentru cele 3-4 mese pe care le vei lua în ziua respectivă con- 
form ritualului tău stabilit poate de ani şi apoi să te gândeşti ce ai 
putea scoate. De exemplu, Sandu se va gândi că trebuie să scoată 
145 de calorii. Poate să le scoată din micul dejul sau din masa de 
prânz sau de seară sau din două dintre ele sau din toate trei. El tre- 
buie să se uite la tabelul din Anexa 1, cel care prezintă structura ca- 
lorică a alimentelor, şi să aleagă ce alimente să scoată din mesele de 
astăzi astfel încât să reducă caloriile ingerate cu 145 calorii. După 
o consultare rapidă a tabelului, Sandu a ales să pună deoparte trei 
felii de pâine din cele patru pe care le mănâncă pe zi, respectiv să 
renunţe la cele două felii de pâine pe care le mănâncă la prânz şi la 
cea de seară (0 felie de pâine are în medie 30 g), rămânând numai 
felia de pâine de dimineaţă; poate cele trei felii de pâine reprezin- 
tă un pic mai mult de 140 de calorii, dar aceasta nu este o proble- 
mă. Nici pentru Mihaela nu a fost complicat să aleagă la ce renunţă 
în fiecare zi astfel încât să reducă aportul caloric cu 104 calorii pe 
zi. Ea a ales să renunţe la farfuria de orez cu lapte pe care o mânca 
în fiecare zi spre seară. În exemplele de mai sus, am ales rezolvări 

simple, dar tie iti recomand să fii precaut şi să alegi reduceri de ca- 
lorii din compoziţia mâncărurilor pe care le faci sau, mai simplu, 
să-ţi pui în fata farfuria de mâncare şi să dai deoparte cam 5% din 
ea, cantitate pe care o pui înapoi în cratiţă sau o duci la gunoi; la 
fel faci şi dimineaţa şi seara, reducând cu 5%, ceea ce este foarte 
puţin, din cantitatea de mâncare pe care erai obişnuit să o mănânci. 
Atenţie! Tu prepari ca de obicei mâncarea, meniul este ca de obicei, 
doar fata de această structură obişnuită, pe baza căreia ai calculat 
caloriile pe care le mănânci în fiecare zi, vei face reducerea de 5%. 

4. Ţine acest regim de reducere cu 5% a caloriilor ingerate 
timp de 4 săptămâni şi cântăreşte-te în fiecare săptămână cu un 
cântar cu precizie rezonabilă, dimineaţa după ce ţi-ai făcut toale- 
ta, şi notează greutăţile împreună cu data respectivă în caietul tău 
de monitorizare a restrictiei calorice. Mai adaugă de la început în 
acest caiet ce ai ales să reduci şi în ce cantitate sau dacă ai ales să 
îndepărtezi 5% din cantitatea care iti era în fata ta la fiecare masa. 

5. Dacă în acest răstimp de 4 săptămâni ti se face foame între 
mese, bea apă plată. Păstrează la îndemână o sticlă cu apă plată şi bea 
ori de câte ori ai senzaţia de foame sau pofta de a „ronţăi“ câte ceva. 

6. Păstrează motivaţia intactă, nu te aştepta la „rezultate“, ele 
vor veni în timp, tratează cu indulgență momentele de „recădere“, 
adică acele momente în care ai încălcat regula reducerii cu 5%. 

7. După 4 săptămâni de 5%, creşte reducerea calorică cu încă 
3% şi astfel ajungi la 8% reducere calorică pe zi şi ţine acest nivel 
8 săptămâni, timp în care te cântăreşti săptămânal, notezi cifrele 
şi ai grijă cum „tratezi“ momentele de foame sau de slăbiciune. Pot 
exista momente de slăbiciune a voinţei, când te tentează să mănânci 
ceva, ceva ce vezi sau ceva ce iti închipui, abate-ti atenţia, fă ceva, 
vorbeşte cu cineva, dă un telefon, şi momente când ai o slăbiciune 
fizică, când te simţi ametit sau ai vederea incetosata. Nu te spe- 
ria, bea apă, stai într-o poziţie confortabilă sau chiar culcat şi o să 
constati că trece după câteva clipe. 

8. Trebuie să ştii că reducerea calorică, după ani buni în care 
ai mâncat mereu o cantitate mare de calorii (se spune că ai mâncat 
„ad libitum‘, adică atât cât ai vrut), reprezintă un stres metabolic, 

ceea ce se şi doreşte, stres la care organismul tău trebuie să se adap- 
teze, aşa cum am vorbit la mecanismele reducerii calorice. Această 
adaptare se face lent şi trebuie să avem răbdare. 

9. În cazul în care constati că starea ta subiectivă nu este bu- 
na sub această reductie calorică, poţi să mergi la medicul de fami- 
lie să-ţi controlezi tensiunea arterială, nivelul glicemiei şi celelalte 
valori ale compoziţiei sangvine. Poţi discuta cu medicul tău dacă 
această metodă ţi-a adus inconveniente care să te facă să o opresti. 
Oricum, sfatul meu este să ai răbdare şi să nu dai înapoi imediat ce 
te simţi inconfortabil cu această metodă. 

10. Acum, că trebuie să faci o reducere de 8% este mai uşor 
pentru că această valoare poate fie egală cu un aliment oarecare pe 
care poţi să-l scoţi mai uşor din structura meniului tău, deci acum 
se recomandă să lucrezi mai mult cu lista de alimente decât cu re- 
ducerea volumului de pe farfurie. 

11. În cazul prietenilor noştri, 8% înseamnă 232 de calorii pen- 
tru Sandu şi 166 calorii pentru Mihaela. 

12. Este foarte probabil ca în acest răstimp de 8 săptămâni cu 
8% reducere calorii să constati că slabesti, nu te aştepta la o anume 
greutate, ci doar bucură-te că a început să scadă greutatea. Aceasta 
înseamnă că volumele corpului tău se redistribuie, țesutul adipos 
se deplasează si ceva din el se distruge, acum putem să spunem ca 
sensibilitatea la glucoză începe să crească, că utilizarea glucozei 
este mai bună etc. 

13. Ca şi până acum, tratează cu indulgență „recăderile“, cau- 
tă să-ţi mentii motivaţia, cred că în acest punct al evoluţiei, dacă 
ai ajuns până aici, este din ce în ce mai uşor din punctul de vede- 
re al voinţei. 

14. Dacă ai slăbit, calculează indicele de masă corporală şi 
vezi dacă eşti în aceeaşi categorie ca la început sau ai tendinţa de 
a trece la alta mai bună. De exemplu, Mihaela a slăbit un kilogram 
după 8 săptămâni şi, după calculele respective, indicele ei de ma- 
să corporală a scăzut de la 29,93 la 28,36; ea a rămas în clasa „su- 
praponderal“, dar indicele ei arată o tendinţă de a merge spre li- 
mita de sus a „normalului“; ea a avut pentru prima oară bucuria 

că a urmat această metodă şi a căpătat mai multă voinţă pentru a 
continua. Se trec şi aceste date în caietul de monitorizare a pro- 
gresului metodei. 

15. La sfârşitul acestei etape se recomandă să se facă testa- 
rea constantelor biologice ale sângelui şi să se compare cu datele 
din urmă cu 10 luni, adică cele de la început, pentru a face primul 
bilanţ al efectelor metodei. Mai mult ca sigur că se constată redu- 
cerea nivelului glucozei şi îmbunătăţirea raportului dintre coleste- 
rolul rău şi cel bun. 

16. Este posibil ca tu să te gândeşti că poţi reduce caloriile şi 
prin exerciţiu fizic, adică în loc să reduci mâncarea cu 100 de ca- 
lorii, poţi să alergi pe banda de alergare şi să consumi 100 de ca- 
lorii sau să faci oricare alt exerciţiu fizic care să consume calorii. 
Trebuie să-ţi spun de la început că arderea de calorii prin exerciţii 
fizice nu este acelaşi lucru cu reducerea celor ingerate. Continuă 
să-ţi desfasori viata ca mai înainte şi redu caloriile conform meto- 
dei pe care ţi-o descriu, cu alte cuvinte, rămâi în clasa de activita- 
te fizică în care erai. Dacă vrei, poţi să creşti nivelul activităţii, de 
exemplu Mihaela vrea să treacă de la nivelul „sedentar“ la nivelul 
„activitate moderată“; ea trebuie să reia calculele de la început şi să 
recalculeze nivelul energiei metabolismului de repaus, apoi nivelul 
caloriilor standard şi apoi nivelul caloriilor ingerate în medie zilnic 
şi astfel să reformuleze ceea ce înseamnă pentru ea 5% reducere sau 
ce înseamnă pentru ea 8% reducere calorii ingerate. 

17. Următorul palier este reducerea cu încă 3% a caloriilor in- 
gerate astfel că ajungem la 11% total calorii de redus zilnic. Şi acum 
facem calculele, cât reprezintă acest procent în calorii realmente de 
redus, cum se traduce această reducere în meniul zilnic, care este 
metoda de reducere (modificarea structurii meniului sau reduce- 
rea volumului mâncării din farfurie cu aproximativ 11%, respectiv 
10 parti şi un pic). 

18. Acest palier se menţine timp de 12 săptămâni. Şi aici 
atenţie la gestionarea voinţei de a merge mai departe, a senzatiei 
de foame şi a altor senzaţii dezagreabile, precum şi a acuratetii de 
reducere cu 11 procente a caloriilor ingerate. 

19. Controlăm greutatea săptămânal, notăm cifrele şi recal- 
culăm indicele de masă corporală ca să monitorizăm progresul. 
Acum, precis o să constatăm îmbunătăţiri semnificative ale aces- 
tui indice, poate o să vedem că am coborât greutatea cu 2-4 kg şi 
o să mai constatăm o creşterea a abilității de deplasare, parca ne 
simţim mai sprinteni, ne este mai uşor să facem mişcări care pana 
atunci ne cereau destulă forţă, precum ridicarea din pat, aplecarea 
şi ridicarea de jos a unor obiecte, mişcări de schimbare a poziţiei 
corpului precum răsucirea de pe o parte pe alta etc. 

20. Nu este obligatoriu ca greutatea corpului să scadă într-o 
pantă descendentă continuă, aşa cum s-ar aştepta mulţi dintre 
noi. Ceea ce precis se obţine este o redistribuire a volumelor cor- 
porale, a structurii acestora între ţesut adipos, muşchi, oase şi 
articulaţii. Cert este că greutate va scădea şi aceasta se va obser- 
va mult mai bine în timp, dar viteza acestei slăbiri variază de la 
individ la individ. Reamintesc că rezultatele metodei nu se judecă 
în termeni de reducere a greutăţii corporale, ci în îmbunătăţirea 
stării de sănătate, în prevenirea bolilor legate de bătrâneţe si în 
prelungirea longevitatii. 

21. Următorul palier este reducerea ingestiei calorice cu 14% 
zilnic, timp de 16 săptămâni. Ca şi la celelalte paliere, se reduc ali- 
mentele care aduc cea mai mare cantitate de energie, se măsoară 
greutatea şi se calculează indicele de masă corporală. 

22. Se întâmplă destul de des să existe o tendinţă de a reduce 
cantitatea mâncării gătite pentru a fi ingerate la cele trei mese cu 
reducerea volumului ei în consecinţă. Deci ceea ce este în farfurie 
şi care poate fi redus volumetric poate reprezenta mai mult decât 
14%. De aceea recomand ca reducerea caloriilor zilnice să se facă 
conform tabelelor structurii calorice a alimentelor din Anexa nr. 1 
sau cu ajutorul tabelelor disponibile la adresele de internet furni- 
zate mai sus, pornind de la valorile medii de calorii ingerate de la 
care am pornit (numărul de calorii care a fost calculat pentru 7 zi- 
le de alimentaţie obişnuită, înainte de debutul în această metodă). 
Pe măsură ce cantitatea de calorii de redus creşte, în aceeaşi mă- 
sură recomand celor care sunt tentaţi să reducă „din ochi“ această 

cantitate, să revină la acuratețe şi la calcularea caloriilor conform 
tabelelor, oricât de grea ar fi această corvoadă. 

23. Următoarele paliere sunt cele cu reducerea caloriilor inge- 
rate la 17% timp de 20 săptămâni, iar următorul reduce caloriile la 
20% timp de 24 săptămâni. 

24. Dacă, pe parcursul acestei călătorii de reducere treptată a 
caloriilor ingerate, indicele de masă corporală a ajuns la 22, atunci 
nu se mai continuă reducerea pe paliere a caloriilor, ci se menţine ni- 
velul la acel moment. De exemplu, dacă Sandu a ajuns la indicele de 
22 pe timpul cât redusese aportul caloric la 17%, el nu va merge mai 
departe, rămâne ca regimul său alimentar să rămână acela în care 
reducerea calorică faţă de nivelul iniţial este de 17%, în cazul său, re- 
ducerea cu 17% a nivelului iniţial de 2900,9 este 2458,8 calorii pe zi. 

25. Teoria spune că acesta este nivelul care va trebui menţinut 
mereu ca să obţinem o prelungire semnificativă a vieţii şi o preve- 
nire a bolilor care însoțesc batranetea, precum hipertensiunea ar- 
terială, diabetul, cardiopatia ischemică, accidentele vasculare ce- 
rebrale, boala Alzheimer şi altele. 

26. Dacă, ţinând în platou acest nivel caloric, tu continui să 
scazi în greutate şi ajungi la un indice de masă corporală mai scă- 
zut de 18, atunci se recomandă să te întorci la palierul anterior şi 
să rămâi acolo. În cazul personajului imaginar pe care-l folosesc ca 
exemplu, dacă Sandu ajunge la un indice de masă corporală de 18 
în timpul celor 20 de săptămâni de 17% reducere calorică, ca să nu 
slăbească mai mult şi să nu aibă riscul unor modificări structura- 
le, adică organismul să nu înceapă să ardă proteine pentru a face 
rost de calorii, se recomandă ca el să se întoarcă la palierul de 14% 
şi să rămână acolo. 

27. Un individ ajunge mai repede sau mai târziu la un indice 
de masă corporală de 18, adică subponderal, în funcţie de greutatea 
ce o avea atunci când a început metoda de reducere calorică. Dacă 
greutatea unui individ era mare la debutul metodei, de exemplu, era 
obez, el va avea nevoie chiar de depăşirea pragului de 20% reducere 
calorică pentru a deveni „subponderal“. Teoretic, nu se recomandă 
o reducere calorică de peste 26-30%. 

28. Metoda restrictiei calorice nu trebuie confundată cu o di- 
etă recomandată oamenilor în vârstă, metodă care va fi descrisă 
în subcapitolele următoare. În cazul dietei, discutăm despre prin- 
cipiile alimentare, nutrimentele care sunt recomandate să facă 
parte din meniul unui om în vârstă, pe când la metoda restrictiei 
calorice vorbim despre câte calorii este bine să ingereze un om în 
vârstă. 

Acum, la sfârşitul acestui capitol vreau să repet certitudinea că 
metoda de reducere calorică este singura metodă care, experimen- 
tal şi în studii naturale s-a dovedit capabilă să prelungească viaţa 
şi să preîntâmpine problemele de sănătate de la vârste înaintate. Cu 
cât această metodă este mai repede abordată în viaţă, să zicem du- 
pă 50-55 ani, cu atât efectele ei pe termen lung vor fi mai vizibile. 


1.2. DIETA 


Numele de dietă este parte din vocabularul curent şi îl găsim 
pe buzele tuturor. Frumuseţea corporală, longevitatea sau capa- 
citatea fizică sunt legate astăzi de dietă. Aproape fiecare magazin 
alimentar are un raion cu produse dietetice, fiecare revistă ilustra- 
tă sau fiecare ziar are o rubrică despre dietă. Ce semnifică aceas- 
tă preocupare cu dieta alimentară? În primul rând, trebuie să ne 
amintim că alimentaţia omului a evoluat în ultimii 250.000 de ani, 
de la cea a omului primitiv la cea a omului modern de astăzi. La 
începuturi, alimentaţia omului era legată de locaţie şi condiţii ge- 
ografice, precum alimentaţia bazată mai mult pe fructe, plante şi 
rădăcinoase la omul care trăia în zone calde, hrana bazată pe car- 
ne şi alte produse de la animale, la cei care trăiau în zone cu cli- 
mă aspră. Mai trebuie amintit şi canibalismul care a fost o sursă 
de hrană a omului primitiv. Apoi produsele care alcătuiau hrana 
erau consumate mai întâi crude, în forma lor naturală, iar ulteri- 
or preparate prin acţiunea căldurii. Apariţia agriculturii, cu peste 
10.000 de ani în urmă, aduce în hrana omului cerealele, care, ală- 
turi de celelalte produsele obţinute din domesticirea animalelor, 

contribuie la o schimbare majoră atât asupra dietei umane, cât şi 
asupra stabilităţii lui în zonele cu climă propice pentru agricultură. 

Primele referiri scrise despre „dietă“ şi rolul ei apar în Vechiul 
Testament unde se menţionează superioritatea alimentaţiei formate 
din legume şi fructe în faţa celei compuse din carne şi vin. Cuvântul 
dietă derivă din grecescul „diaita“ care semnifică un stil de viaţă mai 
curând decât un regim alimentar, regim de viaţă care se adresează 
atât corpului, cât şi minţii, şi care ar garanta o existenţă sănătoasă şi 
de succes. Grecii vechi credeau că funcţionarea corpului este în ma- 
re parte dependentă de ceea ce mănâncă un om şi că alimentaţia îl 
poate influenţa în multe feluri. Filozoful grec Anaxagoras (510-428 
î.Hr.) spunea că alimentele sunt absorbite de corpul uman şi că ele 
conţin „componente generative“ care-l fac să existe şi să prospere, 
anticipând ceea ce se înţelege astăzi prin „nutrimente“. Hippocrate 
(460-370 î.Hr.), părintele medicinei moderne, spunea că medicul tre- 
buie să aibă două arii de studiu: alimentaţia şi mediul în care omul 
vietuieste: „Lasă hrana să fie medicina ta şi medicina să fie hrana 
ta“. El credea că balanţa dintre ceea ce mâncăm şi activitatea fizică 
este cea care ne face să fim sănătoşi şi să trăim mult. Hippocrate pu- 
nea accentul şi pe structura alimentelor pe care le ingerăm. 

Tot pe vremea Greciei Antice, alimentaţia era considerată şi 
simbolul luxului şi al corupţiei. A mânca mult şi nestăvilit era co- 
relat cu lăcomia de toate felurile şi cu degradarea morală, pentru 
că impulsul nestăvilit spre mâncare putea fi expresia lipsei auto- 
controlului. Se spunea că „bine este să tii ochii deschişi, dar gura 
închisă“. 

Câteva secole mai târziu, Plutarh (46-120), istoric şi biograf 
grec, vorbea de legătura dintre obezitate şi sănătate, spunând că 
oamenii mai subţiri sunt în general mai sănătoşi şi mai longevivi. 
El îi compara pe oameni cu o barcă poate fi supraîncărcată şi, ast- 
fel, exista riscul de a fi scufundată. Astfel, se incetatenea ideea unei 
diete care să-i ţină pe oameni sănătoşi. Galen (130-200), alt me- 
dic celebru al acelor timpuri, spunea că medicii trebuie să includă 
în practica lor obişnuită şi reţete culinare pe care să le distribuie 
pacienţilor lor, asta în ciuda concepţiei populare că a mânca cât vrei 

semnifica satietatea şi plăcerea în viata. Această concepţie a fost 
zdruncinată de exemplul primilor creştini purtători ai concepţiei 
că organismul este un obstacol în atingerea valorilor spirituale, iar 
postul este un mijloc de curăţare a păcatelor şi de salvare a suflete- 
lor. Creştinii ascetici vedeau corpul ca ceva aparte de care trebuie 
să se detaşeze cineva care aspira la înălțimea spiritului. Se poate 
spune că creştinismul a modificat relaţia dintre alimentaţie şi corp 
în cultura vestică. Exemplu este Sf. Anton (251-356) care a trăit în 
pustietatea deşertului din estul Nilului, într-o eroică abstinenta si 
foame, şi care a fost obiectul admiratiei de mai târziu. Din doctrina 
creştină izvorăşte şi valoarea metaforică a mâncării şi transforma- 
rea ei într-un vehicul al comunicării simbolice. A invita pe cineva la 
masă, a trata pe cineva cu mâncare sunt componentele ospitalităţii 
şi generozitatii, ale altruismului, iar a te abtine de la mâncare sau a 
evita consumul cărnii înseamnă a încerca să separi spiritul de car- 
nea corpului, pentru că trupul este obstacolul care trebuie depăşit 
în atingerea sfântului spirit. Aici se găseşte conflictul originar pri- 
vind mâncarea şi sensul păcatului din abuzul mâncării. A mânca, 
a te sătura aduce bucurie corpului, dar te îndepărtează de valorile 
spirituale. Ideea de autocontrol, de reţinere şi abstinenta, de auste- 
ritate, a devenit apoi o tema continuă de dezbatere filosofică. Dieta 
care promova moderatia şi chiar austeritatea avea semnificaţie ega- 
lă cu cultivarea spiritualităţii. Sf. Augustin (354-430) recunoştea că 
se lupta zilnic cu dorinţa sa de a mânca şi de a bea şi chiar cu unele 
pofte sexuale. El spunea că, depăşind disconfortul foamei, ajungi la 
plăcerea spirituală. Sf. Toma de Aquino (1225-1274), preot şi filosof 
creştin, el însuşi un om gras la vârsta când a murit, predica lupta 
cu plăcerea, cu voracitatea, cu suprasatietatea şi lăcomia. Viaţa lui 
este exemplară pentru atitudinea ambivalenta a creştinismului fata 
de mâncare, implicând pe de-o parte abtinerea şi postul ca mod de 
accedere şi salvare spirituală şi pe de altă parte mâncarea ca dar şi 
întrupare cu cele sfinte. 

Nici celelalte religii nu au ignorat relaţia dintre corp, alimen- 
tatie şi sănătate. Astfel, Avicenna (980-1037), medic si filosof mu- 
sulman, spunea că este nesănătos să mănânci mult şi, dacă esti 

gras, trebuie neîntârziat să foloseşti laxative şi să faci exerciţii fizi- 
ce, reţetă a cărei popularitate a supravieţuit secolelor. 

În perioada care a urmat au apărut o mulţime de cărţi care au 
propovăduit temperanta alimentară ca dietă cu valoare polivalenta 
în păstrarea sănătăţii. Corpul uman a devenit obiectul de atenţie al 
celor care erau păstrătorii relaţiei dintre sănătate şi alimentaţie. Tot 
corpul uman era şi receptacolul plăcerii, al lăcomiei, al voracitatii, 
al corupţiei morale. Una dintre cărţile celebre este cea de care am 
amintit în capitolul anterior, Arta de a trăi mult, a lui Luigi Cornaro 
(1464-1566), carte care leagă pentru prima oară restrictia alimen- 
tară şi etilică de prelungirea vieţii. Nepoata sa îşi amintea mai târ- 
ziu că de multe ori în dieta bunicului era doar un ou, doar ocazio- 
nal două ouă fierte pe zi, în schimb era pâine, supă, puţină carne şi 
400 mL de vin. Trei secole mai târziu, filosoful german Nietzsche, 
el însuși o persoană hiperponderală şi sedentară, scria că a încercat 
această dietă si nu a fost „impresionat“ de ea pentru că încetinește 
metabolismul, consumă energia nervoasă şi chiar poate distruge 
persoana. 

În 1770, Lavoisier demonstrează că, prin oxidarea alimente- 
lor ingerate organismul obţine energie şi degajă căldură, ceea ce 
a făcut ca el să fie considerat „tatăl nutritiei şi al metabolismului“. 
Însă secolul al XIX-lea aduce cele mai importante descoperiri ca- 
re au pus bazele nutritiei de astăzi. Astfel, în anul 1816, Magendie 
descoperă că animalele hrănite numai cu zaharuri şi grăsimi pierd 
proteinele si mor în câteva săptămâni, iar în 1860 Claude Bernard 
evidenţiază că grăsimile pot fi sintetizate din zaharurile ingerate şi, 
astfel, energia poate fi stocată în organism sub formă de ţesut adi- 
pos. Începutul secolului XX aduce descoperirea vitaminelor şi apoi 
a aminoacizilor esentiali, adică a acelor substanţe din alimentaţie 
fără de care viaţa ar fi imposibilă. Apoi în timpul celui de-Al Doilea 
Război Mondial se fac primele cercetări asupra ratiei alimentare 
zilnice necesare pentru soldaţi şi, astfel, apar primele recomandări 
privitoare la o dietă sănătoasă. 

Atenţia permanentă faţă de relaţia dintre corp şi alimentaţia 
din ultimele secole a fost treptat capturată de medicină care, încă 

din secolul al XIX-lea, îi dedică un important sector care strânge la- 
olaltă cunoştinţele despre nutriţie şi regimuri alimentare ca mijloa- 
ce terapeutice, sector al medicinei cunoscut ca dietetică. Apariţia 
dieteticii ca ştiinţă a legat pentru totdeauna dieta alimentară de 
acţiunea politică a statului prin regulamente şi norme care au sta- 
tutat valoarea alimentaţiei pentru sănătatea publică. Ulterior, pe 
măsură ce aspectul corpului a devenit subiect al identităţii persoa- 
nei, în epoca modernă, şi mai ales postmodernă, dieta a căpătat va- 
loarea de manipulare a selfului. Simone de Beauvoir scria în 1953: 
„Am crescut în tandem cu mişcarea feministă şi am absorbit idei- 
le feministe prin care viziunea despre corp conduce la inegalităţi, 
prejudiciu, la ce e drept sau greşit. Tot ce societatea spune des- 
pre corp, despre natura lui, este de fapt o construcție socială. 
Perceptiile noastre despre corp s-au schimbat de-a lungul vremii 
şi fiecare cultură are propria obsesie, mai ales cu forma corpului, 
cu înfăţişarea lui, cu ceea ce este considerat frumos şi urât. Mai 
adaug la aceasta faptul că organismul nostru se schimbă cu vâr- 
sta şi noţiunea de atractivitate devine mai nuanţată. Corpul de 
dorit este specific unei culturi... şi această normă, acest marker al 
frumuseţii şi apartenenţei s-a modificat încontinuu. Feminismul 
de astăzi operează atât în beneficiul femeii, cât şi al bărbatului şi 
caută să elimine prejudiciul şi să ne elibereze de convenții“. 
Cultura de tip occidental ne prezintă mereu corpuri tinere şi 
„scheletice“. Ni se spune mereu să dăm jos din kilogramele câştigate 
în ani, să mâncăm sănătos, să rămânem tineri şi toate acestea ne 
fac să avem sentimente de autoblamare, de ruşine pentru încercări- 
le şi eşecurile repetate de a fi în linie cu imaginile pe care ni le pre- 
zinta mass-media. Louise Foxcroft, autoarea unei cărți de succes, 
Calories & Corsets: A history of dieting over 2,000 years (Caloriile 
şi Corsetele: O istorie a dietei în ultimii 2000 de ani) spunea că acest 
proces este fel ca cel din dragoste, „o dilemă între a obține ceva ime- 
diat şi altceva care se obține mai târziu, între a mânca şi a fi satis- 
făcut pe de-o parte, şi a arăta bine şi a fi longeviv pe de altă parte“. 
Dacă am arunca o privire evoluționistă asupra dietei, am putea 
presupune că omul primitiv a avut o „dietă“ în funcţie de ce găsea 

şi ce putea vâna, apoi, când a început să prepare alimentele cu aju- 
torul căldurii, a început să utilizeze „reţete culinare“ care presu- 
puneau o anume combinaţie de ingrediente. Modul de preparare a 
alimentelor şi a ingredientele componente s-au schimbat pe măsura 
dezvoltării agriculturii şi creşterii animalelor domestice, a sedenta- 
rismului si a dezvoltării aşezărilor umane şi a apariţiei pieţelor de 
produse alimentare, a apariţiei metodelor de stocare şi prezerva- 
re prin frig a alimentelor, ca să ajungă astăzi la invazia alimentară 
din supermarketuri unde putem găsi sugestii şi oferte infinite de 
mâncăruri preparate sau semipreparate şi, astfel, în ultimele două 
secole am evoluat, de la producerea alimentelor în gospodărie, la 
producerea lor pe scară industrială. 

Apariţia industriei alimentare a generat marketizarea hranei 
omului cu promovarea ei în funcţie de profit, de gradul de prelucra- 
re, stocabilitate şi perisabilitate, cu internationalizarea modului de 
preparare şi prezentare, într-un cuvânt în funcţie de criterii de piaţă. 
Felul de preparare a mâncării şi disponibilitatea ei au ajuns să se mu- 
te de la nivelul individual şi familial la naţional şi internaţional. De 
exemplu, putem cumpăra pizza, iaurt sau sushi oriunde am merge pe 
glob, mâncărurile nu trebuie să le mai gătim acasă, le putem cum- 
para gata făcute, deşi librăriile sunt pline de cărţi cu reţete culinare, 
suntem din ce în ce mai seduşi să folosim mâncarea tipizată din ma- 
gazine şi restaurante. Tendinţa este de a înlocui mâncarea gătită aca- 
să cu mâncarea procesată si rafinată oferită la fiecare colt de stradă. 

Pentru majoritatea oamenilor, preparatul mâncării a scăpat de 
sub autoritatea individuală şi a trecut spre autoritatea pietii. Chiar 
dacă mâncăm acasă, nu mai avem control deplin asupra ingredi- 
entelor puse în mâncare, gătim cu ce găsim la supermarket, vedem 
care este oferta zilei, ce arată mai bine şi, nu în ultimul rând, ce es- 
te mai ieftin. Am putea spune că facem parte din lumea opulentei 
alimentare, a abundenței, ba chiar că trăim într-o „cultură a mân- 
catului“, pentru că a mânca şi a alege ce şi unde să mănânci repre- 
zintă un vârf al plăcerii şi realizării sociale. 

De-a lungul acestei evoluţii, dietetica, ramură a medicinei care 
îmbină cunoştinţele ştiinţifice despre alimentaţia omului sănătos şi 

despre cea recomandată în diferite boli, a încercat să ţină pasul cu 
transformările pieţei alimentelor, ale modului de prezentare, pre- 
parare şi servire a lor, ale gusturilor şi ale modelor. Cunostintele 
despre metabolism, calorii, despre diferite boli de nutriţie, des- 
pre colesterolul rău şi cel bun etc. sunt astăzi foarte larg răspândi- 
te, aproape toate alimentele sunt etichetate cu valoarea calorică şi 
compoziţia în principii alimentare sau nutrimente şi, cu toate aces- 
tea, niciodată nu s-au pus atâtea întrebări precum: „Ce e bine să 
mănânc?“, „Care este dieta pe care trebuie să o adopt?“, „Ce trebu- 
ie să evit“?... Astăzi toţi recunosc că, alături de medicamente, diete- 
tica este o modalitate eficientă de tratament şi preventie. 

După atâţia ani în care ne tot uităm la ce mâncăm noi sau alţii, 
după lunga evoluţie a „modelor“ alimentare, a felului de a prepara 
şi servi mâncarea, de a o îngloba în ceremonii şi festivități, putem 
afirma cu tărie că obiceiurile alimentare generale ale omului sunt 
fundamental înrădăcinate în cultură, iar orientările şi caracteristi- 
cile alimentaţiei individuale prezintă variaţii de la curentul princi- 
pal în funcţie de personalitatea, activitatea, microgrupul din care 
facem parte (familial, recreational si vocational) şi istoria fiecăru- 
ia dintre noi. Aceste obisnuinte referitoare la cum luăm masa şi ce 
punem pe masă sunt astăzi legate atât de obiceiuri şi tradiţii, cât şi 
de noile raporturi dintre oameni şi vârstă. 

Se spune pe drept cuvânt că suntem ceea ce mâncăm. Există 
o legătură extraordinară între alimentaţie şi corpul nostru şi, de 
aici, prin extensie, între alimentaţie şi mintea şi sufletul nostru. 
Aşa se şi explică de ce alimentaţia este atât de mult legată de reli- 
gie, de ceea ce credem noi despre lume şi cum lumea se regăseşte 
în noi. 

Toate lumea constată în familie, la alţii sau pe ei înşişi că, oda- 
tă cu vârsta, obiceiurile alimentare se schimbă treptat. În mare, se 
poate spune că, odată cu creşterea în vârstă, omul bătrân are două 
alternative, să mănânce sănătos, adică într-un fel care să-i priască, 
sau să mănânce „la liber“, adică să-şi asume riscul de a dezvolta tul- 
burări legate de o alimentaţie defectuoasă. Un studiu făcut pe 2195 
de rezidenţi din Adelaida, Australia, în vârstă de peste 65 de ani a 

pus în evidenţă evoluţia obiceiurilor lor alimentare de-a lungul ul- 
timilor 10 ani si, astfel, s-a văzut că oamenii în vârstă şi singuri au 
mai multe șanse să aibă o dietă neadecvată, că singurătatea are un 
impact negativ asupra obiceiurilor alimentare, iar stilul de viaţă ca- 
re presupune participarea la diferite activităţi fizice sau sociale se 
corelează cu o dietă variată şi mult mai sănătoasă. 

Folosirea dietelor alimentare ca mijloc de preventie si de te- 
rapie în diferite tulburări de sănătate face parte atât din arsenalul 
terapeutic al medicinii moderne, dar şi ca expresie a „medicinei al- 
ternative“, care foloseşte metode neconvenţionale, altele decât cele 
farmaceutice, pentru prevenirea şi tratarea bolilor. O foarte recen- 
tă analiză a rolului nutritiei în sănătatea mintală a fost prezentată 
în The Lancet, prestigioasa revistă medicală internaţională, ocazie 
cu care s-a subliniat legătura dintre proasta nutriţie şi tulburările 
mintale la copii şi adolescenţi, între dieta de tip mediteraneean şi 
scăderea incidentei depresiei la adulţi şi rolul suplimentelor alimen- 
tare de tipul omega-3, vitamine din grupul B, acid folic şi vitamina 
D în îmbunătăţirea sănătăţii mintale la orice vârstă. 

Legătura dintre alimentaţie şi longevitate şi problemele de să- 
nătate legate de creşterea în vârstă au fost şi ele un obiect de stu- 
diu. De la cartea lui Luigi Cornaro, de care am amintit mai sus, 
s-au scris biblioteci despre subiectul acesta. Pe măsura progresului 
în domeniul bolilor metabolice şi al celor legate de bătrâneţe, pre- 
cum apariţia diferitelor teorii biologice explicative ale procesului 
de îmbătrânire, au apărut diferite diete alimentare care oferă un 
răspuns alimentar la aceste transformări biologice. Astfel, au apă- 
rut diete ca răspuns la teoria radicalilor liberi, a uzurii celulare, a 
modificării răspunsului imunologic, a supraincarcarii calorice etc. 
În cele ce urmează, eu recomand patru diete a căror eficacitate în 
prevenirea şi/sau încetinirea procesului de bătrâneţe şi a proble- 
melor de sănătate legate de acesta a fost demonstrată prin studii 
riguroase ştiinţific. Aceste diete nu înlocuiesc dietele specifice re- 
comandate de medici pentru afecţiuni specifice precum diabetul, 
bolile renale, hepatice sau cardiovasculare, ca să numesc doar câ- 
teva dintre bolile cronice care necesită o dietă specială. Dietele pe 

care le recomand sunt prescriptii generale care au la bază un prin- 
cipiu biologic, metabolic, care leagă alimentaţia de procesul gene- 
ral de creştere în vârstă şi care se adresează mai mult prevenirii 
problemelor de sănătate contingente vârstei decât terapiei acestora 
odată apărute. 


1.2.1. Dieta antiinflamatorie 


Dieta antiinflamatorie nu este o dietă care te ajută să slabesti, 
ci este o dietă care te ajută să adopti un stil de alimentaţie sănătos, 
să selectezi alimentele şi să le prepari adecvat astfel încât să ajuţi 
corpul să se adapteze şi să reziste trecerii anilor. Se numeşte anti- 
inflamatorie pentru că la baza ei stă constatarea ştiinţifică despre 
rolul inflamatiei în procesul de îmbătrânire. Se consideră ca, dacă 
există un proces care să fie constant la toţi cei care îmbătrânesc, 
acela este inflamatia. Inflamatia de la bătrâneţe este o inflamație 
cronică, sistemică, de mică intensitate, care apare şi se dezvoltă în 
absenţa oricărei infecţii, de aceea mai e numită şi „inflamație ste- 
rilă“. Aproape că nu există vreo problemă de sănătate a vârstei a 
3-a care să nu aibă la origine acest proces inflamator cronic, drept 
pentru care acest proces a fost botezat „inflamaging“. Astfel, s-a 
constatat că markerii inflamatiei sunt prezenţi în toate schimba- 
rile care însoțesc batranetea, de la schimbări în compoziţia corpu- 
lui, a producerii şi utilizării energiei, la modificările din homeosta- 
zia corpului, senescenta sistemului imunitar şi a reţelei neuronale. 

În anul 2012, Institutul Naţional de Sănătate al Statelor Unite 
a organizat un workshop cu participarea celor mai distinşi cer- 
cetători în domeniu despre rolul inflamatiei în bolile legate de 
bătrâneţe. S-a evidenţiat cu această ocazie că inflamatia joacă un 
rol hotărâtor în frecvenţa cu care bolile cardiovasculare, diabetul, 
obezitatea, bolile tractului digestiv, bolile osteo-articulare, boli- 
le renale, cancerele şi tulburările cognitive de tip demential apar 
la bătrâni. Experiențele făcute pe animale de laborator au inta- 
rit această concluzie, la fel ca şi efectele benefice evidenţiate de 

studiile clinice controlate obţinute prin administrarea mijloacelor 
antiinflamatorii în cazul diabetului de tip II şi al declinului cogni- 
tiv. Pe de altă parte, şi procesul de bătrâneţe, prin senescenta celu- 
lară şi moartea celulară, contribuie la declanşarea şi întreţinerea 
proceselor inflamatorii cronice sistemice. 

Dar ce este inflamatia? Inflamatia este un răspuns protectiv 
al organismului care implică celulele cu rol imunitar, vasele de sân- 
ge şi mediatori chimici care transmit mesaje efectoare la diferite 
ţesuturi şi organe. Scopul inflamatiei este să elimine o agresiune 
care a condus la distructie celulară, să înlăture celulele moarte şi să 
repare țesuturile afectate. Inflamatia nu este sinonimă cu infecția. 
Inflamatia este astfel o cascadă de evenimente initiate de o agresi- 
une care conduce la distrugeri celulare şi determină în primă etapă 
o reacţie imunitară. Inflamatia este un proces favorabil individului, 
dar devine un proces dăunător atunci când ea depăşeşte graniţele 
locului unde s-a petrecut agresiunea şi timpul cât este normal să 
dureze pentru a repara pagubele. Se poate spune că inflamatia a 
devenit cronică atunci când se răspândeşte în teritorii care nu au 
nicio legătură cu locul agresiunii şi capătă o notă „sistemică“, adică 
generalizabila si autointretinuta, aşa cum se întâmplă într-o oare- 
care măsură la oamenii în vârstă. 

La bătrâneţe, procesul inflamator poate fi declanşat de însăşi 
de procesul de îmbătrânire celulară care determină moartea aces- 
tora şi eliberarea de produşi care se constituie în semnale pen- 
tru celulele imunocompetente să reacționeze. Atunci când celulele 
sunt distruse, membrana lor se rupe şi se eliberează anumite enzi- 
me proteolitice care contribuie la distrugerea altor celule viabile. 
Astfel, când inflamatia are o evoluţie cronică, acest răspuns imuni- 
tar este prelungit, autointretinut şi ajunge să fie dăunător organis- 
mului prin modificarea raportului dintre celulele imunitare, pre- 
cum limfocitele de diferite tipuri, şi prin deteriorarea mecanismului 
de recunoaştere a ceea ce este ţesut propriu şi sănătos de ceea ce 
este ţesut străin. Acest proces duce şi la apariţia de anticorpi faţă 
de propriile ţesuturi şi la modificarea expresiei genetice a celulelor, 
cu posibilitatea malformării lor sau a îmbătrânirii şi distrugerii lor. 

În timpul procesului inflamator, celulele imunitare comuni- 
că unele cu altele prin diverşi mesageri chimici dintre care cei mai 
cunoscuţi sunt citokininele. Prin aceşti mesageri, creierul, care în 
concepţia modernă este un organ imunitar, ia notă şi participă la 
procesul inflamator în curs. Multe dintre simptomele comune unei 
inflamații cronice, precum oboseala, pierderea poftei de mâncare, 
apatia sau problemele cu somnul, sunt cauzate de influenţa pe ca- 
re citokininele o are asupra sistemului nervos central. Răspunsul 
sistemului nervos central fata de apariţia acestor mediatori ai 
inflamatiei se traduce prin creşterea nivelului adrenalinei si a cor- 
tizolului ca parte a răspunsului la o agresiune fata de integritatea 
organismului. 

Tot ca parte a răspunsului organismului la procesul de 
inflamație este şi apariţia în sânge a unui alt mesager chimic ca- 
re se numeşte „proteina C-reactiva“ şi care este secretată de ficat. 
Rolul ei în mecanismele de luptă este de a mobiliza inflamatia. 
Daca inflamatia se cronicizeaza, nivelul acesteia în sânge rămâne 
ridicat pentru prea mult timp, ceea ce are efecte negative asupra 
pereţilor vaselor de sânge prin grăbirea procesului de senescenta 
a peretelui intern epitelial vascular. În felul acesta, creşterea ni- 
velului sangvin al proteinei C-reactive are şi un rol important în 
apariţia fenomenului de ateroscleroza, de depunere de grăsimi in 
pereţii vaselor şi apariţia consecutivă a procesului de fibrozare şi 
rigidizare a acestuia, ateroscleroza care este responsabilă de acci- 
dentele cardiovasculare de la vârsta înaintată. 

Mai sunt si alti mediatori chimici ai inflamatiei precum le- 
ukotrinele, eliberate de globulele albe din sânge, histamina, sero- 
tonina, prostaglandinele, bradikinina şi altele. Unele dintre ele au 
rolul de a favoriza, altele de a suprima inflamatia şi din jocul lor 
organismul încearcă să ţină un echilibru al procesului inflamator, 
utilizând părţile lui bune în jugularea agresiunii şi repararea dau- 
nelor tisulare. 

Alte cauze care intretin inflamatia cronică la oamenii în vâr- 
stă sunt: i) acumularea de resturi celulare si de proteine cu struc- 
tură alterată din cauza procesului de moarte celulară caracteristică 

vârstei înaintate; ii) scăderea capacităţii de „sechestrare“ a mi- 
crobilor din tractul digestiv odată cu vârsta, ceea ce conduce la 
creşterea inflamatiei cronice şi a mediatorilor ei la acest nivel; iii) 
creşterea coagulabilitatii sangvine odată cu vârsta, multi dintre 
factorii coagulării participând la procesul inflamator ca media- 
tori chimici. 

Pe măsura cunoaşterii rolului procesului inflamator cronic 
în generarea problemelor de sănătate legate de creşterea în vâr- 
stă, s-au experimentat diferite mijloace terapeutice printre ca- 
re: i) combaterea hipercoagulabilitatii sângelui prin medicamen- 
te împotriva agregării plachetare, precum aspirina în doze mici, 
şi creşterea cantităţii de fluide ingerate pe zi, ii) administrarea 
de medicamente cu acţiune antiinflamatorie precum aspirina sau 
„statinele“, un grup de medicamente care îmbunătăţesc rapor- 
tul dintre colesterolul rău şi cel bun, colesterolul rău având rol 
în menţinerea procesului inflamator cronic; iii) reducerea elibe- 
rării factorilor pro-inflamatori de la nivelul tractului intestinal 
prin restabilirea echilibrului macrobiotic prin produse alimenta- 
re şi nealimentare specifice, iv) ameliorarea tranzitului intestinal 
prin combaterea constipatiei, v) administrarea de produşi enzima- 
tici de origine vegetală care să uşureze travaliul digestiv, vi) tra- 
tarea fenomenelor de inflamație cronică intestinală precum cele 
din colon iritabil, diverticuloză, polipoză intestinală, vi) comba- 
terea infecțiilor cronice oriunde s-ar găsi, mai ales cele din cavi- 
tatea bucală generatoare de stimuli „infamaging“, vii) combaterea 
obezității pentru că ea reprezintă un rezervor mare de reacţii pro- 
inflamatorii, de semnale proinflamatorii, prin creşterea rezistenţei 
la insulină şi a procesului de glicare (de care am vorbit în capito- 
lul anterior), prin favorizarea senescentei celulare şi prin supresia 
competenţei sistemului imunologic. 

Discutia despre alimentele care favorizează sau nu infla- 
matia porneşte în primul rând de la constatarea că leukotrinele şi 
prostaglandinele, mediatori chimici ai inflamatiei, sunt produşi 
în organism pornind de la acizii graşi „esenţiali“ polinesaturati. 
Aceşti acizi graşi sunt numiţi „esenţiali“ pentru că nu pot fi 

sintetizati în organism şi trebuie luaţi din alimentaţie. In mare, 
sunt două clase de acizi graşi polinesaturati in organism: acizi 
graşi nesaturati Omega-3 şi acizi graşi nesaturati Omega-6. 
Ambele tipuri de acizi nesaturati sunt necesari organismului 
uman. Acizii graşi de tip Omega-3 sunt reprezentaţi de acidul 
alfa-linolenic, ce se găseşte în special în algele marine şi fito- 
plancton, în plantele oleaginoase, nuci, diverse alte tipuri de 
sâmburi de plante si în uleiul de peşte obţinut din peştele de apă 
sărată (somon, sardine, heringi, macrou etc.). Prin metaboliza- 
rea lor în organism, acizii Omega-3 se transformă în substanţe 
care au mai mult proprietăţi antiinflamatorii. Acizii graşi de tip 
Omega-6 sunt reprezentaţi de acidul linolenic care, prin metabo- 
lizarea lui, se transformă în acid arahidonic, produs esenţial din 
care se sintetizează în corpul uman prostaglandinele şi leukotri- 
nele, unii dintre principalii mediatori chimici ai inflamatiei, mai 
ales când alimentaţia aduce o cantitate mare de acizi Omega-6. 
Acizii graşi de tip Omega-6 sunt continuti în general în grăsimi- 
le de origine animală. 

Organismul uman are nevoie de ambele clase de acizi graşi 
nesaturati esentiali. Aceste clase sunt în competiţie pentru acelaşi 
tip de enzime care le metabolizează, şi o cantitate mare ingerată o 
dată are efectul de a inhiba metabolismul celeilalte. Dieta norma- 
lă a omului furnizează aceşti acizi graşi în proporţii diferite, con- 
form compoziţiei ei. Se crede că dieta umană s-a schimbat mult 
în ultimele secole în ceea ce priveşte raportul dintre acizii graşi 
Omega-3 şi Omega-6, de la raportul de 1:1 din epoca dietei omului 
primitiv, la dieta de astăzi, datorată „revoluției agricole“, care a 
adus bunăstare alimentară, înclinată în mod hotărâtor spre acizii 
graşi Omega-6 din grăsimile animale. Această dietă modernă, ca- 
re conţine multi acizi Omega-6, contribuie la sinteza unei cantităţi 
mari de acid arahidonic în organism, precursorul mediatorilor chi- 
mici ai inflamatiei şi, astfel, la apariţia premiselor pentru geneza 
unei stări inflamatorii sistemice în organism, stări declanşate du- 
pă mai multi ani de utilizare a unei astfel de alimentatii. Această 
dietă pare să aibă consecinţe asupra stări de sănătate a omului în 

a doua parte a vieţii lui şi mai ales la bătrâneţe, în special favori- 
zarea bolilor cardiovasculare, a cancerelor si a tulburărilor dege- 
nerative ale creierului. Inhibarea sintezei acidului arahidonic este 
unul dintre mecanismele prin care acţionează aspirina şi alte me- 
dicamente antiinflamatorii. Sunt studii care au arătat că, în dieta 
omului din ţările vestice, raportul între Omega-6 şi Omega-3 este 
între 10:1 şi 30:1. O dietă sănătoasă, care conferă protecţie faţă de 
inflamatia sistemică şi, astfel, previne tulburările cardiovascula- 
re, degenerative etc. este cea care are un raport de 1:4 sau cel mult 
1:1. Acest raport favorabil se găseşte în uleiul de rapita, de in sau 
de măsline. 

Acizii graşi nesaturati sunt compuşi organici foarte insta- 
bili care îşi schimbă compoziţia în contact cu aerul, razele sola- 
re, căldura, proces care se face prin saturarea structurii cu atomi 
de oxigen şi hidrogen. Astfel, aceşti compuşi, care sunt lichizi, de- 
vin semisolizi, lucru care se vede destul de uşor la uleiurile vegeta- 
le alimentare care au fost utilizate la prăjit. În acest caz, se spune 
că aceste grăsimi au devenit saturate, grăsimi care se mai numesc 
„grăsimi trans“. Unele grăsimi alimentare solide, precum margari- 
na, sunt obţinute din uleiuri vegetale care au fost transformate în 
grăsimi saturate printr-un proces industrial. 

Un alt compus alimentar care ajuns în sânge favorizează 
inflamatia este zahărul. Am vorbit în capitolul anterior de proce- 
sul de glicare, dar voi mai reitera aici felul cum acest proces favori- 
zează inflamatia şi prin aceasta procesul de îmbătrânire cu tarele 
lui biologice. 

Glicatia este o reacţie nonenzimatică dintre substanţele sim- 
ple din sânge, precum glucoză, fructoză, galactoză, şi proteinele 
din sânge sau cu hemoglobina. Prin această legătură se creează 
molecule complexe cu mare putere oxidantă numite şi glicotoxine. 
Acest proces scapă de sub controlul enzimatic care asigură home- 
ostazia şi este mai accentuat la persoanele diabetice, la cei cu o 
dietă bogată în zaharuri şi la cei care fumează. Glicotoxinele pot fi 
şi ingerate, ele găsindu-se în diferite produse alimentare precum 
produsele derivate de la animale, care prin prelucrare calorică, 


234 


precum frigere sau fierbere, îşi măresc cantitatea de glicotoxi- 
ne. Se înţelege că dieta omului modern este o sursă importantă 
de glicotoxine. 

Odată formate în organism sau absorbite din alimentaţie, gli- 
cotoxinele se ataşează receptorilor specifici de pe membrana ce- 
lulară şi, astfel, îşi exercită diferite acţiuni, cea mai importantă 
fiind cea prin care declanşează formarea de factori proinflama- 
tori. Când aceşti compuşi sunt în cantitate mică, ei nu exercită ni- 
ciun efect nociv, dar, când sunt în cantitate mare, pot deveni pa- 
togenici. Acţiunea patogenică este legată de capacitatea lor de a 
promova reacţii oxidative cu formarea de radicali liberi cu putere 
oxidativă şi promovarea reacţiilor inflamatorii la nivelul diferite- 
lor ţesuturi. Cele mai afectate ţesuturi sunt țesutul conjunctiv din 
articulaţii, peretele muscular al vaselor de sânge şi glomerulii re- 
nali. Astfel, glicotoxinele au fost făcute responsabile de bolile de la 
vârsta înaintată precum diabetul, angiopatia şi retinopatia diabeti- 
că sau osteoartritele. Pentru o mai bună înţelegere a efectului no- 
civ al glicotoxinelor, este bine să mentionez experienţele făcute pe 
rozătoare care au primit o dietă bogată în glicotoxine şi care apoi 
au dezvoltat mai repede ateroscleroza şi boli renale. Tot în labora- 
tor s-a experimentat că o dietă cu puţine glicotoxine previne bolile 
vasculare, renale, diabetul de tip I şi II, îmbunătăţeşte sensibilita- 
tea la insulină şi accelerează vindecarea rănilor. S-a mai constatat 
că această dietă săracă în glicotoxine conduce la prelungirea vieţii 
animalelor de laborator. Când astfel de experienţe s-au făcut pe oa- 
meni, s-a constatat că dieta săracă în glicotoxine reduce markerii 
stresului oxidativ din sânge şi pe cei ai inflamatiei, ceea ce a atras 
atenţia asupra rolului lor în procesul de îmbătrânire si a bolilor 
contigente cu creşterea în vârstă. 

În Tabelul 3 sunt date alimentele care favorizează procesele 
inflamatorii şi cele care previn procesele inflamatorii. Citind acest 
tabel, multi vor fi deceptionati, pentru că vor constata că alimente- 
le care intră în compoziţia celor mai plăcute mâncăruri sau a celor 
mai des utilizate sunt şi cele care favorizează inflamatia. 

Tabelul 3. Alimente care favorizează si care opresc 


inflamatia cronică 


Alimente care favorizează 
inflamatia 


Alimente care combat 
inflamatia 


Paine si alte produse de panificatie 
din faina alba 


Prajituri 


Fructe de culoare rosiatica (cirese, 
vişine, căpşuni, mure, fragi, zme- 
ură, struguri, portocale, grape- 
fruit, rubarbă, avocado, papaya, 
pomuşoare, mango etc.), lămâi, 
kiwi, banane, prune, piersici, cai- 
se, mere 


Biscuiti, waffle 


Cartofi dulci 


Fulgi de cereale (cu exceptia fulgi- 
lor de ovaz) 


Mazare si fasole cu bobul mic 


Mămăliga şi alte produse din făină 
de mălai, floricele de porumb 


Fasole şi mazăre verde păstăi 


Cartofi prajiti, piure de cartofi, 
cartofi fierti 


Conopidă, varză, broccoli, mor- 
covi, telina, ridichi, sparanghel, 
castraveti, vinete, patrunjel 


Sucuri de fructe produse industrial 


Ardei graşi roşii 


Brânzeturi tari de tip caşcaval 


Spanac, andive, salată, lobodă, ur- 
zici, ştevie 


Produse de fast-food (burger, 
hot-dog), pizza etc. 


Măsline 


Îngheţată 


Ouă organice, cu Omega-3 


Gemuri şi dulceturi produse in- 
dustrial 


Carne albă (piept) de pasăre, carne 
de vânat, carne de vacă slabă sau 
de vițel, miel slab 


Margarină 


Orez alb 


Peşte de apă sărată (somon, ma- 
crou, sardine, heringi, cod) 
Peşte de apă dulce, sălbatic (păs- 
trăv, ştiucă, biban, şalău) 


Zahăr şi produse pe bază de zahăr 


Ulei de măsline virgin, ulei de 
rapita, ulei de cocos 


Tacos şi tortillas 


Nuci, seminţe de in, seminţe de 
floarea-soarelui, seminţe de do- 
vleac, alune de pădure, susan 


Carne de porc, peşte de crescăto- 
rie, icre 


Orez brun sau basmati, quinoa, 
ovăz 

Alimente care favorizează Alimente care combat 


inflamatia inflamatia 
Carne procesata/mezeluri Fasole cu bobul mic, mazare cu bo- 
bul mic, năut 
Alune americane Lapte degresat, iaurt natural şi ke- 
fir, brânzeturi moi (cas, brânză de 
vaci, feta) 


Recomand ca o dietă bazată pe alimentele antiinflamatorii să 
fie un deziderat permanent şi astfel să conducă treptat la schim- 
barea dietei obişnuite într-una nouă, antiinflamatorie. Această 
schimbare nu se poate face dintr-o dată. De exemplu, dacă aveai 
obiceiul să mănânci carne de porc, încearcă să o înlocuieşti treptat 
cu piept de pui sau de curcan, dacă mâncai peşte de apă dulce, poţi 
să începi să-l înlocuieşti treptat cu peşte de mare precum somon 
sălbatic (nu de crescătorie), sardine, macrou şi heringi sau peşte de 
apă dulce, dar sălbatic, precum ştiuca, păstrăvul sau şalăul. La fel, 
începe să reduci pâinea albă si să o inlocuiesti cu cea cu fibre, din 
tarate sau graham, dar nu mai mânca mămăligă, floricele de po- 
rumb sau fulgi de cereale făcuţi din făină de porumb, nici biscuiţi 
sau alte produse făcute din făină albă; poţi folosi cu moderație pas- 
tele făinoase, mai ales cele făcute din făină integrală. Nu folosi ulei 
de soia sau de floarea-soarelui sau foloseşte-l doar o dată la pră- 
jit, foloseşte în schimb uleiul de măsline extravirgin sau de rapita, 
înlocuieşte margarina cu untul proaspăt, încearcă să eviti cât mai 
mult inghetata, gemurile sau dulceturile din comerţ, deoarece sunt 
îndulcite cu sirop de porumb, produs foarte toxic pentru organism. 
Cât priveşte brânzeturile, înlocuieşte brânzeturile tari, precum 
cascavalul, cu cele mai moi, ca brânza de vaci, casul sau feta, nu 
uita de iaurtul natural, fără fructe. Încearcă să mănânci cât mai 
multe vegetale şi fructe proaspete, mai ales vegetale sub formă de 
frunze sau ciuperci, alege vegetalele şi fructele care au culori care 
merg, spre roşu; înlocuieşte cartoful obişnuit cu cartoful dulce; în 
schimb, poţi mânca fasole boabe, linte, cuscus, orez brun, quinoa. 
Poţi încerca la fel să înlocuieşti prăjiturile cu fructe proaspete, mai 

ales cu cele roşii, şi cu compoturile de fructe făcute în casă, cafeaua 
cu ceaiul verde şi băuturile tip cola sau apă minerală, cu apă plată. 
Altă sugestie este să mănânci în fiecare zi câţiva mieji de nucă, ali- 
ment care are un conţinut foarte ridicat de Omega-3. Uită-te pe in- 
ternet, o să găseşti o mulţime de reţete culinare inspirate din dieta 
antiinflamatorie, tu însă ţine mereu în minte teoria care stă la ba- 
za acestei diete şi cu ajutorul tabelului din anexă poţi să-ţi prepari 
propriile reţete culinare. 

Dieta antiinflamatorie nu este o problemă de „da“ sau „nu“, es- 
te o invitaţie perpetuă de a adapta obiceiurile alimentare, mai ales 
odată cu înaintarea în vârstă, conform unor principii de nutriţie 
care să protejeze organismul de factorii care conduc la o bătrâneţe 
prematură sau la condiţii de sănătate care reclamă vizita la doctor 
şi luarea de medicamente. Putem avea şi zile în care mâncăm du- 
pă gusturi, după pofte, după ce ni se serveşte la masă când suntem 
invitaţi undeva. Aceasta nu înseamnă că faci o mare greşeală. A fi 
prea rigid în aplicarea unei diete reprezintă uneori a pierde din au- 
tenticitatea vieţii, din luarea vieţii aşa cum vine. Şi să-ţi mai spun 
un secret, învaţă să nu te mai scoli de la masă sătul, mai lasă un 
pic de loc în stomac când termini de mâncat. Nu lega mâncarea de 
emoţii, nu te apuca să mănânci doar pentru că nu ai altceva mai 
bun de făcut, nu mânca atunci când te uiţi la televizor, pentru că nu 
ai controlul a ce si cât mănânci, fă din mâncare un fel de „fitness“ 
alimentar, adică cu program, cu rigoare şi cu „sudoare“. 

Dieta antiinflamatorie este doar o problemă care face parte 
dintr-un nou stil de viaţă care ne face să îmbătrânim frumos, stil 
pe care cartea aceasta îl recomandă cu fiecare pagină. 


1.2.2. Dieta mediteraneeană 


Cine nu a auzit de dieta mediteraneeană, cine nu a fost în 
Grecia şi nu a mâncat spanakopita, tzatzichi, cine nu caută iaurt 
grecesc sau feta în magazinele alimentare, cine nu-şi face sala- 
tă cu ulei de măsline? Când călătorim prin lume, aproape că nu 

este loc în care să nu găsim un restaurant grecesc care ne promi- 
te mâncărurile lor tradiţionale. Aş putea spune că aşa cum ita- 
lienii au internationalizat pizza şi spaghetele, tot aşa şi grecii au 
internationalizat „dieta“ lor alimentară căreia i-au spus „meditera- 
neeană“. Ce promite ea? Ne dă speranţa că o să fim sănătoşi, că o sa 
arătam bine şi mai ales că o să trăim mult. Fără să fi citit statistici 
care să confirme acest lucru, avem cu toţii imaginea unor greci bă- 
trâni, cu o vârsta imemorială, care stau tolaniti la umbra unor măs- 
lini milenari. Problema este că, într-adevăr, există dovezi ştiinţifice 
că „dieta mediteraneeană“ aduce beneficii sănătăţii. Există astăzi o 
pletoră a literaturii ştiinţifice care vrea să demonstreze beneficiile 
nutritionale ale alimentelor incorporate în această dietă. 

Dieta mediteraneeană este o dietă izvorâtă din labirintul mul- 
ticultural din jurul Mării Mediterane, absorbind tradiţiile culina- 
re locale şi cele legate de religie ale diverselor popoare trăitoare de 
veacuri în jurul bazinului mediteraneean. Termenul de „meditera- 
neean“ a fost folosit pentru prima oară de soţii Ancel şi Margaret 
Keys în cartea lor din 1960 How to Eat Well and Stay Well the 
Mediterranean Way (Cum să mănânci bine şi să o duci bine în mo- 
dul mediteraneean). 

Originea dietei mediteraneene se pierde în istoria civilizaţiei 
estice. Poate în asta rezidă şi puterea ei de atracţie! Evidentele des- 
pre dieta popoarelor vechi din jurul Mediteranei merg în urmă pâ- 
nă în momentul când oamenii au început să cultive cerealele în 
Mesopotania. Există o asemănare între ceea ce se spune în vechile 
scrieri ebraice şi dieta de astăzi a oamenilor din Creta. În Biblie se 
spune despre pământurile din Asia Mică, despre cele unde „curge 
lapte şi miere“ şi despre şapte alimente uzuale precum grâul, or- 
zul, strugurii, smochinele, rodiile, măslinele si mierea. Dar dieta 
mediteraneeană nu însemnă neapărat să mănânci ca să-ţi acoperi 
cheltuielile energetice, ci aşa cum spunea Plutarh (46-120), istoric 
şi biograf grec; „Noi nu trebuie să ne aşezăm la masă doar ca să 
mâncăm, ci ca să stăm împreună“. În acea vreme, hrana şi consu- 
marea ei aveau semnificaţii religioase si comunitare spre deosebi- 
re de astăzi, când mâncatul în timp ce te uiţi la TV, citeşti ziarul 

sau te uiţi în laptop exclude orice comunicare cu alţii, în special cu 
familia. 

Urmărind evoluţia dietei oamenilor din timpurile vechi şi pâ- 
nă acum, constatăm că, în timp, profilul nostru genetic a rămas 
acelaşi, dar structura alimentaţiei şi stilul de viaţă s-au schimbat 
radical. Fibrele, fructele şi vegetalele au fost înlocuite cu alimente 
procesate care conţin grăsimi trans şi, astfel, nu ne mai mirăm că 
în Statele Unite există de trei ori mai multe decese din cauza cance- 
rului şi a bolilor coronariene decât în Creta sau alte insule greceşti, 
în care alimentaţia a rămas aproape neschimbată de câteva mile- 
nii. Dacă istoria şi religia popoarelor din jurul Mediteranei sunt 
diferite, tradiţiile culinare şi structura alimentaţiei sunt aproape 
uniforme; se poate spune că practicile alimentare de aici reprezin- 
tă o fundaţie fermă care este responsabilă pentru bunăstarea fizi- 
că a celor ce trăiesc aici. Dar care este dieta oamenilor din insulele 
greceşti? 

Traditional, dieta mediteraneeană are câteva caracteristici ca- 
re în mare ar putea fi sumarizate în felul următor: nivel scăzut de 
grăsimi în general (sub 30%) , nivel scăzut de grăsimi saturate (sub 
10%), consum moderat de alcool (în special vin), consum crescut 
de vegetale, legume, fructe şi produse din cereale. Nu trebuie uita- 
te cele şapte alimente biblice: grâul, orzul, strugurii, smochinele, 
rodiile, măslinele si mierea, la care se mai pot adăuga roscovele, 
nucile. Raportul dintre grăsimile nesaturate Omega 6 şi Omega 3 
este de 2:1, în contrast cu raportul mult mai mare din ţările ves- 
tice. La această structură de bază a dietei mediteraneene se mai 
adaugă produsele din lapte, în special iaurtul şi brânza feta, ouăle, 
şi doar mai apoi carnea, care este mâncată cu moderație, in special 
peştele şi carnea de pui, mielul si oaia şi foarte rar carnea de porc 
sau de vacă. Frecvența cu care se mănâncă anumite alimente a fă- 
cut ca dieta mediteraneeană să se prezinte ca o piramidă în care 
alimentele consumate zilnic sunt la bază şi cele consumate din ce 
în ce mai rar sunt plasate din ce în ce mai aproape de vârful pira- 
midei (vezi Figura 1). 

Figura 1. Piramida dietei mediteraneene 


Piramida dietei mediteraneene 


O abordare contemporană pentru o alimentaţie delicioasă si sănătoasă 


Carne și dulciuri 
Rareori 


Carne de pui, ouă, 
brânză şi iaurt 

Porții moderate, zilnic 
sau săptămânal 


Vin 
Cu moderație 


Peşte şi fructe de mare 
Adeseori, cel puţin 
de două ori pe săptămână 


Beti apa 


Fructe, legume, cereale (integrale), ulei de masline, fasole, 
nuci, leguminoase, seminte, plante aromatice si condimente 
Fiecare masa trebuie sa se bazeze pe aceste alimente 


cS 


Fiti activi fizic; bucurati-va de fiecare masa 
împreună cu ceilalţi 


Aş spune că s-a vorbit atât de mult despre dieta mediteraneană, 
încât s-a trivializat, încât este greu pentru cineva să ştie dacă în spa- 
tele acestei avalanşe de reţete, de îndemnuri, există ceva ştiinţific 
sau doar interesele celor care publică cărţi, ale celor care au websi- 
te-uri şi bloguri despre nutriţie, sau ale nutritionistilor „de ocazie“. 
În cele ce urmează, eu o să încerc să aduc informaţii bazate pe do- 
vezi ştiinţifice ce s-au publicat recent în cărţi şi reviste medicale. 

Prima întrebare la care ar trebui să răspundem este dacă di- 
eta mediteraneeană furnizează o alimentaţie adecvată, adică să 
aducă un optim de substanţe nutritive, nutrimente cum li se mai 

spune, care să menţină organismul într-o stare de sănătate fizică 
şi psihică, adică să împiedice instalarea acelor tulburări care sunt 
legate de o proastă alimentaţie. Cercetările asupra compoziţiei nu- 
trimentelor din dieta mediteraneeană au arătat că ea se caracte- 
rizează printr-un raport mai bun dintre acizii graşi nesaturati şi 
cei saturați fata de dieta tradiţională din ţările vestice. În plus, ea 
aduce mai multe fibre şi antioxidanți, şi o cantitate mai mică de 
zaharuri. 

Pentru ca această dietă să aducă rezultate evidente, consu- 
matorii trebuie să manifeste o aderenta continua fata de dieta me- 
diteraneeană, lucru care s-a dovedit a fi influenţat de gradul de 
educaţie, de informare şi de aşteptările consumatorilor atunci când 
decid schimbarea obiceiurilor alimentare. Această aderenta sau 
persistenta de a o menţine zi de zi se corelează cu reducerea riscului 
de mortalitate, cu incidenţa scăzută de boli cardiovasculare, diabet 
zaharat tip I si II, anumite tipuri de cancere, boli neurodegenerati- 
ve ale sistemului nervos central, precum boala Parkinson sau boala 
Alzheimer. Problema aderentei la dieta mediteraneeană vine şi din 
faptul că ea trebuie să fie încorporată într-un stil de viaţă şi în câ- 
teva elemente culturale care-i dezechilibrează uneori pe cei care o 
contemplă. De exemplu, dieta mediteraneeană nu înseamnă numai 
prioritizarea unui grup de alimente, dar şi accentul pe metodele de 
selecţie, de preparare şi consumare a acestora. Mai jos, încerc să 
punctez câteva dintre aceste aspecte care se pare că au contribuţia 
lor la succesul acestei diete pentru sănătate şi la bunăstarea oame- 
nilor în general, şi pentru persoanele în vârstă, în particular: 

—  convivialitatea, care înseamnă cordialitate, bonomie, amabi- 
litate, toate puse în legătură cu procurarea alimentelor, cu gă- 
titul lor, cu schimbul de reţete culinare, invitatul la masă sau 
împărtăşitul mâncării gata gătite cu alţii, suportul reciproc în 
menţinerea dietei; 

— activități culinare legate de ritualurile religioase şi ceremoniile 
şi sărbătorile familiale şi de grup; 

— legarea dietei de preocupările de ecodiversitate şi protecţie 
ecologică, încorporarea ei într-o naraţiune care vorbeşte 

despre „organic“ şi „natural“, despre „tradiţional“ şi „local“; 

legarea ei de sentimentul de apartenenţă la ceva anume; 

— activitatea fizică moderată, de cel putin 30 de minute pe zi, ca- 
re presupune mersul pe jos, practicarea activităţilor domestice 
în mod nemijlocit, fizic, fără ajutor din exterior, activităţi re- 
creative împreună cu alţii, practicarea de sporturi în aer liber. 
Se ştie că bolile cardiovasculare sunt cauza principală de 

morbiditate şi mortalitate peste tot în lume. După Organizaţia 

Mondială a Sănătăţii, în anul 2008 au murit de aceste boli 17 mi- 

lioane de oameni şi se prevede, dacă nimic favorabil nu se petre- 

ce, ca acest număr să crească la 25 de milioane în 2030. Dintre 
toate cauzele posibile ale acestei „epidemii“, stilul de viaţă seden- 
tar, proasta dietă, fumatul şi excesul de alcool sunt trecute pri- 
mele pe listă. Dieta mediteraneeană este trecută printre lucrurile 
care ar schimba în bine acest deznodământ, lucru constatat încă 
din 1986 de un studiu, de acum celebru şi care a generat 10 cărți 
şi zeci de articole de analiză, făcut în şapte ţări de Ancel Keys, de 
la Universitatea din Minnesota, şi colaboratorii săi, care a arătat 
că incidenţa bolilor coronariene a fost semnificativ mai scăzută 
la populaţia din Creta comparativ cu populaţia din Europa. Mai 
târziu, în 2004, studiul The Healthy Ageing: A Longitudinal stu- 
dy in Europe (HALE) care a cuprins un eşantion de 2339 oameni 
aparent sănătoşi din mai multe tari din Europa, care utilizau die- 
ta mediteraneeană, a evidenţiat că o aderenta crescută la aceasta 
dietă este asociată cu reducerea riscului de boli cardiovasculare cu 

39% într-o perioada de 10 ani. 

Recent, în 2010, Francesco Sofi şi colaboratorii săi de la 
Universitatea din Florenţa, Italia, publică o analiză care a cu- 
prins alte opt studii făcute între 1995 şi 2009 despre beneficiile 
dietei mediteraneene. Aceste opt studii au strâns laolaltă 534.064 
de indivizi, un număr impresionant care dă credibilitate analizei 
şi care a arătat că creşterea aderentei la dietă conduce la scăde- 
rea mortalităţii generale cu 8% şi a celei prin boli cardiovasculare 
cu peste 10%. Acest rezultat este în concordanţă cu diverse studii 
epidemiologice efectuate de-a lungul timpului şi cu observaţiile 

empirice care arată o mortalitate mai scăzută la populaţia din ju- 
rul Mediteranei. Astfel, Genevieve Buckland şi Antonio Agudo 
de la Institutul Catalan de Oncologie din Barcelona, Spania, trec 
în revistă 21 de studii epidemiologice şi constată că creşterea 
aderentei la dieta aceasta conduce la reducerea mortalităţii gene- 
rale cu 20%. Această reducere este în cea mai mare parte atribuită 
reducerii mortalităţii prin boli cardiovasculare şi mai puţin a can- 
cerelor. Când aceşti cercetători au studiat relaţia cu componenţa 
dietei, ei au constatat că consumul unei cantităţi mari de fructe, 
vegetale, ulei de măsline şi la care se adaugă cu moderație şi un pa- 
har de vin sunt ingredientele care au avut cea mai mare contribuţie 
la acest rol protectiv. Acest efect protectiv mai poate fi atribuit şi 
dietei bogate in fibre, antioxidanți, precum şi raportului favorabil 
dintre lipidele saturate şi nesaturate. 

Repet încă o dată, efectele benefice ale dietei mediteraneene 
depind de aderenţa celor care o practică la această dietă, respectiv 
cât de mult şi de corect o aplică. 

Cât priveşte rolul uleiului de măsline, pe care toată lumea îl 
cunoaşte, el este dat de compoziţia sa bogată în acizi graşi nesaturati 
şi polifenoli, cu rol în protecţia fata de ateroscleroza, boli cardiovas- 
culare, inflamație cronică şi tulburări neurodegenerative. Un stu- 
diu recent făcut în Spania pe mai mult de 40.000 de participanţi 
a relevant că, într-o perioadă de urmărire de 13 ani, la cei care au 
avut în dietă în mod regulat ulei de măsline s-a redus incidenţa bo- 
lilor cardiovasculare cu 44% şi cu 26% mortalitatea generală. Un 
supliment zilnic de ulei de măsline extravirgin împreună cu mieji 
de nucă reduce într-o măsură semnificativă presiunea arterială, 
rezistenţa la insulină, profilul lipidelor sangvine şi nivelul media- 
torilor inflamatiei comparativ cu cei a căror dietă este doar săracă 
în grăsimi. 

Mai multe studii epidemiologice au identificat corelatia care 
există între cei care ţin această dietă cât mai strict şi nivelul scăzut 
de tulburări cognitive la vârsta a treia, precum stări predementiale 
sau dementiale. Interesant este şi că, după câţiva ani de dietă me- 
diteraneeană, oamenii cărora li s-a testat funcţia cognitivă prezintă 

o memorie mai bună şi mai puţini indici de declin cognitiv decât 
ceilalţi indivizi de aceeaşi vârstă, mai ales dacă în dietă a fost adă- 
ugat şi uleiul de măsline extravirgin. Avantajul dietei bogate în ulei 
de măsline este dat de capacitatea acestuia de a combate inflamatia, 
lucru dovedit la indivizii obezi care au avut în sânge un nivel cres- 
cut de proteină C-reactivă. La fel, dieta cu fructe şi legume aduce 
multi antioxidanți, caroten, vitamine, fibre şi magneziu, ingredi- 
ente capabile să reducă nivelul mediatorilor inflamatiei din sânge, 
precum proteina C-reactivă. 

În mod tradiţional, mâncarea mediteraneeană se găteşte la ti- 
gaie, la foc mic şi cu ulei de măsline. Atât carnea, peştele sau le- 
gumele se prăjesc în acest ulei, la foc mic, fără să li se distrugă 
structură fibroasă. Există şi cazul când ingredientele sunt prăjite la 
tigaie separat şi apoi puse laolaltă după care se adaugă ulei de măs- 
line crud, feta şi măsline. 

În 2011, Anna Back-Faig de la Fundaţia de Dietă Meditera- 
neeană din Barcelona împreună cu un grup de nutritionisti reputați 
din Israel, Franţa, Spania, Italia şi Maroc au prezentat versiunea 
actuală a cunoscutei „piramide“ a dietei mediteraneene, adică o 
versiune adaptată stilului de viata a omului de astăzi. Mai jos pre- 
zint pe scurt prezentarea piramidei de către aceasta Fundatie im- 
preună cu fotografia acestei piramide pe care ea o propune. 


Dieta mediteraneeană și stilul actual de viaţă 

Ce spune fundaţia care promovează această dietă pe plan 
mondial? În primul rând, piramida reflectă schimbările în stilul 
de viata al omului modern şi mai ales al celui care trăieşte in zona 
Mediteranei. Ea va face obiectul unor revizii periodice pentru a o 
aduce la zi, adică pentru a fi în pas cu schimbările sociale şi cultura- 
le din această zonă. Cu toate acestea, piramida va ţine cont totdeau- 
na de moştenirea culturală specifică ce se reflectă în această dietă. 

În al doilea rând, dieta mediteraneeană poate fi ţinută de ori- 
ce persoană între 18 si 80 ani şi poate fi adaptată la nevoile specifi- 
ce ale unei persoane în funcţie de condiţiile de sănătate ale aceste- 
ia. Ea este un mijloc de a adopta şi susţine un stil de viata sănătos. 

Figura 2. Piramida dietei mediteraneene conform Fundaţiei 
Dieta Mediteraneeană din Barcelona; p, portie. 


Cartofi < 3p 
Carne roşie <2p 


Carne alba < 1p 
Peste/fructe de mare = 2 p 
Ouă 2-4 Leguminoase > 2 p 


Lactate (de preferat, degresate) 2 p 


Masline/nuci/seminte 1-2 p 
Plante aromatice/condimente 


Fructe 1-2 p Legume=2p 
Ulei de masline Paine/paste/cuscus 
Alte cereale 1-2 p (de preferat, integrale) 


Apa si ceai de plante 


Care sunt elementele dietei mediteraneene 

În această secţiune, sunt prezentate elementele-cheie pen- 
tru alegerea alimentelor, atât cantitativ, cât şi calitativ, indicând 
proporțiile si frecvenţa consumului pentru grupele de alimente din 
care este constituită dieta mediteraneeană. Modelul promovat de 
Fundaţia Dietei Mediteraneene de la Barcelona include toate gru- 
pele de alimente și este numai o problemă de alegere a lor si a fe- 
lului de a găti aceste alimente, precum şi a frecvenţei adecvate şi 
a cantităților de mâncare pentru ca această dietă să fie sănătoasă. 

Există o mare varietate de alimente în această piramidă, ce- 
ea ce face să se înlăture posibilitatea unui deficit nutritiv la cei 
care o urmează. De fapt, s-a constatat că aderenţa la această di- 
etă este asociată cu o mai bună nutriţie în comparaţie cu „dieta“ 
vestică. Plantele sunt plasate la baza piramidei. Ele furnizează 


246 


nutrimentele, fibrele şi toate substanţele care contribuie la bunăs- 
tarea generală, satietate şi menţinerea unei diete echilibrate, astfel 
încât ele pot fi consumate în cantităţi mari. Acest nucleu al dietei 
mediteraneene este cel care previne multe dintre bolile cronice şi 
conduce la controlul greutăţii. 

Desenul urmăreşte modelul de frecvenţă şi cantitate al ali- 
mentelor, la bază fiind alimentele care susţin dieta din punct de 
vedere nutritiv şi energetic, iar spre vârf alimentele care trebuie 
mâncate în cantităţi moderate precum cele de origine animală sau 
cele bogate în grăsimi sau zahăr, sau cele care pot fi mâncate doar 
ocazional. 

Masa are un rol esenţial în dieta mediteraneeană si, astfel, 
importanţa mesei şi a compoziţiei ei este accentuată în această no- 
uă reprezentare grafică. O compoziţie echilibrată a mesei principale 
trebuie să includă fructe, vegetale şi cereale, completată cu o can- 
titate mai mică de alimente energetice din alte plante sau produse 
care sunt sursă de proteine. 

Piramida reprezintă astfel ghidul dietei zilnice, săptămâna- 
le şi ocazionale cu scopul de a ţine o dietă sănătoasă şi echilibrată. 


În fiecare zi: 

1. Masa principală ar trebuie să conţină cele trei elemente de ba- 
ză care pot fi mâncate într-o zi: 

1.1. cereale: una sau două la o masă sub formă de pâine, paste, 
orez, cuşcuş sau altele; preferabil din făina integrală pen- 
tru că, prin cernere, se înlătură fibrele şi alte nutrimente 
importante (magneziu, fier, vitamine etc.); 

1.2.vegetale: două sau mai multe la o masă cu scopul de a asi- 
gura vitaminele şi mineralele necesare pentru o zi; cel 
putin una dintre ele ar trebuie să fie consumată crudă (o 
vegetală crudă pe zi); 

1.3. fructe: una sau două la o masă, cel mai adesea ca desert. Se 
subliniază conceptul de „varietate în culori şi texturi“, în 
cazul fructelor şi al vegetalelor, cu scopul unui aport variat 
de antioxidanți şi alti compuşi protectivi; 

Un consum zilnic de 1,5-2 litri de apă (echivalentul a 6-8 pa- 
hare) trebuie să fie garantat; o hidratare corectă este esenţială 
pentru menţinerea echilibrului hidric al organismului, deşi ne- 
voile pot varia în funcţie de vârstă, activitate fizică sau condiţii 
climaterice; apa ar trebuie consumată „la liber“, când apare 
senzaţia de sete, în timpul mesei sau în alte circumstanţe; în 
afară de apă, se mai recomandă ceai de plante sau fructe sau 
chiar ceai negru, fără zahăr; 

Produsele lactate ar trebui să fie prezente în cantităţi modera- 
te, servite de două ori pe zi, de preferință degresate, tradiţional 
sub formă de iaurt, brânzeturi sau alte produse lactate fermen- 
tate; trebuie reamintit că ele sunt o sursă de grăsimi, dar totuşi 
sunt importante pentru că reprezintă o sursă de calciu; 

Uleiul de măsline este plasat în centrul piramidei şi trebuie să 
fie principala sursă de grăsimi datorită calităţilor lui nutriti- 
ve (acizi graşi nesaturati şi produşi antioxidanți, în special la 
uleiul de măsline extravirgin); datorită proprietăţii lui de a fi 
stabil la temperaturi ridicate, el nu se transformă în grăsimi 
trans; uleiul de măsline este recomandat atât pentru gătit, cât 
şi pentru salate; în mod tradiţional, când sunt gătite cu ulei de 
măsline, vegetalele îşi sporesc valoarea nutritivă; 

Măslinele, nucile şi seminţele sunt surse de grăsimi sănătoa- 
se, proteine, vitamine, minerale şi fibre; un consum zilnic re- 
zonabil din aceste produse poate reprezenta o gustare sau un 
aperitiv; 

Condimentele, plantele aromatice (cimbru, oregano, pătrunjel, 
mărar, rozmarin etc.), usturoiul şi ceapa introduc o varietate 
de gusturi şi arome, fac mâncarea mai gustoasă şi favorizează 
reducerea sării, reducere necesară din cauza rolului ei în pro- 
ducerea hipertensiunii arteriale; aceste ingrediente sunt utile 
şi pentru că aduc micronutrimente şi antioxidanți; de multe 
ori, ele dau identitate mâncărurilor mediteraneene; 

Se recomandă respectarea obiceiurilor religioase (posturi, 
interdicții sau recomandări de anumite alimente) sau socia- 
le (ceremonii, festivități), un consum moderat de vin sau alte 


băuturi alcoolice fermentate în timpul mesei (un pahar pentru 
femei şi două pahare pentru bărbaţi); 

Activitate sau exerciţii fizice zilnice, cel puţin 30 de minute/ 
zi; încurajarea servirii mesei împreună cu alţii, încurajarea 
conversatiei despre dieta mediteraneeană, schimburi de reţete, 
sugestii şi alimente. 


Săptămânal: 
Consumarea unei varietăţi de proteine de origine animală şi 


vegetală este recomandată. Tradiţia spune că în mod obişnuit mân- 
cărurile mediteraneene nu conţin proteine de origine animală ca 
principal ingredient, ci doar ca sursă de gust. 


e 


Sursele de proteine animale pot fi: peştele şi fructele de mare 
(de două sau de mai multe ori pe săptămână), carnea albă din 
piept de pasăre (de două ori) şi ouăle (2-4 ori). Peştele şi fruc- 
tele de mare (creveţi, calamari etc.) sunt sursele cele mai reco- 
mandate de proteine şi grăsimi animale. 

Consumul de carne roşie şi de carne procesată (mai puţin de 
2 ori pe săptămână) trebuie să fie în cantităţi mici din cauza 
asocierii acestui consum cu apariţia bolilor cronice şi cancere. 
Combinația de legume (mai mult de 2 ori) şi cereale este o sur- 
să sănătoasă de proteine şi grăsimi vegetale şi poate fi consi- 
derată ca o alternativă la carnea roşie. 

Cartofii sunt incluşi aici, în jur de 3 ori pe săptămână, ca par- 
te a retetelor tradiţionale cu carne sau cu peste. Ei trebu- 
ie consumati cu moderatie pentru ca au un continut mare de 
glucide; trebuie evitati cartofi prajiti pentru ca contin grasimi 
trans. 


Ocazional: 
In varful piramidei sunt plasate alimentele bogate in zaharuri 


si grasimi saturate. Zaharurile, dulciurile, aluaturile sau sucurile 
de fructe indulcite sau bauturile carbogazoase dulci trebuie con- 
sumate în cantităţi foarte mici şi doar cu anumite ocazii. Aceste 
alimente sunt hipercalorice şi periculoase pentru că favorizează 

inflamatia cronică, diabetul, îmbătrânirea celulară sau bolile car- 
diovasculare. 

În anul 2010, dieta mediteraneeană a fost inclusă de către 
UNESCO în tezaurul cultural care trebuie transmis şi păstrat cum 
se cuvine, ca moştenire culturală şi istorică trecută nealterată prin 
veacuri. Această recunoaştere a dus la o vizibilitate şi acceptare 
crescută peste tot în lume ca un regim alimentar care garantează o 
viaţă sănătoasă şi lungă. 

Dieta mediteraneeană este un set de abilităţi, cunoştinţe, prac- 
tici şi tradiţii care merg de la mediul natural şi comunitate până în 
piaţă, în cămară, în bucătărie şi în jurul mesei. Ea se corelează cu 
preventia bolilor cronice, cu reducerea morbiditatii bolilor cronice 
cu apariţie legată de vârstă, cu creşterea longevitatii, cu sporirea 
calităţii vieţii şi cu jovialitatea şi convivialitatea atât de necesare 
omului modern. 

Dieta mediteraneeană se înscrie într-un stil unic de viaţă, de- 
terminat de climatul şi spaţiul mediteraneean, care valorifică atât 
o moştenirea istorică, cât şi descoperiri moderne de nutriţie, de 
profilaxie a bolilor într-o celebrare firească a naturii, a roadelor 
pământului, a recoltatului, a pescuitului, a conservării, prepară- 
rii şi, în special a gătitului, a servitului şi a împărtăşitului cu alţii. 

Dieta mediteraneeană este o preocupare şi o sărbătoare de toa- 
tă viata, ea iti înseninează viata pentru că te ajută să descoperi alte 
înţelesuri ale mâncatului, să descoperi moderatia şi umilinţa con- 
sumării roadelor pământului. 


1.2.3. Dieta DASH pentru prevenirea 
hipertensiunii arteriale 


Dieta DASH (abrevierea cuvintelor englezeşti Dietary 
Approaches to Stop Hypertension) este o dietă construită şi pro- 
movată de Institutul Naţional al Inimii, Plămânului şi Sângelui, ca- 
re este parte a Institutului Naţional al Sănătăţii din SUA, cu scopul 
de a preveni şi controla hipertensiunea arterială. Dieta se bazează 

pe fructe, vegetale, cereale integrale, lactate cu conţinut scăzut în 
grăsimi, dar include şi peşte şi carne de pasăre, nuci, seminţe, fa- 
sole, broccoli şi alte vegetale. Ea presupune evitarea pe cât posibil a 
zaharurilor rafinate şi a cărnii roşii şi a celei procesate. Această di- 
etă este recomandată de Departamentul de stat al Agriculturii prin 
programul de educaţie alimentară numit 2010 — Dietary Guidelines 
for Americans (2010 — Ghidurile Alimentare pentru Americani). În 
ianuarie 2016, DASH a fost dieta nr. 1 în clasamentul dietelor „în 
general“, pe locul 2 la dietele pentru diabet şi a treia la dietele pen- 
tru inimă dintr-un total de 38 de diete testate, clasament publicat 
în US New & World Report. 

Începând din august 1993 şi până în iulie 1997, Institutul 
Naţional al Inimii, Plămânilor şi Sângelui din SUA a întreprins 
un studiu multicentru la care au participat cinci universităţi şi 
centre de cercetare prestigioase din SUA, referitor la modelul de 
alimentaţie care poate preveni şi combate hipertensiunea arteri- 
ală şi bolile coronariene. Studiul a cuprins 8813 indivizi. Pe ba- 
za rezultatelor acestui studiu s-a conceptualizat dieta DASH ca o 
dietă bazată pe un conţinut bogat în fructe şi vegetale, lactate cu 
conţinut scăzut în grăsimi, cu conţinut bogat în fibre şi în proteine 
aduse de peşte, carne de pasăre şi fasole şi cu conţinut de acizi graşi 
nesaturati din nuci. Această dietă a fost concepută astfel încât să fie 
uşor tolerată şi să nu aducă restricţii prea mari care să influenţeze 
aderenţa oamenilor la ea. Dieta DASH aduce o cantitate variată de 
energie, între 1600 şi 3100 cal/zi, însă nucleul dietei este în jurul 
unui plan cu 2000 cal/zi. 

Această dietă a fost evaluată global şi nu în funcţie de fiecare 
ingredient în parte. S-a constatat că dieta DASH reduce presiunea 
arterială la persoanele care au valori la limita de sus a normalului, 
dar reduce mult mai substanţial valorile tensiunii arteriale la cei 
care au valori mari, patologice. De exemplu, la persoanele care au 
deja hipertensiune arterială, dieta reduce presiunea sangvină sisto- 
lică cu peste 10 mm Hg şi cea diastolică cu peste 5 mm Hg. Această 
dietă conduce şi la scăderea lipoproteinelor de densitate scăzută 
(colesterolul „rău“) şi, astfel, face profilaxia bolilor coronariene. 

În afară de efectul antihipertensiv, dieta mai prezintă un puternic 
efect antioxidant, normalizează raportul grăsimilor din sânge şi are 
efect benefic asupra litiazei renale, în special asupra calculilor celor 
mai des întâlniți, adică cei formaţi din oxalat de calciu. 

Foarte interesant a fost că această dietă s-a dovedit efici- 
entă şi pentru prevenirea declinului cognitiv la oamenii în vâr- 
stă. Un studiu prospectiv, făcut de-a lungul a 4,1 ani, cuprinzând 
826 de participanţi cu vârsta medie de 81,5 ani, efectuat în cadrul 
Proiectului Memoriei condus de Departamentul de Nutriție Clinică 
şi Epidemiologie Nutriţională a Universităţii de Medicină din 
Chicago, SUA, a arătat că acei indivizi care urmează dieta DASH au 
o deteriorare cognitivă consecutivă vârstei mai mică decât oamenii 
de aceeaşi vârstă, dar cu un regim alimentar obişnuit. Cu alte cu- 
vinte, cei care urmează dieta DASH beneficiază de reducerea deni- 
velării cognitive pe care vârsta o aduce în mod treptat. Mecanismul 
prin care această dietă influenţează declinul cognitiv este necunos- 
cut, dar totuşi se presupune că acest efect este legat de capacitatea 
antiinflamatorie a acestei diete. 

Există două variante ale dietei DASH în funcţie de conţinutul 
în sare: i) dieta DASH comună, cu un conţinut de 2,3 g de sare pe 
zi şi ii) dieta DASH cu conţinut scăzut de sare, care presupune un 
conţinut maxim de sare de 1,5 g/zi. Această din urmă dietă are un 
pronunţat efect antihipertensiv şi este recomandată de Asociaţia 
Americană de Cardiologie pentru indivizii care suferă deja de hi- 
pertensiune arterială şi care au risc cardiovascular, pe când cealal- 
tă este utilizată mai mult pentru a preveni apariţia hipertensiunii 
arteriale. 

Care sunt principiile dietei DASH?: 

1. Reducerea sării din mâncare: 

— alege alimente proaspete si nu pe cele conservate; 

— evita să pui sare pe masă; 

— foloseşte, în schimb, condimente şi ierburi diferite pentru 

a da gust mâncării; 

— limitează alimentele din conserve sau alege-le pe cele care 

nu au sare sau au puţină sare; 

— redu cât de mult carnea procesată precum mezeluri, bacon, 
cârnaţi, pastramă, parizer etc. 

— evita alimentele afumate. 

Dobândirea unei greutăţi normale în raport cu înălțimea (in- 

dexul de masă corporală): 

— redu caloriile prin alegerea alimentelor cu conţinut scăzut 
în grăsimi; 

— mănâncă mai putin cantitativ; 

— creşte ponderea alimentelor bogate în fibre; 

— elimina toate obiceiurile alimentare nesănătoase; 

— fă exerciţii fizice aerobice in mod regulat; 

Consumarea de alimente bogate în potasiu, magneziu şi fibre: 

— mănâncă cel putin 4-5 porţii de fructe proaspete şi 4-5 
porţii de vegetale pe zi; 

— mănâncă citrice de 3-4 ori pe săptămână pentru conţinutul 
lor de potasiu şi fibre; 

— include nuci, alune de pădure, sâmburi diverşi, fasole şi 
mazăre de cel puţin 4 ori pe săptămână pentru conţinutul 
lor în potasiu, magneziu, fibre şi acizi graşi nesaturati de 
tip Omega-3; 

— mănâncă roşii, banane, portocale şi cartofi pentru potasiu; 

— mănâncă produse din cereale integrale pentru fibre şi 
magneziu; 

Includerea alimentelor care au conţinut crescut de calciu: 

— lapte şi produse lactate cu conţinut scăzut de grăsimi 
(1-2%); 

— brânză de vaci şi brânză feta slabă (sub 15% grăsimi); 

Consumarea a minimum 2 litri de lichide pe zi; 

Se evită: 

— cafeaua; 

— alcoolul; 

— băuturile acidulate; 

— dulciurile cu conținut ridicat de zahăr rafinat; 

— fumatul. 

În Tabelul 4 vei găsi mai detaliat planul dietei DASH pe care 
să-l urmezi în cazul în care devii adeptul acesteia. Nu uita că efec- 
tul acestei diete, ca şi al altora de altfel, se măsoară în perseverenta 


cu care o urmezi. 


Tabelul 4. Planul dietei DASH 


Produs 


De ales 


De evitat 


Cereale integrale 
(6-8 portii/zi) 

e 1portie = o felie de 
pâine, sau 

e 1⁄2 —1 farfurie de orez, 
fulgi de cereale, sau 

e 1 farfurie de paste 
făinoase 


Produse din cereale inte- 
grale (pâine, chifle, lipie) 
Paste făinoase din făină 
integrală 

Orez brun sau sălbatic 
Fulgi din cereale inte- 
grale 

Alte produse din cereale 
integrale 


Produse din făină albă 
Orez semipreparat 
Paste făinoase 
Biscuiti 

Produse de patiserie 


Vegetale si fructe 
(4-5 portii/zi) 

e 1 portie = o farfurie 
de vegetale sub forma de 
frunze, sau 

e 1⁄2 farfurie de vegetale 
gătite, sau 

e 14 cană de fructe 
uscate 

e 14 cană de fructe 
proaspete 

e 1⁄2 ceaşcă de suc de 
fructe proaspăt 


Lactate (2-3 portii/zi) 
e 1portie = 1 cana de 
lapte, sau 

e 1cană de iaurt 

e 50 g branza feta sau 
branza de vaci slaba 


Vegetale proaspete sau 
congelate (rosii, cartofi, 
morcovi, broccoli, spa- 
nac, salata, fasole, maza- 
re, conopida etc.) 
Vegetale in conserva fa- 
ra sare 

Sos sau suc de rosii fa- 
ră sare 

Fructe proaspete (caise, 
banane, struguri, porto- 
cale, mandarine, grep- 
frut, pepene, mango, 
pere, mere, ananas, pru- 
ne, capsune, afine, zme- 
ura etc.) 

Fructe conservate/com- 
pot fara adaos de zahar 
Fructe in suc propriu 
Suc de fructe neindulcit 
Fructe uscate fara ada- 
osuri 

Lapte 1-2% grasime 
Iaurt 1-2 % grăsime 
Brânză cu smântână 
1-2% grăsime 

Feta cu mai puţin de 10% 
grăsime 


Vegetale conservate cu 
adaos de sare 
Conserve de legume cu 
adaos de sare 

Sucuri de vegetale cu 
adaosuri de conser- 
vare 

Compoturi la conservă 
Varză murată 


Lapte integral 

Iaurt integral 
Brânzeturi procesate 
natural sau industrial 

porţii sau mai puţin) 

e 1porţie = 40 g carne 
gătită 

e 1portie = 1-2 ouă albe 


Conserve de ton în apă 
Ouă (maximum 2 pe 
săptămână) 

Nuci, alune, sâmburi, 
neprăjite şi nesărate 
Fasole, mazăre boabe 


Produs De ales De evitat 
Carne de pasăre, Peşte Carne roşie 
peste/proteine de Carne de pasare fara Carne grasa 
origine animala (6 piele Slănină, bacon 


Salamuri, cârnaţi 
Conserve de carne 
Carne pane 


Uleiuri si grasimi 
alimentare 


Margarina nehidrogena- 
tă si fără sare 

Ulei alimentar (măsline, 
rapita, soia) 

Maioneză nehidrogenată 
Dressing pentru salată 
fără sare 


Unt, untură şi smân- 
tână 

Margarină 

Sosuri alimenta- 

re cu sare, grăsimi şi 
conservanti 

Sosul de soia, teriyaki 
Sosuri salsa, taco etc. 


Nuci, alune, samburi 
(4-5 portii/saptamana) 
e 1portie = 40-50 g 


Alune, nuci, sâmburi, 
mazăre, fasole uscată 


Dulciuri ( mai putin de 
5 portii/saptamana) 

e 1portie = o linguriţă 
de zahăr 

e 1 linguriţă de gem sau 
jeleu 

e 1 cană de limonada 
sau suc de portocale 


Gem fără adaos de zahăr 
Băuturi răcoritoare fă- 
ră zahăr 

Aluaturi cu fructe fără 
adaos de zahăr 


Băuturi acidulate (co- 
ca-cola etc.) 

Siropuri şi băuturi cu 
adaos de zahăr 
Dulceata 

Compoturi cu zahar 
Prajituri din faina al- 
ba si zahar, oua, fructe 
indulcite, siropuri 


1.2.4. Dieta MIND pentru prevenirea 
bolii Alzheimer 


În ultimile două decenii s-a conturat informaţia ştiinţifică că 
există o corelaţie între anumite diete şi performanţa cognitivă a 
indivizilor care le urmează. Mai de curând, studiindu-se efecte- 
le dietei mediteraneene şi ale dietei DASH, de care am vorbit mai 
sus, asupra preventiei deteriorării funcţionale cardiovasculare, s-a 
constatat că subiecţii care făceau parte din loturile de voluntari 

prezentau pe lângă îmbunătăţirea funcţiei cardiace sau scăderea 
tensiunii arteriale şi o îmbunătăţire a funcţiei cognitive comparati- 
ve cu cei care nu folosiseră astfel de diete. Şi astfel, dieta meditera- 
neeană şi dieta DASH au arătat că au efecte pozitive directe asupra 
cognitiei la oamenii în vârstă. Problema care s-a ridicat apoi a fost 
să se deceleze ce anume principii, ce constituenți ai acestor diete, 
fac ca performanţa cognitivă să rămână mult timp intactă la per- 
soanele care le adoptă. 

În anul 2012, o echipă de la Spitalul pentru femei din Boston, 
SUA, condusă de Eileen Devore, publică rezultatele unei cercetări 
întinse pe mai mult de două decenii prin care s-a identificat ro- 
lul protector al fructelor de pădure asupra denivelării cognitive la 
oamenii în vârstă. Începând din 1980, timp de patru ani, 16.010 
participanţi la acest studiu au răspuns la un chestionar referitor 
la modelul şi structura alimentaţiei lor curente. Apoi, între 1995 şi 
2001, li s-au măsurat funcţiile cognitive cu scopul de a se vedea da- 
că există o corelaţie între o anume structură alimentară şi funcţiile 
cognitive şi, astfel, s-a putut identifica faptul că cei care aveau în 
mod regulat o dietă care conţinea fructe de pădure, în special coacă- 
ze, afine şi căpşune, au avut o rată mai mică de declin cognitiv odată 
cu înaintarea în vârstă, comparativ cu ceilalţi participanţi la studiu. 

Se ştie că fructele de pădure au un conţinut ridicat de flavono- 
izi, în special antocianide care, în studiile de laborator, au prezentat o 
influenţă pozitivă asupra cognitiei atât la animalele de laborator, cât 
şi la oameni. Subiectii care au participat la studiul menţionat şi care 
mâncau în mod obişnuit fructe de pădure au avut o întârziere în dete- 
riorarea cognitivă dată de vârstă, de 2,5 ani. În final, autorii cercetă- 
rii recomandau consumul a jumătate de cană de afine sau de coacăze 
crude în fiecare zi, cu scopul de a preveni apariţia bolii Alzheimer. 

Foarte recent, în anul 2014, prof. Martha Morris şi colaborato- 
rii ei de la Departamentul de Medicină Internă şi Centrul Alzheimer 
de la Rush University Medical Center şi Departamentul de Nutriție 
al Harvard School of Public Medicine, SUA, au publicat rezultate- 
le a două cercetări care au testat o dietă hibridă, o combinaţie în- 
tre dieta mediteraneeană şi dieta DASH pe care au numit-o MIND 

de la abrevierea cuvintelor Mediteranian-DASH Intervention for 
Neurodegenerative Delay (Efectul dietelor mediteraneeana si 
DASH in intarzierea aparitiei tulburarilor neurodegenerative). Asa 
cum o arată şi numele, este o dietă presupus a avea o eficienţă ne- 
uroprotrectivă asupra celulelor creierului, exercitând o preventie 
efectivă faţă de demenţă. Această dietă este bazată pe o alimentaţie 
din plante naturale, consum redus de produse animaliere la care se 
adaugă un consum crescut de fructe de pădure. 

Studiul de mai sus a cuprins 923 de indivizi între 58 şi 98 de 
ani şi a constat într-un interviu despre practicile alimentare, cu 154 
de întrebări, iar performanţa cognitivă a fost măsurată cu 19 teste 
cognitive. Unii dintre participanţii la studiu au urmat o dietă me- 
diteraneeană, alţii dieta DASH, iar alţii o dietă care să conţină in- 
grediente din dieta MIND compusă din frunze verzi de vegetale, 
alte vegetale, fructe de pădure, nuci, produse din cereale integrale, 
carne de pasăre şi peşte, lactate, dar fără brânzeturi, fasole, ulei de 
măsline şi vin în cantităţi moderate. Ei au fost împărţiţi în funcţie 
de aderenţa la una dintre aceste diete şi apoi s-a facut corelatia cu 
rezultatele testelor cognitive. Apoi autorii au construit un scor care 
să exprime cantitativ eficienţa dietei asupra cognitiei. Astfel, scorul 
dietei MIND a arătat o încetinire a ratei de declin cognitiv, oame- 
nii care au folosit-o având o întârziere a declinului cognitiv de 7,5 
ani, cu alte cuvinte ei erau din punct de vedere cognitiv cu 7,5 ani 
mai tineri decât ar fi fost dacă ar fi avut o dietă comună. Dar foar- 
te încurajator a fost faptul că dieta MIND s-a corelat cu o reducere 
cu 53% a riscului de boală Alzheimer. Chiar şi o aderenta mai scă- 
zută la modelul acestei diete a redus acest risc la 35%. Prof. Martha 
Morris spunea că „dieta MIND reflectă faptul că nutrimentele ca- 
re sunt conținute in ea încetinesc declinul cognitiv, scad riscul de 
boală Alzheimer, scad amiloidul din creier şi pierderea neuronală 
şi descresc stresul oxidativ şi inflamator“. Această dietă furnizea- 
ză: i) vitamina E, care se găseşte în nuci, uleiul de plante, sâmburi, 
frunze verzi şi care este un antioxidant puternic ce este asociat cu 
sănătatea creierului, ii) acizi graşi nesaturati Omega-3, care se ga- 
sesc în peşte şi care sunt constituenți foarte importanţi ai creierului 

uman, iii) o multitudine de vitamine din grupul B, precum şi acid 
folic, vitamina C şi D. Toate aceste cercetări arată că vegetalele sunt 
un important factor alimentar care reduc declinul cognitiv, în spe- 
cial frunzele vegetale precum cele de spanac, kale, salată, când sunt 
consumate 6 zile pe săptămână. Fructele, care sunt recomandate în 
celelalte diete, nu sunt pe primul plan în dieta MIND, cu excepţia 
fructelor de pădure. Morris spune că nu s-a găsit nicio corelaţie între 
declinul cognitiv şi consumul de fructe în general, doar fructele de 
pădure precum afinele, coacăzele şi căpşunele au arătat o influenţă 
notabilă în protejarea fata de declinul cognitiv. Evitarea branzetu- 
rilor, a lactatelor cu concentraţie mărită de grăsimi este, la fel, foar- 
te importantă. 

Aceeaşi echipă a făcut un studiu similar în 2015 care a cuprins 
1545 de subiecţi de peste 70 de ani şi a testat din nou eficienţa dietei 
MIND asupra cognitiei şi în preventia boli Alzheimer. Acest studiu 
a plecat şi de la rezultate obţinute pe modele animale, studii de la- 
borator, studii epidemiologice prospective care au indicat care sunt 
nutrimentele, alimentele şi modelele alimentare cu eficienţă asupra 
sănătăţii creierului şi în preventia dementei. Pe baza acestui studiu, 
dieta MIND a căpătat o formă definitivă care cuprinde o grupă de 
alimente de folosit şi una de evitat. Conform autorilor acestei diete, 
aceste alimente se distribuie astfel: 

1. Zece alimente de folosit: 

— frunze verzi de vegetale (de exemplu, spanac, salată etc.) 

cel puţin de şase ori pe săptămână 

— alte vegetale — cel putin o data pe zi 

— nuci — mai mult de cinci ori pe săptămână 

— fructe de pădure — cel putin de două ori pe săptămână 

— fasole — cel putin de două ori pe săptămână 

— cereale integrale — cel putin de trei ori pe săptămână 

— peste — mai mult de o dată pe săptămână 

— carne de pasăre sau curcan — cel putin de două ori pe săp- 

tămână 

— ulei de măsline — principalul agent de gătit 

— vin- un pahar devin pe zi. 

2. Cinci alimente de evitat: 

— carnea roşie — mai putin de două ori pe săptămână 

— unt şi margarină — mai putin de o linguriţă pe zi 

— brânză — mai putin de o data pe săptămână 

— dulciuri şi produse de patiserie — mai putin de trei pe săp- 

tămână 

— „fast food“ şi prăjeli — mai putin de o data pe săptămână. 

S-a constatat că există tentatia multor oameni de a împrumu- 
ta câte un lucru de la o dietă şi altul de la altă dietă şi, astfel, în 
funcţie de gusturi şi alte „subiectivisme“ să-şi alcătuiască propria 
dietă. În principiu, acesta este un lucru rău pentru că dietele pe ca- 
re le-am prezentat în această carte sunt alcătuite conform unor stu- 
dii riguroase. Ceea ce rămâne adevărat este că nu există un singur 
nutriment sau o anume substanţă dintr-o alimentaţie care să aibă 
valoare certă, ci doar în combinaţie cu altele. Aceasta este exact 
ceea ce Jennifer Lemon şi colaboratorii săi de la Departamentul 
de Medicină Fizică, de la McMaster University, Hamilton, Ontario, 
Canada, au demonstrat, respectiv că o combinaţie de nutrimen- 
te, vitamine şi minerale precum beta-caroten, bioflavonoide (de 
la fructele de pădure), ulei de ficat de cod, seminţe de in, usturoi 
şi extract de ceai verde a menţinut numărul celulelor cerebrale şi 
funcţiile cognitive, emotionalitatea şi funcţiile perceptive la ani- 
malele de experienţă. Acest tip de cercetări a creat entuziasmul 
că aceleaşi efecte s-ar putea obţine şi la oameni. Se ştie că me- 
tabolismul uman este mult mai complicat decât la animalele de 
experienţă şi că transportarea simplistă a rezultatelor experimen- 
telor de la animale la om nu este urmată de aceleaşi efecte poziti- 
ve. De exemplu, utilizarea acizilor graşi Omega-3, un alt supliment 
cu rol în preventia declinului cognitiv, tine de prezenţa unei anu- 
mite constelații genetice individuale şi de prezenţa vitaminelor din 
complexul B şi a homocisteinei, un aminoacid. Toate aceste desco- 
periri au evidenţiat că administrarea globală a suplimentelor şi a 
nutrimentelor nu poate fi o soluţie, ci doar dozarea lor în diferite 
proporţii în funcţie de biologia unui individ. Aceasta se numeşte 
astăzi „medicină de precizie“, iar aceste suplimente se numesc 

„substanţe nutriceutice“, tot aşa cum medicamentele se numesc 
generic substanţe farmaceutice. În final, grupul de cercetători a 
arătat că utilizarea de combinaţii de suplimente este mai benefi- 
că decât administrarea lor separată şi aceasta justifică mai curând 
adoptarea dietelor, care furnizează un complex de substanţe nutri- 
ceutice, decât luarea lor separat, sub formă de suplimente, prin pro- 
curarea lor de la magazinele sau farmaciile care le comercializează. 


1.2.4. Suplimentele cu nutrimente, 
vitaminele, fibrele şi mineralele 


A devenit un lucru comun să vedem răsărind în zonele centra- 
le, în spaţii comerciale mari precum mall-uri, magazine care vând 
produse naturiste, suplimente şi alte produse pentru o nutriţie să- 
nătoasă etc. Dar şi în farmacii a apărut o zonă unde se văd aceste 
produse care sunt recomandate cu căldură. Alături de acestea, sunt 
aşa-zisele produse fitoterapeutice, adică de origine vegetală pe ca- 
re le foloseşte „medicina alternativă“, adică medicina care nu utili- 
zează medicamentele produse prin sinteză chimică. Există astăzi o 
credinţă din ce în ce mai răspândită că aceste produse fitoterapeu- 
tice şi suplimentele alimentare reprezintă o modalitate naturală, fi- 
rească, nedăunătoare, de a trata şi preveni boli. În capitolul de faţă, 
o să prezint ce suplimente, vitamine, minerale sau alte produse de 
origine vegetală sunt recomandate să fie adăugate în programul pe 
care-l recomand pentru o bătrâneţe fericită. 


1.2.4.1. Suplimentele cu nutrimente 

Prin suplimente se înţelege în nutriţie o serie de produse orga- 
nice, de origine vegetală sau animală, şi anorganice, care sunt re- 
comandate să fie adăugate în dieta zilnică sau săptămânală pentru 
că se crede că ele aduc nutrimente care nu se găsesc sau se găsesc 
în cantităţi foarte mici în produsele alimentare pe care un individ 
le mănâncă în mod uzual. În această clasă s-ar introduce şi vita- 
minele sau mineralele, dar eu am preferat să fac o distincţie între 

suplimentele cu nutrimente, care au o compoziţie mixtă, comple- 
xa, şi vitamine sau minerale, care au o compoziţie relativ bine cir- 
cumscrisă şi denumiri specifice ale substanţelor pe care le conţin. 

Dacă să folosim sau nu suplimentele este o chestiune încă în 
dezbatere. Unii încă susţin că consumul de suplimente este o risi- 
pă de bani şi că ele sunt încurajate şi produse de o industrie care 
nu are reguli şi nu este sub controlul suficient al statului. Pe de altă 
parte, sunt nutritionisti care le recomandă cu entuziasm. 

Părerea mea este că suplimentele nu înlocuiesc alimentele şi o 
dietă sănătoasă, dar pot adăuga nutrimente şi micronutrimente ca- 
re sunt, din varii motive, în cantitate insuficientă în alimentaţie, de 
exemplu antioxidanți sau fitonutrimente, adică nutrimentele care 
se găsesc numai în plante. Multe dintre aceste fitonutrimente sunt 
compuşi pe baza cărora organismul sintetizează vitaminele de care 
are nevoie, precum tocoferolul pentru vitamina E sau carotenoizii 
pentru vitamina A. 

Aceste fitonutrimente de care voi vorbi mai departe au un rol 
important în aşa-zisă medicină antibătrâneţe. Ele sunt recomanda- 
te în alimentaţia persoanelor în vârstă în vederea protecţiei împo- 
triva bolilor cu apariţie târzie în viaţă şi chiar în vederea obţinerii 
unei prelungiri a vieţii. 

În general, suplimentele alimentare de pe piaţă conţin un 
amestec de diferite fitonutrimente împreună sau nu cu vitamine şi 
minerale. Mai jos găseşti o listă cu fitonutrimentele cel mai frecvent 
folosite în aceste combinaţii, urmând ca tu să navighezi pe oferta de 
pe piaţă şi să alegi în cunoştinţă de cauză. 

Acizii graşi de tip Omega-3 sunt acizi graşi polinesaturati 
în sensul că au multe legături chimice duble la care, prin diferite 
procedee fizice, mai ales căldură, se pot ataşa alţi atomi, trans- 
formându-i în acizi graşi saturați. Acidul alfa-linoleic este acidul 
nesaturat cel mai important şi care se găseşte cel mai mult în 
peşte, crustacee şi alge marine, uleiuri din seminţe şi mai ales 
din seminţe de in şi de măsline, în uleiul de peşte şi în nuci. Când 
aceste produse sunt prelucrate la cald, în condiţiile în care par- 
ticipă la gătirea unui fel de mâncare, structura lor se schimbă în 

acizi graşi saturați sau grăsimi trans. Uleiul de măsline este cel 
mai stabil la căldură şi alterare în timp sau sub influenţa raze- 
lor solare (râncezire) şi de aceea este cel mai recomandat la gătit. 
Organismul uman nu este capabil să sintetizeze aceşti acizi graşi 
nesaturati de care are mare nevoie pentru metabolismul grasi- 
milor, menţinerea structurii intacte a membranelor celulare, ei 
mai având şi rol cardioprotector, antiinflamator, antidegenera- 
tiv şi imunologic. În capitolul despre dieta antiinflamatorie am 
vorbit despre aceste nutrimente. Necesarul zilnic este între 500 
şi 1000 mg. 

Tocoferolii sunt substanţe conţinute în uleiuri vegetale, 
frunzele plantelor, grăsimea de peşte, nuci şi cereale, iar pe baza 
aportului exterior din dietă, organismul sintetizează vitamina E 
care, printre alte efecte, are şi un rol puternic antioxidant. Uleiul 
de germeni de grâu are conţinutul cel mai bogat în tocoferoli. Uleiul 
de peşte, însă, mai conţine şi acizi graşi nesaturati şi vitamine lipo- 
solubile, compuşi importanţi pentru protecţia vaselor de sânge şi 
prevenirea bolilor cardiovasculare. Vitamina E şi implicit tocofero- 
lii sunt cei mai importanţi antioxidanți din organism, neutralizând 
radicalii liberi si alti produşi oxidativi rezultați din metabolism şi 
incriminati în procesul de bătrâneţe. Doza zilnică recomandată 
ar fi între 200 şi 400 unităţi internaţionale de alfa-tocoferol sau 
80-160 mg de întregul complex de tocoferoli. 

Carotenoizii sunt continuti în plantele de culoare roşie, pre- 
cum morcovul, pe baza cărora organismul sintetizează vitamina 
A. Carotenoizii au un important rol în vedere, protecţia ţesuturilor 
epiteliale din structura vaselor de sânge, a pielii, oferă protecţie îm- 
potriva infecțiilor, fiind esentiali pentru funcţionarea sistemului 
imunitar şi oferind protecţie împotriva dezvoltării proceselor can- 
ceroase. Cel mai ridicat nivel de carotenoizi îl conţine dovleacul, 
apoi morcovul, spanacul, mandarinele, roşiile şi celelalte vegetale 
în cantitate mai mică. Pentru formarea unei unităţi de vitamină A 
sunt necesare două unităţi de carotenoizi, deci o cantitate dublă. 
Nevoia zilnica de carotenoizi este de aproximativ 5.000-10.000 de 
unităţi internaţionale, adică între 5 şi 10 mg/zi. 

Indol-carabinolul este un alt fitonutriment foarte impor- 
tant care se găseşte în frunzele de varză şi celelalte vegetale din 
clasa cruciferelor, precum broccoli, conopidă, hrean sau varză de 
Bruxelles. Această substanţă se pare că are un efect anticanceros 
semnificativ drept pentru care se recomandă a fi inclusă în orice 
dietă alimentară. Pe lângă această acţiune, indol-carabinolul ajută 
la detoxifierea organismului de alte reziduuri ale metabolismului 
în general sau ale medicamentelor ingerate de individ. Doza reco- 
mandată zilnic ar fi între 200 şi 400 mg. Doze mai mari decât cele 
recomandate duc la senzaţia de dezechilibru şi tremor. 

Acidul alfa-lipoic (conţinut în acizii graşi Omega-3) şi 
L-carnitina sunt alte nutrimente necesare în dieta oamenilor 
de peste 50 ani. Aceşti compuşi au diferite acţiuni benefice prin- 
tre care îmbunătăţesc raportul dintre colesterolul bun şi cel rău, 
sunt agenţi antioxidanți, reduc sensibilitatea celulelor la insuli- 
nă şi, astfel, îmbunătăţesc metabolismul glucozei. Acidul alfa-li- 
poic se găseşte in mod normal în spanac, broccoli, cartofi, ficat, 
iar L-carnitina este sintetizată doar de organism pe baza amino- 
acizilor din carnea ingerată, mai ales carnea de vită, şi ajută la 
transportul acizilor graşi în celulă, până la mitocondrie, care es- 
te, cum am mai spus, bucătăria celulei. Aceasta din urmă ar fi im- 
portantă în metabolismul energetic, în prevenirea bolii Alzheimer, 
a deficienţelor de memorie şi a tulburărilor ischemice coronarie- 
ne. Ambii compuşi fac parte în mod tradiţional din suplimentele 
nutritionale recomandate astăzi în medicina antibătrâneţe. Ei se 
găsesc şi într-un supliment recomandat de dr. Bruce Ames, profe- 
sor de biochimie de la Universitatea Berkley, California, cu un nu- 
me sugestiv „Juvenon“, derivat de la cuvântul juvenil. Se recoman- 
dă o doză de 500-1000 mg/zi de L-carnitină, mai ales la indivizii 
vegetarieni, şi de 200-600 mg/zi de acid alfa-lipoic. 

Coenzima Q-10 sau ubiquinona este un alt supliment 
nutritional. Această substanţă se găseşte in mod natural in corp, 
acţionând în procesele de oxido-reducere, ea fiind implicată în uti- 
lizarea oxigenului la nivelul celulei, deci în producerea de ener- 
gie. Ea este sintetizată de către organism, iar dieta contribuie doar 

cu 25% la producerea ei (mai ales carne de vacă, hering marinat, 
păstrăvi, carne de pasăre, ulei de soia sau de rapita). Aportul ex- 
terior, prin suplimente, ar îmbunătăţi procesele aerobice, capaci- 
tatea de a face efort muscular, arderea glucozei la cei cu diabet, 
îmbunătăţirea metabolismului la persoanele cu cancer, creşterea 
rezistenţei la infecţii etc. Împreună cu vitamina E, coenzima Q-10 
este principalul antioxidant din corp, neutralizând radicalii liberi, 
atât de implicaţi în procesele de bătrâneţe. Doza recomandată este 
de 60 mg/zi, mai ales la vârstnici, ştiut fiind că, odată cu anii, can- 
titatea de Q-10 scade în organism. 

Curcumina este un compus natural găsit în condimentul nu- 
mit turmeric sau şofran, obţinut din planta Curcuma longa din 
familia ghimbirului, care creşte în Asia Centrală şi de Sud. Ea nu 
este sintetizată de organism. Şofranul este o pudră galbenă care se 
obţine prin fierberea sau coacerea rizozomilor acestei plante şi apoi 
măcinarea lor până se obţine o substanţă sub forma unei pudre. 
Această substanţă are proprietăţi antioxidante şi antiinflamatorii, 
îmbunătăţeşte performanţa cognitivă şi mai are şi acţiune antican- 
ceroasă, drept pentru care se recomandă pentru prevenirea bolii 
Alzheimer, în artritele reumatoide, colitele ulcerative, cancerele de 
prostată, pancreatic sau de colon şi chiar în tratarea tulburărilor 
depresive. Doza care poate fi administrată este între 1 şi 10 mg/zi 
pentru preventie si 30-500 mg/zi pentru tratament, administrată 
nu mai mult de 2 săptămâni. Oricum, în acest din urmă caz, este 
nevoie de avizul unei medic specialist. Există şi capsule care conţin 
pudră de turmeric şi ghimbir, împreună. 

Flavonoizii reprezintă o familie complexă de fitonutrimente 
pe care omul le obţine din fructe, vegetale, ciocolată şi cacao, pre- 
cum şi din vin şi ceai. Acţiunea flavonoizilor în organism este legată 
de acţiunea antioxidantă, de protecţia țesutului epitelial vascular, 
de îmbunătăţirea sensibilităţii celulare la insulină, de menţinerea 
funcţiei cognitive la nivel adecvat. Aceste roluri o recomandă pen- 
tru protecţia împotriva bolilor cardiovasculare, a diabetului, a bolii 
Alzheimer şi a cancerelor. Cele mai importante surse de flavono- 
izi sunt coacăzele, afinele, strugurii roşii, prunele, ridichile, ceapa 

roşie, varza roşie, zmeura, fragii, murele, căpşunele, citricele, vinul 
roşu, ciocolata neagră, ceaiul verde sau roşu, seminţele de soia, spa- 
nacul, broccoli sau pătrunjelul. Aceste fitonutrimente se găsesc în 
diferite prezentări ca suplimente ale dietei. Ele pot fi sub formă de 
extract de ceai, sucuri sau extracte naturale concentrate de citrice, 
bioflavonoizi complecşi obţinuţi din diferite vegetale şi plante şi cu 
diferite denumiri precum quercitina, rutin, rutozid, genistin, di- 
adzin şi altele. În acest caz, doza zilnică recomandată se va găsi pe 
instrucțiunile producătorului. 

Fitosterolii sunt compuşi din plante care au o structură şi 
funcţie asemănătoare cu cea a colesterolului. Importanţa lor rezi- 
dă în faptul că prezenţa lor în intestinul omului produce o inhibitie 
a absorbției colesterolului din surse animale. Astfel, experimente 
ştiinţifice riguroase au arăta că o dietă bogată în fitosteroli se co- 
relează cu scăderea colesterolului rău, colesterolul-LDL, și cu sca- 
derea riscului de afecţiuni cardiovasculare legate de ateroscleroza. 
Printre alte acţiuni presupuse a fi legate de dieta cu fitosteroli ar fi 
protecţia faţă de cancere, precum cancerul de prostată, de pancre- 
as sau de colon. Sursele naturale principale de fitosteroli sunt ger- 
menii de grâu, orezul brun, uleiul de susan, de rapita şi de măsline, 
pâinea de secară. Dozele recomandate de suplimente care conţin 
aceste nutrimente sunt între 60 şi 130 mg/zi beta-fitosterol sau 
0,5-2 g/zi de amestec de steroli vegetali. 

Resveratrolul este un compus natural găsit în nuci, struguri, 
vin roşu, fructe roşii de pădure, sucul de grepfrut roşu. În ordinea 
concentraţiei substanţei conţinute de vinurile roşii, cea mai mare 
concentraţie o are vinul Pinot Noir, apoi Merlot, Shiraz şi la urmă 
Cabernet Sauvignon. El este un compus care are multiple funcţii în 
organism: inhibarea dezvoltării celulelor canceroase, acţiune anti- 
inflamatoare, acţiune antioxidantă, protecţie a epiteliului vascular, 
prevenire a depunerilor de grăsimi în peretele vascular (acţiune an- 
tiaterosclerotica), îmbunătăţirea sensibilităţii la insulină, preveni- 
rea degenerării celulelor nervoase. Astfel, resveratrolul poate avea 
acţiuni benefice în prevenirea şi tratarea bolilor cardiovasculare, a 
cancerelor, a diabetului şi a bolilor neurodegenerative, mai ales la 

bătrâni. Nu lipsită de importanţă este constatarea că animalele de 
laborator (rozătoare, peşti, viermi, fluturi) hrănite cu astfel de su- 
pliment au prezentat o creştere a longevitatii. Aceste acţiuni se re- 
alizează prin capacitatea acestei substanţe de a neutraliza radica- 
lii liberi şi alti oxidanti şi de a inhiba proteinele de mică densitate 
(LDL). Ca supliment, resveratrolul poate fi prezentat sub formă de 
capsule sau tablete, iar doza pe zi poate merge de la 500 la 1.000 mg. 

După ce ai parcurs această listă de suplimente nutritive, poți 
vedea că majoritatea covârşitoare este adusă de alimentele ingerate 
şi frecvent găsite pe masa oamenilor obişnuiţi. Se poate întâmpla ca 
proporțiile în care se găsesc aceste nutrimente să nu fie cele mai fa- 
vorabile pentru a exercita toate proprietăţile benefice cu care sunt 
înzestrate şi de care am vorbit mai sus. Iată de ce este nevoie uneori 
de a adăuga unele suplimente. Cel mai bine este să adaptăm dieta 
zilnică astfel încât, prin alimentaţia naturală, să avem un aport nu- 
tritiv, protectiv şi curativ necesar omului în vârstă. Dacă, din cauza 
unor probleme digestive sau de altă natură, nu toate alimentele ne- 
cesare pot fi introduse în alimentaţia ta curentă, atunci adăugarea 
de suplimente cu nutrimentele care lipsesc la dietă devine necesară. 
Fă un bilanţ cu ceea ce nu poţi mânca sau nu poţi procura si adau- 
gă ceea ce lipseşte sub formă de suplimente. Mergi la o farmacie sau 
magazin cu produse naturiste şi alege suplimentele de care ai nevo- 
ie. Ia în considerare că multe dintre produsele disponibile conţin o 
combinaţie de astfel de nutrimente şi atunci alege combinaţia ca- 
re este cea mai apropiată de nevoile tale. Cere prospecte şi studia- 
ză-le cu atenţie, precum şi concentraţia în care nutrimentul căutat 
se găseşte în suplimentul respectiv. Te mai sfătuiesc să alegi dintre 
cele făcute de firme cu renume, firme cu prestigiu şi nu apela la cele 
manufacturate în laboratoare mici, artizanale. 


1.2.4.2. Fibrele 

Cine nu a auzit că trebuie să mâncăm „fibre“! Peste tot se gă- 
sesc îndemnuri ca să introducem în dieta noastră alimente care 
conţin fibre. Da, este adevărat, fibrele sunt o componentă esenţială 
a dietei normale. În lumea de astăzi, când oamenilor li se oferă o 

mâncare din ce în ce mai prelucrată industrial şi mai rafinată, can- 
titatea de fibre ingerate de omul obişnuit, într-o hrană obişnuită, 
este foarte redusă. Conform indicatiilor celebrei clinici Mayo din 
Rochester, Minnesota, SUA, cantitatea de fibre necesară într-o zi 
este de 38 g/zi la bărbat şi 25 g/zi la femeie, înainte de 50 de ani, si 
de 30 g/zi la bărbat şi 21 g/zi la femeie, după 50 de ani. 

Oameni îşi iau „raţia“ de fibre din alimentele vegetale, din 
fructe şi legume, şi din cereale. Aceste fibre constituie arhitectu- 
ra plantelor şi a rădăcinilor lor, a fructelor şi a seminţelor. Cu cât 
o plantă sau fruct are o structură mai rezistentă, cu atât se zice că 
este mai fibros. În general, fibrele sunt constituite din celuloză şi 
polizaharide complexe nedigerabile de către om. Nefiind digerabi- 
le, ele nu pot fi absorbite în tubul digestiv, ele suferă doar acţiunea 
mecanică a diferitelor etaje ale tractului digestiv, acţiunea micro- 
bilor din tractul digestiv şi, în final, constituie cea mai mare parte 
a compoziţiei fecalelor eliminate. 

Sunt două feluri de fibre, fibre solubile în apă şi fibre insolubile 
în apă. Cele solubile în apă sunt uşor fermentate la nivelul colonului 
şi generează gaze şi alte produse zise probiotice. Aceste fibre sunt 
compuse din mucilagii, pectină, hemiceluloză, răşini, polizaharide. 
Fibrele insolubile sunt metabolic inerte, se îmbibă cu apă la nivelul 
intestinului şi contribuie la formarea bolului alimentar şi apoi a bo- 
lului fecal care tranzitează de-a lungul tractului digestiv. Institutul 
de Medicină al Statelor Unite deosebeşte două feluri de fibre: i) fi- 
bre alimentare care constau în celuloză, carbohidrați nedigerabili 
şi lignina (partea filamentoasa din fructe) şi sunt parte intrinse- 
că a plantelor, şi ii) fibre funcţionale constituite din carbohidrați 
complecşi, nedigerabili, care au un rol fiziologic pentru organismul 
uman. În general, în dieta obişnuită, 2/3 din totalul fibrelor sunt 
insolubile şi 1/3 sunt fibre solubile. 

Alimentele bogate în fibre sunt merele, orzul, fasolea, legu- 
mele şi fructele în general, ovazul, taratele de ovăz, orezul brun si 
sâmburii de plante. 

Rolul fibrelor insolubile este unul mecanic, produc bolul 
alimentar şi fecal, excită musculatura şi glandele digestive din 

pereţii tubului digestiv, contribuie decisiv la eliminarea bolului fe- 
cal prin defecatie. Rolul fibrelor solubile este unul mecanic, dar 
şi unul probiotic, asigurând prin fermentația de la nivelul colonu- 
lui întreţinerea florei intestinale şi normalizarea motilitatii şi a 
integrităţii colonului. 

S-a constatat că oamenii care au în dieta zilnică mai multe fi- 
bre fac mai puţine cancere intestinale, diverticuloză, calculi bili- 
ari, hemoroizi; de asemenea, fibrele contribuie în mare măsură la 
normalizarea nivelului sangvin al colesterolului şi al glucozei. S-a 
demonstrat că colesterolul total scade cu 1-2% per gram de fibre 
solubile ingerate. Mai mult, oamenii consumatori de fibre îşi con- 
trolează mai bine greutatea corporală decât cei cu dietă mai săra- 
că în fibre. 

Introducerea unei cantităţi de fibre în alimentaţia unui om ca 
supliment la dieta zilnică poate provoca la început unele simptome 
neplăcute precum senzaţie de digestie grea, balonare, gaze. Pentru 
a preveni astfel de inconveniente, se recomandă introducerea trep- 
tată a alimentelor bogate în fibre. O altă soluţie ar fi folosirea supli- 
mentelor bogate în fibre precum fulgii de ovăz, care este un produs 
făcut din ovăz, care se găseşte ca atare în magazinele alimentare şi 
care se prepară cu lapte şi se consumă dimineaţa la micul dejun sau 
seara, sau taratele de ovăz (care pot fi preparate după diferite reţete 
care se găsesc pe ambalaj). Un alt produs cu fibre este Metamucilul. 

Pentru orientarea ta în conţinutul de fibre al diferitelor legume 
şi vegetale, pot să-ţi spun că o cană de fasole neagră boabe conţine 
15 g de fibre, una de fasole boabe albe 13 g, una de mazăre conţine 
16 g de fibre, egală cu cantitatea dintr-o cantitate egală de prune, 
28 g de alune au 4 g de fibre, 28 g de seminţe de floarea-soarelui 3 
g de fibre, o cana de spaghete conţine 2 g de fibre, două felii de pâi- 
ne de secară contin 6 g de fibre, o cană de fulgi de tarate contin 5 g 
de fibre, un măr 4 g de fibre şi o banană 3 g de fibre, iar o ceasca de 
prune uscate 6 g de fibre. 

Bineînţeles, că şi în cazul nutrimentelor, există şi suplimente 
cu fibre care se găsesc în magazinele cu produse naturiste, în far- 
macii şi chiar în marile magazine alimentare. Aceste suplimente 

sunt recomandate celora a căror dietă nu le aduce o suficientă canti- 
tate de fibre, dar se recomandă să se consume cu atenţie pentru că o 
cantitate prea mare de fibre ingerate poate crea probleme digestive. 


1.2.4.3. Vitaminele 

Ce sunt vitaminele? Sunt substanţe organice, de structuri vari- 
ate, care sunt absolut necesare funcţionării adecvate a organismu- 
lui. Ele nu se pot sintetiza în organism şi sunt luate din surse exo- 
gene, precum alimentaţia normală. Sunt compuşi organici activi 
chimic în organism, având un rol esenţial în metabolism, rol care 
merge de la activarea anumitor enzime până la modulare acţiunii 
unor hormoni. Până acum, au fost identificate 13 vitamine şi lor 
li s-a ataşat o literă din alfabet pentru a fi mai uşor identificate şi 
clasificate. 

Trebuie să spun de la început că a lua în fiecare zi o pastilă sau 
o capsulă dintr-un produs comercial, care este un conglomerat de 
multivitamine, nu înlocuieşte în condiţii adecvate vitaminele nece- 
sare organismului, ce trebuie obţinute dintr-o dietă sănătoasă. O 
persoană care are o dietă echilibrată, variată, are acoperită nevo- 
ia în vitamine şi nu necesită un aport exterior. În caz de deficienţe 
nutritionale, de alimentaţie unilaterală, de activităţi care depăşesc 
limitele obişnuite prin intensitate sau prin expunere la condiţii fi- 
zice improprii, ca şi în cazul unor condiţii speciale de sănătate, es- 
te nevoie categoric de un aport suplimentar de vitamine. Aşa cum 
în cantităţi potrivite aceste vitamine sunt indispensabile vieţii, tot 
aşa, în cantităţi mari, ele au efecte toxice care pot conduce chiar la 
moarte. 

Există o dezbatere largă dacă un aport suplimentar de vitami- 
ne este benefic organismului, mai ales pentru oamenii din a doua 
parte a vieţii lor. Personal, înclin să recomand ca după o anumită 
vârsta, să zicem după 50 de ani, să se instituie în fiecare lună o cură 
de 10 zile de administrare a unui complex de multivitamine. 

În funcţie de solubilitatea lor în apă, vitaminele se împart în 
două categorii, vitamine hidrosolubile şi vitamine liposolubile (adi- 
că cele care se află dizolvate în grăsimi), iar descrierea lor de mai 

jos va urma această clasificare. Vitaminele liposolubile cele mai im- 
portante sunt vitaminele A, D, E, F, K, iar vitaminele hidrosolubile 
cele mai utilizate sunt vitaminele C (acidul ascorbic), B, (tiamina), 
B, (riboflavina), B, (niacina), B, (acidul pantotenic), B, (piridoxina), 
B, (biotina), B, (acidul folic) şi vitamina B.,. 


Vitaminele liposolubile 

Vitamina A este reprezentată de un grup de substanţe, gene- 
ric numite retinoizi, care sunt implicaţi în multe procese ale orga- 
nismului precum vederea, creşterea, diviziunea şi maturarea celu- 
lară şi menţinerea structurii şi a funcţionării ţesuturilor epiteliale, 
reproducerea şi buna funcţionare a sistemului imunitar. Ea este 
sintetizată de organism pornind de la compuşi specifici luaţi din 
dieta alimentară, numiţi precursori ai vitaminei A, provitamine A 
sau carotenoizi. Fără aportul acestor precursori organismul nu ar 
putea produce vitamina A. S-au descoperit câteva sute de carote- 
noizi, dar foarte puţini din ei pot fi consideraţi adevărate provita- 
mine A. Aceştia sunt continuti în produse de origine animală şi în 
vegetale, care, odată ajunse în tractul digestiv, sunt transformate în 
retinoizi de celulele intestinului subţire. De aici ei sunt transportaţi 
în ficat unde sunt depozitati şi mobilizați la nevoie. 

Deficiența de vitamina A se traduce în general prin afectarea 
organelor care conţin ţesut epitelial, prin tulburări de vedere noc- 
turnă şi leziuni specifice ale corneei, prin deteriorarea şi îmbătrâ- 
nirea pielii, scăderea rezistenţei la infecţii, mai ales la nivelul căilor 
aeriene superioare, susceptibilitate la apariţia de cancere epiteliale. 
Se mai poate spune că un conţinut adecvat de vitamina A previne 
îmbătrânirea ţesuturilor epiteliale şi, deci, şi a pielii. 

Excesul de vitamină A are efecte toxice asupra organismului 
precum tulburări digestive, vedere dublă, căderea părului, uscăciu- 
nea mucoaselor, tulburări hepatice, modificări osoase şi risc cance- 
rigen. Luată în doze mari în timpul sarcinii, la femei, poate genera 
avort spontan sau malformații ale fătului. Aceste efecte toxice se 
observă şi dacă în loc de vitamină A se administrează precursori 
precum beta-carotenul. 

Cea mai importantă sursă de vitamină A este ficatul animal, 
peştele şi uleiul de peşte, laptele şi ouăle, iar dintre produsele vege- 
tale, morcovii, dovleacul, spanacul, uleiurile vegetale, fructele gal- 
bene, portocalele. Prin gătit, 25% din concentraţia de caroteni din 
sursele naturale se distruge. 

Doza zilnică recomandata este de 1 g sau 3000 UI (unităţi 
internaţionale) pe zi pentru bărbaţi şi 0,8 g sau 2330 UI pe zi pen- 
tru femei. Se recomandă să nu se administreze vitamina A sau be- 
ta-caroten ca atare, ci să se încerce să se acopere acest necesar prin 
dietă sau prin administrarea de complexe de multivitamine unde 
cantităţile acestor substanţe sunt mici. 

Vitamina D, numită şi calciferol, este esenţială pentru meta- 
bolismul mineralelor, în special al calciului şi al fosforului, şi pen- 
tru formarea şi menţinerea în bune condiţii a sistemului osteo-ar- 
ticular. Ca şi în cazul vitaminei A, există mai multe forme, una este 
cunoscută ca vitamina D, sau ergocalciferol, si alta ca vitamina D, 
sau colecalciferol. Aceste vitamine se sintetizează în piele din pre- 
cursori aduşi din alimente, sub influenţa razelor solare. Pielea oa- 
menilor în vârstă, prin procesul de îmbătrânire, devine mai puţin 
capabilă să sintetizeze această vitamină sub influenţa razelor de 
soare. Din cauză că vitaminele D sunt sintetizate sub influenţa ra- 
zelor solare, cantitatea disponibilă este în funcţie de sezon, oamenii 
cu expunere mai mică la soare, ca cei din zonele din nordul extrem, 
având nevoie de un aport extern bine dozat. Odată sintetizată, vita- 
mina D se stochează în ficat. 

Deficiența de vitamină D se caracterizează prin probleme de 
mineralizare a oaselor. La copii, această carenta conduce la rahi- 
tism, la adult duce la osteomalacie cu fragilizarea şi deformarea oa- 
selor, iar la bătrâni duce la cunoscuta osteoporoză. Osteoporoza se 
evidenţiază radiologic măsurând densitatea osului, un os cu den- 
sitate scăzută având un grad de mineralizare scăzut. Ea este parte 
componentă a modificărilor care însoțesc procesul de îmbătrânire 
a organismului. Scăderea cantităţii de vitamină D împreună cu mo- 
dificările hormonului paratiroidian duc la scăderea concentraţiei 
de calciu şi de fosfor, mineralele responsabile pentru osteoporoză. 

S-a mai constatat că persoanele cu tulburări depresive majore au şi 
ele o concentraţie mai scăzută de vitamină D. 

Excesul de vitamina D conduce la concentraţii crescute de cal- 
ciu şi fostor care sunt dăunătoare organismului pentru că duc la de- 
puneri de minerale în parenchimul diferitelor organe, precum ri- 
nichi, inimă, vase sangvine, sau crearea de condiţii pentru formarea 
de depuneri sub formă de calculi în diferite organe, precum calcu- 
lii renali. 

Aportul exterior se face printr-o dietă bogată în grăsimi precum 
lapte şi produse lactate, ouă, peşte, ficat, ciuperci, uleiuri vegeta- 
le. Laptele uman conţine cea mai mare concentraţie de vitamină D. 

Doza zilnică necesară pentru omul adult este de 5 micrograme 
sau 200 UI. La cei cu osteoporoza, această doză poate creşte până 
la 10-20 micrograme sau 400-800 UI pe zi. Toxicitatea la vitamina 
D apare cand se depăşeşte doza de 45 micrograme/zi. 

Vitamina E face parte dintr-un grup de substanţe numite şi 
tocoferoli, care au un rol deosebit în controlul proceselor oxidati- 
ve din organism, în activitatea neuro-musculară şi cea a organelor 
de reproducere. Această vitamină este unul dintre cei mai potenti 
antioxidanți care apără integritatea celulelor şi previne îmbătrâni- 
rea prematură a lor, însă fără aport exterior organismul nu poate 
sintetiza această vitamină. 

Tocoferolii, pe baza cărora se sintetizează vitamina E, se găsesc 
în frunzele plantelor, fructe, vegetale, nuci şi sâmburi şi în special 
în uleiuri vegetale precum cel de soia, de in, de floarea-soarelui şi în 
produşi pe baza acestor uleiuri precum margarina şi în germenii de 
grâu. Atunci când aceste produse râncezesc prin expunere la soare 
sau căldură, concentraţia de tocoferoli scade. În organism, tocoferolii 
sunt depozitati în ficat şi în ţesuturi care contin grăsimi, iar în sânge 
ei circulă legaţi de lipoprotenine printre care şi de colesterolul LDL. 

Comparativ cu celelalte vitamine liposolubile, în concentraţie 
mai mare decât normal, pare să nu fie toxică dacă nu depăşeşte 200 
mg/zi, totuşi se crede că dozele mari favorizează bolile cardiace şi 
cancerele. Necesarul de vitamină E este în medie de 10 mg/zi pen- 
tru bărbaţi şi 8 mg/zi pentru femei. 

Un studiu făcut în China pe 30.000 de bărbaţi şi femei în vâr- 
stă de 40-69 de ani, cărora li s-a administrat în dietă o combinaţie 
de vitamină E, beta-caroten şi seleniu timp de 5 ani, a evidenţiat că 
aceasta a redus rata mortalităţii prin cancere cu 13%. 

Vitamina K este un compus absolut necesar pentru forma- 
rea protrombinei, element esenţial pentru coagularea sângelui. În 
afară de această funcţie, vitamina K mai participă la sinteza unor 
proteine cu rol în menţinerea fluiditatii sângelui. 

Vitamina K este absorbită prin intestin şi apoi stocată în ficat 
şi în diverse alte ţesuturi ale organismului. O parte din necesarul de 
vitamină K este luată din plantele din dieta alimentară, dar o mare 
parte este sintetizată de bacteriile din intestin. Din aceste conside- 
rente, persoanele care iau antibiotice mult timp riscă o deficiență 
de vitamină K prin distrugerea florei microbiene intestinale. 

O dietă normală conţine între 300 şi 500 de micrograme, ma- 
re parte adusă de vegetalele cu frunze, de exemplu spanac, cereale 
şi o mai mică parte adusă de produsele lactate, ouă, carne sau fi- 
cat. Necesarul minim zilnic este în jur de 120 de micrograme, însă 
un aport mai mare de vitamina K nu este toxic pentru că ea este un 
compus instabil care se distruge repede. Cu toate acestea, adminis- 
trarea de vitamina K în doze mari necesită recomandarea medicu- 
lui pentru a preveni hipercoagularea sângelui. 


Vitaminele hidrosolubile 

Vitamina C, cunoscută şi sub numele de acid ascorbic, es- 
te o vitamină cu proprietăţi antioxidante foarte importante. Omul 
nu o poate sintetiza, aşa că necesarul de vitamină C este luat în 
totalitate din dieta alimentară. Din alimentele ingerate se absoar- 
be în organism atât cât este nevoie, adică în jur de 150 mg/zi pen- 
tru ca să menţină în sânge o concentraţie de 1,2-1,5 mg/100 mL. 
Cantitatea totală de vitamină C din organism este de aproximativ 3 
g. Cantitatea care nu este absorbită in organism este eliminată prin 
intestin sau rinichi. Fumătorii au o cantitate mai mică de vitamina 
C pentru că fumatul conduce la creşterea metabolismului şi, astfel, 
se consumă mai multă vitamină C. 

Cea mai mare cantitate de vitamină C se găseşte în vegetale şi 
fructele crude, precum ardei graşi, broccoli, sparanghel, spanac, 
roşii şi citrice; ea nu este prezentă în cereale. Vitamina C este pre- 
zentă şi în carne, peşte, ouă şi lactate. Cantitatea cea mai mare es- 
te furnizată de aceste alimente în stare proaspătă şi crudă pentru 
că prin fierberea vegetalelor sau a cărnii cantitatea de vitamină C 
se reduce cu 75%, iar prin păstrarea lor la congelator cantitatea ei 
se reduce cu 30%. 

Rolul vitaminei în organism este complex şi multiplu. Ea par- 
ticipă la sinteza colagenului din piele, la sinteza neuromediatori- 
lor, a hormonilor suprarenalieni, la absorbţia fierului în tractul di- 
gestiv şi la menţinerea rezistenţei peretelui vascular. Ea mai este 
implicată în modularea răspunsului imunologic, deci în creşterea 
rezistenţei la infecţii. 

Deficiența vitaminei C, care apare la un aport alimentar de 
sub 10 mg/zi, conduce la boala numită scorbut, care se manifestă 
prin edeme şi sângerări gingivale, hemoragii punctiforme pe pie- 
le şi mucoase, dureri articulare, tulburări de nutriţie cu slăbirea 
forţei fizice. 

Nutritionistii recomandă cantităţi sporite de vitamină C din 
vegetale şi fructe crude, din aport de vitamină C din complexe de 
vitamine sau ca atare, sub formă de comprimate de 250 mg sau 500 
mg, atunci când există infecţii. Ea se asociază tratamentului spe- 
cific, mai ales în cazul infecțiilor virale, pentru că vitamina aju- 
tă la secreția unei cantităţi mai mari de hormoni glucocorticoizi 
implicaţi în răspunsul organismului la astfel de agresiuni. Nu se 
recomandă însă doze mai mari de 1000 mg/zi. 

Se consideră că vitamina C asigură o protecţie pe termen lung 
faţă de apariţia cancerelor, menţine integritatea peretelui vascular 
şi previne ruperea lui cu hemoragii consecutive; recent, s-a evo- 
cat rolul ei în prevenirea bolii Alzheimer. Astfel, un studiu făcut în 
Utah, SUA, care a cuprins peste 3.000 de subiecţi de peste 65 de 
ani şi care au fost evaluati pe parcursul a 4 ani, a constatat că cei 
care luau în mod regulat un supliment de vitamină C de 500 mg/zi 
şi vitamină E de 400 UI/zi au prezentat o incidenţă mai scăzută de 

tulburări cognitive de tip predemential. Oamenii de ştiinţă consi- 
deră că este necesar să se întreprindă studii de replicare a acestei 
metode înainte de a fi siguri că astfel de suplimente vitaminice au 
un efect asupra bolii Alzheimer. Personal, cred că orice adaos vita- 
minic, mai ales printr-o dietă bogată în legume şi fructe crude, es- 
te de natură să exercite un efect asupra batranetii prin protejarea 
ţesuturilor de procesul de îmbătrânire, prin modularea răspunsu- 
lui imunologic şi a efectului antiinflamator, şi implicit antialzhei- 
mer şi anticanceros. 

Vitamina B, sau tiamina joacă rolul de a activa anumite en- 
zime din corp implicate în metabolismul aminoacizilor, cărămi- 
zile din care se construiesc proteinele corpului, în metabolismul 
zaharurilor, producerea de energie şi păstrarea integrităţii şi a 
funcţionării neuronilor. 

Vitamina B, nu este sintetizată de organismul uman şi este lu- 
ată din dieta alimentară printr-un proces activ de absorbţie la ni- 
velul intestinului. Alcoolul împiedică pe de-o parte absorbţia tia- 
minei în intestin şi necesită mari cantităţi de vitamină B, pentru 
arderea lui, pe de altă parte, cei care consumă alcool se condam- 
na la o deficiență de vitamină B, care trebuie suplinită într-un fel. 

Deficiența cronică de vitamina B, conduce la unele boli spe- 
cifice precum „beri-beri“ sau encefalopatia Korsakoff-Wernike. În 
boala beri-beri, lipsa prelungită din dietă a tiaminei, cu repercusi- 
unile ei asupra metabolismului glucidic şi al proteinelor şi asupra 
sistemului nervos, se traduce prin pierderea apetitului, slăbiciune 
musculară, paralizii musculare, tulburări de mers, confuzie, tul- 
burări cardiovasculare cu tulburări de ritm cardiac şi insuficienţă 
cardiacă. Encefalopatia Korsakoff-Wernike este caracteristică bă- 
utorilor cronici de alcool care, consumat în cantităţi mari, generea- 
ză o carenta de vitamină B, atât prin necesităţi foarte mari date de 
metabolizarea acestuia, cât şi prin împiedicarea absorbției ei intes- 
tinale. Consumul mare de vitamină B, necesitat de arderea alcoo- 
lului, deturnează tiamina de la rolul ei în metabolismul glucidelor 
şi proteinelor şi de la rolul ei în transmiterea influxului nervos şi a 
prezervării membranei neuronilor şi, astfel, se asistă la acumularea 

de metaboliți toxici în organism (de exemplu, acidul piruvic şi aci- 
dul lactic) şi la distructii neuronale masive în creier şi în nervii pe- 
riferici. Astfel de persoane prezintă tulburări mari de memorie, de 
percepţie şi gândire, stări de confuzie, paralizii ale nervilor motori 
periferici cu atrofii musculare, tulburări de sensibilitate şi proble- 
me de mers şi echilibru. Acest tip de afecţiuni necesită suplinirea 
deficitului de vitamină B, cu doze mari, administrate pe gură sau 
intravenos. 

Sursele naturale de vitamină B, sunt cerealele (grâul, ovăzul, 
orzul, orezul brun), produsele lactate, vegetalele, cartoful, sambu- 
rii, nucile, ouăle, ficatul şi carnea de porc. Această vitamină se dis- 
truge în proporţie de 55% prin gătit şi doar 5% prin refrigerare. 

Necesarul de vitamină B, este de 1,2 mg/zi. Persoanele a că- 
ror activitate fizică sau expunere la condiţii climaterice deosebite 
necesită un consum caloric mai mare, au nevoie de o cantitate de 
vitamină B, proporţional mai mare, respectiv pentru fiecare 1000 
de calorii consumate în plus, necesarul de vitamină B, creşte cu 0,2 
mg/zi. Ca şi pentru celelalte vitamine hidrosolubile, surplusul de 
vitamină nu provoacă efecte toxice, pentru că organismul are me- 
canisme care să conducă la eliminarea acestor cantităţi. 

Vitamina B, se recomandă a fi administrată în toate deficienţele 
nutritionale, în afecţiuni ale ficatului, ale sistemului nervos central 
şi periferic, în zona zoster, în condiţiile expunerii sau ingerării de 
substanţe toxice, inclusiv alcool sau droguri, şi ca adjuvant într-o 
serie de afecţiuni precum cele infecțioase cronice sau hipertiroi- 
dism. Nu se cunosc efectele vitaminei B, asupra procesului de îm- 
batranire, dar, dacă luăm în considerare rolul ei în metabolism si 
sistemul nervos, putem spune că o dietă bogată în vitamina B, con- 
duce la prevenirea proceselor de uzură generală a organismului şi 
de preventie a afecţiunilor ce însoțesc batranetea. 

Vitamina B, sau riboflavina este implicată în activitatea 
unor enzime importante pentru metabolismul energetic, în meta- 
bolismul glutationului, care este agentul antioxidant cel mai im- 
portant al omului, şi în metabolismul vitaminei B, şi B, şi al fieru- 
lui în organism. 

În ordinea concentraţiei, sursele naturale cele mai importante 
de vitamină B, sunt: uleiul de soia, spanacul, ouăle, iaurtul, sparan- 
ghelul, laptele de vacă, alunele, nucile, broccoli, ciupercile, sardine- 
le, tonul, carnea de pasăre, fasolea verde, salata, strugurii, morcovii, 
ardeii iuți. Vitamina se absoarbe în intestinul subţire şi este excreta- 
tă prin urină. Este mai rezistentă la căldură şi se distruge numai în 
proporţie de 25% prin gătit şi rezistă complet la refrigerare. 

Necesarul zilnic de riboflabvină este de 1,2 mg. Deficitul de 
vitamină B, poate conduce la anemii şi la afecţiuni ale mucoasei 
bucale şi ale gingiilor. Nu se cunosc efectele administrării în exces 
ale acestei vitamine. 

Având un rol important în procesele de control al radicalilor 
oxidanti din organism şi a metabolismului vitaminei B,, putem spu- 
ne că o dietă normală, echilibrată, care aduce un aport suficient de 
vitamină B,, este necesară pentru o bătrâneţe sănătoasă. 

Vitamina B,, numită si niacină, este sintetizată de organism 
pornind de la un aminoacid din alimentaţie, triptofanul. Ea se mai 
găseşte în organism şi sub formă de acid nicotinic sau nicotinami- 
dă. Triptofanul se găseşte în proteinele de origine animală sau ve- 
getală din dieta zilnică, carnea conţinând 1% triptofan, laptele 1,1%, 
iar ouăle 1,5% triptofan. Din 60 mg de triptofan organismul sinteti- 
zează 1 mg de niacină. Triptofanul este luat de organism şi din cere- 
ale şi produse din cereale. Aproximativ 25-40% din niacină provine 
din cereale, dar această cifră variază în funcţie de proporţia lor în 
dieta zilnică. Prin preparare la cald, alimentele îşi pierd aproxima- 
tiv 40% din cantitatea de niacină, dar ea nu se modifică atunci când 
sunt ţinute în congelator. 

Vitamina B, este un component esenţial al unor enzime ale or- 
ganismului cu rol foarte important în metabolismul grăsimilor şi 
al glucidelor şi, astfel, în producerea de energie. O deficiență cro- 
nică de vitamină B, produce pelagra, boală tipică pentru un deficit 
nutritional. Ea mai este prezentă doar în zonele în care mai există 
lipsuri cronice de alimente (foamete) şi se manifestă prin modifi- 
cari la nivelul pielii, diaree, inflamații ale mucoaselor şi tulburări 
cognitive de tip demential. Doza zilnică necesară este de 14-15 g. 

Când se iau doze mai mari, pot apărea vasodilatatie şi senzaţie de 
căldură la nivelul feţei. Toxicitatea vitaminei B, apare la doze de 
peste 2 grame/zi si se manifestă prin leziuni ale ficatului, scăderea 
accentuată a forţei musculare şi senzaţie de slăbiciune puternică. 

În afara rolului ei în producerea de energie din glucide, gră- 
simi şi proteine, vitamina B, mai asigură protecţia organismului 
fata de radicali liberi oxidanti şi contribuie in mod efectiv la re- 
ducerea colesterolului HDL (colesterolul „rău“) şi a trigliceridelor 
din sânge. În felul acesta, se poate spune că o dietă echilibrată care 
conţine suficientă vitamină B, este mai mult decât necesară pen- 
tru păstrarea balanței energetice a organismului, pentru preveni- 
rea aterosclerozei şi a bolilor cardiovasculare generate de aceasta 
şi pentru protecţia antioxidativă atât de importantă pentru comba- 
terea batranetii premature. 

Printre sursele alimentare cele mai importante pentru vita- 
mina B „Sunt, în ordine: tonul, carnea de pasăre, somonul, carnea 
de miel, carnea de vacă, sardinele, crevetii, alunele, orezul brun, 
seminţele de floarea-soarelui, ciupercile, sparanghelul, cartofii, 
roşiile, fasolea, morcovul, spanacul, broccoli, varza, cerealele. 

Vitamina B, sau acidul pantotenic devine parte componentă 
a unei enzime necesare pentru sinteza şi degradarea acizilor graşi, 
pentru metabolizarea glucidelor şi pentru sinteza altor compuşi 
esentiali ai organismului precum hormonii, porfirinele şi neuro- 
mediatorul acetilcolină. Această vitamină poate fi produsă de flo- 
ra microbiană din intestin pe baza surselor existente în alimentaţie 
sau poate fi luată chiar ca atare din dieta zilnică. Necesarul zilnic 
este de 5 mg. În caz de deficit vitaminic, se constată modificări ale 
transmisiei influxului nervos cu apariţia de tulburări de sensibili- 
tate, slăbiciune musculară şi astenie, iar în cazul supradozajului, 
apar tulburări digestive cu greață şi diaree. 

Principalele surse de vitamină B, sunt: ciupercile, avocado, 
cartofii dulci, lintea, fasolea, carnea de pasăre, somonul, ouăle, ia- 
urtul, broccoli, conopida, secara, grâul, orezul brun, porumbul etc. 

Vitamina B, sau piridoxina este şi ea o componentă esenţială 
a unor enzime necesare pentru metabolismul proteinelor, al 

glucidelor şi al grăsimilor. La fel, vitamina este necesară pentru 
sinteza anumitor neuromediatori precum GABA, dopamina şi se- 
rotonina, fără de care activitatea sistemului nervos central ar fi 
profund perturbată. Piridoxina ajută la mobilizarea glucidelor din 
rezerve pentru a fi arse în celule şi, astfel, să producă energie, la 
sinteza hemoglobinei şi producerea de globule roşii şi la modularea 
răspunsului imunologic. 

Necesarul zilnic de vitamină B, este luat din dieta alimentară 
şi vitamina este absorbită în intestinul subţire de unde este distri- 
buită în ficat şi la toate celelalte ţesuturi. Necesarul zilnic este în- 
tre 1,5 şi 2 mg. Un deficit al acestei vitamine generează anemie, tul- 
burări ale transmisiei nervoase cu slăbiciune musculară, tulburări 
cognitive, sensibilitate la infecţii, modificări cutanate şi tulburări 
digestive şi renale, iar doze cronice de peste 100 mg/zi conduc la 
distrugeri ale țesutului nervos cu tulburări de mers şi sensibilitate. 

Principalele surse alimentare de vitamină B, sunt, în ordine: 
năutul, ficatul de vacă, tonul, somonul, pieptul de pasăre, cerealele, 
cartoful, bananele, pastele făinoase, lactatele, nucile şi seminţele, 
spanacul etc. Prin preparare termică, cantitatea de vitamină B, se 
reduce cu 50%, dar numai cu 15% dacă alimentele sunt conserva- 
te prin frig. 

Un supliment de vitamină B, se recomandă în bolile cardiovas- 
culare, pentru că ajută la folosirea energiei de către muschiul car- 
diac, în preventia cancerelor in general, în îmbunătăţirea funcţiilor 
cognitive, având rol de preventie a bolii Alzheimer, în îmbunătăţirea 
răspunsului imun şi protecţia împotriva infecțiilor. În multe cazuri 
de depresii s-a constatat un nivel scăzut de vitamină B, în sânge şi 
că aportul acestei vitamine a îmbunătăţit indicele de depresie, ceea 
ce ne face să credem că o dietă echilibrată poate preveni astfel de 
tulburări afective. La oamenii în vârstă, o astfel de dietă contribuie 
esenţial la prevenirea bolilor asociate şi a declinului cognitiv. 

Vitamina B, sau biotina este un compus esenţial care partici- 
pă la structura mai multor enzime prin care organismul converteşte 
glucidele din alimente în glucoză, contribuie la sinteza acizilor graşi 
şi a aminoacizilor din organism, ajută funcţia glandei suprarenale, 

contribuie la activitatea normală a sistemului nervos central şi la 
menţinerea structurii normale a părului şi a unghiilor. 

Vitamina B, se găseşte în ficat şi alte organe, gălbenuş de ou, 
soia, cereale, lactate şi drojdie de bere. Carnea de porc, peştele, car- 
nea de pasăre, avocado, broccoli, conopida, brânzeturile, ciupercile, 
nucile, spanacul si cartofii au un conţinut mai mic de biotină. Doza 
necesară zilnică este de 40-50 micrograme. Nu se cunosc efecte to- 
xice ale administrării de doze mari. Deficiența de biotină este rară 
deoarece organismul reciclează de multe ori biotina deja folosită. 
Totuşi, în caz de deficiență cronică, se descriu greață, vărsături, 
inflamații ale mucoasei orale, căderea părului şi depresie. 

Vitamina B, este importantă în metabolismul glucozei, pen- 
tru că scade sensibilitatea la insulină a ţesuturilor, îmbunătăţeşte 
toleranța la glucoză, fiind astfel benefică pentru persoanele cu di- 
abet tip II. Ea contribuie la sănătatea fanerelor (păr şi unghii) şi a 
pielii, lucru deosebit de important pentru oamenii în vârstă. 

Vitamina B, sau folatii sunt compuşi care se găsesc în frun- 
zele vegetale, de unde şi denumirea lor. În organism, funcţia lor este 
să participe la formarea unor enzime necesare pentru sinteza ami- 
noacizilor şi a acizilor nucleici şi, astfel, participă la diviziunea ce- 
lulară, la funcţionarea măduvei roşii care generează celulele sang- 
vine, participă la creşterea generală a organismului şi la reînnoirea 
lui cu celule tinere, participă la buna funcţionare a sistemului imu- 
nitar, împiedică îmbătrânirea celulară şi a organismului în general. 

Organismul îşi ia necesarul de folati din frunzele vegetalelor, 
din legume şi fructe. Ei sunt absorbiți în intestin, dar sunt compuşi 
foarte instabili care îşi pierd repede structura chimică. De exem- 
plu, prin prepararea vegetalelor la cald, conţinutul de folati se dis- 
truge în proporţie de 75-80%. Bolile inflamatorii ale intestinului 
şi consumul de alcool influenţează absorbţia folatilor prin tubul 
digestiv. Necesarul zilnic de vitamină B, este de aproximativ 3 mi- 
crograme/kg corp, deci în medie de 200-300 micrograme/zi, iar 
cantitatea care nu este utilizată enzimatic este stocată în ficat şi 
mobilizată atunci când cantitatea de folati ingerati cu alimentele 
este insuficientă. 

Deficiența de vitamina B, conduce la anemie severă, la tulbu- 
rări neurologice mergând până la demenţă şi neuropatii periferice, 
afecţiuni ale gingiilor şi limbii, iritabilitate, depresie. Nu s-au con- 
statat efecte secundare în cazul administrării de cantităţi mari de 
folati. 

Administrarea de vitamina B, este indicată pentru reducerea 
riscului de boli cardiovasculare, a cancerului de colon, pancreas şi 
stomac, în combaterea depresiei, a afecţiunilor date de consumul 
abuziv de alcool, în deteriorări cognitive legate de vârstă şi în boa- 
la Alzheimer sau în creşterea rezistenţei la inflamații şi infecţii. Ea 
este un supliment obişnuit luat de oamenii în vârstă. 

Sursele cele mai utilizate pentru aportul de folati sunt: spana- 
cul, sparanghelul, napii, sfecla, varza de Bruxelles, soia, ficatul de 
vacă, drojdia de bere, rădăcinoasele, cerealele, fasolea, somonul, 
portocalele, avocado şi laptele. 

Vitamina B, sau cobalamina este şi ea, ca şi majoritatea vita- 
minelor, un conglomerat de cobalamine care împreună împărtăşesc 
aceleaşi roluri în organism, roluri esenţiale pentru metabolismul 
glucidelor, al lipidelor şi al proteinelor. Fără ele, organismul uman 
ar contracta diferite afecţiuni care în timp ar fi incompatibile cu 
viata. Vitamina B „ este absorbită din sursele alimentare în intes- 
tinul subţire şi această absorbţie necesită o substanţă care este se- 
cretată de celulele din peretele stomacal, substanţă numită factor 
intrinsec. Fără factorul intrinsec, vitamina B , nu este absorbită în 
corpul uman şi din această cauză orice boală care afectează secreția 
acestei substanţe duce la carenta de vitamină B ,. Printre aceste 
cauze se numără atrofia mucoasei gastrice cu scăderea acidității 
stomacale necesare secreției factorului intrinsec sau rezectiile gas- 
trice largi. 

Vitamina B „este implicată în metabolismul folatilor (sau vita- 
mina B A) transformându-i într-o formă utilizabilă de către celule. 
Împreună cu folaţii, vitamina B „ contribuie la sinteza unor amino- 
acizi esentiali pentru organismul uman şi la sinteza lanțurilor de 
polipeptide prin reacţii de metilare. Fără aceste reacţii, anumite 
proteine nu se pot sintetiza în corp, ceea ce generează perturbări 

excepţionale în metabolismul proteinelor şi al lipidelor cu repercu- 
siuni asupra membranelor celulare şi a diviziunii celulare. 

Odată absorbită, vitamina B „ este stocată în ficat în cantitate 
de peste 10 g, de unde este eliberată în fiecare zi conform nevoilor, 
aproximativ 3 micrograme/zi. 

Scăderea cantităţii de vitamină B „ duce la o formă specifica de 
anemie, anemia megaloblastică numită şi anemie pernicioasă, ma- 
nifestată prin dureri linguale, tulburări ale sensibilităţii cutanate 
în picioare, astenie şi slăbiciune musculară, tulburări cognitive de 
tip demential. Acest tip de anemie este destul de comună oameni- 
lor în vârstă atât din cauze care reduc secreția de factor intrinsec 
(lipsa de acid clorhidric în stomac), cât şi din dieta săracă în pro- 
duse animale. Spre deosebire de celelalte vitamine hidrosolubile, 
sursele de vitamină B „ sunt exclusive în produsele animaliere, car- 
nea, organele animalelor, în special ficatul, peştele, icrele, ouăle şi 
produsele lactate. Prin prepararea la cald a acestor produse, ele îşi 
pierd cam 50% din cantitatea de vitamină B,. Persoanele cu regim 
exclusiv vegetarian, nu au un aport zilnic suficient de vitamină B, 
şi necesită un supliment zilnic de astfel de vitamină pentru a com- 
bate riscul anemiei pernicioase. Cantități mai mari de vitamina B,, 
introduse ca supliment nu generează efecte toxice notabile ceea ce 
explică popularitatea de care se bucură aceste suplimente. Oricum, 
dacă nu există factor intrinsec care să faciliteze absorbţia intesti- 
nală, administrarea orală de B,, nu are sens. În aceste condiţii, se 
administrează vitamina B 2 sub formă de injecții intramusculare. 

În legătură cu vitamina B „ este şi faptul că, printre factorii 
favorizanti ai bolilor cardiovasculare, se află şi homocisteina, un 
derivat al aminoacidului metionină al cărui metabolism este con- 
trolat de vitamina B , împreună cu folatii. Homocisteina promovea- 
ză o hipercoagulabilitate a sângelui şi o alterare a statutului intern 
al vaselor de sânge care împreună cu un nivel crescut de colesterol 
HDL duce la ateroscleroza. S-a constatat că nivelul homocisteinei 
creşte atunci când nivelul vitaminei B,, scade şi, astfel, s-a format 
părerea că administrarea activă de B, ar proteja oamenii în vârstă 
de apariţia aterosclerozei şi a bolilor cardiovasculare consecutive. 

Un studiu american, făcut pe 5.522 pacienţi de peste 54 de ani cu 
boli cardiovasculare şi diabet de tip II, cărora li s-a administrat 
zilnic 2,5 mg acid folic, 50 mg vitamină B, şi 1 mg de vitamină B.,, 
timp de 5 ania scos în evidenţă ca această combinaţie scade nivelul 
homocisteinei din sânge şi reduce riscul de accident vascular cere- 
bral, dar nu modifică cu nimic bolile cardiovasculare preexistente. 
Un studiu norvegian pe 3.096 de pacienţi, cărora li s-a făcut angi- 
ografie coronariană la început si timp de un an li s-a administrat, 
zilnic, 0,4 mg de vitamină B , şi 0, 8 mg de acid folic, a arătat că în- 
tr-adevăr homocisteina a scăzut cu 30% în sânge, dar bolile corona- 
riene preexistente nu au fost modificate. Problema în ambele studii 
este că ele s-au făcut cu indivizi care deja aveau afecţiuni cardiovas- 
culare, ceea ce nu exclude faptul că această combinaţie între vita- 
mina B „ acid folic şi vitamina B, nu ar fi cardioprotectoare pentru 
oamenii sănătoşi, la începutul curei. 

În afară de presupunerea rolului cardioprotector, se crede că 
vitamina B, are şi un rol protector fata de declinul cognitiv şi boa- 
la Alzheimer. Cu toate acestea, trecerea în revista a studiilor efec- 
tuate cu astfel de subiecţi nu a relevat în mod explicit un beneficiu 
substanţial, deşi se continuă să se creadă că un supliment mic de 
vitamină B, asociat cu folati şi vitamină B, este benefic pentru ori- 
ce individ aflat la vârsta a treia. 


1.2.4.4. Apa şi mineralele 

Apa constituie cam 60% din greutatea corpului uman, ea exis- 
tând în fiecare celulă şi în spaţiul dintre celule, ca şi în fluidele cor- 
pului precum sânge, limfă, lichid cefalorahidian, conţinutul tractu- 
lui digestiv sau urină. Principalele roluri ale apei în organism sunt: 
i) menţine structura moleculelor proteice şi a zaharurilor comple- 
xe, ii) participă la reacţiile metabolice, iii) serveşte ca solvent pen- 
tru nutrimente, aminoacizi şi enzime, care participă la metabolism, 
iv) transportă nutrimente şi produsele rezultate din metabolism, 
v) este unul dintre elementele constitutive esenţiale ale sângelui, 
vi) participă la reglarea temperaturii corpului, a echilibrului aci- 
do-bazic, a balanței electrolitice a corpului, vii) prin participarea 

ei la compoziţia diferitelor structuri ale corpului, conferă acestuia 
flexibilitate. 

Există o mulţime de mecanisme pentru a ţine conţinutul de apă 
constant, astfel încât viaţa să nu fie ameninţată. Conţinutul constant 
al apei face parte şi el din homeostazie. În mare, acest mecanism este 
sub controlul apei ingerate şi al celei excretate. Apa ingerată datorită 
senzatiei de sete este în jur de 1000-1500 mL, la care se mai adaugă 
aportul de apă din alimente, aproximativ 700-1000 mL, şi apa re- 
zultată din metabolismul celular, în jur de 200 -300 mL. Minimul 
apei ingerate pentru a fi compatibilă cu viaţa este de 500-550 mL/zi. 
Apa se elimină în cea mai mare parte prin urină (700-1400 mL), prin 
piele — prin procesul de transpiratie (400-800 mL), şi prin respiraţie 
(300-350 mL). Nevoia zilnică de apă a unui om normal depinde de 
numărul de calorii arse, însă pentru un individ care consumă 2000 
de calorii/zi, nevoia de apă ar fi între 2000 şi 3000 mL/zi. Toate aces- 
te cifre de mai sus constituie ceea ce se numeşte „balanţă hidrică“. 

Cantitatea de apă ingerată este sub controlul centrilor nervoşi 
din hipotalamus. Astfel, când sărurile din sânge devin prea concen- 
trate şi când mucoasa orală devine prea uscată, atunci hipotalamu- 
sul declanşează senzaţia de sete. La aceasta se mai adaugă alte me- 
canisme printre care receptorii de volum, aflaţi în prima porţiune a 
tractului digestiv, care hotărăsc când cantitatea de apă băută este su- 
ficientă. Cu vârsta, senzaţia de sete scade în intensitate şi frecvenţă 
şi, astfel, bătrânii beau în mod obișnuit mai puţină apă, aceasta fiind 
una dintre explicaţiile pentru care pielea lor este mai uscată. 

În mod normal, sursele de apă sunt apa consumată ca atare şi 
cea conținută în alimente. Există aici un raport dat de conţinutul 
dietei; dacă dieta conţine multe alimente solide, organismul ne- 
cesită un surplus de apă potabilă. Mulţi oameni cred că la această 
balanţă se poate adăuga apa care este conținută în cafea sau ceai. 
Acest lucru este în general greşit, pentru că atât cafeaua, cât şi cea- 
iul măresc diureza şi, deci, cantitatea de apă conținută nu rămâne 
în corp suficient de mult pentru a fi folosită metabolic. 

Cum am spus la începutul acestui paragraf, apa partici- 
pă la menţinerea echilibrului electrolitic al sângelui şi la balanţa 

acido-bazică, adică pH-ul sângelui. Foarte simplu spus, cu cât 
concentraţia de săruri din sânge este mai mare, cu atât nevoia de 
apă este mai crescută până la un punct în care presiunea osmo- 
tică a sângelui este menţinută constantă. Presiunea osmotică es- 
te presiunea pe care o exercită o concentraţie de săruri din sânge, 
mai ales concentraţia de sodiu, clor, potasiu, față de o membrana 
semipermeabilă care are de partea cealaltă doar apă. În mod nor- 
mal, sângele, prin concentraţia lui normală în săruri, exercită o 
anume presiune osmotică ce este menţinută constantă de meca- 
nisme complicate în care rinichiul şi anumiţi hormoni joacă un rol 
esenţial. Astfel, dacă mâncăm ceva foarte sărat, nu după mult timp, 
vom simţi o nevoie foarte mare de a bea apă, astfel încât presiunea 
osmotică a sângelui să rămână constantă. Serul fiziologic, cunos- 
cut de toţi, are presiunea osmotică egală cu a sângelui, de aceea se 
numeşte „fiziologic“ şi poate fi folosit în perfuzie atunci când se 
doreşte înlocuirea rapidă a unei cantităţi de sânge pierdut în diver- 
se împrejurări, de exemplu, hemoragii. 

Apa mai participă şi la menţinerea echilibrului acido-bazic sau 
a pH-ului sângelui. Pentru menţinerea acestui echilibrul, între să- 
rurile acide şi cele alcaline din sânge, apa are rolul de a transpor- 
ta spre rinichi, plămâni sau tractul intestinal substanţele acide sau 
cele bazice care sunt în exces. 

Calciul este mineralul esenţial pentru ca oasele scheletului să 
rămână sănătoase, adică suficient de tari şi în același timp flexibi- 
le încât să-şi îndeplinească funcţia. Din calciul organismului, 90% 
se găseşte în oase, iar aproximativ 30% din această cantitate este 
mereu primenită prin procesul permanent de remodelare a oase- 
lor. Calciul este important şi pentru funcţionarea celulelor nervoa- 
se, a fibrelor muşchiului cardiac şi a fibrelor celorlalți muşchi din 
organism, pentru că el participă la transmiterea influxului nervos. 

Cantitatea de calciu necesară organismului este absorbită prin 
intestin şi este luată din dieta alimentară. Sursele alimentare ce- 
le mai importante pentru aportul de calciu sunt produsele lacta- 
te precum iaurtul şi brânzeturile, ouăle, peştele (de exemplu, so- 
mon, sardine), vegetalele cu frunze, nucile şi sâmburii, oregano, 

mărarul, scortisoara. Nevoia zilnică de calciu este între 800 şi 1300 
mg. Pentru absorbţia calciului în intestin este nevoie de a anume 
formă a vitaminei D. Tot vitamina D, împreună cu hormonul glan- 
dei paratiroide, parathormonul, controlează metabolismul calciu- 
lui in organism, atât absorbţia, cât şi utilizarea lui şi excretia prin 
rinichi. Cu vârsta, abilitatea organismului de a absorbi calciul prin 
intestin scade. 

Cantitatea cea mai mare de calciu din oase este în jurul vârstei 
de 20-25 de ani, iar apoi ea scade constant odată cu vârsta, ajun- 
gând ca, la bătrâneţe, lipsa calciului şi a altor minerale din structu- 
ra osului să conducă la osteoporoză. Această afecțiune se manifestă 
prin scăderea densităţii oaselor, evidenţiată la examenul radiologic, 
la dureri articulare, mai ales la membrele inferioare, la scăderea di- 
mensiunilor antropometrice ale corpului, precum înălțimea, şi la 
posibilitatea apariţiei de fracturi spontane. Se recomandă ca per- 
soanele cu osteoporoză să adauge calciu prin surse alimentare sau 
sub formă de supliment, dar nu mai mult de 1500 mg/zi, împreună 
cu vitamina D. 

Lipsa calciului din organism la copii conduce la rahitism, res- 
pectiv la nedezvoltarea armonică a scheletului osos, iar la adult 
la hipocalcemie care se poate traduce prin tulburări cardiace sau 
de excitabilitate neuromusculară (de exemplu, tresăriri musculare, 
contracturi musculare, crampe, mişcări tetaniforme, convulsii) sau 
la osteoporoza de care am vorbit mai sus. O cantitate crescută de 
calciu în organism, hipercalcemia, se manifestă prin astenie, pier- 
derea apetitului, greață, cefalee şi chiar stări de confuzie. Această 
din urmă stare trădeaza o perturbare a funcţiei glandelor paratiro- 
ide sau apare în unele cancere. 

Există tendinţa de a administra suplimente de calciu la oame- 
nii în vârstă. Părerea mea este că o dietă bogată în lactate aduce 
cantitatea necesară la care se mai poate adăuga un complex vita- 
minic care are atât vitamina D, cât şi ceva calciu. 

Magneziul este un element indispensabil activităţii mai mul- 
tor enzime în corp, ceea ce face ca lipsa lui să provoace anomalii 
congenitale, retard mintal, probleme de dezvoltare a aparatului 

osteo-articular, afectarea metabolismului glucozei. Magneziul este 
necesar pentru dezvoltarea oaselor, pentru menţinerea integrităţii 
pielii, pentru transformarea proteinelor şi a lipidelor în zaharuri 
atunci când este nevoie în organism şi pentru protecţia fata de radi- 
calii liberi. La animalele de experienţă, s-a constatat că lipsa mag- 
neziului din dietă conduce destul de rapid la acumularea glucozei 
în sânge. 

Cantitatea de magneziu din organism este foarte mică, 15-20 
mg, dar cu toate acestea el este un element indispensabil. Necesarul 
de magneziu este luat din cereale şi din vegetale. Conţinutul cel mai 
mare îl au cuişoarele, apoi în ordine ovăzul, orezul brun, spanacul, 
ananasul, zmeura, sâmburii de dovleac, secara, soia, quinoua, nu- 
cile, lintea, fasolea, afinele, varza, broccoli, conopida, sparanghelul 
şi multe altele în cantităţi mai mici. Necesarul zilnic este de 2,0-5,0 
mg şi se obţine uşor printr-o dietă echilibrată. O dietă exclusiv ve- 
getariană aduce în medie 10 mg/zi, iar o dietă exclusiv nonvegeta- 
riană aduce doar de 2-4 mg/zi. Administrarea de doze un pic mai 
mari, aduse de diverse suplimente, nu sunt toxice. În general, ada- 
osul de magneziu în doze echilibrate este indicat în osteoporoză, 
hipotiroidism, diabet, boli de piele sau epilepsie. 

Fosforul reprezintă, după calciu, cel mai important element. 
El reprezintă 1% din greutatea totală a corpului, fiind prezent în fi- 
ecare celulă, însă majoritatea lui se găseşte în oase şi dinţi. Aproape 
că nu există proces metabolic în corp în care fosforul, prin enzi- 
mele din care face parte, să nu joace un rol. La fel, el este întâl- 
nit şi în compoziţia plantelor şi a animalelor, ceea ce face ca orice 
dietă urmată să aducă destul fosfor care să acopere nevoile zilni- 
ce. De multe ori, se pune chiar problema că avem un aport exce- 
siv de fosfor, pentru că acesta, sub forma acidului fosforic, intră în 
compoziţia băuturilor acidulate de tot felul şi în cea a stabilizatori- 
lor, a agenţilor de emulsionare sau a reglatorilor de aciditate folosiţi 
în industria alimentară. 

Importanţa fosforului în organism începe cu rolul lui în 
constituţia membranei celulare, în compunerea nucleului celulelor, 
el fiind un element esenţial al structurii acizilor nucleici, purtătorii 

informaţiei noastre genetice, şi în metabolismul celulei însăşi. 
Fosforul participă în mod major la formarea structurii minerale de 
rezistenţă a osului, 85% dintre mineralele organismului fiind stoca- 
te în oase. Oasele sunt formate din combinaţii minerale complexe în 
care rolul principal îl deţin calciul şi fosforul. Aceste substanţe mi- 
nerale sunt în mod continuu reabsorbite şi resintetizate printr-un 
proces de remodelare a oaselor în funcţie de activitatea fizică a or- 
ganismului. Acest proces este controlat de hormonul paratiroidian 
şi de vitamina D. Raportul necesarului de calciu şi fosfor pentru 
structura oaselor este de 1:1,5 — 1:1,7 în favoarea calciului. 

Un alt rol pe care fosforul îl are în organism este cel din me- 
tabolismul energetic. Prin digestie, alimentele sunt descompuse 
în cele trei principii alimentare, proteine, grăsimi şi zaharuri, ca- 
re sunt folosite de organism pentru funcţiile esenţiale ale vieţii. 
Aceste funcţii necesită în principal energie. În mare, această ener- 
gie este furnizată instantaneu de glucoza din sânge care ajunge la 
fiecare celulă în parte, dar energia poate fi transportată sub forma 
unui „cărăuş universal“ pentru ca să poată ajunge oriunde este ne- 
voie. Acest transportor de energie este molecula care se numeşte 
adenozin-trifosfat (ATP) în a cărui compoziţie intră şi fosforul. Cu 
ajutorul ATP-ului, celula poate beneficia de energia necesară pen- 
tru diferitele ei funcţii şi activităţi. Fără fosfor, existenţa acestei 
molecule nu este posibilă. Când organismul nu are suficient fosfor 
pentru sinteza ATP-ului, el este mobilizat din oase. În plus fata de 
aceste acţiuni, fosforul mai participă şi la echilibrul acido-bazic 
prin faptul că el are rol în neutralizarea tendinței de aciditate a sân- 
gelui atunci când aceasta există. 

Necesarul zilnic de fosfor este foarte uşor de luat din alimen- 
tatie, aproape că nu există aliment care să nu-l conţină. În medie, 
adulţii au nevoie de un aport de 700 mg/zi. Doze mai mari nu pre- 
zintă toxicitate, o alimentaţie tipică poate conţine cam de 2-3 ori 
mai mult fosfor decât avem nevoie. 

Alimentele care conţin cel mai mult fosfor sunt: scoicile, codul, 
ciupercile, sardinele, soia, seminţele de dovleac, tonul, somonul, 
lintea, crevetii, carnea de pasăre, iaurtul, ovăzul, broccoli, laptele, 

spanacul, sparanghelul, fasolea, roşiile, conopida, uleiul de floa- 
rea-soarelui, secara, orezul brun, brânzeturile, cartofii, ouăle etc. 
Prin gătit, alimentele nu îşi pierd conţinutul de fosfor. 

Datorita răspândirii cvasi-ubicuitare în natură, riscul 
deficienței de fosfor este aproape nul. Totuşi, trebuie să amintesc 
că o dietă sau suplimente prea mari de calciu conduc la afectarea 
absorbției de fosfor, între cele două elemente existând o relaţie de 
care trebuie să se tina cont. Fenomene toxice apar în cazul unei do- 
ze de 4000 mg/zi de fosfor. 

În cazul persoanelor în vârstă, o dietă echilibrată aduce sufi- 
cient fosfor. Ca şi în cazul calciului, un supliment bine dozat ar fi 
necesar pentru persoanele cu osteoporoză fără a se neglija că ra- 
portul dintre calciu şi fosfor trebuie să fie uşor în favoarea calciu- 
lui sau cel mult egal. 

Iodul este un element esenţial pentru formarea hormonilor 
tiroidieni, hormoni cu rol important în metabolismul energetic, al 
apei şi al electrolitilor, în reglarea temperaturii corpului, a greutăţii 
şi în activitatea sistemului nervos central. 

Organismul îşi procură iodul din alimente şi doza necesară zil- 
nică este de 1-2 micrograme/kilogram corp. O dietă care aduce în- 
tre 50 şi 1000 micrograme/zi este considerată a acoperi nevoile me- 
tabolice ale organismului. Peştele şi produsele lactate au conţinutul 
cel mai bogat în iod, vegetalele având o concentraţie foarte scăzută 
din acest element. 

Se poate spune că iodul se găseşte în alimentele de origine ani- 
mală sau vegetală în funcţie de cantitatea de iod care se găseşte în 
solul din care provin aceste alimente. Deoarece sursele naturale de 
iod nu asigură totdeauna necesarul de iod, el este adăugat în mod 
curent în sarea de masă pe care o cumpăram de la magazine, nu- 
mită şi „sare iodată“ sau, în unele zone geografice, este adăugat în 
apa de băut. 

Deficiența în iod conduce la perturbări ale sintezei hormo- 
nilor tiroidieni şi la apariţia hipotiroidismului care se manifestă 
prin reţinere de apă în organism, letargie, constipatie, scăderea 
frecvenţei cardiace sau încetinirea proceselor cognitive. Teoretic, 

excesul de iod ar conduce la hipertiroidism, adică la exagerarea 
producţiei de hormoni tiroidieni, însă această afecţiune are în gene- 
za ei mulţi alţi factori care determină atât sinteza crescută de hor- 
moni, cât şi modificarea raportului dintre formele active ale acestor 
hormoni. Hipertiroidismul se manifestă printre altele prin scădere 
în greutate, creşterea frecvenţei cardiace, febră, transpiratii, stare 
de iritabilitate şi nelinişte psiho-motorie, anxietate, tulburări de 
somn. Hipotiroidismul sau hipertiroidismul nu sunt boli favorizate 
de bătrâneţe, dar dacă totuşi oamenii bătrâni ajung să aibă astfel de 
manifestări patologice, înseamnă că ele au debutat şi persistat de la 
vârsta adultă sau chiar mai devreme. 

Fierul este cunoscut de toată lumea ca fiind componentul 
esenţial al hemoglobinei şi a cărui lipsă conduce la anemie. Hemo- 
globina este o proteină complexă care captează oxigenul ce tra- 
versează membranele alveolelor pulmonare şi, de aici, cu ajutorul 
globulelor roşii, îl transportă la toate celulele corpului şi îl face dis- 
ponibil proceselor oxidative care stau la baza vieţii. Fierul este şi 
parte componentă a mai multor enzime şi a mioglobinei, substanţa 
proteică din muşchi. 

Fierul este luat din dieta alimentară, este absorbit prin mu- 
coasa intestinală, transportat şi depozitat în splină, ficat şi măduva 
osoasă roşie, în cantitate de 400- 1000 mg, bărbaţii având mai mult 
fier în depozite decât femeile. Absorbtia intestinală a fierului este 
favorizată de prezenţa vitaminei C şi a altor acizi organici, pe când 
produsele antiacide, polifenolii din ceai sau sărurile de calciu şi fos- 
for reduc absorbţia fierului. Aproximativ 30% din fierul din orga- 
nism se află în depozitele de care am vorbit mai sus, iar restul este 
sub formă circulantă în sânge şi sub formă legată de alte substanţe 
în celulele corpului. 

Absorbtia fierului este reglată de cât de mult fier există în de- 
pozite şi sub formă circulantă. Există un raport între absorbţie 
şi utilizarea fierului şi, atunci când este nevoie de mai mult fier, 
absorbţia este favorizată, iar când nu, fierul din dietă este elimi- 
nat în cantităţi mai mari. Cu vârsta, odată cu apariţia unui grad 
de atrofie a peretelui gastric şi cu scăderea consecutivă a acidității 

gastrice, nivelul de fier absorbit scade şi în acest caz este folosit cel 
din depozite. Când celulele roşii mor, durata lor de viaţă fiind în 
jur de 120 zile, fierul eliberat nu se pierde, ci este din nou utilizat 
pentru un nou ciclu. Fierul din organism se pierde prin hemoragii, 
mai ales cele intestinale şi renale cronice, sau, în mod special la fe- 
mei, prin menstruatie sau în timpul graviditatii, mama împărțind 
cu fătul cantitatea de fier din depozite. 

Deficitul de fier generează anemia cu celule mici, pentru că 
reducerea cantităţii de hemoglobină din sânge duce la micşorarea 
volumului globulelor roşii. Reducerea cantităţii de fier conduce şi 
la reducerea competenţei imunologice cu scăderea rezistenţei la 
infecţii. 

Sursa majoră de fier din alimentaţie o reprezintă produsele 
animaliere, carnea şi lactatele, apoi peştele, ouăle, cerealele şi pro- 
dusele din cereale şi vegetalele. Cantitatea de fier din dieta zilnică 
ar trebuie să fie în jur de 10 mg/zi pentru bărbaţi şi 15 mg/zi pentru 
femeile înainte de menopauză. 

Excesul de fier este toxic pentru diferite organe, precum inima 
sau pancreasul, şi poate conduce la tulburări grave precum hemo- 
cromatoza. Acesta este motivul pentru care nu recomand suplimen- 
te care să conţină fier. O dietă normală, echilibrată, aduce suficient 
fier pentru nevoile curente ale organismului la orice vârstă. O can- 
titate suplimentară va fi avizată doar de un medic. 

Zincul ia parte şi el, ca şi alte elemente, la compoziţia şi acti- 
vitatea unor enzime cu rol în controlul diviziunii celulare şi al sis- 
temului imunitar. Majoritatea zincului se află depozitat în oase şi 
muşchi şi o foarte mică parte se află şi în fluidele corpului. 

Absorbtia zincului se face prin intestinul subţire şi este favori- 
zată de prezenţa fibrelor, iar cantitatea necesară organismului este 
adusă de alimente, în special de produsele lactate, cereale şi pro- 
duse cerealiere, soia, nuci, carne şi peşte, ouă şi vegetale, produsele 
animaliere aducând aproximativ 70% din necesarul de zinc. 

Necesarul de zinc este de 10-15 mg/zi şi se pare că, odată cu 
vârsta, acesta creşte. Totuşi, s-a constatat că cei care consumă pe 
termen lung o dietă bogată în zinc au o creştere a colesterolului 

LDL, colesterolul „rău“, ceea ce descurajează şi pune un semn de 
întrebare pentru cei care vor să adauge zinc ca supliment la persoa- 
nele în vârstă. Personal, nu recomand adăugarea altei cantităţi de 
zinc decât cea care este în complexele de multivitamine şi minerale 
comercializate de firme de medicamente prestigioase. 

Seleniul este parte componentă a unei enzime foarte impor- 
tante în mecanismul de apărare împotriva radicalilor liberi. S-a 
mai constatat în experimente pe animale că deficienta de seleniu 
este asociată cu o afecţiune a mușchiului inimii, dar aceasta nu s-a 
găsit şi la oameni. Totuşi, indivizii cu o dietă deficitară în seleniu 
au raportat probleme musculare. 

Datorită participării lui la mecanismele antioxidative din or- 
ganism, se crede că seleniul este important în prevenirea bolilor 
cronice degenerative, a cancerelor şi, implicit, în ameliorarea pro- 
ceselor care stau la baza îmbătrânirii corpului. 

Dieta uzuală zilnică conţine în jur de 100 micrograme de se- 
leniu, iar necesarul zilnic ar fi între 60-70 micrograme. Cantitatea 
cea mai mare de seleniu o aduc carnea şi produsele animaliere în 
general, mai ales organele precum ficatul şi rinichiul, apoi peştii şi 
fructele de mare, ouăle şi produsele lactate; vegetalele şi fructele 
aduc cantităţi foarte mici de seleniu, în funcţie de solul în care au 
fost crescute. 

Dozele mari de seleniu, de peste 1 mg/zi, sunt toxice şi în aces- 
te cazuri apar greață, dureri abdominale, diaree, oboseală muscu- 
lară, iritabilitate şi chiar creşterea nivelului de glucoză în sânge. 
Nu se recomandă administrarea de doze de seleniu în afara celor 
conţinute în complexele de mutivitamine şi minerale. 

Fluorul este considerat elementul esenţial din compoziţia 
smaltului dentar şi astfel menţine sănătatea dentitiei. El este un 
mineral care se găseşte în cantităţi mici în toate animalele şi plan- 
tele pentru că el este un element comun al solului şi apei. Se mai 
crede că fluorul contribuie şi la rezistenţa oaselor în general, cei cu 
o dietă mai bună în fluor având o densitate osoasă mai mare. 

Cantitatea necesara de fluor este între 2 şi 4 mg/zi. Această 
cantitate este luată în mod curent zilnic dintr-o dietă obişnuită. 

Fluorul există şi în apa potabilă şi de aici organismul ia mai uşor 
fluorul decât din alimente. 

Cuprul este conţinut în cantităţi mici în unele proteine ale 
corpului şi în unele enzime şi este foarte important în metabolis- 
mul fierului, deci în transportul oxigenului în sânge. 

Cuprul se găseşte în cantităţi mici într-o varietate mare de ali- 
mente, cel mai mult în ficat, carne, peşte, fructe de mare, nuci şi 
seminţe, spanac, fasole verde, ciuperci. O dietă normală aduce între 
1 şi 3 mg/zi de cupru, care este exact doza necesară pentru o zi. Doze 
de peste 10 mg/zi nu au produs efecte toxice, în schimb un aport de- 
ficitar de cupru produce anemie, probleme osoase, degenerare ne- 
uronală, tulburări ale mușchiului cardiac şi ale vaselor de sânge. 

Cromul este necesar pentru metabolismul glucozei, facilitând 
acţiunea insulinei. Lipsa cromului duce la creşterea rezistenţei la 
insulină şi a nivelului glucozei în sânge. El se absoarbe în intestin 
din alimentele ingerate în proporţiile de care organismul are nevo- 
ie, iar nevoia zilnică este între 50 şi 200 micrograme. Nu este ne- 
cesară adăugarea de suplimente în cazul cromului. 

Molibdenul face parte din compoziţia multor enzime cu rol 
în reacţiile oxidative. Scăderea cantităţii necesare de molibden con- 
duce la micşorarea duratei de viaţă. Cantitatea necesară de molib- 
den este luată uşor din alimente precum lapte şi produse lactate, 
fasole, cereale, pâine, roşii, morcovi. Necesarul zilnic este între 75 
şi 250 micrograme, care este acoperit de dieta normală, iar excesul 
de molibden poate duce la simptome care seamănă cu cele ale gu- 
tei, precum dureri şi inflamații articulare. Nu este nevoie de aport 
suplimentar. 


În acest capitol, am prezentat o serie de informaţii despre die- 
te, despre diferite nutrimente care pot fi adăugate suplimentar re- 
gimului alimentar pe care cineva îl adoptă, despre vitamine sau 
electroliți, dar este greu pentru cineva să ia o decizie dacă nu ştie 
unde se află în momentul de fata. Aşa că te rog să iei din nou caie- 
tul in care ţi-ai evaluat atitudinile şi percepțiile despre bătrâneţe şi 

încearcă să răspunzi în scris la întrebările de mai jos. În felul acesta, 
vei şti de unde pleci, cine eşti, ce stil de alimentaţie ai, cât de departe 
sau aproape eşti de ceea ce vrei să aplici de acum încolo, vei putea să 
afli cât de aderent poţi fi la principiile pe care vrei să le adopti din 
cele ce ai aflat până acum. Întrebările sunt următoarele: 
Despre cum mănânci: 
1. Care este pofta ta de mâncare, cât de mult iti place să mă- 
nânci? 


2.  Mănânci acasă sau în oraş? 

3.  Mănânci singur? 

4. Cu cine mănânci? 

5. Cine găteşte, tu sau altcineva? 

6.  Foloseşti cateringul (comanzi mâncarea pentru acasă)? 

7. Îţi cumperi singur alimentele sau altcineva? 

8. Cine decide ce se cumpără şi ce se găteşte? 

9.  Mănânci între mesele principale? 

10. Care este mâncarea ta favorită? 

11. Vezi vreo problemă în a modifica obiceiurile alimentare şi ru- 


tinele legate de cumpărat, gătit şi servit? 
Despre ce mănânci: 

1.  Mănânci grăsimi, şuncă, slănină, margarina, unt, smântână, 
prăjeli în ulei sau untură? 


2.  Obişnuieşti să mănânci fructe? Cât de des? Care? 

3.  Obişnuieşti să mănânci vegetale? Cât de des? Care? 
4.  Mănânci peşte? Cât de des? Care? În ce fel preparat? 
5.  Mănânci lactate? Cât de des? Ce fel? 

6. Mananci dulciuri, ciocolată, prăjituri? Cât de des? 

7. Bei sucuri din fructe dulci? Cat de des? 

8. Bei băuturi carbogazoase? Cât de des? 

9. Bei cafea sau ceai rusesc, chinezesc, ceai verde? Cât de des? 
10. Câtă apă bei pe zi? 

11. Urmezi un regim alimentar? Ce fel? Pentru ce? 

12. Ai anumite intolerante alimentare? Care? De ce? 


Pe o rubrică mai jos, fă alegerea ta în ceea ce priveşte alimen- 
tatia pe care vrei să o urmezi. Scrie detaliat ce vrei să faci, cu ce 

regim alimentar vrei să continui, care va fi scopul acestuia, ce ali- 
mente vrei să introduci, ce alimente vrei sa excluzi, ce vei modifi- 
ca în felul de gătit şi de servit, dacă vrei să iei suplimente sau nu 
şi de care fel. După ce ai terminat, pune data când ai făcut această 
evaluare. 

Deschide caietul peste o lună şi răspunde în scris din nou la 
toate întrebările de mai sus şi vezi ce ai realizat fata de datele de la 
care ai pornit. Evaluează astfel cât de aderent ai fost faţă de scopul 
şi programul alimentar pe care ţi le-ai propus şi judecă progresul 
realizat. Poţi face periodic astfel de evaluări, pentru că succesul 
oricărui program alimentar ţine de aderenţa şi tenacitatea cu ca- 
re-l urmezi luni şi ani de zile. O dietă ţinută doar pentru 2-3 luni, 
de curiozitate, din graba de a-ţi spune că faci ceva, nu are nicio va- 
loare. Succes! 


1.3. ÎNGRIJ IREA PIELII, A FEŢEI, 
A PARULUI SI A UNGHIILOR 


Aşa cum ţi-am amintit de mai multe ori în cartea de fata, cor- 
pul este receptacolul batranetii tale, el iti aduce aminte cel mai des 
cât de bătrân esti, el le sugerează celorlalţi ce vârstă ai, pe el vrei 
să-l ascunzi, prin el vrei să te deghizezi uneori. 

În fond, tu ai rămas acelaşi, anii au trecut, iar tu eşti aceeaşi 
persoană, sigur că s-au adunat de-a lungul timpului un noian de 
amintiri, de victorii şi eşecuri, de neîmpliniri sau „înțelepciuni“, dar 
în sine, tu ai rămas acelaşi sau aceeași şi totuşi corpul te trădează, 
el nu vrea să rămână ce a fost. Mai mult, corpul este cel prin care te 
laşi sau te faci văzut, prin el comunici, pentru că şi tu, la rândul tau, 
te uiţi la corpul altora când te întâlneşti cu alţii şi mai ales la fata lor. 
Într-un fel, noi suntem prizonierii unui corp şi a unei feţe care nu ne 
lasă să ne exprimăm în totalitate selful. De aceea eşti îngrijorat(ă) 
de felul cum arată pielea de pe corpul tău şi de pe faţa ta. 

Uite că au apărut riduri pe frunte, la colţul ochilor, pielea de 
pe mâini nu mai arată ca înainte, acum a devenit uscată, şi uneori 

chiar atârnă pe braţe. Mai ales că femeia, prin felul caracteristic de 
îmbrăcăminte, prezintă celorlalţi o suprafaţă mai mare din corpul 
său decât o fac bărbaţii, mai des are mâinile dezgolite până la umeri, 
sau rochii care arată pielea decolteului sau a picioarelor. Iată de ce 
tu, ca femeie, eşti mai interesată şi mai sensibilă la felul cum ara- 
tă corpul tău, nu numai ca formă, dar şi ca „înveliş“, cum arată pie- 
lea şi părul tău, unghiile tale şi cum îmbrăcămintea serveşte sau nu 
corpului tău. 

Faţa, sau mai bine zis, pielea de pe faţă, participă în totalitate la 
acest proces. Dacă pielea de pe corp mai poate fi acoperită de haine, 
cea de pe fata rămâne totdeauna vizibilă. Ea este cea care ne arată 
sau trădează vârsta în cele mai multe cazuri. Uitându-te la corpul 
şi mai ales la faţa ta, ai nostalgia timpurilor trecute, a felului cum 
arătai, a chipului pe care-l păstrezi în memorie şi pe care l-ai vrut 
pentru totdeauna. 

Imaginile pe care le vedem la noi sau la alţii nu sunt absolut 
conforme cu realitatea, ci mai curând cu sensul sau semnificația 
pe care le-o dăm. Putem spune că există o sensibilitate variabilă 
cu privire la starea corpului şi a învelişului său tegumentar. Astfel, 
sunt persoane indiferente la imaginea pielii şi a feţei proprii, aşa 
cum sunt şi persoane a căror imagine reprezintă o sursă de preocu- 
pare şi chiar de chin. Aici intervine ceea ce discutăm în secţiunea 
a II-a a cărţii, respectiv percepţia şi atitudinea fata de bătrâneţe. 
Dacă eşti împăcat cu vârsta ta, eşti împăcat şi cu aspectul tău ex- 
terior. Asta însă nu exclude dorinţa de a arăta mai bine, mai tânăr, 
dorinţă care vine din credinţa secretă în nemurire. 

Nu pot trece mai departe fără a menţiona şi un alt factor care, 
în societatea de astăzi, joacă un rol din ce în ce mai mare, dorinţa 
noastră de a fi frumoşi, de a rămâne frumoşi, indiferent de vârstă. 
Pe măsură ce diferenţele dintre bărbaţi şi femei se şterg în multe 
privinţe, mai ales în ceea ce priveşte îmbrăcămintea, coafura, cen- 
trele de fitness sau saloanele de cosmetică pe care le frecventea- 
za, în aceeaşi măsură apare un personaj „unisex“ care doreşte să 
atragă atenţia. Acest personaj leagă din ce în ce mai mult credinţa 
că va fi mai bine apreciat, respectat şi admirat dacă este frumos, 

mereu tânăr, mereu viguros. Însă femeile au fost dintotdeauna tri- 
butare credinţei că frumuseţea este un ingredient necesar pentru 
ca să fie ascultate, pentru a li se căuta compania sau a li se cere opi- 
nia. Ele vor fi mai încrezătoaree dacă arată bine, se vor simţi mai în 
siguranţă dacă îndeplinesc criteriile de frumuseţe, iar frumuseţea 
lor se sprijină pe ceea ce se numeşte „cei trei piloni ai frumuseții“: 
părul, unghiile şi cosmetica pielii. 


1.3.1. Pielea 


Promovarea aspectului sănătos şi menţinerea integrităţii pielii 
este una dintre preocupările omului odată cu înaintarea în vârstă. 
Nu este întâmplător că o mulţime de timp, de efort şi de bani sunt 
cheltuiţi de fiecare dintre noi pentru a ne îngriji pielea cu multi ani 
înainte de a fi bătrâni. Pentru cei mai mulţi, aceasta este însă o ru- 
tină înglobată în preocuparea zilnică legată de curăţenie, aspect, 
înfăţişare, prezentare, civilitate, iar pentru mai puţini îngrijirea 
pielii este chiar o credinţă constantă. 

Pielea este stratul nostru exterior, ea este cea care ne dese- 
nează conturul, ea este cea care ne desparte de mediul înconjură- 
tor, ea este în contact direct cu mediul fizic, ea este „gardianul“ 
integrităţii organelor de sub ea şi, în final, pielea este şi cea care 
trimite un mesaj social, mai ales un mesaj despre vârsta pe care o 
ai, despre cine esti şi cât de bine te mentii! 

Pielea este organul cu cea mai mare suprafata din corpul nos- 
tru, de peste 2 metri pătraţi, şi cântăreşte în jur de 2,7 kg. Este un 
sistem format din mai multe straturi de ţesuturi elastice care se 
prind de structurile de dedesubtul lor graţie țesutului celular sub- 
cutanat şi grăsos, ceea ce permite pielii să se mişte fără să le antre- 
neze pe cele de dedesubt sau ca acestea să se miște fără ca pielea de 
deasupra lor să se rupă. În mod simplificat, cele trei straturi ale pie- 
lii sunt: i) epidermul, care este primul strat al pielii, este un strat de 
celule epiteliale care se transformă cornos şi se exfoliază, lăsând al- 
te celule noi să le ia locul, ii) dermul, care este al doilea strat şi care 

conţine celulele germinative, care generează în permanenţă epider- 
mul, şi care mai conţine vasele de sânge, terminatii nervoase, glande 
sudoripare si sebacee, foliculi pilosi sau rădăcina părului, şi iii) stra- 
tul al treilea numit şi hipoderm sau stratul celular subcutanat, care 
este o aglomerare de diferite tipuri de celule conjunctive şi grăsoase, 
de fibre de colagen si de elastină, toate scăldate într-o „substanță 
fundamentală“, o substanţă vâscoasă ce conferă proprietăţile fizice 
ale pielii (elasticitate şi mobilitate). Astfel, putem apuca pielea între 
două degete fără să mobilizam şi formațiunile anatomice de sub ea. 
Apucată între două degete, pielea formează o cută numită pliu cuta- 
nat, care arată cât de elastică este pielea, în funcţie de cât de repe- 
de dispare după ce-i dăm drumul dintre degete. Oamenii slabi vor 
avea un pliu mai subţire, cei graşi unul mai gros din cauza cantităţii 
de ţesut grăsos subcutanat care se antrenează odată cu pielea când 
o prindem între degete. Cu vârsta, pliul este mai subţire şi revine la 
poziţia iniţială mai încet. Astfel, după ce dăm drumul la presiunea 
pe care o exercită degetele care determină pielea să facă un pliu, în- 
doitura pielii rămâne câteva secunde sau mai mult. Este ca şi cum 
am fi îndoit o foaie de hârtie şi apoi vrem să o întindem la loc, dar 
semnul unde a fost îndoită se vede mult timp. Cu cât semnul acesta 
rămâne mai mult timp, cu atât pielea este mai bătrână. Acest proces 
se petrece datorită faptului că pielea suferă un proces de „seniliza- 
re“. Acest proces de îmbătrânire a pielii se petrece mai repede sau 
mai încet în funcţie de factorii genetici, de mediu (de exemplu, ex- 
punerea la soare) sau factorii individuali de nutriţie. 

Pielea are mai multe funcţii printre care cea de apărare împo- 
triva agresiunilor fizice directe şi împotriva agenţilor patogeni cu 
care intră în contact, apoi funcţiile de reglare a temperaturii cor- 
pului, de apărare fata de radiaţia ultravioletă a soarelui şi funcţia 
senzorială, pielea fiind cea care ne conferă simţul pipăitului, sensi- 
bilitatea la durere, presiune, variaţia de temperatura si de mişcare. 

Dar de ce îmbătrâneşte pielea? În mod schematic, se descriu 
două clase de factori care conduc la îmbătrânirea pielii: i) factori 
intrinseci funcţionării organismului şi ii) factori extrinseci sau 
factori independenţi de această funcţionare. Factorii intrinseci 


298 


acţionează de-a lungul vieţii, respectiv timpul pe care organismul îl 
petrece funcţionând. Astfel, este vorba de acumularea de metaboliți 
toxici, de radicali liberi cu putere oxidativă, de uzura ţesuturilor cu 
apariţia de leziuni celulare, modificări ale activităţii glandelor en- 
docrine precum secreția de melatonină, insulină, cortizol, hormoni 
tiroidieni, modificări generate de inflamații cronice, perturbări in 
transcriptia informaţiei genetice, acumularea de mici modificări 
ale ADN-ului, perturbarea funcţiilor unor enzime răspunzătoare 
de integritatea celulelor şi a ţesuturilor, de diviziunea celulară etc. 
Aceşti factori sunt în fond aceiaşi factori pe care i-am inventariat 
atunci când am vorbit de cauzele organice ale îmbătrânirii. 

Printre factorii extrinseci ce duc la îmbătrânirea pielii se 
menţionează în special expunerea la razele solare, în special 
radiaţia ultravioletă, care conduce la alterări ale stratului cornos 
al pielii, la scăderea cantităţii de apă din piele şi la apariţia în pro- 
funzimea ei a mediatorilor inflamatiei, a enzimelor proteolitice cu 
distrugere celulară consecutivă, la distrugerea fibrelor de colagen 
şi elastină, modificări ale informaţiei ADN-ului celulelor din pie- 
le cu apariţia de mutații celulare şi apariţia celulelor malforma- 
te precanceros şi canceros. Alţi factori extrinseci sunt fumatul şi 
consumul de alcool, expunerea la factori climaterici extremi (tem- 
peraturi foarte scăzute sau foarte crescute) sau folosirea de factori 
degresanti puternici precum agenţii de spălare a corpului. 

Pielea are o serie de mecanisme de apărare atât fata de facto- 
rii extrinseci, cât si fata de cei intrinseci, aş putea spune că pielea 
este cel mai rezistent organ al nostru. Cu toate acestea, acţiunea 
nocivă a acestor factori se cumulează în timp şi, astfel, în funcţie 
de rezistenţa individuală, de zestrea genetică a fiecăruia, piele va 
ajunge treptat să sufere şi să îmbătrânească. 

Modificările de îmbătrânire a pielii încep de la suprafaţă spre 
profunzimea ei. Epidermul devine mai subţire şi mai uscat, are 
tendinţa să se descuameze şi, astfel, aspectul devine solzos, uscat, 
fragil şi eliberează un fel de „mătreaţă“ atunci când pielea este fre- 
cată uşor. Numărul celulelor care secretă pigmentul pielii descreşte 
cu vârsta şi pielea devine mai albă sau mai palidă. La unii oameni, 

pielea devine chiar translucidă odată cu vârsta, prin transparenţa 
ei observându-se vasele de sânge. Pe de altă parte, pe fondul aces- 
ta palid, apar pete pigmentare brune, mai ales pe zonele expuse 
la soare. Acest pete sunt aglomerări de pigment numit lipofucsina 
sau de celule pigmentare, melanocite, pete care se mai numesc şi 
„pete senile“. 

Alte modificări sunt cele legate de elasticitatea şi mobilitatea 
pielii care devine moale, flască, hipermobilă fata de planurile ana- 
tomice de dedesubt, piele care menţine forma pliului cutanat, toa- 
te acestea din cauza modificării țesutului conjunctiv cu ruperea 
reţelei de fibre de elastină şi de colagen şi cu lichefierea substanţei 
fundamentale în care sunt imersate. Apar zone în care pielea es- 
te parcă ruptă, ca pe abdomen sau fese (se mai numesc şi verge- 
turi), apar riduri pe pielea braţelor sau alte zone în care pielea su- 
feră tractiuni sau mişcări din cauza deplasării membrelor şi diferite 
zbarcituri sau riduri pe fata. Toate acestea sunt produse nu numai 
de pierderea elasticitatii țesutului conjunctiv din structura pielii, 
dar şi de ruperea legăturilor pielii cu țesuturile pe care era aşezată, 
precum muşchi, structuri osoase sau articulare. 

O altă modificare importantă este cea legată de aciditatea pie- 
lii. In mod normal, pielea este ca o „mantie acidă“, aciditate ce îi 
conferă o rezistenţă fata de agenţi microbieni. Dacă pH-ul sângelui 
este în jur de 7,4, cel al pielii este între 4 şi 6. Odată cu vârsta, exis- 
tă tendinţa de virare a pH-ul pielii spre alcalinitate. Acest fenomen 
se mai datorează şi spălării cu apă de la robinet care are un pH în- 
tre 7 şi 8,5, şi folosirii săpunurilor şi a cremelor de corp alcaline. 

Alte modificări senile ale pielii sunt keratozele seboreice şi 
angioamele cutanate. Keratoza sebacee sau keratoacantomaul apa- 
re pe pielea normală sub forma unei suprafeţe plane sau suprade- 
nivelate alb-galbuie care se ingroasa, formând o suprafaţă veru- 
coasă şi keratinoasă de diferite nuanţe mai închise. Ea porneşte 
de la transformarea glandelor sebacee din jurul unui folicul pilos 
şi are dimensiuni de la câţiva milimetri la câţiva centimetri, iar 
suprafaţa este keratinoasă şi se dezlipeşte parţial când este zgâria- 
tă cu unghia. Angiomul cutanat este o aglomerare de vase sangvine 

minuscule care creează o denivelare de culoare roşie a pielii. Mai 

pot apărea negi cutanati ca nişte mici tumorete de culoare nea- 

gră. Aceste ultime modificări ale pielii trebuie atent urmărite şi ne- 
cesită de multe ori consultarea unui dermatolog pentru a exclude 
existenţa unei formaţiuni ce necesită atenţie medicală. 

Toate cele de mai sus arată că îmbătrânirea pielii este un pro- 
ces lent care apare atât în cadrul general al senescentei, dar şi ca 
expresie a lipsei de atenţie sau ignoranță fata de îngrijirea ei. 

Mai jos ai câteva sugestii pentru prevenirea îmbătrânirii pielii, 
sugestii pe care te rog să le aplici cu mult timp înainte de apariţia 
transformărilor ireversibile ale structurii anatomice a pielii: 

— mănâncă alimente cu conţinut ridicat de nutrimente antioxi- 
dante, care să combată inflamatia, să îmbunătăţească siste- 
mul imunitar şi să întârzie uzura pielii: mănâncă în fiecare zi 
cereale, lactate, vegetale (morcovi, sparanghel, broccoli, varză 
roşie, fasole păstăi, conopidă etc.) şi fructe (mai ales fructele 
roşii, de exemplu, afine, struguri roşii, coarne, coacăze), adau- 
ga nuci şi sâmburi, găteşte cu ulei de măsline si nu fierbe prea 
mult legumele, mănâncă de două ori pe săptămână peşte, mai 
ales cel de apă sărată, somon, heringi, sardine şi fructe de ma- 
re, carne albă de pasăre, evită carnea procesată; 

— evită cat mai mult zahărul şi dulciurile din alimentaţia zilnică, 
pentru că, prin procesul de glicare, se întreţine o inflamație 
cronică a vaselor de sânge şi a ţesuturilor epiteliale care duce 
la uzura pielii; dacă iti plac dulciurile, ia în fiecare dimineaţă 
o lingură de miere de albine cumpărată de la un producător si- 
gur; 

— bea multă apă pentru a menţine țesutul conjunctiv hidratat, 
fibrele de elastină şi de colagen sunt plasate într-o masă în ca- 
re apa reprezintă o mare parte; apa este necesară şi pentru a 
menţine fluiditatea sângelui, concentraţia de electroliți, osmo- 
za şi pH-ul, ca şi pentru epurarea toxinelor prin rinichi; 

— foloseşte umidificatori pentru a combate uscăciunea stratu- 
lui epidermic, precum creme hidratante de corp sau uleiuri de 
corp care să menţină pielea grasă şi flexibilă; 

— evită fumatul şi consumul de alcool care favorizează inflamatia 
cronică a ţesuturilor, împiedică absorbţia vitaminelor şi a mi- 
neralelor necesare, adaugă toxine care conduc la uzura gene- 
rală a organismului; 

—  protejeaza-ti fata de acţiunea razelor solare folosind unguente 
protectoare cu factor anti-UV (contra razelor ultraviolete) mai 
mare sau cel puţin 30; 

— evită săpunurile şi şampoanele puternic degresante, fă în fie- 
care zi un dus doar cu apă simplă şi freaca-ti corpul cu mana 
sau cu un burete moale; foloseşte săpunul sau şamponul numai 
de 1-2 ori pe săptămână; 

— foloseşte creme adecvate pentru tipul tău de piele, care să nu 
crească pH-ul, adică să nu-l alcalinizeze, şi care să conţină vi- 
tamine, grăsimi şi mineralele necesare; 

— ai grija la reclamele care pot să te deruteze atunci când alegi 
produsele cosmetice, citeşte prospectele, obţine informaţii de 
încredere de la un salon de cosmetică care are credibilitate, in- 
formează-te de pe internet, vizitează un medic dermatolog. 


1.3.2. Faţa 


Ne arătăm, căutăm ataşamentul, căutăm acceptarea, evităm 
rejectia, încercăm să stim dacă suntem bine-veniti sau nu, simpa- 
tici sau antipatici, pentru toate acestea încercăm să avem o fata 
atractivă... Faţa umană este stimulul cel mai frecvent la care este 
expus un individ, cât şi stimulul pe care-l percepe cel mai repede 
un individ într-un context social. Astfel, într-o mare de oameni, 
un individ va percepe cel mai repede feţele care sunt întoarse spre 
el, comparativ cu alţi stimuli vizuali sau auditivi din acel context. 
Dacă mergi pe stradă şi cineva are faţa întoarsă spre tine, atunci 
o vei percepe imediat şi vei întoarce şi tu faţa în acea direcţie. De 
multe ori, noi interpretăm acest fenomen ca fiind vorba de „telepa- 
tie“, de faptul că o minte comunică cu altă minte, dar, de fapt, pri- 
virea umană este atrasă insistent de o altă față umană care este în 

aproprierea noastră, în câmpul vizual periferic, conştiinţa neluând 
parte la acest proces. 

Faţa mai participă la deosebirea a ceea ce pare familiar de ceea 
ce pare străin în relaţiile interumane. Faţa ia parte în mod implicit 
la exprimarea emoţiilor de jenă, ruşine şi timiditate. Aplecăm fata 
în jos când ne este jenă, ne acoperim faţa cu palmele când ne este 
ruşine, căutăm să ne ascundem faţa când suntem timizi. 

Datorită feţei ne exprimăm sentimente, emoţii şi comunicăm 
„afectiv“ cu cei din jurul nostru, putem arăta emoţii de mânie sau 
de dezgust, ca şi emoţii de plăcere si bucurie, sentimente de fericire. 
Tot prin faţa umană încercăm să citim mintea celuilalt. Abordăm 
diferite fizionomii, conştient sau inconştient, unele fizionomii 
sunt caracteristice, legate de noi, neinfluentate de voinţă, sponta- 
ne şi fac parte din faţa noastră relaxată, neutră, altele sunt jucate, 
intentionale, prin care vrem să atragem privirile, vrem să comuni- 
cam ceva sau vrem să trecem neobservati. 

Ne oglindim în fata celorlalţi, de aceea stăm cu fata spre lume, 
ne oglindim în fata unei puteri mai mari decât a noastră şi astfel 
stăm cu faţa spre Dumnezeu. 

În final, faţa ne dă identitate, am putea spune că faţa exprimă 
mai bine unicitatea decât amprentele digitale. Există astăzi instru- 
mente de a decela şi recunoaşte o față umană şi, astfel, să permită 
accesul într-un anume loc. Şi cu toate acestea, faţa este şi partea 
ambiguă din expresia identităţii noastre pentru că ea joacă între 
autenticitate şi disimulare. Prin ea arătăm cine suntem, dar în spa- 
tele ei păstrăm ceea ce este privat sau ceea ce vrem să ascundem. 
Dacă am fi actori pe o scenă, lucrul pe care am vrea să-l transmitem 
ar fi mai întâi cu faţa şi apoi cu vorba! 

Si mai este ceva prin care aducem problema feţei în acest capi- 
tol al cărţii. Faţa determină în cea mai mare proporţie frumuseţea 
noastră şi tot ea ne arată cât de tineri suntem sau am vrea să fim. 
Aparenta fizică este foarte importantă pentru om. Aceasta se re- 
feră în special la atractivitatea fizică şi la consecinţele sociale ale 
acesteia. Astfel, frumuseţea fizică a fost asociată cu mobilitatea 
economică, cu capacitatea de a găsi parteneri pentru întemeierea 

unei familii, pentru obţinerea unui serviciu bun, pentru a te bu- 
cura de mai multe oportunităţi de petrecere a timpului liber etc. 
Există un stereotip care spune că „ceea ce este frumos este şi 
bun“. Nenumărate studii au arătat că indivizii atractivi fizic sunt 
consideraţi a avea şi trăsături psihologice frumoase, sunt văzuţi în- 
tr-o lumină mai bună, sunt mai dezirabili social decât indivizii ne- 
atractivi; se mai crede că cei atractivi o să o ducă mai bine în viaţă. 

Ceea ce face o faţă umană sa fie frumoasă rămâne încă de de- 
monstrat pentru că criteriile de frumuseţe sunt cultural şi geogra- 
fic determinate şi nu se poate face astfel o medie. Se poate spune că 
există chiar o notă de arbitrar în evaluarea atractivitatii unei fete 
umane. Multă lume crede că frumuseţea unui chip stă în ochii aces- 
tuia. Cu toate acestea, există câteva criterii cu care suntem de acord: 
i) simetria feţei, ii) normalitatea sau gradul de asemănare cu majori- 
tatea fetelor celorlalţi din populaţia din care face parte, iii) evidenţa 
caracteristicilor sexuale de pe fata care fac ca fata de bărbat să se 
deosebească de faţa de femeie, iv) expresivitatea feţei care lasă să se 
vadă anumite stări psihologice (de exemplu, expresia de bunătate, 
blandete, deschidere, capacitatea de exprimare a emoţiilor, capaci- 
tatea de exprimare a comunicării, a interesului şi participării, a as- 
cultării atente, exprimarea consideratiei fata de interlocutor etc.), 
şi v) sănătatea şi culoarea pielii de pe faţă evidenţiate de umiditate, 
porozitate, netezime, culoare, elasticitate, cantitatea de ţesut adipos, 
prezenţa ridurilor, grimasele, ticurile, părul de pe faţă, caracteristici 
corelate pozitiv cu atractivitatea feţei. 

Pielea de pe faţă prezintă în mare aceeaşi evoluţie în timp ca 
şi pielea de pe corp. În plus, pielea de pe faţă este expusă mai mult 
razelor solare, condiţiilor atmosferice nefavorabile şi acţiunii meca- 
nice voluntare, generate de tractiunile exercitate cu mâna când ne 
spălăm sau cu alte ocazii, atât voluntare, cât şi involuntare. Pielea 
feţei urmează mişcările muschilor feţei atunci când mâncăm, vor- 
bim, clipim sau exprimăm diferite emoţii. Atunci când pielea feţei 
îmbătrâneşte, ea suferă aceleaşi modificări ca şi pielea corpului, 
respectiv deshidratare, subtiere, pierderea elasticitatii, apariţia de 
riduri şi de pete senile. 

Apariţia ridurilor pe fata este partea cea mai comună din de- 
scrierea feţei unui om în vârstă. Zonele de apariţie a ridurilor sunt 
cele care au suferit cele mai dese tractiuni în condiţiile activităţii 
musculare faciale, precum colţurile ochilor şi ale gurii, fruntea sau 
sub bărbie. Zonele în care apar riduri sunt legate şi de frecvenţa 
cu care anumiţi muşchi faciali îşi modifică tonusul pentru a expri- 
ma starea psihologică comună individului cu fizionomia contigentă 
acesteia. Aceste pliuri ale feţei dau unicitatea feţei fiecăruia dintre 
noi. Astfel, expresiile cele mai comune, contractiile cele mai frec- 
vente ale muşchilor feţei, conduc la imprimarea pe faţă a expresiei 
celei mai frecvent luate de-a lungul anilor. Tot aşa se explică de ce 
soţii seamănă între ei după multi ani de convietuire. Prin imitație, 
ei împrumută acelaşi mod de exprimare facială a emoţiilor, a atitu- 
dinilor etc. şi atunci le apar aceleaşi tipuri de riduri. 

Pielea de pe faţă împărtăşeşte aceiaşi factori care contribuie 
şi la îmbătrânirea pielii de pe corp, precum acţiunea razelor sola- 
re, climatul extrem, fumatul şi alcoolul, consumul excesiv de dul- 
ciuri şi alte deficienţe nutritionale (carente de vitamine liposolubi- 
le, microelectroliti), obezitatea, factorii care favorizează inflamatia 
cronică, acumularea de radicali liberi cu putere oxidativă, tulbu- 
rari ale circulaţiei sangvine, uzura ţesuturilor epiteliale şi conjunc- 
tive, scăderea capacităţii de reparare a modificărilor suferite de 
țesuturile pielii. Nu trebuie uitat că pielea de pe fata are o expunere 
la agenţii externi mai mare decât pielea de pe corp. Pe lângă toate 
acestea, la femei mai participă hormonii sexuali specifici, precum 
estrogenii şi progesteronul. Prin variaţia lor lunară, care generează 
ciclul menstrual, pielea suferă modificări periodice ale nivelului de 
hidratare, de vascularizare, ale intensității metabolismului intrin- 
sec, variaţii care conduc la uzura epidermului, la modificarea pre- 
coce a substanţei fundamentale a dermului, a celulelor epiteliale şi 
conjunctive şi a fibrelor de elastină şi colagen, cu pierderea conse- 
cutiva a elasticitatii şi apariţia ridurilor. După menopauză, canti- 
tatea de estrogeni scade şi procesul de îmbătrânire a pielii la femei 
se accelerează prin scăderea umidității şi a elasticitatii, subtierea 
epidermului, atrofia dermului, scăderea numărului de melanocite 

(celulele pigmentare ale pielii) şi ruperea fibrelor elastice. Iată de 
ce multi medici dermatologi recomandă tratamente substitutive cu 
estrogeni pentru restabilirea aspectului vital, sănătos, al pielii feţei 
la femei. Unele creme de faţă conţin aceşti hormoni în compoziţia 
lor, dar nu este rolul acestei cărţi de a recomanda acest tip de trata- 
mente care sunt de competenţa unui medic dermatolog. Aici eu o să 
inventariez doar unele dintre metodele care stau în puterea şi deci- 
zia fiecăruia dintre noi, pe baza unei cunoaşteri generale a procesu- 
lui de îmbătrânire a pielii şi pe baza dorinţei noastre de a face din 
bătrâneţe o perioadă senină a vieţii noastre. Iată aici câteva dintre 
recomandările mele: 

—  spală-te pe fata cu un săpun neutru (de exemplu, săpun cu gli- 
cerină) şi doar atunci când este cazul pentru degresare, pen- 
tru a nu modifica pH-ul pielii; în rest, spală faţa doar cu apă la 
temperatura camerei şi cu o mângâiere uşoară a mâinilor; 

— nu folosi apă fierbinte pentru spălarea sau degresarea feţei; 

— evită orice tractiuni asupra pielii feţei, atât cu ocazia 
aşa-ziselor masaje faciale, dar şi când foloseşti prosopul, orice 
tracţiune brutală asupra pielii duce la ruperea fibrelor elastice 
şi la dezinsertia ei de pe planurile mai profunde ale feţei; 

— poți folosi substanţe speciale de spălare a pielii, de degresare, 
de „demachiere“, substanţe care respectă atât pH-ul pielii, cât 
şi cantitatea de grăsimi care trebuie să rămână pe suprafaţa 
pielii pentru a asigura protecţia şi elasticitatea ei; 

— foloseşte creme hidratante pentru piele, creme care să aducă 
vitaminele şi mineralele necesare ca şi substanţele grăsoase 
care să protejeze suprafaţa pielii; 

— mai există şi creme cu agenţi antioxidanți care caută să neu- 
tralizeze „stresul oxidativ“ creat de procesele metabolice din 
ţesuturi; 

— evită pe cât posibil expunerea la radiaţiile ultraviolete din 
spectrul radiaţiei solare, obişnuieşte-te să te informezi zil- 
nic asupra indicelui de radiaţie ultravioletă şi aplică pe fata 
o cremă protectoare cu factor de protecţie în funcţie de cât de 
mare este acest indice. Indicele de radiaţie ultravioletă este o 

estimare internaţională a nivelului acestei radiaţii care ţine 
cont de lungimea de undă a acesteia (ceea ce dă şi gradul ei de 
periculozitate pentru pielea umană) şi concentraţia stratului 
de ozon care ne apără de această radiaţie. Acest indice se în- 
tinde de la 1 la 15, ultimul fiind cel mai periculos; 

foloseşte ochelari de soare atât pentru protecţia ochilor, cât şi 
pentru protecţia pielii din jurul ochilor care este foarte sensi- 
bilă şi care are tendinţa de a îmbătrâni mai repede; 
hidratează-te zilnic în mod adecvat, ţine o dietă mediteraneea- 
nă cu cereale, legume, fructe, lactate, peşte şi ulei de măsline 
extravirgin; 

evită pe cât posibil dulciurile concentrate, fumatul şi alcoolul; 
nu uita că odihna este unul din ingredientele esenţiale pentru 
a avea un ten sănătos; 

evită obiceiul de a tine mâna pe fata sau a te şterge pe fata de 
transpiratie sau atunci când consideri că este necesar; mâ- 
na aduce substanţe iritante şi microbi, sporeşte iritatia prin 
tractiunile pe care le exercită, produce excoriatii (mici zgârie- 
turi) din cauza unghiilor sau a inelelor de pe degete; nu „stoar- 
ce“ coşurile sau alte elemente care apar pe piele, trateaza-le cu 
blandete, dezinfectează cu apă şi săpun neutru, adresează-te 
medicului de familie sau dermatologului când ai întrebări re- 
feritor la ceea ce ţi-a apărut pe fata; 

pentru probleme specifice adresează-te medicului dermatolog, 
ai grijă şi nu te lăsa sedusă de reclame şi cosmeticieni fără o 
educaţie profesională adecvată. 


1.3.3. Părul 


Ne amintim foarte bine cu ce surpriză am constatat că ne-a 


apărut un fir de păr alb pe cap. Ne uităm la alţii şi constatăm că 
au tâmplele argintii şi spunem că au început să îmbătrânească. Ne 
uităm apoi la faţa lor să vedem dacă se potriveşte sau nu cu pă- 
rul alb şi concluzionăm că au incaruntit prea devreme sau prea 

târziu. Toate acestea ne amintesc că părul ne arată vârsta cu oare- 
care aproximaţie. 

Părul este un ţesut viu care are o structură proteică cornoa- 
să. El ia naştere dintr-un folicul pilos aflat în structura pielii. Viaţa 
unui fir de păr este între 2 şi 7 ani după care cade şi creşte altul. 
Cantitatea de păr şi viabilitatea lui sunt determinate genetic şi en- 
docrin, iar culoarea părului este dată de cantitatea de pigment pro- 
dusă de celulele pigmentare din piele, respectiv melatonină. 

Se consideră că începând de pe la 30 ani părul începe să ,im- 
bătrânească“ şi primul semn este subtierea şi apoi albirea firului de 
păr. Căderea firelor de păr semnifică mai mult condiţii genetice şi 
hormonale, decât vârsta părului. Oricum, odată cu vârsta se con- 
stata atât subtierea firului de păr, creşterea friabilitati lui, de exem- 
plu se rupe mai uşor şi vârfurile părului apar bifurcate, cât şi rări- 
rea densităţii firelor de păr şi pierderea pigmentului cu albirea lor. 
Aceste fenomene se petrec cel mai mult la părul de pe pielea capu- 
lui, dar senescenta părului este un fenomen general care afectează 
şi alte zone cu pilozitate de pe corp. 

Părul de pe cap face parte din chipul cu care ne prezentăm. 
Expresia şi culoarea ochilor, fizionomia şi felul cum ne aranjăm pă- 
rul de pe cap sunt părţile cele mai importante din înfăţişarea noas- 
tră fizică. Cu această compoziţie noi apărem în locuri sociale şi ma- 
joritatea covârşitoare dintre noi pune mare preţ pe felul cum suntem 
priviţi şi ce impresie lăsăm. Se spune că felul cum ne îngrijim şi ne 
aranjăm părul ne arată cine suntem, subliniază identitatea noastră 
din toate punctele de vedere. Şi aşa cum noi am evoluat de-a lun- 
gul secolelor, tot aşa a evoluat şi aranjatul, tunsoarea, pieptănatul 
sau coafatul lui. Însă ceva a rămas constant; părul la femeie a fost 
dintotdeauna un obiect al frumuseţii, iar la bărbat părul a avut mai 
mult un aspect funcţional. Odată cu apariţia persoanei „unisex“ pro- 
blema începe să fie egal răspândită la femei şi la bărbaţi! 

De-a lungul istoriei, oamenii au purtat părul în diferite mo- 
duri, el jucând un rol important cultural şi social. Astfel, indiferent 
de timpul istoric de care vorbim, stilul aranjatului părului a fost 
determinat de vârstă, statutul marital, clasa socială sau credinţele 

religioase. Aceste variaţii au fost valabile mai mult pentru femei de- 

cât pentru bărbaţi. În Antichitate părul la femei era purtat şi aranjat 

ca o podoabă de frumuseţe. Apoi religia le-a constrâns la o atitudine 
reticentă şi, astfel, părul lor nu a mai putut fi vopsit, coafat sau tuns, 
iar femeile de la o anumită vârstă sau cele căsătorite trebuiau să şi-l 
acopere tocmai pentru că părul era considerat ca făcând parte din 
atractivitatea unei femei. Doar de la începutul secolului XX în ca- 
drul mişcării de emancipare, femeile au început să-şi taie parul, să-l 
vopsească şi să-l coafeze conform modelor succesive. Există şi con- 
siderente religioase care modifică în mod radical această atitudine. 

După cum spuneam mai sus, stilul pe care-l îmbracă tunsoa- 
rea si aranjatul părului atât la femeie, cât şi la bărbat u depins foarte 
mult de vârstă, oamenii dorind să pună în acord aspectul feţei cu cel 
al părului. Si aici există o variaţie, existând bărbaţi şi femei care ca- 
ută ca prin felul cum îşi poartă părul să pară mai tineri decât vârsta 
pe care o au. Este bine că nu există o regulă după care să ne luăm, 
ci doar sugestiile pe care moda ni le dă şi aşa zisul „bun simţ“, adică 
acel simţ estetic şi de civilitate care nu ne lasă să devenim ridicoli. 

Sunt convins că şi pentru tine, dragă cititoare, părul este un 
domeniu de mare interes. Nici bărbaţii care mai au păr nu sunt total 
dezinteresati de acest subiect. În cele ce urmează eu o să-mi permit 
să ofer câteva sugestii despre îngrijirea părului odată cu vârsta. De 
la început trebuie să spun că fiecare are propria concepţie, propriul 
stil despre cum îşi poarta părul şi acesta este rezultatul unei deli- 
berări interne între ceea ce vede la alţii, ce înţelege din moda actu- 
ală şi ceea ce crede că îl reprezintă. De aceea, sugestiile de mai jos 
sunt legate mai mult de felul cum să îngrijim părul ca el să nu îm- 
bătrânească prea repede, decât despre felul cum să-l purtam, stilul 
purtării părului fiind o problemă foarte personală. 

1. foloseşte o dietă mediteraneeană cu lactate, cereale, peşte, 
nuci, ulei de măsline, mănâncă la fiecare masă vegetale boga- 
te în vitamine şi minerale, încheie fiecare masă cu fructe, evită 
dulciurile concentrate şi carnea procesată; 

2. bea multă apă şi calculează ca în fiecare zi să ai un aport de 
minimum 2 litri de lichide; 

11. 

Evita consumul de alcool si fumatul, factori care favorizea- 
ză îmbătrânirea ţesuturilor in general, şi a pielii şi părului, in 
special; 

Foloseşte un umidificator pentru păr, el având tendinţa să fie 
mai uscat şi friabil odată cu înaintarea în vârstă; 

Încearcă să porţi părul mai scurt odată cu vârsta; faptul că fi- 
rul de păr începe să devină mai subţire, mai puţin elastic şi fri- 
abil face ca lungimea lui să favorizeze ruperea şi, astfel, rărirea 
părului de pe cap; 

Evită expunerea prelungită la soare, părul fiind şi el sensibil la 
razele calorice şi cele ultraviolete din radiaţia solară; expus la 
soare, părul se încălzeşte, se usucă şi, astfel, se grăbeşte pro- 
cesul de îmbătrânire şi de fragilizare a lui; 

evită spălatul părului cu săpunuri şi şampoane puternic de- 
gresante, ca şi frecarea viguroasă a lui atunci când te speli pe 
cap. Degresarea excesivă a părului îl expune atât la acţiunea 
factorilor fizici externi (temperatură, radiaţie solară), cât şi la 
perturbarea activităţii glandelor sebacee şi la degresarea pielii 
capului, uscarea pielii capului şi la accentuarea procesului de 
cădere a părului; 

După spălarea cu sampon, foloseşte un balsam, adică o lotiune 
care conţine vitaminele şi mineralele pentru întreţinerea pă- 
rului; la magazinele de cosmetică, există diferite produse de 
acest fel; 

În ziua în care nu ţi-ai spălat părul, perie-l îndelung cu o perie 
de cap, această periere înlătură grăsimea în exces de pe păr, 
impuritatile care s-au prins pe părul gras şi asigură o „gimnas- 
tică“ binefăcătoare foliculilor piloşi şi pielii capului în general; 
Cand iti usuci părul, evită uscătoarele de păr care debitează 
aer prea fierbinte, mai bine este să te usuci cu un prosop de 
bumbac pe care să-l ţii înfăşurat în jurul capului şi să stai în- 
tr-o cameră cu temperatură normală; 

Dacă obişnuieşti să-ţi vopsesti părul, caută să faci acest pro- 
cedeu în locuri autorizate, cu personal calificat care utilizea- 
ză înălbitori, stabilizatori şi coloranţi de calitate adecvată şi 

13. 


14. 


15. 


fără nocivitate pentru procesul de creştere şi de menţinere a 
vitalitatii părului; 

Îţi recomand să adopti o coafură adecvată formei feţei tale, 
culorii pielii, anotimpului şi mai ales statutului social şi pro- 
fesional, nu folosi stiluri extravagante, poţi să adopti o piepta- 
nătură pentru o vârstă mai tânără decât cea pe care o ai, dar 
păstrează o limită dincolo de care să nu treci; 

Recomand ca stilul de coafură să fie simplu şi realist, adică să 
nu necesite tunsori şi substanţe fixative, să nu consume timp 
şi să nu se deterioreze peste zi; 

când adopti coafura sau stilul tău de a-ţi aranja părul, deta- 
şează-te de gândul la ce o să zică alţii, eliberează-te de aşteptări 
fanteziste, încearcă să adopti ceva care să te mulţumească zi 
de zi şi în orice împrejurare şi care să pună o „marcă“ pe iden- 
titatea ta; 

Încearcă să fii satisfăcută şi cu rezultate parţiale, nu căuta per- 
fectiunea, nu te compara cu standarde irealizabile; important 
este să laşi impresia unui păr îngrijit şi decent, concordant cu ci- 
ne eşti şi cu poziţia pe care o ai în lume, nu căuta să frapezi prin 
coafură, există riscul să fii subiectul unor comentarii negative. 


1.4. ACTIVITATEA FIZICĂ SI 
EXERCITILE FIZICE 


Conform celebrului studiu despre bătrâneţe făcut de Fundaţia 


MacArthur din SUA în 1998, menţinerea unei activităţi fizice de-a 
lungul vieţii şi o bătrâneţe sănătoasă merg mâna în mâna. Acest 


studiu a găsit că mulţi oameni foarte bătrâni fac încă o activitate 
fizică intensă precum înot, ridicare de greutăţi, yoga, alergare, di- 
ferite sporturi cu mingea, ciclism, participă la programe de fitness 
precum zumba. 


În culturile tradiţionale, conform organizării vieţii famili- 


ei şi a celei de zi cu zi, bătrânii rămân angajaţi în activităţi fizice 


prin natura activităţilor gospodăreşti precum grădinărit, îngrijirea 


311 


casei, procurarea şi aprovizionarea cu cele necesare traiului etc. 
Se pare că organizarea corpului uman este potrivită cu acest fel 
de activităţi, însă viaţa modernă l-a făcut pe om să petreacă mai 
mult timp şezând sau petrecând timpul în activităţi fără deplasa- 
re motorie şi fără consum de energie. Pe de altă parte, viaţa mo- 
dernă, prin organizarea ei, nu mai furnizează omului oportunităţi 
de activităţi fizice, astăzi oamenii trebuie să-şi găsească progra- 
me recreationale dacă doresc să se implice în activităţi fizice. Din 
această cauză, uneori este greu de menţinut o balanţă fiziologică în- 
tre pasivitate şi activitate fizică, iar datorită popularizării excesive 
a rolului exerciţiilor fizice în prelungirea vieţii, există indivizi care 
exagerează şi se expun riscului de efecte adverse precum afectări 
ale mușchilor, ale articulaţiilor, ale oaselor, ale sistemului nervos, 
cardiovascular sau imunologic. Destul de des se întâlnesc afectări 
ale articulaţiilor la oamenii bătrâni care exagerează cu exerciţiile 
fizice sau la cei care locuiesc la ţară şi au grădină sau pământ agri- 
col propriu. În aceste din urmă cazuri, leziunile articulare, mai ales 
la genunchi şi şolduri, sunt cauzate mai ales de repetarea la infinit 
a aceloraşi mişcări care au condus la uzura articulară. 

De cele mai multe ori, programele de activitate fizică ale omu- 
lui matur sau chiar bătrân de astăzi sunt legate de dorinţa de a di- 
minua cantitatea de ţesut adipos de pe corp. Dacă aceste programe 
sunt prea intense şi însoţite de diete hipocalorice, există riscul de 
leziuni musculare, depresarea activităţii imunologice sau apariţia 
de boli neurodegenerative. Facem adesea greşeala de a ne compara 
cu atletii pe care îi vedem pe stadioane şi de a ne baza pe credinţa 
că activitatea fizică intensă se corelează cu sănătatea cardiovascula- 
ră. S-a constatat că un corp cu foarte puţin ţesut adipos este foarte 
vulnerabil la boli infecțioase, tot aşa cum un corp cu prea mult ţesut 
adipos este vulnerabil la boli cardiovasculare şi diabet de tip II. Se 
ştie că activitatea fizică aerobă, consumatoare de oxigen, este un ge- 
nerator important de radicali liberi şi, astfel, dacă se exagerează cu 
programul de exerciţii fizice, cantitatea de metaboliți oxidativi din 
corp creşte şi se măreşte vulnerabilitatea pentru inflamații croni- 
ce, pentru boli cardiovasculare etc. De aceea, principala preocupare 

pentru un individ care se îngrijeşte de felul cum îmbătrâneşte este 
să găsească echilibrul potrivit între odihnă şi activitatea fizică adec- 
vată metabolismului propriu şi vârstei la care a ajuns. 

Când vorbim de activitate fizică, înţelegem mai multe compo- 
nente: exerciţiul aerobic, mersul pe jos, înotul, mersul pe bicicle- 
tă, exerciţiul la aparate de fitness şi întreţinerea flexibilitatii şi a 
echilibrului. 


1.4.1. Exerciţiile aerobice sau „cardio“ 


Exerciţiile aerobice, numite şi „cardio“, reprezintă activitatea 
fizică care conduce la creşterea funcţionării sistemului respirator şi 
cardio-vascular, ce se exprimă prin mărirea frecvenţei cardiace şi 
respiratorii. Această creştere a activităţii acestor sisteme reprezintă 
strădania organismului de a aduce cât mai mult oxigen muşchilor 
implicaţi în această activitate. Aceasta se poate realiza prin alerga- 
re pe pistă, pe stradă sau pe trade-mill (covor rulant sau „bandă“). 
Cu cât rezistenţa unei persoane este mai mare, cu atât creşterea 
frecvenţei cardiace şi respiratorii este mai puţin frecventă şi apare 
mai târziu. La fel, cu cât o persoană este mai bine antrenată, cu atât 
timpul scurs de la oprirea activităţii fizice până la revenirea la nor- 
mal a frecvenţei respiratorii şi cardiace este mai scurt. O activitatea 
fizică asociată cu creşterea moderată a frecvenţei cardiace şi respi- 
ratorii este benefică pentru organism pentru următoarele motive: 
— menținerea sistemului cardiovascular în condiţii de bună 

funcţionare: întreţine contractilitatea şi forţa mușchiului car- 

diac, menţine elasticitatea şi tonusul musculaturii pereţilor 
vasculari, menţine presiunea arterială la valori normale; 

— consumă caloriile suplimentare aduse de o alimentaţie in ex- 
ces, altfel aceste calorii s-ar depozita sub formă de ţesut grăsos; 
exerciţiul fizic nu este totuşi o reţetă pentru a reduce volumul 
țesutului adipos, ci numai o dietă hipocalorică poate realiza 
acest lucru; este o greşeală să se facă activitate fizică în exces 
doar cu gândul că persoana o să slăbească; 

întreţinerea sistemului muscular şi osteo-articular în bune 
condiţii; 

menţinerea sistemului imunologic, activitatea fizică având rol 
în întreţinerea imunocompetentei; 

menţinerea unei condiţii psihologice funcţionale prin sus- 
ţinerea activităţilor cognitive (resetarea neuromediatorilor şi 
efect asupra hipocampusului şi a memoriei) şi a emotionalitatii, 
activitatea fizică declanşând producţia de endorfine, mediatori 
ai plăcerii şi durerii, cu apariţia bunei dispoziţii, a optimis- 
mului şi a sentimentului de bunăstare. Se ştie că informaţiile 
transmise de la periferie, din toate articulațiile şi muşchii 
corpului, ajung la creier şi împreună formează imaginea cor- 
porală. Pe această imagine a corpului se construieşte „min- 
tea“, cu cât avem mai multe informaţii de la periferie, cu atât 
reţeaua neuronală care stă la baza „minţii“ este ţinută mai bine 
în viata. Dacă vom scădea prin pasivitate, aceste informaţii şi 
mintea noastră va fi mai săracă, mai adormită, mai pasivă. Noi 
trebuie să facem totul, pe măsură ce îmbătrânim, să menţinem 
acest flux de informaţii de la corpul nostru la creier pentru a-l 
menţine într-o condiţie funcţională corespunzătoare. Aici es- 
te una dintre explicaţiile pentru care activitatea fizică întârzie 
declinul cognitiv şi apariţia bolii Alzheimer. 

Dacă te decizi să adopti un program de exerciţii aerobice, acest 


program trebuie să cuprindă: 


314 


alegerea locului dezirabil, accesibil, de alergare, de exemplu, 
alergare pe stadion, pe stradă, pe o pistă artificială sau pe co- 
vorul rulant acasă sau la centrul de fitness; 

alegerea locului de alergare în funcţie de anotimp şi de con- 
ditiile meteorologice (căldură excesivă, ploaie, vânt, zăpadă); 
existenţa de locuri accesibile alternative pentru cazurile în ca- 
re vremea este nepotrivită; 

timpul zilei alocat pentru această activitate fizică; 

zilele în care se aleargă; se recomandă să se alerge în fiecare 
zi, o distanţă sau în timp fix, care să ţină cont de rezistenţa in- 
dividuală. 


Ce să alegem? Totul depinde de vârsta pe care o avem în pre- 
zent, de cat de bine ne simţim fizic, de cât de aderenti suntem la 
idea că exerciţiul fizic este un lucru care ne ţine departe de proce- 
sul de îmbătrânire, de experienţa de până acum, de istoria proble- 
melor de sănătate de până acum şi de problemele de sănătate din 
momentul de faţă. În general, pot spune cu certitudine că cu cât 
aceste exerciţii sunt începute mai devreme în viaţă, cu atât ele sunt 
mai benefice pentru organism. Apoi mai contează persistenta in 
practicarea exerciţiilor fizice. Una este să fi făcut sport la tinereţe, 
apoi ani buni să fi fost sedentar, ca mai apoi, la bătrâneţe, să începi 
să alergi pentru că ai constatat că ai burtă, şi alta este să fi facut jo- 
gging toată viata fără întrerupere dintr-o „filozofie“ de întreţinere 
corporală şi mintală. 

Practic, iti recomand să începi cu o alergare de probă care să 
măsoare distanţa până la care pulsul şi frecvenţa respirației au 
ajuns la un punct pe care să-l consideri ca limită, de exemplu, 140 
bătăi cardiace pe minut, şi să mentii această distanţă mai multe zile 
la rând; această distanţă o vei numi „perimetrul tău de alergare“. 
Vei alerga în fiecare zi cu aceeaşi viteză şi vei măsura de fiecare da- 
tă frecvenţa respirației şi a pulsului când termini alergarea acestei 
distanţe. O să constati după o perioadă de timp că, la sfârşitul par- 
curgerii acestei distanţe, frecvenţa respirației şi a pulsului este mai 
mică. Atunci vei putea creşte distanţa cu încă puţin până vei obţine 
iarăşi 140 de bătăi cardiace pe minut si, astfel, perimetrul tau de 
alergare se va mări progresiv. Vei constata că eşti din ce în ce mai 
antrenat şi, astfel, vei creşte perimetrul tău de alergare până la pra- 
gul pe care vrei să-l mentii de acum încolo, de exemplu, vei alerga 
în fiecare zi 4 km cu acelaşi pas de fiecare dată. Dacă alergi pe ban- 
dă, vei afla şi câte calorii consumi pentru alergarea acestei distanţe, 
dar poţi să utilizezi aparate portabile moderne de măsurare conti- 
nuă a frecvenţei cardiace şi a numărului de paşi, de exemplu ceas 
sau bandă în jurul braţului. Aceste valori, frecvenţa cardiacă pe 
distanţa standard sau numărul de calorii consumate, sunt cele ca- 
re iti vor arata cat de antrenat eşti şi dacă poţi eventual să măreşti 
perimetrul de alergare sau, din contră, să-l micşorezi. 

Pe parcursul acestui program trebuie să monitorizezi sta- 
rea muschilor şi a articulaţiilor. Ai totdeauna grijă să-ţi intinzi 
articulațiile şi muşchii, făcând mişcări de elongare, şi să-ţi incalzesti 
muşchii, făcând câteva mişcări de alergare pe loc, înainte de a în- 
cepe alergarea propriu-zisă. Dacă faci „febră musculară“, înseamnă 
că distanţa pe care ai ales-o este prea mare, pentru că febra muscu- 
lară trădează faptul că s-a acumulat acid lactic în muşchi, compus 
produs de metabolismul energetic al muşchiului la efort, situaţie 
pentru care nu eşti încă adaptat. Dacă apare, este bine să iei vitami- 
na C, să masezi muşchiul uşor pentru a îmbunătăţi circulaţia şi, în 
caz de durere mare, poţi să masezi muşchiul cu un unguent antiin- 
flamator (Voltaren, Diclofenac) sau să iei un antiinflamator pe gură 
(aspirină, ibuprofen etc.). Dacă durerea nu trece până a doua zi, în- 
seamnă că este nevoie de un repaus de 1-2 zile şi de restructurarea 
distanţei de parcurs. La fel, dacă apar dureri articulare, mai ales la 
genunchi, este bine să masezi articulaţia cu unguent antiinflamator 
şi să regândeşti distanţa de alergare sau să renunti la acest program 
în favoarea unuia mai puţin solicitant pentru articulaţii, precum 
mersul pe jos despre care îţi voi vorbi mai departe. Dacă durerea ar- 
ticulară persistă, poate fi vorba de o leziune de uzură a articulației 
(artroză) şi este necesară consultarea unui medic pentru tratament 
corespunzător. 

Dacă vei persista cu acest program de alergare o să constati că, 
după o perioadă, vei deveni „adictiv“, adică nu o să poţi să stai fă- 
ră să alergi, o să simţi o chemare, o dorinţă de alergare, tot aşa cum 
un dependent de drog simte lipsa acestuia. Există riscul ca această 
dependenţă să te facă să exagerezi, să alergi chiar dacă ai dureri ar- 
ticulare, chiar dacă ceva din corpul tău iti spune că este prea mult. 
Trebuie să înţelegi că alergarea pe care ţi-o recomand este doar un 
program de menţinere a sănătăţii şi nu o performanţă de care să-ţi 
legi stima de sine, orgoliul sau vanitatea. Mai mult, dacă vei alerga 
de-a lungul anilor, va trebui să accepti că, odată cu trecerea timpului, 
deşi eşti antrenat, trebuie să reduci perimetrul de alergare pentru că 
orice exagerare se va răsfrânge asupra organelor ce susţin efortul ae- 
robic, adică inimă şi plămâni, şi asupra muschilor şi articulaţiilor. 

1.4.2. Mersul pe jos 


Este exerciţiul fizic cel mai la îndemână şi, de aceea, şi cel mai 
utilizat şi mai des invocat de cei care popularizează importanţa 
mişcării pentru oamenii de peste o anume vârstă. Trebuie de la în- 
ceput să spun că organismul uman este conceput să meargă. Desenul 
membrelor inferioare, articulaţia lor cu corpul, coloana vertebrală, 
balansul mâinilor, echilibrul datorat sistemului nervos, toate sunt 
făcute astfel încât să poată fi posibile poziţie bipedă şi mersul pe jos. 
Putem spune că mersul pe jos este mişcarea primordială a omului 
pentru că prin ea ne deplasăm firesc pentru a ne satisface nevoile 
bazale. 

În general, mersul pe jos nu consumă multă energie dacă el es- 
te firesc, adică dat de ritmul pasilor specific fiecărei persoane. Se 
consideră că omul parcurge cu acest ritm o distanţă de 4 km într-o 
oră. Desigur, există variaţii individuale date de înălţime, lungimea 
picioarelor, frecvenţa paşilor, forța musculară. 

Există diferite stiluri de mers pe jos pe care tu le poţi adopta: 
i) mersul pe jos spontan, firesc, cel pe care-l faci când te plimbi, fă- 
ră să-ți impui un ritm sau o forţă anume, mersul în timpul căruia 
te poţi gândi şi imagina ce vrei; ii) mersul activ, în care mergi cu o 
viteză mai mare decât cea obişnuită, cea pe care o adopti când te 
plimbi; iii) mersul atunci când mergi foarte repede, dar nu fugi şi 
când membrele superioare sunt flectate din cot şi palmele la nivelul 
pieptului, mişcându-se activ, în ritmul paşilor, cu scopul de a ţine 
balansul corpului, şi iv) mersul cu sprijin pe bețe (trekking), mers 
în care tii în fiecare mână un bat precum cel pentru schi si pe care-l 
sprijini pe pământ atunci când faci pasul cu piciorul contralateral; 
acest tip de mers solicită şi jumătatea superioară a corpului, antre- 
nând mai mulţi muşchi la activitatea de mers pe jos. 

Recomand să mergi pe jos în fiecare zi timp de minimum 30 
de minute într-un ritm susţinut sau 45 de minute într-un ritm „de 
plimbare“. Este bine să porţi încălțăminte moale, pantofi de sport 
şi să alegi traseul de mers în aşa fel încât să-ţi permită un mers 
continuu, nefragmentat şi care să-ţi ofere plăcerea mersului pe jos, 

astfel încât să nu reprezinte o corvoadă. Există brățări sub forma 
unui ceas care măsoară paşii parcurşi în funcţie de balansarea mâi- 
nii. Dacă iti procuri un astfel de aparat, poţi să faci un barem zil- 
nic al plimbării în funcţie de numărul de paşi parcurşi în 30-45 
de minute. Dacă această distanţă este uşor de parcurs pentru tine, 
poţi să o măreşti sau poţi să utilizezi un traseu care să fie variat, cu 
suişuri şi coborâşuri şi, astfel, să solicite mai mult atât musculatu- 
ra, cât şi sistemele care susţin consumul energetic, precum inima 
şi plămânii. 

Ca şi în cazul alergatului, mersul pe jos foloseşte musculatura 
picioarelor, muşchii respiratori (diafragma şi muşchii intercostali), 
muschiul cardiac şi muşchii spatelui şi ai braţelor, in mod acceso- 
riu. În cazul mersului forţat sau al mersului cu bete de trekking, 
mersul pe jos este mai dificil şi consumă mai multă energie, aşa că 
şi perimetrul de mers poate fi altul. 


1.4.3. Mersul pe bicicletă 


Reprezintă un alt gen de mişcare fizică ce antrenează mus- 
culatura picioarelor, dar şi alte grupe musculare, precum cele ale 
braţelor şi umerilor. Ca şi în cazul altor exerciţii fizice, mersul pe bi- 
cicletă se poate face în diferite „regimuri“ de forţă, respectiv cu vi- 
teză mai mare sau mai mică, pe drum plat sau pe un traseu cu deni- 
velări, urcuşuri şi coborâşuri. Această activitate mai depinde şi de 
echipament, respectiv de tipul de bicicletă, respectiv de curse, de se- 
micurse, de oraş sau de ciclism montan, precum şi de accesul la dru- 
murile publice, la pistele orăşeneşti de biciclete sau la pistele special 
amenajate pentru „mountain-bike“ prin pădure sau teren accidentat. 

Atunci când te-ai hotărât să practici regulat mersul pe bici- 
cletă, trebuie să determini cu grijă perimetrul tău de mers, adică 
distanţa sau timpul în care poţi merge pe bicicletă fără să ajungi 
la cifre prea mari ale frecvenţei cardiace şi respiratorii care să dă- 
uneze organismului. Poţi să-l numeşti şi perimetrul tău energe- 
tic. Iti vei lua pulsul la diferite distanţe de mers cu bicicleta şi o 

să constati că acesta se accelerează pe măsură ce distanţa parcur- 
să sau viteza de deplasare este mai mare, fenomen care trădează 
munca inimii de a debita în corp din ce în ce mai mult sânge pen- 
tru a aduce oxigen la muşchii care fac efort. După această perioadă 
de creştere a pulsului, urmează o perioadă de menţinere în platou, 
când frecvenţa cardiacă a ajuns în regimul de funcţionare adec- 
vat pentru efortul pe care-l faci. Acum ai prins regimul de efort 
pe care poţi să-l practici, fără să pui în pericol echilibrul metabo- 
lic al organismului. Dacă o să măreşti viteza de pedalare sau o sa 
fii nevoit să urci un deal sau să rămâi în şa mai mult timp, o să 
constati că pulsul creşte şi atunci începi sa gâfâi şi să simţi că nu 
mai ai energie şi oxigen. Acum ai depăşit perimentul tău energetic 
în care poţi să te „mişti“ fără să depasesti pragul dincolo de care 
organismul nu mai poate face fata la efort. O să constati că, atunci 
când depasesti acest perimentru energetic, începi să gafai; daca 
te opresti, gâfâitul şi bătăile cardiace se menţin ridicate un timp 
ca mai apoi să scadă treptat. De ce se întâmplă aşa? În interiorul 
perimentului energetic, inima şi plămânul tău, funcţionând la pa- 
rametri ridicaţi, reuşesc să aducă oxigen atâta cât ai nevoie pen- 
tru efortul pe care-l faci. Când cantitatea acestui efort este prea 
mare, organismul va utiliza mecanisme anaerobe care vor trebuie 
să compenseze lipsa oxigenului. Se spune că atunci tu contractezi 
o datorie de oxigen pe care o „plăteşti“ când te opresti şi inima 
şi plămânii încă funcţionează cu frecvenţă ridicată. Când aceas- 
tă frecvenţă a ajuns la normal, poţi spune că deja ţi-ai plătit dato- 
ria de oxigen. Cu cât datoria de oxigen, adică activitatea muscu- 
lară, s-a făcut în regim de lipsă de oxigen, de activitate anaerobă, 
cu atât timpul de revenire a frecvenţei cardiace şi respiratorii va 
fi mai lung. Dacă eşti antrenat, datoria de oxigen se formează mai 
greu pentru că inima şi plămânii sunt antrenați să-şi facă munca 
şi la eforturi mai mari. Acest lucru se menţine prin antrenament 
gradat pe baza integrităţii anatomo-fiziologice a organismului. De 
fapt, atunci când te antrenezi, nu faci altceva decât să îţi antre- 
nezi nu numai muşchii, ci şi inima şi plămânii. De aici vine be- 
neficiul pe care activitatea fizică îl are asupra organismului de-a 

lungul vieţii. Este normal să ne închipuim că, odată cu vârsta, oda- 
tă cu procesele de involutie a organismului ca întreg, şi capacitatea 
noastră de efort, perimetrul nostru de mers, scade proporţional, 
la unii mai repede, la alţii mai încet, în funcţie de o mulţime de 
factori printre care istoricul nostru de practicare a exerciţiilor fi- 
zice, alimentaţia, evitarea alcoolului şi a fumatului, odihna, zes- 
trea genetică. 

Vreau să mai fac o remarcă, ciclismul poţi să-l practici în fie- 
care zi în care ai oportunitatea şi dispoziţia. Dar el nu este o acti- 
vitate fizică de lung parcurs şi nici destul de constantă care să-ţi 
dea posibilitatea să-ţi mentii forma fizică. În condiţiile organiză- 
rii stradale de la noi, a traficului urban, a facilit“ăţilor specifice 
pentru cei care merg cu bicicleta, ciclismul poate fi considerat mai 
mult o activitate fizică recreationala care se practică din cand in 
când. În plus, ciclismul, chiar dacă ai o istorie îndelungată de prac- 
ticare a lui, nu poate reprezenta şi o activitate fizică pentru o vâr- 
stă mai înaintată din cauza riscurilor pe care le presupune (căză- 
turi sau accidente de trafic cu probabilitatea de traumatisme şi 
fracturi). Aşa că eu sunt partizanul exerciţiilor fizice făcute di- 
rect, pe picioare, adică alergatul sau mersul de jos. Acestea pot fi 
considerate fundamentul activităţilor fizice pe care poţi să le faci, 
„pachetul de bază“, iar ciclismul doar o activitate recreationala, 
episodică, dependentă de anotimp, de condiţiile meteorologice, de 
companie, dispoziţie psihică etc., care vine să adauge ceva în plus, 
dar nicidecum să se substituie „pachetului de bază“. Mai trebuie să 
adaug că exerciţiul fizic precum mersul pe bicicletă se poate exe- 
cuta şi acasă, pe bicicleta ergometrică, sau la sala de fitness care 
oferă diferite tipuri de biciclete care imită mersul pe teren plat sau 
pe teren accidentat etc. Aceste biciclete statice reproduc în mare 
mersul natural pe bicicletă, dar nu vor putea înlocui activitatea de 
coordonare şi echilibru pe care o solicită bicicleta adevărată. Ori 
menţinerea echilibrului şi coordonarea mişcărilor necesare mer- 
sului pe bicicletă reprezintă un stimul sanogenetic pentru sistemul 
nervos în ansamblul lui. 

1.4.4. Inotul 


Înotul este o altă activitate fizică ce poate fi practicată de-a lun- 
gul vieţii şi care aduce beneficii semnificative sănătăţii celor care-l 
practică. Înotul presupune activitatea altor grupe musculare decât 
cele folosite la alergat sau mers pe jos. Dar cel mai mare beneficiu 
adus de practicarea inotului este cel pentru sistemul cardio-respi- 
rator. Datorită specificului înotului, cel care-l practică face un efort 
respirator continuu şi de mare amplitudine, care contribuie atât la 
mărirea capacităţii de efort a plămânului, cât şi la îmbunătăţirea 
circulaţiei sangvine de „întoarcere“. Prin inspiratiile ample din tim- 
pul inotului se creează presiune negativă în cutia toracică, un fel de 
vid care absoarbe sângele din venele corpului şi-l trimite spre inimă 
pentru a fi apoi repompat în organism. În cazul exerciţiilor fizice „te- 
restre“, circulaţia venoasă de întoarcere se face din partea inferioară 
a corpului spre cea superioară prin învingerea forţei gravitaționale. 
Aceasta reprezintă un efort deosebit pentru sistemul cardiocircula- 
tor care se adaugă pompării sângelui de la centru spre periferie. La 
toate acestea se mai adaugă faptul că, în cazul înotului, sarcina asu- 
pra articulaţiilor este mai mică decât în cazul sporturilor „terestre“ 
şi, astfel, el este recomandat celor care au afecţiuni osteo-articulare. 

Înotul are avantajul că se poate practica la diferite regimuri de 
viteză şi forţă, fiecare alegând ceea ce i se potriveşte cel mai bine. 
Şi aici se pune problema perimetrului de energie, dar fiecare prac- 
ticant ştie cât poate să înoate până când simte că îi este greu să mai 
respire, acest anunţ din partea respirației fiind cel care iti spune ca 
trebuie să te opresti. Există şi gimnastica acvatică, respectiv gim- 
nastica făcută în bazinul de înot, la apă de adâncime mică, care fa- 
ce ca mişcările corpului să fie mai uşoare decât pe pământ, gen de 
activitate fizică recomandată persoanelor cu probleme osteo-arti- 
culare care nu pot practica mersul pe jos. 

Mai mult decât în cazul ciclismului, înotul presupune facilităţi 
de practicare, precum existenţa bazinelor utilizabile atât vara cât şi 
iarna, ca şi capacitatea financiară de a avea acces pe termen lung la 
acestea. Din acest motiv, înotul poate fi un sport relativ costisitor. 

Ca şi în cazul ciclismului, înotul poate reprezenta o activita- 
te fizică complementară fata de „pachetul de bază“ reprezentat in 
special de mersul pe jos. Mai apoi, la vârste înaintate, înotul poate 
aduce unele restricţii legate de starea fiziologică a aparatului res- 
pirator, cardiovascular şi excretor, pe când mersul pe jos în interi- 
orul perimetrului de mers sau de efort va rămâne totdeauna valid 


şi accesibil. 


1.4.5. Ridicarea de greutăţi (bodybuilding) 


Ridicarea de greutăţi este o altă activitate fizică în care sunt 
antrenați oamenii de astăzi, mai ales bărbaţii, într-un program ca- 
re generic se numeşte bodybuilding, cu alte cuvinte într-o activi- 
tate de construire a unui corp frumos. Acest tip de activitate fizi- 
că este astăzi din ce în ce mai popular printre tineri ca expresie a 
dorinţei lor de a prezenta în mod public un corp musculos care este 
corelat cu creşterea stimei de sine şi a atractivitatii erotice. În plus, 
acest tip de exerciţii fizice beneficiază de popularitate şi reclamă 
creşterea exponențială a sălilor de fitness şi a suplimentelor ener- 
gizante şi de favorizare a creşterii masei musculare. 

Această activitate de bodybuilding se face în mod programa- 
tic, după anumite scheme sau la latitudinea fiecăruia, în funcţie de 
cunoştinţele legate de poziţia şi activitatea fiecărui muşchi din corp 
şi, în principal, este dată de ridicarea de greutăţi sub formă de hal- 
tere sau gantere, ca şi de folosirea diferitelor aparate de fitness ca- 
re în esenţă solicită acelaşi tip de activitate musculară prin mani- 
pularea în diferite planuri a greutăților. Această activitate implica 
muşchii membrelor superioare şi inferioare şi cei ai trunchiului sau 
ai bazinului, în funcţie de tipul mişcărilor executate. Indiferent de 
grupele musculare implicate, în funcţie de mărimea greutăților şi 
de timpul de manipulare a lor, este şi intensitatea participării pom- 
pei de oxigen, adică a sistemul respirator şi cardiovascular, dar cu 
amendamentul că, în timpul fiecărei ridicări de greutăţi, glota se în- 
chide, nepermitand să se continue ciclul respirator şi ea se deschide 

doar atunci când mişcarea care a condus la manipularea greutăţii 
s-a încheiat. În acest timp, cât glota este închisă, ciclul respirator es- 
te suspendat şi presiunea din cutia toracică este crescută deoarece 
muşchii respiratori, cei intercostali şi diafragma, rămân contractati 
odată cu contracția mușchilor trunchiului şi abdominali care par- 
ticipă la fixarea corpului pentru a permite deplasarea braţelor sau 
a picioarelor prin care se deplasează greutatea care este mişcată. 
Astfel, circulaţia de întoarcere la inimă este îngreunată, dacă nu 
chiar suspendată, şi aceasta aduce un efort suplimentar pompei de 
oxigen. Aici se află originea sfatului meu de a nu exagera şi chiar de 
a abandona la o anumită vârstă acest tip de exerciţii fizice. Pe scurt, 
eu nu recomand niciun fel de „exerciţii fizice cu glota închisă“, adică 
cele care presupun oprirea respirației în timpul mişcării, ca atunci 
când cineva se „screme“, pentru că sunt periculoase, creând premi- 
sele favorabile unor accidente vasculare cardiace şi/sau cerebrale. 

Am văzut persoane trecute de vârsta a doua, mai ales fe- 
mei, care merg pe jos, aleargă sau fac gimnastică ţinând în mâna 
greutăţi mici, în credinţa că astfel tonicitate musculaturii lor se va 
îmbunătăţi. Eu nu recomand acest tip de activitate fizică! Cred că 
orice activitate fizică de menţinere a sănătăţii trebuie făcută cu cor- 
pul liber de orice fel de constrângere mecanică. Doar în felul aces- 
ta se va obţine creşterea adecvată a capacităţii fizice, a tonicitatii 
musculare, a coordonării şi echilibrului. Orice adaos aduce un fel 
de artificialitate dinamicii fireşti a copului nostru care este înscri- 
să în imaginea mintală a corpului. 


1.4.6. Gimnastica si dansul 


Prin gimnastică, în sensul pe care-l folosesc aici, înţeleg o se- 
rie de mişcări ale membrelor şi ale corpului ca întreg cu scopul 
de a dezvolta agilitatea şi coordonarea lui. Cuvântul gimnastică 
are rădăcinile în limba greacă şi ar însemna antrenament fizic fă- 
cut cu corpul dezbrăcat, aşa cum făceau gimnastică grecii antici. 
Gimnastica era introdusă în mod oficial în armata Greciei Antice 

ca un fel de antrenament şi încălzire pentru luptă, iar ulterior a 
fost ridicată la rang de întrecere la jocurile olimpice antice. În Evul 
Mediu, gimnastica, împreună cu dieta şi igiena, erau recunoscute 
ca ingredientele principale pentru o viaţă sănătoasă, iar mai apoi, 
spre sfârşitul secolului al XVIII-lea, gimnastica a început să fie in- 
trodusă în şcoli, recunoscându-i-se meritele în dezvoltarea unui 
corp sănătos şi armonios la tineri. 

Ceea ce recomand eu în acest capitol este o gimnastică „do- 
mestică“, o gimnastică făcută acasă cu rolul de a creşte flexibilita- 
tea, agilitatea, amplitudinea şi vigoarea mişcărilor corpului pe de o 
parte, şi pentru dezvoltarea şi menţinerea de-a lungul vieţii a con- 
trolului şi a coordonării neuromotorii, în special al echilibrului, pe 
de altă parte. Astfel, sunt cercetări recente care au demonstrat că 
unul dintre primele semne ale dezvoltării bolii Alzheimer este re- 
ducerea şi apoi pierderea capacităţii de a sta într-un picior! 

Programul de gimnastică pe care-l recomand este cel care 
cuprinde mişcări ale segmentelor corpului şi al lui ca întreg, fă- 
cute în secvenţă de sus în jos şi în două planuri, vertical şi ori- 
zontal. Programul presupune executarea de mişcări repetate în 
fiecare articulaţie, care să imite totalitatea mişcărilor posibile în 
acea articulaţie fără a exercita o forţă anume. Astfel, se începe cu 
poziţia verticală şi cu mişcări ale capului şi ale coloanei cervicale 
(ale gâtului) făcute în toate planurile, adică mişcări de rotaţie şi de 
flexie a capului pe torace, de extensie a capului pe spate şi de re- 
petarea lor de câteva ori într-un ritm convenabil şi fără a exercita 
tractiuni sau elongatii excesive. Apoi, se trece la centura scapulara 
(umeri şi braţe) şi se execută cât mai multe şi diverse mişcări ale 
acestei parti a corpului, mişcări făcute din articulaţia umărului, a 
cotului şi a mâinii, de fiecare parte a corpului şi a ambelor parti 
împreună. Se continuă în secvenţa de sus în jos, ajungând la co- 
loana toracică cu mişcări de flexie a coloanei înainte şi de extensie 
în spate ca mai apoi să se ajungă la coloana lombară şi să se exe- 
cute mişcări de rotaţie şi de flexie şi extensie, mişcări care imită 
ridicatul greutăților, împinsul lor, mişcări de cosire, de invartire 
a unei roti etc. Executantul este invitat să-şi închipuie tot felul de 

acţiuni care implică mişcări ale acestor segmente ale corpului şi să 
le introducă în programul de gimnastică. Partea de gimnastică în 
poziţie verticală se termină cu mișcări făcute de membrele inferi- 
oare, mişcări care antrenează articulațiile şoldurilor, ale genun- 
chilor şi ale piciorului. Şi aici se imită diferite mişcări reale făcute 
în diferite planuri, precum mişcări de fugă înainte şi înapoi, de de- 
plasare laterală, de genuflexiuni sau de ridicare pe vârfuri sau de 
sărituri de pe loc. Contează foarte mult imaginaţia executantului, 
imaginaţie care trebuie să se inspire din mişcări reale, executate cu 
ocazia diferitelor activităţi sau sarcini. 

Programul de gimnastică la domiciliu continuă în poziţia 
orizontală, culcat, când se recomandă executarea de mişcări cu 
muşchii spatelui, ai abdomenului şi ai picioarelor flectate pe abdo- 
men sau mişcări de pedalare şi de forfecare făcute din poziţia culcat 
pe spate. Şi aici contează imaginaţia şi imitarea unor mişcări reale. 

Este important ca programul acesta de gimnastică să condu- 
că la alcătuirea unei secvenţe specifice de mişcări, precum suges- 
tiile făcute mai sus, care să reflecte felul cum înţelege executantul 
mişcările posibile ale corpului său şi să le menţină în secvenţa în 
care le-a construit şi împreună să reprezinte programul individual 
de gimnastică la domiciliu. Repet, acest program nu este destinat 
creşterii forţei, ci doar menţinerii sistemului osteo-articular şi ne- 
uromuscular în bune condiţii de-a lungul anilor, cu scopul păstră- 
rii flexibilitatii, dinamicii, vigorii şi agilitatii corpului. Mai sugerez 
ca, în timpul gimnasticii, să se asculte şi muzică, astfel încât ritmul 
muzicii şi mişcările de executat să aibă acelaşi tempo şi să ofere plă- 
cere şi bună dispoziţie. 

Desigur că tu poţi apela şi la programele specifice de gimnasti- 
că oferite de centrele specializate de fitness. În general, aceste pro- 
grame fac o sinteză între mişcările de gimnastică şi cele ale dan- 
surilor moderne, mişcări care sunt făcute în grup, sub conducerea 
unui instructor care are rolul de a indica şi exemplifica mişcările de 
executat şi care caută să ţină grupul în coeziune şi ritm. 

Zumba este un program de gimnastică sub formă de dans. 
Acest program cuprinde elemente de gimnastică cu consum 

moderat de energie şi de oxigen, mişcări care presupun întindere 
musculară, contracție şi dinamică musculară. Exerciţiile se fac în 
grup, urmărind un instructor şi pe muzică „latino“, care alternea- 
ză ritmul rapid cu cel lent, elementele de dans fiind inspirate din 
dansurile salsa, merengue, samba, flamenco, cha-cha etc. Această 
tehnică tinteste muşchii braţelor, ai picioarelor şi ai trunchiului, 
obținându-se o creştere a tonusului acestor muşchi, o plasticita- 
te generală a corpului, un simţ mai bun al echilibrului şi al balan- 
sului, o dezvoltare a simțului ritmic prin armonizare cu muzica şi 
cu ceilalţi participanţi, prin crearea unei atmosfere entuziaste de 
voioşie şi participare colectivă. Treptat, se obţine o coeziune a gru- 
pului prin nivelarea caracteristicilor psihofizice ale participanţilor, 
cei care rămân în urmă fiind ajutaţi de cei care sunt mai în faţă. 
Instructorul se asigură că participanţii respectă indicaţiile tehnice 
şi strategice ale acestui tip de fitness si creează o atmosferă jovială, 
prietenoasă, lipsită de inhibitii sau conflicte. 

Pilates este un program de gimnastică ce alternează exerciţiile 
musculare aerobice cu cele anaerobice, cu consum mai mare de 
energie. Acest program combină o serie de mişcări ritmice cu cele 
de balet şi de yoga într-un mod care să utilizeze simţul balansului şi 
al echilibrului corpului. Programul nu foloseşte echipament speci- 
al sau aparate de gimnastică. Scopul acestuia este de a creşte forța 
musculară, rezistenţa în regim dinamic şi flexibilitatea. Pilates a 
fost dezvoltat iniţial pentru a ajuta la recuperarea fizică a sporti- 
vilor sau a dansatorilor după ce au suferit accidente musculare şi/ 
sau articulare. Ulterior, acest program a fost adaptat pentru a fi 
utilizat de către oameni cu o condiţie fizică obişnuită. Executarea 
programului se face în grup, sub îndrumarea unui antrenor şi ne- 
cesită concentrare pentru controlul mișcărilor, al balansului, al rit- 
mului şi al respirației. Mişcările sunt initiate de antrenor sub for- 
mă de exerciţii secvențiale, care apoi sunt repetate de grup de mai 
multe ori. Dintre beneficiile majore ale antrenamentului Pilates, 
mentionez: creşterea controlului muscular general, a trăirii corpo- 
rale, creşterea flexibilitatii, a tonusului şi a puterii musculare, in 
special a trunchiului şi a abdomenului, îmbunătăţirea balansului, 

a echilibrului şi a posturii, ameliorarea coordonării şi intensifica- 
rea concentrării. La toate acestea se adaugă un sentiment gene- 
ral de bunăstare corporală şi psihică. Şi în acest caz, executarea 
acestui program în grup creează o armonizare psihică şi fizică a 
participanţilor, o comunicare prin gestică şi plasticitate corporală. 
O altă modalitate de a face mişcări de gimnastică, în înţelesul 
pe care îl dau acestui cuvânt în această carte, adică de mişcări ca- 
re să menţină flexibilitatea, dinamica, vigoarea şi agilitatea corpu- 
lui, este dansul. Dansul ocupă un rol foarte important datorită fap- 
tului că: (i) provoacă mişcări în diverse articulaţii, solicită diferite 
grupe musculare, îmbunătăţeşte coordonarea şi controlul corporal 
şi simţul ritmic şi al echilibrului; ii) facilitează încorporarea emotiei, 
corpul, mişcarea şi postura din dans fiind expresii ale emotiei per- 
soanei care dansează; (iii) utilizarea anumitor mişcări, posturi, ipos- 
taze ale corpului caracteristice dansului generează emoţii specifice 
temei dansului şi, astfel, se restructurează emoţiile nepotrivite; (iv) 
mişcarea, ritmul, tempoul sau spaţialitatea dansului reprezintă mij- 
loace de comunicare atât între cei care dansează, cât şi pentru cei ca- 
re privesc, imbunatatind modul de relaţie cu lumea; (iv) furnizează 
o fereastră deschisă asupra selfului persoanei care dansează; (v) aju- 
tă la o fuzionare armonioasă a corpului, a emoţiilor, a cognitiei şi a 
spiritului. S-a constatat că practicarea dansului ca mijloc terapeutic 
îmbunătăţeşte în mod substanţial expresia şi postura corporală, sta- 
bilitatea emoţională, creativitatea şi imaginaţia, prestigiul şi stima de 
sine, ca şi comunicarea interumană. Poţi să identifici cluburi de dans 
în zona în care locuieşti şi să participi la lecţii de dans de societate. 


1.4.7. Exerciţiile de flexibilitate, tonicitate 
şi echilibru 


1.4.7.1. Exerciţiile de elongatie musculară sunt o forma 
specială de activitate fizică care are ca scop întinderea muşchilor 
şi a tendoanelor aferente pentru a mări elasticitatea şi flexibilita- 
tea muşchilor. Se ştie că un muşchi cu cât este mai lung, cu atât 

contracția lui va fi mai puternică. Pe de altă parte, prin procesul de 
uzură a organismului, există tendinţa ca țesutul conjunctiv şi depu- 
nerile de calciu să se insinueze printre celulele musculare şi peste 
tot acolo unde nu este mişcare. Făcând exerciţii de elongare mus- 
culară cu regularitate, muşchii şi sistemul excitomotor al organis- 
mului realizează că există funcţionare în acele regiuni şi, aşa cum 
toată lumea cunoaşte, „funcţia creează organul“. 

Mişcarea de elongatie musculară este o mişcare naturală a 
omului. Se vede aceasta când avem dorinţa să ne întindem, mai 
ales când ne-am sculat din pat, când am stat mult timp în aceeaşi 
poziţie sau când am „amorţit“; la fel, şi „căscatul“ este tot o mişcare 
de întindere musculară. Prin întinderea musculară, muşchii res- 
pectivi s-au pus în poziţie efectoare, adică gata de activitate. 

Experienţa de toate zilele şi studii de medicină sportivă au ară- 
tat că iniţierea unei activităţi musculare fără să existe o pregătire în 
prealabil, precum mişcările de elongatie musculară, pot conduce la 
rupturi ale miofibrilelor cu apariţia de dureri şi crampe musculare. 
Pe de altă parte, practicarea zilnică a acestui tip de exerciţii fizice a 
condus la păstrarea dinamicii, a vigorii şi a flexibilitatii musculare şi 
osteo-articulare. Mişcările de întindere musculară pot fi considerate 
şi ca parte a antrenamentului de „încălzire“ înainte de a desfăşura o 
activitate musculară care presupune o anume intensitate şi durată. 

Mişcarea de elongatie reprezintă acea mişcare de mare amplitu- 
dine într-o articulaţie care creează întinderea muschiului/muschilor 
şi tendoanelor respective dependentă de acea articulaţie până în 
punctul maxim care se recunoaşte prin apariţia unei senzaţii de în- 
tindere, de disconfort, poate şi durere. Se menţine aceasta elongatie 
mai multe secunde sau zeci de secunde până când organismul se 
obişnuieşte şi senzațiile neplăcute din muşchi şi articulaţii dispar. 

Eu recomand să se execute mişcări de elongatie musculară in 
articulațiile umărului, coatelor, soldurilor, genunchilor, coloanei 
vertebrale cervicale şi lombare în fiecare dimineaţă, imediat după 
scularea din pat şi înainte de orice altă activitate fizică din progra- 
mul tău zilnic de mişcare, de exemplu, mers activ, alergat, mers pe 
bicicletă, înot, jocuri cu mingea etc. 

1.4.7.2. Yoga este o practică izvorâtă din filosofia indiana stra- 
veche care presupune aducerea împreună a minţii şi a corpului, prin 
exerciţii fizice specifice, exerciţii de respiraţie şi meditaţie. S-a con- 
statat că practicarea regulată a exerciţiilor yoga are un efect benefic 
asupra sănătăţii în general şi asupra sentimentului de bunăstare şi 
împlinire generală în special. Practicarea exerciţiilor yoga încurajea- 
ză efortul, inteligenţa, acurateţea, diligenta, atenţia, angajamentul 
şi dedicatia. Sunt mai multe variante de practici yoga. Eu iti reco- 
mand Hatha Yoga, care este cea mai populară şi care foloseşte dife- 
rite posturi, mişcări de elongatie şi mişcări active ale corpului pen- 
tru a obţine creşterea sentimentului de control şi de trăire corporală. 
Poţi să te interesezi unde există centre de practicare yoga în oraşul 
sau zona în care locuieşti şi să aplici pentru a fi parte dintr-un grup. 
Pe măsură ce te initiezi în practica yoga, vei putea să continui aceas- 
tă practică şi acasă sau altundeva, fără îndrumarea unui instructor. 

1.4.7.3. Exerciţiile de echilibru. Echilibrul corpului pentru 
poziţia verticală şi pentru oricare altă poziţie şi mişcare susţinută de 
postura noastră bipedă necesită o coordonare şi un reglaj foarte fin 
între contractiile şi tonicitatea muşchilor corpului, coordonare efec- 
tuată de formaţiuni din creier pe baza semnalelor „proprioceptive“ 
din corp, în special din articulaţii, care informează despre poziţia 
corpului, şi din canalele semicirculare din urechea internă, care in- 
formează despre poziţia corpului fata de spaţiul tridimensional. Ca 
şi alte acţiuni care implică activitate şi coordonare neuro-muscula- 
ră, şi echilibrul este o activitate fizică ce slăbeşte odată cu vârsta. 
Fiecare a constatat din propria experienţă sau din cea a persoanelor 
apropiate că, odată cu vârsta, noi pierdem deprinderile de a adopta 
poziţii ce solicită echilibrul, precum urcatul pe o scară, urcatul în- 
tr-un copac, săritul unui obstacol, adoptarea unor poziţii dificile ca- 
re necesită agilitate şi precizie. De aici vine şi frecvenţa mai crescută 
la oamenii în vârstă a căderilor de la înălțime, de exemplu căderea 
de pe un scaun, sau căderile de la acelaşi nivel, precum împiedica- 
rea pe stradă, în casă, de un covor etc. Toate acestea trădează faptul 
că simţul echilibrului şi mecanismele care îl susţin au devenit defi- 
ciente. Mai mult, pierderea simțului echilibrului se corelează si cu 

declinul cognitiv de la o anume vârstă şi sunt cercetători care spun 
că se poate decela boala Alzheimer în faze incipiente, punând su- 
biectul să stea în poziţii care necesită echilibru. 

Eu iti recomand următorul exerciţiu pe care să-l faci de două 
ori pe zi, atunci când doreşti. Descalta-te şi aşază-te în mijlocul ca- 
merei, pentru a nu avea vreun obiect în imediata apropiere. Încearcă 
să te decuplezi de la grijile şi problemele zilnice şi să te gândeşti la 
corpul tău, astfel încât să-l simţi cu mintea. Apoi ridică un picior, 
astfel încât să rămâi în echilibru pe piciorul de sprijin. Poti să-ţi tii 
mâinile depărtate de corp, pentru a-ţi fi mai uşor să controlezi ba- 
lansul corpului, dar apoi încearcă să le ţii pe şolduri, iar mai apoi pe 
lângă corp. În timpul acesta fă diferite mişcări cu piciorul ridicat, în 
diferite planuri. Adu-l în faţă, în spate, în lateral, flexează-l, simu- 
lează o lovitură cu piciorul a unui obiect care se află in fata, în spate 
sau lateral, inventează orice fel de mişcare ce-ţi pune probleme de 
echilibru. Nu fi frustrat dacă pui piciorul jos pentru că ţi-ai pierdut 
echilibrul, reia poziţia şi mişcarea de unde s-au întrerupt. Caută să 
devii din ce în ce mai performant. După ce ai făcut exerciţiile cu un 
picior, continuă cu celălalt şi fă aceleaşi mişcări. În acest timp, con- 
centrează-te, încercă să-ţi mentii cât mai bine echilibrul şi vezi cum 
progresezi de la o zi la alta. Încearcă să faci acest exerciţiu din ce 
în ce mai lung, pe măsură ce devii mai performant. Poţi să-l faci în 
fata unei oglinzi, privind cu atenţie la ceea ce se petrece cu corpul 
tău. Fii calm, senin şi nu judeca ce faci sau de ce faci. Vei constata zi 
după zi cum corpul tău memorează mişcările şi secvențele muscu- 
lare prin care iti tii echilibrul. În felul acesta, senzațiile tale senzo- 
riomotorii activează regiuni specifice din creier, care sunt învăţate 
prin repetare. Ceea ce realizezi încontinuu prin această secvenţă de 
exerciţii este să percepi propriile experienţe corporale şi să le inte- 
grezi în sentimentul general al corpului. 


2. Ce să fac pentru mintea mea 


Dacă voi gândi ca un bătrân, 
voi fi tratat ca un bătrân. 


În acest capitol o să-ţi vorbesc despre ce e bine să faci pentru 
ca „mintea“ să rămână sprintenă şi viguroasă de-a lungul anilor ca- 
re trec. Prin „minte“ înţeleg capacitatea noastră de a fi conştienţi, 
de a şti ce se petrece cu noi şi ce se petrece în jur, şi procesele psi- 
hice pe baza cărora percepem, construim şi relaţionăm cu realita- 
tea fizică, socială şi subiectivă sau pe care ne-o amintim sau imagi- 
năm cu ajutorul facultăţilor ei de bază precum: percepţia, atenţia, 
emoţiile, limbajul, memoria, judecata, luarea deciziilor, planifica- 
rea etc. 

Este evident că mintea este produsul creierului, pentru că 
există o corelaţie între afectările organice ale creierului şi pierde- 
rea anumitor capacităţi ale minţii noastre până în punctul în care 
leziuni grave ale creierului pot suspenda sau chiar duce la pierderea 
conștiinței, deci a „minţii“ noastre. 

Creierul este cel mai complex organ al corpului nostru, com- 
pus din peste 30 de miliarde de neuroni interconectati în mod 
complex şi care împreună formează o reţea neuronală imensă. 
Creierul nostru defineşte şi discerne ceea ce culegem cu ajutorul 
simţurilor, reglează mişcările corpului, statura bipedă şi echilibrul, 
controlează emoţiile şi comportamentul şi, mai ales, este sediul 
cognitiei, adică al gândurilor, al credințelor si al judecăților noas- 
tre, al capacităţii de a învăţa, de a ne aminti, de a improviza, crea 

şi planifica. Neurobiologii au demonstrat că în funcţionarea aces- 
tei reţele neuronale se găseşte misterul minţii umane şi nu în inte- 
gritatea unuia sau a altuia dintre neuronii care o formează. Astfel, 
s-a constatat că în fiecare zi dispar mulţi dintre neuronii ce alcă- 
tuiesc această masă imensă de neuroni şi, cu toate acestea, min- 
tea noastră şi capacităţile ei pe care ne bazăm în viaţa de fiecare 
zi, clipă de clipă, nu scad. Sunt sigur că o să întrebi: „Poate mintea 
să îmbătrânească?“ şi eu o să-ţi răspund că da. Deşi creierul nos- 
tru pare să aibă o capacitate nelimitată, el se schimbă cu vârsta. În 
măsura în care creierul nostru imbatraneste, se uzează, în măsura 
în care vasele de sânge care asigură oxigenarea lui îmbătrânesc şi 
aduc mai puţin oxigen, iar numărul neuronilor pierduţi pe drumul 
vieţii trec de un anume prag, pot apărea fenomenele „îmbătrânirii“ 
minţii. Există fără tăgadă constatarea că, odată cu vârsta, capaci- 
tatea noastră de memorare, viteza cu care facem anumite calcule, 
cu care luăm decizii sau chiar cu care înţelegem un lucru nou, sca- 
de la fel. Tu o să-mi spui: „Cu toate acestea, eu rămân acelaşi!“. Da, 
omul rămâne acelaşi pentru că mintea nu se rezumă la identitate, 
la sensul selfului, al unicitatii! 

Antonio Damasio, un mare cercetător în domeniul neurobio- 
logiei, a vrut să ştie ce îi trebuie creierului ca să aibă „minte“, care 
sunt condiţiile anatomice minime pentru ca un om să posede ceea 
ce noi înţelegem prin „minte“. El a examinat diferiţi indivizi cu le- 
ziuni importante la nivelul unor structuri ale creierului şi ale mă- 
duvei spinării, cu scopul de a afla cât de mari trebuie să fie afec- 
tările de neuroni şi în ce regiuni ale creierului pentru a conduce la 
dispariţia minţii. Astfel, Damasio a aflat că partea bazală a cre- 
ierului, numită şi trunchiul cerebral, în care se adună senzațiile 
senzoriomotorii, este locul esenţial pe baza căruia mintea există, 
iar apoi se adaugă formaţiuni supraetajate până la nivelul cel mai 
de sus, scoarţa cerebrală, pe baza cărora mintea devine mai com- 
plexă şi se rafinează. Se poate spune că senzațiile senzoriomotorii 
coronale sunt materialul primordial din care se construieşte min- 
tea, conştiinţa şi selful, pentru că ele fac ca o fiinţă să afle că există 
atât înlăuntrul, cât şi în afară ei, într-un cuvânt corpul. Mintea se 

formează pe baza „imaginii“ corpului care există în ea; dacă imagi- 
nea aceasta dispare, dispare şi mintea. Deci corpul este sursa prin- 
cipală, primordială a existenţei minţii, iar pe cale de consecinţă nu 
poate accepta că odată corpul îmbătrânind, putem concepe şi că 
mintea imbatraneste odată cu el. Creierul şi implicit mintea sunt 
creaţia corpului! 

Într-o succesiune simplistă, mai întâi a fost corpul, apoi creie- 
rul, care a trebuie să coordoneze tot ce se petrece în şi cu corpul, si 
apoi a apărut şi mintea, un fel de by product, o expresie contigentă 
a complexificării creierului care a devenit din ce în ce mai sofisti- 
cat pe măsură ce corpul uman a devenit mai amplu şi mai complex. 
Legătura dintre corp şi creier/minte este atât de mare şi de impor- 
tantă, încât s-ar putea spune că, dacă tăiem o bucată din corp, în 
mod figurat tăiem şi o bucată din minte; în măsura în care corpul 
nostru s-a uzat, şi mintea noastră s-a uzat. Aşa putem înţelege şi 
cuvintele mens sana in corpore sano (minte sănătoasă într-un corp 
sănătos) spuse de poetul roman Juvenal acum aproape 2000 de ani! 

Faptul că organismul este cel care determină existenţa minţii 
conduce la ideea că mintea noastră este „încorporată“, emoţiile 
şi gândurile noastre sunt „încorporate“ ; ele sunt influențate de- 
cisiv de existenţa, stările, statutul şi mişcările corpului nostru. 
Majoritatea emoţiilor, a gândurilor şi a deciziilor minţii privesc cor- 
pul nostru şi sunt determinate de starea acestuia. Mai mult, s-a ară- 
tat că trupul nostru nu ne influenţează doar propria minte, ci şi pe 
a altora, corpul fiind legătura noastră directă cu lumea exterioară 
şi cu ceilalţi. Separarea minţii de corp este acelaşi nonsens ca ace- 
la prin care cineva ar vrea să separe hard diskul unui computer de 
software-ul său, de vreme ce existenţa unuia depinde de a celuilalt. 

Apoi „lumea“ face posibilă existenţa corpului, apoi a creie- 
rului şi apoi a minţii. Cunoaşterea lumii, a celei fizice şi a celei 
sociale, se face prin corp, atât prin intermediul senzatiilor sen- 
zoriomotorii, care adaptează poziţia şi mişcarea corpului în geo- 
grafia mediului, cât şi prin încorporarea tuturor celorlalte orga- 
ne de simţ. Nu am şti niciodată ce este apa doar privind-o, până 
când corpul nu ia contact cu ea; nu am şti niciodată ce este focul 

doar privindu-l, până când corpul nu l-ar simţi; nu am şti nicio- 
dată ce este un deal doar privindu-l, până când corpul nu l-ar ur- 
ca sau cobori. Realitatea şi sentimentul că locuim în ea sunt da- 
te de percepţia corpului în contact cu ea. Emotiile se realizează 
prin corp. Se consideră că emoţiile nu sunt altceva decât modifi- 
cări corporale generate de contactul cu un stimul adecvat, modi- 
ficări care sunt trăite la nivel mintal. Originea lor este corporală! 
Darwin a scris o carte esenţială pentru înţelegerea relaţiilor din- 
tre corp şi emoţii, arătând că, pe măsură ce expresia corporală a 
fricii este mai mare, şi trăirea ei mintală va fi mai mare, iar da- 
că încercăm să reducem expresia corporală, trăirea mintală se va 
reduce. Avem exemple zilnice care arată legătura dintre emoţii 
şi corp. Astfel, plângem atunci când vedem sau auzim ceva trist, 
plângem când ne doare ceva în corp. Pe de altă parte, înţelegem 
emoţiile celorlalţi doar uitându-ne la expresia corpului lor şi mai 
ales a feţei. Această recunoaştere a emoţiilor celorlalţi generea- 
ză imediat simpatia şi dorinţa de a ajuta. Este suficient să vedem 
pe cineva neajutorat pentru ca imediat să-i „sărim în ajutor“, fără 
prea multă deliberare mintală. Interesant este faptul că ne impre- 
sionează mai mult deficienţele corpului decât cele mintale. Mai re- 
pede ne vine să dăm ajutor unor oameni care nu pot trece strada 
sau care nu pot urca scările, decât celor care au probleme psiho- 
logice. Iti spun toate acestea pentru a înţelege de ce îngrijirea cor- 
pului înseamnă şi îngrijirea minţii, la fel şi reciproca. 

Dar, pentru ca mintea să existe, nu sunt suficiente, totuşi, doar 
un corp şi un creier, ci şi o lume. Este de înţeles, că pentru ca un 
corp şi creierul lui să existe, el trebuie să fiinteze într-o lume. Din 
relaţia corp/minte, pe de-o parte, şi lumea în care fiinteaza, pe de 
altă parte, se naşte sentimentul de „propriu“, diferenţa dintre mine 
şi altceva sau altul, sau dintre self şi non-self. Acest vehicul, corpul 
nostru, trece prin lume şi prin timp şi ne reprezintă. Schimbările lui 
în timp determină imaginea noastră să se schimbe, pentru ca felul 
cum ne văd ceilalţi să se schimbe şi acestea se repercutează asupra 
evoluţiei minţii noastre pe parcursul vieţii. Într-un fel era „mintea“ 
noastră când corpul nostru ne arăta tineri şi alta este când arătăm 

în vârstă. Deci putem spune că, dacă mintea „îmbătrâneşte“, nu es- 
te numai din cauza faptului că numărul neuronilor scade, dar sia 
faptului că trupul nostru, ca mesager social, trăirile si cognitiile 
încorporate în el, se modifică în timp. Atunci când vorbim despre 
schimbările minţii noastre odată cu vârsta, vorbim de fapt mai mult 
despre consecinţele faptului că noi îmbătrânim în faţa altora decât 
de faptul că îmbătrânim în faţa propriilor noştri ochi. 

În capitolul anterior, am vorbit, despre ceea ce ar trebui să 
faci ca să ai un corp sănătos de-a lungul anilor. Ei bine, acum cred 
că înţelegi că ceea ce ţi-am spus atunci este valabil şi în privinţa 
sănătăţii minţii tale. Nu uita, când faci ceva pentru corpul tău, faci 
şi ceva pentru mintea ta! 

Într-o altă perspectivă, când vorbim despre minte, înţelegem 
emoţiile noastre, dar şi inteligenţa noastră, capacitatea de a înţelege 
şi memora, abilitatea de a comunica şi imagina, de a crea şi pla- 
nifica şi multe alte lucruri pe baza cărora ne adaptăm mereu la o 
ambianta fizică şi socială schimbătoare. Aceste „facultăţi mintale“ 
le subsumăm la ceea ce se numeşte cognitie. 

Este clar că există un interes public din ce în ce mai mare în 
menţinerea sănătăţii cognitive şi emoţionale reflectată mai ales în 
grija pe care oamenii în vârstă o au fata de posibilitatea pierderii 
independenţei tocmai din cauza acestor deficienţe. 

În noua orientare a gerontologiei moderne, accentul se 
schimbă de la bolile legate de bătrâneţe la profilaxia acestora şi 
îmbunătăţirea sănătăţii, ceea ce include şi sănătatea cognitvă şi 
emoţională. Astfel, definiţia modernă a sănătăţii spune că sănă- 
tatea este starea de bine şi capacitatea de a funcţiona cu succes în 
circumstanţe schimbătoare. 


2.1. COGNITIA 


Când vorbesc de minte în acest capitol, înţeleg capacitatea 
noastră de a fi conştienţi, de a percepe, a gândi, a judeca, a me- 
moriza, a lua decizii, a planifica şi a imagina etc., cu alte cuvinte 

capacitatea noastră de a gândi şi a rationa. Aceste capacităţi luate 
împreună constituie cognitia. 

Cognitia este acea activitate mintală superioară prin care do- 
bândim cunoaştere şi înţelegere datorită gândirii, experienţei şi 
percepţiei şi pe care putem să o stocăm şi să o utilizăm în funcţie 
de necesităţile luării deciziilor sau executării unei activităţi. Ea cu- 
prinde percepţia, atenţia, limbajul, memoria, rezolvarea probleme- 
lor şi gândirea. 

Se mai spune că cognitia cuprinde şi funcţiile executi- 
ve prin care se înţelege un set de procese cognitive precum con- 
trolul atenţiei, memoria operaţională, raţionamentul, rezolva- 
rea problemelor şi planificarea, funcţii care sunt necesare pentru 
desfăşurarea şi monitorizarea unei activităţi sau pentru a atinge 
un scop. În mare, funcţiile executive includ trei procese de bază: i) 
coordonarea şi monitorizarea, ii) controlul inhibitoriu şi iii) trece- 
rea de la o sarcină la alta. Aceste funcţii sunt responsabile de pla- 
nificarea, asamblarea, coordonarea, secventializarea şi monitori- 
zarea celorlalte funcţii cognitive. Ele furnizează menţinerea unei 
balante adaptative a cognitiei şi a comportamentului fata de soli- 
citările mediului, permiţând un comportament orientat pe scop, 
funcţie care cuprinde utilizarea cunoştinţelor, abstractizarea şi pla- 
nificarea, evaluarea şi luarea deciziilor, automonotorizarea, flexibi- 
litatea mintală şi capacitatea de inhibitie a răspunsului. 

Alte domenii ale cognitiei sunt: i) cristalizarea cunoaşterii, 
cea care face diferenţa între prezentarea cunoştinţelor dobândite şi 
cunoaşterea care este utilizată activ şi creativ în rezolvarea proble- 
melor, procesarea resurselor informaţionale, abstractizare şi inova- 
re; ii) viteza de procesare a informaţiilor, de elaborare a gândurilor 
şi rationamentelor, de extragere a informaţiilor stocate, de reacţii la 
stimulii obişnuiţi şi la stimulii noi etc., iii) atenţia şi capacitatea de 
focalizare şi concentrare a atenţiei; iv) limbajul receptiv şi expresiv, 
care implică abilitatea de a asculta sau recepta limbajul extern şi 
abilitatea de a vorbi, scrie sau comunica, utilizând un vocabular şi 
o gramatică potrivite; v) abilităţile spatio-vizuale şi constructionale 
ce cuprind recunoaşterea obiectelor şi localizarea /orientarea lor în 

spaţiu, identificarea formelor şi coordonarea mişcărilor pentru a 
manipula aceste obiecte; vi) memoria operaţională, sau memoria 
pe termen scurt, şi memoria pe termen lung cu varietățile sale: me- 
moria episodică şi memoria semantică. 


2.1.1. Sănătatea cognitivă 


Când vine vorba despre funcţiile mintale este greu să le de- 
finim în termeni de normalitate, pentru că este o aşa de mare va- 
riabilitate interindividuală, încât ar fi lipsit de etică să spunem că 
unii oameni sunt normali şi alţii nu. Atunci când se fac teste ca- 
re măsoară o „facultate mintală“ se poate constata că unii dintre 
noi cad la un test, dar totuşi ei funcţionează foarte bine în profe- 
sia pe care o au şi în viata de toate zilele. Toate acestea se întâmplă 
pentru că creierul nostru are o capacitate plastică foarte mare şi, 
atunci când ceva se pierde într-o zonă, imediat apare tendinţa de 
a se suplini cu ceva ce există în apropiere. Se poate spune că creie- 
rul uman dovedeşte o mare capacitate de a depăşi problemele date 
de distructii celulare, atât din cauza diferitelor boli, cât si a vârstei. 
La 80 de ani, creierul a pierdut 10% din volum şi, totuşi, câte minţi 
strălucite nu am cunoscut la oameni de peste 80 de ani! 

Astfel, sănătatea mintală este un concept foarte greu de definit 
pentru că ar trebui, ca şi pentru sănătatea fizică, să avem un stan- 
dard. Dar aşa cum sănătatea fizică este definită de cele mai multe 
ori prin absenţa bolilor, tot aşa sănătatea cognitivă ar putea fi defi- 
nită prin absenţa modificărilor calitative şi cantitative. 

Se vorbeşte de faptul că cognitia suferă un proces de declin 
odată cu înaintarea în vârstă. În limbaj profesional, acest declin este 
denumit „denivelare“ sau „deteriorare“ cognitivă şi se poate măsura 
prin teste care explorează diferite paliere ale cognitiei, de exemplu 
viteza de reacţie, atenţia, orientarea spaţială, raţionamentul induc- 
tiv, fluenta vorbirii, înţelegerea limbajului, operaţiunile numerice 
şi, mai ales, memoria. Toate acestea la un loc sunt asociate concep- 
tului popular de inteligenţă. Dacă întrebăm oamenii de pe stradă 


337 


cum este afectată inteligenţa de vârstă, ei vor spune în mod stereo- 
tip că bătrânii au mai multe cunoştinţe decât tinerii, dar sunt mai 
inceti şi mai uituci. 

Tot legată de această problemă este credinţa populară că tine- 
rii au o abilitate mai bună de a gestiona lucruri noi, deci au o minte 
mai flexibilă, iar bătrânii deţin doar o competenţă crescută, dar cu 
limite mai rigide. Această discrepanta dintre inteligenţa bătrânilor 
şi viteza redusă a proceselor lor mintale a fost denumit „paradoxul 
bătrâneţii“ de către Dewey, autor care l-a formulat în anul 1939. 

Dar, în general, oamenii sunt interesaţi de un concept global 
care s-ar putea numi „sănătatea cognitivă“, de unde ar putea rezulta 
o viziune unitară a ceea ce trebuie să facem pentru a o putea păs- 
tra. Ne este greu să definim sănătatea cognitivă pentru că nu avem 
standarde de comparaţie sau pentru că există o variabilitate mare 
în legătură cu alţi factori precum educaţia, statutul socioeconomic, 
nivelul de activitate fizică, starea de nutriţie etc. Totuşi Raportul 
Comitetului de studiu pentru evaluarea critică a sănătății cog- 
nitive şi emoţionale întocmit de Institutul de Sănătate Mintală a 
Statelor Unite împreună cu mai multe universităţi din SUA, furni- 
zează următoarea definiţie: „Sănătatea cognitivă nu este numai 
absenţa bolilor, ci mai ales dezvoltarea şi prezervarea structu- 
rii cognitive multidimensionale care permite oamenilor în vârstă 
menţinerea contactului social, a orientării cu scop, a abilităţilor de 
a funcţiona independent, de recuperare după boli şi traumatisme 
şi de a gestiona deficitele reziduale funcţionale“. 

Se ştie astăzi că există o legătură între abilităţile cognitive şi 
longevitate şi capacitatea indivizilor de a trăi independent până la 
vârste înaintate. 

Cum se comportă abilitatea cognitivă de-a lungul anilor este 
o problemă foarte complexă în care interacționează moartea neu- 
ronală, neuroplasticitatea creierului, rezerva cognitivă a creieru- 
lui, factorii genetici şi gradul activităţii fizice şi intelectuale a indi- 
vidului pe parcursul vieţii. Foarte multe studii arată şi că factorii 
externi, care tin de mediu şi de stilul de viata al indivizilor, pot 
produce modificări notabile ale cognitiei de-a lungul vieţii şi, mai 

ales, la o vârstă înaintată. Pornind de la aceste studii, s-a putut de- 
monstra că, modificând anumiţi factori externi, se poate obţine o 
îmbunătăţire a cognitiei sau cel putin o păstrare la un nivel rezo- 
nabil cât mai multi ani. De aici au izvorât tehnicile de antrenament 
cognitiv care promit acest lucru. 


2.1.2. Inteligența cristalizata şi 
inteligenţa fluidă 


Indiferent de tipul sarcinilor cognitive de îndeplinit, noi 
vorbim deseori de inteligenţa verbală, de inteligenţa numerică 
sau de cea spatio-vizuala. Ele dictează în final abilităţile noas- 
tre intelectuale sau, altfel spus, inteligenţa noastră. Pe baza lor 
noi dobândim de-a lungul vieţii o cantitate mai mare sau mai mi- 
că de cunoştinţe şi putem găsi răspunsuri la întrebări specifice. 
Această cantitate de cunoaştere dobândită pe parcursul vieţii 
noastre se numeşte inteligenţă cristalizată. Este denumită cris- 
talizată pentru că, metaforic, ea este sedimentată, dar se adau- 
ga mereu informaţii care se adună pe acest edificiu. Capacitatea 
sau abilitatea de a rezolva probleme, de a găsi soluţii, de a in- 
venta şi imagina, determină inteligenţa noastră fluidă, pentru 
că utilizează cunoaşterea în mod dinamic, flexibil şi inovativ. 
Aceste două tipuri de inteligenţă nu se exclud una pe cealaltă, 
ele împărtăşesc în comun multe dintre abilităţile cognitive care 
compun inteligenţa şi pot fi măsurate independent. Fiecare din- 
tre noi are într-o anumită proporţie cele două feluri de inteligenţă. 
Acest lucru este destul de evident în viaţa de toate zilele. Astfel, 
întâlnim oameni enciclopedişti care tezaurizează un volum im- 
presionant de cunoştinţe şi cu care este o plăcere să stai de vorbă, 
sunt specialişti într-un domeniu şi evită să se amestece dincolo 
de expertiza lor, dar sunt şi oameni cu o abilitate deosebită de a 
găsi soluţii, cei care „se prind repede“, cărora le „merge mintea“, 
cărora „le cade fisa“ fără să impresioneze prin inteligenţa ver- 
bală sau printr-o cunoaştere largă. Aceştia din urmă sunt minţi 


339 


vioaie, agere, iscoditoare, caracteristice oamenilor tineri, pe când 
inteligenţa cristalizată este mai mult apanajul oamenilor mai în 
vârstă. Inteligența cristalizată rămâne aproape neschimbată cu 
vârsta, pe când partea flexibilă a inteligenţei noastre îşi pierde 
„elasticitatea“ odată cu trecerea anilor. În inteligenţa cristaliza- 
tă se tezaurizează şi ideile noastre morale, credinţele şi viziunea 
noastră despre lume şi faptul că acest tip de inteligenţă este do- 
minant la bătrâneţe explică de ce ea este de multe ori asociată cu 
înţelepciunea, lucru care presupune cunoaştere asociată cu bun 
simţ, inteligenţa trecută prin filtre morale. 


2.1.3. Limbajul şi inteligenţa verbală 


Se spune că structura vieţii noastre psihice este lingvistică. 
Aşa cum structura unei case este formată în majoritate din cără- 
mizi, aşa şi mintea noastră se bazează cel mai mult pe cuvinte şi 
expresia lor, limbajul. 

Limbajul presupune producerea şi înțelegerea vorbirii şi a scri- 
sului. Procesul acesta cuprinde o multitudine de sarcini care pot fi 
identificate separat precum vorbitul, scrisul şi cititul, care la rândul 
lor înseamnă recunoaşterea literelor şi identificarea cuvintelor care 
au un înţeles dintr-o secvenţă, cum trebuie pronunţate sau identifi- 
cate când sunt auzite, formarea propozitiilor, utilizând o gramatică 
acceptabilă care le conferă înţeles pentru emiţător şi pentru receptor. 

Când citim, noi utilizăm capacitatea de a recunoaşte literele în 
mod individual şi cuvintele formate din secvenţe de litere, identi- 
ficarea corectitudinii scrierii lor, identificarea sintaxei propoziției 
citite şi apoi extragerea mesajului. Când vorbim sau auzim pe cine- 
va care ne vorbeşte, problema este mai complicată, pentru că aici 
intervine capacitatea de emitere şi recunoaştere a sunetelor, a cu- 
vintelor si a propozitiilor la care se adaugă apoi identificarea sin- 
tactică şi extragerea mesajului. 

Mentionez toate acestea pentru a sublinia rolul cititului pen- 
tru stimularea cognitiei şi menţinerea unei minţi sănătoase cât mai 

mai mult timp posibil. Mai întâi, trebuie să realizăm că cititul este 

o activitate sedentară, ceea ce face ca oamenii tineri să fie mai puţin 

înclinați spre citit decât cei maturi. Mergând pe această linie, s-ar 

putea crede că bătrânii citesc cel mai mult pentru că au timp destul 
şi pentru că au tendinţa de sedentarism. S-a văzut că nu este aşa, 
cei care citesc mult la bătrâneţe le-a plăcut cititul toată viaţa. Din 
contră, s-a constatat că există o oarecare scădere a interesului fata 
de citit la vârstă înaintată, iar calitatea obiectului lecturii se schim- 
ba, de la cărți la lucruri mai simple şi mai scurte, precum ziare, ma- 
gazine sau reviste. Această tendinţa are o influentă negativă asupra 
performanţei cognitive şi aş putea-o compara cu pierderea apetitu- 
lui unui atlet pentru antrenament, ceea ce-l conduce la reducerea 
capacităţii de performare în proba atletică în care era specializat. La 
aceasta se mai adaugă în plus problemele de vedere pe care oamenii 
în vârstă încep să le aibă, probleme de susţinere a atenţiei şi chiar 
credinţa unora că literatura nu le-ar mai putea spune nimic nou. 

Alte fenomene care pot să apară la vârste înaintate sunt: 

i) scăderea vitezei proceselor mintale care se reflectă în decizia 
lexicală, respectiv dacă un grup de litere formează un cuvânt 
sau nu şi ce semnifică el; viteza cu care se citeşte un text scade 
cu vârsta, uneori mai putând apărea şi fenomenul de oboseală 
la citit; 

ii) probleme în recunoaşterea dacă un cuvânt a fost scris sau 
pronunţat corect sau greşit şi recunoaşterea intelesului, chiar 
dacă unele cuvinte sunt scrise sau pronunţate greşit; 

iii) reducerea procesării semantice, oamenii în vârstă având 
tendinţa de a fi mai inceti si mai imprecisi în definirea unor 
cuvinte, a semnificației unor noţiuni curente sau a extragerii 
semnificației unei fabule; 

iv) scăderea complexităţii sintactice a limbajului prin folosirea 
unor fraze cu o structură mai simplă; 

v) reducerea „verbalităţii“, adică a numărului de cuvinte pentru 
a descrie sau denumi ceva. 

Bineînţeles că toate aceste aspecte prezintă o variabilitate inte- 
rindividuală şi s-a constatat că o denivelare a limbajului este direct 

proporţională cu cantitatea de lectură zilnică medie a unui individ 
de-a lungul vieţii. 

Se mai foloseşte şi conceptual de inteligenţă verbală, care 
defineşte abilitatea de a utiliza limbajul pentru a rezolva sau găsi 
soluţii unor probleme, lucru care presupune a fi capabil să extragi 
informaţiile din memorie sub formă verbală şi să le utilizezi în mod 
creator, inovativ, flexibil, potrivit contextului actual. Inteligența ver- 
bală utilizează atât inteligenţa cristalizată, cât şi pe cea flexibilă, 
iar deteriorarea acesteia din urmă, împreună cu deteriorarea altor 
abilităţi lingvistice, conduce la o scădere a inteligenţei verbale odată 
cu înaintarea în vârstă. Şi aici, oamenii care de-a lungul vieţii au uti- 
lizat în mod sporit limbajul, cei care au citit şi scris mult, cei care au 
participat la o educaţie continuă, cei cărora le-au plăcut conversațiile, 
„vorbăreţii“, într-un cuvânt cei care au „antrenat“ limbajul sunt şi cei 
care păstrează această capacitate nealterată cât mai mult în viaţă. 

Pe aceste constatări se bazează foarte multe dintre testele pe 
baza cărora se apreciază performanţa sau declinul, precum teste- 
le de apreciere a fluentei verbale, testele de vocabular şi testele de 
comprehensiune, dar şi metodele de stimulare şi antrenament min- 
tal pe care o să le discut mai departe. 


2.1.4. Rezerva cerebrală 


Rezerva cerebrală este un alt concept de care trebuie să ţinem 
seama. Fiecare organ care execută o funcţie în organismul nostru 
are o rezervă funcţională la care apelăm atunci când solicitările 
depăşesc nivelul obişnuit. De exemplu, avem o rezervă funcţională 
pulmonară, numită şi volumul curent de rezervă la care apelăm 
când alergăm, când facem activităţi consumatoare de oxigen. Tot 
aşa avem o rezervă funcţională cardiacă, aşa-zisa sistolă de rezer- 
vă, pe baza căreia inima poate pompa o cantitate mai mare de sân- 
ge atunci când este nevoie. 

Problema rezervei cerebrale a pornit de la constatarea că există 
o discrepanta între amploarea leziunilor cerebrale şi manifestările 

clinice cu afectările cognitive asociate acestor leziuni. S-a văzut că 
acelaşi tip de leziune poate produce diferite afectări cognitive, de la 
puţin sau absent la foarte mult, în funcţie de individ. Aceasta s-ar 
explica prin mărimea capacităţii de rezervă a creierului uman, ca- 
pacitate care variază de la individ la individ şi care se poate con- 
stata şi prin variaţia volumului creierului, a densităţii neuronale 
şi a conectivitatii sinaptice. Oamenii cu o capacitate cerebrală de 
rezervă mai mare au nevoie de leziuni mai întinse pentru a apărea 
aspecte clinice, au un prag mai înalt dincolo de care apare o per- 
turbare funcţională. În acelaşi sens există şi „rezerva cognitivă“, 
susţinută de evidenţa că indivizii cu o inteligență mai mare, cu sta- 
tut educational şi ocupational mai înalt, sunt capabili să suporte 
leziuni cerebrale mai întinse pentru a avea un deficit funcţional. 

Când vorbim de rezerva cognitivă putem spune că exis- 
tă o rezervă naturală, pasivă, înnăscută, şi una activă, dobândi- 
tă prin exerciţiu, educaţie, învăţare, funcţionare, pe baza fenome- 
nului de neuroplasticitate. Exercitiul cognitiv influenţează pozitiv 
performanţa cognitivă şi poate aduce o contribuţie şi la integritatea 
fizică şi funcţională a creierului. 


2.1.5. Optimizarea funcţionării cognitive 


S-a mai constatat că deteriorarea cognitivă, atât din cauza le- 
ziunilor cerebrale produse de traumatisme, infecţii sau boli vas- 
culare, cât şi cea determinată de vârstă nu afectează în mod uni- 
form dimensiunile cognitiei. Astfel, dacă cineva pierde din viteza 
proceselor cognitive, din capacitatea de raționament cognitiv, as- 
ta nu înseamnă că va pierde în aceeaşi măsură fluenta vorbirii sau 
a orientării spaţiale etc. Mai mult, dacă se pierde într-o anumită 
zonă cognitivă, celelalte zone vor căuta să compenseze pierderea, 
astfel încât funcţionarea cognitivă globală, acea funcţionare care 
tine de viata de relaţie, să nu sufere prea mult. Acest proces a fost 
numit „optimizarea funcţionării cognitive“. Fenomenul acesta de 
optimizare explică de ce mulţi dintre noi putem obţine rezultate 

nedorite la diferite teste cognitive, dar funcţionarea noastră gene- 
rală, în viaţa de toate zilele, să fie normală. Mai mult, ne mirăm 
foarte mult că, deşi suntem oameni de succes în profesia noastră, 
atunci când trebuie să rezolvăm un test psihologic de inteligenţă, 
de atenţie, de memorie, nu obţinem performanţa la care credeam 
că suntem indreptatiti. Acest lucru este încurajator pentru declinul 
cognitiv cauzat de vârstă. Declinul nu este uniform, nu afectează 
toate dimensiunile cognitiei deopotrivă şi putem spera că această 
maşinărie perfectă care este creierul uman va găsi metodele prin 
care să contrabalanseze funcţional orice pierdere într-un anumit 
domeniu. 


2.1.6. Declinul cognitiv 


Acest termen este sinonim cu ceea ce am denumit „denive- 
lare“ sau reducere a capacităţilor cognitive care se produc fără să 
existe o afecţiune sau o boală a creierului. Declinul cognitiv, aşa 
cum l-am folosit si mai sus de atâtea ori, este o problemă care apa- 
re lent şi treptat odată cu înaintarea în vârstă şi poate fi foarte uşor 
comparat cu pierderea treptată a forţei musculare, a capacităţii de 
efort şi care sunt independente de orice patologie a organismului. 
Acest declin trebuie diferențiat de o categorie de boală cu care se 
aseamănă şi care se numește „afectarea cognitivă moderată“, cau- 
zată de procesele de atrofie cerebrală cu diferite origini (vasculară, 
metabolică etc.) sau de apariţia plăcilor de amiloid, care sunt ca- 
racteristice bolii Alzheimer. În cazul afectării cognitive modera- 
te, indivizii prezintă o pierdere de memorie obiectivă şi subiectivă, 
dar care nu conduce la dizabilitate. Se spune că această tulburare 
este un stadiu intermediar între declinul cognitiv cauzat de vârstă 
şi tulburarea Alzheimer, boală caracterizată de o afectare cogniti- 
vă globală care este incapacitantă, dizabilitantă. Această boală face 
parte din grupul dementelor, boli ale creierului care se manifestă 
prin pierderea memoriei şi afectarea a cel puţin unuia dintre ce- 
lelalte domenii ale cogniţiei, precum limbajul, funcţiile executive 

etc. Sunt mai multe tipuri de demenţă în afară de boala Alzheimer, 
precum dementa vasculară, dementa asociată bolilor infecțioase ale 
creierului, dementa senilă etc. Caracteristice dementei Alzheimer 
sunt apariţia unei pierderi masive de memorie şi tulburări cogni- 
tive şi comportamentale printre care amintesc incapacitatea de a 
achiziţiona informaţii noi, de a înţelege sau reţine informaţii, pro- 
bleme de expresie verbală, probleme de recunoaştere, incapacitate 
de gândire abstractă sau de executare de sarcini complexe. Toate 
acestea fac ca un astfel de individ să-şi piardă treptat capacitatea 
de autoadministrare şi de a trăi independent. 

Este legitim să te întrebi: „Când începe declinul cognitiv nor- 
mal?“ Cercetări de neurobiologie au arătat că performanţa cogni- 
tivă este relativ stabilă mulţi ani şi un oarecare declin începe cu 
decada a cincea a vieţii sau chiar mai târziu. Într-un cuvânt, indivi- 
dul ajuns la maturitate se poate gândi că este posibil să înceapă un 
proces de denivelare cognitiv şi că este cazul să se gândească seri- 
os la implementarea măsurilor de preventie. Despre aceste măsuri 
este vorba în această secţiune a cărţii pe care ţi-o dedic. Însă tre- 
buie să-ţi reamintesc că orice măsură care se adresează cognitiei 
nu poate fi desprinsă de celelalte măsuri care interesează corpul şi 
despre care am vorbit în secţiunea a II-a a cărţii. 


2.1.7. Factorii de risc şi de protecţie ai 
declinului cognitiv 


Cel mai important factor de risc pentru declinul cognitiv es- 
te însăşi vârsta. Cu cât vârsta este mai înaintată, cu atât probabili- 
tatea unui declin de acest fel este mai mare. Următorul factor este 
reprezentat de importanţa sedentarismul sau lipsa de activitate fi- 
zică si, în al treilea rând, factorul vascular precum bolile cardiovas- 
culare, care modifică debitul sangvin cerebral (ateroscleroză, hi- 
pertensiune arterială, insuficienţă cardiacă). În ordine, mentionez 
apoi factorii metabolici, generati de diabet, obezitate, hiperco- 
lesterolemie sau deficienţe nutritionale, şi factorii toxici, precum 

consumul abuziv de alcool, fumatul, intoxicația cu metale grele. 
Mai trebuie menţionaţi factorii inflamatori din boli autoimune sau 
boli infecțioase cu evoluţie cronică. Tot ca factori de risc se mai în- 
scriu stresul cronic, tulburările de somn şi tulburările psihiatrice 
cronice. 

Factorii protectivi sunt cei care menţin troficitatea neuronilor şi 
care merg de la dietă până la exerciţii fizice, de la controlul glicemi- 
ei până la suplimente cu antioxidanți, de la controlul colesterolului 
la reducerea stresului, la programul de odihnă activă şi igiena som- 
nului. Despre toţi aceşti factori protectivi va fi vorba în recoman- 
dările despre stimularea cognitivă, gestionarea factorilor de stres, 
despre mecanismele de „coping“ şi despre somn şi odihnă sau cele 
menţionate atunci când am discutat despre dietă şi activitatea fizică. 

Interesant este să mentionez la acest paragraf studiul din anul 
2009 al lui Yaffe şi colaboratorii săi de la Departamentul de psihi- 
atrie a Universităţii de Medicină din San Francisco, care a cuprins 
3.075 de indivizi sănătoşi cu vârsta între 70 şi 79 de ani şi care a dorit 
să identifice factorii protectivi ai sănătăţii cognitive. După evaluarea 
statutului lor cognitiv, 30% din totalul subiecţilor au avut cognitia 
păstrată, 53% au avut un declin minor şi 16% au avut un declin cog- 
nitiv major. Factorii care au fost comuni celor cu cognitia bine păs- 
trată au fost: nivel educaţional ridicat, mergeau încă la serviciu sau 
făceau voluntariat, locuiau împreună cu o altă persoană, îşi evalu- 
au sănătatea ca fiind între bine şi excelent, consumau mai mult de o 
bere (330 mL), un pahar cu vin sau un păhărel de băutură spirtoasă 
pe zi, făceau exerciţii fizice viguroase săptămânal, nu erau fumători, 
aveau greutate normală, nu aveau hipertensiune arterială, diabet sau 
probleme de circulaţie cerebrală, nu aveau colesterolul crescut şi nu 
aveau factori ai inflamatiei în sânge (proteina C-reactivă). 

Atât studiul mai sus menţionat, cât şi altele de același fel au 
condus la alcătuirea unei scheme generale de protecţie a sănătăţii 
cognitive şi emoţionale care cuprinde următoarele acţiuni: 

— reducerea factorilor de risc vasculari prin tratarea hipertensi- 
unii arteriale, a nivelului crescut de colesterol şi oprirea fuma- 
tului; 

păstrarea greutăţii corporale şi a nivelului zahărului din sânge 
în limite normale; 

practicarea regulată de exerciţii fizice, adoptarea unei diete 
lipsite de grăsimi şi adăugarea de vitamine; 

consum moderat de alcool; 

tratarea problemelor emoţionale precum depresia şi anxieta- 
tea; 

gestionarea pozitiva a factorilor de stres; 

menţinerea unei activităţi mintale susţinute prin implicare, 
curiozitate, învăţare de lucruri noi, citit, scris, conversat, jo- 
curi şi lecturi, grădinărit, exerciţii de memorie; 

menţinerea activităţii sociale prin angajarea în activităţi de 
grup, activităţi recreative, voluntariat, călătorii, participare la 
activităţi de club. 


2.1.8. Activitatea fizică şi preventia 
declinului cognitiv cauzat de vârstă 


Studii făcute pe animale de experienţă au arătat că activi- 


tatea fizică creşte nivelul factorilor neurotrofici ai creierului ca- 
re menţin vitalitatea neuronilor. La fel la oameni, activitatea fi- 
zică a îmbunătăţit performanţa cognitivă şi a întârziat apariţia 
deteriorării cognitive. În plus, s-a demonstrat că activitatea fizi- 
că îmbunătăţeşte controlul emoţional şi scade gradul de depresie 
şi anxietate. 


Colegiului American de Medicină Sportivă şi Asociaţia 


Americană a Inimii (2007) recomandă următorul program: 


30 de minute de activitate aerobică moderat-intensă cel puţin 
5 zile/săptămână sau 20 de minute de activitate viguroasă 3 
zile/săptămână; 

8-10 minute de exerciţii de forţă cel putin de două ori pe săp- 
tămână, fiecare exerciţiu repetat de 10-15 ori; 

10 minute de exerciţii de flexibilitate de două ori pe săptămâ- 
nă, de exemplu, genuflexiuni şi flotări în braţe, exerciţii cu 

mingea medicinală sau cu greutăţi pentru persoane până în 
65 de ani; 
— exerciții de echilibru — 3 zile pe săptămână. 
Mai jos, în Tabelul 5, se prezintă un program săptămânal de 
exerciţii fizice recomandat de organizaţiile menţionate mai sus, în 
care se exemplifică felul cum se pot alterna exerciţiile aerobice, de 
forţă, de flexibilitate şi de echilibru. 


Tabelul 5. Program săptămânal de exerciţii fizice pentru 
dezvoltarea capacităţii cognitive. 


Luni | Marţi |Miercuri Joi Vineri | Sâmbătă | Duminică 
Aerobic Aerobic | Aerobic | Aerobic Aerobic 
Forta Forta 
Flexibi- Flexibi- 
litate litate 
Echilibru Echilibru Echilibru 


2.1.9. Dieta si preventia declinului 
cognitiv 


De ceva timp, considera ca, pentru individul adult si mai ales 
pentru cel în vârstă, o nutriţie adecvată reprezintă una dintre 
cerinţele de bază pentru o stare bună de sănătate. Creierul, ca şi 
celelalte organe şi sisteme ale corpului, necesită anumite substanţe 
nutritive pentru o bună funcţionare. Aceste nutrimente sunt ne- 
cesare atât pentru producerea energiei, cât şi pentru menţinerea 
structurii neuronilor şi a celorlalte elemente constitutive ale creie- 
rului. Deşi masa creierului uman reprezintă în jur de 1% din masa 
corporală, energia consumată de creier este de aproximativ 25-30% 
din totalul consumat de organism. 

Comportamentul alimentar a devenit în timpul nostru un su- 
biect abordat în cele mai diverse contexte. În timp ce relaţia din- 
tre alimentaţie şi metabolismul energetic şi funcţionarea organe- 
lor interne este uşor de înţeles, cea dintre alimentaţie şi „minte“ 

este o achiziţie mai nouă de care se vorbeşte însă din ce în ce mai 
mult. De exemplu, astăzi ştim despre legătura dintre lipsa anu- 
mitor nutrimente şi unele tulburări psihice precum depresia şi 
înţelegem din ce în ce mai uşor faptul că, pentru o bună capaci- 
tate cognitivă, avem nevoie de un aport specific de nutrimente şi 
suplimente cu anumite proprietăţi printre care le amintim pe cele 
antioxidative, antiinflamatorii şi de favorizare a activităţii imu- 
nologice, hormonale, de proliferare şi diferenţiere celulară şi de 
combatere a nivelului crescut de colesterol şi zaharuri în sânge. 
S-a constatat că o dietă variată în nutrimente, aduse în special 
din vegetale şi fructe, din cereale şi lactate, din uleiuri vegetale, 
carne de peşte şi pasăre etc. este capabilă să susţină o activitate 
cognitivă normală. O astfel de dietă previne procesele neurode- 
generative ale creierului prin protecţia fata de radicalii liberi şi 
mediatorii inflamatiei cronice. La toate acestea se adaugă şi di- 
eta de restricţie calorică care are o mare valoare în menţinerea 
unei cognitii funcţionale. Despre toate acestea am vorbit pe larg 
în secţiunea adresată corpului. 


2.1.10. Intervenţiile cognitive şi 
antrenamentul cognitiv 


Multe studii şi, de fapt, chiar bunul simţ comun arată că abili- 
tatile cognitive sunt cele care contribuie substantial la prelungi- 
rea vieţii prin aportul lor la păstrarea unei functionari adecvate la 
bătrâneţe. De aici vine şi interesul enorm al oamenilor fata de me- 
todele presupuse a majora capacităţile cognitive sau a le prezerva 
cât mai mult de-a lungul timpului. 

Există un optimism dat de cercetări recente de neuroima- 
gistică care au demonstrat că un mediu stimulativ este de natură 
să păstreze capacităţile cognitive prin mecanismul de neuroplas- 
ticitate, adică mecanismul prin care creierul se autoformează şi 
automentine în măsura în care funcţiile lui sunt solicitate. Acest 
interes este susţinut de trei constatări: 


349 


— odată cu vârsta, individul îşi reduce gradul cu care îşi stimu- 
lează cognitia; 

— există o corelaţie pozitivă între stimularea cognitivă şi functio- 
narea cognitivă; 

— stimularea cognitivă întârzie deteriorarea cognitivă. 

Pe baza constatărilor că abilităţile creierului nostru se pot 
menţine sau chiar spori prin diferite metode de stimulare, s-au con- 
struit metode prin care mintea noastră este antrenată, tot aşa cum 
antrenamentul muscular menţine tonusul şi forța muschilor. Iată 
că ne întoarcem la butada „funcţia creează organul“ sau, cum se zi- 
ce în lumea anglo-saxonă: „Foloseşte-o or pierde-o“! 

Observaţii riguroase, făcute de-a lungul vremii, au arătat că 
persoanele cu o educaţie academică mai bogată, cei care cunosc 
şi citesc în mai multe limbi străine, cei care au o activitate inte- 
lectuală susţinută prezintă şi o deteriorare cognitivă mai târzie 
în viaţă. Trecând în revistă 34 de astfel de studii, doi cercetători 
din Australia, Anstey şi Christensen (2000), au demonstrat efec- 
tul protectiv al educaţiei înalte asupra funcţionarii cognitive. Un 
studiu canadian făcut de-a lungul a 10 ani şi care a cuprins 4.000 
de oameni în vârstă a arătat că cei care au prestat o activitate cu o 
complexitate intelectuală mai mare au prezentat fenomene de de- 
clin cognitiv cu 10 ani mai târziu decât cei care au lucrat ceva mai 
puţin solicitant cognitiv de-a lungul vieţii. La fel, s-a arătat şi ro- 
lul moderat protector al activităţilor recreative faţă de deteriorarea 
cognitivă asociată vârstei înaintate. Astfel, cei care au cântat la un 
instrument, cei care au citit mai mult, cei cărora le-a plăcut să dez- 
lege cuvinte încrucişate etc. au avut mai puţine probleme cognitive 
la bătrâneţe decât cei care s-au uitat la TV. Un studiu interesant de 
menţionat este şi cel desfăşurat cu taximetrişti din Londra cărora li 
s-a făcut RMN cerebral pentru a evalua mărimea hipocampusului, 
formațiunea cerebrală care participă la formarea memoriei. Acest 
studiu a constatat că şoferii care ştiau pe de rost miile de străzi ale 
Londrei şi cei cu mai mare vechime aveau un hipocampus mai dez- 
voltat decât şoferii care trebuiau să se uite la GPS sau la hartă pen- 
tru a găsi o stradă sau cei care erau mai noi în profesie. Şi aici se 

relevă încă o dată faptul ca, stimulandu-ti memoria, deci cognitia, 
nu faci altceva decât să-ţi mentii o minte ageră la bătrâneţe. Acest 
studiu confirmă după 2050 de ani ceea ce Cicero spunea în lucrarea 
De Senectute: „Memoria este afectată dacă nu o exersezi“. 

Intervenţiile cognitive se adresează în mod tipic domeniilor 
principale de funcţionare precum memoria, rezolvarea probleme- 
lor, judecata, limbajul, coordonarea spatio-vizuala. Ele urmăresc 
unul dintre următoarele scopuri: 

— restaurarea facultăţilor cognitive 

— reabilitarea şi/sau compensarea capacităţilor cognitive reduse 
sau pierdute din diferite cauze 

— stimularea capacităţilor cognitive pe baza creşterii rezervei 
cognitive. 

Becca Levy şi Ellen Langer, două cercetătoare din America 
anilor 1990, au făcut un studiu foarte interesant prin care au de- 
monstrat că mare parte din pierderea memoriei şi a cognitiei la ba- 
trâni este cauzată de atitudinea pe care aceştia şi cultura din care 
fac parte o au asupra batranetii ca perioadă de declin biologic şi psi- 
hologic. Ele au văzut că, în culturile în care bătrânii au fost priviţi 
ca prietenosi, calzi şi deştepţi, au avut un scor mai înalt la probele 
de memorie decât in cele în care bătrânii sunt numiţi uituci, inceti 
şi fragili. De atunci, a devenit evident că deteriorarea cognitivă la 
vârstnici este şi o problemă a stereotipului negativ prin care sunt ei 
identificaţi, a asteptarii generale ca oamenii în vârstă să fie uituci, 
inceti si nedescurcareti. Aceste constatări arată clar că odată cu 
vârsta un individ poate să fie „victima“ concepţiilor negative despre 
bătrâneţe ale lumii în care trăieşte şi să creadă şi să se comporte în 
acord cu aceste credinţe, deşi poate capacităţile lui sunt altele, mult 
mai bune decât se aşteaptă cei din jurul lui. 

În acest capitol, voi dezvolta numai tehnicile dedicate creşterii 
capacităţilor cognitive şi plasarea lor în rezervă cognitivă, astfel în- 
cât, odată cu înaintarea în vârstă, denivelarea cognitivă să poată fi 
compensată din rezerva ei. 

Voi prezenta aceste intervenţii aşa cum le promovează studiul 
ACTIVE (Advanced Training for Independent and Vital Elderly), 

iniţiat de Institutul Naţional de Sănătate al Statelor Unite. Scopul 

acestui studiu a fost să se afle dacă metodele de antrenament cog- 

nitiv construite în condiţii experimentale, sunt cu adevărat efica- 

ce când se aplică la populaţia generală şi dacă ele le furnizează o 

îmbunătăţire reală a vieţii de zi cu zi celor care le urmează. Au fost 

experimentate trei feluri de metode: 

— antrenamentul pentru memorie, care constă în exerciţii mne- 
motehnice referitoare la sarcinile de fiecare zi; 

— antrenamentul pentru gândire, constând în îmbunătăţirea 
abilității de rezolvare a problemelor care cer o gândire liniară 
şi anumite modele şi secvenţe de căutare a soluţiilor; 

— antrenamentul pentru viteza proceselor mintale prin exersa- 
rea sarcinilor care necesită atenţie. 

Subiectii incluşi în acest studiu au fost evaluati în trei mo- 
mente distincte: la începutul studiului, după 11 luni de antrena- 
ment cognitiv şi apoi după 5 ani. Astfel, s-a constatat că cei care 
au făcut antrenament cognitiv încă mai prezentau şi după 5 ani o 
îmbunătăţire a abilităţilor cognitive sau, cu alte cuvinte, cognitia nu 
se deteriorase prin trecerea anilor. Acest studiu, cât şi altele care au 
urmat, au arătat fără tăgadă că intervenţiile cognitive sunt asociate 
cu îmbunătăţirea pe termen lung a abilităţilor cognitive. 


2.1.11. Care sunt obiectivele tehnicilor 
de antrenament cognitiv 


1. Antrenamentul pentru memorie constă în diferite strategii 
mnemotehnice, focusate în special asupra memoriei episodi- 
ce verbale. Strategiile mnemotehnice au fost folosite pentru 
rememorarea şi organizarea anumitor activităţi precum cum- 
părături în oraş, rememorarea unor denumiri, rememorarea 
ideilor principale dintr-un text. Exemplu de strategii mnemo- 
tehnice: organizarea materialului în grupe logice, legătura lor 
cu imagini sau cu alte ancore de memorie. 

2. Antrenamentul pentru gândire cu scopul decelării secventelor 
logice şi a modelelor secvențiale logice din anumite genuri de 
texte, anticiparea şi identificarea lor pentru a fi capabil de a 
determina ceea ce urmează, conform unor reguli de gândire 
logică. 

3. Antrenamentul de îmbunătăţire a vitezei proceselor mintale 
cu scopul de a crea abilităţi de fluidizare a proceselor mintale 
şi a vitezei lor şi de a procesa mai multe informaţii în aceeaşi 
perioadă de timp prin îmbunătăţirea detectiei, a identificării, 
a discriminării şi a localizării informaţiilor. 

4. Antrenamentul de plasticitate cerebrală pentru creşterea 
abilității lingvistice prin exerciţii de creare de legături logice 
între cuvinte, de recunoaştere a cuvintelor pe bază de silabe, 
de decelare a secventelor şi a modelelor verbale pe baza unor 
fragmente, de transformare a unui text în întrebări etc. 

5. Alte tehnici precum: 

5.1. asocierea între figura unei persoane şi numele acesteia; 

5.2. metode strategice de memorare şi asociere între imagini 
şi cuvinte; 

5.3. implementarea unei intenţii prin planificarea unui com- 
portament, decelarea unor secvenţe de execuţie, anticipa- 
rea dificultăţilor şi a nevoii de ajutor. 

În general, un astfel de antrenament cognitiv se face de un 
personal calificat şi se adresează persoanelor cu o denivelare cog- 
nitivă evidentă. Am prezentat aceste metode doar pentru a te de- 
prinde cu ideea că tulburările cognitive nu sunt un destin imuabil, 
ele pot fi prevenite şi reabilitate prin metode care se adresează me- 
moriei, atenţiei şi fluidizării proceselor de gândire si limbaj, prin- 
tr-un antrenament ce vizează sarcinile curente, ale vieţii de zi cu zi, 
care să îmbunătăţească funcţionarea domestică, la care se adaugă 
exerciţiile fizice de echilibru, de coordonare, de gimnastică şi jocuri 
împreună cu alţii. În foarte multe cazuri, un astfel de antrenament 
cognitiv a temporizat o perioadă lungă apariţia tulburărilor de ti- 
pul dementei Alzheimer, a redus medicatia specifica şi a determinat 
rămânerea individului în mediul familial. 

Există însă alte metode pe care le-am denumit metode de „igi- 
enă cognitivă“, aflate la îndemâna fiecăruia şi pe care le recomand 
ca fiind eficiente în măsura în care sunt efectuate cu perseverenţă 
şi introduse într-un program de viaţă. Aceste metode se adresează 
tuturor celor care doresc să-şi menţină intacte capacităţile cogni- 
tive, celor care vor să străbată anii fără să piardă ceva din vigoa- 
rea minţii lor. Aceste metode se pot împărţi în metode specifice de 
stimulare generală cognitivă şi metode nespecifice de susţinere a 
activităţii cognitive. Mai jos, găseşti un astfel de program de stimu- 
lare cognitivă, urmând ca mai departe să găseşti un capitol special 
adresat memoriei şi atenţiei. 


2.1.12. Recomandări pentru menţinerea 
funcţiilor cognitive şi a rezervei cognitive 


2.1.12.1. Activităţi fizice 

1. Practica în mod regulat exerciţii fizice aerobice pentru cel putin 
30 de minute în fiecare zi, minimum 5 zile pe săptămână; 

2. Execută exerciţii de elongatie în fiecare zi, dimineaţa, imediat 
după ce te scoli din pat; 

3. Execută exerciţii de echilibru în fiecare zi, cel puţin 5 minute; 
trebuie să ştii că incapacitatea de a-ţi menţine echilibrul în- 
tr-un picior anunţă o denivelare cognitivă; 

4. Execută exerciţii de forţă de 2-3 ori pe săptămână; 

5.  Identifică şi gestionează obstacolele care te împiedică să faci 
aceste activităţi fizice, astfel încât ele să poată deveni o rutină 
de fiecare zi. 


2.1.12.2. Nutriție 

6. Urmează principiile piramidei alimentelor din dieta meditera- 
neeană prezentată în secţiunea anterioară a cărţii; 

7.  Mănâncă zilnic vegetale şi fructe colorate; 

8. Ia în considerare greutatea ta corporală şi vezi dacă te califici 
pentru dieta de restricţie calorică prezentată în secțiunea a 


Il-a a cărții; 
—1 RÂND 

10. 


11. 
12. 


13. 


14. 


15. 


16. 


17. 


18. 


19. 


Bea suficiente lichide pentru a fi hidratat corect, cel putin 2 li- 
tri pe zi; 

Ia o tableta de polivitamine pe zi si, in functie de niveul gra- 
similor din sânge, vezi daca este necesar să adaugi suplimen- 
te precum Omega 3, uleiul de peşte şi altele pe care le-ai găsit 
explicate în secţiunea anterioară a cărții. 


2.1.12.3. Măsuri de igienă generală 

Evită fumatul; 

Consumă băuturi alcoolice în cantităţi moderate, adică nu mai 
mult de 1-2 pahare de vin sau 1-2 păhărele (25 mL) de băuturi 
spirtoase pe zi; 

Încearcă să te odihnești şi să dormi bine (vezi mai departe în 
carte despre odihnă şi somn); 

Tratează corect rinita cronică („nasul înfundat“), respiraţia pe 
gură din timpul somnului şi sforăitul care determină „apneea 
de somn“ şi irigarea defectuoasă cu sânge a creierului; 

Evită expunerea prelungită la soare şi foloseşte cremele pro- 
tectoare atunci când este cazul; 

Evită sau redu contactul cu situaţiile stresante (vezi mai depar- 
te modul de gestionare a stresului); 


2.1.12.4. Stimularea cognitivă 

Implică-te activ în orice fel de sarcini care presupun activitate 
intelectuală, comunicare cu alţii, lucru în echipă, învăţare de 
deprinderi noi, cunoaștere de locuri şi lucruri noi; 

Caută să rămâi într-un program de educaţie permanentă (cur- 
suri, workshop-uri, conferinţe, lecturi, materiale audio-vizuale 
etc.) care să-ţi aducă permanent un flux continuu de informaţii 
prin care să-ţi mentii un grad ridicat de educaţie profesională 
şi generală; 

Citeşte cât mai mult posibil, mai ales literatură, cel puţin 
50-80 de pagini pe zi, şi nu pune semn de carte acolo unde 
ai rămas; a doua zi, încearcă să-ţi aminteşti unde ai rămas pe 
baza numărului paginii sau, mai bine, pe baza locului unde a 

21. 


22. 


23. 


24. 

26. 


27. 


28. 

ramas naratiunea; fa-ti un program zilnic care sa cuprinda 
timpul si cantitatea de pagini de citit zilnic; 

Afla daca in localitatea ta exista un grup de lectura si, daca da, 
încearcă să te ataşezi pentru a citi şi discuta despre cărți îm- 
preună cu alţii; dacă nu, încearcă să creezi unul împreună cu 
prietenii $i cunoscutii tăi; 

Caută motive să scrii texte, cel mai bine de mână, dar e bine 
să scrii şi la tastatura unui computer/laptop, în felul acesta vei 
exersa cuvintele şi alcătuirea lor din litere; când scrii la com- 
puter vei, constata la sfârşit câte greşeli ai făcut, omisiuni sau 
inversări de litere în corpul unui cuvânt, şi astfel vei avea mai 
multă grijă să fii atent când scrii; dacă ai timp, poţi să-ţi faci un 
ritual din a scrie de mână sau la tastatura computerului în fie- 
care zi o foaie format A4, copiind un text dintr-o carte oarecare; 
Caută să te joci cu cuvintele, dezleagă careuri de cuvinte încru- 
cişate, anagrame, criptograme, integrame, joacă „Scrabble“ şi 
orice altceva care iti dezvoltă vocabularul şi legăturile dintre 
cuvinte, dintre cuvinte şi concepte sau noţiuni, dintre cuvin- 
te şi situaţii, dintre cuvinte şi întâmplări, dintre cuvinte şi oa- 
meni; 

Descoperă pentru fiecare cuvânt definiţia lui, ce vrea să în- 
semne, care sunt cuvintele apropiate ca sens, sinonimele, şi 
care sunt cuvintele cu sens opus, antonimele; 

Caută oportunităţi de conversaţie cu cât mai multi şi diversi 
oameni, să abordezi subiecte variate, obisnuieste-te să asculti 
atent şi să vorbeşti la obiect; 

Dezvolta-ti atenţia, încearcă să rămâi concentrat asupra unei 
sarcini, nu te lăsa distras de zgomote sau intruși, încearcă să 
urmăreşti cu simţurile ceea ce ai început; 

Joacă jocuri „de strategie“ care presupun atenţie, decizie şi pla- 
nificare precum GO, Sudoku, bridge, monopoly etc. 

Participă la jocuri care presupun cunoaşterea de reguli, 
atenţie, creativitate şi competiţie, de exemplu şah; 

Joacă jocuri de puzzle, mai ales acelea de logică care iti dezvol- 
tă creativitatea şi spiritul de observaţie; 


29. Mergi regulat la teatru, cinema, concerte, expoziţii de pictu- 
ră, conferinţe de interes general şi conversează cu cei pe care-i 
cunoşti despre ce ai văzut şi ascultat; 

30. Citeşte regulat reviste sau ziare care iti aduc informaţii cultu- 
rale diverse, nu considera nimic plictisitor sau neinteresant, 
educa-ti capacitatea de persistenta atunci când citeşti şi luptă 
cu tendinţa de a citi pe sărite sau în diagonală; 

31. Încearcă să înveţi o limbă străină, iar în măsura in care esti 
avansat, încearcă să citeşti regulat şi să conversezi în limba 
străină pe care o cunoşti; 

32. Învăţa să asculti radioul şi să urmăreşti atent emisiuni cultu- 
rale, de ştiinţă popularizată, comentarii, mese rotunde, teatru 
la microfon etc. 

33. Nu rămâne niciodată nelamurit sau confuz, raspunde-ti la ori- 
ce întrebare, dacă este ceva care nu ştii sau nu ai înţeles, atunci 
când ai o pauză, când ai timp, când te-ai întors acasă, caută 
să-ţi răspunzi, să afli despre ce a fost vorba, uită-te într-un 
dicţionar, într-o enciclopedie, dă un search pe Google etc. şi 
lămureşte-te, nu lăsa să treacă nimic din ceea ce nu ştii, rămâi 
mereu curios! 


2.2. MEMORIA SI PĂSTRAREA EI 


Memoria este una dintre cele mai importante capacitati pe ca- 
re le avem şi pe care este clădită existenţa noastră. Ne gândim la ea 
doar din când în când, pentru că o considerăm o calitate implici- 
tă, de la sine înţeleasă, care ne este dată odată cu mintea noastră. 
Uneori, le folosim cu înţelesuri intereschimbabile. Atunci când ui- 
tăm ceva, când avem un lapsus de memorie şi ne dăm seama că, fără 
memorie, nu am putea reţine cuvintele limbii pe care o vorbim, nu 
am avea gramatica, nu am şti cine suntem şi unde locuim, nu am pu- 
tea comunica cu alţii, nu am putea învăţa nicio deprindere, fie ea cât 
de simplă, începem să reflectăm la ea şi să o evaluăm cu prudenţă, 
pentru că ne este frică să constatăm că memoria noastră nu este 

ceea ce ne-am fi aşteptat. Apoi anii se adună şi constatăm că ceea 
ce începem să pierdem cu vârsta este tocmai memoria! 

Mai multe studii au utilizat o metodologie care a constat în a 
prezenta fiecărui subiect o pereche de cuvinte timp de 5 secunde 
după care i s-a arătat o altă pereche şi aşa mai departe până la pre- 
zentarea a 20 de perechi de cuvinte. Apoi subiecţii au avut câteva 
minute de pauză, după care au fost prezentate fiecăruia din ei nu- 
mai câte un cuvânt din fiecare pereche, invitându-i să-şi aminteas- 
că celălalt cuvânt din perechea corespunzătoare. S-a constatat că 
oamenii cu vârsta peste 60 de ani îşi amintesc numai 65-75% din 
cuvintele perechi faţă de numărul de perechi pe care şi-l amintesc 
subiecţii de 20 de ani. 

Până la mijlocul secolului al XIX-lea, se credea că memoria 
este una singură. Astăzi, există mai mult clasificări ale memori- 
ei în funcţie de anumite criterii precum tipul de informaţii stoca- 
te sau timpul în care s-au petrecut. La începutul secolului XX, au 
fost descrise memoria implicită şi cea explicită. Memoria implicită 
este cea pe care o folosim fără să ne dăm seama când facem o ac- 
tivitate care presupune folosirea de informaţii memorate înainte, 
subiectul nu-şi dă seama că utilizează aceste informaţii în timp ce 
execută activitatea. De exemplu, atunci când conducem maşina, nu 
ne gândim că, de fapt, am învăţat şi memorat o serie de informaţii 
despre conducerea maşinii, dar nu facem niciun efort conştient să 
le extragem de acolo când conducem. Mai avem memoria explicită 
atunci când facem un efort conştient să ne amintim ceva; subiectul 
ştie că are această informaţie în memoria lui şi se străduieşte să o 
extragă de acolo. Când spunem că am uitat ceva sau că nu ne mai 
aducem aminte de ceva, ne referim la memoria explicită. 

Memoria explicită este de două feluri: memoria episodică şi 
memoria semantică. Se face distincţia dintre memoria semantică, 
care este memoria faptelor durabile ale lumii, şi memoria episodică, 
o înregistrare a evenimentelor care tocmai au trecut. Informaţiile 
din memoria episodică sunt despre evenimentele trecute care au 
privit individul, este ca şi cum ar fi înregistrat un jurnal zilnic. 
Memoria semantică este memoria semnificatiilor lucrurilor care 

s-au petrecut şi memoria intelesurilor cuvintelor. Pe baza memora- 
rii semnificatiilor diferitelor evenimente trecute, se poate înţelege 
ceea ce se petrece în prezent, se poate construi un plan şi anticipa 
rezultatul diferitelor acţiuni şi evenimente, se pot face analogii si se 
poate imagina un lucru. Deşi cele două tipuri de memorie au meca- 
nisme diferite, ele formează împreună un tot, pentru că noi nu me- 
morăm lucrurile ca şi cum le-ar înregistra pe un video-recording, 
ci le stocăm atât conform evenimentului, cât şi al intelesului pe ca- 
re îl au pentru noi. 

Înregistrarea în memoria episodică depinde în mare parte de 
existenţa memoriei semantice. Dacă mergem la teatru, noi înre- 
gistrăm acţiunea şi personajele, dar şi semnificaţia acţiunii, facem 
analogiile şi comparatiile cu lucruri similare, descoperim un înţeles 
superior, estetic, al piesei de teatru. Putem spune că atât memoria 
semantică, cât şi cea episodică participă la formarea experienţei 
din punct de vedere narativ, pentru că putem povesti atât firul eve- 
nimentelor, cât şi comentariile noastre fata de acestea. Detaliile 
episodice ale unui eveniment sunt extrase din memorie împreună 
cu semnificaţia lor semantică, aşa cum se întâmplă în orice poves- 
tire sau în construirea episoadelor ficționale precum în literatura 
sau film. 

Cu vârsta, memoria episodică este cea mai afectată, iar cea se- 
mantică îşi păstrează mult timp vigoarea. Astfel, oamenii în vârstă 
pot uita acţiunea unui film pe care l-au văzut cu o seară înainte, dar 
nu uită semnificaţia filmului în general. 

Mai avem o memorie de scurtă durată, care presupune memo- 
rarea evenimentelor ce se petrec în momentul de faţă şi pe care le 
tine actuale de la câteva zeci de secunde până la câteva minute, şi 
memoria de lungă durată care păstrează evenimentele petrecute 
mai demult. Memoria implicită şi cea explicită sunt parti ale me- 
moriei de lungă durată. 

Se mai vorbeşte şi de memoria „de lucru“ sau memoria ope- 
raţională, care este memoria temporară în care aducem la un loc 
informaţiile de care avem nevoie ca să facem o sarcină oareca- 
re, este similară memoriei RAM de la computer, care aduce din 

totalitatea informaţiilor stocate pe hard doar informaţiile necesare 
pentru sarcina de executat. 

Memoria de scurtă durată este foarte importantă pentru 
înţelegerea „fonologică“, adică a limbajului vorbit, pentru că noi 
trebuie să ţinem minte toate cuvintele spuse de cineva pe măsură 
ce le auzim, pentru ca apoi, instantaneu, să înţelegem despre ce a 
fost vorba în propoziţia pe care tocmai am auzit-o. 

Informaţia se stochează separat în memoria de scurtă durată şi 
în cea de lungă durată, dar informaţii din memoria de scurtă dura- 
tă pot trece în cea de lungă durată în funcţie de utilitatea lor şi apoi 
să le extragem când avem nevoie sau ne trezim că ni le-am amintit. 
Mulţi oameni cred că, în boala Alzheimer, individul pierde memo- 
ria de scurtă durată, în schimb cea de lungă durată este mai bine 
păstrată pentru că el ţine minte lucruri trăite cu mult timp înainte. 
De fapt, ceea ce se petrece aici este deteriorarea mecanismului prin 
care informaţia culeasă de memoria imediată, de scurtă durată, se 
transportă în memoria de lungă durată. 

Mulţi oameni cred că pierderea memoriei este cauzată de moar- 
tea neuronilor. Creierul uman are la naştere în jur de 100 miliarde 
de neuroni și acest număr scade cu vârsta. Însă mai puţini ştiu că 
la nicio vârstă nu se pierd aşa de mulţi neuroni cum s-au pierdut la 
naştere şi în primele luni de viata. Creierul are o rezervă imensă de 
neuroni şi pierderea naturală de neuroni nu antrenează o pierdere 
funcţională. Este greu de estimat această cifră, însă se ştie că pentru 
fiecare decadă de vârstă noi pierdem 2% din greutatea creierului. 

Mult timp s-a încercat să se descopere în creier un centru al 
memoriei, dar cercetările de neurofiziologie au demonstrat treptat 
că la formarea memoriei participă mai multe zone cerebrale, cele 
mai des utilizate fiind lobul temporal şi hipocampusul. Spun aceas- 
ta pentru a semnala un fapt foarte important pentru fiecare dintre 
noi. Se ştie că, din păcate, neuronii nu se înmulţesc. Există feno- 
menul de neuroplasticitate pe baza căruia funcţia unor neuroni ca- 
re au murit este preluată de neuroni adiacenti sau din alte zone ale 
creierului pe baza procesului de învăţare. Dar, totuşi, există o zona 
din creier care creşte în volum când este intens folosită şi chiar s-a 

demonstrat creşterea numărului de neuroni din acea formaţiune. 
Acea formaţiune este hipocampusul, iar numărul neuronilor de 
acolo cresc când folosim intens memoria, ca în cazul demonstrat al 
şoferilor de taxi din Londra care trebuie să memorize toate străzile 
înainte de a-şi lua licenţa, sau când facem sport! 

Mai sunt zone speciale care participă la formarea memoriei 
fetelor umane şi recunoaşterea lor sau zone care participă în prin- 
cipal la formarea memoriei vizuo-spatiale pe baza căreia stocăm şi 
recunoaştem diferite figuri geometrice, construcţii spatiale sau lo- 
curi pe hartă etc. 

Un alt lucru demn de semnalat aici este că memoria stochează 
mai bine informaţii dacă sunt preluate simultan prin mai multe ca- 
nale senzoriale. Astfel, informaţiile auditive, de exemplu cuvintele, 
sunt mai uşor ţinute minte dacă sunt şi văzute. Astfel, memorăm mai 
bine când citim cu voce tare decât atunci când citim doar în gând. 
La fel, evenimentele sunt ţinute mai uşor minte dacă au interesat şi 
alt canal senzorial, de exemplu dacă sunt asociate cu unele senzaţii 
corporale sau asociate cu unele trăiri emoţionale. Se spune despre 
cei care îşi aduc aminte mai uşor de informaţii trecute tocmai dato- 
rită asocierii lor cu experienţe emoţionale că au o memorie afectivă. 

A existat dintotdeauna un interes deosebit pentru păstrarea şi 
chiar creşterea capacității memoriei noastre. Strădania s-a concen- 
trat mai ales asupra pierderii treptate de memorie care însoţeşte 
creşterea în vârstă. Aceste metode ar putea fi împărţite în cele care 
previn pierderea de memorie de-a lungul timpului şi metode care 
caută să aducă un plus de memorie celei existente la un moment dat. 

Prevenirea pierderii de memorie odată cu creşterea în vârstă 
ia în considerare acele tehnici sau metode care s-au dovedit efi- 
ciente pentru a menţine o bună funcţionare a neuronilor şi eli- 
minarea pe cât se poate a factorilor de risc pentru metabolismul 
neuronal, pe de o parte, şi creşterea capacităţii funcţionale a struc- 
turilor cerebrale implicate în procesul de memorare pe baza teoriei 
neuroplasticitatii, pe de alta parte. 

Mai jos o să găseşti câteva sugestii pentru prevenirea pierderii 
de memorie de-a lungul anilor: 


361 


362 


Învață o limbă străină şi apoi citeşte texte, reviste, magazine 
şi cărţi în această limbă; ascultă radioul care emite în lim- 
ba pe care ai invatat-o ulterior limbii materne. Cu cât vei sti, 
vorbi si citi în mai multe limbi străine, cu atât memoria ta, si 
cognitia în general, va fi mai bună şi mai nealterată timp în- 
delungat! 

Joacă-te cu cuvinte, precum jocuri rebus, dezleagă careuri 
de cuvinte încrucişate, criptograme, integrame, anagrame, 
învaţă, caută parteneri şi joacă Scrabble şi alte jocuri cu cu- 
vinte, în felul acesta îţi vei ţine trează memoria cuvintelor, ale 
sinonimelor şi antonimelor, ale denotatiilor şi conotatiilor lor, 
a definiţiilor cuvintelor, cu cât te vei „juca“ mai mult cu cuvin- 
tele, cu atât mintea ta va fi mai sprintenă! 

Citeşte în fiecare zi cel puţin 50-80 de pagini dintr-o carte sau 
un text interesant, nu lăsa mintea să zboare când citeşti, ca- 
pacitatea de atenţie şi de concentrare fiind elemente esenţiale 
pentru a înţelege şi memora ceea ce citeşti; împărtăşeşte ce ai 
citit cu alţii şi povesteşte ori de câte ori ai ocazia despre preo- 
cupările tale intelectuale; 

Practică jocuri „strategice“ care dezvoltă memoria opera- 
tionala, capacitatea de judecată şi luarea deciziilor, precum 
Sudoku, bridge, jocuri de puzzle etc. 

Învăţa să cânţi la un instrument şi exersează după un program 
care să te facă să nu-l neglijezi; acest gen de exerciţiu al minţii 
influențează memoria şi cognitia deopotrivă, ba mai mult, tin 
să-ţi spun o constatare empirică precum că muzicienii sunt 
dintre cei care au longevitatea cea mai mare şi fac fenomene de 
denivelare cognitive/de memorie mult mai târziu decât alţii; 
Mentine-te la curent cu noutăţile, alege 2-3 domenii cărora să 
le rămâi fidel (de exemplu, astronomie, geografie, istorie etc.) 
şi tine-te la curent cu informaţiile din aceste domenii prin re- 
viste, căutare pe internet, bloguri, forumuri, emisiuni radio; 
Încearcă să găseşti parteneri şi să joci jocuri care iti menţin 
atenţia şi strategiile mintale la nivel optim, precum şah, mo- 
nopoly, canastă, bridge etc.; 

Nu uita să mergi la cinematograf şi la teatru, nu încerca să te 
amăgeşti că vezi filme la TV sau pe computer, a fi împreună cu 
alţii în săli de spectacol şi a viziona un film, o piesă de teatru 
sau un concert este incomparabil mai benefic pentru mintea 
ta decât a sta în faţa unui televizor; 

Descoperă un nou hobby, mai ales cu caracter intelectual, şi 
păstrează-l şi dezvoltă-l cât mai mult; implică-te într-un do- 
meniu care să-ţi tina treaz interesul, motivaţia, care să te ab- 
soarbă şi să nu te lase niciodată să te plictiseşti; plictiseala 
înseamnă adormirea minţii şi deteriorarea tuturor abilită- 
tilor ei; 

Foloseşte calculatorul şi învaţă un program, navighează pe in- 
ternet şi caută site-uri cu informaţii care să te atragă: călătorii, 
ştiinţă, natură, cumpără-ţi un aparat fotografic şi „joacă-te“ cu 
programe de tipul photoshop etc.; 

Socializează şi conversează cât mai mult cu prieteni, cunoscuţi 
şi chiar cu oameni pe care-i întâlneşti prima oară; oamenii 
vorbareti, care găsesc imediat un partener de discuţie, oame- 
nii care pun în mai multe cuvinte orice eveniment, cei cărora 
le place să povestească sunt cei care au o memorie care se păs- 
trează mai mult în viaţă; 

Introdu în dieta ta zilnică cât mai multe vegetale, fructe, lac- 
tate, peşte, găteşte cu ulei de măsline, dirijeaza-ti dieta in 
funcţie de nevoia de antioxidanți şi aport de factor Omega-3; 
am discutat aceste probleme pe larg în capitolul despre dietă 
şi suplimente; 

Îmbunătăţeşte-ţi aportul de precursori ai neuromediatori- 
lor implicaţi în memorie: i) precursori pentru acetilcolina: 
galbenusul de ou, alunele, germenii de grâu, iaurtul, brânza 
de vaci, peştele, ficatul, broccoli, varza şi conopida; ii) precur- 
sori pentru serotonină: pastele făinoase, cerealele, pâinea in- 
tegrală, cartofii, bananele şi vegetalele în general; 

Redu consumul de alcool până la nivel de moderație, ceea ce 
înseamnă nu mai mult de 1-2 pahare de vin sau 1-2 păhăre- 
le foarte mici de băuturi tari pe zi; dacă fumezi, caută să te 

opreşti considerând că fumatul este un factor de risc pentru 
metabolismul neuronal; 

Încearcă să gestionezi în mod adecvat factorii de stres şi 
emoţiile negative; acest tip de evenimente şi situaţii sunt ce- 
le care provoacă moarte neuronală, hormonii de stres sunt cei 
mai mari duşmani ai reţelei neuronale; 

Odihneşte-te în fiecare zi, cel mai bine după ce iei masa de 
prânz, şi urmează toate principiile de igienă ale somnului pen- 
tru a dormi cel puţin 7-8 ore în fiecare noapte; 

Practică exerciţii fizice zilnice, de exemplu gimnastică, mersul 
pe jos minimum 30-45 de minute, mersul pe bicicletă, sporturi 
cu mingea etc.; Nu uita: exerciţiul fizic nu numai că iti menţine 
în bună condiţie mintea, dar şi face să crească numărul neuro- 
nilor din hipocampus; 

Călătoreşte, încearcă să descoperi locuri, oameni şi obiceiuri 
noi, niciun ban nu este risipit atunci cand calatoresti; 

Ca o regulă generală, încearcă să rămâi implicat, nu abandona 
nicio activitate oricât de „costisitoare“ ar părea, a te menţine 
activ înseamnă a-ţi menţine mintea agera si memoria intactă. 
Într-un articol recent din ziarul New York Times, se descria 
cazul unui bărbat în vârstă de 101 ani care încă lucra ca editor 
la două jurnale ştiinţifice şi căruia îi trebuiau două secretare 
ca să se poată ţine după el, în afară de faptul că exersa în fie- 
care zi la vioară, sau un altul în vârstă de 102 ani care lucra la 
serviciul de desfacere al unei întreprinderi mari şi care dădea 
zeci de telefoane zilnic la clienţi şi gestiona piaţa şi importuri- 
le acestei firme, sau o altă persoană de 92 de ani care lucra 40 
de ore pe săptămână ca expert la o fabrică de corzi pentru in- 
strumente muzicale. Toate acestea exemplifica zicala occiden- 
tala despre minte: „Foloseşte-o ori pierde-o!“ 

În cazul în care constati că există totuși o pierdere de memo- 


rie, alături de ceea ce am spus mai sus poţi adăuga: 


1. 

Relaxează-te şi încearcă să fii calm, tensiunea şi stresul accen- 
tuează pierderea de memorie, duce la scăderea atenţiei şi favo- 
rizează lapsusurile de memorie; 


Vizualizează lucrurile pe care doreşti să le memorezi, vei con- 
stata că tii mai uşor minte lucruri pe care le-ai văzut decât ce- 
le pe care doar le-ai auzit. Încearcă să-ţi notezi, tine un mic 
carnetel în buzunar şi scrie ce doreşti să faci, ce vrei să cum- 
peri, unde vrei să mergi etc. 

Notează tot ce crezi că trebuie să tii minte şi repetă în gând ce 
ai scris, punând lucrurile de făcut în ordinea prioritatilor; 
Asociază lucrurile în funcţie de ceea ce le aseamănă şi gru- 
pează-le pentru a le ţine minte după diferite criterii, de exem- 
plu, cumpărături alimentare, probleme financiare, gospodărie, 
curăţenie, mers la diferite instituţii, întâlniri cu diferite per- 
soane etc.; 

Organizează lucrurile de făcut şi obiectele din casă, încear- 
că să introduci o ordine şi o logică în felul cum pui lucrurile, 
de exemplu să pui toate cheile într-un singur loc, obiectele în 
funcţie de sezon sau alte lucruri în funcţie de calendar sau eve- 
nimente speciale; 

Dacă ai avut un lapsus de memorie, dacă în timpul unei 
conversații ai uitat un cuvânt sau un nume, scrie acel cuvânt 
şi pune în dreptul lui o definiţie şi apoi sinonime şi antonime 
(cumpără-ţi un dicţionar de sinonime şi iti va fi mai uşor), iar 
în cazul unui nume, scrie ce iti aduce aminte acel nume, când 
ai cunoscut persoana, ce reprezintă, ce a făcut, în felul acesta se 
fac legături mintale şi altădată nu vei mai avea aceste neplăceri; 
Cuvântul pe care l-ai uitat leagă-l de un eveniment, adică pu- 
ne-l în memoria episodică, leagă-l de un sens, adică pune-l în 
memoria semantică, de un sunet, de felul cum cuvântul sună 
când îl pronunti şi de o imagine, ce imagine iti evocă cuvântul 
respectiv, pentru că atunci când ai nevoie de acest cuvânt ţi-l 
vei aminti în funcţie de aceste „ancore“ pe care le-ai pus; tu vei 
ştii deja că îţi aduci aminte de un nume sau de un cuvânt mai 
ales în funcţie de cum sună (memoria auditivă), în funcţie de 
cum arată (memoria vizuală), de evenimentul în care a fost 
evocat (memoria episodică) sau de ce a însemnat pentru tine 
(memoria semantică); 

Repeta mereu ce crezi ca vei uita, cu cat repeti mai mult un lu- 
cru, cu atât mai uşor il tii minte, astfel creezi ritualuri şi stere- 
otipuri ale diferitelor activităţi de executat; când scrii un lucru 
de făcut poţi să-l repeti cu glas tare, se reţine mai uşor, când 
vorbeşti în gând cu mintea ta totul ţi se pare uşor şi de la sine 
înţeles, dar apoi vezi că nu este tocmai aşa, cel mai bine este să 
vorbeşti cu mintea ta cu voce tare sau scriind şi atunci lucruri- 
le se stochează în memorie mai bine; 

Fă în fiecare zi un exerciţiu de memorie: scrie 10 cuvinte la în- 
tâmplare pe o foaie de hârtie şi apoi, după 10-15 minute, în ca- 
re ai facut orice altceva, caută să-ţi aminteşti acele 10 cuvinte; 
în cazul în care constati că ai greutăţi, repetă cele 10 cuvinte la 
începutul exerciţiului cu voce tare şi, apoi, după cele 10-15 mi- 
nute, caută să ţi le amintesti; dacă şi aşa constati că ai greutăţi, 
scrie în dreptul fiecărui cuvânt definiţia lui şi, după 10-15 mi- 
nute, încearcă să-ţi amintesti cele 10 cuvinte, o să constati că 
de data aceasta iti aminteşti mult mai multe cuvinte dintre cele 
10 iniţiale; fă exerciţiul cu voce tare; 

Alt exerciţiu de memorie presupune: alege mai multe cuvinte, 
pronunta-le cu voce tare, desparte-le în silabe si indrepta-ti 
atenţia asupra felului cum sună fiecare silabă şi imagineaza-ti 
în acelaşi timp literele din care aceste cuvinte şi silabe sunt al- 
cătuite; 

Alt joc cu cuvinte presupune să alegi un cuvânt si să-ţi spui 
ce înseamnă, apoi construieşte 2-3 propoziţii cu acel cuvânt, 
transformă acea propoziţie la negativ, adică pune o negatie în 
interiorul ei, apoi pune acţiunea acelei propoziţii la trecut si 
apoi la viitor, apoi înlocuieşte cuvântul pe care l-ai ales cu unul 
asemănător ca sens, adică un sinonim, şi fă aceleaşi transfor- 
mări ca înainte, apoi alege un cuvânt cu sens contrar, un anto- 
nim, şi fă aceleaşi tip de exerciţiu cu acest din urmă cuvânt; îţi 
recomand să faci exerciţiul cu voce tare; 

Îți recomand să încerci să tii un jurnal zilnic. În felul acesta vei, 
face un exerciţiu constant de scris, vei folosi diferite cuvinte, îţi 
vei folosi mintea pentru a transforma întâmplări, evenimente 


sau activităţi care s-au petrecut în ziua respectivă în naraţiune, 

exerciţiu care îţi va ţine mintea şi memoria ta în bună stare; 

după o perioadă de „corvoadă“ cu acest jurnal, vei descoperi ca 
iti face plăcere să scrii în fiecare seară o pagina cu întâmplările 
de peste zi şi chiar cu comentariile tale despre acestea. 

Mulţi oameni cred că există medicamente, adică substanţe care 
administrate pot conduce la îmbunătăţirea memoriei. Eu nu cred în 
acest lucru! În ceea ce cred şi deci ceea ce iti recomand este ca din 
timp să-ţi antrenezi mintea, să o tii „în formă“, să mentii o dietă po- 
trivită (de exemplu, cea mediteraneeană), să-ţi mentii greutatea (nu 
uita de dieta hipocalorică) şi mai ales nu uita de exerciţiile fizice zil- 
nice, iar atunci când intervin unele deficienţe de memorie, încearcă 
să-ţi organizezi sistematic informaţiile, altfel încât să le poţi memo- 
ra şi recupera din memorie după criterii pe care le stabileşti singur. 


2.3. ATENȚIA SI MINTEA CARE 
„ZBOAR Ă“ 


Se întâmplă des să „cădem pe gânduri“ şi atunci mintea noastră 
„Zboară“ unde vrea ea. Este suficient ca mintea noastră să reflecteze 
la ceva ce am văzut, auzit, simţit, pentru ca în secundele următoa- 
re să se ducă ba în trecut, ba viitor, sau nu trec decât câteva secun- 
de uitându-ne la un punct fix şi mintea se desparte de prezent ca să 
„rătăcească“ pe unde vrea ea, sau dacă facem ceva repetitiv sau plic- 
tisitor, gândurile noastre iar o iau razna în locuri fără legătură cu 
activitatea în care eram implicaţi. Conducem maşina, suntem la fe- 
reastră în tren, călătorim cu avionul, participăm la o conferinţă, ci- 
tim o carte, facem un duş şi deodată mintea noastră „fuge“, mergem 
pe stradă şi trecem pe lângă cineva cunoscut şi nu-l salutăm pentru 
că mintea noastră era în altă parte. Din această cauză, deseori, ni 
se atrage atenţia că nu suntem atenţi şi că suntem cu mintea în altă 
parte. Se spune că suntem distrati, absenţi sau visători. 

Un studiu făcut pe un eşantion de câteva mii de subiecţi a re- 
levat că mintea zboară în medie 30% din timpul când un individ 

este treaz. Nu toate activităţile sunt întrerupte de episoade de min- 
te călătoare. De exemplu, când ne spălăm pe dinţi mintea zboară 
cam 60% din timp, când stăm de vorbă cu cineva mintea zboară nu- 
mai 30% din timp, iar când citim ceva mintea zboară cam 20% din 
timp, lucru ce arată că acest fenomen trebuie să fie considerat ca o 
componentă specifică funcţionării minţii, o componentă esenţială 
a cognitiei umane. De obicei, mintea noastră călătoreşte în timp, in 
trecut şi viitor, în locuri în care a mai fost sau pe care le anticipea- 
ză, le imaginează, călătoreşte făcând planuri, anticipând rezultate 
sau construind griji, dar mai zboară şi la mintea altora, închipuin- 
du-ne ce gândesc, ce cred sau ce fac alţii. 

Când vorbim de minte „călătoare“ sau „rătăcitoare“, ne refe- 
rim în fond la apariţia de gânduri care nu sunt legate de activitatea 
sau sarcina curentă a minţii. Cu alte cuvinte, am putea spune că, în 
timpul cât mintea călătoreşte, omul prezintă gânduri spontane, in- 
dependente de voinţa lui şi de stimulii externi. Majoritatea acestor 
gânduri sunt îndreptate spre lumea interioară a omului. 

Am putea spune că, atunci când mintea noastră zboară, ea este 
în repaus şi, atunci când mintea este sub voinţa noastră, ea lucrea- 
ză. Gândurile dirijate de voinţă sau motivaţia noastră sunt gânduri 
care implică vigilenta, percepţia şi atenţia noastră, iar gândurile 
automate, cele care zboară, sunt gânduri când percepţia noastră 
se decuplează de realitate, făcând ca cognitia noastră să evolueze 
independent, neintentional, să autogenereze gânduri fără legătură 
cauzală cu ceea ce este în jur. 

S-ar crede că activitatea mintală neintentionala nu are niciun 
rost. Realitatea este că atât timp cât suntem în stare de veghe, gân- 
durile nu se opresc, indiferent dacă sunt intentionale sau nu, indife- 
rent dacă suntem atenţi la ele sau nu, gândurile curg. Astfel, mintea 
poate procesa independent de atenţia noastră input-ul senzorial, ca 
atunci când conducem maşina şi gândurile ne zboară în altă par- 
te, sau să se decupleze de ceea ce este în jur şi să producă gânduri 
independente de mediul ambiant. Cu toate că mintea zboară, ceva 
din noi încă monitorizează sarcina în curs de execuţie, ca atunci 
când executăm o sarcină plictisitoare, monotonă, de rutină, şi avem 

episoade scurte de minte care zboară altundeva, fără să influenţeze 
semnificativ sarcina în curs de execuţie. 

Când mintea noastră călătoreşte pe alte tărâmuri, conştiinţa 
noastră despre fluxul spontan al gândirii noastre este mult mai 
scăzută şi creşte instantaneu când mintea se întoarce în prezent. 
Aşa se explică de ce noi putem povesti unde a zburat mintea noas- 
tră, dar imaginile şi descrierea nu sunt aşa de vii ca atunci când 
povestim ce am văzut, simţit sau făcut în realitate. Gândurile au- 
togenerate spontan sunt fundalul pe care se aşază gândurile legate 
de stimuli externi. 

Faţă de toate ce le-am spus mai sus, putem susţine că mintea 
noastră are două moduri de funcţionare: i) modul de repaus, când 
mintea rătăceşte, percepţia şi atenţia se decuplează şi generează 
gânduri spontane, şi ii) modul activ, prezent şi treaz al minţii, când 
percepţia şi atenţia se recuplează la realitate. 

În timp ce facem meditaţie sau exerciţii de relaxare mintală şi 
corporală (de exemplu, exerciţii de respiraţie sau relaxare muscu- 
lară), noi provocăm mintea să zboare în mod controlat, în sensul 
că oferim sistemului cognitiv sugestii după care să se desfăşoare 
asociaţia de idei şi alte mecanisme care stau la baza autogenerării 
gândurilor nelegate de stimuli. Este în fond un fel de „manipulare“ 
subtilă a constientei, încercând să intrăm in mod intenţionat într-o 
stare de decuplare perceptuală care să genereze un material cogni- 
tiv şi emoţional convenabil, conform tipului de meditaţie (de exem- 
plu, yoga) sau de relaxare în care suntem cufundati. 

Persoanele care sunt conştiente de fluxul gândurilor lor pre- 
zintă mai puţine episoade de minte rătăcitoare, pentru că ele au ca- 
pacitatea de a controla felul cum mintea generează fluxul gândirii 
şi spre ce este dirijat. Când mintea călătoreşte şi legătura cu atenţia 
este mai laxă, mintea are timp să integreze informaţia curentă cu 
informaţia trecută, nelegată de percepţia actuală. Când suntem 
atenţi, noi luăm brusc în posesie mintea noastră într-o formă cla- 
ră şi gândurile generate sunt în majoritate legate de timpul actual. 

Care este conţinutul gândurilor atunci când mintea zboară? În 
majoritatea covârşitoare a cazurilor, conţinutul gândirii spontane 

este relevant pentru individ, reflectând probleme şi sentimen- 
te proprii, dorinţe, provocări, griji şi speranţe, dezbateri interne, 
interacțiuni sociale imaginare, credinţe recurente, modalităţi de 
depăşire a greutăților si a obstacolelor, amintiri, visuri, fantezii si 
planuri de viitor. Pe scurt, gândurile minţii călătoare includ frân- 
turi de memorie autobiografică, viziuni despre viitor şi estimări 
despre alţii. 

De ce este aşa de importantă discuţia despre mintea călătoa- 
re? În primul rând, în timpul cât mintea noastră se decuplează de 
realitate, ea îşi reface capacităţile energetice şi funcţionale, am pu- 
tea spune că ea se odihneşte, iar în al doilea rând, dacă am pierde 
capacitatea minţii noastre de a călători în timp şi în mintea altora, 
s-ar putea spune că am rămâne prizonieri într-un prezent perma- 
nent, într-o lume circumscrisa nouă înşine, incapabili de a înţelege 
ce a fost şi ce va fi cu noi şi cu ceilalţi din jur, incapabili de a vorbi 
altceva decât despre noi mereu, la timpul prezent, şi incapabili de a 
realiza sentimentul curgerii vieţii. 

Multe secole s-a crezut că mintea ne-a fost dată ca să ne gân- 
dim la ceva „folositor“ şi oamenii s-au chinuit să ţină mintea atentă, 
multi au fost admonestati când mintea le era în altă parte şi, de ce- 
le mai multe ori, s-a crezut că toată problema ţine de educaţie şi de 
disciplină: un om educat, performant, va avea totdeauna mintea aici 
şi acum! Astăzi neurocognitiviştii spun că mintea călătoare poate fi 
privită ca un fenomen esenţial al cognitiei umane şi funcţionarea ei 
este esenţială pentru a avea posibilitatea să se odihnească. Modul 
de repaus este părăsit când atenţia persoanei este solicitată în altă 
parte. Acest repaus este important pentru că, în acest mod, mintea 
devine pregătită să abordeze o activitate sau să continue performant 
o activitate pe care tocmai o părăsise pentru câteva momente. 

Există şi voci care au demonstrat creşterea creativităţii, a 
imaginaţiei şi a capacităţii prospective la persoanele care prezintă 
frecvente episoade de minte călătoare. Astfel, s-a arătat că mintea 
călătoreşte şi când oamenii au de luat decizii importante. Se pare 
că deciziile din timpul minţii călătoare se iau printr-un proces ce 
presupune mai multă imaginaţie şi creativitate. 

O trecere în revistă a beneficiilor minţii călătoare arată că 
acest fenomen se însoţeşte de creşterea creativităţii şi a imaginaţiei, 
mintea călătoare având rolul de incubator de experimentare de idei 
şi soluţii noi, plasează experienţele individului într-un context sem- 
nificativ, şi creează posibilitatea de pauză în activitatea mintală. 
Printre dezavantajele minţii călătoare sunt: scăderea performanţei 
sarcinii de executat, creşterea numărului de erori din timpul sarci- 
nii curente şi reducerea înţelegerii unui text citit. 

Referitor la legătura dintre existenţa reală a individului şi fe- 
nomenul minţii călătoare s-a constatat că există un impact al griji- 
lor vieţii curente asupra conţinutului gândurilor minţii zburătoare. 
Astfel, acest continuum se corelează cu tulburările anxioase sau de- 
presive ale subiectului. În boala Alzheimer, conţinutul gândurilor 
minţii călătoare este perturbat calitativ şi cantitativ ca expresie a 
modificărilor structurale ale creierului care se petrec tocmai în zo- 
nele cerebrale responsabile de fenomenul minţii călătoare. 

S-a constatat că exerciţiile de atenţie, precum cititul cu voce 
tare, au îmbunătăţit capacitatea de atenţie şi au redus distractibili- 
tatea, lucru care a condus la scăderea gândurilor anxioase si a an- 
ticipărilor negative din timpul minţii călătoare la cei cu tulburări 
anxioase şi depresive. Efecte benefice s-au obţinut şi prin exerciţiile 
de a fi atent şi prezent clipă de clipă pe care le presupune tehni- 
ca mindfulness de care o să vorbesc mai departe în această carte. 
Mindfulness înseamnă o trăire conştientă, clară, necritică a lumii 
interne şi externe. În special, această experienţă asupra lumii inter- 
ne conduce la observarea gândurilor, a emoţiilor, a senzatiilor cor- 
porale, a dorințelor, a amintirilor, a imaginilor, a atitudinilor per- 
sonale. Prezenţa se referă la stabilitatea experienţei care înseamnă 
gradul şi durata în care subiectul este imersat în experienţa de a fi 
atent, prezent în fiecare clipă. Pe măsură ce prezenţa creşte, creşte 
şi sensul subiectului de a fi participantul la viaţa de zi cu zi. 

A fi conştient la alternanţa dintre a fi prezent în realitate şi a fi 
„călător“ pe aripile minţii zburătoare înseamnă a fi capabil să gesti- 
onezi modurile de activitate şi de repaus ale minţii, a şti că fiecare 
din aceste ipostaze sunt foarte importante pentru a păstra o minte 

sănătoasă, iar atenţia este „maneta“ pe care o poţi folosi pentru a 
trece de la un mod la altul, fără să te critici sau să te justifici atunci 
când nu iti reuşeşte. Ce mai trebuie să ştii? Că mintea nu se uzea- 
ză dacă o foloseşti mai mult, doar oboseşte, şi atunci punerea ei în 
modul „zburător“, de repaus, o odihneşte. Dar nici prea multă odih- 
nă nu face bine, pentru că, aşa cum am amintit de atâtea ori, antre- 
namentul face ca orice organ efector din corpul tău să funcţioneze 
bine sau altfel spus: „Funcţia creează organul“. 


2.4. EMOŢIILE ŞI CONTROLUL 
EMOTIONAL 


Ca si în cazul sănătăţii cognitive, sănătatea emoţională este 
esenţială pentru o bătrâneţe fericită. Sănătatea emoţională nu în- 
seamnă numai absenţa tulburărilor emoţionale precum bolile afec- 
tive, depresia, anxietatea sau tulburarea bipolară, ci şi prezenţa 
adaptării emoţionale, abilitatea de a regla emoţiile si de a identifi- 
ca şi comunica emoţional. Cu toate acestea, se spune că este bine 
să punem raţiunea deasupra emoţiilor, sau mintea deasupra inimii. 

Emotiile ne fac să reactionam într-un anume fel, ele ne fac să 
fim înclinați să alegem ceva anume sau să avem un comportament 
oarecare. Dar, de multe ori, emoţiile ne fac să avem gânduri, ale- 
geri şi comportamente pe care ulterior le considerăm neadecvate sau 
greşite şi aceasta duce la ideea că trăim adesea sub tirania emoţiilor. 

Ce este o emoție? Emotia este un răspuns spontan al orga- 
nismului la o situaţie sau un eveniment, în general la un stimul 
care are relevanţă pentru un individ. Acest răspuns presupune o 
secvenţă de reacţii ale organismului într-o ordine anume: perce- 
perea şi atenţia fata de o situaţie sau un stimul, evaluarea acesto- 
ra şi apoi apariţia răspunsului care constă în modificări corporale, 
cognitive şi comportamentale congruente cu factorul declanşator. 
Această cascadă perceptie/atentie-evaluare-raspuns se face în câ- 
teva zecimi de secundă şi face ca oamenii să aibă de multe ori im- 
presia că emoția a apărut ca din senin. 

De ce sunt importante emoţiile? Ele sunt importante pentru 
că sunt semnale care ne arată că trebuie să dăm un răspuns, sem- 
nalizează un pericol sau o plăcere, orientează comportamentul de 
apărare şi pregăteşte şi organizează organismul pentru răspuns. Se 
spune că, dacă prin rațiune omul cunoaşte adevărul, prin emoţii el 
simte adevărul. Astfel, se poate deduce uşor că detecția „adevăru- 
lui“ prin emoţii se face mult mai repede decât prin rațiune si, din 
această cauză, emoţiile au un rol esenţial în supraviețuirea indivi- 
dului, detectând aproape instantaneu un pericol de care trebuie să 
fugi sau pe care trebuie să-l învingi. Acest răspuns faţă de stimuli, 
„luptă sau fugi“, foarte caracteristic animalelor, s-a transformat la 
om în „evită sau acceptă“. Într-o situaţie amenințătoare omul are la 
dispoziţie două răspunsuri, să caute să evite situaţia sau să accepte 
şi să o înfrunte. A te confrunta cu un pericol înseamnă să-l înţelegi şi 
apoi să găseşti un mod raţional de a-l combate, neutraliza sau de a-i 
accepta consecinţele. De exemplu, în cazul emotiei de frică, raspun- 
sul corporal este caracterizat prin creşterea frecvenţei pulsului şi a 
respirației, transpiratii, tremurături, senzaţie de presiune toracică 
şi tensiune musculară la care se adaugă o stare de vigilenta crescu- 
tă. Toate aceste semne corporale trădează creşterea tonusului siste- 
mului nervos simpatic şi a neuromediatorului său, adrenalina, ceea 
ce face ca organismul să fie capabil să înfrunte un pericol iminent. 

După cum se ştie şi a experimentat fiecare dintre noi, emoţiile 
sunt de mai multe feluri. Cea mai răspândită clasificare împarte 
emoţiile în trei categorii: 

i) emoții de bază — mânia, dezgustul, frica, fericirea, tristeţea 
şi surpriza, emoţii care sunt spontane, nu cer conştiinţă de si- 
ne pentru a fi trăite, au o bază biologică, sunt înnăscute, uni- 
versal răspândite, putin influențate de factorii culturali, pre- 
zintă expresii faciale distincte şi se găsesc şi la mamiferele 
superioare; 

ii) emoţii ale selfului sau ale conştiinţei de sine — ruşinea, je- 
na, vina, timiditatea, pe de-o parte, şi mândria şi invidia sau 
gelozia, pe de altă parte; sunt emoţii legate de viziunea des- 
pre noi înşine şi în relaţie cu ceilalţi, nu sunt universale, sunt 

influențate de factorii culturali şi nu au expresii faciale univer- 

sal identificabile; 

iii) emoţiile secundare — dorul, dragostea, suferința, optimis- 
mul, extazul, simpatia, grija, afecțiunea, bucuria, veselia, iri- 
tarea, supărarea etc., care sunt rezultatul judecării şi al in- 
terpretării conştiente sau inconştiente, pe termen mai lung, a 
emoţiilor din primele două categorii. 

Prof. James Gross de la Stanford University din California, o 
mare autoritate în domeniu, spunea că „una dintre cele mai mari 
provocări ale vieţii noastre este capacitatea de a ne controla 
emoțiile“ sau ceea ce se mai numeşte reglare emoţională. Reglarea 
emoţională implică schimbări într-unul sau mai multe aspecte ale 
emoţiilor, precum situaţia care generează emoția, atenţia, evalua- 
rea, experienţa subiectivă, comportamentul sau modificările cor- 
porale concomitente cu emoția (de exemplu palpitatiile, respiraţia 
frecventă, senzaţia de lipsă de aer, transpiratiile etc.). Reglarea 
emoţională poate diminua, intensifica sau menţine emoția, în 
funcţie de capacitatea si scopul individului. În cele mai multe ca- 
zuri, rezultatul aşteptat al reglării emoţionale este descreşterea du- 
ratei şi intensității emoţiilor negative. 

Reglarea emoţională este un element important pe care se 
sprijină civilizaţia umană, pentru că societatea poate fi definită ca 
suma interacțiunilor sociale coordonate ale indivizilor care o com- 
pun, interacțiuni care o solicită să regleze modul în care emoţiile 
sale sunt trăite şi exprimate. 

Când noi ne gândim la emoţii, trebuie să ne gândim la capa- 
citatea noastră de a ne regla emoţiile, adică la procesele menite să 
dirijeze şi să schimbe modul în care trăim emoţiile, cum le legăm 
de motivațiile şi stările fiziologice consecutive, precum şi la felul în 
care aceste emoţii sunt exprimate comportamental. 

Există credinţa că reglarea emoţională este parte a procesu- 
lui mai larg de autoreglare individuală, proces prin care individul 
îşi menţine homeostazia fizică şi psihică, se autoactualizează, îşi 
construieşte identitatea şi dobândeşte sensul selfului. Ea este par- 
te a mecanismului care generează comportamentul uman alături 

de automonitorizare şi judecarea acestuia în relaţie cu standardele 
personale şi circumstantiale exterioare. Această autoreglare indivi- 
duală, din care face parte şi reglarea emoţională, mai poate fi con- 
siderată şi capacitatea noastră înnăscută de a ne controla stările, 
procesele şi răspunsurile generate de ambianta. Se spune că oame- 
nii sunt capabili să reziste impulsurilor lor, să-şi adapteze compor- 
tamentul la o varietate largă de standarde, să-şi schimbe compor- 
tamentul curent în vederea atingerii scopurilor lor. 

Atât autoreglarea comportamentală, cât şi cea emoţională se 
dezvoltă de-a lungul vieţii începând din primele zile de viaţă. La 
început, copilul se bazează pe cei care îl îngrijesc pentru a-şi regla 
emoţiile, iar ulterior el îşi internalizează cele învăţate de la părinţi şi 
de la cei din jur şi cele experimentate „pe propria piele“ pentru ca să 
le şlefuiască şi să le utilizeze în perioada matură. La această vârstă se 
realizează „înţelegerea emoţională“, respectiv recunoaşterea emotiei 
după expresia facială, înţelegerea că factorii externi influenţează 
emoţiile altora, înţelegerea faptului că rezultatul emoţional es- 
te influenţat de dorinţa altora, respectiv cum doi indivizi pot avea 
emoţii diferite faţă de aceeaşi situaţie pentru că au dorinţe diferi- 
te, realizarea faptului că ceea ce crede un individ despre o situaţie 
influenţează reacţia emoţională, realizarea existenţei discrepantelor 
dintre ceea ce se exprimă emoţional în afară şi ceea ce este în interi- 
orul individului şi, nu în ultimul rând, înţelegerea că o situaţie poate 
să provoace în mod simultan mai multe emoţii, chiar emoţii contra- 
re. În plus, individul dobândeşte pe parcursul interacțiunilor sociale 
abilitatea de a denumi expresiile emoţionale, identificarea situaţiilor 
care solicită emoţii, înţelegerea regulilor care guvernează înfăţişarea 
şi exprimarea emoţiilor şi înţelegerea emoţiilor mixte. 

Există credinţa că reglarea emoţională continuă să se dezvol- 
te şi chiar să se schimbe de-a lungul perioadei adulte. Creşterea 
experienţei în ceea ce priveşte balanţa cost-beneficiu a diferitelor 
forme de reglare a emoţiilor este o altă variabilă care se dezvoltă 
cu vârsta odată cu evoluţia scopurilor individului cu vârsta, pre- 
cum şi cu cerinţele sociale, individuale, sau conservarea sănătăţii 
sau a familiei. S-a constatat că abilitatea de reglare a emoţiilor se 

îmbunătăţeşte la oamenii în vârstă, ei focalizându-se mai puţin pe 
emoţiile negative, îşi amintesc mai greu emoţiile negative şi, la fel, 
atunci când sunt întrebaţi, raportează mai puţine emoţii negative 
în urma unui eveniment. Profesorul Gross, de care aminteam mai 
înainte, spunea că oamenii bătrâni caută în mod spontan să selec- 
teze scopuri realiste, să le optimizeze şi să găsească sprijin pentru a 
compensa pierderile sau deficitele legate de vârstă. El sugerează că 
oamenii în vârstă caută să compenseze pierderea de resurse inter- 
ne şi externe prin selectarea şi optimizarea de forme alternative de 
reglare emoţională şi construiesc o listă de strategii emoţionale pe 
care o prezentăm în Tabelul 6. Astfel, oamenii bătrâni prevăd mai 
bine emoţiile într-o situaţie anticipată şi sunt mai atenţi la emoţiile 
pozitive decât la cele negative. 


Tabelul 6. Strategiile de reglare emoţională folosite de oamenii 
în vârstă 


Strategia de 
reglare 
emoţională 


Situarea 
resurselor 


Abilitatea de a prevedea emoţiile 
într-o situaţie dată 


Intern Cunoaşterea compromisurilor 
asociate cu abordarea/evitarea unei 


1. Selectarea situaţii 


situaţiei în : îi FE 
Relaţii cu oameni care încurajează 


implicarea în situaţii pozitive 


Extern 7 7 7 — 
Mai puține roluri ce ar implica situ- 


atii care să genereze emoții negative 


Cunoaşterea acelor aspecte ale 
situației care conduc cel mai uşor la 
Intern modificarea emoţiilor 


Abilitatea de a face un plan pentru 


2. Modificarea + cs : Be 
od modificarea situatiei 


situatiei 


Accesul la oameni care pot ajuta la 
modificarea situatiei 


Extern 
Abilitatea de a forta un deznodamant 


nedorit 

Strategia de 
reglare 
emoţională 


3. Deplasarea 
atenţiei 


4. Schimbarea 
cognitivă 
(reevaluarea) 


Situarea 
resurselor 


Intern 


Abilitatea de a deosebi informaţiile 
pozitive de cele negative 


Abilitatea de a se concentra pe ce este 
important 


Extern 


Intern 


Acces la oameni care sunt pozitivi 


Acces la situaţii cu mai mulţi stimuli 
pozitivi decât negativi 


Abilitatea de a vedea diferit o anume 
situaţie 


Memorie operaţională pentru a ţine 
o stare emoţională în minte 


Control cognitiv 


Extern 


Acces la oameni care să ajute la 
generarea unor înţelesuri pozitive 
ale situaţiilor 


5. Modularea 
răspunsului 


Intern 


Cunoaşterea impactului expresiei 
emoţionale asupra cuiva 


Abilitatea de a tolera discrepanta 
dintre experienţa internă şi cea 
externă a emotiei 


Abilitatea de a exercita un control 
voluntar asupra expresiei faciale şi 
comportamentale a emotiei 


Extern 


Utilizarea sau accesul la activitati 
care influenteaza raspunsul 
fiziologic (medicatie, relaxare, 
exercitii fizice) 


Accesul la oameni cu model potrivit 
de expresie emotionala 


În cele ce urmează iti descriu câteva tehnici de reglare emo- 
tionala a căror construcţie s-a bazat pe dovezi certe legate de efi- 
cacitatea lor. Le descriu într-o secvenţă de la simplu la complex. 

2.4.1. Selectarea situaţiei la care participi 


Dacă accepti că există situaţii tipice care iti generează emoţii 
negative, una dintre tehnicile de reglare emoţională ar fi reduce- 
rea contactului cu aceste situaţii până la evitarea lor completă. De 
fapt, tu nu poţi să te sustragi de la participarea la evenimentele pe 
care viata ti le aduce în fata după legi numai de ea ştiute, în schimb 
poţi selecta acele situaţii în care riscul de a avea emoţii negative es- 
te mai scăzut. Această selecţie solicită o înţelegere a componentelor 
situaţiei şi a aşteptărilor tale emoţionale. Se poate întâmpla ca să 
interpretezi greşit sau să supraestimezi ceea ce s-ar întâmpla într-o 
situaţie şi, astfel, să apară o discrepanta între ceea aştepţi şi ceea ce 
se petrece în realitate. Însă alegerile tale sunt legate de experienţele 
anterioare, de memoria ta emoţională, de aşteptările preliminare şi 
de balanţa între voturile tale şi beneficiile pe termen scurt şi lung. 
Astfel, tu poţi accepta să participi la un eveniment social stânjeni- 
tor, de exemplu, o înmormântare, dacă de aceasta ţine păstrarea 
relaţiilor sociale sau a altor beneficii. Cu alte ocazii, poţi evita sub 
diferite pretexte participarea la unele evenimente sociale dacă nu 
există niciun beneficiu sau vreo presiune exterioară. Mai există şi 
situaţia în care poţi participa sau vei avea tendinţa de a scurta tim- 
pul de contact cu situaţia sau interacţiunea cu alţii cât de mult po- 
sibil, diminuând astfel expunerea la stimulul emoţional. 


2.4.2. Îndreptarea atenţiei spre stimulii 
dezirabili 


În general, noi luăm o situaţie socială în mod global, adică o 
considerăm toată ca un stimul emoţional. De exemplu, trebuie să 
mă duc la un stomatolog, pentru că am o problemă dentară, proble- 
mă pe care o amân mereu, pentru că eu consider că procedurile sto- 
matologice îmi produc anxietate şi durere. Dar tot aşa pot să privesc 
această situaţie „pe bucățele“, adică să o divid în diferite compo- 
nente fata de care nu am tot atâtea emoţii. Astfel, pot considera că 

această vizită are si părţile ei bune, voi face o curăţare si o albire a 
dinţilor şi voi putea să râd cu „toată gura“ fără să-mi mai fie jenă de 
dinţii mei galbeni. Sugestia mea este să te focalizezi pe porțiunile 
dezirabile, pozitive, ale unei situaţii pe care ai tendinţa spontană 
de a o evita. Când eşti deja într-o astfel de situaţie, priveşte în jur 
şi indreapta-ti atenţia spre zone mai blânde şi mai dezirabile ale 
situaţiei. Nu le rata! O să ai mai puţine emoţii şi o să te simţi mult 
mai bine şi mai stăpân pe tine. 


2.4.3. „Prinde“ mintea şi tine-o în clipa 
prezentă 


Pentru a percepe şi înţelege ceva, adică pentru a trăi ceva, tre- 
buie să fii atent, „să fii prezent“ în clipa de faţă, adică să ai mintea 
„trează“. Toate aceste cuvinte aduc în discuţie calitatea minţii noas- 
tre de a fi undeva. Ea este totdeauna undeva, în trecut, în prezent 
sau în viitor, nu stă niciodată prea mult într-un loc decât dacă sun- 
tem atenţi, dacă ne concentrăm, dacă ne focalizăm. Cu toate aces- 
tea, noi avem capacitatea de a duce mintea acolo unde vrem, chiar 
dacă numai pentru o perioadă, pentru ca mai apoi să scape din nou 
pentru a zbura sau a rătăci la întâmplare. 

Atunci când suntem atenţi la ceva, informaţiile sunt aduse la 
creier de organele noastre de simţ şi de terminatiile nervoase răs- 
pândite în corp. Pe baza acestor informaţii, se formează o imagine 
subiectivă a evenimentului, ceea ce ne face să avem sentimentul că 
„trăim“ acest eveniment. Atunci când nu mai suntem atenţi, când 
suntem „absenţi“, mintea noastră zboară conform vieţii ei interne 
la care nu avem acces, pentru că cea mai mare parte a ei este impe- 
netrabilă introspectiei, adică este „inconștientă“. 

Cercetările neurostiintifice au scos la iveală faptul că mintea 
zboară atunci când reţeaua neuronală este pusă în treapta de vite- 
ză „staționare sau parcare“, ca să folosim comparatia cu un auto- 
turism, situaţie în care motorul merge, dar vehiculul stă pe loc. În 
momentul când suntem atenţi, am pus deja schimbătorul de viteză 

într-o anumită treaptă, în funcţie de agerimea cu care suntem 
atenţi. Se poate spune că, în acea perioadă în care mintea rătăceşte, 
tu eşti pe „pilot automat“, iar atunci când eşti atent, când mintea ta 
stă în prezent, tu conduci vehiculul care este fiinţa ta. Atât timp cât 
mintea este călătoare, ea îşi duce viaţa ei proprie, în care predomi- 
na dialogul interior, aprecierile şi comparatiile, imaginatii şi dezba- 
teri, judecăţi şi deliberări, prin care frânturi din trecut sunt luate şi 
transportate în viitor şi înapoi în trecut, toate conducând la înlocu- 
irea realităţii cu o ficţiune. Această ficţiune este creată de abilitatea 
minţii de a aduce la suprafaţă o mulţime de lucruri disparate, gân- 
duri automate, frânturi de imagini, amintiri, probleme, experienţe 
trecute etc. pe care încearcă să le unească într-un înţeles. Mintea 
face aceasta pentru că ea este „caleidoscopică“; din aceleaşi frân- 
turi de viaţă ea poate face mereu altă imagine, altă ficţiune în care 
să credem. Iluzia că ideile, opiniile, grijile, fricile care se cuibăresc 
în noi sunt adevărul despre lume reprezintă doar produsul minţii 
noastre. Noi suntem scufundati într-o ficţiune personală care se 
luptă cu proiectul nostru de a trăi în viaţa reală. 

În anul 1979, prof. Jon Kabat-Zin de la Universitatea de 
Medicină din Massachusetts, SUA, a formulat programul terapeu- 
tic de relaxare şi reducere a stresului, care, prin metode împrumuta- 
te din meditaţia budistă şi tehnici comportamentale, sunt luate îm- 
preună pentru a cultiva atenţia fata de momentul prezent şi pentru 
a combate rătăcirea minţii în griji, frustrări şi anxietate. El spunea 
că „oriunde ai merge sau ai fi, acolo şi eşti, şi ce se întâmplă cu ti- 
ne în fiecare clipă, se întâmplă cu tine şi cu nimeni altul“. Această 
metoda terapeutică a fost numită şi „mindfulness“, cuvânt care în- 
seamnă a fi atent şi prezent la clipa de faţă, fără a o judeca cum es- 
te şi de a o lăsa să curgă, rămânând detaşat ca un observator. Prof. 
Marsha Linehan de la Universitatea Washington din Seattle, SUA, 
spunea că această metodă pune individul în armonie cu el însuşi 
şi cu lumea. Filozofia budistă consideră că suferinţa este ineren- 
tă existenţei umane, pentru că mintea omului ataşează fiecărei cli- 
pe care trece judecăţi şi interpretări ce denaturează esenţa lucru- 
rilor şi a adevărului. Pentru ca omul să se elibereze de suferinţă, el 

trebuie să-şi cultive o anume stare mintală care presupune să aibă o 
prezenţă activă în realitate, în fiecare moment al vieţii, să participe 
atent şi să accepte fiecare clipă ca atare, fără interpretare sau jude- 
care şi să se dezangajeze de ataşamentele vechi care îl ţin prizonier 
în preconceptii şi evaluări preformate sau rutine rigide. Aceasta fa- 
ce ca individul să dobândească o seninătate a vieţii, un sentiment de 
împlinire legat de prezenţa lui în fiecare clipă care vine. Se creează 
astfel o stare de vitalitate, claritate, de linişte şi pace interioară care 
deschide drumul spre realizarea transformării şi a dezvoltării per- 
sonale. Individul dobândeşte o legătură intimă cu adevărata natură 
a lucrurilor şi a lui însuşi. El devine capabil să perceapă nu numai 
realitatea din jur, dar şi sentimentele şi gândurile lui, cu detaşare, 
fără să le cântărească, fără să le interpreteze şi fără să acţioneze în 
consecinţă. Dacă va vedea un obiect, acela va fi doar acel obiect si ni- 
mic altceva; dacă va auzi un sunet, acela va fi doar sunetul respectiv 
şi nimic altceva, dacă va avea un gând oarecare, acela va fi doar un 
gând şi nimic altceva, dacă va avea o emoție, aceea va fi doar emoția 
aceea şi nimic altceva. Un gând sau o emoție nu este un fapt! Eu sunt 
altceva decât gândul sau emoția! Un individ care dobândeşte aceasta 
atitudine este totdeauna în prezent, sensibil la context, perspectivă 
şi noi oportunităţi, detaşat de gândurile, emoţiile şi senzațiile cor- 
porale proprii. Nimic nu-l trage înapoi, nimic nu îl fixează în clipa 
care a trecut, el este senin şi avid, moment cu moment, la curgerea 
vieţii, spectatorul privilegiat al unei existente pline de farmec şi ade- 
văr. În felul acesta, învăţăm că este mai bine să lăsăm experienţa să 
se petreacă decât să încercăm să o evităm, să o suprimăm sau să o 
schimbăm. 

O să mă întrebi de ce ai nevoie de toate acestea? Si eu o să-ţi 
răspund că, atunci când ai emoţii negative, frustrări, îngrijorări, 
dubii, tristeţe, singurătate, frică, aceasta este metoda cea mai efi- 
cientă de a le combate şi a te întoarce în prezent, care nu este nici 
bun, nici rău, ci doar „prezent“ şi doar judecatile noastre îl fac aşa. 

Metoda terapeutică mindfulness presupune cultivarea mai 
multor deprinderi sau componente pe care te rog să le păstrezi me- 
reu în minte aşa cum le prezint mai jos: 

i) sa fii atent şi să observi informaţiile din jurul tau; 

ii) să nu le judeci; 

iii) să le accepti aşa cum sunt; 

iv) să renunti la orice interpretare sau etichetare a acestora; 

v) sate concentrezi numai la un lucru o dată; 

vi) să participi în totalitate la curgerea clipei de faţă fără preju- 
decati. 

Prin aceste deprinderi tu poti sa prinzi mintea ratacitoare, an- 
xioasă, îngrijorată, anticipativă, critică şi neiertătoare şi să o aduci 
în prezent, adică să treci de pe pilot automat la manşa care con- 
duce persoana ta. Tehnica de a fi atent şi prezent în momentul de 
faţă, de a accepta necritic acest moment, provoacă acea schimba- 
re care conduce la modificarea modului de percepere, descriere 
şi interpretare a gândurilor, a emoţiilor şi a credințelor anxioase, 
amenințătoare, îmbunătăţeşte percepţia de sine şi previne gandu- 
rile automate şi ruminative legate de incertitudine şi pericol viitor. 
Ţinând mintea în prezent, doar observând, descriind şi nejudecând 
o să te desprinzi de interpretările vechi, de judecatile constrângă- 
toare şi o să accepti că un gând sau o emoție nu sunt fapte, nu sunt 
evidențe pe baza cărora se pot face predicții şi alte consideraţii. 

Mai jos îţi prezint recomandările standard făcute de prof. 
Marsha Linehan care sunt sub forma unei secvenţe de tipul ,,ob- 
servă clipa de fata — descrie-o — participă la ea — nu o judeca — şi 
fă numai un lucru o dată“. 

1. Observă: 

—  ianotă de ce trăieşti, nimic mai mult; 

— trăieşte clipă dupa clipă si lasă-le să vină una dupa alta; 

— nu fainterpretari şi judecăţi aşa cum vrea mintea să le lipeas- 
că experienţelor tale, lasă-le să curgă, chiar dacă sunt penibile 
sau dureroase, 

—  controlează-ţi atenţia; dacă vezi că atenţia pleacă, nu te criti- 
ca, adu-ti atenţia din nou pe clipa de fata, fii calm, ai răbdare 
şi observă doar; 

—  afiatent înseamnă însăşi procesul de a aduce atenţia pe clipa 
pe care o trăieşti aici ori de câte ori ea se duce altundeva; 

observă că fiecare emoție este ca un val care creşte şi scade 
pentru a face loc altuia; 

observă toate acestea prin fiecare dintre simţurile tale. 

2. Descrie: 

pune experienţa ta în cuvinte; 

descrie-le în gând cu cuvintele tale fără să le alegi, lasă-le aşa 
cum vin; 

recunoaşte emoţiile tale, descrie-le şi dă-le doar un nume; 
urmăreşte emoția cum vine şi pleacă prin corpul tău; 

nu amesteca emoţiile cu gândurile insotitoare pentru că gân- 
durile judecă; 

o emoție e doar o emoție, un gând este doar un gând, nu le su- 
prapune; 

emoția şi gândul nu sunt fapte, faptele sunt fapte şi emoţiile 
şi gândurile sunt doar ceea ce fabrică mintea; tu nu eşti nici 
emoția şi nici gândul, eşti doar tu! 

3. Participă: 

participă la experienţa prezentă; 

lasă-te implicat în acel moment şi nu cântări sau dezbate; 
acţionează intuitiv, dintr-odată; 

fă numai ce este nevoie; 

nu te precipita, lasă să curgă participarea ta moment de mo- 
ment; 

nu fă nimic în plus, trăieşte momentul acela şi nu anticipa bi- 
nele sau răul. 

4. Nu judeca: 

percepe experienţa şi nu cântări; 

percepe-o cu simţurile tale şi nu cu ale altuia; 

nu te gândi cum şi ce ar face altcineva; 

ia numai faptele şi lasă opiniile personale afară; 

centrează-te pe ce se întâmplă, pe fapte şi nu ataşa nicio eti- 
cheta, epitet sau atribut; 

acceptă fiecare moment aşa cum este, fiecare moment nu este 
nici bun, nici rău; 

dar, dacă totuşi te surprinzi judecând, nu te critica pentru asta; 

— revino la poziţia anterioară, de observator, narator şi actor, nu 
de judecător. 

5. Fă numai un lucru odată: 

—  fiiatent numai la un lucru o dată, dacă vorbeşti, doar vorbeşte, 
dacă asculti, doar ascultă, dacă priveşti, doar priveşte, nu pune 
nimic în plus din mintea ta; 

— într-o conversaţie sau într-un grup, fii atent în fiecare moment 
la persoana cu care eşti şi nu te gândi la altceva sau la altcine- 
va; 

—  fiiatent la vorbe şi nu da alt înţeles acestora; 

— când constati că faci două lucruri odată, opreste-te şi mergi în- 
apoi la lucrul pe care-l făceai înainte. 

Practicarea tehnicii mindfulness în fiecare zi este o metodă 
care te învaţă cum să laşi să treacă emoţiile, frustrările, durerile şi 
mânia, anxietatea şi grijile, stresul şi rănile. Este bine să practici 
tehnica mindfulness în toate împrejurările vieţii. Astfel, ea te va 
ajuta să observi fără să judeci fiecare stimul intern şi extern pe mă- 
sură ce apare, să discerni fiecare emoție sau gând ce apare în câm- 
pul conştiinţei şi să-l accepti şi să-l laşi să treacă, să tolerezi necri- 
tic contactul cu evenimentele exterioare aşa cum curg şi să renunti 
la interpretarea, evaluarea şi judecarea gândurilor şi a emoţiilor 
proprii ca reacţie la aceste evenimente, doar acceptându-le şi lă- 
sându-le să treacă. 


2.4.4. Tolerează realitatea asa cum este 


Mulţi oameni mă întreabă cum de avem nevoie să punem 
raţiunea deasupra emoţiilor când emoţiile ne par atât de credibile? 
Nu ne luăm după emoţii în cele mai multe din cazuri! Răspunsul 
meu este că emoţiile ni se par credibile pentru că informaţia, sti- 
mulul, ajunge mai repede la etajele cerebrale localizate inferior, 
acolo unde se naşte emoția, pe când gândurile se nasc în etajele 
superioare ale creierului, în lobii prefrontali, şi stimulul trebuie să 
parcurgă mai multe etaje cerebrale. 

Emotiile se formează în centrii de la baza creierului, in cre- 
ierul „vechi“ numit şi „reptilian“, pentru că împărtăşeşte cam 
aceeaşi structură şi rol cu creierul animalelor inferioare de pe sca- 
ra evoluţiei, loc în care vin informaţiile de la corp şi se construiesc 
imaginile dinamice ale hărţii corpului nostru. Prin corp şi, impli- 
cit, prin organele de simţ, noi luăm contact cu lumea exterioară. În 
acest loc se formează ceea ce numim mintea emoţională. De aici 
informaţiile merg prin reţeaua neuronală la formațiunile superi- 
oare, precum scoarţa cerebrală, formaţiuni care reprezintă creie- 
rul „nou“ pe scara evoluţiei, numit şi „mamalian“, pentru că are în 
mare aceeași structură cu creierul mamiferelor superioare, in spe- 
cial cu cel al maimutelor. Aici emoţiile capătă o expresie lingvistică, 
simbolică, devenind astfel capabile să fie numite, judecate, analiza- 
te, comparate şi parte a gramaticii minţii noastre raţionale. Dar de 
ce oare ceea ce se naşte în mintea inferioară, emoţională, pare mai 
veridic? Pentru că ceea ce se naşte aici este „organic“, este „simţit“, 
deci „obiectiv“, pentru că este direct legat de biologia individului, 
de corpul şi funcţionarea lui. Ce se naște în mintea raţională este 
legat doar de cuvinte si legăturile dintre ele, adevărul fiind doar 
„trăit subiectiv“. Adevărul născut din biologia corpului pare cate- 
goric mult mai veridic decât cel născut din cuvinte, pentru că bio- 
logia generează doar două răspunsuri, da şi nu, pe când raţiunea 
generează dubiul. 

Cu ajutorul minţii emoţionale noi simţim adevărul, îl intuim, 
pe când cu ajutorul minţii raţionale noi aflăm adevărul; adevărul 
emoţional este în inima noastră, pe când adevărul raţional este în 
capul nostru! Adevărul emotional ne face să reacţionăm instan- 
taneu, pe când adevărul raţional determina decizii, soluţii şi nu o 
reacţie. Astfel, uneori avem regrete despre cum am reacționat în- 
tr-o situaţie, pentru că răspunsul nostru a fost unul emoţional. De 
fapt, strădania omului de a pune raţiunea deasupra inimii este o 
„încercare şi un eşec perpetuu“, pentru că cele două „adevăruri“ 
au origini, temporalitate şi structură diferite. 

În secţiunea anterioară, am descris felul cum aceste emoţii pot 
fi abătute din câmpul conştiinţei prin tehnicile mindfulness, când 

individul este atent moment de moment la realitate şi, astfel, nu are 

timpul necesar de a ataşa judecăţi situaţiei sociale în care se află. 

Observând şi descriind fiecare clipă, el este transportat mereu în 

realitatea goală, aşa cum este, şi nu în cea interpretată şi modifica- 

tă de o minte care oscilează între grijile din trecut şi cele din viitor. 

Acum voi descrie o altă metodă prin care înveţi să tolerezi rea- 
litatea situaţiilor în care te duce viata. Invatand să tolerezi realita- 
tea, pe care de multe ori poţi să o consideri amenințătoare sau frus- 
trantă, o să înveţi să tolerezi emoţiile pe care le ai. Această metodă 
reprezintă o prelungire naturală a metodelor mindfulness, pentru 
că a tolera va însemna de acum încolo pentru tine să accepti situaţia 
in care eşti, fără să judeci şi să faci predicții. 

—  Atolera situaţia înseamnă a intra şi percepe situaţia în care 
eşti fără a-i ataşa acesteia vreo cerință prealabilă, fără să în- 
cerci să o schimbi. 

—  Lasă-ţi emoţiile şi gândurile să curgă fără să te lupti cu ele, fă- 
ră să le opreşti sau să le controlezi. 

— Aceasta nu înseamnă şi să le aprobi; tolerarea sau acceptarea 
realităţii nu este deloc echivalentă cu aprobarea ei. 

—  Învăţând să tolerezi realitatea situaţiei sociale şi a emoţiilor 
tale, înveţi să fii liber şi să laşi să curgă lucrurile pe lângă tine 
fără să te afecteze ca înainte. 

—  Atolera înseamnă în mod simplu să spui DA situaţiei şi emoţiilor 
pe care le ai şi să le laşi să treacă fără a le judeca sau fără a încer- 
ca să le controlezi sau să le schimbi atunci când apar. 

— Când laşi situaţia să curgă aşa cum vrea ea, faci ca timpul de 
contact dintre tine şi situaţie să se micsoreze şi, astfel emoţiile 
sunt mai puţin intense. 

— Aceasta nu înseamnă să nu răspunzi la situaţie, fă tot ce se ce- 
re, fii eficient, fii atent la ce faci şi mergi odată cu situaţia, fie 
bună sau rea, prietenoasă sau ostilă. 

— Uneori, simţi nevoia să actionezi rapid, chiar impulsiv, de 
exemplu să pleci sau să te întorci din drum, să te ascunzi, să 
găseşti scuze etc. Tolerarea situaţiei şi a emoţiilor te face să fii 
relaxat, să opreşti acest tip de impulsuri şi să aduci o linişte în 

sufletul tău spunandu-ti: „Iau lucrurile aşa cum sunt... asa 

trebuie să fie... merg mai departe... fac doar ce trebuie... o să 

trec cu bine prin asta... emoțiile şi gândurile sunt doar emoții 
şi gânduri, ele nu sunt fapte, ele nu sunt eu...“. 

În afară de adoptarea acestei „atitudini filozofice“ de ca- 
re am vorbit mai sus, iti recomand două dintre cele mai eficien- 
te metode de acceptare şi tolerare a realităţii care sunt exerciţiile 
de respiraţie şi relaxarea musculară. Aceste metode reduc reacti- 
vitatea sistemului nervos vegetativ şi endocrin, reduc inundarea 
sistemului circulator cu adrenalină, cu riscul de accident vascular 
cerebral şi cardiac, şi conduc la o stare de calm, de relaxare. Iti re- 
comand practicarea cu tenacitate a acestor metode în viaţa de zi cu 
zi. Numai aşa vei avea prilejul să constati eficienţa lor, progresul 
obţinut şi încrederea că ele pot face parte din bagajul tău de abilităţi 
prin care iti controlezi vulnerabilitatile. 


2.4.4.1. Tehnica de tolerare a realitatii cu ajutorul 
exercitiilor de respiratie 

1. Adopta o poziţie care să fie relaxantă pentru tine, de exemplu 
pe un fotoliu sau canapea, tine-ti picioarele sprijinite pe po- 
dea si fii atent la respiratia ta. Pune o mana pe abdomen, in 
zona ombilicului, şi urmăreşte cum mâna se mişcă odată cu 
respiraţia, pentru că abdomenul îşi măreşte circumferinta in 
timpul inspiraţiei şi se micşorează în timpul expiratiei. 

2.  Respiră rar, calm, şi respiraţia ta a ajuns la frecvenţa de repa- 
us, în jur de 10-12 respiratii pe minut. 

3. Reflecteaza la atitudinea de a fi atent în prezent; aminteste-ti 
că trebuie să fii lipsit de critică, să ai răbdare, să accepti şi să 
fii permisiv şi fără judecăţi. 

4.  Îndreaptă-ţi atenţia spre corp şi simte podeaua pe care o atingi 
cu picioarele; mâinile să fie sprijinite de coapsele tale; lasă cor- 
pul moale şi relaxeaza-ti toți muşchii. 

5. Rămâi în această poziţie relaxată, apoi du mâna pe abdomen, 
în dreptul ombilicului, şi urmăreşte mişcările respiratorii. Apoi 
închide ochii şi urmăreşte cu mintea toate aceste mişcări. Lasă 

respiraţia să curgă firesc, nu încerca să o controlezi în niciun 
fel, ceea ce trebuie să realizezi este doar să fii atent la respiraţia 
ta, la fiecare inspiraţie şi expiratie, să înregistrezi cât de lungă, 
cât de adâncă este fiecare şi, astfel, iti stabilizezi atenţia asupra 
respirației. În felul acesta, atenţia este în prezent, clipă de clipă. 
Când atenţia îţi rătăceşte pe altundeva, nu fi frustrat, ia notă 
de aceasta si de locul în care a fost şi, cu blandete şi răbdare, 
adu atenţia la loc, focusată pe respiraţia ta; însăşi exerciţiul 
acesta de a constata că mintea ta zboară şi că apoi o aduci un- 
de vrei tu este unul benefic. 

După ce te-ai relaxat şi ai prins cu mintea mişcările corpului 
din timpul respirației, spune cuvântul „relaxează-te“ în timpul 
expiratiei, iar la următoarea inspiraţie spune numărul „unu“. 
La următoare inspiraţie spune „doi“ şi în timpul expiratiei care 
urmează spune „relaxează-te“. Urmează apoi „trei“, „patru“ şi 
aşa mai departe. Când ajungi la „zece“, ia-o de la început spu- 
nând numărul „unu“. În felul acesta eşti atent la respiraţie şi te 
decuplezi de emoţiile şi gândurile tale anxioase. Nu uita ca în 
timpul fiecărei expiratii să spui în gând cuvântul „relaxează-te“; 
Repetă exerciţiul acesta ori de câte ori ai ocazia şi încearcă 
să-l automatizezi. Fii atent la respiraţie şi nu-ţi lăsa mintea să 
zboare în alte locuri; cheamă mintea înapoi ori de câte ori vezi 
că ea este în altă parte şi nu te simţi frustrat din cauza aceasta. 
Lasă aerul să intre şi să iasă din plămâni în mod natural, fără 
efort, nu te contracta, inspiră şi expiră rar, de preferinţă pe nas. 
În timp ce inspiri şi expiri, caută să fii atent la procesul respi- 
ratiei, gândeşte-te cum intră aerul în plămâni şi ce se întâmplă cu 
el în plămâni, cum eliberează oxigenul în sânge şi cum expiratia 
preia dioxidul de carbon ce a rezultat din arderile din corp, şi 
cum acest proces este esenţa vieţii; urmăreşte în gând cum ab- 
domenul se mişcă conform acestui ciclu, mărindu-se la inspiraţie 
şi micşorându-se la expiraţie, urmând mişcările muschiului di- 
afragmatic; ţine palma pe el şi, astfel, îi simţi mai bine mişcările 
în timpul respirației; astfel eşti mai atent la acest proces; după 
fiecare dată când expiri, spune cuvântul „relaxează-te“. 


11. 


12. 


13. 


14. 


15. 


16. 


Fă acest de exerciţiu 4-5 minute în fiecare zi, de mai multe ori, 
câteva săptămâni, până când se automatizează. O să observi 
că, de fiecare dată când îl faci, te linişteşti şi obţii o senzaţie de 
calm cu condiţia de a-ţi menţine mintea în prezent cu fiecare 
respiraţie, urmărind drumul aerului în ciclul respirator. 
Când eşti suficient de stăpân pe acest exerciţiu poţi să-l faci 
oricând, cu scopul de a întrerupe o emoție care te cuprinde. ÎI 
poţi face întrerupând pentru câteva secunde orice fel de acti- 
vitate şi în orice postură corporală te-ai afla. O să constati că 
sunt suficiente 8-10 cicluri respiratorii sau chiar mai puţine ca 
să te simţi relaxat şi calm, stăpânul minţii tale „nărăvaşe“. 
Dacă eşti în timpul unui atac emoţional, începe un astfel de 
ciclu de atenţie pe respiraţie şi numără în gând inspiratiile, 
spune la fiecare expiratie cuvântul „relaxează-te“ până când te 
linişteşti. Monitorizează fiecare ciclu respirator. Ai să vezi că 
emoţiile încep să dispară cam după câteva cicluri respiratorii, 
cu condiţia să fii atent la fiecare respiraţie. 

Apoi continuă ceea ce făceai, neuitând de noile tale abilităţi de 
a tolera realitatea, necazurile şi cursul vieţii, clipă de clipă. 
Reaminteste-ti că scopul acestui exerciţiu de atenţie pe 
respiraţie este să fii relaxat, calm şi să-ţi disciplinezi mintea, 
să deturnezi atenţia minţii de la emoţii şi de la rătăcirea ei pe 
poziţia „pilot automat“. 

Exerseaza în fiecare zi şi, când crezi că esti gata, fă acest exer- 
citiu imediat când o emoție negativă te cuprinde; oriunde ai 
fi, pe stradă, la volan, acasă sau în alte locuri publice sau pri- 
vate, de fiecare dată când emoţiile te cuprind şi eşti gata să te 
laşi pradă lor, execută câteva mişcări de respiraţie, indreapta-ti 
atenţia asupra lor, urmăreşte cu gândul fiecare ciclu respirator 
şi spune cuvântul „relaxează-te“ la fiecare expiratie; o să vezi 
că tolerezi mai bine emoţiile şi găseşti calmul şi relaxarea de a 
merge senin mai departe. 

După câteva luni de practică, ai să constati că, atunci când 


eşti tracasat, nervos, frustrat, mânios, într-un cuvânt când eşti 
„emoţional“, este suficient să spui în gând cuvântul „relaxează-te“ 

că imediat mintea ta urmează această cale pe care ai bătătorit-o în 
atâta timp de exerciţiu. 


2.4.4.2. Tehnica de tolerare a realităţii cu ajutorul 
relaxării musculare progresive 

În mod normal muşchii organismului sunt relaxaţi şi ei sunt 
activati conştient atunci când individul trebuie să facă mişcări, sau 
inconştient, când se declanşează reacţii emoţionale care pregătesc 
individul să facă fata unor pericole. Astfel, stările emoţionale sunt 
trăite fizic şi se exprimă cel mai des printr-o tensiune în muşchii 
feţei, ai braţelor şi ai picioarelor. Contractia muschilor feţei duce la 
apariţia de fizionomii specifice emoţiilor care le-au generat. 

La opusul tensiunii este relaxarea. Ea înseamnă eliberare, des- 
tindere, slăbire, încetinire, repaus, recreere, usurare, întrerupere. De 
cele mai multe ori, relaxarea nu este o stare în care ajungem în mod 
spontan, ci se obţine în mod voit, cu o anumită tehnică de eliberare a 
tensiunii, tehnică pe care fiecare dintre noi o are, mai mult sau mai 
putin, în funcţie de experienţa şi particularitatile proprii. Dar rela- 
xarea corporală conduce şi la detensionarea sau eliberarea încordării 
interne, musculare si viscerale, şi astfel la relaxarea întregului corp. 
Studii experimentale au demonstrat că însăşi schimbări minore ale 
stării fiziologice corporale generează diferite sentimente, iar starea 
de tensiune, cu modificările pe care le-am descris mai sus, generea- 
ză tristeţe, deziluzie, scepticism, pesimism, anxietate, ostilitate, mâ- 
nie, furie, lipsă de încredere sau însingurare. După cum ştim cu toţi 
din viaţa de toate zilele, starea de tensiune musculară este comună 
stărilor de stres. Ceea ce se întâmplă în corp se repercutează asupra 
minţii noastre şi se poate spune că, obținând o relaxare corporală pu- 
tem obţine şi o relaxare mintală, emoţională. Pe aceste considerente 
s-a construit metoda de relaxare progresivă musculară pe care o voi 
descrie în continuare, metodă care are beneficiul de a te desprinde 
de stimulii emotionali prezenţi si, astfel, va duce la tolerarea realităţii 
atunci când ea este constrângătoare sau amenințătoare. Prin aceas- 
tă metodă, vei descoperi diferenţa dintre a fi tensionat şi a fi relaxat, 
iar această descoperire este crucială pentru modul cum vei dobândi 


relaxarea. 

iti recomand să faci zilnic exerciţiul de mai jos, astfel încât 


să-l automatizezi şi apoi să-l poţi utiliza atunci când ai nevoie să te 
detaşezi de situaţia emoţională şi/sau să o tolerezi. 


1. 


Într-o cameră liniştită, ferită de zgomot, stai jos pe un scaun, 
fotoliu sau canapea cat mai confortabil şi sprijina-ti umerii 
pe spătarul scaunului sau al fotoliului, picioarele pe podea, 
iar antebratele şi mâinile tine-le în poală, sprijinite pe pul- 
pe; poţi să adopti şi poziţia culcat, de preferinţă pe un covor 
moale, pe podea. 

Poartă haine care să nu te strângă sau să-ţi provoace alte 
senzaţii care astfel să-ţi distragă atenţia de la exerciţiu. 
Încearcă să adopti o atitudine naturală, neutră, nu încerca să 
te fortezi, să te relaxezi, lasă totul să curgă şi nu aştepta vreun 
rezultat anume; 

Îndreaptă-ţi atenţia asupra corpului tau şi vezi ce senzaţii vin 
dinspre el, nu trebuie să te aştepţi la ceva anume şi caută să 
respiri aşa cum ai învăţat la exerciţiile de atenţie la respiraţie. 
Spune cuvântul „încordează“ şi contracta-ti un muşchi, în ordi- 
nea din tabelul de mai jos (vezi Tabelul 7), apoi menţine această 
contracție pentru 5-7 secunde, timp în care eşti atent la ce simţi 
în muşchiul pe care l-ai contractat şi în corp în general. 

Nu contracta muşchii în mod excesiv, astfel încât să-ţi provoa- 
ce durere sau crampe musculare (cârcei); iti recomand să uti- 
lizezi un nivel de contracție musculară de 60-70% din cea ma- 
xima pe care o poţi face. 

Când dai drumul la această contracție musculară, spune cu- 
vântul „relaxează-te“ şi ţine această relaxare în jur de 20 se- 
cunde, timp în care eşti atent la ceea ce simţi în corp şi, astfel, 
înţelegi diferenţa dintre senzaţia de contractare şi de relaxa- 
re; dă drumul la tensiunea musculară instantaneu, la coman- 
da ta, şi nu treptat; în aceste 20 secunde, respiră lent aşa cum 
ai învăţat şi, astfel, integrezi cele două tehnici pe care le reco- 
mand. 

După ce ai contractat un muşchi şi, astfel, poziţia unui segment 
al mâinilor sau al picioarelor tale şi-a schimbat poziţia, adu 

segmentul respectiv in pozitia de repaus de mai inainte, cand 
contractia s-a terminat. 

Îndreaptă-ţi apoi atenţia către următorul grup de muşchi, spu- 
ne „încordează“ şi tine contracția pentru 5-7 secunde, urmată 
de „relaxează-te“ pentru 20 de secunde. 

Continuă tot aşa întregul exerciţiu de relaxare musculară pro- 
gresivă pe grupe de muşchi, mergând de sus în jos, de la cap, 
gât, membrele superioare, torace, abdomen şi terminând cu 
membrele inferioare, după schema care este prezentată în ta- 
bel. Muşchii simetrici, cei care se găsesc atât în stânga, cât şi 
în dreapta corpului nu se încordează deodată, ci pe rând. 
Respectă ordinea aceasta cu fiecare exerciţiu şi nu omite vreo 
grupă musculară; la fel, respectă timpul alocat contractiei (5-7 
secunde) şi relaxării (20 de secunde). 

Se poate întâmplă să nu poţi de la început să-ţi contractezi adec- 
vat o grupă musculară, dar, prin exerciţiu zilnic, vei reuşi să ai 
controlul total al fiecărui muşchi pe care vrei să-l contractezi. 
Nu uita să tii atenţia focalizată pe senzațiile pe care le ai în 
timpul contractiei şi al relaxării. 

După câteva săptămâni de exerciţii zilnice, poţi considera înche- 
iată practica acestei metode de relaxare musculară progresivă şi 
vei constata cât de bine simţi diferenţa dintre ceea ce înseam- 
nă tensiune şi ceea ce înseamnă relaxare şi vei putea chema cu 
mintea starea de relaxare doar spunând cuvântul „relaxează-te“. 
După ce ai stăpânit metoda aceasta, poţi să faci exerciţii de 
contractare şi relaxare şi în condiţii în care se execută o altă 
activitate, doar repetând în gând comenzile „contractă“ şi „re- 
laxează“ şi încordând un grup de muşchi care este disponibil. 
În felul acesta, iti indrepti atenţia către corp si stapanesti că- 
lătoria minţii spre alte zone de unde vin emoţiile. 

Atunci când ai automatizat metoda şi aceste cuvinte au început 
să însemne comenzi pentru mintea ta, dacă eşti sub un stimul 
emotional sau o situaţie care iti generează emoţii nedorite, poţi 
spune în gând cuvântul „relaxează-te“ şi iti aduci calmul nece- 
sar să continui şi să tolerezi emoţiile. 


Trebuie să fii convins că de aceste emoţii nu te va putea scăpa 
nimeni decât tu, tolerându-le, desprinzându-te prin aceste metode 
şi, în final, ignorandu-le. Ai să vezi că atunci ele vor pleca de la tine. 
Pe baza procesului de neuroplasticitate, în mintea ta se vor forma 
alte conexiuni şi vei deveni mai capabil să le infrunti. 


Tabelul 7. Ordinea grupelor musculare utilizate în exerciţiul de 
relaxare musculară progresivă. 


Comenzi pentru a încorda 


Muschiul de contractat : i 
muşchiul respectiv 


Încreţeşte fruntea ridicând din sprân- 


Muschii fruntii 
cene 


Muschii pleoapelor Închide ochii cu putere 


Întinde colţurile gurii ca într-o gri- 


Muschii din jurul gurii < 
masă 


Roteşte capul mult spre dreapta 


Roteşte capul mult spre stânga 


Înclină capul mult spre dreapta 
Muschii gâtului = 
Inclina capul mult spre stanga 


Da capul mult spre spate 


Apleaca-ti capul mult in fata 


Trage umerii mult in spate 


Strange umerii mult in fata 


Ridica umerii mult in sus 


Muschii umerilor Ridică braţul la nivelul umerilor si 
menţine poziţia 


Ridică şi roteşte braţul spre înainte 


Ridică şi roteşte braţul spre înapoi 


Îndoaie antebraţul pe braţ ca şi cum ai 
Muschii braţelor ridica o greutate 

(pe rând, stânga şi dreapta) Întinde antebraţul din articulaţia 
braţului mult spre spate 

Comenzi pentru a încorda 


Muschiul de contractat . . 
muşchiul respectiv 


Muschii artebeatelor Îndoaie mâna mult în sus 


(pe rând, stânga şi dreapta) 


Îndoaie mâna mult în jos 


Muschii pumnului Strânge pumnul tare, ca şi cum ai vrea 
(pe rând stânga şi dreapta) să striveşti ceva 


Încordează muşchii abdominali ante- 


Muschii abdominali ae : : 
riori, ca si cum te-ai screme 


Muschii feselor Încordează fesele 
Muschii coapselor Încordează muşchii coapsei, ca si cum 
(pe rand, stanga si dreapta) ai lovi o minge cu piciorul 

Mişcă laba piciorului în sus, ca şi cum 
Muschii gambelor ai sta pe călcâie 
(pe rând, stânga şi dreapta) Mişcă laba piciorului în jos, ca şi cum 


ai sta pe vârfuri 


Muschii degetelor de la picioa- 


re (pe rând, stânga şi dreapta) Strânge mult degetele de la picioare 


Toate cele ce ţi-am spus mai înainte pot fi strânse laolaltă în 
viața zilnică ca un program de filozofie a vieții, ca un program de 
meditație mindfulness. Acum o să-ți arăt cum ar fi o zi din viață 
conform meditatiei mindfulness: 

1. Dimineața, cand te trezesti, ofera-ti câteva clipe si respira lent 
şi rar şi începe să-ţi concentrezi atenţia pe drumul aerului in 
corpul tau, în inspiraţie si expiratie; fii atent apoi la ce simţi în 
corpul tău, la ce auzi sau vezi în jur, fără să cauţi ceva anume, 
percepe doar ce este, nu judeca, nu eticheta, fii atent la toate 
acestea şi uneşte respiraţia cu celelalte lucruri pe care le per- 
cepi din tine şi din jur, într-un tot de linişte şi calm; zâmbeşte 
şi stai aşa câteva minute; 

2.  Ridică-te din pat şi fi atent cum tălpile picioarelor tale au lu- 
at contact cu podeaua, simte diferenţa dintre poziţia culcat şi 
cea verticală, care muşchi se încordează, cum este echilibrul, 
fă primii paşi şi fii atent la ce simţi, respiră lent, indreapta-ti 
atenţia către respiraţie şi senzațiile care izvorăsc din corpul 

tău, lasă să se petreacă ce se petrece, nu judeca, nu eticheta, 
menţine zâmbetul şi lumina pe fata; 

Prepara-ti micul dejun cu ritualul tău de fiecare zi, uită-te 
cu atenţie la lucrurile pe care le atingi, observă-le culoa- 
rea, consistenţa, temperatura, pune-le în faţa ta pe masă şi 
priveşte fără să judeci, apoi, când mănânci, observă fiecare 
lucru ce-l duci la gură, cum arată, fii atent la cum salivezi, 
testează gustul fiecărui lucru pe care-l mănânci, vezi cum se 
răspândeşte în gură, cum îl mesteci şi cum îl înghiţi şi nu fă 
judecăţi; mănâncă încet şi liniştit, respiră de 2 —3 ori înain- 
te de a introduce altă bucată de mâncare în gură şi conştien- 
tizează respiraţia; 

Uită-te pe geam ca să vezi ce vreme este afară şi alege hainele 
potrivite, nu judeca, nu te frustra, nu fi supărat de cum e vre- 
mea, deschide fereastra şi bucură-te de aerul care intră în casă, 
respiră de câteva ori adânc şi zâmbeşte; trăieşti ca să te bucuri 
şi să cunoşti, nu există nimic care să-ţi strice această zi, dacă 
plouă, plouă, ia notă de aceasta şi încearcă să vezi picăturile 
de ploaie cum cad pe pământ şi dispar; dacă e soare, e soare, 
dacă e cald, e cald; acceptă şi nu judeca sau eticheta; 

Te duci unde ai treabă, pe jos, cu autobuzul sau tramvaiul, te 
duci cu maşina ta... fii atent la tot ce faci. De exemplu, când 
bagi cheia de contact la maşina ta şi porneşti motorul, ia 
notă de cum arată cheia de contact, unde trebuie să o inse- 
rezi, cât de tare trebuie să o invarti ca să pornească motorul, 
concentreaza-ti atenţia la fiecare gest si fii cu fiecare acţiune 
acolo, fără să judeci sau să etichetezi; ascultă zgomotul moto- 
rului, nu porni imediat, motorul respiră şi el ca şi tine, stai şi 
participă la clipa de fata şi nu te precipita; 

Când conduci sau mergi cu un vehicul de transport în comun, 
observa ce e în jur şi descrie-ti culorile, sunetele, mirosurile şi 
nu judeca, nu fi critic, alungă orice alt gând şi uneşte respirația 
ta cu lumea din jur, moment cu moment; rămâi cu zâmbetul pe 
fata şi fii permisiv la tot ce se petrece ca şi cum aşa ar trebui să 
fie; relaxeaza-ti corpul, muşchii gâtului şi ai umerilor, priveşte 

10. 

lucrurile aşa cum se arată ele ochilor si nu căuta să priveşti ce- 
va anume; 

La serviciu, fii senin, stai la biroul tău, respiră rar şi fii atent 
la respiraţia ta ori de câte ori iti aduci aminte; stai atent la 
respiraţia ta 2-3 minute de fiecare dată; dacă auzi vocile co- 
legilor, discuţii, înregistrează doar sunetul lor, nu şi cuvinte- 
le, nu căuta să afli ce se petrece; dacă aceasta te incomodea- 
ză, concentreaza-ti atenţia pe corp, simte scaunul pe care stai, 
podeaua pe care se sprijină picioarele tale, observă şi descrie 
lucrurile de pe birou, nu pune niciun alt gând pe ele, nicio ju- 
decată, zâmbeşte, observă, descrie fără să judeci, participă la 
clipa de fata acolo unde esti şi bucura-te de ce esti tu; nu-ţi fa 
planuri sau anticipări, curata-te de resentimente şi amintiri 
negative, stai în prezent; mintea ta va fi acolo unde eşti tu cu 
adevărat şi nu invers; 

Permite-ti de mai multe ori pe zi să faci exerciţii de atenţie pe 
respiraţia ta, pe corpul tău, pe ce mănânci şi decuplează-te ast- 
fel de stres, îngrijorări, tensiune, anxietati, evaluări şi antici- 
pări negative; 

Când mergi, admite că mergi, nu mergi ca să gândeşti, fii atent 
în jur şi vezi şi auzi ce este şi nu ce ai vrea să fie, acceptă clipa 
prezentă şi lasă să apară în tine gânduri şi sentimente despre 
ce observi, fără să interpretezi, să etichetezi sau să judeci, doar 
descriindu-ti în cuvinte şi imagini, dialogând cu realitatea des- 
pre realitate; fii atent la fiecare pas, notează cum se încordea- 
ză muşchii fiecărui picior, cum este balansul corpului tău, cum 
atinge fiecare picior pavajul sau pardoseala, cât de minunat es- 
te să păşeşti şi, astfel, să te deplasezi; 

Ca o regulă generală, foloseste-ti simţurile, fiecare din ele 
separat, pentru a rămâne atent, foloseşte văzul ca să notezi 
ce vezi, sunetul ca să înregistrezi ce auzi, pipăitul ca să afli 
ce sunt lucrurile pe care le atingi, gustul ca să simţi ceea ce 
atingi cu limba, şi nu interpreta, doar descrie-ti în cuvinte si 
imagini şi ia fiecare lucru aşa cum este; ca să poţi fi atent, fo- 
cusează-te asupra propriei respiratii, fii cu fiecare inspiraţie 


şi expiratie aici şi acum, ca mai apoi să-ţi aduci şi simţurile şi 

să le alipeşti; 

11. În toate momentele vieţii tale de zi cu zi intră senin, pentru că 
tu eşti tu şi ele sunt ele; observă, ia-le ca atare, nu eticheta, la- 
să să apară sentimente şi gânduri, observă-le şi descrie-le, ac- 
ceptă-le şi caută să rămâi egal cu tine însuţi, un observator al 
vieţii tale şi nu un interpret al vieţii tale. Asta te va ţine depar- 
te de stres, de confruntare, de mânie, de anxietate şi mai ales 
de problemele tale cu atacurile de panică. 

Profesoara Becca Ley de la Universitatea Yale din SUA a de- 
monstrat experimental că oamenii cu o percepţie şi o atitudine 
pozitive în viaţă şi asupra propriului proces de trecere a timpu- 
lui trăiesc în medie cu 7,5 ani mai mult decât cei care considera că 
pe măsură ce îmbătrânesc sunt mai slabi, fragili sau chiar ridicoli. 
Mai mult, dr. Herbert Benson de la Centrul de cercetări clinice ale 
Spitalului Universitar din Boston, SUA, a arătat că meditaţia con- 
duce pe de-o parte la scăderea consumului de oxigen şi, astfel, la 
reducerea producţiei de radicali acizi şi alte produse care contri- 
buie la îmbătrânirea prematură, iar pe de altă parte, la reducerea 
eliberării de adrenalină în circuitul sangvin cu scăderea riscului de 
hipertensiune arterială. 


2.5. CAPACITATEA DE A FACE FAŢĂ 
DIFICULTATILOR ȘI REZILIENTA 


De foarte mult timp s-a constatat că oamenii prezintă o mare di- 
versitate în capacitatea de a face fata greutăților, în găsirea de soluţii 
pentru depăşirea problemelor de viaţă şi în confruntarea cu riscurile 
pe care mediul fizic şi social ni le aşterne în faţă. În mod tradiţional, 
se consideră că mare parte din viaţa noastră psihică este ocupată cu 
problema conflictului cu alţii şi se neglijează acea parte care face ca 
unii dintre noi să treacă prin viata senini în ciuda adversitatilor. Oare 
ce ne face diferiţi unii de alţii din acest punct de vedere? Pentru a 
răspunde la această întrebare, s-au utilizat două concepte, rezilienta 

şi coping-ul. Prin reziliență înţelegem capacitatea unei persoane de 
a fi puternică, de a se recupera uşor după dificultăţi, abilitatea de 
a reveni la starea iniţială după ce s-a petrecut ceva rău şi acest cu- 
vânt are originea în limba latină: resiliens înseamnă a ricoşa, a sări 
înapoi, a reveni, a fi elastic. Mai greu este cu coping-ul, un cuvânt 
folosit de profesionişti si din ce în ce mai mult de publicul larg, ca- 
re înseamnă capacitatea cuiva de a face fata greutăților, poverilor, 
dificultăţilor, responsabilitatilor, problemelor într-un mod adecvat 
şi vine de la verbul englezesc to cope care semnifică a te lupta, a te 
strădui, a avea de-a face cu ceva care se opune. Într-un alt limbaj, 
modalităţile de coping, adică modalităţile folosite de cineva pentru 
a depăşi greutăţile, sunt denumite şi defense, considerându-se că, 
în cele mai multe dintre situaţiile în care oamenii sunt puşi in fata 
adversitatilor, ei folosesc mecanisme de apărare sau de defense. 

Stresul, adversitatile, dificultăţile, provocările sunt o parte ine- 
rentă a vieţii noastre şi putem spune că ne raportăm la ele prin capa- 
citatea de rezilienta şi de coping. Am mai putea spune că prin aceste 
mecanisme noi ne menţinem imaginea de sine intactă. Într-un fel, 
coping-ul face parte din rezilienta, pentru că cea mai bună definiţie 
a rezilientei este abilitatea noastră de a avea de-a face cu dificultăţile 
vieţii într-o manieră pozitivă, cea care minimalizează daunele şi 
promovează adaptarea şi, în final, sănătatea. Altfel formulat, co- 
ping-ul ar însemna abilitatea noastră de a trata cu dificultăţile, 
iar rezilienta ar fi abilitatea noastră de a ne recupera, de a rămâne 
nealterati, neschimbati după trecerea adversitatilor. Am putea spu- 
ne că, fără o capacitate bună de coping, nu există rezilienta! 

Au existat studii care au urmărit un număr semnificativ de 
subiecţi de-a lungul mai multor ani şi care au arătat o corelaţie 
foarte strânsă între stilul de coping sau de apărare şi diferite vari- 
abile de sănătate fizică, psihologică şi succes social. Cel mai rele- 
vant studiu de acest fel este cel condus de prof. George Vaillant de 
la Universitatea Harvard din SUA, studiu care a urmărit timp de 
mai bine de 70 de ani evoluţia în viaţă a 268 de studenţi de la aceas- 
tă universitate şi a 456 de copii de la o şcoală din Boston. Aceşti 
subiecţi au trebuit să completeze un chestionar de două ori pe an, 

au fost intervievaţi fata în fata la fiecare 5 ani şi au fost examinati 
medical tot la 5 ani o dată. Prof. Vaillant a constatat că subiecţii ca- 
re au avut un stil de depăşire a greutăților eficient, precum supre- 
sia, umorul şi anticiparea, au arătat după atâţia ani de urmărire o 
sănătate psihică mai bună, o adaptare maritală de succes şi un sen- 
timent de bunăstare fizică şi psihică. 

În general, se consideră că mecanismele de defensă s-au format 
şi şlefuit de-a lungul vieţii, atât în contact cu părinţii şi familia de 
origine, cât şi în contact cu oamenii şi evenimentele semnificative, 
şi pe acest parcurs, unele mecanisme au putut rămâne „imature“, 
iar altele au ajuns la deplina lor desăvârşire. Mecanismele de defen- 
să imature sunt cele caracteristice copiilor, dar care pot, din variate 
motive, să existe şi la persoane adulte. Astfel, unul dintre mecanis- 
mele de defensă imatură ar fi acela de a utiliza corpul ca un ecran 
pe care se proiectează diferite stări psihologice, ca de exemplu, a 
te plânge de dureri de cap sau alte acuze somatice pentru a evita o 
situaţie, în loc de a spune limpede că nu vrei să te duci, să participi 
sau să faci un anumit lucru. Prin acest mecanism imatur de defensă, 
cel care îl foloseşte caută ori să inducă în alţii sentimente de neaju- 
torare sau de compătimire, ori, din contră, caută să frustreze sau să 
pedepsească pe cineva. Alte mecanisme imature de defensă ar mai 
fi utilizarea fanteziei ca să înlocuiască realitatea, proiecția, când se 
neagă defectele proprii şi li se atribuie altora, sau comportamentul 
pasiv-agresiv. La polul opus se găsesc mecanismele de coping „ma- 
ture“, adică cele care ajută individul în mod constructiv, transpa- 
rent şi adecvat să facă faţă problemelor ce-i stau în fata. Între ele, 
într-o clasificare ierarhică, se găsesc mecanismele de defensă ,,inter- 
mediare“, care sunt caracteristice persoanelor așa-zise „nevrotice“. 
Printre mecanismele de defensă intermediare, aş putea aminti refu- 
larea, reprimarea, manipularea, negarea, distorsiunea realităţii sau 
disociatia, care presupune modificarea temporară a caracteristicilor 
psihologice ale persoanei pentru a evita emoţiile negative. 

Stilurile mature de coping sau de defensă sunt cele care îl fac pe 
un individ să găsească cele mai bune soluţii care să ducă la protecţia 
şi adaptarea lui în condiţii de stres, fără pierderea imaginii şi stimei 

de sine. De cele mai multe ori, aceste mecanisme sunt puse în prac- 
tică în mod inconştient, ca parte a unei scheme individuale de ope- 
rare în faţa dificultăţilor. Iată aici o listă cu aceste mecanisme ma- 
ture de defensă: 


1. 

Suprimarea sau supresia presupune o îndepărtare deli- 
berată a atenţiei de la stimulii emotionali neplacuti, durerosi, 
spre lucruri care pot fi controlate şi al căror deznodământ poa- 
te fi pozitiv şi benefic. Prin suprimare, un individ poate amâna 
o plăcere sau chiar să o abandoneze. Este un mod „stoic“ de a 
trece prin greutăţi, a îndura fără să te plângi sau a renunţa fă- 
ră regrete. 

Anticiparea presupune capacitatea de a privi înainte, abili- 
tatea de a avea o dimensiune prospectivă a oricărei acţiuni, de 
a vedea deznodământul şi de a planifica realistic, fără a crea 
sentimente de neplăcere. 

Sublimarea este mecanismul de defensă prin care un individ 
transformă o situaţie sau emoție neplăcută într-o acţiune care 
să-i aducă un rezultat pozitiv, utilizând pentru aceste compor- 
tamente şi activităţi creative precum cele artistice, muzicale, 
literare, ştiinţifice. Astfel, un individ confruntat cu o situaţie 
penibilă, în loc să rămână fixat în ea, mai bine isi întoarce fata 
spre preocupări prin care emoţiile negative se vor transforma 
în ceva dezirabil şi înalt valoric. 

Umorul este un mecanism de coping frecvent utilizat şi ca- 
re presupune o abilitate cognitivă de a translata o situaţie sau 
emoție negativă în ceva glumet, a aduce o notă ironică sau 
comică, astfel încât să producă amuzamentul celor din jur; 
această tendinţă se prezintă şi sub forma drapării unei situaţii 
într-o tonalitate de mai mică gravitate sau dramatism. 
Altruismul presupune îndreptarea percepţiei, a atenţiei şi a 
comportamentului spre interesele altuia, a te pune în serviciul 
altuia, obţinând în acest fel satisfacția de a fi fost de folos, de 
ajutor, de a înfățișa morala proprie, devotamentul si capacita- 
tea de a sacrifica interesele personale în favoarea unui dezide- 
rat mai înalt. 


6. Acceptarea înseamnă recunoaşterea condiţiei proprii în 
relaţie cu situaţia existentă fără a încearcă să o schimbi, în- 
cercand în acest fel să mergi mai departe, să o depasesti fara 
prea mari pagube. 

7. Iertarea este mecanismul intentional şi voluntar prin care se 
înlocuiesc resentimentul, mânia, revanşa, gelozia ca rezultat al 
unei ofense, greşelile, ostilitățile, agresiunile, cu un sentiment 
şi o atitudine de calm, linişte şi seninătate care opreşte acţiuni 
viitoare de retorsiune. 

O multitudine de studii au arătat că adoptarea unor defen- 
se mature în viaţa de toate zilele se constituie într-o garanţie a 
unei sanatati bune şi a unei batraneti viguroase. S-a constatat că 
prezenţa acestui stil de coping în a doua parte a vieţii, alături de 
abstinenta de la consumul de alcool şi practicarea exerciţiilor fizi- 
ce în fiecare zi, se constituie ca factori protectivi fata de riscurile 
date de stres, de evenimente de viaţă negative şi impredictibile, şi 
faţă de bolile concomitente vârstei a treia. Când s-au luat în studiu 
variabile individuale, s-a constatat că un stil de coping matur se 
corelează puternic cu stabilitatea căsătoriei peste ani, cu prezenţa 
unei reţele sociale bogate, cu implicare variată în viaţa socială, cu 
programe recreative diverse şi chiar cu o dietă şi o greutate cor- 
porală adecvate. În general, stilul de coping matur predictează o 
bătrâneţe de succes, o calitate bună a vieţii şi un sentiment de bu- 
năstare fizică şi psihică. 

O să închei acest paragraf adresându-ţi îndemnul să iei în con- 
siderare abilităţile tale, să le resuscitezi, să le alegi pe cele poziti- 
ve, adaptative, într-un cuvânt cele care sunt „mature“, să mentii o 
atitudine pozitivă faţă de trecerea anilor şi propria îmbătrânire, 
să consideri că anii care s-au adunat la vârsta ta sunt un câştig şi 
nu o pierdere, să revizuieşti ce ai dobândit cu vârsta, experienţa, 
înțelepciunea, seninătatea, altruismul, să-ţi aminteşti că optimis- 
mul este un ingredient care te va face să aştepţi cu bucurie zilele 
care vin, şi să nu uiţi umorul, mai ales cel îndreptat spre propria 
persoană. 

2.6. MANAGEMENTUL FACTORILOR DE 
STRES 


Cuvântul stres este foarte popular astăzi şi oamenii îl folosesc 
atât în sensul originar, de stare mintală de încordare sau presiune, 
ca rezultat al expunerii la condiţii nocive sau adverse, cât şi într-un 
sens mai larg, care subsumează diferite stări psihologice neplăcute, 
nedorite, din cauza „frecuşului“ de zi cu zi. Astfel, în mod obişnuit, 
oamenii de astăzi se plâng că duc o viaţa stresantă, dar nu identi- 
fică un factor anume, ei consideră doar că tensiunea psihică şi pre- 
siunea timpului şi a sarcinilor de îndeplinit sunt ele însele expresia 
stresului. Se poate spune că oamenii din ziua de azi privesc stresul 
ca o acumulare de evenimente şi cerinţe de viaţă care acţionează şi 
se acumulează într-o perioadă de timp. 

O definiţie mai aproape de cea originară o dau oamenii ca- 
re gândesc că stresul este o reacţie fizică şi psihologică a unui in- 
divid atunci când este sub influenţa unei situaţii care îi depăşeşte 
resursele personale pe care este capabil să le mobilizeze pentru a 
o înfrunta. Aceasta ar fi situaţia în care un individ este expus la 
acţiunea unuia sau mai multor evenimente sau stimuli negativi ca- 
re conduc la consecinţe emoţionale şi fiziologice ce tind să afecteze 
echilibrul biologic al organismului. Pe scurt, se poate spune că lu- 
mea înţelege stresul ca o situaţie care este în afara controlului in- 
dividului, atât prin amploarea, cât şi prin bruschetea apariţiei ei. 
Ce voi spune mai departe se ancorează în această definiţie popu- 
lară şi o să discut cum evenimentele negative pe care un individ le 
trăieşte în mod inerent, pentru că trebuie să acceptăm că nimeni nu 
este scutit de ele, contribuie la acea stare de tensiune, de emoție ne- 
gativă, de aşteptare anxioasă, de nelinişte, care perturba semnifi- 
cativ echilibrul homeostatic, biologic şi psihologic al organismului. 

Cam prin anul 1920, dr. Hans Selye, un medic începător 
la Universitatea din Montreal, Canada, a constatat prin simplă 
observaţie că, indiferent de suferinţa pe care o aveau pacienţii 
internaţi în spital, ei aveau câteva caracteristici în comun: nu ară- 
tau bine, erau nelinistiti, posaci, trişti şi îngrijoraţi. El a considerat 

că, dincolo de cauzele bolii lor, ei înfruntau o problemă emoţională 

şi chiar corporală din cauza efortului pe care îl făceau să se adap- 

teze la condiţia de a fi bolnav. El a denumit această stare „sindrom 

general de adaptare“ cauzat de tensiunea nespecifică generată de o 

boală şi de vicisitudinile ei. Mai târziu, în anul 1936, el a denumit 

această stare „stres“ prin analogie cu ce se întâmplă cu o bucată de 
metal când se exercită diferite forte asupra ei. El a mai constatat ca 
stresul provoacă un răsunet specific corporal dat de reacţia axului 
hipotalamo-hipofizo-suprarenalian care duce la eliberarea în sân- 
ge a unor cantităţi mari de hormoni, precum adrenalina, noradre- 
nalina şi cortizolul, şi la creşterea activităţii sistemului nervos sim- 
patic cu rol de a ajuta organismul să facă faţă la condiţia stresantă. 

În funcţie de durata de expunere la un factor stresant, putem avea o 

reacţia acută la stres sau o stare cronică de stres. 

Reacţia la stres străbate în mare trei stadii: 

i) Primul stadiu este cel de alarmă, când organismul ia notă de 
stimulul sau situaţia stresantă şi activează cascada de reacţii 
„luptă-sau-fugi“ a axului hipotalamo-hipofizo-suprarenalian, 
cu hiperactivitatea sistemului simpatic şi eliberarea în sânge de 
hormoni „de stres“ precum adrenalina, noradrenalina şi corti- 
zolul. Această fază se însoţeşte de pregătirea sistemelor orga- 
nismului pentru a se confrunta cu situaţia, precum creşterea 
frecvenţei cardiace, a respirației şi a presiunii arteriale; 

ii) Faza a doua de adaptare, când organismul găseşte un nivel 
adaptat fata de natura şi intensitatea factorului stresant; 

iii) Faza de extenuare sau de eliberare, când rezervele de luptă ale 
organismului s-au epuizat, iar rezervele hormonale s-au golit. 
În această fază, organismul a învins şi a depăşit starea stresan- 
tă sau, din contră, a pierdut lupta şi a devenit victima stării de 
stres. 

Acest concept a fost repede asimilat de diferite ramuri ale 
medicinei, în special de medicina psihosomatică, a încercat ast- 
fel să explice rolul expunerii cronice la factorii stresanti în apariţia 
bolilor cardiovasculare, a obezității, a anumitor boli digestive, 
de nutriţie, dermatologice etc. Ulterior, cuvântul stres a pătruns 

în vocabularul popular şi semnifică în mare parte doar o reacţie 
emoţională, de tensiune, la un eveniment extern neobişnuit sau ne- 
dorit, cu încărcătură negativă. 

Cele mai frecvente manifestări emoţionale ale stresului sunt: 
anxietatea, grija, frica, tristeţea, sentimentul de neajutorare şi in- 
adecvare, lipsa de speranţă, pe de o parte, sau de neliniște, mânie, 
compulsivitate, resentiment, iritabilitate, ostilitate, beligeranta, pe 
de altă parte. Dintre simptomele fizice ale stresului, amintesc aici 
astenia, tensiunea musculară, durerile de cap şi ale coloanei ver- 
tebrale, creşterea tensiunii arteriale, hiperventilatia, palpitatiile, 
transpiratiile, durerile sau crampele abdominale, insomnia sau 
disfunctiile sexuale. 

O problemă importantă este diferenţierea stresului obiectiv de 
cel perceput subiectiv. Această problemă apare din cauza variaţiei 
interindividuale a rezistenţei la stres. Unii oameni pot să se con- 
frunte cu dificultăţi şi evenimente negative fără să aibă niciun mo- 
ment sentimentul că sunt stresaţi, iar alţii se plâng că sunt stresaţi 
la cele mai mici contrarietati. Aceste deosebiri sunt date de pragul 
diferit de la care un individ începe să se simtă tensionat şi agresat 
de un eveniment nedorit, diferenţe care sunt date atât de zestrea 
genetică, de reactivitatea individuală, cât şi de mecanismele de co- 
ping pe care persoana le posedă. 

Povestea merge mai departe cu identificarea relaţiei dintre 
evenimentele de viaţă şi sănătate când, în anul 1967, medicii psihi- 
atri Thomas Holmes şi Richard Rahe de la Facultatea de Medicină 
Washington din Seattle, SUA, au făcut un experiment rămas cla- 
sic. Ei au luat 2 664 de cadeți de marină care plecau într-o aplicaţie 
pentru 6 luni în Marea Caraibelor, timp în care nu aveau voie să 
aibă vreun contact cu cei rămaşi acasă. Imediat după imbarcare, 
ei au trebuit să bifeze care evenimente de viaţă li s-au întâmplat 
în ultimele şase luni de pe o listă lungă cu diferite evenimente po- 
sibile. Apoi, timp de 6 luni, ei au fost întrebaţi săptămânal despre 
existenţa unor simptome corporale şi emoţionale. La sfârşitul ce- 
lor 6 luni, după ce s-au colectat şi prelucrat toate datele, s-a văzut 
că există o corelaţie foarte puternică între evenimentele de viaţă pe 

care le-au trăit în ultimele luni şi condiţia ulterioară de sănătate. 
Pe baza acestei analize, ei au făcut o listă a evenimentelor de viaţă 
care pot influenţa starea de sănătate şi au construit chiar o ierarhie 
a acestora în funcţie de „greutatea“ pe care a avut-o fiecare dintre 
acestea în geneza acestor schimbări de sănătate. Această listă, cu- 
noscută ca Scala Readaptării Sociale, este prezentată în Tabelul 8. 
Ea a fost numită aşa de Holmes şi Rahe pentru că arată cât de ma- 
re ar putea fi costul pe care-l plăteşte cineva pentru a se readapta 
social după un eveniment specific de viaţă. În dreptul fiecărui eve- 
niment este un punctaj care reprezintă „costul biologic şi psiholo- 
gic“ pe care cineva îl plăteşte când se află sub acel eveniment şi, 
pe o alta coloană, frecvenţa cu care s-a întâmplat evenimentul în 
ultimele 6 luni. Poti să-ţi faci singur un scor de cât de mult ai fost 
sub influenţa unor evenimente stresante, completând tabelul de 
mai jos. După ce ai făcut scorul pentru fiecare eveniment în parte, 
poţi să obţii un scor total adunând punctajul de pe fiecare rubrică. 
Scorul total îl poţi compara cu normele pe care aceşti autori le-au 
recomandat pentru interpretarea probabilității sau a riscului ca o 
persoană să-şi schimbe starea de sănătate din cauza acţiunii cumu- 
lative a acestor evenimente stresante. 


Tabelul 9. Scala Readaptării Sociale Holmes şi Rahe 


. PS, De câte ori 
Nr. Evenimentul de viață Puncte Scor 
s-a petrecut 


1 | Decesul partenerului 100 

2 Divorţ 73 

3 Separare maritală 65 

4 |Închisoare 63 
Moartea unui membru de 

5 familie 63 
Boală sau traumatism 

6 53 
personal 

7 Căsătorie 50 

8 | Pierderea locului de munca 47 

9 | Reconciliere maritala 45 

10 | Pensionare 45 

De câte ori 


Nr. Evenimentul de viaţă Puncte Scor 
s-a petrecut 
Schimbare în starea de 
11  |sănătatea unui membru de 44 
familie 
12 | Sarcină 40 
13 | Dificultăţi sexuale 39 
Apariţia unui nou membru în 
14 =F 39 
familie 
15 | Probleme la locul de munca 39 
Schimbari in situatia 
16 |. aes 38 
financiara 
17 | Decesul unui prieten apropriat 37 
18 | Schimbare la locul de munca 36 
i Certuri semnificative cu 
9 partenerul/partenera 35 
Datorii mai mari de 50 000 
20 A 31 
de lei 
Incapacitate de a restitui un 
21 |imprumut sau de a plăti ratele 30 
la banca 
Schimbari in responsabilitatile 
22 i 29 
de la serviciu 
23 | Copilul s-a mutat de acasă 29 
24 | Probleme legale/juridice 29 
25 | Realizări personale deosebite 28 
Partenerul a început/a părăsit 
26 z 26 
locul de muncă 
27 |A începe sau a termina şcoala 26 
28 | Schimbări în condiţiile de viata 25 
Modificări în obiceiurile 
29 24 
personale 
30 | Probleme cu seful/patronul 23 
Schimbari in orarul/conditiile 
31 J 20 
de muncă 
Schimbări ale locuintei/ 
32 : i 20 
rezidentei 
Schimbari in educatie/scoala/ 
33 20 


perfectionare 

Nr. Evenimentul de viaţă Puncte De cate ori Scor 
s-a petrecut 
Schimbări în obiceiurile i 
34 recreationale ? 
Schimbari in activitatile A 
35 religioase 9 
Schimbări în activităţile 
36 : 19 
sociale 
Datorii mai mici de 50 000 de 
37 lei 17 
ei 
Schimbări în obiceiurile de 
38 ra 16 
odihna/somn 
Schimbari in felul in care se A 
39 reuneşte familia 5 
i Schimbări ale obiceiurilor ‘i 
4 alimentare 5 
41 | Vacanta 13 
35 Apropierea Crăciunului / ie 
Pastelui 
43 | Violari minore ale legii 11 
SCOR TOTAL 


După autorii respectivi, aceste norme sunt: 

— scor mai mic de 150 de puncte: probabilitate mică-moderată 
(mai mare de 30%) de a se petrece o modificare a stării de să- 
nătate sub influența evenimentelor de viață; 

— scor între 150-300 de puncte: probabilitate moderată-mare 
(mai mare de 50%); 

— scor peste 300 de puncte: risc/probabilitate foarte mare (mai 
mare de 80%) de a se produce o afectare a stării de sănătate. 
Desigur că această scală a fost construită pe baza modului de 

a interpreta ponderea evenimentelor de viață la populația america- 
nă, dar în mare cred că ni se potriveşte şi nouă românilor. Oricum, 
este un mod de a înțelege cât de importanți sunt factori cumula- 
tivi de stres în menținerea sănătății, mai ales după o vârstă, când 
hipersecretia hormonilor de stres, adrenalina şi cortizolul, pot ge- 
nera tulburări organice grave. 

Deşi cu toţi înţelegem că stresul este un lucru pe care nu şi-l 
doreşte nimeni, acceptăm ideea că el nu poate fi eliminat din viaţa 
noastră. A trăi înseamnă a-ţi asuma si faptul că vei da piept cu 
evenimente şi situaţii stresante. Dacă luăm în considerare că un 
eveniment „stresant“ este unul neaşteptat, nedorit, de o anumită 
amploare şi intensitate, putem gândi că reacţia la acest eveniment 
este una care variază de la individ la individ în funcţie de percepţia 
evenimentului, de semnificaţia pe care o dă evenimentului, de răs- 
punsul fizic şi emotional fata de acesta, şi de abilitatea de a gestiona 
acest eveniment. Astfel, vor fi oameni la care evenimentele vor pro- 
voca reacţii stresante, zgomotoase, iar alţii le vor depăşit în linişte. 
Pe de altă parte, nici a trăi în afara oricărei stimulări exterioare nu 
este benefic pentru organismul uman. Este astăzi bine documentat 
că expunerea la factori stresanti de intensitate moderată are efect 
benefic asupra sănătăţii fizice şi psihice. Există şi credinţa popu- 
lara că greutăţile îl „oţelesc“ pe om! Diferenţa dintre ceea ce este 
acceptabil, şi chiar de dorit, şi ceea ce este dăunător este dată atât 
de intensitatea şi bruschetea factorului de stres, cât şi de timpul de 
expunere la acesta. Expunerea cronică la stres sau acumularea cro- 
nică de factori stresanti este astăzi una dintre cauzele raspandiri 
cvasiepidemice a diabetului, a bolilor cardiovasculare, a obezității, 
a bolilor autoimune, a creşterii sensibilităţii la infecţii sau a consu- 
mului compulsiv de alcool. Ele sunt expresia tulburărilor imunolo- 
gice, a favorizării proceselor inflamatorii, a dereglărilor neuro-en- 
docrine produse de această expunere prelungită la stres. 

Este un stereotip în a considera că oamenii în vârstă sunt mai 
vulnerabili în fata stresului comparativ cu cei mai tineri. Acest au- 
tomatism vine din credinţa răspândită că a fi bătrân înseamnă a fi 
fragil, dar este numai parţial adevărat. Studii experimentale au ară- 
tat că, fata de anumiţi factori stresanti, bătrânii se comportă mai 
bine decât ceilalţi. De exemplu, reacţia emoţională şi consecinţele 
ei sunt mai intense la tineri decât la bătrâni, în schimb cei în vâr- 
stă sunt mai sensibili la stresul cronic. Aceasta s-ar explica prin 
faptul că vârstnicii dovedesc de multe ori mecanisme de apărare 
adaptate expunerii la un stres cu acţiune scurtă, dar capacitatea 

lor adaptativă este depăşită în caz de factori cumulativi de stres şi 
cu acţiune prelungită. 


2.6.1. Strategii de gestionare a factorilor 
cumulativi de stres 


Aici o să vorbesc despre modalităţile de management a unor 
situaţii întâlnite mai frecvent de oamenii în vârstă şi în care se 
acumulează factori stresanti de natură diferită şi a căror nerezol- 
vare poate conduce la cronicizarea lor precum: i) managementul 
situaţiilor stresante de viata, ca în cazul conflictelor interpersona- 
le, al problemelor neobişnuite care antrenează răspundere indivi- 
duală sau prosperitatea personală, şi ii) managementul presiunii 
timpului, ca în cazul unor situaţii care impun un ritm sau o limită 
de timp presantă şi frustrantă. 


2.6.1.1. Gestionarea problemelor stresante de viata. 
Cel mai frecvent, ne simţim tensionati, nervosi, iritati, cu somn 
zbuciumat şi senzaţie de oboseală de dimineaţă. Ne întrebăm care 
ar fi cauza, nu găsim un răspuns adecvat şi, astfel, mergem mai de- 
parte. În spatele acestor simptome, cel mai des se află acumularea 
pe nesimţite de factori stresanti, cu alte cuvinte de probleme care, 
fiecare în parte, nu ar reprezenta cine ştie ce, dar împreună, cumu- 
late, şi mai ales dacă sunt prezente de mai mult timp, epuizează pe 
nesimţite resursele noastre de adaptare. 

Dar ce este o problemă? După DEX, o problemă este „o ches- 
tiune care solicită o întrebare, un interes sau o soluţie“, iar o altă 
definiţie spune că „o problemă este un obstacol care face dificilă 
atingerea unui scop sau obiectiv... se referă la o situaţie, condiţie 
sau chestiune care este încă nerezolvată. În sens larg, o problemă 
există atunci când un individ devine conştient de diferenţa semni- 
ficativă dintre ceea ce este şi ceea ce ar fi de dorit... fiecare proble- 
mă solicită un răspuns sau o soluţie“. lată aici o definiţie frumoasă 
a unui factor stresant. 

Nouă, însă, nu ne plac problemele şi tendinţa naturală este ca 
ce nu poţi rezolva să ignori şi, astfel, problema se depozitează în- 
tr-un colt mai putin vizibil al minţii tale, obținându-se iluzia că 
problema nu mai există. Cu o astfel de strategie, problemele ignora- 
te, amânate sau lăsate în urmă se pot aglutina pe nesimţite, deter- 
minând apoi o problemă diferită, mai mare decât chiar suma celor 
ce s-au strâns împreună. 

A rezolva o problemă sau a găsi o soluţie înseamnă a te impli- 
ca într-o secvenţă de acţiuni, cognitive şi comportamentale, ca- 
re să conducă la un rezultatul dorit. Rezultatul şi scopul soluţiei 
problemei nu se suprapun totdeauna, scopul presupune rezolva- 
rea problemei, dar rezultatul nu înseamnă obligatoriu rezolva- 
rea în totalitate a acesteia. Rezolvarea unei probleme solicită în- 
totdeauna o reacţie, un răspuns al individului care se confruntă 
cu problema. Acest răspuns este, de fapt, un proces care implică 
emoţiile, judecata şi comportamentul subiectului şi de aceea oa- 
menii se deosebesc în felul şi capacitatea de a-şi rezolva proble- 
mele. 

Există şi indivizi care chiar sunt incapabili să-şi rezolve pro- 
blemele şi aceasta din cauza unor caracteristici printre care aş enu- 
mera: i) nu pot să identifice şi să descrie exact problema, ii) nu văd 
soluţii alternative la aceasta, iii) nu pot vedea consecinţele unor 
soluţii alternative, iv) nu ştiu cine i-ar putea ajuta şi cum, v) îi in- 
criminează pe alţii în geneza problemelor sau în nerezolvarea lor şi 
vi) consideră că existenţa şi rezolvarea problemelor lor depind de 
relaţiile de putere dintre indivizi. 

A rezolva problemele pe care cineva le are înseamnă a merge 
mai departe, a se adapta la circumstanţe, a găsi cele mai bune şi po- 
trivite căi pentru a continua viaţa în bune condiţii. Astfel, putem 
vorbi de beneficiile rezolvării problemelor bine şi la timp, beneficii 
precum: 

— clarificarea situaţiei de viaţă şi dobândirea unei perspective de 
viitor; 

— identificarea sursei problemelor emoţionale; 

— reducerea tensiunii, a îngrijorării şi a stresului; 

— creşterea sentimentului de încredere, eficacitate, autocontrol 
şi autonomie; 

— prevenirea conflictelor interpersonale; 

— lărgirea plajei de abilităţi de rezolvare a problemelor viitoare; 

— îmbunătăţirea capacităţii de a identifica sursele de ajutor când 
este cazul; 

— promovarea capacităţii de colaborare, coeziune şi respect mu- 
tual cu alţii. 

În continuare, o să încerc să descriu o tehnică generală de re- 
zolvare a problemelor. Aceasta are mai mulţi paşi pe care trebuie 
să-i parcurgi în ordine, astfel încât, la sfârşit, să obţii o soluţie şi 
un rezultat. 

În primul rând, trebuie să-ţi schimbi „optica“ generală asu- 
pra problemelor în viata. Această optică este modul în care vezi 
dificultăţile cu care te confrunti în viata. Sunt oameni care văd 
problemele din viaţa lor ca provocări cărora trebuie să le găsească 
soluţii adecvate, ele făcând parte din înţelesul vieţii şi fiind ineren- 
te dezvoltării individuale, creşterii competenţei şi autonomiei per- 
sonale. Sunt şi oameni care consideră că problemele nu sunt decât 
o expresie a lipsei de noroc sau de şansă în viaţă sau o reflectare a 
competiţiei umane, greutăţile le sunt date doar ca să-i împovăre- 
ze şi să le facă viaţa dificilă, ele nu sunt pentru a fie rezolvate, ci 
doar suportate, transportate ca o povară ce face parte din suferinţa 
existenţială. Cu aceste lucruri în minte poţi să cauţi să fii cât se poa- 
te de obiectiv şi să evaluezi cu luciditate care este modul tău de a 
vedea problemele. 

Trebuie să mai ştii că oamenii care au o privire negativă asupra 
problemelor cu care se confruntă au tendinţa de a amâna rezolvarea 
acestora şi, mai ales, tendinţa de a evita să se gândească la ele. Din 
cauza acestui fapt, problemele se acumulează şi, atunci când, totuşi, 
sunt luate în considerare, apar încâlcite, fără început şi sfârşit, şi 
generatoare de emoţii negative precum tristeţe, anxietate, mânie şi 
a sentimentului de împovărare şi deziluzie. 

În al doilea rând, este necesar să identifici problema. Fără să 
ştii exact despre ce este vorba, fără să o poţi pune în cuvinte, să o 

denumesti, fără să poţi să o descrii tie însuţi sau altcuiva, problema 
nu este identificată. Prin acest proces, problema se extrage din ghe- 
mul de probleme care iti stau „pe suflet“ şi, astfel, poate fi privită si 
atacată. Altfel, rămâi într-o permanentă confuzie. Dacă mai multe 
probleme se adună zi cu zi, încearcă sa le identifici împărțindu-le 
pe grupe, de exemplu, probleme de sănătate, probleme financia- 
re, probleme cu familia, probleme cu copiii, probleme locative etc. 
Apoi încearcă să identifici fiecare problemă în parte, să o distingi 
de altă problemă, de altă natură, să poţi să o numesti şi să poţi să o 
descrii. Pentru ca acest proces să aibă loc, trebuie să recunosti că 
ai o problemă şi să răspunzi la întrebări precum: Ce s-a întâmplat? 
Când? Unde s-a întâmplat? Cum s-a petrecut evenimentul? Cine a 
mai fost implicat? Ce ai facut tu? Cum te simţi şi ce doreşti să se 
întâmple mai departe? Pentru fiecare problemă identificată, tre- 
buie să ai o descriere a ei, o explicaţie referitoare la cauza ei, de cât 
timp o ai sau dacă poţi să o rezolvi singur sau ai nevoie de ajutor. 
Important este să nu confunzi problema cu efectele ei asupra stării 
tale emoţionale, de exemplu să nu confunzi problema singurătăţii 
cu tristeţea cauzată de ea. 

Următorul pas, al treilea, ar fi să ştii de cine aparţine aceas- 
tă problemă, iti aparţine cu adevărat această problemă sau doar 
ţi-o asumi dintr-un sentiment de vinovăţie, din camaraderie sau 
din altruism. Pot să-ţi pui întrebări precum: Problema aceasta imi 
aparţine? Este aceasta de competenţa mea? Dacă răspunsul este da, 
treci la următorul pas. 

Odată identificată problema, scopul tău este să o rezolvi, iar 
pentru a o rezolva trebuie să poţi estima dacă aceasta iti stă în pu- 
tere, adică dacă poţi să o rezolvi singur sau trebuie să apelezi la 
ajutor. În acest sens, este bine să-ţi identifici şi să-ţi evaluezi corect 
resursele proprii şi nevoia de ajutor. Important este să ştii că nu e 
bine nici să pasezi problema în braţele altuia, aşa cum nu e bine nici 
să oţii pentru tine când nu o poţi rezolva. Odată stabilit că resurse- 
le tale sunt limitate şi ai nevoie de ajutor, trebuie să identifici unde 
şi la cine să apelezi şi ce anume să ceri exact. Cu cât vei fi mai clar 
şi explicit, cu atât ajutorul extern o să-ţi fie acordat mai adecvat. 

În mod obişnuit, soluţia la majoritatea problemelor de viaţă 
apare evidentă de la început. Majoritatea oamenilor sunt înarmaţi 
cu abilitatea de a vedea o soluţie a problemelor cu care se confruntă. 
Dar, dacă nu este evidentă această soluţie, este bine să se împartă 
problema în bucăţi mai mici şi apoi să fie abordate fiecare în par- 
te. Divizarea problemei permite ca problema să pară mai uşor re- 
zolvabilă, pentru că este mai lesne să se identifice nevoile necesare 
şi mai ales să se stabilească priorităţile în rezolvarea acestor pro- 
bleme mai mici. Identificarea prioritatilor înseamnă în final a găsi 
„drumul critic“ de rezolvare a acesteia! 

Un alt stadiu al algoritmului de rezolvare a problemei este 
descoperirea opţiunilor, a alternativelor de soluţionare a proble- 
mei. Există de multe ori dorinţa spontană de a rezolva problema 
dintr-o bucată, adică a o cântări rapid şi a furniza un răspuns ime- 
diat. Nu trebuie, însă, uitat niciodată că pentru orice problemă 
există mai multe soluţii, chiar dacă nu sunt evidente de la început. 
În depistarea opţiunilor de soluţionare tu trebuie să dai dovadă de 
imaginaţie şi creativitate, pornind de la ideea că, cu cât vor exista 
mai multe variante, cu atât vei alege mai uşor soluţia de succes şi 
cea de rezervă, aşa-zisul „plan B“. În selectarea opțiunii fezabile, 
trebuie să ai în vedere o analiză procentuală a rezultatului antici- 
pat, timpul de aplicare a soluţiei, necesarul de resurse, ajutorul ex- 
tern, costul subiectiv al aplicării acesteia şi care vor fi consecinţele 
în caz de eşec. 

În mod firesc, odată aleasă, soluţia se implementează şi apoi 
se monitorizează progresul pentru a vedea dacă lucrurile merg bi- 
ne. În acest timp, tu poţi face corectiile necesare, astfel încât soluţia 
să-şi atingă ţinta şi rezultatul să fie cel dorit. Recomandarea mea 
este să stai calm, să întreprinzi tot ce ţi-ai propus şi, dacă apare ce- 
va neaşteptat sau poţi face ajustările necesare, adică poţi adăuga 
ceva, poţi renunţa la ceva, important este să rămâi flexibil şi adec- 
vat scopului pe care l-ai setat. Apariţia unui obstacol nu înseamnă 
eşecul soluţiei pe care ai ales-o şi nu uita că, în ultimă instanţă, şi 
rezolvarea parţială a unei probleme este ceva pozitiv. 

2.6.1.2. Gestionarea presiunii timpului. De mult timp 
avem sentimentul că vremurile ne împing de la spate, că timpul tre- 
ce prea repede şi nu am avut destul pentru a realiza ce ne-am pro- 
pus, într-un cuvânt ne grăbim şi suntem grăbiţi! Timpul are un im- 
pact considerabil asupra noastră, el contribuie în mod hotărâtor la 
bunăstare fizică şi psihică şi la calitatea vieţii noastre. El este şi sur- 
sa frecventă a stărilor noastre de stres. A fi grăbit sau a fi lent, a fi 
la timp sau a întârzia, a fi răbdător sau precipitat, a amâna sau a 
respecta un termen, sunt doar câteva dintre modalităţile în care ne 
simţim plasați în diferite momente ale vieţii. Aceasta nu numai pen- 
tru că mintea noastră are o „gramatică“ în care conjugă verbele la di- 
ferite timpuri, trecut, prezent sau viitor, dar şi din cauză că viaţa ne 
propune să plantăm jaloane temporale după care ne ajustăm ceasul 
existenţei noastre. În funcţie de cum percepem curgerea timpului 
este şi ceea ce înțelegem prin eternitate şi perisabilitate, continuita- 
te, fragmentabilitate sau fatalitate. Mintea funcţionează totdeauna 
în prezent, dar judecatile sunt etalate pe o scală temporală. 

Prin funcţionarea corpului nostru, suntem întotdeauna sin- 
cronizati cu timpul, dar mintea noastră este mai mereu ba în tre- 
cut, ba în viitor şi mai puţin aici şi acum. 

Timpul este o resursă la îndemâna oricui, fiecare dintre noi 
are timp de pierdut sau de câştigat. Avându-l la îndemână, noi pu- 
tem să planificăm, să anticipăm sau să amânăm, putem să-l dăm 
sau să-l luăm de la alţii şi, astfel, putem vorbi de timpul „meu“ şi de 
timpul „altuia“. Unii indivizi sunt mai buni în acest proces de ma- 
nagement al timpului ca resursă, alţii sunt mai putin buni şi unii 
chiar dezinteresati. 

Timpul este perpetuu, dar, pentru noi, odată trecut, timpul a 
trecut pentru totdeauna! Se spune pe drept cuvânt că, deşi avem un 
ceas intern cu care măsurăm experienţa noastră, totuşi noi nu pu- 
tem manipula timpul, nu-l putem controla, ceea ce putem controla 
este doar relaţia noastră cu el, pentru că, oricum ar curge timpul 
intern, odată şi odată tot trebuie să ne uităm la ceas! 

Multe dintre stările de stres pe care le ai pot fi datorate senti- 
mentului că eşti grăbit sau sub presiunea timpului sau că nu poţi 

controla timpul disponibil pentru a realiza ceea ce ar fi necesar. Un 
studiul realizat recent în Australia, pe un eşantion de peste 7 000 
de bărbaţi şi femei, a arătat că 34 % dintre bărbaţi şi 35,1% dintre fe- 
mei au afirmat că simt foarte des presiunea timpului, iar 13% dintre 
toţi participanţii au simţit întotdeauna presiunea timpului. Această 
simplă statistică arată cât de mult oamenii de astăzi se simt sub 
stresul timpului. Aceşti respondenţi au furnizat unele detalii asupra 
activităţilor care-i încarcă cel mai mult şi care le lasă sentimentul 
de lipsă de timp. Astfel, activităţile gospodăreşti au fost pe primul 
loc, urmate de activităţile de la locul de muncă, timpul alocat fami- 
liei, preluarea de prea multe sarcini, problemele de transport, ore- 
le suplimentare la serviciu şi inabilitatea de a-şi organiza sarcinile. 

După experienţa mea, cele mai frecvente plângeri ale persoa- 
nelor care resimt presiunea timpului au fost: nelinişte psihică şi 
corporală, tensiune psihică, impulsivitate, iritabilitate, greutăţi 
de a lua decizii, frustrare, nervozitate, dificultăţi de concentrare, 
senzaţie de oboseală şi tulburări de somn. Astfel de persoane sunt 
uşor de recunoscut pentru că sunt grăbite, nerăbdătoare, precipi- 
tate, vorbesc repede, au tendinţa de a amâna, sar de la o idee la al- 
ta, sunt capricioase şi dezorganizate, se ocupă de mai multe lucruri 
deodată, au greutăţi în luarea deciziilor; ele sunt nervoase şi iritate 
când sunt întrebate despre problemele lor, iar atunci când descriu 
cu ce se ocupă, au tendinţa de a fi imprecise. 

Printre cele mai frecvente cauze care ne fac să avem probleme 
de control al timpului disponibil se numără unele atitudini, com- 
portamente sau decizii dintre care amintesc: 

— proasta planificare a lucrurilor de facut; 

—  ierarhizarea defectuoasă a acestora; 

—  amânările succesive, urmate de aglomerarea lucrurilor de fă- 
cut într-o perioadă limitată de timp; 

— stil dubitativ şi deficient în luarea deciziilor; 

—  întreruperile repetate ale acţiunii în desfăşurare pentru moti- 
ve irelevante; 

—  distractibilitatea, în sensul pierderii atenţiei şi concentrării în 
favoarea unor stimuli şi activităţi aleatorii sau secundare; 

— atitudine negativă fata de activităţile derulate; 
—  împrăştierea in mai multe activităţi deodată; 
— preluarea sarcinilor care aparţin altora; 


— incapacitatea de a refuza sarcini şi de a spune „nu“; 


—  supraestimarea capacităţilor proprii. 

Trebuie să mai ştii că modalitatea de gestionare a timpului es- 
te legată şi de personalitatea individului. În funcţie de cum rezolvă 
în timp problemele lor, oamenii se pot împărţi în cei care încearcă 
să le rezolve „deodată“ şi cei care încearcă să le rezolve „pe rând“. 
Fiecare dintre aceste două categorii prezintă anumite trăsături ca- 
racteristice pe care le găseşti în Tabelul 9. Cu această ocazie, poţi 
să constati şi tu în ce categorie te incadrezi. 


Tabelul 9. Stilul de management al timpului disponibil 


„PE RÂND“ 


„DEODATĂ“ 


Se ocupă de un singur lucru într-o 
perioadă de timp 


Se ocupă de mai multe lucruri în 
aceeaşi perioadă de timp 


Ierarhizeaza lucrurile după criterii 
specifice 


Nu pune preţ pe ierarhizarea 
lucrurilor 


Începe cu lucrurile cele mai grele 
sau laborioase 


Începe cu lucrurile care i se par 
cele mai la îndemână 


Se concentrează bine 


Este repede distras de stimuli 
externi 


Nu-şi întrerupe activitatea la care 
se concentrează 


Se întrerupe de mai multe ori 
pentru diferite motive 


Ia timpul în serios 


Nu este preocupat de timp şi de 
termene 


Pune preţ pe punctualitate 


Nu pune preţ pe punctualitate, i 
se pare o problemă exagerată sau 
formalistă 


Are atenţia îndreptată spre sarcină 


Are atenţia îndreptată spre oameni 


Actioneaza conform unui plan 
prealabil 


Nu are plan, acţionează după 
circumstanţe 


Doreşte să nu fie deranjat 


Nu se simte deranjat 


Nu doreşte să amâne 


Amână, „lasă pe mâine“ 


Se conformează uşor la reguli 


Se simte constrâns de reguli 

Dacă vrei să ştii mai multe despre ce anume din viaţa ta te su- 
pune la presiunea timpului, despre acele zone din viaţa ta care te 
expun la stresul cauzat de presiunea timpului, te rog să aplici ur- 
mătoarea tehnică. În primul rând, te rog să împărţi activitatea ta 
zilnică în mai multe secţiuni în funcţie de scopul şi conţinutul lor, şi 
vezi cât din timpul tău zilnic dedici fiecăreia dintre aceste secţiuni. 
Un model după care poţi să identifici cum se distribuie timpul tău 
zilnic între diferitele activităţi îl poţi găsi în Tabelul 10. Trece în 
dreptul fiecărei activităţi timpul pe care-l consumi în fiecare zi cu 
aceasta. După ce ai completat fiecare rubrică a tabelului, faci totalul 
pentru fiecare zi în parte şi pentru fiecare activitate pentru o săptă- 
mână. Dacă rezultatul unei zile este mai mare de 24 de ore, înseam- 
nă că tu consumi mai mult timp cât există într-o zi, cu alte cuvinte 
eşti sub presiunea timpului. Dacă rezultatul este semnificativ mai 
mic de 24 de ore, asta ar însemna că eşti relaxat în ceea ce priveşte 
timpul. Apoi poţi să analizezi şi timpul pe care îl consacri într-o 
săptămână întreagă unei activităţi şi să le ierarhizezi în funcţie de 
acest criteriu. Astfel, o să constati care activitate iti „fură“ cel mai 
mult timp în general. 


Tabelul 10. Structura timpului consumat pentru activităţile 
zilnice într-o săptămână 


9 
fo 
y |S) Es 
aoe E . 7 m om _ omi <m Pui 
Activitatea (în ore şi z E 5 E B S| 8 2 E 
jumătăţi de oră) 4|s|s|* e|E/ El 5% 
= 16) E- 
So 
© 
= 
Munca/activitatea 
profesională sau 
productivă 


Transport la locul de 
muncă, la cumpărături, 
cunoscuţi, distracţie etc. 


Cumpărături de orice fel 

7 ȘI g . m om = = m cm 
Activitatea (în ore şi 22| $ 5 5 g zg 2 E 
jumătăți de oră) S/s/e8/7/8) 8/8/28 
5 Pla| él a8 
A 53 

© 

Mâncare (pregătitul şi 
servitul mesei) 


Îngrijirea locuinţei şi 
spălarea de haine/lenjerie 


Familie (timp consacrat 
celor dragi) 

Copii (timp consacrat 
copiilor, dacă e cazul) 


Comunicare (cu cei cu 
care locuieşti sau cu alţii, 
direct, telefon, SMS, 
scrisori, 

e-mail etc.) 


Recreere/timp liber/sport/ 
dezvoltare personală 


Igienă personală şi 
aranjarea tinutei 
Somn/odihnă 
Total 


Este uşor de înţeles că o gestionare mai bună a timpului per- 
sonal aduce un orizont pozitiv tuturor problemelor existenţiale. A 
avea mai mult timp pentru tine însuţi, a te odihni mai bine, a-l folo- 
si mai mult pentru recreere şi sport este reţeta cea mai la îndemână 
pentru a ne însenina propria existenţă. 

Mai jos, redau câteva dintre modalităţile pe care le recomand 
ori de câte ori am ocazia pentru a face un management adecvat tim- 
pului personal: 

—  Înfiecare dimineaţă sau cu o seară înainte, alocă-ţi câteva mi- 
nute pentru a trece în revistă ceea ce vei face în ziua respectivă 

şi întreabă-te: Este totul atât de important? Pot să elimin ceva? 
Apoi fă o listă pentru ziua de mâine, doar pentru mâine şi nu 
pentru o săptămână întreagă; 

Poţi să gândeşti dacă stau în puterea ta aceste sarcini pe care 
le-ai setat pentru mâine? Ai nevoie de ajutorul cuiva? Poţi să 
delegi unele din aceste sarcini altcuiva? Cui? 

Împarte ziua în două sau trei părţi şi pune activităţile pe ca- 
re vrei să le faci în fiecare dintre aceste parti; de exemplu, eu 
obişnuiesc să-mi pun sarcinile cele mai importante sau strin- 
gente în prima parte a zilei, iar lucrurile secundare precum 
cumpărături, vizite, întâlniri cu prieteni, activităţi recreationale 
etc.. în a doua jumătate a zilei; nu este o regulă generală, fiecare 
are stilul lui, dar îmi place să cred că trebuie să încep cu ceea ce 
este mai important pentru ca să am suficient timp înainte; 
Deci ierarhizeaza activităţile în funcţie de prioritatea lor şi ale- 
ge cu care vrei să începi; cea care este mai la îndemână, cea ca- 
re este cea mai grea, cea care nu suferă amânare etc. 
Gândeşte-te dacă ai tot ce-ţi trebuie pentru împlinirea activi- 
tatilor listate pentru ziua respectivă; 

Nu uita să pui pe această listă a lucrurilor de făcut şi timpul tău 
personal, timpul pentru relaxare, pentru o cafea cu un prieten, 
pentru o vizită la cineva cu care îţi place să conversezi, pentru 
un film sau pentru o oră de fitness; 

Atunci cand te simţi copleşit sau ai emoţii negative, opreste-te, 
ia notă de ce se întâmplă, nu te împinge de la spate, execută 
câteva exerciţii de respiraţie şi relaxare musculară, fă o anali- 
ză scurtă şi lucidă şi reconsideră timpul alocat activităţii, vezi 
dacă poţi împărţi activitatea în mai multe bucăţi mici pe care 
să le poţi esalona în timpul care a mai rămas sau chiar pentru 
a doua zi; deci, dacă amâni ceva, setează o dată pentru ceea ce 
ai amânat; nu amâna niciodată ceva fără să-i dai un termen; 
Totuşi, nu face din respectarea termenelor o chestiune de 
onoare, nu lega stima de sine de lucruri pe care nu le poţi face; 
când ai probleme legate de timpul alocat rezolvării unor sar- 
cini, deliberează cu calm şi nu te lăsa frustrat şi mâniat; 

— Caută să eviti pe cat posibil iritarea si nervozitatea; gândeşte-te 
ca atat problema, cat si solutia, cel putin partial, sunt la tine si 
caută să nu proiectezi pe alţii lucruri care sunt de fapt in „gră- 
dina ta“; 

—  Invatd să spui „NU“ atunci când este rational şi justificat, ima- 
ginea ta nu este legată de a fi pe placul tuturor; spune „nu“ cu 
calm şi oferă câteva explicaţii pentru refuzul tău; 

— Evita cafeaua şi zahărul in exces şi bea multă apa, mai ales 
când te simţi obosit şi tracasat; 

—  Cândte simţi stresat, nu uita de exerciţiile de respiraţie, de re- 
laxare musculară şi de mindfulness, cu mintea în prezent, cli- 
pă de clipă, care să-ţi aducă calmul, să-ţi curețe mintea de tot 
gunoiul zilnic şi să rămâi senin; 

— Întotdeauna încheie ziua oferindu-ti ceva, ceva care să-ţi aducă 
un zâmbet pe faţă, o mică bucurie, o mică atenţie, fii indulgent 
cu tine însuţi, spune-ti vorbe frumoase; 

— Şi nu uita somnul, încheie totdeauna o zi cu un somn bun, 
priveşte somnul ca pe o activitate, încearcă să-i dai prioritate, 
somnul este modul prin care nu numai că te odihneşti, dar îţi 
resetezi mintea, învăţa să te bucuri de somn, niciodată nu eşti 
mai mult cu tine decât atunci când dormi. 


2.7. ODIHNA SI SOMNUL 


Odihna este un concept care se defineşte în opoziţie cu obo- 
seala. Atunci când simţim că suntem obosiţi, de fapt organismul 
ne trimite un semnal că ar trebuie să ne oprim pentru că suntem în 
marginea epuizării resurselor energetice. Ea este un mesaj subiec- 
tiv, pentru că oboseala este resimţită numai pe plan psihologic fă- 
ră să apară vreun semn fiziologic, organic, biologic. Astfel, senzaţia 
de oboseală apare înainte de a ne durea muşchii sau articulațiile, 
când facem o activitate fizică, şi înainte de a nu ne mai putea con- 
centra, când facem o activitate mintală. Prin acest semnal, organis- 

mul se pune la adăpost de pagubele biologice ce le-ar putea produce 
o activitate dusă dincolo de anumite limite. 

Sunt unii oameni care, în dorinţa de a performa, consumă ca- 
fea sau alte stimulente tocmai în raţiunea de a nu mai avea senzaţia 
de oboseală şi, astfel, să poată desfăşura o activitate intensă cât mai 
mult timp. Acesta este un lucru foarte dăunător. Mesajul meu este 
să lăsăm organismului intacte toate mecanismele prin care isi apă- 
ră integritatea. 

Putem spune că, în măsura în care organismul uman are ne- 
voie de activitate fizică, în aceeaşi măsură are nevoie şi de odihnă 
şi somn. A te odihni înseamnă pentru majoritatea dintre noi a te 
opri dintr-o activitate, cu alte cuvinte înseamnă a-ţi trage sufle- 
tul, a-ţi lua un repaus. Este ca si cum ai pune schimbătorul de vi- 
teză al maşinii tale „la punctul mort“, iar motorul este la relanti. 
Continuând cu această metaforă, când oprim si motorul, avem de-a 
face cu un alt fel de odihnă, somnul. 

Mai putem conceptualiza odihna sau repausul ca o reacţie 
opusă reacției la stres. Asa cum reacţia la stres pune organismul în 
poziţia de luptă şi de adaptare fata de adversitatile existenţei, tot asa 
repausul ne pune în poziţia de odihnă, de refacere a capacităţilor 
energetice şi reactive. 

Se descriu două tipuri de repaus: i) repausul conştient şi ii) 
somnul. Repausul conştient este starea când corpul se odihneşte, 
dar mintea rămâne trează, pe când în somn nici mintea, nici cor- 
pul nu sunt în stare de vigilenta, respectiv individul şi-a suspendat 
starea de veghe. În repaus, individul dobândeşte o stare subiectivă 
de relaxare, stare în care se produc diferite schimbări fiziologice 
printre care rărirea ritmului cardiac, scăderea presiunii arteria- 
le, scăderea consumului de oxigen, rărirea respiratiilor, reducerea 
activităţii axului hipotalamo-hipofizo-suprarenalian, iar activita- 
tea sistemului imunitar creşte. 

Repausul conştient sau odihna este un răspuns natural atunci 
când organismul se simte obosit. Prin odihnă oamenii încearcă 
să se relaxeze, să se recupereze după un efort sau să se reîncarce 
cu energie, atât fizică, cât şi psihică. În timpul repausului, mintea 

noastră călătoreşte, abilităţile noastre cognitive, precum atenţia 
sau percepţia, funcţionează la un nivel scăzut, iar tonusul muscular 
se reduce, ceea ce face ca omul să caute o poziţie confortabilă pen- 
tru această relaxare musculară, precum o poziţie comodă în şezut, 
pe un scaun, sau culcat, pe un plan orizontal. În mod intenţionat 
oamenii caută odihna după o perioadă de activitate intensă, solici- 
tantă, care le-a generat senzaţia de oboseală sau de extenuare. De 
obicei, acest repaus conştient, cu mintea trează, se face în timpul 
zilei, în anumite momente când este posibil sau când a fost plani- 
ficat. Unii oameni au ritualizat odihna, incluzând-o în programul 
zilnic, precum repausul de după masă când unii dintre noi au obi- 
ceiul să citească, să se uite la TV, să asculte muzică sau să medite- 
ze la lucruri care le fac plăcere. Există şi o „odihnă activă“, când se 
caută o relaxare şi o recuperare a organismului prin activităţi plă- 
cute precum plimbare, jocuri recreative care nu consumă energie, 
conversaţie cu persoane plăcute. 

Mulţi dintre noi au constatat că ne atrage somnul de du- 
pa-amiaza, deşi este incetatenita ideea că doar leneşii dorm du- 
pă-masă. Etica muncii îşi spune şi aici cuvântul! Cu toate acestea, 
neurofiziologii au arătat că un somn de după-masă sau o „siestă“, 
cum o mai numesc unii, nu este un lucru rău. Şi împreună cu som- 
nul de noapte, oamenii care dorm bine sunt mai sănătoşi şi mai lon- 
gevivi decât cei care au un somn deficitar. 

Antropologii au constatat că în culturile primitive timpul de 
odihnă şi de repaus era foarte prețuit, dar mai apoi în epoca mo- 
dernă, dominată de cultul muncii şi al realizărilor personale, odih- 
na şi somnul de după-masă au căpătat eticheta peiorativă a lenei. 
Totuşi, este cert că omul are nevoie de repaus şi de somn pentru re- 
căpătarea energiei, refacerea homeostaziei corpului şi a capacităţii 
mintale. Astfel, în cazul în care constati că ai perioade când nu faci 
nimic sau ţi-e somn pentru o scurtă perioadă după-masă, de exem- 
plu 15-30 de minute, nu te critica, acesta este un timp câştigat pen- 
tru sănătatea ta. 

Deşi somnul este o parte naturală a vieţii noastre, lucru care 
este considerat de la sine înţeles, sunt mulţi oameni care, neavând 

suficient timp pentru a face tot ceea ce îşi doresc într-o zi, decid 
să prelungească orele de activitate în detrimentul celor dedicate 
în mod natural pentru somn. Iată cum somnul devine rezerva de 
timp din care se poate lua ceva când eşti în criză de timp. Aceasta 
nu trebuie să se întâmple şi poate avea consecinţe nefaste pentru 
sănătate fizică şi psihică, pentru că o cantitate optimă de somn este 
o condiţie esenţială pentru sănătate şi pentru o bătrâneţe fericită. 

Există o mare variabilitate în ceea ce priveşte cantitatea optimă 
de somn. Mulţi experţi consideră că nouă ore de somn reprezintă me- 
dia necesară pentru a restaura la nivel normal funcţiile corporale şi 
mintale. Mai puţin somn a fost asociat cu probleme de atenţie, de me- 
morie, de judecată şi de luare a deciziilor, cât şi cu probleme organice. 

Se consideră că timpul de somn variază cu vârsta; astfel, un 
copil în vârstă de 3-5 ani doarme în medie 11-13 ore/zi, un copil de 
5-11 ani doarme 9-11 ore/zi, un adolescent — între 9 şi 10 ore/zi, iar 
adulţii dorm în medie 7-8 ore/zi. 

Lipsa somnului creşte riscul de boli cardiovasculare, hiperten- 
siune arterială etc. S-a mai demonstrat că lipsa somnului conduce 
la scăderea competenţei sistemului imunitar. Dar chiar dacă indi- 
vidul doarme destul timp, importantă este şi calitatea somnului pe 
care l-a avut. Se mai ştie că somnul adiţional de peste zi conduce la 
scăderea nevoii de somn în timpul nopţii. 

Somnul este important pentru procesele de creştere celulară, 
de restabilire a homeostaziei şi cele de resetare a ritmurilor circa- 
diene importante pentru echilibrul hormonal. De asemenea, este 
important pentru refacerea circuitelor nervoase prin încărcarea lor 
cu neuromediatori. 

Există factori care perturbă somnul dintre care amintim fac- 
torii ambientali (zgomotul, lumina puternică) şi factorii interni (ne- 
voia de a urina, senzaţia de sete, durerea, anxietatea, depresia, boli 
bronho-pulmonare etc.). 

Cu vârsta, se modifică modelul de somn. Pe de-o parte, apare 
tendinţa oamenilor în vârstă de a se culca repede seara şi de a se 
scula mai devreme dimineaţa, fenomen care se numeşte „avansarea 
fazei de somn“, şi se pare că mai apare şi o scădere a nevoii de somn, 

dar oricum există o mare variabilitate de la individ la individ. Tot 
cu vârsta se mai reduc şi latenta somnului sau perioada de adormi- 
re, „somnul profund“ şi somnul REM (Rapid Eye Mouvement), adi- 
că somnul în care visăm şi în care se reorganizează circuitele ner- 
voase, somn foarte important pentru menţinerea în bune condiţii 
a memoriei şi a cognitiei în general. Somnul REM este important şi 
pentru că el determină dimineaţa, la trezire, senzaţia de bunăstare 
generală. Faza de somn REM este mai prelungită la copii decât la 
adulţi, ceea ce poate explica de ce ei se trezesc veseli. 

Din punctul de vedere al frecvenţei undelor electromagnetice 
pe care activitatea neuronală le emite în timpul somnului, el es- 
te împărţit în două categorii: somnul REM şi somnul non-REM. 
Somnul normal la oamenii adulţi conţine în jur de 75% somn 
non-REM şi caracterizează prima fază a somnului, iar somnul 
REM este specific ultimei părţi a somnului. Somnul REM este ca- 
racterizat de mişcările globilor oculari, de relaxarea musculatu- 
rii şi de apariţia viselor. După aceleaşi criterii neurofiziologice, 
somnul non-REM este împărţit în patru faze, primele două faze 
fiind numite şi „somnul uşor“, iar fazele 3 şi 4 sunt caracterizate 
de „somnul profund“, când undele cerebrale au frecvenţa cea mai 
lentă. În general, în timpul somnului omul schimbă faza somnului 
cam la 90-110 minute. Stadiul 1 non-REM este caracterizat de un- 
de teta cu frecvenţa de 4-7 Hz, este timpul în care omul este som- 
nolent sau somnoros, când este pe cale de a adormi şi îi mai tresare 
un muşchi. Stadiul 2 non-REM este caracterizat de unde cu formă 
ascuţită cu frecvenţa între 12 şi 16 Hz, este stadiul care dă 45-55% 
din somnul total. Stadiul 3 este asociat cu unde delta de 0,5-4 Hz, 
considerate ca faza cu somn adânc, când un om poate fi somnam- 
bul, poate vorbi sau poate să urineze în somn. Stadiul 4 este carac- 
terizat de o perioadă de timp când undele delta cuprind mai mult 
de 50% din totalul activităţii cerebrale şi când somnul este cel mai 
profund. Studiile asupra somnului au arătat că, atunci când ciclu- 
rile somnului se derulează normal, somnul este odihnitor. 

Perturbări de lungă durată ale ciclului somnului pot condu- 
ce la probleme fizice şi tulburări psihologice precum oboseală, 

nervozitate, impulsivitate, tulburări de concentrare, tulburări de 
memorie, greutate în luarea deciziilor. 

Există o serie de factori externi care pot perturba ciclurile som- 
nului, precum apneea de noapte, problemă pe care o au mulţi oa- 
meni hiperponderali ale căror căi aeriene superioare se obstruează 
în timpul somnului, perturbând fluxul aerului spre plămâni şi dru- 
mul oxigenului spre sânge, cu acumularea în sânge a dioxidului de 
carbon; astfel, după o perioadă de apnee, brusc apare o inspiraţie 
prelungită cu creşterea vigilitatii şi trezire din somn după care som- 
nul se reia cu întreruperi de acest fel. Această problemă pune o sar- 
cină suplimentară pe aparatul cardio-circulator şi, pe termen lung, 
poate duce la insuficiență cardiacă. Se mai descriu tulburări de 
somn şi insomnii rebele la oamenii cu boli anxioase sau la cei cu 
consum cronic de alcool. 

Ce modificări ale somnului se petrec odată cu înaintarea în 
vârstă? În primul rând, calitatea somnului scade din cauza reducerii 
cantităţii de somn profund (stadiile 3 şi 4 ale somnului non-REM) 
şi creşterii cantităţii de somn superficial (stadiul 2 al somnului 
non-REM). Aceste modificări ale structurii somnului, resimtite ul- 
terior şi în senzaţia de neodihnă de dimineaţă, încep cam pe la mij- 
locul vieţii şi se accentuează treptat cu vârsta. Alte modificări, mai 
puţin frecvente şi caracteristice doar persoanelor de peste 65 de ani, 
sunt inversarea ciclului veghe-somn, cu necesitate de somn ziua şi 
vigilenta noaptea, sforăitul ca expresie a apneei nocturne, somnul 
întrerupt din cauza necesităţii de urinare sau a durerilor articulare 
date de osteoporoza sau aşa-zisa boală a picioarelor nelinistite, tul- 
burare caracterizată de impulsul neîntrerupt de a mișcă picioarele 
în căutarea unor poziţii relaxante. La acestea se mai pot adăuga in- 
somniile date de stările anxioase, consumul exagerat de alcool sau 
anumite medicamente precum antidepresivele sau beta-blocantele. 

Un somn de calitate se obţine la orice vârstă respectând o se- 
rie de reguli care împreună reprezintă „igiena somnului“. Aşa cum 
avem o igienă corporală sau o igienă a minţii, trebuie să luăm în 
considerare şi o igienă a somnului. Regulile cuprinse în igiena som- 
nului pornesc în special de la ideea că organismul trebuie să intre 

în starea de somn printr-o ritualizare a practicilor de viata apro- 


piate orei de somn şi care să garanteze ca input-ul senzorial, care 
menţine starea de vigilenta, scade treptat, inducând minţii noas- 
tre starea de calm şi relaxare care să-i permită să facă declicul de la 
veghe la somn. Igiena somnului mai presupune şi construirea unei 
zone a somnului care este patul şi camera în care se află. De aceea, 
se recomandă ca zona aceasta să fie respectată ca atare şi să nu se 
desfăşoare alte activităţi decât cele legate de odihnă, repaus şi somn, 
iar somnul trebuie privit ca o plăcere. Iată câte ceva dintre regulile 
de igienă a somnului: 

Aranjeaza-ti camera de dormit cât mai plăcut, decoreaz-o sim- 
plu, foloseşte culori liniştitoare, nu prea luminoase, dar nici 
prea închise; nu trebuie să fie încărcată cu mobile sau lucruri 
inutile; camera de dormit este camera ta privată şi nu cea pe 
care să o arăţi musafirilor; 

Este bine să ai un pat suficient de lat cu o saltea dreaptă si des- 
tul de fermă; 

Izolează camera de dormit de zgomotele traficului sau ale ve- 
cinilor; 

Utilizează o lumină de intensitate mică şi locală; 

Este bine să muţi televizorul din camera de dormit, dar poţi să 
laşi radioul; 

Începe să reduci activităţile excitante, iritante, cu ceva timp 
înainte de ora de culcare, aceasta înseamnă să reduci input-ul 
senzorial şi, astfel, stimularea corticală; 

Nu lua masa târziu şi nu mânca mult sau prea greu seara, ter- 
mină masa cu cel puţin două ore înainte de a te băga în pat; 
Nu consuma băuturi alcoolice, cafea sau ceai înainte de a te 
culca; 

Evită certurile sau disputele directe sau la telefon înainte de 
culcare; 

Înainte de ora de culcare, încearcă să te plimbi puţin pe afară; 
Când te întorci acasă, începe prin a aerisi camera de culcare şi 
adu temperatura ei la punctul de confort termic, oricum, să nu 
fie prea cald; 


continuă apoi prin a-ţi face toaleta de seară care să cuprindă si 
o baie caldă; 

poartă o pijama largă şi confortabilă, care să-ţi păstreze caldu- 
ra corpului constantă si să nu te jeneze când te mişti in pat; 
ia în consideraţie faptul că somnul cel mai odihnitor este cel 
care începe înainte de miezul nopţii, aşa că bagă-te în pat la o 
oră rezonabilă; 

cel mai bine este să te bagi în pat în fiecare seară cam la aceeaşi 
oră; 

ia cu tine în pat o carte, o revistă ilustrată, ceva uşor de citit; 
poţi să tii radioul deschis la un post cu muzică relaxantă, cal- 
ma; 

incearca sa reduci input-ul senzorial treptat, adica lumina, su- 
netele, conversatiile, muzica, orice ar fi stimulant si apoi stinge 
lumina; 

adoptă poziţia cea mai potrivită pentru tine, lasă muşchii 
relaxaţi, respiră rar şi lasă-te pe saltea cu toată greutatea, 
găseşte poziţia în care corpul tău să aibă contact pe toată 
suprafaţa cu salteaua patului; 

nu-ţi face planuri pentru a doua zi, nu inventaria ziua care a 
trecut, lasă toate grijile şi frustrările deoparte, lasă mintea să 
zboare, mai bine spune-ti o poveste care să înceapă cu „ce ar fi 
dacă... 

Pe timpul somnului, dacă trebuie să te duci la baie, nu aprinde 
lumina, încearcă să te duci şi să-ţi rezolvi problemele fiziologi- 
ce pe întuneric sau la o lumină albastră de noapte pe care poţi 
să o plasezi în hol şi în baie; 

Nu te ridica din pat şi nu te uita cât este ceasul dacă se întrerupe 
somnul; asaza-te din nou într-o poziţie confortabilă, relaxează 
muşchii, lasă-te greu pe pat şi spune-ti o poveste care să nu aibă 
sens, să corespundă cât mai puţin cu realitatea şi dormi... 


PARTEA A IV-A 
Batranetea de succes sau 
cum sa imbatranim frumos 


Este vorba despre cum vreau să îmbătrâ- 
nesc şi unde vreau să ajung odată cu trecerea 
anilor. 


1. Ce este batranetea de succes 


Indiferent dacă suntem tineri sau bătrâni, nu se poate să nu ne 
gândim la batranetea noastră. Ce fel de bătrâneţe am vrea să avem? 
Cum am denumi într-un singur cuvânt batranetea pe care dorim 
să o trăim? De cele mai mult ori, auzim în limbajul comun eticheta 
de „bătrâneţe fără griji“. Dar ce griji aduce batranetea? Fiecare ar 
răspunde în felul lui la aceste întrebări şi aceasta arată cât de di- 
verse sunt părerile şi interpretările pe care noi le dăm procesului 
de „bătrâneţe“. Carl Jung, celebrul psiholog elveţian, discipol al lui 
Freud, spunea: „În mod cert, ființa umană nu ar ajunge la 70 sau 
80 de ani dacă această longevitate nu ar însemna ceva pentru 
specia noastră. După-amiaza vieții umane trebuie să aibă şi o al- 
tă semnificaţie şi nu doar un apendice al dimineții vieţii umane“. 

Am putea spune că mulţi dintre noi sunt de acord că la 
bătrâneţe ar fi vorba de o deteriorare, de o denivelare şi chiar pier- 
dere a unor capacităţi psiho-fizice, proces care este trăit cu po- 
vara pe care o aduce batranetea. Mai mult, unii văd batranetea 
chiar ca o „boală“ 
funcţionării şi a autonomiei individuale. 

Cu multe secole în urmă, Aristotel (384-322 î.Hr.), în 
„Retorica“, descria bătrânii în felul următor: „Bătrânii au trăit 
multi ani... adesea au făcut greşeli şi au constatat că viata ca în- 
treg este o problemă grea. Rezultatul este că nu sunt siguri de 
nimic, ci doar pe jumătate. De aceea au ezitări; ei întotdeauna 
adaugă o posibilitate sau un „poate“ şi niciodată o certitudine. Ei 
sunt cinici, adică aleg alternativa cea mai rea la orice. Mai mult, 


sau „dizabilitate“, din cauza reducerii drastice a 

experienţele lor i-au făcut să fie neîncrezători şi suspicioşi... ei 
anticipează mereu pericolele... lor le lipseşte încrederea în viitor... 
ei trăiesc bazându-se mai mult pe trecut decât pe speranţă...“. 
Această viziune a condus la împingerea bătrânilor la marginea 
societăţii şi la apariţia teoriei dezangajării care a dominat secolul 
XX, teorie care vedea batranetea ca o retragere a bătrânilor din ac- 
tivitatea productivă şi din rolurile sociale ca rezultat la declinului 
funcţional. Cu toate acestea, se poate spune că „am văzut şi bă- 
trâni fericiți!“ 

Există mulţi oameni în vârstă care sunt activi, care sunt 
mulţumiţi de calitatea vieţii lor, care sunt senini, care au simţul 
umorului şi care participă plenar la viaţa socială în diferite feluri. 
Încă din Antichitate, Cicero (106-43 î.Hr.), în „De Senectute“, vor- 
bea de bătrâneţe ca de o parte a vieţii în care omul dobândeşte 
alte calităţi precum virtutea şi înţelepciunea. El spunea că „bă- 
trânii îşi pot menţine intelectul în bune condiţii dacă îşi păstrea- 
ză mintea activă si pe deplin angajată“ si, cu umor, mai adaugă: 
„Niciodată nu am văzut un bătrân care să fi uitat unde a pus ba- 
nii“. Pentru el, batranetea este un fenomen variabil şi plastic care 
oferă o demonstraţie evidentă asupra puterii minţii în construirea 
unei imagini pozitive a oamenilor bătrâni. Cicero dă minţii rolul 
principal în dobândirea unei batraneti frumoase, afirmă rolul cor- 
pului în determinarea neplăcerilor legate de creşterea în vârstă şi 
adaugă: „Nimic nu este mai distructiv în mod direct pentru un om 
decât urmărirea plăcerilor corpului“. Cicero este primul care in- 
troduce diferenţa dintre batranetea „normală“ şi „bătrânețea ca 
boală“, subliniind că nu trebuie să se confunde batranetea cu boa- 
la. După el, ideea că pierderea memoriei este un fenomen general 
la bătrâneţe este greşită, pierderea memoriei este doar un proces 
selectiv, omul bătrân uitând doar acele fapte şi abilităţi de care nu 
mai este interesat şi păstrându-le pe cele de care are nevoie în viata 
de zi cu zi. Astfel, frica de bătrâneţe se poate transforma în senti- 
mente de armonie şi satisfacţie. 

În ultimele decenii ale secolului XX, sub influenţa creşterii 
longevitatii şi a rezultatelor medicinei în prevenirea şi tratarea 

bolilor contigente batranetii, teoria dezangajării a fost treptat în- 
locuită de „teoria continuității“, care vede bătrâneţea pe un conti- 
nuum al vieţii, de unde tendinţa oamenilor de a duce mai depar- 
te la bătrâneţe activităţi ce pot fi de folos pentru ei şi alţii, şi mai 
apoi „teoria activităţii“, care presupunea angajarea la bătrâneţe în 
activităţi sociale şi productive. În final, s-a ajuns la teoria dominan- 
tă actuală care vorbeşte de ,,bdtrdnetea de succes“. Acesta ar fi răs- 
punsul pe care l-am putea formula la întrebarea pe care am pus-o 
la începutul acestui capitol: „Ce fel de bătrâneţe vrem să avem?“, 
„Cum am denumi-o?“. 

Despre batranetea de succes vreau să vorbesc la sfârşitul aces- 
tei cărţi, pentru că batranetea de succes este scopul pe care trebuie 
să ni-l setăm cu mai mulţi ani înainte de a ajunge bătrâni şi tot ce 
am prezentat în această carte nu este altceva decât diferite „reţete“ 
pentru a ajunge la o bătrâneţe de succes. Conform opiniei actuale, 
oamenii de astăzi, cei care au ajuns la vârste venerabile, centenarii 
de exemplu, reprezintă prototipul batranetii de succes. 

După cum am afirmat mai sus, secole de-a rândul privirea do- 
minantă asupra batranetii a fost cea care o asimila cu o boală, cu o 
infirmitate. Această concepţie venea din modelul medical care cău- 
ta să distingă între ceea ce este normal şi ceea ce este patologic, iar 
batranetea era considerată ca fiind determinată de factori intrinseci 
ei, de natură genetică, care conduc la boală odată cu înaintarea în 
vârstă. Astfel, creşterea riscurilor pentru boli şi dizabilităţi odată 
cu trecerea anilor este un proces inevitabil, intrinsec procesului de 
avansare în vârstă, fiind determinat genetic. Bătrânii şi problemele 
lor erau văzute ca fiind de competenţa medicinei! Au trecut multe 
decenii până când s-a constatat că problema apariţiei bolilor la vâr- 
sta înaintată depinde mai mult de factori extrinseci batranetii, pre- 
cum sedentarismul sau alimentatiea defectuoasă, decât de factorii 
genetici. Cele mai puternice argumente vin din studiile pe gemeni. 
Astfel, un studiu suedez, făcut pe 300 de perechi de gemeni cu vâr- 
ste de peste 66 de ani, a arătat că cu cât îmbătrâneau, cu atât mai 
mult destinul biologic al gemenilor din perechile studiate era mai 
diferit. Dacă sănătatea la bătrâneţe ar fi determinată genetic, atunci 

fiecare pereche de gemeni ar avea acelaşi risc de boală într-un anu- 
me punct al vieţii lor. Dacă există diferenţe în sănătatea fiecăruia 
dintre gemeni, atunci este rezonabil să gândim că această diferență 
este făcută de mediul exterior, deci de factori extrinseci şi nu de ge- 
netică. Aceşti factori externi, de mediu, se acumulează diferit pen- 
tru fiecare dintre noi de-a lungul vieţii şi ne influenţează sănătatea 
la vârsta înaintată. Un alt studiu suedez, făcut de data aceasta pe 
21.004 de perechi de gemeni, a arătat că, înainte de 55 de ani, proba- 
bilitatea de a face boli coronariene la ambii gemeni este mai mare de 
opt ori decât probabilitatea fata de aceeaşi boală după vârsta de 55 
de ani. Cu cât gemenii înaintează în vârstă, cu atât ei se depărtează 
de probabilitatea de a face aceeaşi boală, pentru că, la bătrâneţe ce- 
ea ce contează este cât de mult s-au acumulat factorii de mediu, deci 
factorii extrinseci batranetii, şi nu cei genetici, intrinseci batranetii, 
şi astfel fiecare geamăn va face ceea ce factorii de mediu determină. 

Alte studii au arătat că factorii de mediu, precum obezitatea 
şi activitatea fizică redusă, sunt cei care determină în mai mare 
măsură creşterea sensibilităţii la glucoză şi deci riscul coronari- 
an, la oamenii în vârstă, comparativ cu factorii genetici, precum 
predispoziția familială. S-a demonstrat astfel că, odată cu vârsta, 
influenţa factorilor genetici descreşte în favoarea influenţei facto- 
rilor de mediu. Pe fundalul acestor evidențe a apărut conceptul de 
bătrâneţe de succes! 

Modelul vechi, medical, al batranetii se focaliza pe procesul 
de pierdere şi declin fiziologic şi medicul era actorul principal. 
Dacă erai bătrân, toate speranţele tale erau legate de un medic bun. 
Conceptul de bătrâneţe de succes se bazează pe viaţa subiectului şi 
a mediului în care trăieşte, pe capacităţile lui şi, astfel, modelul re- 
dă subiectului puterea, decizia şi abilitatea de a acţiona pentru el 
însuşi şi prin el însuşi atunci când este bătrân. 

Ce este batranetea de succes? Acest termen este vechi, de prin 
anii 1960, dar interesul actual este determinat în special de faptul 
că alăturarea cuvântului „succes“ la cel de „bătrâneţe“ atrage după 
ea rolul pe care îl are subiectul în felul cum îmbătrâneşte. La pri- 
ma vedere, ar părea o contradicţie între cei doi termeni, batranetea 

având ca şi conotaţie declinul şi pierderea, iar succesul însemnând 
mai mult reuşita şi câştigul. 

Când pot spune ca batranetea mea este un succes? Există mai 
multe criterii după care poţi defini succesul la bătrâneţe şi pe care 
le voi discuta mai jos, dar acum vreau doar să spun că termenul de, 
succes, aduce în discuţie faptul că noi participăm la crearea pro- 
priei batraneti. Noi nu mai suntem spectatorii pasivi ai apariţiei 
batranetii şi, astfel, această terminologie deschide posibilitatea 
aşteptării unei batraneti dincolo de ce intelegeam în mod uzual. 

Conceptul de bătrâneţe de succes are astăzi o mare răspândi- 
re în discursul public contemporan şi a început să înlocuiască alţi 
termeni precum bătrâneţe activă, bătrâneţe pozitivă, bătrâneţe să- 
nătoasă sau bătrâneţe optimă. Conceptul îşi are rădăcina în stu- 
diul asupra batranetii al Fundaţiei MacArthur din Statele Unite, 
studiu care s-a desfăşurat între 1984 şi 1993 şi a cuprins strădania 
a 16 cunoscuţi cercetători din domenii diferite. Scopul declarat al 
studiului a fost de a găsi alte fundaţii decât cele biomedicale pen- 
tru definirea batranetii. Pe baza rezultatelor acestui studiu, în anul 
1997, Rowe şi Kahn, doi cercetători de la Facultatea de Medicină 
Mount Sinai din New York, spun că pierderile aduse de bătrâneţe au 
fost exagerate şi efectele dietei, ale exerciţiului fizic, ale obiceiurilor 
personale şi ale factorilor psihosociali au fost subestimati. După ei, 
atunci când se vorbeşte de bătrâneţe, trebuie făcută distincţia din- 
tre batranetea „uzuală“, când factorii de mediu joacă un rol negativ 
asupra batranetii, şi cea de „succes“ când factorii extrinseci, facto- 
rii de mediu joacă un rol neutru sau pozitiv. Pentru a fi mai explicit, 
în cazul batranetii uzuale, factorii de mediu, precum un stil defec- 
tuos de viaţă, consumul de alcool şi dulciuri, sedentarismul, dieta 
bogată în grăsimi, conduc la boli care sunt contigente cu batranetea 
şi o transformă într-o dizabilitate. Când vorbim de o bătrâneţe de 
succes, factorii de mediu sunt de altă factură, precum exerciţii fi- 
zice, dietă adecvată, activitate fizică şi intelectuală, relaţii sociale 
variate etc. şi ei se constituie în factori protectivi. 

Prin introducerea conceptului de bătrâneţe de succes, Rowe şi 
Kahn au dorit să arate că oamenii au potenţialul de a evita declinul 

la bătrâneţe prin menţinerea şi îmbunătăţirea din timp a sănătăţii 

lor, printr-un stil de viaţă sănătos, dietă şi exerciţiu fizic. Această 

viziune a schimbat focusul în abordarea batranetii, de la boală la 
preventie, de la medic la individul în cauză, individ care a devenit 

astfel împuternicit să urmeze un curs al vieţii care să îl ducă la o 

bătrâneţe lipsită de boli, să prelungească buna funcţionare şi să îl 

facă să devină mai puţin dependent de îngrijirile familiei sau ale 
instituţiilor de bătrâni. Succes înseamnă aici că focusul este situat 
pe factori din afara instituţiilor medicale, pe faptul că batranetea nu 
mai are nevoie de doctori. Îmi place să citez aici câteva vorbe ale lui 

Marcel Proust, celebru scriitor francez: „Adevărata călătorie a des- 

coperirii constă nu în a căuta noi peisaje, ci în a privi cu alti ochi“. 
Rowe şi Kahn au formulat trei criterii pentru a avea o bătrâneţe 

de succes: 

1. absența bolilor si a dizabilitatilor, precum si a riscului pentru 
acestea; 

2. nivel înalt de funcţionare fizică şi cognitivă; 

3. perseverare în activităţi productive şi sociale, ceea ce presu- 
pune: i) relaţii interpersonale (contacte şi tranzacţii cu alţii, 
schimburi de informaţii, suport emoţional, ajutor direct) şi ii) 
activitate productivă (activitate care creează valoare, indife- 
rent dacă este plătită sau nu). 

Studiul MacArthur a mai identificat şi factorii care prezic o 
bătrânețe de succes. Există trei feluri de predictori: 

1. predictori ai funcţionării cognitive: educaţia a fost predictorul 
care s-a corelat cel mai mult cu funcţionarea cognitivă, ca şi ac- 
tivitatea intelectuală de lung parcurs (citit, cuvinte încrucişate, 
scris, jocuri cu cuvinte etc. ); apoi fluxul pulmonar expirator 
mare, activitatea fizică intensă în zona casei sau exerciţii fizice 
anaerobe, şi o trăsătură de personalitate numită „autoeficienţă“, 
ceea ce înseamnă credinţa în capacităţile proprii de a organiza 
şi executa acţiunea cerută pentru o situaţie dată; 

2.  predictori ai funcţionării fizice: obezitatea, hipertensiunea ar- 
terială, venitul scăzut (sărăcia) şi activitate fizică scăzută sunt 
predictori negativi ai funcţionării fizice; 

3. Angajamentul continuu în viata, care are două componente: 

— relațiile sociale: izolarea şi lipsa contactului cu alţii au fost 
predictori ai mordibitatii şi ai mortalităţii; reţeaua socială 
a fost un determinant al longevitatii dacă oferă două feluri 
de suport: i) socio-emotional (expresia afecțiunii, respect 
şi bunătate) şi ii) instrumental (ajutor direct, ajutor în gos- 
podărie, transport, ajutor bănesc); 

— activitatea productivă, care presupune rămânerea în acti- 
vitate în înţeles larg, cu aducerea unei contribuţii lucrative, 
economice sau ajutorarea altora. 

Această construcţie a batranetii de succes a fost făcută de 
profesionişti, dar a fost criticată că nu a luat în calcul părerea ce- 
lor în cauză, a bătrânilor. Un studiu britanic a întrebat peste 900 de 
bătrâni dacă ei gândesc că vor avea o bătrâneţe de succes. Jumătate 
dintre ei au fost puternic de acord că vor avea o bătrâneţe de succes, 
comparativ cu doar 19% din studiul MacArthur, adică risc scăzut de 
boală, nivel crescut de funcţionare fizică şi cognitivă şi angajament 
în viata. Deşi absenţa bolilor cronice şi menţinerea funcţionării au 
fost pozitiv asociate cu batranetea de succes, multi participanţi cu 
boli cronice au considerat totuşi că au o bătrâneţe bună. Sentimentul 
de bătrâneţe de succes a fost asociat cel mai frecvent cu sentimentul 
de bunăstare, deci absenţa bolii nu face parte din această definiţie 
pentru multe dintre persoanele în vârstă. Alt studiu a cuprins 22 de 
bătrâni care au fost întrebaţi despre percepţia lor asupra sănătăţii. 
Pentru aceştia, sănătatea bună are legătură redusă cu funcţionarea 
fizică sau mintală, ci mai curând cu ceea ce fac ei pentru viaţa lor. 
Aici ei au inclus activităţi cu valoare personală, precum activităţi so- 
ciale, călătorii, lectură, treburi gospodăreşti, pescuit, înot, activităţi 
creative. Cu toate acestea, ei recunosc că, pentru aceste activităţi, 
trebuie să existe resurse interne sau externe, printre care şi sănătate 
fizică şi psihică. Un alt studiu, olandez de data aceasta, a intervievat 
27 de bătrâni de peste 85 de ani care au arătat că definiţia batranetii 
de succes pentru ei înseamnă mai mult adaptare decât starea fizică. 
În general, ei au prețuit mai mult bunăstarea şi funcţionarea socială 
decât funcţionarea fizică şi cognitivă. 

În general, toate studiile întreprinse au evidenţiat că, pentru 
oamenii în vârstă, nu există o singură definiţie a sănătăţii de suc- 
ces şi a fost foarte greu de găsit un singur criteriu obiectiv. Ceea 
ce este „succes“ diferă foarte mult de la om la om. Se poate spune 
că a îmbătrâni cu succes depinde de valorile personale ale fiecă- 
ruia, de scopul propriu, de contextul în care se trăieşte, însă pri- 
vit în ansamblu, luând in calcul toţi determinantii sănătăţii şi ai 
longevitatii, criteriile sănătăţii de succes, aşa cum au fost stabilite 
de către gerontologi, sunt valabile pentru fiecare dintre noi. Cred 
că, după ce ai citit toate acestea, vei fi de acord să gândeşti că ceea 
ce ţi-ai dori la bătrâneţe este ca ea să fie de succes. 


2. Strategiile pentru 
o batranetea de succes 


Tot ce ai citit până acum în această carte nu sunt reprezintă 
decât reţete pentru o bătrâneţe de succes. A avea grijă de corpul 
şi mintea ta nu înseamnă altceva decât a menţine la un înalt ni- 
vel funcţionarea fizică şi cognitivă cât mai mult timp in viata, cri- 
teriu de bază al batranetii de succes. La fel, exerciţiile fizice aero- 
bice şi dietele recomandate în această carte sunt cele care te vor 
tine departe de riscurile pentru boli şi dizabilităţi. Toate aceste re- 
comandări pot fi subsumate tacticilor pe care le vei folosi ca să-ţi 
îndeplineşti scopul: o bătrâneţe fericită. Dar aceste tactici şi stilul 
tău de viaţă pot fi puse împreună într-un program care să repre- 
zinte strategia ta, care te conduce la o bătrâneţe de succes. Iată mai 
jos câteva dintre elementele care ar putea fi conţinute în strategia 
pentru o bătrâneţe fericită. 


2.1. PREVENTIA 


Aici vorbim de acele metode pe care să le pui în practică pen- 
tru a opri apariţia şi dezvoltarea unor probleme cu efect negativ 
asupra sănătăţii tale fizice şi psihice şi asupra bunăstării perso- 
nale. În general, preventia tine cont atât de resursele şi abilităţile 
individuale, cât şi de identificarea şi utilizarea altor resurse afla- 
te în afara ta, de obicei în posesia persoanelor apropiate cărora le 

poţi solicita ajutorul sau a altora aflate în comunitate, acolo unde 
tu poţi identifica programe, instituţii şi tot felul de facilităţi ca- 
re pot fi înrolate în strategia ta de preventie a problemelor per- 
sonale. 

În general, prevenţia problemelor legate de procesul de îmbă- 
trânire se adresează următoarelor domenii: 


2.1.1. Prevenirea problemelor predictibile 


Aceasta presupune un proces de identificare a problemelor 
probabile pe care tu le poţi anticipa ca putând să apară în viitor. În 
această anticipare te bazezi atât pe inventarul propriilor capacităţi 
şi rezerve funcţionale, cât şi pe contextul în care se presupune că 
vei trăi, la care mai adaugi şi evaluarea generală a evenimentelor pe 
care crezi că le vei întâlni şi cărora le vei face fata în spaţiul cultu- 
ral în care trăieşti. Acest domeniu mai poate avea înţelesul de pre- 
venire a riscurilor, ştiind, din descrierile de mai sus, că o bătrâneţe 
de succes presupune reducerea gradului de risc pentru sănătate şi 
pentru funcţionare. 


2.1.2. Protecţia condiţiei existente de 
sănătate şi de funcţionare 


Protecția condiţiei existente de sănătate şi de func- 
tionare (cognitivă, emoţională şi fizică) presupune capacitatea de 
autocunoaştere exactă a stării de sănătate, a abilităţilor şi rezerve- 
lor funcţionale şi întreprinderea acelor măsuri pentru păstrarea lor 
intactă prin informare şi învăţarea de metode adecvate şi prin me- 
tode de stimulare şi antrenament care să le menţină performante. 
Mai înseamnă să faci un inventar exact al capacităţilor tale cogniti- 
ve şi fizice fără să te amagesti şi pe care vrei să le păstrezi, ba chiar 
să le „upgradezi“ din când în când. 

2.1.3. Promovarea stărilor dezirabile 


Fiecare dintre noi are aşa-zisele „părţi bune“, adică acele 
cunoştinţe şi capacităţi la care apelăm ca să ne simţim bine sau 
dacă vrem să atingem un scop. Unii dintre noi au abilităţi fizice 
şi practică diferite sporturi în mod recreational, alţii sunt cititori 
avizi care petrec multe ore pe zi cu cartea în mână şi aşa mai depar- 
te. Aceste lucruri sunt mai mult decât plăceri, ele fac parte din stilul 
nostru de viaţă. Ei bine, tocmai stilul de viaţă este cel care ne poa- 
te ajuta sau ne poate pune la risc. Cu vârsta, de multe ori asistăm 
la un proces de pierdere motivationala, de restrângere a relaţiilor 
cu ceilalţi, de defetism, ce se manifestă prin afirmaţii ca: „Şi ce da- 
ca?“ sau „Ce contează?“, care trădează, de fapt, procesul de dezan- 
gajare pe care cei bătrâni îl trăiesc în societatea noastră ageistă, 
cât şi atitudinile şi percepțiile pe care le avem despre propria îm- 
bătrânire şi despre bătrâneţe în general. Îndemnul meu este ca tu 
să mentii ceea ce ai câştigat odată, să continui să-ţi dezvolti „stările 
optimale“, acele preocupări şi activităţi care iti fac plăcere, în care 
te simţi performant, hobby-uri, obiceiuri, rutine, mai ales cele pe 
care le poţi subsuma stimulării cognitive şi menţinerii capacităţii 
fizice. Orice pas înapoi, orice renunțare reprezintă o pierdere mai 
mare decât s-ar părea la început. De aceea, identifică aceste stări 
„dezirabile“ de lung parcurs şi tine-le in viaţă, încorporează-le in 
stilul tău de viaţă. 


2.1.4. Promovarea condiţiilor pentru 
o bătrâneţe de succes 


Este bine să-ţi amintesti mereu cele trei condiţii ale batranetii 
de succes: lipsa bolilor, a dizabilitatilor şi a riscurilor pentru aces- 
tea, funcţionarea cognitivă şi fizică bună şi implicarea în viaţă, re- 
spectiv relaţii sociale semnificative şi activitate productivă. În ur- 
mărirea acestor criterii, trebuie să începi cu mult înainte de a te 
considera bătrân. Cu cât vei face acest lucru mai devreme, cu atât 

mai bine vei intra în „definiţia“ de mai sus. Trebuie să-ţi aminteşti 
ca tu eşti „agentul“ propriei batraneti de succes, nu poate nimeni 
să ţi-o aducă, nimeni nu poate face asta în numele tau, tu eşti atât 
„broker-ul“ sau „avocatul“ tău, cât şi „clientul“ tău. Cu alte cuvinte, 
tu eşti atât cel care aranjează, organizează, planifică şi aduce mai 
aproape lucrurile de care ai nevoie şi care ţi le apără, cât şi cel care 
le foloseşte. Iti aduc aminte cuvintele care spun că tu esti cel che- 
mat să pui viata în anii care vor urma. Si aici informarea, învăţarea, 
antrenamentul şi stimularea reprezintă reţeta de urmat. 

Valabil pentru toate aceste patru paliere ale preventiei mai este 
şi modelul şi tehnica „Selectează, Optimizează şi Compensează“. 
Conform acestui model, batranetea este conceptualizată ca o 
balanţă între pierderi şi câştiguri, iar batranetea de succes este un 
proces de adaptare prin strategii de selecţie, optimizare şi com- 
pensare. Persoanele în vârsta utilizează aceste componente pentru 
a-şi atinge scopurile, iar acesta este un proces dinamic de adaptare, 
unic şi caracteristic batranetii, datorită declinului biologic, mintal, 
social şi funcţional. Selecţia se referă la identificarea domeniilor şi 
a activităţilor care sunt valoroase pentru viaţa individului şi selec- 
tarea lor pe baza prioritatilor de moment. Optimizarea se referă la 
angajarea în comportamente prin optimizarea resurselor existente 
care să faciliteze succesul în domeniile selectate. Compensarea se 
referă la utilizarea de strategii alternative care să compenseze defi- 
citele sau pierderile de funcţionare şi capacitate personală, precum 
şi accentuarea celor existente sau utilizarea acestora în mod creativ 
şi alternativ pentru a atinge scopul. De exemplu, o femeie de 75 de 
ani, care are de înfruntat diferite bariere şi obstacole în realizarea 
plenară a vieţii ei, se gândeşte care ar fi domeniile sau activităţile 
esenţiale pentru ea la vârsta pe care o are şi la care dintre ele ar 
putea renunţa, pentru că nu mai are capacitatea de a le gestiona pe 
toate. Astfel, ea selectează activităţile de gospodărie de zi cu zi, ce- 
le legate de îngrijirea sănătăţii fizice (gimnastică, plimbări), cele 
legate de relaţiile şi comunicarea cu prietenii, pentru a nu se simţi 
singură, şi cele legate de transport. A renunţat să mai meargă pe 
bicicletă, să se uite la TV, să gătească mâncăruri laborioase, să mai 

facă singură curat prin casă. În schimb, se gândeşte să optimizeze 
activităţile alese astfel încât să fie cât mai performantă, să găteas- 
că mâncăruri uşoare, să consume cât mai multe lactate, legume şi 
fructe, să facă mai multă mişcare, să citească, să se întâlnească cu 
prietenii şi să dea cât mai mult telefoane pentru ca astfel să conver- 
seze cu cât mai multă lume. În schimb, mai bine apelează la cineva 
pentru curăţenia în casă sau se gândeşte chiar să se mute într-un 
apartament mai mic. Abandonarea anumitor activităţi înseamnă 
mai mult timp pentru altele, iar unele activităţi care sunt imperios 
necesare le va putea face într-un mod mai simplu, mai economicos 
şi chiar mai sănătos. 


2.2. PROMOVAREA SI PROTEJAREA 
CALITATILOR INDIVIDUALE 


Fiecare dintre noi trebuie să dezvolte în permanenţă o capaci- 
tate de autoevaluare critică a calităţilor pe care le posedă. Doar pe 
baza acestei evaluări critice, cât mai obiective, cineva poate să ştie 
cu adevărat cât de bine stă cu privire la calităţile fizice, cognitive şi 
emoţionale. Desigur că există tendinţa de a ne iluziona comparân- 
du-ne cu alţii care stau mai „prost“, cu standarde fabricate de noi 
cu rostul de a ne mulţumi, după cum există şi tendinţa de a ne găsi 
deficienţe sau lipsuri. Această autoevaluare trebuie să fie considera- 
tă ca un proces continuu, în mers, pentru că el trebuie să aprecieze 
adecvat nivelul existent în timp real şi să identifice din faze timpurii 
orice modificare şi cauzele acesteia şi să facă corecturile necesare. 

Când vorbim de calităţile individuale, trebuie să ne gândim 
în primul rând la acele trăsături sau caracteristici după care ne 
judecăm sănătatea, respectiv funcţionarea fizică, cognitivă şi 
emoţională. Trebuie să-ţi amintesc că aceste calităţi reprezintă cri- 
teriile de bază ale batranetii de succes. Aceste caracteristici sunt: 
1. greutatea corporală normală determinată mai ales cu aju- 

torul indicelui de masă corporală, despre care am vorbit în 

secţiunea a II-a a cărţii; 

calităţile fizice precum postura, echilibrul, mersul, capa- 
citatea de efort şi rezerva fizică, calităţi care pot fi evaluate 
prin supravegherea continuă a abilității de a păstra şi resta- 
bili echilibrul în diferite exerciţii sau activităţi, perimetrul de 
mers si de efort, respectiv distanţa de mers sau de alergare la 
care frecvenţa respirației si cea cardiacă nu ajunge la limita 
tolerabilitatii, şi capacitatea de recuperare fizică care se eva- 
luează cu timpul în care frecvenţa respirației şi cardiacă ajung 
la nivelurile de la începutul activităţi fizice; 

calităţile cognitive care pot fi în atenţia noastră ca indicatori ai 
funcţionării adecvate ar fi capacitatea de memorare pe termen 
scurt sau memoria de lucru, frecvenţa lapsusurilor de memorie, 
capacitatea de a ne aminti nume proprii sau neologisme, capa- 
citatea de a vorbi o limbă străină învățată cu ani în urmă, ca- 
pacitatea de concentrare şi menţinere a atenţiei, capacitatea de 
anduranţă cognitivă, adică cea de susţinere neîntreruptă a unei 
sarcini intelectuale dificile, frecvenţa greşelilor (omisiuni sau 
inversări de litere) atunci când se editează un text la computer; 
reglarea emoţională reprezintă modalitatea prin care o per- 
soană îşi poate identifica şi numi emoţiile ca apoi să poată 
dezvolta diferite strategii pentru a le gestiona în mod adapta- 
tiv, folositor persoanei şi contextului în care aceasta trăieşte. 
Această abilitate se subsumează capacităţii generale de auto- 
control al persoanei şi poate fi evaluată prin stabilitatea tem- 
porală şi prin eficienţa cu care o persoană poate pune în prac- 
tică mijloacele naturale de gestionare a emoţiilor, respectiv 
selecţia si modificarea situaţiilor care declanşează emoţii, de- 
plasarea atenţiei de la stimuli emotionali negativi, modifica- 
rea semnificației stimului emotional şi modularea răspunsului 
emoţional. În general, un individ poate constata gradul de in- 
adecvare a reglării emoţionale pe baza hiperreactivitatii cor- 
porale la emoţii (transpiratii, roseata, tremor, palpitatii etc.), 
răspuns comportamental hipermetric precum irascibilitate, 
mânie, agresivitate verbală şi fizică, sau incapacitatea de a des- 
carca rapid impactul şi răsunetul emotional; 


5. capacitatea de a face fata dificultăţilor şi rezilienta sunt 
calităţile unei persoane de a avea resursele, mecanismele 
şi strategiile de a găsi mijloacele adecvate pentru a depăşi 
greutăţile inerente ale existenţei, ca şi capacitatea persoa- 
nei de a fi puternică, de a se recupera după dificultăţi şi de 
a reveni mereu la starea iniţială fără pierderi sau costuri 
semnificative, calităţi care se bazează pe existenţa meca- 
nismelor mature de apărare şi a abilității de a învăţa din 
experienţa personală şi a altora (vezi Partea a III-a a cărţii). 

Păstrarea şi dezvoltarea acestor calităţi de mai sus necesită un 

program pe care ar trebui să-l construieşti din timp şi care să cu- 
prindă atât indicii sau criteriile prin care te evaluezi, cât şi tehni- 
cile pe care vrei să le aplici în acest scop. Şi aici, ca şi în alte părţi 
din această carte, afirm că primul pas pe care trebuie să-l faci pre- 
supune informare, învăţare şi antrenament. Fără să te documen- 
tezi, să te informezi, să înveţi cum se face un lucru şi, apoi, fără un 
antrenament permanent, nu se poate desfăşura un astfel de pro- 
gram. În secţiunile a II-a şi a III-a ale cărţii am trecut în revistă 
mai multe metode de a păstra corpul şi mintea sănătoasă, iar în 
Tabelul 11 sunt prezentate în mod sintetic aceste metode în funcţie 
de calităţile personale pe care dorim să le conservăm. 


Tabelul 11. Metode de promovare şi conservare a calităţilor per- 
sonale. 


Metode de promovare şi con- 

servare 

Dieta hipocalorică, dieta medite- 

raneeană 

Indicele de masă | — Exerciţiile fizice aerobice (mersul 

corporală (IMC) pe jos, pe bicicletă, înotul, gim- 
nastica şi dansul etc.) 

— Dieta antiinflamatorie 

— Exerciţiile de elongatie musculară 

— Exerciţiile de echilibru 

— Exerciţiile fizice aerobice (mersul 
pe jos, pe bicicletă, înotul, gim- 
nastica şi dansul etc.) 


Calitatea/abilitatea 


Greutatea cor- 
porală 


Postură 
Calităti fizice (Zenbu 
(capacitate şi 


rezervă fizică) ot besa 
Activitate fizica 

Metode de promovare şi con- 

servare 

— Dieta MIND, dieta mediterane- 
eană, 

— Exerciţiile fizice aerobice 

— Antrenamentul/stimularea cog- 
nitiva 

— Antrenamentul/stimularea me- 
moriei 

— Controlul „minţii călătoare“ 


Calitatea/abilitatea 


Atenţie 
Memorie 
Cognitie 


Calitati cog- 
nitive 
Limbaj 


— Tine mintea in prezent (observa, 
descrie, participa si nu judeca) 

— Tolereaza realitatea (exerciţii de 

respiraţie şi relaxare musculară) 


Reglare emoţională 


2.3. PROMOVAREA SĂNĂTĂȚII 
PSIHOSOCIALE 


2.3.1. Optimismul 


Optimismul este o trăsătură de care tu ai din ce în ce mai mul- 
tă nevoie pe măsură ce anii se adună la vârstă. S-a constatat fără 
tăgadă că oamenii optimişti au o sănătate mai bună la bătrâneţe şi 
trăiesc mai mult. Dar ce este optimismul? Optimismul este speranța 
combinată cu acţiunea. Optimismul este o trăsătură a sistemu- 
lui nostru de credinţe, este un mod de adaptare la o situaţie prin 
credinţa într-un anume rezultat al unei acţiuni orientate spre un 
scop. Rezultatul este o aşteptare în direcţia celor dorite de individul 
optimist, rezultat care aparţine concepţiei mai largi a acestuia des- 
pre lumea în care vrea să fie. Într-un fel, optimismul este un fel de 
schemă cognitivă prin care individul crede cu putere într-un rezul- 
tat care se confundă cu dorinţa acestuia, este un fel de „fuziune“ în- 
tre dorinţă şi rezultatul anticipat, ele sunt unul si acelaşi lucru pen- 
tru optimist; odată ce a formulat o dorinţă, rezultatul pozitiv este 
imediat legat de acţiunea de împlinire a dorinţei. Din această cauză 
optimistul pare uneori naiv, dar de cele mai multe ori este invidiat 

de ceilalţi pentru modul pozitiv şi încrederea pe care o are în a privi 
lucrurile. Optimismul conţine în el şi un stil explicativ prin care un 
individ crede că eşecul este doar temporar, iar nereusita nu poate fi 
din cauza lui. Astfel, optimismul nu conţine premisele autocriticii, 
ale autoblamării, ale vinovatiei şi grijii, lucruri care în general ne 
trag în jos atunci când ne setăm un scop. Acest stil de interpretare 
a aşteptărilor ajută subiectul să depăşească stresul, să-şi mobilize- 
ze energiile într-un mod constructiv şi adaptat rezultatului dorit. 
Se pare că optimismul face parte din trăsăturile de personalitate 
ale unui subiect şi că mare parte din el este moştenit. Toate acestea 
nu înseamnă că optimismul este o cheie universală, el poate repre- 
zenta o bună atitudine în multe situaţii, tot aşa cum în altele poate 
apărea disproporționat şi neadecvat. Ceea ce iti recomand eu este 
să cultivi optimismul şi să-l foloseşti cu pricepere, mai ales atunci 
când apar gânduri negre, când pui un rezultat negativ în faţa unei 
acţiuni pe care încă nu ai început-o sau atunci când gândurile te 
poartă în viitor. 

O veste bună este că optimismul se poate învăţa. Martin 
Seligman, un mare psiholog american, a studiat mai mult de 25 de 
ani optimismul şi pesimismul, rezultatele acestor studii fiind pu- 
blicate în cărţi şi reviste de specialitate. După el, învăţarea optimis- 
mului începe cu înţelegerea modului cum gândeşte un pesimist. Un 
individ pesimist are un mod de gândire care s-ar putea schematiza 
în aşa zisul model A-C-C: anticiparea adversitatii (identifică mereu 
obstacole şi bariere), credinţa (crede în existenţa obstacolelor și le 
leagă de acţiuni şi evenimente personale) şi consecinţa (din cauza 
obstacolelor, consecinţele acţiunilor lui vor fi negative). Seligman 
recomandă două acţiuni prin care acest model să fie neutralizat şi, 
prin repetare, un individ poate ajunge să „înveţe“ să fie optimist. 
Prima acţiune ar fi „mutarea atenţiei“, care presupune că, de fie- 
care dată când constati că emiti păreri, opinii şi anticipari pesi- 
miste, să spui în gând „Stop“ şi să-ţi muti atenţia către un alt lucru 
sau către o altă activitate. A doua acţiune ar fi „dezbaterea“, care 
presupune să pui pe hârtie pe două coloane care ar fi dovezile, ar- 
gumentele, criteriile după care rezultatul acţiunii tale ar fi negativ 

şi care fi dovezile, argumentele şi criteriile care susţin că acţiunea 
ta va fi pozitivă. Apoi pune în aceeaşi propoziţie un argument ne- 
gativ şi unul pozitiv şi, astfel, obţii un gând balansat. De exemplu, 
în mintea ta există dubiul dacă să te duci în concediu în anume loc 
pentru că gândeşti că a te duce în acel loc ar fi un fiasco. Fă lista cu 
„Pro“ şi „contra“ şi apoi un gând balansat: „Deşi acest concediu este 
scump, mă voi duce pentru sănătatea mea, am nevoie de odihnă şi 
de băile termale din acel loc“. Dezbaterea are scopul de a combate 
cu argumente simple şi clare gândurile tale pesimiste şi de a crea 
obiceiul de a nu lăsa astfel de gânduri să circule liber în mintea ta 
şi să pună stăpânire pe ea prin griji şi anticipări negative. Prin dez- 
batere, tu: i) vei identifica evidenţele pentru un gând contrar, op- 
timist, ii) vei găsi explicaţii alternative, iii) vei explora implicaţiile 
credințelor pesimiste şi iv) vei identifica cât de inutile şi dăunătoare 
sunt predicțiile negative luate de bune, fără nicio bază raţională, ci 
doar „şoptite“ de o minte îngrijorată şi pesimistă. 


2.3.2. Asertivitatea 


Asertivitatea este un comportament care se situează între 
două extreme: agresivitate şi pasivitate. Ea presupune ca tu să 
fii conştient de gândurile şi sentimentele pe care le ai în fiecare 
situaţie şi să le poţi comunica altora deschis şi onest, astfel în- 
cât să poţi obţine rezultatul dorit fără să atingi drepturile altora. 
De exemplu, dacă cineva te roagă să-i imprumuti maşina pentru 
trei zile, tu să poţi să-i spui nu, astfel încât să nu ajungi la dis- 
pută şi celălalt să înţeleagă criteriile după care ai respins aceas- 
tă solicitare. A fi asertiv înseamnă să renunti la tendinţele de 
autoblamare, de autoînfrângere sau abandonare în situaţii an- 
tagonice şi să cultivi o atitudine de autorespect şi control asupra 
propriilor tendinţe şi scopuri. Asta presupune să păstrezi stima 
de sine la cote adecvate în relaţii cu alţii şi să renunti la pasivi- 
tate, servilism, evitare, retragere sau, din contră, la ostilitate, 
impulsivitate, agresivitate faţă de alţii din dorinţa de a te apăra. 

Asertivitate înseamnă să stai şi să actionezi adecvat în favoarea 


drepturilor proprii, în apărarea independenţei şi a autonomiei, 
fără să stinghereşti pe altcineva, fără să calci teritoriile altora. A 
fi asertiv înseamnă să stai drept şi vizibil pe teritoriul propriu. 


Iată aici câteva idei pentru a exprima asertivitatea ta în situaţia 
în care eşti în relaţie cu alţii: 


Decide care este problema prezentă, în ce măsură situaţia 
este problematică în sensul că ar putea atinge relaţiile, pre- 
stigiul, drepturile tale în concurenţă cu ale altora, stabileşte 
care sunt scopul şi dorinţa ta cu privire la rezultat şi la felul 
de a o rezolva; 

Identifică poziţia celorlalţi în această problemă, care ar fi 
dorinţele lor şi felul lor de a acţiona; 

Care ar fi barierele ce stau în faţa modului tău de acţiune şi de 
realizare a scopului, sunt persoane care ar fi deranjate, barate, 
rănite de acţiunea şi scopul tău? 

Acestea iti provoacă sentimente de anxietate, pasivitate şi 
comportament de evitare sau de retragere sau, din contră, îţi 
provoacă sentimente de ostilitate, mânie şi comportament im- 
pulsiv şi agresiv? 

Poţi privi situaţia din punctul altora de vedere? Poţi comunica 
cu aceştia? Îi poţi asculta? 

Îţi poţi susţine punctul de vedere fără să jenezi, enervezi sau 
răni pe alţii? 

Care sunt graniţele dintre mine şi alţii, cum să le setez, cum 
să le respect? Care este dreptul meu si care este al altora? Este 
acesta evident doar pentru mine? 

Să recunoşti sentimentele şi gândurile tale şi ale altora şi să le 
poţi controla şi comunica; 

Să găsiţi o soluţie care să fie dezirabilă ambelor parti, să ai ca- 
pacitatea de a spune nu, de a-ţi apăra punctul de vedere cu cri- 
terii şi evidențe, să construieşti o balanţă între cost şi benefi- 
ciu; 

Să laşi deschisă comunicarea cu cei implicaţi, indiferent de re- 
zultat. 

2.3.3. Dobândirea de noi experienţe 


Cultiva-ti nevoia de a explora, de a căută noi experienţe, trasa- 
tură care trebuie să facă parte din modalitatea ta de a cunoaşte şi a 
te adapta la lume. Căutarea de noi experienţe iti aduce cunoaştere şi 
te provoacă să dezvolti noi abilităţi, noi deprinderi, capacitatea de a 
face fata situaţiilor şi de a depăşi crizele, într-un cuvânt, conduce la 
dezvoltarea personală. Acest proces nu se opreşte niciodată şi, ast- 
fel, şi la bătrâneţe este prezent. A şti ce este dincolo de o uşă închi- 
să, curiozitatea de a vedea ce se ascunde dincolo de linia orizontu- 
lui sunt caracteristice oricărei vârste, fac parte din experienţa vieţii 
de zi cu zi. Această experienţă are la bază o stare activă a minţii, 
o căutare a stimulării, a noutatii, care întreţine o tendinţă de acti- 
vism şi căutare a senzatiilor noi care menţin motivaţia de căutare 
a plăcerii. La polul opus se află rutina, monotonia, stereotipia lu- 
crurilor şi a modurilor de a desfăşura activităţile de zi cu zi, ceea 
ce înseamnă stagnare, pierderea motivatiei, plictiseală, oboseală, 
pierderea dimensiunii prospective, pierderea sensului devenirii, a 
timpului trăit şi, în final, depresia. 

Pentru explorarea şi dobândirea de noi experienţe, este ne- 
cesară o reeşalonare a activităţilor zilnice în vederea obţinerii de 
timp liber de consacrat noilor experienţe. Gândeşte-te la un astfel 
de program prin care să-ţi faci timp de căutare de noi experienţe, 
de cunoaştere şi înnoire: 

—  Evalueaza timpul petrecut cu rutine şi cu ocupaţii profesionale 
şi nonprofesionale; 

—  Inventariaza-ti obiceiurile; 

—  Terarhizează-le în funcţie de necesitatea lor, satisfacția 
obţinută, timpul consumat pentru ele; 

—  Formulează răspunsul la întrebări de tipul: Sunt toate necesa- 
re? Care din ele sunt mari consumatoare de timpul? 

—  Reeşalonează activităţile în funcţie de prioritate şi satisfacţie 
şi renunţă la unele cu scopul de a obţine timp pentru cele noi; 

— Descoperă şi planifică noi activităţi, cu noi înţelesuri, in 
funcţie de curiozitate, plăcere, oportunităţi, educaţie, precum 

călătorii, activităţi recreationale, descoperirea de oameni noi, 
caută în comunitatea în care locuieşti şi chiar mai departe 
aceste oportunităţi; reţine: ele te menţin tânăr, ele te ţin în fo- 
cusul altora, cu fiecare zi pe care o pierzi, mai pierzi ceva din 
viaţa ta! 


2.4. PROMOVAREA RELAŢIILOR 
SOCIALE STRANSE 


2.4.1. Reţeaua de suport social 


Fiecare dintre noi doreşte să fie independent şi autonom, dar 
în acelaşi timp vrea să aparţină cuiva, să aibă prieteni şi cunoscuți. 
Se poate spune că oamenii sunt făcuţi pentru legături sociale; fără 
acestea, ei prezintă probleme psihologice şi de sănătate în general. 
Nu este o exagerare când se afirmă că legăturile sociale sunt chiar 
un imperativ biologic. Oamenii bătrâni sunt chiar mai sensibili la 
lipsa relaţiilor sociale. Ei doresc să aibă prieteni şi să fie în conexi- 
une cu lumea largă; tind însă să aibă legături omogene, cu oameni 
cu acelaşi statut ca al lor şi, cu toate acestea, le place să aibă prie- 
teni mai tineri. Chestionarea a sute de persoane în vârstă a arătat 
că relaţiile sociale şi activitatea socială sunt de cele mai multe ori 
apreciate de aceştia chiar mai mult decât sănătatea. De fapt, sănă- 
tatea nu poate fi definită în izolare fata de lumea din jur. 

Relaţiile sociale sunt un mod recurent de interacțiuni în- 
tre indivizi. Aceste relaţii au însemnătate în aproape toate ariile 
existenţei umane; în mare, se descriu patru tipuri de relaţii socia- 
le: i) relaţii sociale suportive, în sensul ajutorării dintre oameni în 
diferite domenii, cele mai importante fiind ajutorul emoţional şi cel 
material, depăşirea greutăților în comun, depăşirea situaţiilor de 
criză; oamenii percep concret acest suport în funcţie de consistenţă, 
mărime, reciprocitate şi alte criterii, sau subiectiv, în funcţie de 
satisfacția cu aceste relaţii; 2) relaţiile de companie, definite ca o 
interacţiune socială în căutarea comunicării, împărtăşirii, bucuriei, 

recreerii; în companie oamenii îşi arată unii altora afecțiunea, gân- 
durile, speranţele, se cunosc mai bine şi creează premisele priete- 
niei, ale compasiunii şi ale iubirii; 3) relaţiile sociale slabe, relaţiile 
care sunt lipsite de empatie, relaţiile formaliste sau relaţiile întâm- 
plătoare, de exemplu, multe dintre relaţiile economice sau cele în 
interiorul organizaţiilor şi 4) relaţiile sociale negative care sunt 
relaţiile neplăcute, cele care aduc rejectie, ostilitate, critică, inva- 
darea spaţiului privat etc., tip de relaţie care este cel mai pericu- 
los la bătrâneţe, pentru că duce la izolare socială şi singurătate, 
şi au efecte negative importante asupra sănătăţii şi a declinului la 
bătrâneţe. 

Totalitatea relaţiilor sociale pe care le are o persoană, caracte- 
risticile şi valoarea acestora pentru persoana respectivă poartă nu- 
mele de reţea socială. Aceasta oferă individului suportul emoţional, 
instrumental, economic de care are nevoie. Ea se constituie ca un 
tampon în jurul individului şi, cu cât această reţea este mai bogată, 
mai densă, reciprocă, cu atât un eveniment negativ îşi va amortiza 
forţa atunci când este îndreptat împotriva individului aflat in cen- 
trul reţelei sale de suport. 

Oamenii ajung la bătrâneţe cu reţeaua de suport pe care şi-au 
construit-o în timp. Aici intră reţeaua socială proximală, adică cea 
mai aproape de individ, formată din membrii de familie, prietenii 
foarte apropiaţi şi, apoi, pe nivele concentrice, se aşază cunoştinţele 
şi persoanele cu care are relaţii mai rare şi mai puţin importante 
precum vecini, foşti colegi, cunoştinţe ocazionale. Odată cu pensi- 
onarea şi retragerea din diferite activităţi sociale, rețeaua socială a 
omului în vârstă are tendinţa de a se îngusta; în schimb, acesta ca- 
ută să strângă relaţiile existente, să le cultive, să le investească cu 
mai mult înţeles. De aceea, la bătrâneţe conflictele cu persoanele 
din reţea sunt mai rare ca altădată. Bătrânii ştiu în mod instinctiv 
valoarea relaţiilor sociale. Ei investesc în prietenie, doresc să aibă 
persoane de încredere, cu care să poate împărtăşi probleme per- 
sonale, încearcă să facă relaţii bazate pe reciprocitate, însă statu- 
tul economic precar, problemele de transport şi comunicare, pro- 
blemele locative sunt factori care limitează capacitatea de a avea o 

reţea de suport adecvată. După unele studii bazate pe interviu di- 
rect, bătrânii au în medie 9 persoane în reţea, femeile au 10 persoa- 
ne, iar bărbaţii doar 8 persoane, iar componenţa reţelei de suport ar 
consta în 60% relaţii cu familia imediată şi 16% cu alte rude, restul 
fiind prieteni, vecini, cunoştinţe diverse. 

La bătrâneţe, prietenii sunt la fel de importanţi ca şi familia. 
Mentinerea acestui tip de relaţii întâmpină probleme legate de re- 
surse economice, mobilitate, comunicare etc. Ele depind şi de ra- 
porturile de reciprocitate care, la rândul lor, ridică problema re- 
surselor. De multe ori, oamenii bătrâni balansează între relaţiile 
cu membrii de familie şi cele cu prietenii. În mare, ele nu se supra- 
pun, cele cu prietenii conferă oportunităţi de confidenta, dar cele 
cu familia implică un grad de responsabilitate şi ajutor instrumen- 
tal, material. 

Prezenţa unei reţele sociale suportive, funcţionale, este o 
condiţie a batranetii de succes. Aşa cum am spus, această reţea con- 
feră protecţie fata de evenimentele de viata negative, fata de factorii 
de stres, dar influenţează sănătatea şi în alte moduri pe care cer- 
cetări variate le-au pus în evidenţă. Astfel, prezenţa unei reţele su- 
portive sociale se corelează cu reducerea reactivitatii emoţionale, a 
celei cardiovasculare, cu scăderea tensiunii arteriale, cu reducerea 
tonusului simpatic şi a producţiei de adrenalină în favoarea celui pa- 
rasimpatic care aduce liniştea şi disponibilitatea pentru comunicare 
şi, nu în ultimul rând, creşte imunitatea organismului. 

Toate de mai sus au fost spuse pentru a-ţi arăta cât de impor- 
tant este să intri în acest stadiu al vieţii cu un suport social conso- 
lidat, funcţional, în care relaţiile să fie bazate pe afectivitate, reci- 
procitate, întrajutorare, relaţii care sunt construite în timp. Există 
o abilitate a fiecăruia de a-şi construi şi menţine relaţii sociale. 
Această abilitate se bazează în principal pe capacitatea de a intra 
în mintea celuilalt, de a înţelege rolul celuilalt, de a te pune în locul 
celuilalt si de a imagina cum interpretează si răspunde persoana 
la informaţiile vehiculate în conversaţie. Astfel, relaţiile sociale de- 
pind de abilităţile de comunicare, de expresivitate, adică de capa- 
citatea de a transmite o plajă largă de gânduri, emoţii şi nevoi. Mai 

intervine capacitatea de autodezvăluire, de a expune gânduri şi tră- 
iri intime şi funcţia acestei capacităţi este de a fluidiza transferul de 
gânduri şi emoţii private şi a le face înţelese în respect pentru cele 
ale celuilalt. Este şi o invitaţie de reciprocitate şi de autenticitate. 
Printre alte abilităţi, mai remarc modul de exprimare a empatiei, 
ascultarea atentă şi activă a celuilalt, exprimarea gratitudinii şi în- 
curajarea interlocutorului. Aş putea spune că toate aceste abilităţi 
sunt intuitive şi în mare parte înnăscute, dar rafinate de-a lungul 
anilor, în experienţa noastră socială. A ajunge la bătrâneţe nepregă- 
tit pentru a întreţine şi dezvolta relaţii sociale este o mare problemă! 


2.4.2. Familia 


Freud, părintele teoriei psihanalitice, afirma că familia este 
spaţiul în care se pot petrece cele mai mari „grozăvii“ care sunt as- 
cunse şi secretizate cu un mare pret psihologic plătit mai târziu. 
Familia ar fi un fel de organizaţie cu caracter totalitar în care unii 
membri, mai ales femeile, copiii sau bătrânii, sunt abuzati. Această 
concepţie are adepţi până astăzi si se vorbeşte mereu de traume- 
le pe care le poartă descendenţii unei familii, precum copilul bătut 
sau femeia abuzată, şi există tendinţa de a pune pe seama acestei 
dinamici intrafamiliale multe probleme psihologice cu care oame- 
nii se confruntă pe parcursul vieţii. Eu continui să cred că familia 
este locul unic în care se transmite de la o generaţie la alta tot ce 
ne face pe noi umani. Familia ajută la construirea socială a indivi- 
dului, la împlinirea nevoilor esenţiale, la dezvoltarea mijloacelor 
de comunicare, la învăţarea normelor sociale şi a valorilor sociale. 
Indiferent de vârstă, familia îşi manifestă valoarea pentru pros- 
peritatea şi bunăstarea individului. Pentru omul în vârstă, familia 
furnizează diferite avantaje sociale care constituie împreună ca- 
pitalul familial, respectiv ajutorul pentru sănătate, viata domesti- 
ca, transport, recreere, ajutor economic, siguranţă etc. Statisticile 
arată că 80% din îngrijirea bătrânilor care trăiesc acasă este făcu- 
tă încă de familie. Ajutorul pe care îl oferă familia este de multe ori 

invizibil şi luat ca de la sine înţeles. Îngrijirea familială este un as- 
pect crucial al batranetii de succes, unii chiar spun că fără ajutorul 
familiei nici nu se poate vorbi de autonomie la bătrâneţe. 

Multe decenii s-a considerat că, odată cu îmbătrânirea, oa- 
menii devin din ce în ce mai dependenţi de generaţiile mai tinere. 
Odată cu creşterea longevitatii şi a sănătăţii oamenilor în vârstă şi 
odată cu schimbarea structurii familiei şi a normelor ei, dinamica 
interacțiunii intrafamiliale şi a problemei dependenţei s-a schimbat 
înclinând spre independenţă şi autonomie. Totuşi, a rămas tentatia 
de a privi relaţiile intrafamiliale în termeni de îngrijire şi protecţie 
fata de ceilalţi membri şi, in special, fata de bătrâni. Această pro- 
blemă a îngrijirii intergenerationale este contrabalansata astăzi de 
problema conflictului dintre generaţii, de scurtarea timpului de 
contact dintre generaţii, al conflictului de valori, precum cel între 
colectivism versus individualism. 

Traditional, familia a fost asociată cu sensul reciprocitatii şi al 
obligaţiilor, al legăturilor afective care sunt stabilite şi întreţinute 
de-a lungul vieţii unei familii. Atunci când familia lipseşte din va- 
riate motive, oamenii investesc în alţii pentru a obţine de la aceştia 
suport şi companie la bătrâneţe, în loc de familie. Începând de du- 
pă Al II-lea Război Mondial legăturile intrafamiliale au început 
să slăbească în intensitate emoţională şi, apoi, în frecvenţă şi su- 
port. Astăzi, din ce în ce mai puţini bătrâni trăiesc împreună cu 
generaţia tânără. Se poate spune că asistăm la un proces de trecere 
de la un sentiment colectivist la unul individualist, cu autonomi- 
zarea membrilor ei, ceea ce conduce la relaţii sporadice de familie 
şi o slabă încărcătură de reciprocitate. Grija părinţilor, exprimată 
în propoziţia „Să aibă cine să-mi aducă un pahar cu apă“, devine 
din ce în ce mai derizorie şi chiar ridicolă. Normele şi relaţiile din 
familie s-au schimbat, timpul petrecut între generaţii s-a redus, 
obligaţiile filiale nu mai au aceeaşi valoare ca în trecut. Familia de 
astăzi pare un grup de oameni care împărtăşesc relaţii „de sânge“, 
dar ale căror roluri se negociază perpetuu odată cu vârsta. Părinţii 
încearcă să-şi încurajeze progeniturile să fie independente pen- 
tru a se maturiza mai repede şi a face faţă concurenţei de pe piaţa 

muncii, ei pleacă de acasă devreme şi legăturile filiale nu au atât 
timp să se constituie ca în trecut. Părinţii încearcă şi ei la rândul lor 
să devină independenţi de copii în dorinţa de a-şi duce viata după 
propriile principii şi nu după „lentila“ altora. Ceea ce rămâne este 
modul în care proprietăţile şi alte elemente economice se transfe- 
ră de la o generaţie la alta. Deşi pare cinic, acest considerent ţine 
multe familii încă împreună! Este greu să se construiască relaţii de 
reciprocitate când fiecare dintre termenii relaţiei doreştec să fie in- 
dependent şi autonom, ceea ce înseamnă părăsirea teritoriului pe 
care l-au deţinut împreună în sens tradiţional. 

Micşorarea dimensiunii familiei prin scăderea numărului de co- 
pii şi mobilitatea geografică mare a membrilor de familie deteminată 
de aspectele economice si vocationale, sunt alti factori care au mi- 
nat relatiile din familie si statutul celor batrani in familia moderna. 
Studii statistice din lumea vestică arată că, dintre cei născuţi între 
1916-1920, 37% au fost singuri la vârsta de 75 de ani şi peste. Dintre 
cei născuţi în 1940, 40% vor fi singuri când vor depăşi vârsta de 75 
de ani, iar în cazul celor născuţi în 1960, peste 50% vor fi singuri du- 
pă vârsta de 75 de ani. A trăi singur la bătrâneţe este o experienţă 
diferită pentru cei care au trăit în familia de origine şi apoi au rămas 
singuri, pentru că fiii lor au plecat, partenerul a murit sau a părăsit 
familia, fata de cei care au fost de la început singuri. Pentru cei ca- 
re au rămas singuri recent, este o problemă mult mai stresantă de- 
cât pentru cei pentru care a trăi singur reprezintă o continuitate. În 
Marea Britanie, populaţia care trăieşte singură indiferent de vârstă 
s-a dublat între anii 1973 şi 2001. O altă constatare este că bătrânii 
trăiesc astăzi ori împreună cu partenerul, ori singuri, dar mult mai 
puţini împreună cu copiii lor. O statistică din anul 2001 arată că, în 
Marea Britanie, 92% dintre bătrâni trăiau într-o familie compusă 
din membrii unei singure generaţii. Bătrânii din familiile compuse 
din două generaţii sunt semnificativ mai puţini, în jur de 3%, iar cei 
din familiile cu trei generaţii erau extrem de puţini. În anul 1945, 
10% dintre bătrâni trăiau într-o familie „clasică“ cu trei generaţii, 
copii şi nepoți. Această dată este variabilă de la tara la tara, de la o 
cultură la alta. În Italia şi astăzi multi adulţi încă trăiesc cu părinţii 

lor, 16% dintre adulţii de peste 45 de ani fiind încă în casa părinţilor 
lor. O altă situaţie inversă este reîntoarcerea copiilor adulţi în casa 
părinţilor, situaţie generată de cele mai multe ori de divorţul lor. În 
ciuda acestor date statistice, pentru mulţi bătrâni a trăi singuri în 
locuinţa lor este o manifestare a autonomiei şi a independenţei lor, a 
funcţionării adecvate, a independenţei economice, şi mulţi dintre ei 
se consideră mai degrabă fericiţi decât vulnerabili. 

Se poate pune întrebarea: Ce este de făcut? Răspunsul la aceas- 
tă întrebare îl dă fiecare, după o analiză istorică, lucidă a relaţiilor 
din familia de origine. O soluţie ar fi să se strângă din timp relaţiile 
din familie. Participarea la toate rutinele familiei, cumpărături, 
treburi gospodăreşti, pregătitul mesei, curăţenie, ceremonialuri, 
face ca fiecare participant să aibă sensul responsabilitatii şi al 
reciprocitatii. Pentru a beneficia de reciprocitate, aceste ocupaţii 
din familie solicită schimbarea rolurilor de-a lungul timpului. 
Astfel, pe măsură ce îmbătrâneşte, bărbatul poate lăsa treptat ro- 
lul de „cap al familiei“ fiului adult, dar această tranziţie necesită 
înţelepciune şi tact. La fel este bine să se petreacă şi în cazul re- 
distribuirii resurselor financiare, de timp, de recreere şi odihnă. 
Astfel, copiii nu vor mai fi tentaţi să plece de acasă şi vor rămâne 
în familie, asumându-și treptat roluri principale care să le confere 
sentimentul continuității în familie, iar bătrânilor siguranţa şi pre- 
dictibilitatea de a fi îngrijiţi în casa lor atunci când vor avea nevoie. 
Dar aceasta nu este o soluţie infailibilă, ci doar o opţiune. 


2.4.3. Independenţa şi autonomia 


Tot ce am spus mai sus se referă la dorinţa şi capacitatea unui 
individ în vârstă de a rămâne într-o reţea socială de protecţie, indi- 
ferent dacă aceasta este în mod tradiţional familia de origine sau alte 
persoane care o pot substitui. Cu toate acestea, dacă întrebăm oame- 
nii în vârstă despre lucrurile care le procură cele mai mari satisfacţii, 
o să aflăm că cele mai dorite ar fi eficienţa şi capacitatea de auto- 
control, calităţi care sunt legate de competenţa cuiva de a realiza cu 

succes un scop dinainte setat, cu alte cuvinte abilitatea de a menţine 
un anume control asupra vieţii proprii, de a păstra un sentiment de 
control asupra schimbărilor pe care le aduce vârsta. Intensitatea cu 
care un individ percepe acest sentiment de control şi eficiență de- 
termină felul cum îşi conduce viaţa, sentimentul de stimă de sine, 
de independenţă si autonomie şi, în ultimă instanţă, sentimentul de 
bunăstare. El influenţează în mare măsură felul cum îmbătrâneşte 
cineva. A fi independent şi autonom sunt lucruri pe care le pretuim 
toată viaţa şi pe care ni le dorim şi la bătrâneţe, atunci când se pre- 
supune că fragilitatea noastră din multe puncte de vedere le va pune 
la încercare. Foarte rar o să găsim bătrâni care se lasă în mâinilor 
altora necondiţionat! Desigur că scăderea veniturilor, problemele de 
funcţionare fizică şi cognitivă, probleme de sănătate, diminuarea su- 
portului social şi a accesului la resursele comunitare, a participării 
sociale, sunt factori care influenţează independenţa. Însă este în fi- 
rea omului de a asocia independenţa şi autonomia cu libertatea. Ori 
sănătatea şi libertatea sunt cele mai pretuite valori la orice vârstă. 

Dependenţa, ca un concept opus independenţei şi autonomiei, 
este definită ca inabilitatea unui individ de a realiza activităţile ne- 
cesare pentru a păstra un standard normal pentru viaţa de zi cu zi. 
Dependenţa atrage după sine necesitatea unui ajutor. Au fost identi- 
ficate mai multe dimensiuni după care o persoană poate fi judecată 
ca dependentă sau independentă precum mobilitatea, deplasarea, 
îngrijirea personală, capacitatea de a procura, prepara, stoca şi ad- 
ministra alimentele, de gospodărire, de comunicare, de deplasare, 
de a identifica problemele pentru care necesită ajutor şi resursele 
necesare, de a întreţine relaţii sociale suportive etc. Fiecare dintre 
aceste dimensiuni poate avea o cauzalitate aparte, dar, în mare, este 
vorba de pierderea peste un anume prag a funcţionării fizice şi/sau 
mintale a individului, la care se pot adăuga obstacolele sau bariere 
legate de factori exteriori subiectului. 

La polul opus se află independenţa, care presupune capacitatea 
unui individ de a lua decizii şi de a acţiona conform necesităţilor pro- 
prii şi a standardelor sociale în vederea realizării unei existente au- 
tonome, după propria alegere. Ea presupune mai multe dimensiuni 

faţă de cele ale dependenţei precum: independenţa materială şi fi- 
nanciară, independenţa cu privire la timp, la relatiile/contactele soci- 
ale şi independenţa familială, independenţa în selectare activităţilor, 
independenţa cu privire la afilierea şi alegerile morale/spirituale. 

Este de mare importanţă ca individul aflat în a doua parte a 
vieţii să se gândească la abilităţile şi contextul care îl va face să ră- 
mână independent cât mai mult timp la bătrâneţe. Apoi va exista 
un moment când o decizie va trebui să fie luată, când va hotări în 
ce „braţe“ se va lăsa, ale familiei sau ale unei instituţii de speciali- 
tate, şi care vor fi criteriile după care va judeca acest prag. Dar mai 
important decât orice este problema: cine va lua această decizie? 
Probabil că fiecare dintre noi doreşte ca această decizie să expri- 
me cel puţin independenţa şi autonomia noastră mintală. Aici es- 
te momentul să reproduc o definiţie „cinică“ a dependenţei care se 
găseşte în literatura de specialitate si care spune că „dacă un indi- 
vid nu are nimic de dat în schimb, este văzut de ceilalți ca fiind de- 
pendent“. Aici se ridică problema că independenţa se poate cum- 
păra, ceea ce este adevărat dacă ne gândim la bătrânii care sunt 
îngrijiţi de persoane plătite pentru aceasta. Având acest ajutor ex- 
tern, nu se poate spune despre această persoană că este realmente 
dependentă. După părerea mea, o persoană este dependentă atunci 
când ea predă altora problemele de îngrijire personală. 

Dependenţa apare şi când individul defineşte situaţia lui ca fi- 
ind de dependenţă. Această situaţie poate fi reală sau nu şi indivi- 
dul are criteriile lui pentru a defini propria situaţie ca dependentă. 
Uneori, în dependenţa legată de mediu, este evident şi pentru ceilalţi 
de ce individul defineşte situaţia lui ca fiind de dependenţă, pentru 
că se referă la o situaţie obiectivă, reală, identificabilă, evidentiabila. 
Alteori, individul are propriile lui criterii de a se descrie ca având 
nevoie de ajutor, şi criteriile acestei situaţii nu pot fi evidente de 
la exterior; în acest caz, vorbim de o dependenţă subiectivă, recla- 
mată doar de subiect. Şi aceasta trebuie tratată cu atenţie, pentru 
că oricare situaţie de dependenţă este, de fapt, o cerere de ajutor, o 
situaţie în care cineva demisionează din statutul de independenţă şi 
autonomie, situaţie dramatică pentru fiecare din noi. 

Jocul dintre independenţă şi dependenţă, dintre autonomie şi 
pierderea libertăţii este o problemă de toată viaţa, dar nu este ni- 
ciodată asa de dramatică si trăită asa de intens ca la bătrâneţe. A 
medita la această problemă, a face aranjamentele care par a fi ne- 
cesare sunt aspecte ce trebuie să fie luate în considerare din timp. 


2.4.4. Pensionarea 


Pensionarea este o parte a vieţii sociale în țările industrializate. 
Prin pensionare se asigură celui care a muncit o perioadă din viata 
resursele pentru bătrâneţe si se lasă locul, în mod institutionalizat 
şi ordonat, forţei de muncă care aparţine altei generaţii. Pensionarea 
este un proces curent în societăţile industrializate şi este necunos- 
cut în societăţile tribale sau neindustrializate. 

Pensionarea creează unele dintre cele mai mari schimbări la 
vârstă înaintată. Ea poate fi privită ca o pierdere parţială de auto- 
nomie, ca un pas spre dependenţă din cauza scăderii venitului şi a 
statutului social. 

Pentru majoritatea oamenilor, pensionarea înseamnă mai mult 
timp liber, dar şi mai puţină implicare socială şi venituri mai mici. 
Pentru unii oameni însă, pensionarea nu înseamnă o retragere din 
câmpul muncii productive, ei putând să rămână să lucreze part-ti- 
me, de acasă sau ocazional. Se mai poate ca aceştia să-şi deschidă 
propria activitate productivă sau pot să se implice în activităţi de 
voluntariat. Deci există o „carieră“ profesională după pensionare. 
Oricum, pensionarea nu mai înseamnă astăzi ce însemna altă-da- 
tă, adică punerea pe o „linie moartă“ din punct de vedere social. 

Pensionarea este un proces care cuprinde credinţe, aşteptări 
şi atitudini, pregătiri, decizii şi abilităţi de a gestiona o perioadă 
particulară din viata unui individ care multi ani a participat la o 
activitate productivă plătită. Există diferite concepţii referitoare la 
pensionare. Sunt oameni care spun că abia aşteaptă să iasă la pen- 
sie şi să scape de stresul muncii, alţii care spun că sunt interesaţi 
de condiţii şi oportunităţi de după pensionare, unii abia aşteaptă să 

aibă timp pentru grădinărit, mers la pescuit, îngrijit nepoţii, exis- 
tă însă şi alţii pentru care odihna este un lucru de prețuit la vârsta 
pensionării. Conceptiile referitoare la pensionare sunt legate mai 
mult de factori culturali şi tradiţii, de credinţa că munca este o ac- 
tivitate care cere sacrificii, iar statul acasă este lucru ce trebuie cel 
mai mult prețuit. Ce valoare are timpul liber sau implicarea socială 
determină în mare parte atitudinea faţă de pensionare. 

Decizia de pensionare se ia de obicei cu mai mult timp îna- 
inte de data la care cineva este îndreptăţit să se pensioneze prin 
contractul de muncă sau prin reglementări naţionale. Dar există 
şi cazuri în care decizia de pensionare este luată intempestiv, ca 
urmare a unor conflicte la locul de muncă, a unor probleme de 
sănătate, a unor necesităţi familiale, schimbarea rezidentei etc. 
Mai există şi situaţia prelungirii deciziei de pensionare dincolo de 
timpul prevăzut, când persoana doreşte şi poate avea dreptul să 
mai muncească pe poziţia pe care o ocupa sau pe o altă poziţie sau 
poate fi vorba de o perioadă de tranziţie până la pensionarea defi- 
nitivă. În general, la decizia de pensionare participă cel mai mult 
criteriile financiare şi cele de sănătate. Mai rar există şi pensio- 
narea involuntară, când criterii instituţionale şi de management 
impun unei persoane să se pensioneze ca alternativă la desfacerea 
contractului de muncă. 

Pregătirea pentru pensionare cuprinde două versante, pregătiri 
la locul de muncă şi pregătiri la domiciliu. Cele de la locul de muncă 
cuprind în mare trecerea sarcinilor şi a răspunderilor unei alte per- 
soane, iar acasă presupun construirea, cel puţin mintal, a unui nou 
program şi a altor rutine la care pot participă şi ceilalți membri de fa- 
milie. Problema este de a pune pe alte baze timpul personal şi cel de 
contact cu ceilalți membri ai familiei. Este bine să existe o „planifica- 
re“ a perioadei de prepensionare şi pensionare care să cuprindă deci- 
ziile şi acţiunile cu rol de a face această tranziţie să fie lină şi să pre- 
întâmpine probleme de adaptare, stări de criză şi conflicte cu alţii. 

În mare, adaptarea la statutul de pensionar poate cuprinde: 

— adaptarea la un nou statut social, statut care va fi public şi 
care presupune, de fapt, trecerea la o altă grupă de vârstă, 

depăşirea graniţei dintre activ şi inactiv, dintre a face şi nu a 
face, între a putea şi a nu putea; 

adaptarea la un nou venit şi la o nouă condiţie economică, care 
impun diferite restricţii; 

gestionarea unui buget mai mare de timp, căutarea de noi pre- 
ocupari; 

restrangerea contactelor sociale si pierderea unor interactiuni 
sociale; 

tranzactionarea intrafamiliala a unui nou rol, in functie de 
necesitati, redistribuirea sarcinilor si a responsabilitatilor; 
creativitate şi inovaţie in găsirea de alternative la pensionare, 
astfel încât să nu existe sentimentul de retragere, de decuplare 
de viaţa socială, activitate şi productivitate, cu ecouri negative 
asupra identităţii persoanei şi a stimei de sine. 

Dincolo de aceste aşteptări, tu poţi vorbi şi de o pensionare de 


succes. Iată aici câteva dintre faptele care conduc la acest succes: 


cunoaşterea drepturilor proprii referitoare la pensionare, 
drepturi băneşti, alte beneficii; 

implicarea în activităţi zilnice cu semnificaţie pentru tine şi alţii; 
menţinerea relaţiilor sociale vechi şi formarea unora noi, 
relaţii bazate pe legături emoţionale, de întrajutorare şi de pe- 
trecere a timpului liber; 

încearcă să te păstrezi funcţional din punct de vedere fizic, 
adoptă o dietă adecvată şi fă activităţi fizice aerobe în fiecare zi; 
încearcă cu orice preţ să faci o activitate intelectuală, să fii sti- 
mulat cognitiv; 

descoperă şi fii creativ în implicarea de noi activităţi, niciuna 
dintre acestea nu este fără sens, încearcă să le faci împreună 
cu alţii. 


2.4.5. Sexualitatea 


Când este vorba de sexualitatea oamenilor în vârstă, mulţi 


oameni, mai ales tinerii, cred că după 50 de ani nu mai există 

realmente sexualitate, ci mai mult insatisfactii şi disfuncţii. Ei 
gandesc ca, dupa aceasta varsta, atat barbatii cat si femeile si-au 
pierdut „atributele“ sexuale, vazandu-i pe toţi laolaltă ca persoa- 
ne fără interes major şi fără abilităţi sexuale. Aceasta este expresia 
unei priviri superficiale si numărul mare de prescriptii de Viagra 
face să ne gândim că nu este adevărată. Mai mult, studii între- 
prinse pe această categorie de vârstă au arătat că există un interes 
neştirbit faţă de sexualitate şi la vârstă înaintată. O anchetă lar- 
ga privind opiniile americanilor asupra sexualităţii, întreprinsă în 
anul 2005 de Asociaţia Americană a Profesioniştilor din Sectorul 
Reproducerii Umane, a scos la iveală că 73% dintre bătrâni consi- 
deră că, în societatea actuală, se pune prea mult accent pe sexua- 
litate (fata de doar 8% dintre respondentii tineri), 45% dintre ei au 
o atitudine pozitivă asupra sexualităţii, iar 49% consideră sexul ca 
o parte importantă din viaţa lor. Când vorbesc de sexualitate, mă 
gândesc la întreaga plajă de gânduri, emoţii şi aşteptări legate de 
sex şi comportamentele şi deciziile corespunzătoare lor. 

Trebuie să acceptăm că declinul fizic se însoţeşte şi de un 
declin al activităţii sexuale, dar, cu toate acestea, componenta 
emoţională rămâne nealterată. Tot ancheta citată mai sus a ară- 
tat că 59% dintre bărbaţii cu vârste între 45 şi 59 de ani găsesc că 
partenerele lor sunt atractive fizic şi acest procent creşte la 63% la 
bărbaţii de peste 75 de ani. Şi la femei această tendinţă se păstrea- 
ză. S-a mai constatat cu această ocazie că 52% dintre bărbaţii în- 
tre 50 şi 59 de ani sunt sexual activi (cel puţin un contact sexual 
pe săptămână) şi acest procent ajunge la 26% la grupa de vârsta de 
60-69 de ani şi la 27% peste 70 de ani. 

Cultura actuală, cu obsesia continuă de ameliorare şi dezvoltare 
a calităţilor proprii, a modificat aşteptarea ca sexualitatea să scadă 
cu înaintarea în vârstă. Astfel, declinul sexualităţii la bătrâneţe nu 
mai este acceptat şi este văzut astăzi ca o disfunctie cu caracter pa- 
tologic care cere măsuri de corecție, remedii şi servicii terapeutice. 
Limbajul de autoîmputernicire a individului odată cu înaintarea în 
vârstă l-a făcut să preia şi să includă responsabilitatea funcţionării 
sexuale ca parte a angajamentului lui fata de sănătatea proprie, fata 

de sănătatea de succes. Astăzi, graniţele dintre vârstă nu mai sunt 
atât de ferme ca în urmă cu câteva decenii. Se poate spune că soci- 
etatea postmodernă a creat premisele pentru o autodefinitie care îi 
inspiră pe bătrâni să-şi construiască o imagine inovativă pe care să 
o urmărească în permanenţă. Persoanele în vârstă sunt astăzi inde- 
pendente, sănătoase, „sexy“, cu un statut flexibil în câmpul muncii; 
se poate spune că viata socială se extinde şi dincolo de tradiționala 
pensionare. Niciuna din activităţile în care sunt implicaţi nu ara- 
tă cu nimic că ar fi bătrâni în sensul tradiţional al cuvântului. Ei 
s-au plasat deasupra timpului! Vârstnicii au început să depăşească 
problema batranetii tot aşa cum pot depăşi o problemă oarecare de 
viata. Bătrâneţea este o problemă de depăşit şi nu un stadiu impla- 
cabil de viata! Pentru aceasta, ei trebuie să fie capabili şi să facă în 
consecinţă o serie de acţiuni de „fitness“ sau de antrenament pentru 
a fi optimi cu viaţa lor de astăzi. În cadrul acestor acţiuni se înscrie 
şi sexualitatea la vârstă înaintată. Aceasta este una dintre ratiunile 
pentru care isi cultivă corpul, muşchii, potentele fizice, aspectul fi- 
zic, impresia generală, aparenţa şi sunt interesaţi de îmbrăcăminte 
şi de aspectul general pentru a fi „fără vârstă“, pentru a fi atractivi, 
seducători, la modă sau în pas cu moda. 

Astăzi apelarea la Viagra şi la alte metode de sporire a capaci- 
tatii sexuale este în creştere cu toate riscurile care sunt inerente 
unei tendinţe de a trece dincolo de limitele pe care biologia le im- 
pune corpului nostru. Prezentarea la medic sau terapeuti sexuali a 
oamenilor în vârstă nu mai este ceva ieşit din comun. Pretentiile 
sunt altele acum! Există şi o literatură pentru această problemă, 
informaţii şi remedii care sunt transmise din om în om ca un bun 
comun, există experţi şi servicii specializate. Toate acestea le-am 
putea defini ca un proces actual de „rejuvenare“ a oamenilor bă- 
trâni. Nikolas Rose, mare sociolog britanic, spunea că „astăzi, noi 
actionam să ne îmbunătăţim pe noi înşine, iar ideea de sănătate 
este reconfigurată sub termenul de «optimizare» a corporalitatii 
individuale“. Însăşi în conceptul de sănătate de succes majoritatea 
comportamentelor sale sunt legate de sănătatea şi funcţionarea fi- 
zică, corporală. Astfel se redefinesc înțelesurile pe care oamenii 

le dau conceptelor oarecum disparate precum sănătate, corp, vâr- 
stă, sexualitate, identitate, în opoziţie cu cele mai vechi precum 
tradiţie, înţelepciune, memorie, generaţie, într-o armonie care pre- 
supune un individ cu tendinţa de a fi deasupra timpului cronolo- 
gic. Bătrâneţea nu mai este o pierdere, ci capătul unui lung sir de 
câştiguri şi autoperfectionari care a început cu mult timp înainte 
de a fi bătrân. Te rog, păstrează aceste cuvinte... 


2.4.6. Singurătatea şi izolarea socială 


Începutul acestui mileniu este caracterizat, printre altele, de 
schimbările lumii sociale în care trăim. Modificările ambianţei fizi- 
ce şi a geografiei urbane, inovațiile tehnologice din viata de toate zi- 
lele, social-media, reorganizarea muncii şi a timpului liber, impac- 
tul acestora asupra familiei şi a mobilităţii oamenilor, toate laolaltă 
conduc la schimbări ale felului cum percepem viaţa în general şi la 
felul cum percepem şi trăim batranetea, în special. Angajamentul 
social şi relaţiile sociale sunt pe cale să se schimbe. Singurătatea şi 
izolarea socială sunt din ce în ce mai clamate de oamenii în vârstă 
şi nu numai. Aceste două lucruri, singurătatea şi izolarea socială, 
sunt percepute periodic de-a lungul întregii vieţi, dar la bătrâneţe 
par a fi mult mai accentuate. 

Singurătatea este modul în care cineva percepe şi evaluează 
nivelul propriu de legături sociale, felul cum apreciază reţeaua lui 
socială, cât de satisfăcătoare şi suportivă este. Singurătatea descrie 
o stare în care apare un deficit al acestor legături. Singurătatea tre- 
buie deosebită de izolarea socială, situaţie în care un individ nu este 
înconjurat de oameni; chiar dacă ar vrea, nu are cum să facă legături 
sociale, pe când în singurătate există disponibilitate, dar individul 
ori nu o foloseşte, ori se simte singur din considerente psihologice. 

Problema singurătăţii aduce în discuţie numărul contacte- 
lor sociale, dar si timpul de contact între persoane, contact di- 
rect, fata în fata, sau mediat, doar la telefon, e-mail, skype, şi gra- 
dul de satisfacţie pe care acestea le aduc individului, deci are o 

componentă subiectivă. Izolarea socială este dată de lipsa contac- 
telor sociale si, în general, se defineşte ca izolat social o persoană 
care are mai puţin de un contact pe lună cu familia sau cu priete- 
nii, direct sau indirect. Deci izolarea socială este o situaţie obiec- 
tivă spre deosebire de singurătate care este o problemă subiectivă, 
determinată de gradul de percepere a ei. 

Cvasitotalitatea profesioniştilor sunt de acord în a spune că 
singurătatea şi izolarea socială sunt factori de risc atât pentru 
sănătatea fizică, cât şi pentru sănătatea psihică. Acest risc este 
proporţional cu vârsta, fiind cu atât mai mare cu cât vârsta este 
mai mare. Acest factor de risc se adaugă lipsei de activitate fizi- 
că, dietei dăunătoare, obezității şi fumatului ca cei mai importanţi 
factori de risc pentru mortalitate la bătrâneţe. Studiul Jerusalem 
Longitudinal Study, făcut între 1990 şi 2008, care a selectat in- 
divizi născuţi între 1920 şi 1921 ce au ajuns în timpul studiului să 
aibă între 70 şi 85 de ani, a cuprins 605 participanţi. Rezultatele 
au arătat că sentimentul de singurătate a fost prezent aproape 
la toţi participanţii, iar izolarea socială s-a dovedit a fi un factor 
de risc pentru mortalitatea generală. Mai mult, o analiză globală 
a 148 de studii, analiză făcută de Departamentul de Psihologie a 
Universităţii din Utah, Statele Unite, a arătat că există o probabili- 
tate cu 50% mai mare de a trăi mai mult a celor care nu se simt sin- 
guri, comparativ cu cei singuri şi izolaţi. 

Cât de singuri se simt bătrânii astăzi? La vârsta de 65 de ani şi 
peste, unul din cinci canadieni se simte singur, iar peste 85 de ani 
unul din patru canadieni spune că e singur. O anchetă desfăşurată 
pe bază de chestionar trimis prin poştă, făcută în Noua Zeelandă, 
care a cuprins 6.662 de indivizi cu vârste între 55 şi 70 de ani, a ară- 
tat că persoanele cu resurse materiale, cu un nivel locativ bun şi cu 
nivel superior de educaţie se simt mai puţin singure decât cei fără 
aceste caracteristici. Deşi femeile au în general mai multe contacte 
sociale comparativ cu bărbaţii, ele tind să raporteze un nivel mai 
ridicat de singurătate. 

S-au identificat o serie de factori care măresc probabilitatea 
sentimentului de singurătate: i) statutul marital (necăsătorit, văduv, 

divorţat), ii) lipsa copiilor, iii) vârsta peste 75 de ani, iv) starea de să- 
nătate (probleme de sănătate, dizabilităţi motorii şi/sau de comuni- 
care), v) stare de depresie, ostilitate, mânie, suspiciozitate crescută, 
vi) moartea recentă a unei persoane apropiate, vii) resurse materi- 
ale precare (venit, locuinţă proprie etc.), viii) nivel educativ scăzut. 

Singurătatea exprimă o viziune asupra vieţii la bătrâneţe, ea 
este mediată de existenţa şi calitatea relaţiilor sociale/familiale. La 
toate acestea trebuie să mai adaug factorii care ţin de cultură, ste- 
reotipuri, credinţe şi atitudini, religie, determinate istoric într-o 
anumită cultură. 

Cum ajunge o persoană singură sau izolată la bătrâneţe depin- 
de şi de felul cum a luat în considerare aceşti factori cu mult înain- 
te de a îmbătrâni. 

Ami Rokach, de la Universitatea din Toronto, spunea: „Sin- 
gurătatea este o stare naturală şi parte integrantă a fiinţei uma- 
ne ca şi bucuria, foamea sau autoactualizarea... oamenii se nasc 
singuri, apoi trăiesc teroarea singurătăţii în moarte, dar mult mai 
adesea se simt singuri între acest început şi sfârşit“. 


2.5. PROMOVAREA SĂNĂTĂȚII 
SPIRITUALE 


2.5.1. Spiritualitatea/religiozitatea 


Psihologul american Abraham Maslow a studiat multi ani 
modalitatile si nivelurile de functionare si satisfactie in viata si a 
ajuns la concluzia că oamenii au o ierarhie de nevoi a căror impli- 
nire le aduce un anume grad de funcţionare şi implicare în viata. A 
ierarhizat aceste nevoi de la cele bazale, precum nevoile fiziologice 
(de exemplu, alimentaţia), cele de siguranţă (de exemplu, adăpos- 
tul/locuinta), pentru ca mai apoi să aşeze nevoile de a fi iubit şi de 
a aparţine cuiva (de exemplu, prietenia, intimitatea şi familia) şi ne- 
voia de stimă de sine pentru ca în vârf să pună nevoia de autoactu- 
alizare, care este necesitatea de autorealizare a întregului potenţial 

pe care cineva îl posedă, tendinţa de a realiza mai mult şi mai mult, 
potenţial care se poate exprima prin creativitate, cunoaştere pro- 
funda, atingerea telurilor celor mai înalte, a intelesurilor adânci ale 
existenţei personale. Mai târziu, Maslow a mai adăugat un nivel în 
vârful acestei piramide, autotranscendenta, ceea ce reprezintă atin- 
gerea unui nivel superior de spiritualitate şi altruism, o legătură cu 
o forţă superioară care dirijează individul către o forma superioa- 
ră de exprimare pe plan moral şi religios. Aici el descrie experienţe 
precum cele extatice, de fericire pură, de fuziune cu frumuseţea lu- 
mii. Este o experienţă greu de descris, o trăire inefabilă, ceea ce se 
experimentează ascultând muzică, privind un răsărit sau apus de 
soare, privind mişcarea şi forma norilor, ascultând susurul unui 
râu, foşnetul frunzelor, experienţă pe care el a numit-o „experienţă 
de vârf“. În aceste ultime experienţe şi nevoi spirituale se înscrie 
şi religiozitatea. 

Religiozitatea şi spiritualitatea sunt factori care influenţează 
pozitiv sănătatea la bătrâneţe şi felul cum batranetea este trăi- 
tă de individ. Mulţi cred că religia şi spiritualitatea nu se deose- 
besc în privinţa valorilor practicate, ci doar în aspectul formal 
organizational şi al expresiei lor comune. Expresiile spirituale tind 
să fie universale, ecumenice, comportamentale, internale, afective, 
spontane şi private. Este posibil să fii spiritual fără a fi religios şi să 
fii religios fără a fi spiritual. A fi spiritual înseamnă să ai o relaţie 
transcendentală cu o fiinţă superioară, iar a fi religios ar înseam- 
na să apartii unei credinţe şi unei biserici. Spiritualitatea poate fi 
înţeleasă ca o căutare a sacrului, un proces prin care oamenii vor 
să descopere, să cuprindă şi să aducă sacrul în viaţa lor. Sacrul este 
cel care deosebește religia de spiritualitate. În cadrul religiei, sacrul 
poate fi Dumnezeu, Divinitatea, Ultima Realitate, Forţa Supremă. 

În mod tipic, religiozitatea este mai mare la oamenii bătrâni 
decât la tineri. Un studiu Gallup din anul 2005, realizat în Statele 
Unite, a arătat că 73% dintre adulţii de peste 65 de ani conside- 
ră religia o problemă personală importantă comparativ cu doar 
48% dintre tineri. Există studii care au arătat frecvenţa mai scă- 
zută a cancerului, a bolilor de inimă, a hipertensiunii arteriale, a 

alcoolismului şi a tulburărilor mintale la cei religioşi. Relaţia este 
mai strânsă în cazul în care religiozitatea este manifestată nu nu- 
mai prin credinţă în dogma religioasă, dar mai ales în participarea 
la slujbe şi alte activităţi religioase. Aceasta se realizează din cauză 
că religiozitatea este şi cea care conduce la un regim de viaţa cum- 
pătat. O altă relaţie pozitivă s-a găsit între acest tip de religiozita- 
te, religiozitatea practicantă şi nivelul scăzut de depresie, nivelul 
crescut de bunăstare fizică şi psihică şi satisfacția în viata, nivelul 
crescut de optimism, mai puţină anxietate, o căsătorie mai stabi- 
lă, mai puţin consum de alcool şi o dietă mai sănătoasă, doar dacă 
ne gândim la perioadele de post, atât de utile pentru regimul hipo- 
caloric. Printre mecanismele invocate ar fi prezenţa unui reţele de 
suport foarte eficiente, relaţii pline de reciprocitate, relaţii de com- 
panie, relaţii profund emoţionale şi suportive material, prevenirea 
stresului, creşterea abilităţilor de coping prin implicarea şi a altora 
în mecanismul de depăşire a greutăților. Alături de aceste meca- 
nisme, s-a mai constatat că religiozitatea acţionează direct asupra 
fiziologiei organismului, având efecte asupra imunitatii, reduce to- 
nusul nervos simpatic şi îl creşte pe cel parasimpatic, scade reacti- 
vitatea cardiovasculară. Practicile spirituale, optimismul, speranţa, 
determină o capacitate puternică de rezistenţă fata de adversitati. 
Religiozitatea este parte a rezilientei. La fel s-a constatat că există 
şi o relaţie între religiozitate şi capacitatea de autoîngrijire şi de au- 
tocontrol. Un alt mecanism prin care acţionează religiozitatea este 
includerea valorilor spirituale în schemele cognitive de interpretare 
a existenţei, interpretarea evenimentelor de viata în mod pozitiv si 
lipsa emotionalitatii negative (de exemplu, sentimente de ostilitate, 
mânie, revanşă etc.). 

După Clifford Geertz (1926-2006), mare antropolog cultural 
de la Institutul de Studii Avansate de la Princeton, Statele Unite, 
care şi-a consacrat viaţa studiului religiei în diferite culturi, „re- 
ligia este un sistem de simboluri cu scopul de a da oamenilor o 
dispoziţie puternică, constantă şi generală prin care să formu- 
leze concepții despre ordinea generală a existenţei şi să îmbra- 
ce aceste concepții cu o aură faptică, astfel încât să pară reale“. 

El consideră că religia trebuie înţeleasă ca „un sistem cultural si 
o instituţie socială care guvernează şi promovează interpretări 
ideale asupra existenței... şi ea constă în idei şi acţiuni ghidate de 
anumite principii sau credinţe. Ea este diferită calitativ de orica- 
re alt sistem sau instituţie culturală“. Mircea Eliade scria în 1959 
că „omul religios poate trăi numai într-o lume a sacrului, pentru 
că numai într-o astfel de lume în care participă ca fiinţă, el poate 
să aibă o existenţă reală“. Resuscitarea religiozitatii, atât pe plan 
individual, cât şi social, este de mulţi văzută ca o reacţie la socie- 
tatea postmodernă şi globalizată care aduce oamenilor senzaţia că 
timpul şi spaţiul, real sau imaginat, se comprimă, iar sentimentul 
de insecuritate este extrem de crescut. În ceea ce-i priveşte pe ro- 
mâni, conform Global Index of Religiosity and Atheism, 89% din 
români se declarau religioşi în anul 2012. 


2.5.2. Intelesuri ale vieţii 


Înţelesul vieţii este de cele mai mult ori confundat cu ceea ce 
dorim noi să realizăm în viaţă. Această problemă este privită pe di- 
ferite paliere ale existenţei, de la cele materiale, la cele spirituale. 
Pentru cei mai contemplativi dintre noi, înţelesul vieţii se desco- 
peră punând diferite întrebări legate de rostul vieţii, de identitatea 
persoanei, de finalitatea existenţei etc. Pentru Freud, înțelesurile 
vieţii pot fi etalate pe patru paliere: i) a iubi, unde se introduc o 
mulţime de expresii instinctuale, de la contactul fizic la forme su- 
blime de dragoste, ii) a munci, sau ocupațiile convenţionale, pro- 
ductive sau nu, plătite sau nu; iii) a te bucura şi a te distra, şi iv) a-i 
servi pe alţii, a fi altruist, a coopera, a avea grijă de alţii. 

Mai important este să încerci, să investighezi şi să descoperi 
înţelesul tău în viaţă: 

— Încearcă să faci o analiză a sistemului tău existenţial, care 
sunt temerile tale din viata, temerile care iti ameninţă viata, 
existenţa, care sunt întrebările la care nu poţi să răspunzi sau 
nu ai încă un răspuns. De exemplu, cum poţi găsi un înţeles la 

ceea ce faci şi la ceea ce te aşteaptă? Există şi alte înţelesuri în 
spatele lucrurilor şi al situaţiilor obişnuite? Crezi în soartă şi 
noroc? 

— Oamenii sunt căutători de înţelesuri, de semnificaţii; încearcă 
să faci metafore, analogii, comparații cu situaţii ale altora sau 
ce ai citit sau văzut şi reformulează-le pe ale tale; 

—  Pune-ţi întrebări care să te ajute să formulezi înţelesuri pre- 
cum: Unde sunt? Ce fac aici? Ce se întâmplă, ce o să se întâm- 
ple? Cui îi aparţin şi ce o să devin? Cine depinde de mine si fata 
de cine am responsabilităţi? Care este viitorul? Cum o să-i fac 
faţă? Dă răspunsuri largi, deschise, nu închide niciodată răs- 
punsul la o problemă existenţială, permite reformulări şi re- 
frazări şi, mai ales, nu fi patetic, viaţa nu este o melodramă, 
caută formulări care să te facă optimist. 


2.5.3. A trece în revistă viata în mod 
pozitiv 


A privi viaţa în mod pozitiv este o atitudine pe baza căreia se 
reaşază trecutul, evenimentele trăite într-un mod senin, fără resen- 
timente, regrete, ură sau patima; rescrie-ti viata, bazându-te pe ce 
ai reuşit, pe ce ai câştigat, priveşte viaţa ca pe o călătorie pe care ai 
intreprins-o în teritorii plăcute sau mai putin plăcute, priveşte viata 
ca pe o învăţătură şi bucură-te că ai avut atâtea de aflat, reintegrea- 
ză în viaţa ta conflictele, traumele, lucrurile rămase neterminate, 
foloseşte alte cuvinte, repune-le într-o formă care să nu te mai fa- 
că să fii mânios sau trist, vinovat sau răzbunător, caută seninăta- 
tea, iertarea, pune un final, pune punct la tot ceea ce ţi-a fost frică 
să te mai uiţi o dată, nevorbit sau nescris. Reconsidera-ti inamicii 
şi înfrângerile. Uită-te din nou la fotografiile pe care le-ai păstrat, 
respune-ti poveştile lor în cuvinte care să-ţi amintească tot ce a fost 
frumos, lasă regretele, durerile, neimplinirile, fa-ti o altă poveste 
pe care să poţi să o porţi mai uşor, poţi să iei o foaie de hârtie şi să 
pui pe două coloane tot ce iti amintesti ca pozitiv şi apoi tot ce iti 

aminteşti negativ, citeşte încă o dată ambele coloane şi fă corectu- 
rile de rigoare, întreabă-te şi vezi dacă ce a fost negativ nu cumva 
are în spate şi ceva pozitiv, o lecţie, o descoperire. 


2.5.4. Înţelepciunea 


Dicţionarul explicativ al limbii române (DEX) defineşte 
înţelepciunea ca o capacitate superioară de înţelegere şi de jude- 
care a lucrurilor care presupune cumpătare, prudenţă, moderație, 
spirit de prevedere. În popor, se spune că înţelepciunea nu se cum- 
pără şi nu se poate împrumuta. Prin înţelepciune se mai înţelege ca- 
pacitatea de a înţelege viaţa şi experienţele ei dincolo de evenimen- 
te, de a descoperi sensurile ei profunde, ceea ce este altceva decât 
inteligenţa. A avea experienţă de viata nu înseamnă neapărat că ai 
şi înţelepciune. Înţelepciunea este arta de a te întreba si capacita- 
tea de a te îndoi. Înțeleptul are o capacitate superioară de a gestiona 
calităţile cognitive, emoţionale şi comportamentale ale incertitudi- 
nii. Un om inteligent va căuta să rezolve ambiguitatile si incertitu- 
dinile, un om înţelept le va tolera şi va trage din ele înţelesuri mai 
adânci. Un înţelept se simte confortabil cu ambiguitatile! Aceasta se 
va reflecta asupra relaţiilor intrapersonale şi interpersonale. 

Lumea estică a furnizat cea mai veche interpretare a 
înţelepciunii în cele 108 discursuri ale inteleptilor din Upanishad, 
din vechea Indie, scrise intre anii 800 si 500 inainte de Hristos. 
Upanishad furnizeaza sfaturi despre felul cum trebuie traita viata 
si care este intelesul ei si incearca sa explice aspectele neclare, con- 
fuze, ale acestei lumi care cere mai mult o înţelegere intuitivă decât 
una intelectuală. Înţelepciunea este considerată o calitate umană 
care ar fi disponibilă fiecăruia dacă nu ar fi devenit prea pragma- 
tic şi prea materialist. Pentru Platon (428-348 î.Hr.), înţelepciunea 
înseamnă înţelegerea lumii fizice şi sociale şi a sensului ultim al 
vieţii. Înţelepciunea se referă la sophia, sau urmărirea adevăruri- 
lor universale prin contemplatie, phronesis sau înţelepciunea prac- 
tică, ce înseamnă acţiune prudentă şi rezistenţă fata de dorinţe si 

pasiuni, si episteme, care înseamnă cunoaşterea naturii lucruri- 
lor şi înţelegerea principiilor care guvernează relaţiile. Dezvoltarea 
înţelepciunii se face prin gândire raţională, susţinută de reflectia 
asupra experienţei şi eforturi continue de a depăşi subiectivismul 
senzorial. Înţelepciunea era văzută ca una dintre virtuțile de bază 
ale omului. Pentru Aristotel, înțelepciunea cere autocunoastere şi 
conduce la eudaimonia, condiţie a împlinirii şi a înfloririi persona- 
le ce sunt date de bucuria aflării adevărului. 

Astăzi, se consideră că înţelepciunea are trei dimensiuni: i) 
dimensiunea cognitivă, care este caracterizată de o dorinţă pu- 
ternică de a cunoaşte adevărul, o înţelegere adâncă a vieţii şi a 
semnificatiilor ei, a evenimentelor si mai ales a relaţiilor intra- 
personale şi interpersonale, acceptarea aspectelor negative, a in- 
certitudinii şi a ambivalentei, a iluziilor pe care viata ti le lasă; ii) 
dimensiunea reflexivă, care se referă la abilitatea de a percepe fe- 
nomenele din multiple perspective şi angajarea în autoexaminare, 
autoconstienta şi autocunoastere, şi iii) dimensiunea afectivă, care 
presupune umilinţă, empatie şi compasiune fata de alţii. Astăzi, s-a 
conturat şi conceptul de înţelepciune colectivă sau măsura în care 
înţelepciunea s-a încorporat în fiecare dintre noi; nimeni nu este 
înţelept pe de-a-ntregul şi doar împreună ajungem la înţelepciunea 
care ne salvează pe toţi împreună. Acest concept integrativ apare 
ca parte a viziunii globale a societăţii de astăzi. 

Este evident că înţelepciunea are un impact pozitiv asupra 
batranetii de succes pentru că este o artă a trăirii vieţii, a felului 
cum trebuie înţeleasă viaţa pentru a fi bună pentru tine, pentru 
alţii şi pentru societate în general. S-a arătat că înţelepciunea se co- 
relează cu autonomia, capacitatea de gestionare a ambianţei, relaţii 
pozitive, scop în viaţă, autoacceptare. 

Sub lumina înţelepciunii, conceptul de bătrâneţe de succes 
aduce la suprafaţă mai multe principii de urmat pentru o persoa- 
nă în vârstă: 

— să fii clar asupra realitatilor situaţiei in care esti; 
— să accepti aceste realităţi şi să le vezi în cea mai bună lumină 
posibilă; 

— sa fii capabil să te confrunti efectiv cu aceste realităţi; 

— sa fii capabil să compensezi pierderile şi deficitele pe care le ai; 

— sate angajezi în stradanii care au scop; 

— să fii selectiv în acţiunile în care te implici; 

— să menţii relaţii strânse cu ceilalţi; 

— să menţii o imagine pozitivă asupra ta în ciuda pierderilor şi 
deficitelor. 


2.5.5. Stilul de viaţă 


Stilul de viaţă reprezintă un model distinctiv şi recogniscibil 
de atribute şi comportamente care reflectă valori, atitudini şi ori- 
entări care împreună creează o anume identitate socială. Stilul de 
viata nu este numai un repertoriu de comportamente, ci include şi 
atitudini, predispozitii şi alegeri specifice care pot organiza com- 
portamentul individului într-un anumit fel. Pe baza acestuia, un 
individ îşi defineşte identitatea şi statutul social şi accesează re- 
sursele şi oportunităţile sociale. El generează o anume adaptare la 
viata, oferă un sentiment de control, eficienţă şi identitate. Stilul de 
viata este important pentru discuţia din această carte, pentru că el 
se repercutează în felul cum un individ îmbătrâneşte şi se prezintă 
altora cu vârsta sa, el este un model reprezentativ pentru o persoa- 
nă şi creează un cadru în care viaţa se desfăşoară. 

Stilul de viata prezintă o stabilitate destul de mare de-a lungul 
vieţii, dar tinde să se schimbe în a doua parte a vieţii. La bătrâneţe, 
aceste schimbări pot fi voite, legate de alegerile individuale făcu- 
te din cauza perceperii de riscuri, temeri sau vulnerabilitati. Altele 
sunt făcute din cauza declinului senzorial, cognitiv şi fizic. Astfel, 
unele stiluri de viaţă se pot schimba sub influenţa conştientizării 
unor practici nesănătoase, precum fumatul, alcoolul, asumarea de 
riscuri de sănătate. 

Astăzi se consideră că jumătate dintre decese sunt cauzate 
de stiluri de viata nesănătoase ca în cazul acelui stil de viata care 
presupune o alimentaţie nesănătoasă, o gestionare defectuoasă a 

stresului şi a factorilor de risc, a unei dezechilibru între a fi prudent 
versus riscant, deficienţe în abilitatea de a avea alegeri şi aşteptări 
corecte, sau în capacitatea de a integra informaţii şi a le personaliza. 

Nivelul educativ şi cel economic determină în mare parte ce fel 
de stil de viata adoptă cineva, dar la acesta mai contribuie relaţiile 
cu egalii, relaţiile de prietenie, de companie, de timp liber. Stilul 
de viata se mai construieşte treptat şi sub influenţa incitatiilor so- 
ciale, a imitatiei, a modei sau a factorilor interni precum tempe- 
ramentul, trăsături precum căutarea noutatii sau căutarea riscu- 
rilor. În final, stilul de viaţă strânge într-o cale comună, ca într-o 
pâlnie, credinţele, atitudinile şi aşteptările unui individ în viaţa pe 
care o trăieşte. 

Alegerile pe care cineva le-a făcut cu privire la stilul de viaţă 
se răsfrâng asupra felului cum cineva şi cum experimentează 
batranetea. Sunt stiluri de viata care vor să amâne batranetea, ca- 
re vor să o mistifice, să o mascheze, altele sunt convervatoare şi vor 
să evite riscurile şi vulnerabilitatile presupuse la bătrâneţe. Este 
vorba de felul cum este privită şi percepută bunăstarea şi satisfacția 
cu viaţa, de modul cum cineva construieşte calitatea vieţii trăite. 
Factorii subiectivi sunt uneori mai importanţi decât cei obiectivi, 
fizici, corporali. Se vede aici rolul pe care educaţia, profesia, statu- 
tul social îl pot juca. La fel, aici au un rol şi accesul la resurse, ve- 
nitul, grupul social din care face parte, experienţa şi condiţiile de 
viata existente. Pe drept cuvânt, se poate spune că stilul de viata se 
constituie în precursor al deznodământului problemelor de sănăta- 
te şi al problemelor pe care vârsta înaintată le aduce. 

Conceptul de bătrâneţe de succes poate fi un cod pentru sti- 
lul de viata pe care cineva vrea să-l imbratiseze. Batranetea de suc- 
ces este, pe scurt, o bătrâneţe adaptativă care caută să optimizeze 
procesul de bătrâneţe pentru a obţine maximul de beneficiu pen- 
tru individ. Bătrâneţea nu este nici predeterminată, nici inflexibi- 
lă şi individul este capabil să exercite influenţă prin modificarea 
preferințelor referitoare la stilul de viata şi ambianta. Rowe şi Khan, 
părinţii conceptului „bătrâneţe de succes“, au identificat stilul de 
viaţă şi personalitatea ca factori care pot mări şansa unei astfel de 

batraneti. Se poate spune foarte succint că ei au redus batranetea 
de succes la doar doi factori: cum mănâncă şi cum trăiesc oamenii. 
Astfel, stilul de viaţă dăunător la bătrâneţe este caracterizat prin- 
tr-o dietă defectuoasă, lipsă de exerciţiu fizic, relaţii interpersona- 
le puţine şi ineficiente, lipsă de stimulare mintală, lipsa sensului 
eficacitatii personale şi a unei perspective mintale constructive, re- 
spectiv lipsa optimismului. Categoric, batranetea de succes este de- 
pendentă de alegerile şi comportamentul individual şi se obţine prin 
opţiune liberă şi efort personal. 


Anexa 1 


CONȚINUTUL NUTRITIV ŞI ENERGETIC 
AL ALIMENTELOR 


. Continut in principii alimentare | Calorii 
Denumirea z FI . 
přódasulai Proteine Lipide Glucide per 
% % % 100 gr 

Lactate 
Lapte de vacă integral 3,5 3,5 4,5 65 
Lapte vacă degresat 3,5 i7 4,9 50 
Lapte bătut 3,2 2,9 5,5 63 
Iaurt 3,2 2,6 4,0 54 
Brânză grasă de vacă 13,0 9,0 4,5 155 
Brânză dietetică de vacă 18,0 o 4,0 90 
Brânză de burduf 27,4 27,0 40,5 369 
Telemea de oaie 18,9 24,0 1,0 305 
Caşcaval 25,0 19,0 1,0 283 
Brânză topită 7,0 36,0 0,9 366 
Carne si produse din carne 
Carne slaba de vaca 24,4 2,2 (9) 104 
Carne grasă de vacă 12,0 24,5 o 277 
Carne de porc slabă 20,4 6,3 (0) 142 
Carne de porc grasă 15,0 30,0 o 340 
Carne de miel 18,0 20,0 (0) 260 
Carne de găină 21,0 6,0 (0) 142 
Parizer, crenvursti 13,0 26,0 O 295 
Salam de Sibiu 26,5 43,4 o 512 
Salam de vară 20,0 47,0 o 519 
Carnati 18,0 26,9 o 324 

z Conținut în principii alimentare | Calorii 
Denumirea z ae F 
; Proteine Lipide Glucide per 
produsului % % % jou 

Sunca presata 24,9 20,7 [9) 294 
Muschi ţigănesc 21,6 26,3 o 333 
Lebărvurst 16,8 30,1 (0) 349 
Pate de ficat 19,6 19,5 oO 261 
Peste si conserve de peste 
Crap 18,9 2,8 [9) 104 
Şalău 19,4 0,4 (0) 83 
Ştiucă 19,1 0,4 (0) 82 
Somn 16,8 18,8 (0) 224 
Scrumbie 14,2 25,9 fe) 299 
Stavrid 16,5 5,1 (0) 115 
Cod 19,0 1,0 o 87 
Hering 18,0 10,0 (0) 167 
Macrou 22,0 10,0 (0) 183 
Crap în sos tomat 10,6 6,9 4,3 125 
Heringi în sos tomat 16,2 10,4 1,8 170 
Macrou în sos tomat 14,5 10,6 1,6 164 
Stavrizi în sos tomat 15,5 6,6 (0) 125 
Macrou în ulei 15,5 20,7 (0) 259 
Heringi în ulei 13,7 28,9 (0) 325 
Sardine în ulei 19,3 21,6 (0) 280 
Icre de crap 25,0 3,0 (0) 130 
Icre de știucă 27,0 1,5 (0) 130 
Oua/bucata 
Ouă de găină 7,0 6,0 0,6 171 
Galbenus 16,0 32,9 0,3 364 
Albus 13,0 0,2 0,5 57 
Legume proaspete/100 g 
Ardei gras verde 1,1 0,2 2,5 17 
Ardei gras roşu 1,3 0,4 73 39 
Cartofi 2.0 0,5 19,0 88 
Castraveti 1,3 0,2 2,9 19 
Ceapa verde 1,0 0,2 3,5 20 
Ceapă uscată 1,5 0,2 8,0 40 
Ciuperci 5,0 0,5 2,3 35 
Conopidă 2,8 0,3 3,9 30 

A Conţinut în principii alimentare | Calorii 
Denumirea Fi an F 
= Proteine Lipide Glucide per 
produsului % % % ee 

Dovlecei 0,9 0,1 3,2 18 
Fasole verde 2,0 0,2 5,7 33 
Mazare verde 8,4 0,5 14,0 96 
Morcovi 1,5 0,3 8,8 45 
Patrunjel radacina 1,1 0,8 10,0 53 
Roşii 1,3 0,2 4,8 27 
Ridichi 0,6 0,1 4,9 19 
Salata verde 1,9 0,3 2,9 22 
Sfecla rosie i3 0,1 9,0 43 
Spanac 3,5 0,3 2,0 25 
Telina 1,4 0,3 5,9 33 
Varza alba 1,8 0,2 5,8 33 
Varza rosie 1,9 0,2 5,6 33 
Conserve de legume 
Fasole verde 1,1 0,4 2,5 18 
Mazare verde 6,5 0,5 10,0 72 
Ghiveci 1,4 0,5 3,7 26 
Rosii in bulion 1,7 0,4 gi 23 
Tocană de legume 1,0 6,0 3,1 73 
Bulion 3,6 o 11,6 62 
Salată de varză roşie 1,0 o 3,0 16 
Salată de sfeclă roşie 1,0 1,0 8,2 38 
Varză acră /murată 1,2 (0) 3,3 18 
Fasole uscată 23,0 1,7 47,7 303 
Mazare uscata 21,5 1,9 53,0 323 
Fructe 
Banane 1,3 0,6 13,4 66 
Caise 0,1 (0) 13,0 57 
Căpşune 0,1 1,0 9,0 50 
Cirese 1,0 0,3 18,0 81 
Grepfrut 0,4 0,2 6,5 30 
Mandarine 0,8 0,1 8,7 40 
Mere 0,3 0,5 15,0 67 
Pepene galben 0,5 0,1 5,0 23 
Pepene verde 0,5 0,1 5,4 25 
Pere 1,0 1,0 16,0 79 

r Conținut în principii alimentare | Calorii 
Denumirea A ae F 
produsdlui Proteine Lipide Glucide per 
% % % 100 gr 

Piersici 1.0 (0) 10,0 45 
Portocale 0,8 0,2 10,1 47 
Prune 0,6 1,0 21,0 89 
Zmeură 1,0 1,0 14,0 71 
Struguri 2,1 1,7 18,0 98 
Visine 1,0 0,5 14,0 66 
Curmale uscate 1,9 0,6 74,0 316 
Smochine uscate 4,3 1,3 58,0 267 
Stafide 2,5 0,5 71,0 306 
Arahide 25,8 44,5 15,7 584 
Nuci 21,0 59,0 3,7 650 
Măsline negre 20,0 35,0 7,2 437 
Pâine şi derivate de cereale 
Pâine albă 7,5 0,4 52,0 247 
Pâine intermediară 7,5 0,7 48,0 234 
Pâine neagră 8,4 1,2 48,0 242 
Pâine de secară 12,4 1,7 67,7 344 
Paine graham 9,1 1,0 51,0 256 
Făina de porumb/mălai 9,6 1,7 72,1 351 
Orez 8,1 1,2 75,5 354 
Griş 9,4 0,9 75:9 358 
Fulgi de ovaz 13,6 6,3 63,3 374 
Paste fainoase obisnuite 10,9 0,6 75,6 360 
Paste fainoase cu ou 10,2 2,2 79,1 386 
Biscuiti 8,2 9,5 74,0 425 
Grasimi 
Smântână 2,5 30,0 3,1 302 
Unt 6,0 74,0 2,0 721 
Untura de pore 0,2 99,6 (0) 927 
Ulei de floarea-soarelui (0) 100 (0) 930 
Ulei de soia (0) 100 (9) 930 
Margarină (0) 82,5 o 767 

